
ĮŽANGA. 


Daugeliui jaunesniosios kartos žmonių jaunatvėje te- 
ko girdėti šiurpių ir įvairių, kitas nuo kito skirtingų pa- 
sakojimų iš baudžiavos gadynės. Šie pasakojimai gyvai nu- 
Sviesdavo baudžiavą ir tuos didelius vargus, kuriuos mūsų 
žmonėms feko pakelti. Šių pasakojimų, šių žmonių atsimi- 
nimų šiandien vos tik menki likučiai bepaliko, 0 į spaudą 
iš (ų likučių vos tik nuotrupos pateko. 

Norėdamas nors dalį šių atsiminimų apsaugoti nuo ga- 
futino išnykimo, pasiryžau juos, Kiek feis sąlygos, surinkti ir 
išspausdinti. Šiaip gi baudžiava Lietuvoje ir mokslinėje, ir 
grožinėje fiferatūroje bei atsiminimuose yra mažai tenu- 
šviesta. Manau, jog mano surinkti ir čia paduodami atsi- 
minimai prisidės prie šios taip įdomios, bet ir šiurpios ga- 
dynės nušvietimo. 

Darbą pradėjau 1929 m., kreipdamasis į visuomenę ir 
prašydamas padėti man surinkti baudžiavos atsiminimų bei 
kitą tos gadynės medžiagą. Mano kreipimasis neliko ty- 
ruose šaukiančio balsu: gavau ne tik daug vertingos me- 
džiagos, bet ir didelę moralinę paramą. Visa fai dar kartą 
parodė, jog Lietuvoje, Kreipiantis į visuomenę, daug kas 
galima padaryti. 

Daugumas atsiminimų, tokiu pavidalu, Kokiu jie buvo 
atsiųsti, spaudai netiko, ypač kad daugeliu atvejų bau- 
džiavos atsiminimai buvo supainioti su 1863 ir net 1831 m. 
sukilimų atsiminimais. Beveik viskas teko atitinkamai iš- 
taisyti, o 1863 m. sukilimo atsiminimus išskirti į atskirą 
knygą (1831m. sukilimo atsiminimų atsiųsta labai nedaug). 
Tačiau kai kurių atsiminimuose daromų Klaidų neatitaisome, 
nes knygos tikslas parodyti baudžiavą tokią, Kokią ją atsi- 
mena žmonės, 

Visa baudžiavos gadynė nušviesta vedamuoju straips- 
niu. Tačiau paskiri baudžiavos įvykiai bei dalykai nu- 
šviečiami komentarais (paaiškinimais, pastabomis) prie ati- 
tinkamų atsiminimų. 

Daug atsiminimuose minimų dvarų, Kaimų, vienkiemių 
ir Kt. šiandien jau visiškai nėra arba jų seni vardai pa- 

miršti. Daugelis vietų visai nenurodoma arba miglotai te- 
nurodoma, kur jos yra buvusios. Dėl tikstumo visi vieto- 
vardžiai buvo patikrinti pagal knygą „Lietuvos apgyventos 
vietos“ ir „Vietovardžių atlietuvinimo Komisijoje“ prie Vid. 
reikalų ministerijos. Prie vietovardžių, Kurie buvo surasti 
minėtoje knygoje ar komisijoje, nurodyti jų dabartiniai vals- 
čiai ir apskritys. Atsiminimai suskirstyti pagal dabartiniais 
apskričiais. Bet tame suskirstyme yra ir netikslumų, nes 
dažnai Cie patys atsiminimai liečia kelius apskričius. 

Atsiminimų originalai, dokumentai bei atvaizdai bus 
atiduoti V. D. Universiteto bibliotekos rankraščių skyriui, 

Daug rūpesčio teko padėti dėt „Baudžiavos“ išleidimo, 
nes visos knygų leidyklos, pripažindamos didelę „Baudžia- 
vos“ vertę, atsisakė ją leisti grynai praktiškais sumetimais 
— niekas jos nepirksiąs ir leidėjui duosianti tik nuostolių; 
esą, tokiems leidiniams reikalingas specialus valstybinis 
fondas ar šiaip valstybės parama. Nenorėdamas, kad su- 
rinkta medžiaga pražūtų ar kokiame archyve pelėtų, pasi- 
ryžau ir vėl kreiptis į visuomenę, prašydamas prenumeratos 
būdu paremti knygos išleidimą. Ir čia gavau gražios para- 
mos, ypač iš kariuomenės ir Kai kurių gimnazijų. 

Redaktorius yra dėkingas visiems tiems, kurie jį šiame 
darbe parėmė: didžiai gerbiamiems bendradarbiams už 
medžiagą, V. D. Universiteto bibliotekai už teisę nau- 
dotis knygomis, Centraliniam valstybės archyvui už me- 
džiagą iš baudžiavos gadynės, Vietovardžių atlietuvinimo 
komisijai už pagalbą, patikrinant vietovardžius, Šiaulių „Auš- 
ros“ muziejui už medžiagą iliustracijoms ir prenumeraio- 
riams už pasitikėjimą bei kantrybę, faukiant „Baudžiavos“ 
pasirodymo. DPavėlavimas įvyko dėl pašalinių kliūčių ir 
dėl to, jog, „Baudžiavos“ leidimą paskelbus, dar teko 
atlikti daug, pirmiau nenumatytų, darbų. Už pavėlavimą 
Redaktorius atsiprašo. 

Kai tik leis sąlygos, bus išleistas ir II-as tomas. Todėl 
visų prašoma rinkti ir siųsti baudžiavos, o taip pat ir 
1863 m. sukilimo atsiminimus, dokumentus, atvaizdus ir kt. 
šiuo adresu: 2. Ruseckas, Kaunas, Žemaičių 23. Į I-ąjį tomą 
bus įdėfa ir medžiaga, nepatekusi į I-jį tomą. 


Redaktorius. 


Atsiliepimai apie „Baudžiavą“. 


I. 


Mano nuomone, kaip ir „Balanos gadynė“, šis raštas visiš- 
kai tinka Tautosakos komisijai išleisti — jame daug ne tik isto- 
rijos, bet ir tautosakos medžiagos .... 

Prof. M. Biržiška. 
V. D. Universiteto tautosakos komisijos narys. 
Kaunas. 1932. IV. 10. 


II. 


Pavestoji man parecenzuoti P. Rusecko „Baudžiava“ yra 
rinkinys senų žmonių pasakojimų apie jų dar atmenamus bau- 
džiavos laikus. .. 

P. Rusecko surinktoji medžiaga yra labai vertinga įvai- 
Tiais požiūriais. Zmonės pamažu jau pradeda užmiršti bau- 
džiavos laikų gyvenimą; antroj, trečioj kartoj jis jau įgauna 
pasakiško, tautosakiško pobūdžio. Tą užmiršimo procesą grei- 
tina miesto įtaka kaimui, kaimų paskirstymas vienasėdžiais 
ir kt. Keičiasi kaimo gyvenimo tradicijos, kartu dyla ir visi 
tie specifiški lietuviškajam kaimui bruožai, kurie dar tokie 
stiprūs tebebuvo 19-jo amžiaus pabaigoje. Atrodo, kad šian- 
dien pats metas rinkti žinias apie senojo lietuviškojo kaimo gy- 
venimą, kol laikas dar jų nesunaikino. 

P. Rusecko surinktieji žmonių pasakojimai apie baudžia- 
vos laikus sudaro jų skaitytojui labai konkretų mūsų ano me- 
to liaudies gyvenimo vaizdą. Iš jų skaitytojas sužino daugybę 
įvairių baudžiauninkų gyvenimo faktų, kurie visumoje teikia 
daug realesnį baudžiauninkų gyvenimo vaizdą, negu bet kokie, 
kad ir geriausieji istoriko to paties laikotarpio apibendrinimai. 
Tas vaizdas yra gyvas ir kartu labai jaudinantis, nes kai ku- 
rie pasakojimai skaitytojui sukelia stačiai pasibaisėjimą (pav. 
pasakojimai apie tai, kaip pagimdo plakamoji rykštėmis bau- 
džiauninkė ir kt.). Įspūdį didina dar ir ta aplinkybė, kad įvai- 
rūs pasakotojai (ir įvairiose Lietuvos vietose) dažnai pasakoja 
tuos pačius dalykus, tuo visai įtikindami skaitytoją, kad nėra 

melas. Daugely pasakojimų, pav., randame atsiminimų apie 
kraujais apskretusius lovius, į kuriuos guldydavo baudžiaunin- 
kus, kad būtų patogiau juos plakti, apie kalades, į kurias įra- 
kindavo baudžiauninkų kojas, ir taip laikydavo juos ištisas sa- 
vaites, apie plakamų baudžiauninkų žaizdų vilgymą spiritu ar 
actu, kad jiems labiau skaudėtų, apie labai dažną baudžiaunin- 
kų moterų išniekinimą (pasakojimuose dažnai minima pirmo- 
sios nakties teisė), apie šunyčius, kuriuos baudžiauninkės buvo 
verčiamos žindyti, apie „rekrutų“ medžioklę ir t. t. Tie pasi- 
kartojimai neleidžia skaitytojui abejoti pasakojimų teisingumu. 

Visi tie žiaurumai, kaip matyti iš P. Rusecko rinkinio, bu- 
vo lydimi didelio baudžiauninkų skurdo: dieną darbas dvare, 
naktį savam lauke; menkos trobos, menki darbo įrankiai, visiš- 
kas liaudies tamsumas, išplitęs girtavimas ... Tačiau kartu 
pabrėžiamas ir didelis liaudies dorumas. 

Iš rinkinio patiriame ir šiaip apsčiai žinių apie ano meto 
kaimo žmonių gyvenimą, apie jų tarpusavio santykius, ūpą, pa- 
pročius, drabužius, darbus, darbo įrankius ir t. t. 

Sis rinkinys išleistas gali turėti milžiniškos auklėjamosios 
reikšmės. Perskaitęs šiuos jaudinančius ir pilnus gilaus tra- 
gizmo puslapius, skaitytojas pajus užuojautos ir pagarbos tiek 
daug išvargusiam ir pergyvenusiam Lietuvos kaimui, pajus no- 
74 iš arčiau jį pažinti, jam padėti, su juo suartėti. P. Rusecko 
rinkinys gali užpildyti jau besiveriantį tarp miesto inteligentų ir 
kaimo žmonių tarpą, kuris tautai visada yra pavojingas, nes 
sėja nepasitikėjimą ir neapykantą vieni kitais. 

Šis rinkinys išleistas būtų labai rekomenduotinas visoms 
viešosioms bibliotekoms... Rinkiny vietomis pasakojama 
apie ponų. .. ištvirkavimą su jų valdžioje esančiomis baudžiau- 
ninkėmis. Tačiau tai pasakojama kukliai, bendrais posakiais, 
be jokių eržinančių detalių. Manau, kad tai negali būti kliūtis 
įleisti šių vertingą knygą į aukštesniųjų mokyklų vyresniųjų 
klasių knygynus. Išėmus šias vietas iš rinkinio, jis žymiai nu- 
blanktų ir pats ano meto VKiaudies gyvenimas skaitojo akyse žy- 
midi nustotų savo tragizmo ... 


V. Tumėnas. 


Švietimo Min-jos knygų tikrinimo 
komisijos recenzentas. 


Kaunas. 1935. XI. 15. 


BAUDŽIAVA. 


KAS GI BUVO TOJI BAUDŽIAVA. 


Baudžiavos atsiradimas. 


Ne tik Lietuvoje, bet ir daugelyie kitų Europos kraštų 
per ilgus amžius ūkininkai valstiečiai priverstinai ir dykai 
dirbo dvarų žemės ūkio, o dvarų dirbtuvėms bei fabrikams 
atsiradus, taip pat ir ių darbus. Ir pats valstietis su savo 
šeima, ir jo ūkis, paprastai, priklausė dvarininkui. Kai kur 
dvarininkas galėjo valstietį su visu jo ūkiu, kitur gi ir be io 
parduoti. Dvarininkas buvo valstiečių šeimininkas, teisėjas ir 
savo sprendimų vykdytojas ir kai kur, remdamasis įstatymais 
bei savo nuožiūra, galėjo jį ir jo šeimą net ir mirtimi bausti. 
Ūkininkas buvo pririštas prie savo ūkio, atseit, be dvarininko 
leidimo iš savo ūkio negalėjo išsikelti ar šiaip pasitraukti, pa- 
bėgti, tuo būdu būdamas dar tvirčiau ir prie dvaro pririštas. 

Ši ūkiškai visuomeninė tvarka pas mus vadinosi bau- 
džiava, vergija, kunigystė, lažas ir lažai, dvaran ėjimas, o 
žmonės — baudžiauninkai, vergai, įungvilkiai, lažininkai, po- 
nų žmonės, karališkieji ir k. Kai kur lažais, lažu buvo vadi- 
nami tik patys darbai. Patogumo dėliai mes žodžius „bau- 
džiava“ ir „lažai“ aiškiai atskirsime: „baudžiava“ reiškia vi- 
są sistemą, lažai — vien darbai. Šiaip gi atsiminimuose bau- 
džiavos ir lažų žodžių reikšmę paliekame toje prasmėje, kaip 
juos pavartojo atsiminimų rašytojai. 

Baudžiavos atsiradimo priežastis daugiausia susijus Su 
karais, kitų kraštų puolimais ar savo krašto gynimu, su ka- 
rinio luomo įsigalėjimu ir, pagaliau, begaliniu įsigalėjusio žmo- 
gaus gobšumu, turto geidimu, noru, kad kitas jam dirbtų, tur- 
tus krautų. Nedidelė, sulyginamai, saujelė žmonių (bajorų, 
vadovų, karinio luomo), gerai susiorganizavusi, apsiginklavusi 
ir kariauti įgudusi, lengvai galėjo pavergti neorganizuotus, 
menkai ginkluotus, palaidai gyvenančius ir savo reikalų nesu- 
prantančius, dažniausiai visiškai tamsius, pusiau pirmykščius 

(primityvius) žmones, atseit, ūkininkus. Jau vien iš šios kny- 
gos, iš kai kurių paskelbtų istorinių faktų bei mūsų žmonių 
atsiminimų matysime, kokį didelį vaidmenį baudžiavos palai- 
kyme net jos kūrime vaidino karinė įėga ir žmonių nesusipra- 
timas, jų nevisuomeniškumas. Užtenka suminėti Leičio, Gė- 
riko, Šiaulių ekonomijos baudžiauninkų sukilimų numalšini- 
mus ir daugybę pavyzdžių, kaip Žmonės vien per nesusipra- 
timą dvarininkais apsileisdavo. Ekonominis gyvenimas ir io 
plėtimasis baudžiavos atsiradime suvaidino mažesnį vaidme- 
nį, negu paprastai apie tai sakoma bei rašoma, nes iokie eko- 
nominio pobūdžio faktai bei argumentai nieko negelbėtų, jeigu 
jie nebūtų karinės įiėgos paremti. Jeigu baudžiava ekonominiai 
būtų pateisinama, nebūtų reikalinga jos tokiomis žiauriomis 
priemonėmis palaikyti. Tik baudžiavos panaikinime, kaip tai 
vėliau pamatysime, ekonominiai reikalai suvaidino žymesnį 
vaidmenį. 

Baudžiava, žmonių pavergimas niekur neatsirado staiga, 
bet susidarė pamažu, net nežymiai, pradedant visai nuo mažo. 
Toli gražu ne visur vienodai ji ir reiškėsi — vienur švelniau, 
kitur Žiauriau, ir lietė toli gražu ne visus valstiečius. Lengviau- 
sia baudžiava buvo Skandinavijos valstybėse. Anglijoj lažų ėjo 
4—5 dienas per kiaurus metus, valstiečių turtas priklausė po- 
nams, 0 pačius valstiečius ponai galėjo parduoti su žeme ar be 
žemės. Priūsuose, Lenkijoj, Italijoj ir kitur įstatymai dvarinin- 
kams leido baudžiauninkus žudyti arba tremti juos į sunkiuo- 
sius darbus. Čekuose lažų dienų skaičius nebuvo nustatytas ir 
dvarininkai baudžiauninkus versdavo tiek dirbti, kiek jiems 
patikdavo. Danijoj, Rusiioi ir kitur dvarininkai baudžiaunin- 
kų neturėdavo teisės ne tik užmušti, bet net ir sužaloti, tačiau 
dvarininkai su savo baudžiauninkais elgdavosi kaip su preke: 
juos išnuomodavo, įkeisdavo, pralošdavo kortomis, parduo- 
davo be žemės turguose drauge su gyvuliais, ar atskirose rin- 
kose, nes kai kuriuose miestuose pirkėjų patogumui buvo atski- 
ros rinkos arkliams, gyvuliams, žmonėms parduoti. Dar 1770 m., 
pav., į Petrapilį iš tolimesnių gubernijų baidokais (dideliais upių 
laivais) atveždavo į turgus žmones surakintus grandinėmis. 
Apie parduodamus žmones skelbdavo laikraščiuose, pav., 
„parduodama merga ir jaunas, bėras arklys“, ,...parduoda- 
ma 11 metų mergaitė ir 15 metų barzdaskutis, už kurį duoda 

275 rub.; be to, parduodamas stalas, 4 lovos, patalai, pagalvės... 
ir kitokia namų manta“. 

Parduodavo ištisomis šeimomis ar paskirai kiekvieną žmo- 
gų — tėvą sau, motiną sau, vaikus irgi kaip pakliūdavo, tuo 
būdu visiškai ir be jokio varžymosi išardydavo valstiečių šei- 
"mas. Nusikaltusius prieš ponus be jokio teismo tremdavo į 
sunkiuosius darbus, atiduodavo į rekrutus, parduodavo sveti- 
mai kariuomenei, kaip tai, pav., buvo daroma XVIII šimtmety 
Lietuvių Lenkų valstybei begriūvant — Prūsų karaliui Fridri- 
chui II-jam, nuolatos jam bekariaujant, ėmė pritrūkti karei- 
vių. Ir štai jis būriais, po 300 vyrų, supirkinėja iš rusų gene- 
rolų Lietuvos Lenkijos karo imtinius arba pats gaudo į savo 
kariuomenę irstančioje valstybėje valstiečių įaunuomenę“. Vos 
tik 1842 m. Rusijoj išleistas įstatymas, draudžiąs pardavinėti 
baudžiaunininkus be žemės, skyrium nuo šeimos, pardavinėti 
įomarkuose bei turguose ir skelbti apie ių pardavimą laikraš- 
čiuose ir kitur. 


Pastangos sugriauti baudžiavą. 


Žmogus, atseit, mūsų atveju ūkininkas, valstietis, nors ir kaip 
visuomeniniai nesusipratęs, nesubrendęs, tamsus, nieku gyvu 
neleido lengvai kitam žmogui — kariui, dvarininkui, bajorui — 
save pavergti. Ilgai, beveik per visą baudžiavos gadynę, su- 
kilimais, smurtais, nepaklusnumais stengėsi išsivaduoti iš ver- 
gijos, iš primestų jam neteisingų prievolių. Visą baudžiavą 
per amžius lydi sukilusių, nepaklusnių baudžiauninkų žudy- 
nės, kankinimai, ištisos upės krauio, ašarų, dideliausios kan- 
čios. 

Ypač Žymus baudžiauninkų sukilimas įvyko XVI šimt- 
mety Vokietijoj ir buvo apėmęs dideliausius Vokietijos kraš- 
tus. Sukilėliai savo „dvylikuose punktuose“ reikalavo bau- 
džiavos ir bažnytinės dešimtinės panaikinimo, laisvos me- 
džioklės ir žūklės, valstybinės santvarkos pakeitimo, visų 
kunigaikščių pašalinimo (bet karalių paliekant) ir p.  Suki- 


* Akademikas S. Matulaitis: „1863 metai Lietuvoje“. Pirmoji dalis 
Socialiai-ekonominis Lietuvos stovis prieš sukilimą. Minskas Leningradas, 
1933 m. 276 pusl. Šioje knygoje paskelbta daugybė autoriaus surinktų bau- 
džiavos dokumentų bei duomenų. 

t * VI. Smolenski: Lenkų Tautos istorija. Kaunas, 1925 m. 288 pus- 
apis. 

lėliai sugriovė daugybę pilių ir vienuolynų ir daugely vietų 
išsivadavo iš savo pavergėjų. Grafai, baronai, ricieriai, ba- 
jorai — po ilgo, apie 50 metų besitęsusio karo, sukilėlius nu- 
galėio, dideliu žiaurumu įuos nubaudė ir vėl pavergės, 

Paskaitykime, nors ir trumpą, bet ryškų baudžiavos ap- 
rašymą IIl-me „Lietuvos Enciklopedijos“ tome (žodis: Bau- 
džiava): kiek čia rasite suminėtų vien žymesnių sukilimų: 
1437 ir 1514 metais sukilimai Austrijoj, 1846 m. bajorų sker- 
dynės Galicijoj ir p. 

Ypač yra pagarsėję valstiečių sukilimai Rusijoje. 1670— 
1671 m. kazoko plėšiko Razino ir 1774—1775 m. tokio pat 
Pugačevo vadovaujami valstiečiai buvo nusiaubę dideliau- 
sius Rusijos plotus, apiplėšę ir sudeginę begalę miestų, dva- 
rų ir išžudę daugybę tūkstančių valdininkų, dvarininkų ir ki- 
tokių Žmonių ir iau net pačiai Maskvai buvo begręsią. Suki- 
lėlius bemalšinusi kariuomenė taip pat parodė nepaprastą 
žiaurumą, todėl, abiem pusėm besiautėjant, buvo išžudyta 
šimtai tūkstančių Žmonių ir kai kurios apylinkės beveik dy- 
kumomis buvo virtusios. 

Lietuvis ūkininkas taip pat neleido save lengvai paverg- 
ti: nežymiai, kaip ir kituose kraštuose, baudžiavai atsiran- 
dant, ūkininkas ramiai eina uždėtas jam prievoles, juo labiau, 
kad ios pradžioje buvo reikalingos ir pateisinamos; juk rei- 
kėjo paremti, palaikyti tuos, kurie Lietuvą nuo priešų 
gynė. Bet ilgainiui, baudžiavai pasunkėjus, ypač kai teko 
dirbti ir vargti nebe kario, tėvynės gynėjo, bet asmeniškiems 
dvarininko reikalams patenkinti, prasidėjo sukilimai, pastan- 
gos nepakenčiamam įungui nuversti, senai laisvei atgauti: 
1413 m. sukilimas Žemaičiuose ir Klaipėdos krašte; 1441-2 m. 
sukilimai M. Lietuvoje, taigi vokiečių užgrobtoj vakarinėj 
Lietuvos dalyie; 1483 m. atkaklų sukilimą suorganizavo Mer- 
kinės Leičys; daugybė sukilimų XVI-me šimtmety; ypač gar- 
sus ir mūsų istorijoj gerai žinomo Sambijos (M. Lietuva) ma- 


* Šis ir kiti baudžiauninkų sukilimai aprašyti knygutėse: A. Janulaitis 
(Varguolių bičiuoliai): „Iš istorijos kaimiečių kovos su ponais“. Plymouth 
Pa 1903 m. 60 p. ir to paties autoriaus: „Kaip žmonės su ponais kovojo. 
Sodiečių sukilimas Ispanijoi ir Anglijoj“. Chicago. 1907. 34 p. Labai su- 
glaustai, trumpai, aiškiai minėtas sukilimas aprašytas rimtoi Brokhauso 
vokiečių enciklopedijoi žodyje: „Bauernkrieg“. Čia pasakyta, iog sukilė- 
liai su ponais nebuvę Žiaurūs, ponai gi su jais apsičię labai Žiauriai. 

lūnininko Jono Gėriko 1525 m. sukilimas, kuris pamažu per- 
simetė į visą Pabaltijį ir pasiekė net Suomiją“. 1769 m. su- 
kilo karališkieji Šiaulių valstiečiai“; beveik tuo pačiu laiku 
sukilimai vyko Palangoi, Apsoje, Punske, Stakliškėse ir kt. 
Ilgainiui sukilimai, pasipriešinimas žymiai susilpnėjo arba 
net ir visai liovėsi, nes Žmonės jau buvo pavergti ne tik me- 
džiaginiai, bet ir dvasiniai ir, pagaliau, taip buvo įpratę prie 
baudžiavos, jog atsitiktinai netekę pono, galėjo nejaukiai įaus- 
tis ir net prašyti jį iiems paskirti, kaip tai buvę su Utenos 
dvaro žmonėmis (žiūr. šioje knygoje A. Meškuočio str.). 


Ir kiti žmonių vargai. 


Šalia tiesioginės baudžiavos žmones tuomet kankino be- 
galė didelių bei visuotinų nelaimių: karai, nederliai, ligos, ypač 
gi maras ir cholera. Visos tos nelaimės pirmučiausia užgul- 
davo valstiečius, nes juos rekvizicijomis ir paprastais plėši- 
mais plėšdavo ir savieii?, ir įsiveržę priešų kariai, o karų nu- 
kankinti valstiečiai lengvai darydavosi įvairių ligų aukomis. 
Būdavo atsitikimų, kad karai ir maras kai kuriuose kraštuose 
išnaikindavo beveik visus gyventojus ir kraštą paversdavo 
i dykuma, kaip tai, pav., atsitiko XVIII amžiaus pradžioje M. 
Lietuvoje, kas suminėta Donelaičio, J. Simonaitytės ir daugy- 
bėje kitų raštų, o taip pat ir mūsų žmonių atsiminimuose (žiū- 
rėk šioje knygoje A. Gintnerio straipsnį: ,„Ponai savaip pra- 
mindavo kaimus“). 

Jau rusų laikais rūpintis susirgusiais valstiečiais buvo 
pavesta „gerai dvarininkų valiai“, bet, deja, dvarininkai tos 
„geros valios“, išskiriant retus atsitikimus, kurie toliau su- 
minėti, nerodė. 1843 m. visoje buv. Kauno gub., neskaitant 
karinių, buvo vos viena ligoninė (Kaune) ir tik 1852 m. vi- 
soie gubernijoje įsteigta 7 nedidelės ligoninės?. Vilniuje buvo 


* Šis sukilimas sužymėtas daugybėje mūsų istorijos raštų, 0 gana 
plačiai aprašytas A. Janulaičio knygoje: „Iš istorijos kovos...“ 

> Susipažinimui su šiuo sukilimu paskaityk: A. Janulaitis: „Vals- 
tiečių sukilimas XVIII amž. Lietuvoje“. Iš Šiaulių ekonomijos archyvo. 
Vilniuje 1910. 35 p. 

“ Lietuvos kariuomenės lauko statutas, didžiojo karvedžio J. Kat- 
kaus XVII š. pradžioje paskelbtas, už bet kokius plėšimus nusikaltusius 
karius bausdavo mirtimi. 

ii *" P. Ruseckas: Socialė apsauga iki 1864 metų. „Savivaldybė“ 1935 m. 
ir 12 Nr. 

valstybinė aptieka, kuri teikė vaistus valdžios baudžiaunin- 
kams Vilniaus, Kauno ir kitų gubernijų ligoninėms“. Taigi 
baudžiauninkas ligos, vargo, visuotino bado ištiktas, pagal- 
bos niekur nė neieškodavo, nes žinodavo, jog jos niekur ir 
neras. 

Ir teisingai, ryškiai d-ras J. Basanavičius apibūdina bau- 
džiavą, sakydamas: „Lietuvos kaimiečiai visą savo vargin- 
gą gyvenimą skurste skurdo, beveik visą savo uždarbį dva- 
rininkams atiduodami“ ir valstietį nuo baudžiavos prievolių 
„pildymo tik mirtis išvaduoti ir išgelbėti tegalėio“?, o garsu- 
sis baudžiavos žinovas prof. I. Ivaniukovas taip apibūdina bau- 
džiavą Rusijos valstybėje; „,„Dvarininkų rankose buvo polici- 
jos, teismo ir vykdomoji galia (valdžia) ant savo valstiečių, 
kurie neturėio teisės pasiskųsti ant dvarininko. Dėl to visko 
valstiečiai buvo faktiškais dvarininkų vergais. Valstiečius 
užplakdavo mirtinai, ir dvarininkas iš tikrųjų neatsakydavo, 
nes nebuvo priežiūros, nors įstatymai ir drausdavo žiauriai 
su valstiečiais elgtis“'1?, 

Šie būdingi Basanavičiaus ir prof. Ivaniukovo žodžiai 
tinka ne tik Lietuvos bei Rusijos, bet ir viso pasaulio valstie- 
čiams, kur tik baudžiava yra buvusi. 

Pasitaikydavo ir teisingų, Žmoniškų, išmintingų dvarinin- 
kų, kurie ir savo žmonėms, ir kraštui nemaža gero padary- 
davo. Tokių dvarininkų būdavo kituose kraštuose, būdavo 
ir Lietuvoje. Mes, kur tik aptikdami, šužymėjome visus ge- 
rus dvarininkų darbus, neįsileisdami į tai, kokiais sumetimais 
tie darbai buvo daromi. 


Baudžiavos išnykimas. 


Pamažu keitėsi visas gyvenimas — kilo dvasios kultūra, 
žmoniškumas, plito apšvietimas; lygiai pamažu ėmė atsirasti 
pasibiaurėiimas baudžiava, bet kokia vergija. Keitėsi ir vi- 
sos ekonominės sąlygos — senoji baudžiava jau nebetiko nau- 
įosioms gyvenimo formoms: atsirandą fabrikai vis labiau bu- 


5 Pamiatnaja knižka Vilenskoi gub. na 1852 g. II d. 195 p. 


* Dr. J. Basanavičius: „Baudžiava Lietuvoje“. Historiškai-Kultū- 
riška studija. I. Bartninkų kraštas. Lietuvių Tauta. Vilniuje. 1910 m. pusl. 

“* Prof. I. Ivaniukov. Padenije krepostnogo prava v Rossii. 1903 m. 
Il-įi laida. 319 pusl. 

vo reikalingi laisvų darbininkų, ių gi galėjo daugiausia tiekti 
kaimas, kuris todėl ir reikėjo laisvinti iš baudžiavos. Paga- 
liau, vis daugiau pinigų atsirandant, dvarininkai vis labiau ima 
matyti, jog įiems daug geriau išsimoka perkelti savo bau- 
džiauninkus ant čyžių, nes čyžininkai be jokio dvarininkui rū- 
pesčio sumoka didelius pinigus. Pamatė ir suprato, pagaliau, 
jog laisvasis samdinys yra nepalyginamai naudingesnis darbi- 
ninkas, negu baudžiauninkas. Ir besikeičianti, pradžioje kad 
ir labai pamažu, bet vis dėlto demokratėjanti valstybė, taip 
pat vis labiau buvo reikalinga sąmoningų, laisvų piliečių, se- 
noji gi, baudžiava, vergija paremta valstybė darėsi vis labiau 
atgyventa, vis labiau netinkanti naujiesiems gyvenimo rei- 
kalams. 

Dėl šitų ir kitų priežasčių baudžiava pamažu ėmė nykti; 
ir nyko ji ištisais amžiais. Pirmučiausia ji išnyko Skandina- 
vijos valstybėse, paskui Anglijoje (XVII a.), dar vėliau Pran- 
„cūzijoje, Vokietijoje ir p., ir, pagaliau, Lietuvai pirmųu- 
čiausia paraginus, išnyko ir Rusijos valstybėje. 

Taip, bendrais bruožais pažymėjus, atsirado ir pamažu, 
lėtai praslinko baisi baudžiavos šmėkla, palikus daugybę, dau- 
gelio atvejų dar ir šiandien matomų ar įaučiamų pėdsakų. 


BAUDŽIAVA LIETUVOJE IKI NEPRIKLAUSOMYBĖS 
NUSTOJIMO. 


Pirmosios žinios apie baudžiavą. 


Pas mus yra labai paplitęs posakis, iog baudžiava Lie- 
tuvon atėjusi iš Lenkijos. Yra tai klaidinga nuomonė, kuri 
dažnai net ir visai rimtų Žmonių ir rimtuose raštuose kar- 
tojama!!, , 

Kuomet ir dėl kurių priežasčių ėmė atsirasti baudžiava 
Lietuvoje — mokslui tikrai nežinoma. Tiek težinoma, kad 
jos pradžia, anot vieno žymaus rusų mokslininko, daug pasi- 
darbavusio Lietuvos pracities nušvietimui, „slepiasi žilos 


“ Taip, pav., sakoma L. Mokslo Draugijos raštuose: „Lietuvių 
Tauta“, Knyga I, pusl. 115, Vilnius, 1910 m. 

senovės patamsėse'!ž, taigi ji atsirado žymiai anksčiau, negu 
Lietuva buvo sučius į bent kiek glaudesnius santykius su Len- 
kija, ir Lietuvos baudžiava niekados nebuvo įgijus tokių ly- 
čių (formų), kokias ji buvo įgijusi Lenkijoj. 

Užtenka suminėti jau mums žinomą dalyką, jog Lenkijoj 
dvarininkas be jokio teismo ir nebaudžiamas galėjo užmušti 
savo baudžiauninką. Ir tas įstatymas Lenkijoj išsilaikė nuo 
1573 m. iki 1768 m. Lietuvoje už tokį savo žygį, einant 
1588 m. statutu (įstatymais), dvarininkas savo galva atsaky- 
davo. Tik tiek, kad, kaip tai toliau pamatysime, teisinė bau- 
džiavos Lietuvoje būklė buvo patvirtinta bei pertvarkyta da- 
linai Lenkijos papročių bei įstatymų įtakoje, ir baudžiava aš- 
trėjo, esant Lietuvai glaudesniuose santykiuose su Lenkija ir 
mūsų dvarininkams sulenkėjus. 

Bet ir be šių santykių dėl tam tikrų priežasčių, reikia 
manyti, baudžiava Lietuvoje būtų ėjusi savo aštrėiimo keliu. 
Tačiau baudžiava Lietuvoje, kol Lietuva nebuvo patekus ru- 
sų okupacijon, bendrai imant, niekad nėra buvusi taip sunki, 
kaip Lenkijoj. 

Mokslininkai spėlioja!3, jog baudžiavos Lietuvoje pradai 
šitaip galėję atsirasti: pradžioje žemė, miškai niekam nepri- 
klausė ir, kadangi Žmonių buvo labai maža, todėl kiekvienas 
imdavo tiek tuščios žemės, kiek iis paiėgdavo apdirbti ir ten, 
kur patikdavo. Tada ir jokios bendros valdžios nebuvo: bu- 
vo tik vietos vadai, vyresnieji ar kaip kitaip įuos pavadinus. 
Bet, priešams Lietuvą puolant, vietos vadai, pilių valdovai 
ar šiaip galingi, sumanūs bei veiklūs Žmonės, gyventojų iš- 
rinkti ar savivaliai paėmę ant žmonių valdžią, pasiskelbdavo 


** M. Liubavskii: „Lietuvos istorija ligi Liublino unijos“ I ir II 
dalys (lietuviškas vertimas: Vilnius 1922. II d. 45 p.). Iš šios knygos, o 
taip pat iš P. Klimo: „Lietuvos žemės valdymo istorija (iki lenkmečių)“, 
Vilnius, 1919 m. 65 p. ir „Muraviovo laikmetis Lietuvos žemės ir žemi- 
ninkų istorijoje“, Vilnius 1920 m. 27 p. ir Žmogaus (A. Janulaičio): „Bau- 
džiava Lietuvoje“, Chicago, III., 1901 m. 70 p. (perdirbta iš E. Remerio 
veikalo vokiečių kalboje: „Beitrige zur Littauens Wirtschaitsgeschichte“. 
1897 m.), gerokai galima susipažinti su baudžiava Lietuvoje. Baudžiava 
Lietuvoje nušviesta taip pat mūsų mokslininko Z. Ivinskio knygoje: ,„(Ge- 
schichte des Bauernstandes in Litauen“... bis zum Aniangs des 16. Jahr- 
"hunderts. 1933 m. „Liet. Enciklopedijos“ IIl-me tome yra jau minėtas 
prof. A. Janulaičio straipsnis, suglaustai apibūdinąs baudžiavą Lietuvoje 
ir kituose kraštuose. Baudžiava apibūdinta ir P. Rusecko knygutėje: 
„Mūsų įžymieii žmonės“. Kaunas, 1934 m. 155 pusl. 

5 M. Liubavskij ir k. 

jų gynėjais ir su savo karių būriu traukdavo karan. Likę na- 
mie, turėdavo apdirbinėti karan išvykusių laukus. Grižęs iš 
karo į savo pilį vadas su savo kariais vėl tapdavo ramiu 
ūkininku ir aplinkiniai, io ginami žmonės, vėl tik savo reika- 
lais tesirūpino. Ir taip iki naujo karo Žygio. 

Ilgainiui, karams dažnėjant, vadai, kunigaikščiai ir šiaip 
didikai, galingieji bei karo vyrai, vėliau iš rusiško pasivadinę 
baiorais!*, ne tik reikalavo iš savo apylinkių žmonių privers- 
tino darbo savo ūkiuose, bet ir apkraudavo juos įvairiais 
mokesčiais ir pareigomis karo, o dalinai ir savo reikalams. 


Toks tautos susiskaldymas į kunigaikščius, bajorus ir pa- 
prastus ūkininkus ir toks šių pastarųjų darbais ir duoklėmis 
apkrovimas, pagaliau, pasidarė papročiu ir net atrodė, jog 
kitaip ir būti negali. Bet tai dar nebuvo tikroji baudžiava, 
nes žmonės buvo laisvi ir beveik lygiateisiai su savo vadais 
ar šiaip bajorais. Pradžioje priverstini darbai, ši būsimos 
tikros baudžiavos užuomazga ir kitos prievolės, sulyginamai 
buvo nedideli, nes, be kita ko, daugelis turėio ir vergų, kurie 
atlikinėio darbus. Taip, pav., Vytauto laikais pilnas valstie- 
čio ūkis vidutiniai turėjo eiti lažų 14 dienų per metus. Pa- 
mažu lažų dienų skaičius didėjo ir XV amžiuje vidutiniai bu- 
vo jau 56 dienos. 


Vergai bei baudžiauninkai. 


Kaip rodo senovės iškasenos, kalba (prof. K. Būga) ir kit- 
kas, lietuvių tauta nuo seniausių laikų buvo sėsli, taigi vi- 
suomet vertėsi žemės ūkiu ir todėl žemės ūkis pas lietuvius 
jau iš seno labai aukštai, kaip tiems laikams, stovėjęs. 


Ir ištikrųjų, kaip Žinoma iš senų kronikų, dar XII ir XIII 
amžiuose lietuvių giminės buvo pagarsėjusios savo „aukšto- 
mis, grūdų pilnomis klėtimis“, iš ko labai stebėiosi įsibrovę 
Lietuvon plėšikauti kaimynai slavai. Savo ūkio gaminius 
lietuviai parduodavo kaimynams, mainomis gaudami už tai 
įvairių prekių. Tais laikais, kaip spėiama, jau ir buvę dėl 
atikščiau nurodytų priežasčių, pirmieji baudžiavos, kad ir ki- 


„„ * Žodis „bajoras“ mūsų istorijos dokumentuose pirmą kartą esąs 
minimas 1362 m.; Prof. K. Būga: „Kalba ir senovė“ I d., 167 p. Kaunas, 
1922, . 

dabartiniai tariant, dvarai, buvo reikalingi darbininkų, 0 jų 
visoje Lietuvoje labai trūko, nes Žmonių buvo maža, darbo gi 
buvo daug: medžioklė, žuklavimas, naujų dirvų plėšimas, pi- 
lių statymas ir išlaikymas, karai. Savų darbininkų trūkstant, 
reikėjo ių iš kitur parsitraukti. Tatai galima buvo, einant anų 
laikų sąlygomis, tik karinių puolimų pagalba. Lietuviai tuo- 
met darydavo didelius karo žygius į savo kaimynus, ypač 
į lenkus, gal ne tiek pasiplėšikauti, kiek ūkio darbininkams, 
atseit, vergams parsivesti. Ir ištikrųjų, lietuvių kariai parsi- 
vesdavo su savim daugybę karo imtinių, kitaip tariant belais- 
vių, kurie tuomet buvo lygūs vergams. Šiuos vergus ir vers- 
davo dirbti žemės ūkio darbus. Jeigu vergai neišsipirkda- 
vo, tai jų vaikai, kaip tai patvirtino pirmasis statutas (1529 m.), 
jau buvo laikomi baudžiauninkais, arba, kaip juos ks isto- 
rikas S. Daukantas vadina, jungvilkiais. 


Pradžioje įungvilkiais buvo tik svetimieii, ne lietuviai. 
Bet dažnai ir lietuviai ūkininkai, laisvi būdami, patekę dėl 
kokių nors priežasčių į vargą, įsiskolindavo galingajam, ba- 
jorui, tariant, dvarininkui ir savo skolą kartais apsiimdavo 
grąžinti darbais. Kiti, nebegalėdami atsiteisti, tiesiog parsi- 
duodavo su visa šeima į įiungvilkius. Šie ūkininkai nuo savo 
baioro ar šiaip stambaus, tvirto ūkininko negalėjo per visą 
amžių arba kol neatsiteisdavo pasitraukti, taigi jie jau buvo 
pririšti prie savo žemės. Tai jau buvo beveik tikri, nors kar- 
tais ir laikini baudžiauninkai. 

Pasitaikydavo, jog valdovas ar šiaip galingasis ar bajo- 
ras, jėga, klasta ar kitais būdais prisijungęs prie savo ūkio ar 
pilies daug žemės, sklypais ją atiduodavo neturintiems Žemės 
žemdirbiams, arba norintiems didesnius ūkius turėti ūkinin- 
kams, įpareigodamas juos dirbti savo ūkyje tam tikrą dienų 
skaičių, atlikinėti kitas prievoles ir dargi mokėti mokestį pi- 
nigais, duoti mezliavą ūkio produktais ir net pilti pyliavą grū- 
dais. Kas nenorėdavo savo pasižadėjimų geruoju alikinėti, 
tą šiokiu ar tokiu būdu priversdavo. Pagaliau, veiklūs Žmo- 
nės, didikai, pilių valdovai ir p. užvaldė beveik visas žemes 
drauge su gyvenusiais ten žmonėmis. Tačiau dar gana ilgai 
ūkininkas, jeigu iį perdaug savininkas spausdavo, galėjo, įei- 
gu nebuvo įsiskolinęs, iš jo pasitraukti ir pereiti prie kito. 

Didikai ir baiorai virsta baudžiauninkų viešpačiais. 


Valstybei kuriantis, vyriausiuoju Lietuvos žemės su miš- 
kais, vandenimis ir visais kitais turtais, kurių nevaldė eiliniai 
kunigaikščiai, savininku pasidarė didysis Lietuvos kunigaikš- 
tis. Tais laikais kunigaikščio turtai sykiu buvo ir valstybės 
turtai ir priešingai, nes valstybė savo turtų skyrium nuo ku- 
nigaikščio turtų neturėjo. Iš tų turtų kunigaikštis išlaikė ka- 
riuomenę, valdininkus ir atlikinėio įvairius valsybės reikalus. 
Didikai bei bajorai, be kunigaikščio žinios bei sutikimo, ne- 
galėdavo savo ūkius bei žemes kam nors perleisti, o už val- 
domus žemės ūkio turtus jų Žmonės turėjo atlikti didžiajam 
Liet. kunigaikščiui įvairios rūšies prievoles. Savo ruožtu šių 
didikų bei bajorų mažesnieji ir nuo ių priklausantieji laisvie- 
ii žemdirbiai turėjo iiems atlikti baudžiavą, nekalbant įau apie 
minėtus vergus iš karo belaisvių. Taip ir buvo amžiais susi- 
kūrusi visa prievolių bei baudžiavos sistema. 

Lietuvai sučius į glaudesnius santykius su lenkais, didi- 
kai ir baiorai, stiprėdami ir prisižiūrėdami lenkų tvarkai, nau- 
doiosi kunigaikščio, kitaip tariant, valstybės sunkumais, steng- 
damiesi nusikratyti uždėtų įiems prievolių ir įvairių suvaržy- 
mų. Taip, pav., 1387 m., taigi po pirmos su lenkais „unijos“, 
baiorai ių valdomas žemes gavo nuosavybėn, 0 1434 m. nusi- 
kratė duoklių kunigaikščiui. Tačiau svarbiausi buvo 1447 m. 
Tais metais D. L. kunigaikštis, įvairių politinių  sunku- 
mų ir didikų bei baiorų spiriamas, atleido nuo visų valstybės 
naudai baudžiavos prievolių didikų, ponų, baiorų ir net mies- 
čionių žmones ir atidavė juos visiškai ponų globai, net atsi- 
žadėięs Žmones teisti bei bausti ir perdavęs abi galias po- 
nams. Ponai, išgavę iš kunigaikščio šias abi galias, pasidarė 
tikraisiais baudžiauninkų viešpačiais, o baudžiauninkai ištik- 
rųjų virto vergais, nors pagal įstatymais iie vergais nebuvo 
laikomi. 

Ponų galia tik paskui, ivedus, kaip toliau matysime, in- 
ventorius, buvo žymiai apribota. Kunigaikštis taip pat pasi- 
žadėjo nepriimti savo žemėsna nelaisvųjų valstiečių iš priva- 
tinių savininkų, atseit, ponų, iš savo pusės ipareigojęs ponus 
nepriimti pas save nelaisvųjų kunigaikščio žmonių. Iš to išė- 
io štai kas: dvarininkai, žinodami, jog kunigaikštis nebegalės 
kištis į jų dvarų bei ių žmonių reikalus, baudžiauninkus ap- 

krovė dar didesnėmis prievolėmis ir dar griežčiau ėmė su 
jais elgtis. Ponų dvaruose skriaudžiami žmonės neturėjo kam 
pasiskųsti ir kur pabėgti, iau tuo pačiu patekdami visiškon 
ponų valion; tuo būdų buvusi ponų dvaruose baudžiava Žy- 
miai pasunkėjo. Visa tai padaryta labiausiai pagal Lenkijos 
baudžiavos pavyzdį, iš ko paprastai ir daroma išvada, įog 
baudžiava pas mus iš Lenkijos atėjusi. 

Taigi sunkiosios baudžiavos pas mus pradžia reikia lai- 
kyti 1447 metus. Į šią sunkiąją ponų dvarų baudžiavą tuo- 
met buvo patekę apie pusę visų Lietuvos baudžiauninkų, kita 
gi pusė jų pasiliko kunigaikščio dvaruose, kame baudžiava 
buvo nepalyginamai lengvesnė, nes, be kita ko, kunigaikštiš- 
kas valstietis vis dar buvo laikomas laisvu Žmogumi. 

Greit po tam, nes 1529 m. išėjo pirmasis Lietuvos sta- 
tutas, kuriame buvo patvirtinta tai, kas iš tikrųjų iau buvo gy- 
venime ir kas mūsų jau minėta, būtent: pabėgęs nelaisvasis 
valstietis, ieigu jis naujo savininko žemėje neišgyveno 10 me- 
tų, prievarta grąžinamas pirmajam. Tai vis tvirtesnis bau- 
džiauninko prie žemės pririšimas, vis didesnis baudžiavos su- 
tvirtinimas. 


Humanizmas, reformacija ir lengvatos baudžiauninkams. 


Bet maždaug tuo pačiu laiku valstiečiams, bent dalinai, 
atėjo ir palengvinimų, būtent: XVI š. pradžioje Lietuvoje pra- 
sidėio didelis sąžinės ir proto sąiūdis, arba, kaip sakoma, hu- 
manizmo (žmoniškumo) gadynė, kuri tęsėsi labai ilgai, nes tuo- 
met aukštai Europos vakaruose iškilęs humanizmas ir pas 
mus ėmė per mūsų švietėjus reikštis: buvo skelbiamos huma- 
niškos (žmoniškos), daugiausia tyra krikščionybe paremtos 
idėjos, o sykiu su jomis ir tikybinės reformos. Pagaliau, pa- 
sirodė ir pirmųjų, mums žinomų, lietuviškų knygų spausdini- 
mas (1547 m.). Visų šių idėjų skelbėjai, humanistai, reforma- 
toriai — daug dėmesio kreipė į baudžiauninkų būklę ir, kiek- 
vienai progai esant, darydavo dvarininkams karčių priekaiš- 
tų už ių Žiaurų elgesi su baudžiauninkais, reikalavo Žmoniško 
su jais apsiėjimo ir baudžiavų palengvinimo, įrodinėdami, iog 
lažų užtenką 2—3 dienų savaitėje, reikalaudami baudžiaunin- 
kams švenčių poilsio, nes daugely dvarų baudžiauninkai ir to 
neturėjo ir p. Kadangi didikų tarpe buvo daug humanistų ir 

ių pasekėjų, tai šie reikalavimai nepaliko vien tyruose šau- 
kiančių žodžiais, bet iš tikrųjų daugely dvarų baudžiaunin- 
kams buvo padaryta nemaža palengvinimų. 

Ir apskritai, Lietuva tuomet dalinai buvo įžengusi į pa- 
žangos, laisvos minties, žmoniškumo ir reformų kelią, buvo 
pasidariusi vienas iš laisviausių bei pažangiausių kraštų Eu- 
ropoj ir net duodavo prieglaudą kitų kraštų dėl tikybos perse- 
kiojamiems Žmonėms. 

Humanizmo ir reformacijos įtaka pasireiškė visame mū- 
sų gyvenime, taigi veikė ir mūsų įstatymus. Taip, pav., Lie- 
tuvoje iš senų laikų buvo draudžiama žmogus užmušti, kaip 
tai parašyta ir pirmajame mūsų statute (1529 m.), bet nevie- 
nodai buvo baudžiama už šį nusikaltimą: už aukšto bajoro 
užmušimą reikėdavo žymiai didesnę pabaudą mokėti, negu už 
žemesnio bajoro, 0 ypač už baudžiauninko užmušimą; ma- 
žiausia pabauda buvo mokama už vergo užmušimą. Bet tre- 
čiajame statute (1588), jau aiškioje humanizmo įtakoje, įrašy- 
ta, jog už bet kokio Žmogaus užmušimą žudikas vienodai bau- 
džiamas, atseit, galva už galvą“. Aišku, įog dvarininkas ne- 
galėjo nebaudžiamas baudžiauninko užmušti, tuo tarpu, kaip 
mes jau matėme, Lenkijoj ir kitur dvarininkui įstatymai leido 
baudžiauninką savo valia užmušti. 

Bet, kaip kitur, taip ir pas mus, kaip tai toliau matysime, 
dvarininkai įstatymų nelabai težiūrėio, nes nebūdavo 
įokios jų veiklos kontrolės, ir todėl tolydžio 
įvykdavo baudžiauninkų užplakimų ar kitokių nužudymų ir 
kitų prieš juos nusikaltimų, dvarininkai gi likdavo už tai ne- 
baudžiami. 

Taip lygiai humanizmo bei reformacijos įtakoje Ill-iame 
statute įrašyta ir kai kurie dideli valstiečiams bei baudžiau- 
ninkams palengvinimai,  pav., „ieigu badmečiu dvarininkas 
išvaro savo valstiečius ir šie prasimaitina, tai iie ant visados 
lieka laisvi“, „badmetyie parsidavimas baudžiavon negalio- 
ją“ 16, 

Ir apskritai, mūsų įstatymai minimais čia laikais buvo ne 


„5 Bet tame pačiame statute yra ir didelė, mūsų akimis žiūrint, 
keistenybė: „nemoterystėje gimusio nužudymas mirtimi nebaudžiamas“ 
(14 sk, XXXII str., 1 $). ) 

“ Lietuvos statutas 1588 m., 12 sk, XIX ir XX str. 

tik baudžiauninkams, bet ir šiaip tobulesni, žmoniškesni, ne- 
gu daugelyie kitų vakarų Europos kraštų. 


Baudžiavos sutvarkymas. 


Bet beveik galutinas baudžiavos sutvarkymas, sutvirti- 
nimas ir įsiteisčėiimas įvyko antroje XVI a. pusčie, kai D. L. 
Kunigaikščio, kitaip tariant valstybiniuose (kunigaikščio tur- 
tas vis dar nebuvo atskirtas nuo valstybinio) dvaruose buvo 
įvesta taip vadinama valakų sistema, atseit, buvo padaryta sa- 
votiška žemės reforma. 


Iki tos valakų sistemos įvedimo minėtuose dvaruose buvo 
daug netvarkos ir todėl kunigaikščio iždas turėjo labai netik- 
ras pajamas, 0 valstiečių, bajorų ir D. Kunigaikščio žemės iš 
senų senovės buvo begalo susipainiojusios, dėl ko išeidavo daug 
nesusipratimų. D. L. K. Žygimanto-Augusto 1557 m. isakymu 
visiems D. Kunigaikščio ūkininkams buvo sudaryti prie dvarų 
ūkiai iš vieno valako, maždaug 20—25 ha lauko. 

Iki valakų sistemos įvedimo baudžiavos prievolės, taigi 
ir lažų dienų skaičius, taip pat buvo labai nevienodos ir pri- 
klausė nuo kiekvieno dvaro ūkvedžio nuožiūros. Dabar iki- 
ninkas turėjo eiti į dvarą kas savaitė dvi dienas lažų, keturius 
kartus per metus talkon, ir dar mokėti čyžę, duoti mezliavą ir 
pilti pyliavą. Kiekvieno D. Kunigaikščio dvaro ūkis ir jo bau- 
džiauninkų ūkiai bei prievolės dvarui buvo tiksliai aprašyti ir 
surašyti į tam tikrus sąrašus, kurie vadinosi inventoriumi. 
Sudarant tokius valakinius ūkius, valstiečiams nebuvo pripa- 
Žinta nuosavybės teisė į ių valdomas žemes, bet pasielgta su 
jomis kaip su kunigaikščio nuosavybe, o pats ūkininkas buvo 
pririštas prie duoto jam valako. Jeigu ūkininkas pabėgdavo, 
tai buvo gaudomas, pagautas už bausmę buvo sodinamas į 
naują, blogesnį valaką; už blogą baudžiavos prievolių atli- 
kimą buvo plakamas ar kitaip baudžiamas. Taigi po šios re- 
formos ir kunigaikščio (valstybinių) dvarų ūkininkai pasidarė 
nelaisvi, tvirtai prie žemės pririšti, tikri baudžiauninkai. Ta- 
čiau ūkininkas galėjo atsipirkti nuo lažų, galėio savo Žemę net 
išsipirkti, pasidaryti savininku, o vėliau net ir bajoru tapti. 

Taigi valakų sistema, nežiūrint baudžiauninkų pririšimo 
prie žemės, buvo didelis palengvinimas valstybės baudžiaunin- 

kams, nes ji sutvarkė jų prievoles ir apsaugojo juos nuo ūk- 
vedžių sauvalės. Šie palengvinimai taip pat padaryti huma- 
nizmo įtakoje. 

Kaip jau esame sakę, dvarininkų, kurie pasekdavo skel- 
biamas tuomet žmoniškumo idėjas, dvaruose baudžiaunin- 
kams buvo daroma įvairių lengvatų. Tačiau tokių šviesių dva- 
rininkų buvo nedaug. Daug iš jų buvo tamsūs, atsilikę, kilnių 
švietėjų žodžių negirdėjo ir tik stengėsi kuo daugiausia iš savo 
baudžiauninkų išspausti darbo, kuo tvirčiausiai prie savo dvarų 
juos pririšti ir padaryti tikrais vergais. Daugeliui iš jų. kaip 1r 
daugeliui tuomet kitų žmonių, nė į galvą neateidavo mintis, 
iog vergiškas, dykai atliekamas darbas yra menkos vertės ir 
„juo daugiau darbininką darbu ir blogomis gyvenimo sąlygo- 
mis nukamuosi, tuo mažiau iš io bus naudos. 

Tais laikais kaip tik buvo didelis pareikalavimas Lietuvos 
grūdų į užsienius ir todėl dvarininkai stengėsi, kiek tik galė- 
dami, praplėsti savo ūkius, kuo daugiausia grūdų prisigaminti. 
O gridų, pelno dauginimą dvarininkai tik ir tesuprato ganti iš 
kuo didžiausios baudžiauninkų priespaudos, nors jau ir tuomet 
buvo pradėię atsirasti dvarininkų, kurie matydavo, įog bau- 
džiava, neapmokamas, priverstinas darbas neišsimoka ir rei- 
kėtų kitais pagrindais savo ūkius (dvarus) sutvarkyti. 

Dar turime pasakyti, jog dvarininkai tuomet nesivaržy- 
dami kilnodavo savo baudžiauninkus iš vieno dvaro į kitą, 
mainydavosi su kitais dvarininkais ir p. Tačiau, einant įsta- 
tymais, valstiečius galėjo padovanoti ar parduoti tik drauge 
su žeme. Bet ir čia įstatymai dažnai buvo laužomi. 

Tačiau tuo pačiu metu (1558 m.), vis humanizmo idėjų 
dėka, atėjo kiek lengvesnis gyvenimas ir ponų dvarų baudžiau- 
ninkams, nes kiekvienas privatinis dvaras irgi buvo įpareigotas 
įvesti pas save inventorių ir tuo būdu buvo suvaržytas ponų 
sauvaliavimas. Bet, kad ponai būtų žiūrėję inventorių, kaip tai 
matyti iš žemiau paduotų Gvagnino žodžių, tenka labai abe- 
įoti, nes jie inventorių visuomet labai nekentė ir stengėsi jų 
nesilaikyti, jų nusikratyti. 

Taigi tikrai galima sakyti, jog minimoje čia gadynėje 
valstiečių bei „baudžiauninkų likimas dvejopai buvo spren- 
džiamas — iš vienos pusės buvo stengiamasi jų reikalai ge- 

riau, žmoniškiau sutvarkyti, suteikti jiems įvairių palengvini- 
mų, iš kitos pusės, kiek galima*daugiau juos išnaudoti, stipriau 
pririšti prie žemės, dar labiau apriboti jų teises ir paskutinai 
juos pavergti, 


Baudžiauninkų prievolės ir vargai. 


Pagal inventorius iš vieno ūkio turėjo eiti pėsčių ir va- 
žiuotų lažų nuo 2 iki 5 dienų savaitėje, bet į skubius darbus 
(pridurmes — „gvoltus“, — talkas: šieno, rugių piauti, grėbti) 
turėio eiti visi, kas tik galėjo dirbti. Buvo darbų, į kuriuos 
visi eidavo pakiemiui; panaktiniais, pečkuriais, lauksargiais, 
malkskaldžiais ir p. Šie darbai į viršminėtų lažų dienas ne- 
buvo įskaitomi. 

Be to, žmonės už gyvenamuosius namus nešdavo ponui 
mezliavą — kiaušinių, įvairių paukščių, linų, kanapių, pildavo 
pyliavą javais; už imamą iš miško kurą surinkdavo ir ponui 
sunešdavo riešutų, uogų, kremblių (grybų) ir p.; moterys tu- 
rėdavo plonyčiai linus suverpti, kad tolkos net per ponios 
žiedą galima būtų pertraukti; vaikai eidavo į dvarą plunksnų 
plėšyti; mergaitės patarnauti prie virtuvės, karvių melžti ir p. 
Ir visa tai nustatytame skaičiuje, arba kiek dvarui prireikdavo. 

Valdžiai žmonės mokėdavo padūmę (nuo 1578 m.). Bū- 
davo, jog, baudžiauninkams neturint pinigų, ponai už iuos val- 
džiai sumoka, bet paskui darbu ar kaip kitaip iš baudžiauninkų 
atsiima ir net su kaupu. Bažnyčiai žmonės taip pat savo dalį, 
vadinamąją dešimtinę, mokėdavo. 

Nežiūrint inventorių įvedimo ir įvairių, susijusių su refor- 
macija lengvatų bei gražių skelbiamų žodžių, baudžiauninkų 
būklė XVI a. gale vistiek buvo labai sunki. Štai kaip Žemaičių 
dvarų baudžiavą aprašo tų laikų rašytojas italas Gvagninas: 

„Kaimo Žmonės turtingųjų yra labai spaudžiami ir išnau- 
dojami. Ponas, už ką nors ant savo pavaldinio supykęs, iį su- 
muša, jo turtą sunaikina, arba šiaip jį apiplėšia; kartais visą 
maistą iš jo atima, jog Žmogus su savo šeima nė burnon ne- 
turi ko paimti...  Baudžiauninkai labai sunkią baudžiavą at- 
lieka — ponui dirba penkias dienas ir tik pirmadieni sau. Ten 
(Žemaičiuose) žmonės beveik visuomet dirba ir sekmadieniais: 
švenčių beveik visai neturi... Tas pats maždaug yra Lietu- 

voje ir Guduose. Ir mokesčius vargšai taip pat labai sunkius 
moka: 1,7 ž 

Labai galimas daiktas, iog Gvagninas visa tai savo akimis 
matė, nes jis tarnavo Lietuvos karvedžio J. K. Katkaus kariuo- 
menėje ir dalyvavo pirmaiame švedų kare (1600—1611), taigi 
yra buvojęs Lietuvoje; įis ir šiaip yra labai daug keliavęs. Ta- 
čiau jo kronikose yra nupasakota ir daug viduramžiškų nesą- 
monių, tas gi mažina kiek pasitikėjimą įuo. 

Gaila, kad tas pats Gvagninas savo kronikose nieko nėra 
paminėjęs apie baudžiavą Lenkijoje, tuomet galima būtų paly- 
ginimas padaryti. Šiaip yra daug duomenų, rodančių, jog Lie- 
tuvos valstiečių būklė visuomet yra buvusi geresnė, negu lenkų 
valstiečių, kas matyti, pav., kad ir iš Polujanskio pastabų 
(žiūr. toliau). 

Privatinių dvarų skaičius vis didėjo, nes D. L. Kunigaikš- 
čiai daugybę valstybinių dvarų išdovanodavo didikams bei 
bajorams už tikruosius ar tik tariamuosius jų nuopelnus Lie- 
tuvai, nes apskritai tuomet taip buvo atlyginama už didesnius 
darbus bei tarnybą. Daugybę valstiečių žemių dvarininkai 
prijungdavo prie savo dvarų, o valstiečius, įeigu ie jam ne- 
buvo reikalingi, paleisdavo į visas keturias puses, bet be že- 
mės, juo labiau, kad dvarininkai valstiečių žemes laikė savo 
nuosavybe. 

Minėtas jau 1588 m. III-sis Lietuvos statutas patvirtino, 
icg visi laisvieji valstiečiai, išgyvenę vieno savininko žemėje 
10 metų, tampa nelaisvais ir prie žemės pririštais jungvilkiais, 
bėgliai gi turi būti gaudomi ir grąžinami. Tuo būdu įstatymai 
galutinai patvirtino baudžiavą. 

Bet, vis dėlto, apie šeštai daliai visų valstiečių savo laisvę 
pavyko išsaugoti iki pat baudžiavos galo. Jie buvo tartum 
zyvi liudininkai, iog kadaise visi mūsų žmonės buvo laisvi ir 
iog baudžiava tik ilgainiui atsirado, bet visų žmonių ji vis dėlto 
nepavergė. Laisvieji žmonės daugumoj buvo laisvais žemės 
sklypų arba ūkių nuomininkais. Bet įie turėio saugotis, kad 
neišgyventų pas vieną poną dešimtį metų, nes taptų bau- 
džiauninkais. 


“ A. Gwagnin: Kronika abo krotkie opisanie ziemie Inilantskiey, 
y Zmudzkiey... Ksiegi V. W Krakowie... 1611 roku. 28—29 puslapiai. 

Žinoma, ir ių būklė buvo nepergeriausia, nes dvarininkas 
visuomet galėjo įuos ekonominiai spausti. 

Ilgainiui Lietuvoje įsigalėjo reakcija prieš humanizmą bei 
reformaciją, 0 drauge su tuo pamažu buvo pamiršti ir kilnūs 
bei Žmoniški reformacijos dėsniai baudžiauninkų būklei pa- 
lengvinti ir baudžiava vėl pasunkėjo, nors ji toli gražu ne vi- 
sur vienodai reiškėsi. Taip, pav., apie Sartininkus (Suvalkų 
krašte), kaip parodo D-ro J. Basanavičiaus tyrimai“, ūkinin- 
kai, turį 14 valako, turėję eiti lažų 2 dieni į savaitę ir dar mo- 
kėti įvairius mokesčius, tuo tarpu, kai kituose Lietuvos kraš- 
tuose nuo viso valako ėio po 5—6 dienas savaitėie. Darbas 
vasarą nuo saulės iki saulės, 0 žiemą ir tamsoje, ir dažnai 
naktimis. Kai kur baudžiauninkai dėl įvairių priežasčių tain 
nuskursdavo, jog net neištesėdavo už save valdžiai mokesčių 
sumokėti (J. Basanavičius: ten pat). 


Ir vėl pastangos palengvinti baudžiauninkų būklę. 


Bet štai, pradedant XVII š. pradžia, ateina sunkūs Lietu- 
vos valstybei laikai: dvasinis didikų bei bajorų išsigimimas, 
susmukimas, jų sauvaliavimas, patvirkimas, šeimų ardymas, 
daugpatystė, begalinis žmonių pavergimas, jų išnaudojimas, 
lupikavimas, jų visiškas suvarginimas, didelė vidujinė netvarka, 
net svetimoms valstybėms bajorų bei didikų parsidavimas, be- 
veik nesiliaujanti, apie 70 metų besitęsę karai privedė valstybę 
prie pražūties bedugnės. Tuo metu gi Prancūzijoje vis dau- 
giau ėmė atsirasti Žmonių, skelbiančių mokslą, įog baudžiava, 
vergija turi būti panaikintos, iog Žmogaus pavergimas, išnau- 
dojimas, niekinimas yra priešingas Dievo ir gamtos įstaty- 
mams. Tas jų mokslas griovė seną, baudžiava ir vergija pa- 
remtą, visuomenės santvarką ir vėliau Žymiai prisidėjo prie 
garsiosios prancūzų revoliucijos. Tą mokslą nugirdo ir mūsų 
šviesesni žmonės, tame skaičiuje ir kunigaikštis Leščinskis 
(1705—1709). Jie suprato, iog Žmogaus pavergimas, jo bai- 
sus išnaudojimas, yra ne tik biaurus, prieš Dievą ir gamtą ci- 
nąs dalykas, bet iog baudžiava, vergija silpnina valstybę, 0 
didikų bei baiorų ištvirkavimas, sauvaliavimas ir tiesiog griau- 


* D-ras J. Basanavičius: „Baudžiava Lietuvoje“. 


na valstybę. Todėl, norint išgelbėti valstybę nuo pražūties, rei- 
kia palengvinti valstiečių būklė, dargi net visai panaikinant 
baudžiavą ir sutramdyti didikų bei bajorų sauvaliavimas. 

Teisybė, nepavyko šiems žmonėms baudžiavos panaikinti, 
bet ių pastangomis vis dėlto baudžiava bent kai kur kiek su- 
švelnėjo ir todėl net iš kitų kraštų baudžiauninkai ėmė bėgti 
Lietuvon. Rusijoi, pav., baudžiava tuomet buvo žymiai sun- 
kesnė ir rusų valstiečiai, gelbėdamiesi nuo savo baudžiavos 
žiaurumų, ištisais būriais bėgdavo Lietuvon. Carienė Katrė Il-iį 
(viešpatavo 1762—1796 m.) apsunkino rusų baudžiauninkų 
būklę, ypač leidus dvarininkams tremti baudžiauninkus katar- 
gon (sunkiuosius darbus). Todėl vien jos laikais Lietuvon pa- 
bėgo apie 30.060 rusų baudžiauninkų. 

Begriūvančių, susivienijusių Lietuvos Lenkų valstybių 
seimas, susidedąs beveik iš vienų didikų, dvarininkų bei eili- 
nių bajorų, dar sugebėjo 1791 m. gegužės mėn. 3 d. priimti 
garsiąją konstituciją, kurioje buvo pagrindinės, nors ir labai 
šlubuojančios abiejų valstybių reformos. Tačiau baudžiau- 
ninkų būklė liko nepakeista — bijota „Ssupykdinti“ dvarininkus 
bei bajorus, kad šie „supykę“, nepradėtų naujo valstybės ar- 
domojo darbo ir konstitucijos griovimo. Todėl baudžiaunin- 
kams buvo duotas visiškai nereikšmingas pasižadėjimas, jog 
„+++ valstybė visuomet patvirtins dvarininkų ir valstiečių su- 
tartis ir tas Sutartis abi pusės turės pildyti“. Net neaišku, apie 
kokias sutartis čia kalbama, nes ir kokios sutartys galėjo būti 
tarp dvarininko ir baudžiauninko?! Jeigu baudžiauninkas su- 
mianytų iš dvarininko reikalauti kokių sutarčių, tai dvarinin- 
kas rykštėmis jam tą sumanymą iš galvos išvarytų. 

Užtat ta pati konstitucija, tartum kokiam pasityčiojimui 
iš savo Žmonių, davė dideles teises, plačias laisves ir p. įvai- 
riems atėjūnams, kurie sumanytų bent kurioje iš suvienytų 
valstybių (atseit, Lietuvoje ar Lenkijoje) apsigyventi ir čia 
savo kokį nors biznį varyti“. 

Bet, nežiūrint tokios didelės baimės baudžiauninkų daliai 
palengvinti, dalis dvarininkų vistiek „supyko“, nors ir už ką 
kitą ir, susimetusi i tam tikrą sąjungą, toliau varė ardomaiį savo 


“w Konstytucija 3 maja 1791 roku z uwagami podawanemi įeį twor- 
com w. 1789 roku oraz požnieiszemi teiže konstytucii ocenieniami. Lipsk. 
„1865 d p 


valstybės darbą, kurio pasėkoje buvo antrasis 1793 m. abieių 
valstybių padalinimas; įis dalinai palietė ir tikrąją (etnogra- 
finę) Lietuvą. 

Valstybės likučiams gelbėti 1794 m. įvyko garsusis Ame- 
rikos laisvės kovotojo, lietuvio generolo Kastiuškos sukilimas 
prieš rusus. Kastiuška, nors pats kilęs iš bajorų, buvo šviesus, 
prancizų žmoniškumo idėjų kupinas vyras ir baudžiavos prie- 
šas. Gerai nusimanydamas, įog sukilimas tik tada gali pasi- 
sekti, jeigu dėl io susirūpins ir liaudis, negalėdamas visiškai 
panaikinti baudžiavos, paskelbė kai kurių baudžiauninkams 
lengvatų: baudžiauninkai gavo asmens laisvę, galėjo, skolas 
sumokėię ir iš visų mokesčių atsilyginę, kilnotis, kur norėdami, 
lažai buvo sumažinti iš 5—6 dienų savaitėje į 4—1 dieną, po- 
nams buvo uždrausta atiminėti iš jų žemes ir p. Tačiau visi 
šie geri užsimojimai jau buvo pavėluoti: kitais metais (1795 m.) 
Lietuvos ir Lenkijos valstybės galutinai buvo padalintos — vi- 
sus Lietuvos kraštus dešinėje Nemuno pusėje pagrobė rusai, 
kairėje gi (Suvalkų kraštą) — vokiečiai (Prūsai). 


BAUDŽIAVA IKI 1861. II. 19. 


Baudžiavos pasunkėiimas po Rusais. 


Nuo to laiko baudžiava Lietuvoje nuėjo dvejais keliais. Toje 
Lietuvos dalyje, kuri pateko rusams, baudžiava tuojau žymiai 
pasunkėjo, nes, kaip mes jau aukščiau matėme, baudžiava Ru- 
sijoj tuomet buvo sunkesnė, negu Lietuvoje. Teisybė, net iki 
1840 metų Lietuvoje veikė senieji Lietuvos įstatymai (statu- 
tos), tačiau dvarininkai, žiūrėdami, kaip jiems patogiau, grieb- 
davosi prieš baudžiauninkus, tai senųjų Lietuvos, tai Rusijos 
įstatymų. Taip, pav., Lietuvos įstatymai draudė pardavinėti 
žmones be žemės, todėl jie pardavinėdavo juos pagal rusų įsta- 
tymus, juo labiau, kad dar carienė Katrė Il-ji (vadinama „Di- 
džioji“), norėdama savo pusėn patraukti Lietuvos dvarinin- 
kus, leido jiems pardavinėti žmones ir be žemės. 

Ir tenka manyti, ijog nemaža dvarininkų tuo carienės lei- 
dimu yra pasinaudoję, kaip tai rodo kad ir štai šis pavyzdys: 

1844 m. birželio 9 d. Jurgis Juškevičius rašo Kauno gu- 
bernatoriui, jog jis, laisvas valstietis, tarnavęs pas Skarulių 

(Jonavos v., Kauno ap.) kleboną Matą Gulbiną. Klebonas pir- 
mučiausia jį su visa io šeima perkėlęs į savo giminaičio, dva- 
rininko Prano Gulbino dvarą. Šis už dviejų metų neteisėtai iį 
su visa io šeima pardavė, kaip baudžiauninką, Rudžių dvaro 
dvarininkui Kognovickiui, kuris pradėjo iš jo imti valdžios mo- 
kesčius ir versti atlikinėti lažus, o apsieidavo negailestingai... 
J. Juškevičius širdingai norįs persikelti į valdžios žemes, į 
Kunigiškių kaimą, kuris pirmiau priklausęs Skarulių kleboni- 
jai; tuo reikalu jis įau yra padavęs į įvairias valdžios įstaigas 
kelius prašymus ... Kognovickis, sužinojęs apie šiuos J. Juš- 
kevičiaus rūpesčius, ėmė visaip spausti, pirmučiausia, vers- 
damas įį atsiimti savo prašymus, atėmė iš io jau 15 metų jo 
apgyventus namus su daržų, kuriame J. J. buvo pasistatęs 
įvairių trobesių, ir perkėlė iį į dykumą, o čia šeimą suskirstė į 
du namus... 

Kauno valst. turtų palata i ši raštą atsako, iog daromas 
tyrimas. Tuo byla ir baigiasi“". 

Bet dvarininkai ir be carienės leidimo puikiausiai mokė- 
davo apeiti įstatymus; negalėdami žmonių tiesiogiai be žemės 
parduoti, juos pralošdavo kortomis, išmainydavo ant gyvulių 
ar p. O kaip už tuos praloštus ar išmainytus žmones savo 
tarpe iš tikrųjų atsiskaitydavo — mes nežinome. 

Teisybė, 1808 m. buvo išleistas įstatymas, draudžiąs par- 
davinėti žmones, bet jis vykdomas nebuvo. 

Bet 1797 m. išleisto rusų įstatymo, einant kuriuo lažų 
reikėjo eiti tik 3 dienas savaitėje, Lietuvos dvarininkai (kaip 
ir patys rusai) nevykdė, nes įis neatitiko seniems Lietuvos 
įstatymams“. Galų gale įstatymuose pasidarė didžiausia pai- 
niava, kurią dvarininkai prie kiekvienos progos stengėsi sau | 
panaudoti, 

Apskritai, dvarininkų teisės pasidarė „labai plačios ir 
neaiškios“, kaip tai Žymiai vėliau (1861. II. 19) ir pats rusų 
caras savo manifeste pažymėjo. Svarbiausia, nebuvo kas jų 
sauvalės numalšintų ar suvaržytų, todėl dvarininkai ypač ga- 


Kauno civ. gubernatoriaus byla Nr. 434, skyrius 2. Iš Centra- 
linio valstybės archyvo. 
* K. Gukovski: „Kovenskaia gubernija za vremia 1843—1893 g.“ 
53 p. Daug idomios medžiagos iš buv. Kauno gub. praeities, bet ji kiek 
tendentiškai nušviesta: visa, kas rusiška — girtina, kas „lenkiška“ — 
peiktina. 

lingieji, magnatai, besauvaliaudami, beištvirkaudami, ar šiaip 
žiauriai su Žmonėmis apsieidami, baudžiauninkus tolydžio su- 
žalodavo, jiems sveikatą atimdavo, juos net nužudydavo, 
mirtinai juos rykštėmis užkapodavo, kaip tai iš istorinių do- 
kumentų bei daugybės mūsų knygoje Žmonių atsiminimų ma- 
tyti, nors ir kaip tas Lietuvos statuto ar kitų įstatymų buvo 
draudžiama. 

Apie tokį galvažudį, kuris net juokais, pasilinksminimui, 
matyt, savo sadistiniems instinktams (išsigimimo polinkiams) 
patenkinti, žudydavo žmones, pasakoja baudžiavos gadynės 
Lietuvos rašytojas Al. Polujanski; ,„Vyžuonų (Ut. ap.) storasta 
(aukštas valdininkas) dvarininkas Strutinskis, buvo pagarsė- 
ięs savo keistumais bei išdykavimais, kurie ne kartą Žmogaus 

mirtimi baigdavosi“. 


Apie tą galvažudį pasakoja ir žmonių atsiminimai, kaip 
tai matyti iš P. Melynio straipsnio šioje knygoje: „Kruvina 
Balčių dvaro praeitis“, tik Strutinskis žmonių atsiminimuose 
Trutinsku vadinamas. Žmonių atsiminimai apie  Strutinskį 
nuostabiai atitinka senų rašytojų raštams, kas, be kita ko, pa- 
rodo, iog atsiniinimai, kai kuriose vietose klysdami, vistiek 
vyra pagrįsti teisybe. Ir to Strutinskio, kaip ir daugelio kitų, 
nebuvo kas sudraudžia, suvaldo, nubaudžia, o baudžiauninkai 
neturėjo teisės skųsti savo ponus valdžiai už jų blogą elgėsį 
bei apsiėjimą. Bet įeigu valdininkai prieš kurį iš dvarininkų 
ir užvesdavo bylą, tai ji ilgainiui, kaip tai iš šios knygos ko- 
mentarų pamatysime, buvo numarinama. 


Bet ir valdžia užkrovė valstiečiams naujų sunkenybių; 
sunkiausia jų buvo kareiviavimas; kariuomenėn į kareivius im- 
davo tik iš mokesčių mokėtojų luomo, atseit, valstiečių, mies- 
telėnų, „įvairiųių“ (raznočincų) ir k. Baiorai, taigi ir dvarininkai 
mokesčių nemokėjo. Kareiviuose tekdavo tarnauti 25 metus. 
Kai kuriais metais paimdavo net apie 0,25 5 ir daugiau visų gy- 
ventojų. Vien iš Kauno gub. nuo 1843 iki 1855 m. paėmė 24.471 
vyrą“. Tarnyba buvo be galo sunki ir tik nedaugelis iš jos, 
jau niekam tikę, griždavo. Daugumas žūdavo begalinėse tų 


2 Al. Poluianski  „Wedrowki po gubernii Augustowskiei w celu 
naukowym odbyte“. Varšuva. 1859 m. 277 p. 
* „Mūsų Žinynas“ III t. 1922 m., 163—5 p. 

laikų rusų karuose bei karinėse ekspedicijose ir nuo žiauraus 
apsičiimo bei visokių ligų. Už mažiausi nusikaltimą muš- 
davo lazdomis, duodami šimtais ir net tūkstančiais smūgių; 
kiti mušami taip ir mirdavo. Be to, žmones, kaip toliau ma- 
tysime, labai vargino kariuomenės stovinėjimas sodžiuose, » 
patentų išėmimo sunkumai amatus atidavė beveik vien į žydų 
rankas ir t. tt Bet, kaip toliau matysime, vėliau rusų valdžia, 
eidama vienais ar kitais sumetimais, vis dėlto, rodė susirū- 
pinimo valstiečių reikalais ir stengėsi ių būklę palengvinti. 


Baudžiava po Prūsais. 


Tuo metu, kai griuvo Lietuvos valstybė, M. Lietuvoje bau- 
džiauninkų būklė buvo žymiai geresnė, negu D. Lietuvoje: 
dvarininkai negalėjo tiek sauvaliauti, nes buvo valdžios pri- 
Žiūrimi, patys gi valstiečiai buvo laisvi, tačiau pririšti prie 
dvarų ir be dvarininko Žinios negalėjo iš ūkio pasitraukti. Bet 
jie turėjo nuosavybę, kurią, reikalui esant, galėjo prieš bet ka 
ginti teisme. Dvarininkas baudžiauninką galėjo kitam dvari- 
ninkui perleisti tik sykiu su dvaru. Baudžiauninkai turėjo dar 
ir kitokių teisių, bet svarbiausia, iog valdžia iuos globojo. 


Suvalkų krašto lietuviams baudžiauninkams, patekus 
jiems po Priūsais, vos tik viena kita lengvata buvo pritaikyta, 
todėl jų būklė mažai kuo pagerėjo, ypač kad mūsų dvarinin- 
kai labai daug darbavosi, stengdamiesi įtikinti vokiečius, įog 
lietuviams baudžiauninkams esą negalima taikyti tų pačių tei- 
sių bei lengvatų, kurias turi Prūsų baudžiauninkai, nes tuomet 
suirsiąs visas Žemės ūkis. Tuomet Suvalkų krašto baudžiau- 
ninkai, ypač mažesnių baiorų, įokios nuosavybės neturėjo, lažų 
gi turėjo eiti 2—7 dienas savaitėje. Šiaip gi mūsų valstiečiai 
pradžioje, patekus po Prūsais, ypač pastebėję, iog jų ponai nu 
stojo politinių teisių, buvo liovęsi ėię baudžiavos prievoles, bet 
vokiečiai, dvarininkų prašomi, privertė žmones ponų klausyti 
ir baudžiavos tvarka buvo sugrąžinta. Iš savo pusės vokiečiai 
tuojau griebėsi varyti savo vokietinimo darbą — iš kur tik 
galėdami stūmė lietuvius, į ių vietas sodindami vokiečius““. 


* Prof. A. Janulaitis: „Užnemunė po Prūsais (1795—1807 m.)“. Is- 
torinis teisės ir politikos tyrinėjimas. Kaunas, 1928, 

Tariamasai baudžiavos panaikinimas Suvalkų krašte. 


Kaip daugelis iš mūsų žino, prancūzų tauta per savo di- 
džiąią revoliucija įgijo begalinės kūrybinės iėgos (tikriau — 
ekspansijos). Ta iėga, be ko kito, pasireiškė didžiuliais Na- 
poleono karais. Prancūzai, Napoleono vadovaujami, pla- 
čiai po Europą kardais besišvaistydami, sykiu visur skleidė 
ir savo revoliucijos obalsį: laisvė, lygybė, brolybė ir, kadangi 
pas save buvo panaikinę baudžiavą, tai ir visur, kur tik su 
savo kardų pasiekdavo, naikino baudžiavą. Nugalėję Prūsus, 
sukūrė nedidoką lenkų valstybėlę, į kurią įėjo iš Prūsų atim- 
tas ir lietuviškasis Suvalkų kraštas. Aišku, čia tuojau buvo 
panaikinta baudžiava ir valstiečiai buvo paskelbti laisvais. 


Bet Prancūzijos valstiečiai, paleidžiami iš baudžiavos, 
gavo net nemažai žemės, tačiau Napoleonas, nenorėdamas nu- 
statyti prieš save lenkų didikus, nepasirūpino valstiečius pa- 
leisti su Žeme, todėl visa žemė pasiliko dvarininkų nuosavybe, 
baudžiauninkai gi buvo paleisti... laisvais elgetomis. Nesant 
tuomet nei pramonei, nes stambesniems miestams, nei emi- 
gracijai, valstiečiams nebuvo kitos išeities, kaip tik nueiti pas 
dvarininką ir, Žemai jam pasilenkus, prašyti išnuomoti, nes 
pirkti neturėjo iš ko, žemės gabaliukas, arba, tikriau sakant, jų 
pačių ūkius, kuriuos dvarininkai užgriebė. Dvarininkai, pasi- 
naudodami sunkia ekonomine valstiečių būkle, išnuomojo iiems 
įvairiomis sąlygomis ūkius: nuomą valstiečiai dvarininkui mo- 
kėio — pinigais (čyžės), darbu, taigi lažais, ūkio produktais 
ar dar kitaip. Taigi, ir panaikinus baudžiavą, iš tikrųjų pasi- 
liko čia daug sunkių baudžiavos savybių. Lažų buvo į savaitę 
5—6 dienos vieno Žmogaus su vežimu nuo valako, arba dviejų 
pėsčių darbininkų irgi 5—6 dienos. "Todėl šią „laisvų“ vals- 
tiečių būklę D-ras J. Basanavičius savo minėtame veikale 111 p. 
ir k. tiesiog ir vadina: „baudžiava“, 0 caras Aleksandras II-sis, 
atidarydamas 1860 m. senato sesiją, kurioje galutinai turėjo 
būti apsvarstytas baudžiavos panaikinimo projektas, išsitarė, 
jog, „Lenkiioi, Napoleonui atleidus valstiečius be žemės, dva- 
rininkų galia ant valstiečių pasidarė nemenkesnė, negu pir- 

miau““, 


“ I. Ivaniukov, 394 p. 

Bet kai kur žmonės, vis dėlto, sugebėio gerai prasikurti — 
padarė geresnes su ponais sutartis, išėjo į čyžes ir net taip 
pralobo, jog savo geru gyvenimu stebino daugelį svetimų kraštų 
keliauninkų. 

Vėliau tą lenkų valstybėlę pagrobė rusai, pavadinę ją Lenkų 
Karalyste. Dvarininkai, pasinaudodami tuo, iog kraštas pri- 
jungtas prie valstybės, kurioje baudžiava dar visoje galybėje 
klesti, pasistengė atgauti savo prarastą galią: naujai sukur- 
tose gminose (valsčiuose) jie pasidarė vaitais ir teisėjais, gali 
nuteisti valstiečius net į sunkiuosius darbus ištremti. Taigi, 
einant įstatymais, baudžiava buvo panaikinta, bet ponai pasi- 
darė tikrais valstiečių viešpačiais ir iš tikrųjų baudžiava žy- 
dėte žydėjo. Kuris gi valstietis, esant tokiai tvarkai, galėjo 
dvarininko įnoriams pasipriešinti?!  Daugely vietų faktiškoji 
baudžiava dargi pasunkėjo, nes dvarininkai nemaža valstiečių 
ūkių įėga ir net visokiomis suktybėmis prijungė prie savo pa- 
livarkų ar dvarų, o valstiečius išvijo lauk be nieko arba dave 
jiems menkus sklypelius. 

Tuo pačiu metu, be jau suminėtos Prancūzijos, daugelyje 
Europos kraštų pradėio griūti baudžiava. Taip, pav., 1806—7 m., 
po kelių Klaipėdos krašto baudžiauninkų sukilimų ir politinių 
vokiečių valdžios nepasisekimų, panaikinta, kad ir nevisai, 
baudžiava M. Lietuvoje, kiek vėliau Kuršėje ir Vidžemėje ir t. t. 
Dvarininkai, kur tik galėdami, baudžiavą naikinant, valstiečių 
žemes pasilikdavo sau. Tas ir iki Didžiojo karo ypač aiškiai 
buvo matyti visoje Latvijoje, nes čia daugybė ūkininkų vis dar 
tebebuvo savo ūkių nuomininkais ir nuomą mokėjo dvarinin- 
kams. 

Po 1831 m. sukilimo rusų valdžia daugybę valstybinių ir 
iš dvarininkų atimtų dvarų visoje Lietuvoje išdovanojo savo 
generolams, Suvalkų krašte daugiausia vis vokiečiams, suda- 
rius iš tų dvarų taip vadinamus majoratus. Vokiečiai maio- 
ratuose įvedė labai tikslią, tiesiog pavyzdingą žemės sklypų 
nuomininkų, geriau tariant, pusbaudžiauninkių prievolių atli- 
kimo tvarką, kuri geriausiai primena tikrą, nors Napoleono ir 
panaikintą, baudžiavą. 

1846 m. Galicijoje (Austrijoje) įvyko garsios, iau minėtos 
dvarininkų skerdynės. Rusų valdžia, pabūgusi, kad tos sker- 
dynės neivyktų ir Lenkų Karalystėi, iš čia gi lengvai galėjo 

persimesti Rusijon, tais pačiais 1846 metais išleido įstatymą 
L. Karalystės valstiečių būklei palengvinti. Einant tuo įsta- 
tymu valstiečių žemė pasidarė neliečiama, o lažai net privati- 
niuose dvaruose turėjo būti paversti čyžėmis. Dvarininkai 
turėjo surašyti valstiečių turtą.  Besurašinėdami ir vėl už- 
griebė daugybę valstiečių žemių ar kitaip juos nuskriaudė. Be 
to, dvarininkas po senovei buvo likęs gminos vaitu, todėl po 
senovei galėjo valstiečius ekonomiškai spausti ir laikyti juos 
tikroje baudžiavoje. 


Ka byloja seni archyvai. 


Dabar grįžkime vėl į dešinįjį Nemuno krantą, į buvusias 
Kauno ir Vilniaus gubernijas. Čia baudžiava vis dar laikėsi 
visoje savo galybėje, nors ir buvo ją kiek sukrėtę Napoleono 
žodžiai, kuriuos jis, eidamas Maskvon per Vilnių, didikams 
bei dvarininkams ištarė: „baudžiavą reikėtų panaikinti“. Tuos 
žodžius nugirdę, baudžiauninkai nustojo klausę ponų ir nustojo 
čię baudžiavą, o išsigandę ponai, kur įmanydami, išsislapstė. 
Bet greit ir vėl viskas į savo vėžes sugrįžo. 

Dar labiau baudžiauninkai buvo prieš ponus sujudę per 
1831 m. sukilimą, vietomis daugiau sukilę prieš dvarininkus, 
negu prieš rusų valdžią. Dvarininkai, sukilimui dar tebe- 
smilkstant, šoko prie savo pikčiausių priešų, rusų, prašydami 
numalšinti baudžiauninkus. Kazokų nagaikomis, plakimais, žū- 
dynėmis valstiečiai buvo numalšinti ir vėl pavergti?“, 

Šiurpius tų laikų baudžiavos vargus gyvai aprašo mūsų 
anų metų rašytojai: valstietis kunigas A. Strazdas, bajoras 
D. Poška? ir vėliau kun. (vysk.) A. Baranauskas. Jų raštus 
kiekvienas lengvai gali gauti ir pasiskaityti, mes gi čia paduo- 
dame tik kelias išrašas iš civ. Vilniaus gubernatoriaus kance- 
liarijos susirašinėjimo dėl baudžiauninkų būklės. Aišku, jog 
valdininkai, būdami dvarininkais, atsakinėdami į gubernato- 
riaus raštus, stengėsi, kiek įmanydami, švelniau apibūdinti 


*“ Skaityk A. Janulaitis: „Valstiečiai ir 1831 m. revoliucija Lietu- 


voie“. Vilnius. 1910 m. arba tų pačių metų „Lietuvių Tauta“. 

“ Teisybė, Poška buvo labai neoriginalus (žiūr. „Liet. Tauta“ II t. 
329—375 p. ir „L. Enciklopedija“ V tomas, 312—313 p.), bet vistiek savo 
poemomis labai vaizdžiai apdainavo baudžiavą ir paliko gyvą liudymą, 
kokia ii mūsų Žmonėms buvo. 

baudžiauninkų vargus ir pateisinti savo draugus. Dėl vietos 
stokos paduodame tik labiau būdingas iš raštų išrašas, šiaip 
gi visą raštą tik atpasakodami. 

1840. II. 18. Panevėžio aps. Upytės ispravnikas slaptai pra- 
neša Vilniaus civ. gubernatoriui ir Upytės bajorų vadui, iog Kor- 
tienės Papyvesio dvaro?) 4 baudžiauninkai sėja mažiau, negu 
reikia, po 4—7 pūrus žiemkenčių; Reinertų Jagaudžių dvaro 
(Pabiržės val., Biržų aps. P. R.) visi 8 ūkininkai sėja po 2—3 
pūrus mažiau. Korfienė, atidavus dvarą nuomon, baudžiaunin- 
kams uždėjusi labai dideles prievoles ir apsunkinusi lažų atli- 
kimą darbiniais galvijais, pagalbos gi jokios neduoda, todėl 
„Žmonės labai suvargo ir pateko į pasibaisėtiną būklę“. „Rei- 
nertas prie baudžiauninkų atsineša neblogai, bet jo ūkiški pa- 
tvarkymai labai pavėluoti, todėl nuo laukų valo net ir žiemos 
metu ir Žiemkenčiams sėti nebelieka laiko. Ir čia Žmonės la- 
bai suvargę, gyvena sutrunijusiuose trobėsiuose, visą gi jų 
duoną (grūdais) paima į dvarą, o tų 8-nių baudžiauninkų mai- 
tinimui duodama po 3 gorčius rugių ant „dušios“, taigi tiems 
ūkininkams atimta jų nuosavybė“. 


Gubernatorius bajorų vadui dėl to rašo: „„..dėl virš iš- 
dėstyto šie valstiečiai pateko į elgetų būklę, bet savininkai, to 
nežiūrėdami, ima jų grūdus pas save į dvarą. Todėl, remda- 
masis caro 1826 m. reskriptu, prašau šią netvarką sustabdyti 
ir pasirūpinti, kad būtų pagerinta valstiečių būklė, būtent: kad 
jiems nebūtų maitinimosi nedatėklių. Apie viską prašau man 
smulkiau pranešti“. 

1840. III. 1. bajorų vado pavaduotojas F. Pesliakas atsako 
iš Panevėžio, jog įis liepęs kaimyniškiems dvarininkams ir 
bajorams surinkti žinių apie tariamąją netvarką. 


Kaip iš tolimesnio susirašinėjimo matyti, Upytės bajorų 
vadu tuo laiku buvo teisėjas Eidrigevičius, kuris į pastatytą 
klausimą nesiskubino atsakyti, todėl gubernatoriaus lapkričio 
7 d. raštu Nr. 20, 871 buvo paragintas atlikti savo pareigą 
(rašto byloje nėra). Eidrigevičius lapkričio 15 d. praneša, iog 
Reinerto dvaras pavėlavo įsėti dėl šlapių laukų, 0 jo valstie- 
čiai dėl to nejautę jokio nedatėkliaus, nes iš dvaro gaudavę 


2 Yra Papyvesio (Rucko dv.) vs. Papilio val. ir Papyvesių km. 
Pasvalio val.; abu Biržų aps. 


avi h EA 4 3 
BIBLI 51 į 


KAS. ASS 


užtektinai rugių ir avižų (kiek? — nenurodyta). Šiaip gi Ja- 
gaudžių valstiečiai esą pasiturį, nes 10 ūkininkų turi 30 ark- 
lių, 23 ariamus jaučius, 43 karves, 15 ožkų, 44 avis, 17 kiau- 
lių, 30 senų žąsų. Korfienės dvaras pateko į vargus dėl nuo- 
mininkų alinimo, Korfienė net negalėjo sumokėti valdžiai mo- 
kesčių už savo 11 baudžiauninkų „dūšių“, todėl šis dvaras 
perduotas valdžios globon (Bet apie Korfienės baudžiauninkų 
būklę nutylėta). 

1840. XII. 2. gubernatorius ragina bajorų vadą atidžiai 
prižiūrėti minėtų dvarų baudžiauninkų būklę, ypač Korfienės, 
kurios valstiečiai buv. nuomininkų įstumti į vargą“. 

1850 m. Žemaičių vyskupu buvo paskirtas valstiečių ki- 
limo Motiejus Valančius. Jis greit pagarsėjo, kaip baudžiau- 
ninkų gynėjas ir todėl žmonės ėmė į jį kreiptis su skundais, 
prašydami apginti įiuos nuo ponų sauvalės. Tie skundai ir iki 
šiai dienai yra užsilikę. Iš jų kaip tik ir matyti begalinis dėl 
ponų godumo, lupikavimo, nesąžiniškumo, patvirkimo, Žmonių 
suskurdimas, suvargimas, ūkininkų į bernus bei į kampininkus 
išėjimas ir begalė kitokių jų vargų pasireiškimų. 

Taip, pav., Gudžiūnų valsč., Kėdainių aps. Al. ir Ignaco 
Zaborskių Antašavo?? dvaro baudžiauninkai 1858 m. gruodžio 
mėn. 30 d. rašo vyskupui Valančiui ilgą skundą, jog dvarinin- 
kai Zaborskiai įvairiomis ir begalinėmis priespaudomis, nepa- 
keliamais darbais, lupikavimais, sukčiavimais, pinigų vilioji- 
mais, Žiauriais plakimais „privedė prie to, iog daugybė ūki- 
ninkų pasidarė bernais ir kampininkais“, nes, „rudeniui atėjus, 
vėl dvarui teko atiduoti, kas iš laukų surinkta ir, viską parda- 
vus, sumokėti mokesčiai“, kurie jau anksčiau ponų buvo iš 
žmonių išimti, bet paimtiems pinigams ponai „raštelių neiš- 
duodavo ..., nes liepdavo tikėti jų, kaip dvarininkų, garbės 
žodžiu, kad nenusuks, tačiau abu broliai Zaborskiai savo Žo- 
džių neištesčio ...“ ir vargšams pinigus nusuko“. 

Už žiaurų ar šiaip netinkamą su baudžiauninkais elgi- 
mąsi dvarai buvo imami valdžios globon. Minimas Korfienės 
dvaras kaip tik ir buvo perduotas valdžios globon. 1860 m. 


* Iš Kauno gubernatoriaus archyvo, kuris dabar yra valstybiniame 
archyve (VII-me forte prie Kauno). Byla Nr. 58 iš 1840 m. 


3 Dabar Antašavo vs. Gudžiūnų val. 
* Iš vysk. M. Valančiaus archyvo, kuris dabar yra Kauno Arki- 


vyskupystės kurijoi. Šis skundas toliau mūsų plačiai atpasakotas. 

Kauno ir Vilniaus gubernijose globon buvo paimta 9 dvarai, 
1861 m. — 10 dvarų ir p.“*. 


Šviesūs ir šviesesnieii dvarininkai ir valdžia. 


Bet pasitaikydavo ir teisingų, Žmoniškų, išmintingų dva- 
rininkų, kurie rūpindavosi savo baudžiauninkais ir gerą Žmo- 
nėms padarydavo. Taip, pav., Joniškėlio didikas grapas Ig- 
nas Karpis 1808 m., prieš mirdamas, įsteigė ligoninę, kurioje 
dykai galėjo gydytis visi jo valsčiaus valstiečiai, 0 pačius 
valstiečius — iš viso 16.000 — atleido iš baudžiavos (bet be 
žemės). Rietavo kunigaikštis Ireniejus Oginskis įsteigė ir iš- 
laikė savo baudžiauninkams ūkio mokyklą, ligoninę, našlaičių 
namus ir gimdyvėms prieglaudą ir apskritai pavyzdingai, kaip 
aniems laikams, sutvarkė savo valstiečius; dvarininkė Dam- 
brauskienė 1860 m. įsteigė Kaunė prieglaudą pavargėliams; 
Salų (Rokiškio aps.) dvarininkas grapas Ignas Marikonis 
1822 m. užrašė 12.000 rublių Salų, Urboniškio (dabar Kamajų 
val.), Svedasų ir Aleksandravo valsčių kasai įsteigti; iš 53 
to kapitalo turėjo būti išlaikoma aptieka, felčeris, mokomi bau- 
džiauninkų vaikai, draudžiami valstiečių gyvuliai nuo kritimo, 
trobesiai nuo ugnies ir p., tas pats Marikonis 4.800 rub. užrašė 
įvairioms labdaringoms įstaigoms Vilniuje ir p.““, o daugelis 
dvarininkų, vyskupo M. Valančiaus skatinami, steigė savo val- 
stiečiams mokyklas, žmoniškiau su iais elgėsi, dėjosi prie blai- 
vybės platinimo ir p. Bet, deja, tokių prakilnių dvarininkų, įeigu 
neskaityti laikinai patekusių vysk. Valančiaus įtakon, vos ne- 
didelį skaičių tesurinksime. 


Taip lygiai mūsų dvarininkai pirmutini iš dvarininkų vi- 
soje Rusiicie suprato, iog baudžiava neapsimoka, iog yra tai 
atgyventas dalykas, nes iš baudžiauninko, ypač su įo men- 
kais ūkio padargais, menkas darbininkas ir kad laisvai sam- 
domas žmogus daug daugiau nudirba, negu vergas iš prievar- 
tos ir už dyką. Todėl jie dar 1817 m., susirinkę Vilniuje, krei- 
pėsi į carą, prašydami paleisti baudžiauninkus, bet be žemės, 
tuo būdu manydami turėti, kaip ir Suvalkų krašte, daug pigių 


* S. Matulaitis 17 p. 
a * Dzieje dobroczynnošci krajowey i zagraniczney. Vilnius. 1823 m., 
Tos A, 

darbininkų ir nuomoti ūkininkams jų pačių ūkius“). Caras 
Aleksandras I-sis to jų prašymo ne tik neišpildė, bet dargi 
pabarė dvarininkus už tariamąjį išsišokimą, o rusų dvarinin- 
kai iš tų Lietuvos dvarininkų norų labai pasipiktino, laikydami 
baudžiavos panaikinimą revoliuciniu ir bedievišku dalyku. 
Teisybė, baudžiavos panaikinimo idėja Rusijoje jau buvo atsi- 
radusi karuose su Napoleonu, bet plito ji tik labiausiai apšvies- 
tuose sluoksniuose ir dvarininkų masių nesiekė. 

Bet ir rusų valdžia, kaip jau sakyta, vienais ar kitais su- 
metimais ėmė kiek labiau rūpintis Lietuvos baudžiauninkų būkle. 
Pirmučiausia (1809 m.) karališkuose (valdžios) dvaruose atnau- 
jino inventorius ir tuo būdu suvaržė urėdų sauvalią; 1844 m. 
baudžiauninkams leido pereiti iš lažų į čyžes. Šia teise pasi- 
naudojo daugybė karališkų ir dvarininkų baudžiauninkų ir 
pereiti į čyžes karališkiems valstiečiams buvo savotiška sva- 
jone. Taip, pav., 1844 m. daugybė 37 Kauno gub. valdžios ir 
buv. bažnytinių dvarų baudžiauninkų prašo valdžios perkelti 
juos į čyžes. Jų būklė esanti labai bloga, bet mokesčiai dau- 
giausia vis sumokėti. Taigi didelėje daugumoje įie buvo ge- 
rais ūkininkais, nes blogai savo prievoles einančių baudžiau- 
ninkų valdžia į čyžes nekeldavo“, 

Išmėginimui 1844. VIII. 28. valdžios (karališkuose) dva- 
ruose įsteigtos „kaimų bendruomenės“, 0 prie jų „taupomo- 
sios ir pagalbos kasos“. Taigi padarytas pirmas žingsnis į 
valstiečių savivaldas bei jų savarankiškumą. 

1844. XII. 18 d. valst. turtų ministeris rašo Vilniaus gene- 
ralgubernatoriui, kad iis valdišką dvarų nuomą tik tiems nuo- 
mininkams prailgintų, kurie, tarp kitko, „„...yra paaukoję 
ką nors valstiečių gerbūviui padidinti“. 

O štai kaip tuomet baudžiauninkai gyveno valdžios dva- 
ruose: buv. bažn. Beinariškių dvare Vilkm. ap. valstiečiai turi 
17 arklių, 28 jaučius; nedarbingų galvijų 25 stambių ir 51 
smulkių. Ūkininkų pareigos dvarui: į metus kiekvienas duoda 
dvarui 14 žąsies ir sumoka čyžių po 18 kap. (tur būt nuo de- 
šimtinės? P. R.); savaitėje atlieka 3 dienas suaugęs darbinin- 


* A. Janulaitis: „Baudžiavų panaikinimo sumanymai Lietuvoje (1817 
— 1818 m.). Lapas iš socialės Lietuvos istorijos“. Kaunas, 1929 m. 109 p. 

“ Kauno civ. gub. 1844 m. kovo 17 d. byla 171 Nr. (Centr. valst. 
archyve). 

*“ Kauno c. g. 1844 m. byla 802 Nr., sk. 2 (C. v. a.). 

kas ir 3 dienas antrininkas. Valdžia, perimdama dvarą, kad 
palengvintų valstiečiams, nuo žąsų atsisakė; dienų po 2 sa- 
vaitėje, kulimo taip pat 2 dienos, pridurmių 4 dienos per me- 
tus, bet kur yra tik vienas darbininkas, tas pridurmių neina. 
Šarvarkų — 8 dienos į metus“. 

1844 m. buvo įsakyta peržiūrėti ir dvarų inventorius, nu- 
statyti baudžiauninkų prievoles ir tuo būdu suvaržyti dvari- 
ninkų sauvalią. Tačiau, kaip vėliau gyvenimo praktika paro- 
dė, daugelyie požiūrių inventoriai buvo atgyvenę ir kai kur 
jie ne tik nepalengvino baudžiauninkų būklės, bet dargi ią pa- 
sunkino, todėl rimtesni dvarininkai ir patys nereikalavo iš 
baudžiauninkų visų, inventorių ant jų uždėtų, prievolių vyk- 
dymo. 

Daug svarbesnis buvo 1852 m. įstatymas, draudžiąs ati- 
minėti iš baudžiauninkų inventoriuose įrašytas žemes arba 
jas keisti, nes tuo būdu buvo kiek apstabdytas valstiečių že- 
mių grobimas. 


Pirmieii žygiai į baudžiavos panaikinimą. 


Didžiausį smūgį baudžiavai Rusiioi sudavė 1853—6 m. 
rusų Krimo karas su turkais ir ių sąjungininkais, nes parodė, 
jog Rusija, nežiūrint savo didumo, būdama paremta baudžiava, 
vergija, yra labai silpna ir todėl karą pralošė. Per karą tarp 
valstiečių buvo pasklydę gandų, jog caras norįs baudžiavą pa- 
naikinti, bet dvarininkai, esą, priešinasi, todėl daugely vietų 
Rusijoj baudžiauninkai sukilo prieš ponus. Sukilusius teko 
net ginklais malšinti“. Karas, sukilimai, ištisa eilė blogų metų 
ir kitos bėdos labai išvargino Rusiją. Caras Aleksandras II-sis 
suprato, jog, norint valstybę iš vargų pagydyti, būtinai reikia 
panaikinti baudžiavą ir apie tai pranešė rusų dvarininkams. 
sakydamas, iog „geriau baudžiavą panaikinti iš viršaus, negu 
laukti, kol ji bus panaikinta iš apačios (suprask: baudžiaunin- 
kams sukilus). Dvarininkai iš caro žodžių buvo nepatenkinti 
ir baudžiavos naikinti nesiskubino.  Pritariančių baudžiavos 
Pau EIEjOI! jų tarpe buvo labai nedaug. Aleksandras buvo 


* K. c. g. 1844 I. 15. byla 54 Nr. (C. v. a.). 
* A. A. Kornilov. Krestianskaja reforma 10 ievralia 1861 g. Petra- 


pilis. 1905. 


išmintingas ir tuo metu pažangus žmogus, matė kur kas toliau, 
negu dvarininkai ir buvo tikras, nuoširdus ir pasiryžęs bau- 
džiavos panaikinimo šalininkas, bet turėjo daug kliūčių nuga- 
lėti savo tikslui atsiekti. Jau minėtas prof. I. Ivaniukovas, tikras 
valstiečių draugas, apie Aleksandrą II-iį pasakė, jog „Aleksan- 
dras II-sis buvo reiškėjas minties (atseit, baudžiavos panaiki- 
nimo), kuri visą šimtmetį noko ir kuri, jam į sostą Žengiant, 
buvo virtusi gyvybinių klausimu“. Pastaruoju laiku ir rusų 
bolševikai Aleksandrui Il-iam pripažįsta didelį nuopelną, bau- 
džiavą naikinant. 

Bet čia carui pagalbon atėjo Lietuvos dvarininkai, vėl 
1857 m. pasiūlę panaikinti baudžiavą, atleidžiant žmones be 
žemės ir paliekant dvarininkams nepažeistomis visas jų teises 
ant baudžiauninkų. Aleksandras šiam mūsų dvarininkų pasiū- 
lymui iš esmės pritarė ir liepė visoje Rusijoje kiekvienoj gu- 
bernijoj įsteigti iš dvarininkų ir valdininkų komitetus ir redak- 
cinę komisiją Petrapily baudžiavos panaikinimo paruošimui. 
Caras tos mūsų dvarininkų iniciatyvos nepamiršo ir, priiminė- 
damas 1858 m. Lietuvos davrininkų deputaciją, pagyrė juos 
už tai, tardamas: „Jiis pirmieji parodėte pavyzdį, ir jus pasekė 
visa imperija“. Į minėtus komitetus ir apskritai į jokius 
paruošiamus darbus valstiečiai nebuvo prileisti ir jų nuomonės 
niekas neatsiklausė, taigi  gyvybiškiausi valstiečių reikalai 
buvo sprendžiami be valstiečių. 

Redakcinėj komisijoi pradžioj daugumoj buvo talentingi, 
gerai išmokslinti humanistai, tikri valstiečių draugai ir lygiai 
tikri valstiečių iš baudžiavos geriausiomis sąlygomis atleidi- 
mo šalininkai. Jai pritarė ir, kuo įmanydama, padėjo visa Ru- 
sijos šviesuomenė. Komisijai buvo priešingi visi reakciniai 
(atsilikėliai) dvarininkai ir gubernijų komitetų daugumos, ku- 
rių daugiausia ir buvo. Visi jie uoliai kliudė redakcinės komi- 
sijos darbams, pravardžiavo ją socialistais ir revoliucionieriais, 
šmeižė ją ir aukštose sferose prieš ją intrigavo. Bet, to visko 
nežiūrėdama, redakcinė komisija labai uoliai darbavosi ir maž- 
daug per pusantrų metų atliko didelį paruošiamąjį baudžiavos 
panaikinimo darbą. Vyriausi jos darbų nuostatai: „baudžiau- 
ninkų atleidimas su žeme, visiškas dvarininkų galios ant vals- 


*“  Sbornik prav. rasp. i offic. izv. po ulučš. byta pom. krestian S 
20 maia po 20 nojab. 1858 g. II polug. Moskva 1858. 74 p. 

tiečių panaikinimas ir valstiečių savivalda“. Komisija nu- 
sprendė, iog valstiečiams turi būti atiduota ta žemė, kuri iš 
tikrųjų yra ių rankose. Dėl to sprendimo valstiečių valdomi 
plotai padidėjo 25—704, nes, einant tuo sprendimu, dvarinin- 
kai, bent dalinai, turėjo grąžinti užgriebtas valstiečių žemes, 
valstiečių gi prievolės dvarininkams sumažėjo 2—16 440, 


Dvarininkai grobia valstiečių turtą. 


Lietuvos dvarininkai, pamatę, iog dabar jau tikrai einama 
prie baudžiavos panaikinimo, kad kuo daugiausia prisigrobus 
žmonių žemių, šoko mėtyti Žmones iš jų ūkių, naikinti sodžius 
ir steigti jų vietoje palivarkus, perkeldami baudžiauninkus iš 
geresnės žemės į blogesnę, apkarpinėti jų sklypus ir p., nors 
tas ir buvo uždrausta 1852 m. įstatymu. Toks labai būdingas 
valstiečių ūkio „apkarpymas“ aprašytas P. Rusecko „Knyg- 
nešio“ I t., 40 p.: 1860 m. į J. Bielinio tėviškę Biržų ap. atvyko 
Papilio ar Paliepių dvarininko J. Kascialkausko siųstas M. 
Trečiokas, išlaužė ir išvertė tvorą, įkalė į žemę prie pat klėties 
baslius ir, atmatavęs dalį Žemės, pats apsigyveno pas miško 
sargą... Draskomojo ūkio savininkas, nieko negalėdamas pa- 
daryti, iš nusiminimo susirgo ir mirė. 

Taip lygiai be įokio pasigailėjimo Žmonės ištisais sodžiais 
buvo svaidomi iš jų amžiais apgyventų sodybų ir varu rašomi 
prie miestiečių. Nesigėdindavo bet kokios apgaulės žemei iš 
žmonių atimti ar išvilioti. (iyvi tokios apgaulės pavyzdžiai 
matyti iš daugelio mūsų knygos atsiminimų: negalėdami kaip 
kitaip iš Žmonių žemės išgauti, stengiasi priversti juos pasi- 
rašyti raštą, iog jie iš pono ūkius nuomoją, 0 nuomininkus 
visai nesunku neva teisėtai iš ūkių išmesti, kaip tai mėgino pa- 
daryti, jau baudžiavą panaikinus, Kėdainių ap. Šlapoberžės dva- 
rininkas Serbenta (skaityk A. Žirgulio str.: „Žmonės neap- 
kentė visa, kas priminė baudžiavą“); dvarininkas susišaukia 
net laisvuosius Žmones ir, prie jų parašęs kažkokį popierių, 
duoda vyrams tik palaikyti plunksną, o paskui įėga užgriebia 
jų laukus (VI. Ulčinsko: „„Gudriai užgriebta žmonių žemė") ir p. 
Po visą Lietuvą pasipylė begalinės Žmonių ašaros dėl grobia- 
mo iš jų ir šiaip įau menko turto, dėl daromų įiems skriaudų. 


I. Ivaniukov. 305 p. 

Dvarininkai nesigėdijo apgaulės net pinigams už laisvę iš 
ūkininkų išvilioti, kaip tai, pav., darė Vyžuonų dvarininkas 
grapas Edvardas Čapskis“. Rokiškio ap., Panemunėlio val. 
Paliepio dvarininkas Jonas  Kascialkauskas nežinia kokiais 
sumetimais prisiskolino iš savo baudžiauninkų pinigų, kurių 
negrąžino ir kuriuos vėliau rusų valdžia vertė grąžinti“. Taip 
elgėsi ir jau pažymėti iš M. Valančiaus archyvo Zaborskiai 
ir kt. Tas žmonėms daromas skriaudas jau minėtuose atsi- 
minimuose pažymėjo, nors ir labai atsargiai, Kauno gub. „Val- 
stiečių tvarkymo valdybos“ narys, dvarininkas nuo Kėdainių, 
vėliau žymus 1863 m. sukilimo veikėjas, J. Geištaras, 0 gar- 
susis knygnešys J. Bielinis paskelbė spaudoje ilgą sąrašą dva- 
rų ir palivarkų, kurie buvo padaryti iš išdraskytų kaimų““. 

Be kita ko, įvyko labai įdomus reiškinys: per visą bau- 
džiavos gadynę ponai stengėsi kuo daugiausia žmonių paversti 
baudžiauninkais, gi šie rūpinosi iš baudžiavos išsivaduoti. 
Prieš pat baudžiavos panaikinimą darėsi kaip tik priešingai: 
ponai stengėsi kuo daugiausia baudžiauninkų atleisti, šie gi 
visom keturiom spyrėsi pasilikti baudžiavoj, o atleistieji, kaip 
įmanydami, įrodinėjo, jog jie tikri baudžiauninkai ir priklauso 
ponui. Visa tai darėsi todėl, iog ponai, pajutę, jog žmonės gali 
būti atleisti su žeme, ir stengėsi jų nusikratyti, kad galėtų jų 
žemę sau pasilikti, baudžiauninkai, irgi tai žinodami, ir darė 
pastangas išlikti baudžiauninkais, kad būtų atleisti su žeme. 

Dėl tokių ir panašių ponų pastangų baudžiauninkų skaičius 
nuolatos mažėjo. Taip, pav., vien Kauno gub. dvarininkų bau- 
džiauninkų buvo: 


1845 EB a i as 499.817 
1800 A ia a 397.821 
TEBĖ: SB da ni day 354.508 
EB0O 51 big 326.968 
LoGUa As že 359.075 
800: 4 1 2 ago 351.073““. 


* J. Gieysztor. „Pamiętniki z lat 1857—1865“ I. t. 66, 127 ir k. 
puslapiai. ; 

* S. Matulaitis: 215 pusl. 
„Lietuvos administracija su nekureis paaiškinimais apie pažinimą 
tiesos“. 1902. 

* Įvairių metų „Pamiatnaja knižka kovenskoj gubernii“ ir K. Gu- 
kovski: „Kovenskaja gubernija za vremia 1843—1893 g.“ 53—79 p. 

Kaip matome, 1861 m. baudžiauninkų skaičius padidėjo. 
Reikia manyti, jog daugeliui valstiečių, kad tik juos atleistų su 
žeme, pavyko įrodyti, jog jie baudžiauninkai ir sugrįžo prie sa- 
vo ponų. Čia baudžiauninkams padėdavo valdžia, nes 1858 m. 
buvo išleistas įstatymas, įog iš baudžiavos galima atleisti, tik 
baudžiauninkui sutikus. Užtat buvo atsitikimų, iog dvarinin- 
kai plakdavo tuos savo valstiečius, kurie „geruoju“ nenorė- 
davo pasidaryti laisvais arba nesutikdavo, kad juos įrašytų į 
miestelėnus. 


Skundai vyskupui M. Valančiui. 


Tai taip, baudžiavai einant galop, buvo grobiamas bau- 
džiauninkų turtas, o kaip su jais dvarininkai elgėsi, koks buvo 
baudžiauninkų prieš pat atleidimą iš baudžiavos gyvenimas, 
matyti iš Žmonių atsiminimų, paduotų šioje knygoje. Kai kam 
jie gali atrodyti neįtikėtini, perdėti bei padidinti. Kad tie atsi- 
minimai atatinka anų laikų tikrovei, matyti iš daugybės bau- 
džiauninkų skundų ir prašymų, rašytų Žemaičių Vyskupui M. 
Valančiui. Vieną iš tų skundų mes čia paduodame, išvertę jį 
iš lenkų kalbos (visi skundai rašyti lenkų kalba)“. 


„Jo Prakilnybei Žemaičių Vyskupui. Nuo pono Vladislavo 
Pomernackio viso Savičiūnų ir Aluntos valsčiaus“. 


Jau devinti metai, kaip Pomernackis paėmė mus į savo 
nagus ir nuo pat savo viešpatavimo pradžios mus, visus Žmo- 
nes, ėmė kankinti, atseit, kasdien be pasigailėjimo muša ir dar 
pasamdė tokius pat, kaip ir jis pats, ekonomus ir raštininkus, 
kurie mus muša rykštėmis, pagaliais, kančiais ir agrastais. Dėl 
to mušimo yra kurčių, bedančių, su sužalotomis rankomis, o 
kai kurios mušamos nėščios moterys  persileido, kitos gi ir 
mirė. Mūsų valstybėje dar nebuvo, kad ponas savo žmones 
visai be jokios kaltės užmuštų. Į lažus kasdien varo po tris 
ir keturius darbininkus iš kiekvienos dubos. Ir sekmadieniais 
liepia dirbti įvairius darbus.  Ūkininkus varo iš ūkių, 0 ių tur- 
tą, atseit, arklius, galvijus ima sau. Ūkininkams atėmė ge- 


* Iš vysk. M. Valančiaus archyvo. 

Alunta Utenos ap.; Savičiūnų km. yra Antalieptės val., Zarasų 
aps. 2 Savičiūnų dv. Svėdasų v., Rokiškio ap. („Lietuvos apgyventos 
vietos“), 

riausias žemes ir pievas, o nuomą pakėlė: kiekvienas, turįs 
dubą, kasmet moka 70 rublių sidabru, nors ir sėja vos šešius 
aštuonius pūrus. Bet vistiek ir įuos varo tris dienas savaitėje 
į darbą. $ 

Kiekvienus metus mes duodame pastotes kariuomenei ga- 
benti, bet ponas už mūsų vargus nėra davęs mums nė vienos 
kontramarkės, nes jis pats iš jų naudojasi. 

1855 metais, mūsų ponui liepiant, kiekvienas ūkininkas iš- 
vežė po sieksnį su ketvirčiu akmenų į plentą. Už tą mūsų vargą 
ponas sumokėjo mums tik po puspenkto rublio už sieksnį, pats 
gi paėmė iš vyresnybės po 18 sidabrinių rublių. 


Kai mes mokesčius mokame popieriniais pinigais, tai ponas 
ima iš mūs po tris skatikus nuo rublio; tuo būdu jis įvarė mus į 
elgetus, todėl mes, persižegnoję ir sukalbčię poterius, pada- 
vėme aukštesnei valdžiai skundą. Ponas, apie tai sužinojęs, 
parsikvietė ulonų eskadroną ir už bausmę juos pastatė pas 
mus. Kareiviai prievartauja mūsų dukteris, žmonas ir seseris, 
o besipriešinančioms ir pagalbos šaukiančioms pila į burną 
smėlio, kad nerėktų. Visos mūsų moterys, bijodamos Dievo, 
nuodėmės ir tokio barbariškumo, ant nakties su mažais vaikais 
eina miegoti į laukus; nuo šalčio vaikai susirgo. Kareiviai atė- 
mė iš mūsų avižų, miežių ir šieno likučius, todėl mes darbime- 
tėje neturėsime nė košės ir teks mums badu mirti. 

Ponas atgabeno ant mūsų teismą, kuris, o ypač Vilkmer- 
gės ispraunikas, kiekvieną dienelę mus rykštėmis plaka, duo- 
damas po tris šimtus ir daugiau kirčių. Ak, kokias mes ken- 
čiame kančias ir nuo pono, ir nuo Vilkmergės isprauniko. Taip 
mus kankina, kaip Jėzų Kristų. 


O, Šviesiausias Vyskupe, mūsų Ganytojau! Ant kelių par- 
puolę ir su ašaromis prašome Jūsų malonės — padaryk taip, 
kad pas mus nestovėtų kareiviai — nebūtų šios karinės bau- 
smės ir kad jie nedarytų tokių niekšybių. Juk mūsų šventas 
tikėjimas neleidžia, kad kareiviai prievartautų mūsų Žmonas, 
dukteris ir seseris ir jas į mirtiną nuodėmę stumtų. Tikime, jog 
Šviesiausias mūsų Ganytojas apsaugos mus nuo tokių baise- 
nybių ir nedaleis, kad darytųsi ši mirtina nuodėmė, nes mes 
dabar kenčiame taip, kaip Kristus kentėjo nuo žydų. Ak, Vieš- 
patie, Viešpatie, kaip mes ir mūsų maži vaikučiai dabar ken- 

čiame! Dabar pas mus kiekvieną dieną, tai lyg paskutiniojo 
teismo diena. 

Dovanok, Šviesiausias Vyskupe, kad taip neaiškiai para- 
šyta, nes rašome ne namie, bet miške. 

Nemokantieii rašyti pasirašo trejais kryžiukais. 

Mes Jūsų Šviesybei neaprašėme nė dešimtos dalies mums 
daromų skriaudų, nes bijome Jūsų  ganytojišką Šviesybę nu- 
varginti, 

Rašome į Jūsų Šviesybę nuo viso valsčiaus, o aš, kaip raš- 
tingas, savo ranka pasirašau. Jurgis Gavėnas“. 

Gauta vysk. kanceliarijoj 1858 m. liepos mėn. 1 d. 


Šviesiausias Ganytojau. Nuolankiausias Pomernackio 
Savičiūnų valsčiaus prašymas. 


Mes apie visas mums mūsų pono daromas skriaudas pasi- 
skundėme aukštesnei vyresnybei, bet iš to išėio tik nelaimė, 
nes ne tik negavome jokios teisybės, bet už bausmę mums pa- 
statė ulonus, kurie mūsų Žmonas, dukteris ir seseris prievar- 
tauja, indus daužo. Mes tokių barbariškumų nesame matę. 

Šviesiausias mūsų Ganytojau ir mūsų šventojo tikėjimo 
Tėve! Padaryk, kad mes“ toliau tokio barbariškumo nebema- 
tytume, o taip pat, kad mus taip be gailesčio nemuštų. Ak, da- 
bar mus ponas taip muša, kankina, kaip žydai Kristų. Sekma- 
dieniais liepia mums įvairius darbus dirbti, todėl mes jokios 
šventės ir poilsio neturime. 

Į mūsų prašymą nekantriai lauksime rezoliucijos. 

Už beraščius pasirašau Andrius Gavėnas. 

1858 metų birželio 4 d.“ 


Lietuviai, išskiriant kai kuriuos atsitikimus, nėra pasižy- 
mėję Žiaurumais, tačiau baudžiava pasireiškė labai Žiauriai, 
nors kitur ji buvo ir dar žiauresnė. Klausimas, iš kur gi atsi- 
rado tiek daug žiaurių Žmonių, kurie tuos žiaurumus pramany- 
davo ir juos vykdė? Į tai tenka atsakyti, jog pati baudžiavos 
sistema iš esmės galėjo būti tik žiauri, nes švelniomis priemo- 
nėmis ji nebūtų išsilaikiusi. Baudžiava ir dvarininkus padarė 
žiauriais, juos savotiškai demoralizavo, ių dorovę, Žmoniš- 
kumą pažemino. Be to, per visą baudžiavos gadynę buvo da- 
roma savotiška žiaurių Žmonių atranka, atseit, į dvarų valdi- 
ninkus — urėdus, tijūnus, vaitus, launinkus ir p. — paprastai 

buvo parenkami negailestingi, kieti, net žiaurūs žmonės, nes 
švelnesni nebūtų tikę žmonėms į darbus, į vergiją versti ir 
žiauriems veiksmams vykdyti. 


Tolimesnioji kova dėl baudžiavos panaikinimo. 


Bet grįžkime prie baudžiavos panaikinimo eigos: dvari- 
ninkams po ilgų ir įvairių intrigų bei pastangų, pavyko dalinai 
laimėti, nes vieton mirusio 1859 m. redakcinės komisijos pir- 
mininko Rostovcevo, kuris buvo griežtas kuo geriausiomis są- 
lygomis baudžiauninkų iš baudžiavos atleidimo šalininkas ir 
tikras Aleksanro II-jo draugas, buvo paskirtas lygiai griežtas 
reakcininkas ir išviso baudžiavos panaikinimo priešas grapas 
Paninas, kuris visokeriopai kliudė komisijos darbams. Ir ap- 
skritai, tuo pačiu laiku visoj Rusijos valstybėje prasidėjo žiauri 
reakcija: buvo įvesta griežta cenzūra ir imta persekioti kiek- 
viena laisva bei pažangi mintis. Lietuva dėl tos reakcijos nu- 
kentėjo ypatingai, nes buvo užginta ir pradėta persekioti gar- 
sioji vysk. M. Valančiaus blaivybė. (Apie tai žiūrėk komentarą 
atsiminimuose prie P. Gumbelevičiaus str.: „Pavyzd. sutvar- 
kyta baudžiava“). 


Redakcinė komisija, paruošus baudžiavos panaikinimo pro- 
įektą, perdavė jį vyriausiaiam komitetui, kuris turėjo išžiūrėti 
jos sprendimus ir padaryti savo išvadas. Komitetas daugumoi 
susidėjo iš aršių reakcininkų, kurie veikė dvarininkų naudai, 
tačiau visą laiką laimėdavo valstiečiams palanki komiteto ma- 
žuma, nes daugumoj nebuvo sutarimo. 


Pagaliau baudžiavos panaikinimo projektas, vis Aleksan- 
drui spiriant greičiau darbą varyti, pateko į senatą, kuris taip 
pat turėjo tarti savo žodį. Senate, kuris irgi daugumoj susi- 
dėjo iš dvarininkų reakcininkų, gavus projektą, prasidėjo au- 
dringi posėdžiai ir atkakli reakcininkų kova su pažangiaisiais, 
kitaip tariant, dvarininkų reikalų gynėjų su valstiečių gynė- 
jais.  Reakcininkams pavyko sumažinti valstiečių Žemės da- 
linio maksimumą ir minimumą, tačiau iau minėti vyriausi re- 
dakcinės komisijos nuostatai liko nepažeisti. Pagaliau senatas, 
carui Aleksandrui spiriant, baigė savo darbą ir caras 1861 m. 
vasario 19 d. savo iškilmingų manifestu paskelbė dvarininkų 

dvaruose baudžiavos panaikinimą“. Valdžios dvarų baudžiau- 
ninkų manifestas nelietė — iie buvo atleisti tais pačiais pa- 
grindais 1866 m. 


1861. II. 19. manifestas. 


Čia sužymėkime svarbiausius šio manifesto dėsnius. 

Pirmučiausia manifestas, nors ir atsargiai, vis dėlto pa- 
tvirtina pagrindines baudžiavos negeroves, apie kurias mūsų 
čia tiek kalbėta, būtent, manifeste sakoma: „dvarininkų teisės 
buvo labai plačios ir aiškiai nenustatytos“, ir jog „dvarininkai 
su valstiečiais dažnai blogai elgdavosi“, nes „kartais dvari- 
ninkų teisės patekdavo į savanaudžių rankas, tuomet gi... su- 
sidarydavo geros sauvaliavimui sąlygos, kurios slėgė valstie- 
čius ir buvo nepalankios jų gerovei“. Toliau: baudžiauninkai 
tuojau gauna asmens laisvę, teisę, kur norėdami, kilnotis, nuo- 
latinį savo ūkių, sodybų ir laukų valdymą, bet tų ūkių savi- 
ninkų yra dvarininkas; už ūkių valdymą valstiečiai atlieka dva- 
rininkui tam tikras prievoles. Valstiečiai gali ir visai savo 
ūkius iš dvarininkų išsipirkti; tada jie ir nuo prievolių išsiva- 
duoja. O kad „neįvyktų sąmyšių, tai visa tvarka dvaruose pa- 
silieka dar nemažiau dviejų metų“. 

Manifesto įgyvendinimui kiekvienoj gubernijoi steigiama 
„valstiečių tvarkymo valdyba“, vietose gi „taikos tarpinin- 
kai“; organizuojamos kaimų ir valsčių bendruomenės, sueigos, 
valsčių teismai ir nurodoma įvairių prievolių bei mokesčių 
tvarka. Bet kol visa tai bus įvesta „dvarininkai lieka valstie- 
čių teisėjais ir savo sprendimų vykdytojais“. Žemės tarp dva- 
rų ir valstiečių sutvarkymui bei atidalinimui, valstiečių prie- 
volių dvarininkui ir valdžiai nustatymui surašomi „kūriamieji 
nuostatai“; atidalinant valstiečių žemes, dvarininkams turėjo 
palikti 14 (Kauno gub. —nemažiau 14) jų turėtos naudingos 
žemės ir miško; dvarininkas, jeigu buvo reikalingas tas treč- 
dalis papildyti, galėjo atrėžti iš valstiečių žemės tiek, kiek trūko 


*“ Šis manifestas buvo išspausdintas ir Vilniuje lietuvių kalboje, 
Lietuviškai jis taip vadinosi: ,„Wlisoaukszciausei  patwirtinti galingiausio 
Jomilestos ciesoriaus 19 dieno M. Waseri 1861 metosi Istatimai apej 
walszczionius, iszejusius isz werginga priguleima“. 1862 m, manifestas to 
paties vertimo buvo išspausdintas antrą kartą drauge su rusišku tekstu ir 
įvairiais papildymais išviso 288 p. 

Originale: „Ustavnaia gramota“. 

iki trečdalio, bet nedaugiau, kaip šeštą dalį visos sodžiaus 
žemės. Valstiečių Žemei iš dvarininkų išpirkti valdžia skolina 
valstiečiams pinigus, kuriuos per daugelį metų iš valstiečių 
dalimis atsiima. | 

Pačioje pradžioje manifesto yra kažkoks neaiškus, miglo- 
tas pasakymas, jog ,,... baudžiauninkai ilgainiui gaus pilnas 
laisvų kaimo piliečių teises“. Vėliau, kaip toliau matysime, val- 
stiečiai daugely vietų kėlė smurtus, neklausė nei valdžios, nei 
dvarininkų, vis aiškindamiesi, jog įie laukią visiškos jiems pa- 
žadėtos laisvės. Kuo jie rėmė tą savo laukimą — niekur nepa- 
sakyta, bet galima manyti, iog šie migloti manifesto žodžiai ir 
buvo to laukimo, smurtų ir p. priežastimi. O kad toks laisvės 
laukimas buvo labai plačiai pasklydęs, matyti ir iš to, jog pats 
caras Aleksandras II-sis, kalbėdamas į kai kurių Rusijos vals- 
tiečių delegacijas, pareiškė, įiog kitokių laisvių nebūsią ir rei- 
kia tiksliai pildyti tai, kas pasakyta manifeste“. 


BAUDŽIAVOS TĄSA, MANIFESTĄ PASKELBUS. 


Senos ir naujos valstiečių prievolės. 


Iš to visko matome štai ką: ir manifestą paskelbus bau- 
džiauninkai, kad „neįvyktų sąmyšių“, dar turėjo be jokio atly- 
ginimo eiti nemažiau dviejų metų lažus ir klausyti dvarininkų 
bei ių teismų. Bet įvairios rūšies mezliavos, pyliavos ir p., 
pasiremiant manifestu, visdėlto, tuojau buvo panaikintos. 
Valstiečiai, turėję žemės, buvo atleisti iš baudžiavos su že- 
me, tačiau už ją, kol ji nebus išpirkta, turėjo dvarininkams 
eiti tam tikras prievoles, kitaip tariant, lažus, kurie po anų 
dvieių neapmokamų metų įau buvo užskaitomi į ūkių išpirki- 
mą. Taigi, baudžiava, lažų ir dvarininkų teismų pavidale, ir 
toliau pasiliko. 

Kadangi valstiečiai baudžiavos buvo labai išvarginti, to- 
dėl išpirkti savo ūkius iš dvarininkų, bent tuojau po baudžia- 
vos, išskiriant tik nedidelį skaičių laimingųjų, negalėjo, ypač 
kad ant jų buvo užkrauta nemaža naujų prievolių. 


* Sbornik prav. raspor. po utrojstvu byta krestian, vyšedšich iz 
krep. zavisimosti. 1861 m. II t. II d. 46—7 p. 

„Kūriamųjų nuostatų“ sustatymas buvo pavestas dvari- 
ninkams. Net ir pasus valstiečiams  išdavinčio dvarininkai, 
tik vėliau valsčiai. Dvarininkai, sustatydami  „kūriamuosius 
nuostatus“ ir apskritai galutinai sutvarkydami savo ir vals- 
tiečių žemių suskirstymą, vėl gavo nemaža progos skriausti 
valstiečius ir jų žemes užgriebti. 

Valstiečiai asmeniniai išsivadavo iš dvarininkų, bet tuo- 
jau pateko į globą savo bendruomenės, iš kurios savo valia 
išeiti negalėjo, o taip pat ir į globą įvairių valdininkų, kurių 
tarpe buvo nemaža dvarininkų. Taip, pav., suminėti taikos 
tarpininkai pradžioje Kauno gub., buvo išimtinai dvarininkai“", 
O jie kaip tik ir turėjo spręsti įvairias bylas bei nesusipratimus 
tarp dvarininkų ir valstiečių. 

Valstiečiai, nors ir gavo asmens laisvę, bet vistiek jie ly- 
gių teisių su kitais piliečiais ir savo buvusiais viešpačiais, dva- 
rininkais, negavo: jie posenovei už bausmę buvo rykštėmis 
plakami, negalėjo stoti į kai kurias mokyklas, atlikinėjo visas 
naturales prievoles — kelius taisė, valdininkus vežiojo, dvari- 
ninkams raštus pristatinėjo ir t. t., 0 įvairius mokesčius mo- 
kėjo solidariai, ir nuo turto, ir nuo asmens. Taigi valstietis, ir 
išėjęs iš savo ūkio, visai nuo jo atsiskyręs, lyg kokią naštą, 
nusinešdavo ant savo sprando mokesčių dalį, todėl valstiečiai 
dar buvo vadinami „mokėtojų luomas“. Visa tai dvarininkų, 
kaip privilegijuoto luomo, nelietė. Taigi teisių nelygybė, kad 
ir gerokai sušvelninta, ir baudžiavai panaikinus, pasiliko. 

Buvo tai reakcinių dvarininkų pastangų pasėkos, jų, dali- 
nai, atsiektas laimėjimas. 

Tačiau ar vienaip klausimą statant, ar kitaip — bau- 
džiavos panaikinimas buvo labai didelis 
žingsnis į visišką valstiečių išvadavimą ir 
į visų luomų Žmonių teisių sulyginimą. 


Baudžiavos liekanų savotiškumai Suvalkų krašte. 


Manifestas Suvalkų krašto nepalietė, nes ten baudžiava 
juridiniai, kaip matėme, jau buvo panaikinta, nors iš tikrųjų 
dar buvo begalė jos savybių. 1856 m. visame Suvalkų krašte 


5 Kauno gub. „tarpininkų“ sąrašas minėtoje jau „Kov. gub. za 
1843-93 g.“ 58—60 p. Sąraše vien tik mūsų dvarininkų pavardės. 

(sykiu su lenkiškąja dalimi) tik 674 visų valstiečių mokėjo 
čyžes, visi gi kiti ėjo lažus, kitaip tariant, buvo beveik tikrais 
baudžiauninkais, juo labiau, kad dvarininkas, kaip tai matė- 
me, posenovei buvo valsčiaus viršaičiu ir teisėju ir savo nuo- 
žiūra galėjo valstietį rykštėmis plakti, kalėiiman dėti ir net į 
sunkiuosius darbus ištremti. 

Jog Suvalkų krašte tuo metu bent kai kuriose vietose dar 
tvirtai laikėsi baudžiava, matyti ne tik iš mūsų atsiminimų, 
bet ir iš rašytojo keliauninko Polujanskio žodžių, kuris savo 
1859 m. išspausdintoje knygoje, aprašydamas vasaros rytų 
Marijampolės apskrities dalies žmonių papročius, drabužius 
ir pan., mini, jog čia „baudžiava dar nevisai panaikinta“, o kaip 
apsieinama su valstiečiais, matyti iš jau minėto Basanavičiaus 
rašto: Bartininkų dvaro vaitas Mieškovskis „atsižymėjęs tuo, 
kad labai mėgęs žmones už menkiausius nusikaltimus, o dažnai 
be jokios priežasties, vyrus ir moteris biauriai rykštėmis 
plakti“ (131 p.). 

Turėdami ant žmonių valdžią ir savo rankose žemes, dva- 
rininkai, išnuomodami ūkininkams laukus, galėjo ir kokias jiems 
tinka sąlygas statyti. Į sąlygas, pav., įrašydavo: jeigu ūkinin- 
kas per du metus blogai mokės čyžes ar šiaip blogai atlikinės 
savo prievoles, tai dvarininkas iš varžytynių parduoda visą jo 
turtą, o žemę atima ir perduoda tam, kuris apsiima atlikinėti 
io prievoles arba sumoka susidariusias skolas; tuo būdu pir- 
mam nuomininkui pražūdavo visi jo įmokėti pinigai, pražūdavo 
visas jo darbas. Ir visa tai buvo atliekama be valdžios priežiū- 
ros bei kontrolės, vien tik dvarininko pareiškimais, išduodant 
paprastus raštelius, kaip tai, pav., matyti iš Garliavos dvari- 
ninko Godlevskio rašto: „Petras Jančaitis apmokėjo Žeboraus- 
ko skolą... ir nuo to laiko, kaip Žeborauskas kalinamas, at- 
lieka visas io dubos prievoles ir sumoka mokesčius, todėl yra 
įgijęs teisės prie minėtos dubos Jančaičių kaime. Išlaužas. 
1846 m. balandžio 10 d. Godlewski““. 

Ūkininkai, imą iš svetimo dvarininko degtinę ar alų, bau- 
džiami; dvarininkas turi teisę daryti pas ūkininką kratą ir me- 
džioti ūkininkų laukuose; ūkininkai neturi teisės turėti malūnus, 


5 Al. Polujaūski. Wedrėwki po gubernii Augustowskiei w  celu 


naukowym odbyte. Varšuva. 1859, 42 p. ; j 
5 Išversta iš lenkų kalbos. Dokumentas „Baudžiavos“ Redakcijoj. 

plytines ir p. Savo įipročiu dvarininkai prie kiekvienos progos 
ūkininkus nukeldavo į blogąsias vietas, geresnes priiungdami 
prie dvarų ir palivarkų. 


Suvalkų krašto lietuviai, ūkininkai, kurių dauguma, prade- 
dant 1846 m., jau buvo išėję į kolonijas (viensėdžius), kaip tai 
aprašo ano meto rašytojai, daug geriau gyvenę, negu kitose 
Lenkų Karalystės dalyse. Ypač gerai gyvenę valstybiniai val- 
stiečiai. Daugis iš jų net vaikus į mokslus leisdavo, pinigų gi 
gerokai prisitaupydavo““ ir net išlaikydavę, pav., ant 30 margų 
(apie 15 ha) 4 arklius, 4 jaučius, 3 karves, 4 telyčias, 30 avių, 
10 kiaulių, 6 žąsis ir 12 vištų“. Tačiau tokių laimingųjų pasi- 
taikydavo tik valdžios dvaruose ir majoratuose, dvarininkų gi 
valstiečiai, kaip matėme iš aukščiau paduoto aprašymo, dau- 
gumoj galėjo tik posenovei skursti. 


Valdžios dvarų baudžiauninkų būklė visoje Lietuvoje buvo 
nepalyginamai geresnė, negu ponų dvaruose, nes „karališkieji“ 
buvo perkelti į čyžes ir lažų arba visai nėjo, arba ėio labai 
nedaug. Valdžia kai kuriais žvilgsniais rūpinosi savo bau- 
džiauninkais, teikė jiems net gydymą, todėl „karališkųjų“ liki- 
mas, palyginus su ponų baudžiauninkų likimu, buvo net ir visai 
lengvas, kas ypač gerai matyti iš aušrininko M. Katkaus kla- 
siško karališkųjų būklės aprašymo knygoje: „Balanos ga- 
dynė“*5.: Ponų baudžiauninkai kai kur save vadindavo vergais, 
į valdžios gi (karališkus) žiūrėdavo kaip į laiminguosius. 


Galutinas baudžiavos panaikinimas Suvalkų krašte. 


Besiartinant 1863 metų sukilimui, vėl visoje Lietuvoje susi- 
rūpinta pagerinti valstiečių padėtis. Vieni jais rūpinosi vien 
žmoniškumo vedami, kiti — kad patrauktų valstiečius prie bū- 
simo sukilimo. Tačiau visa tai vien gražiomis kalbomis pasi- 
baigė. Tikras palengvinimas atėjo iš rusų valdžios, kuri 
1862 m. išleido „Lenkų Karalystei“, taigi ir Suvalkų kraštui 
įstatymą, einant kuriuo visi valstiečiai buvo priverstinai per- 
kelti į čyžes. 


5 S. Matulaitis 182 p. 

* Polujanski. 440 p. 

“5 M. Katkus: „Balanos gadynė“. Vaizdai iš netolimos praeities. 
Kaunas. 1931 m. 186 p. 

Bet galutiną baudžiavai smūgį Suvalkų krašte (atseit: vi- 
soį Lenkų Karalystėj) kirto 1863 m. sukilimas: rusų valdžia, 
numalšinusi sukilimą ir norėdama amžinai atpalaiduoti valstie- 
čius iš po bet kokios ponų valdžios bei įtakos, 1864. II. 19 d. 
išleido žemės reformos įstatymą, kuris turėjo lyg ir dvi puses: 
einant pirmąja, atvirąja puse, valstiečiai atleisti be išpirkimo, 
žemė pasiliko jų nuosavybe; valstiečiai gavo teisę per teismus 
ieškoti tas žemes, kurias dvarininkai jiems pagrobė po 1846 m. 
draudimo ir kurias dvarininkai jiems buvo pakeitę į blogesnes; 
valstiečiams pasiliko visas jų gyvasis ir negyvasis inventorius, 0 
taip pat ir servitutai. Bežemiams buvo duota žemės sklypų iš 
valdžios, bažnytinių ir kitokių žemių. Vidutinis ūkių dydis 
buvo 7 ha. Prie valsčių (gminų) priklauso visi lygiomis tei- 
sėmis, taigi ir dvarininkų valdžia valsčiuose ant valstiečių tuo 
biidu pasibaigė. 

Antroji paslėptoji pusė buvo šitokia: dvarininkams už val- 

"stiečių žemes per 42 metu (iki 1906 m.) išmokami išperkamieji 
mokesčiai; kapitalas, tiems mokesčiams mokėti, sudarytas šiuo 
būdu: pakeltas žemės mokestis, uždėtos padūimės; tam tikros 
pajamos iš bravorų taip pat ėio tam kapitalui sudaryti. Taigi 
aišku, jog pakeltas mokestis nuo žemės ir padiimės gulė ir ant 
valstiečių pečių; tuo būdu Suvalkų krašto valstiečiai per ilgus 
metus mokėjo dvarininkams už savo žemę išperkamuosius mo- 
kesčius, bet tų mokesčių mokėjimas buvo paslėptas nuo akių ir 
buvo mokama per valdžią. 


Nusivylimas dėl maniiesto. 


Tikrai galima pasakyti, iog Suvalkų krašto lietuviai, paga- 
liau, ačiū sukilimui, gana laimingai 1864 m. nusikratė baudžia- 
vos. Bet visai kitaip buvo lemta baudžiauninkams į dešinę nuo 
Nemuno: Kauno, Vilniaus ir Gardino gubernijose. Su 1861 m. 
manifesto paskelbimu Kauno ir Vilniaus kraštų baudžiaunin- 
kams prasidėjo nauji vargai ir nelaimės. Žmonės, vos nugirdę 
apie manifestą, skelbiantį baudžiavos panaikinimą, vietomis tuč 
tuojau, tiesiog tą pačią akimirką, apimti didžiausio džiaugsmo, 
metė dvarų darbus ir pasileido namo bėgti, nes suprato, jog nei 
baudžiavos, nei bet kokių jos prievolių daugiau nebėra. Tuo 
tarpu, kaip mes žinome, šiuo manifestu baudžiava buvo panai- ' 
kinta, bet pasiliko lažų prievolės tiems, kurie negalėjo tuojau 

savo ūkių iš dvarininkų išpirkti arba mokėti čyžių. Žmonės, 
dalinai net patys dvarininkai, pradžioje suprato tik pagrindinį 
manifesto dalyką, būtent: iog baudžiava panaikinta, kitų gi, 
susijusių su šiuo reikalu klausimų, nesuprato ir gal net dėmesio 
į juos neatkreipė, juo labiau, kad manifestas buvo paskelbtas 
daugumui nesuprantamoje rusų kalboje (jo vertimas lietuviškai 
išėjo žymiai vėliau). Bet buvo atsitikimų, iog manifestą ir su- 
sijusias su juo taisykles skelbė lietuviškai ir net pirmuosius val- 
sčių nutarimus lietuviškai surašinėjo, kaip tai, pav., darė valdi- 
ninkas J. Geištaras (I t., 142 ir 145 p.). 

Manifesto paskelbime buvo dar ir tas blogumas, jog jis pir- 
mučiausia pateko, bent Kauno gubernijoj, į dvarininkų rankas, 
nes jiems iš gubernatūros ir buvo išsiuntinėtas. Taigi dau- 
gelyje vietų baudžiauninkai apie baudžiavos panaikinimą suži- 
nojo iš dvarininkų arba iš valdininkų, kurie taip pat daugumoi 
buvo dvarininkai arba rusai. Ir, be to, vietomis sužinojo, gero- 
kam laikui praslinkus. Manifestą bene daugiausia paskelbė 
bažnyčiose, kitur ant rinkų, dar kitur, matyt, io ir visai žmo- 
nėms neskelbė, dar kitur paskelbė tik io ištraukas, kurios skel- 
bėjams netaip „baisiomis“ atrodė ir p. Suprantama, iog paskui, 
kai pradėjo aiškėti įvairios manifesto žmonėms uždedamos 
prievolės, ypač kad dar du metu dvarams turi eiti lažus, kilo 
didžiausias nusivylimas, nepasitenkinimas ir įtarimas, įog ma- 
nifestas esąs dvarininkų suklastotas ir reikia laukti tikrą mani- 
festą paskelbiant. 

Dvarininkams buvo labai naudinga tuojau duoti Žmonėms 
jų ūkius išsipirkti, negu laukti, kada valdžia jiems už tuos ūkius 
išmokės, juo labiau, kad daugybė dvarų buvo praskolinta ir kiek- 
vienam buvo aišku, įiog valdžia, mokėdama dvarininkams už 
buv. baudžiauninkų tikius, pirmučiausia pasilaikys paskolintas 
sumas. Tais sumetimais eidami, dvarininkai darė pastangų, 
kad ių buvę baudžiauninkai ūkius išsipirktų, šie gi, vis laukda- 
mi „teisingo manifesto“, visomis keturiomis spyrėsi naujovei. 
Dėl to visko manifesto vykdymas slinko labai nerangiai. 


Nauios santvarkos gyvendinimas. 


Manifestas skelbė ne tik baudžiavos panaikinimą ir nusta- 
tinėio naujus dvarininkų ir valstiečių tarpusavio santykius, 
bet kūrė valstiečių savivaldą—valsčius, teismus, skyrė iš val- 

stiečių tarpo valdininkus (viršaičius, seniūnus), žodžiu — iš pa- 
grindų taisė ir kūrė visą visuomenišką valstiečių gyvenimą. Bet 
ir Čia valstiečiai, matydami, jog visam kam vadovauja jų pik- 
čiausi priešai, dvarininkai (atseit, taikos tarpininkai) ir todėl 
bijodami klastos, prigavimo, o iš dalies gal ir dėl jau minėtų 
miglotų manifesto žodžių apie kažkokią žadamą valstiečiams 
laisvę, pareiškė griežtą pasipriešinimą ir atsisakė rinkti viršai- 
čius, teisėjus ir p. Bet ir negalėjo per amžius vergijoj, begali- 
tiėj tamsoj, paniekoje laikomi žmonės staiga virsti sąmoningais 
piliečiais. Juk naujam gyvenimui šie vargingi žmonės nė kiek 
nebuvo paruošti. Be to, valdininkai, minėti jau taikos tarpinin- 
kai, kuriems buvo pavesta suorganizuoti valsčių ir naujaip per- 
tvarkyti visą valstiečių gyvenimą, — sąmoningai ar per apsi- 
leidimą — visiškai neaiškino valstiečiams jų teisių bei naujos 
būklės, taigi iš kur ir kokiu būdu valstiečiai galėjo savo tei- 
ses sužinoti? Į tai. pagaliau atkreipė dėmesį garsusis Lietu- 
vos generalgubernatorius Muraviovas ir daugelyvie savo cir- 
kuliarų pažymi tą Žmonių savo teisių  nesupratimą ir taikos 
tarpininkų apsileidimą ar sabotaža“. 

Čia tenka suminėti labai įdomus reiškinys: mūsų jau mi- 
nėtas Rietavo (Telšių ap.) kunigaikštis Oginskis iau seniai sa- 
vo valstiečius buvo perkėlęs į čyžes ir, kaip jau minėta, daug 
rūpesčio jų reikalais buvo parodęs. Jo valstiečiai, baudžiavos 
naikinimo metu, gyveno turtingai, tvarkinguose namuose, va- 
žinėio gražiais pakinktais, švariai dėvėjo“. Iš to galima nu- 
manyti, įog tarp io ir valstiečių buvo geri,  patriarchaliniai 
santykiai. "Todėl, kai, einant manifestu, Rietavo valsčių rei- 
kėjo naujaip pertvarkyti ir prie rietaviškių pritaikyti mani- 
festo dėsnius, tai rietaviškiai valdžios atstovams griežtai pa- 
reiškė, jog jie savo būkle patenkinti, laikysis Oginskio ir nei 
kitos tvarkos, nei kitų Žmonių nenorį. Verčiami rinkti naują 
viršaitį iš valstiečių, užsispyrę rinko Oginskį. Ir tik valdžios 
atstovų priversti, pagaliau, išrinko valstietį“. Taigi šis atsiti- 
kimas puikiai parodo, jog prie Žmoniško dvarininko ir žmonės 
atsinešdavo su pasitikėjimu. 


56 N. Cylov: „Sbornik rasporiažienii graia M. N. Muravieva po 
usmirieniju polskago miatieža v sievero-zapadnych  gubernijach  1863— 
1864“. Vilnius, 1866 m. puslapiai 47—48, 85. 

aki. A 


Dvarininkai — maniiesto nuostatų vykdytojai. 


Dvarininkų į taikos tarpininkus paskyrimas ir dargi kaip 
tik tų, kuriuos dvarininkai pasiūlė, buvo didžiausia ir nieku 
nepateisinama valdžios klaida, nes įuk dvarininkai neturėjo nė 
mažiausio pasitikėjimo žmonėse, o ne vienas iš tarpininkų 
buvo pasižymėjęs kaip aršus baudžiauninkų skriaudikas. Taip, 
pav., vienas iš Vilkmergės aps. tarpininkų buvo Kalnaberžės 
(Kėdainių aps.) grapas Eduardas Čapskis, kurį Geištaras savo 
atsiminimuose (I. t., 110 p.) pažymi, kaip „dvarininką, kuris 
drauge su kitais Čapskiais, iš seno buvo žinomas, kaip blo- 
giausiai apsieinąs su žmonėmis“. Taigi nieko nuostabaus, jog 
tarpininkai savo pareigas ėjo labai šališkai, be galo pataikau- 
dami dvarininkams ir nič nieko nedarydami valstiečių reika- 
lams apginti ir dargi tiesiog įuos skriausdami. Taip, pav., 
Telšių aps. tarpininkas, Mažeikių aps. Sedos v. Užežerės dvaro 
savininkas Antanas Gadonas mušė Darbėnų dvaro valstiečius ir 
kitaip juos skriaudė, norėdamas priversti pasirašyti nepriimtiną 
jiems sutartį su dvarininku“. Zarasų aps. taikos tarpininkas Pi- 
zaninis nuplakė du valstiečius už tai, jog šie nepaklausė dva- 
rininko Novogonsko“". 

Bet, reikia manyti, buvo ir teisingų, Žmonių vargus at- 
jaučiančių tarpininkų. "Tokiu, pav., buvo, kaip iš bylos galima 
numatyti (žiūr. toliau), Vilkmergės aps. tarpininkas inž. T. 
Butleris. 

Labai būdingai, nors ir labai atsargiai, švelniai, tarpinin- 
kų, 0 sykiu ir Kauno gub. valstiečių tvarkymo valdybos veiklą 
savo atsiminimuose aprašo J. Geištaras: „...visi tarpininkai 
elgėsi labai sąžiningai. Teisybė, turėjome daug liūdnų bylų, 
kurias sprendėme ne pagal mūsų įsitikiminimus, bet kitaip da- 
ryti negalėjome. Čia kalbu apie valstiečių išvarymą iš du- 
bų... labai daug dvarininkų ištisais kaimais atleisdavo Žmo- 
nes iš baudžiavos ir prirašydavo juos prie miestelių ... Tuo- 
jau po tam buvo panaikinti kaimai ir ių vietoj įsteigti palivar- 
kai... Kiek kartų, būdavo, gauname tartum krauju rašytus 
žmonių prašymus su nusiskundimu, įog ponas prieš pat mani- 


* Iš Kauno gub. valdytojo archyvo, 1863. XI. 26. byla Nr. 3990. 
Žiūr. S. Matulaitis. 247 p. 
*  Žandaro pranešimas 1861. VII. 30 d. Žiūr. S. Matulaitis. 210 p. 

festo paskelbimą atleidęs iš baudžiavos ir atėmęs ūkį... Mes 
tą prašymą, patikrinę, kaip neatatinkanti įstatymui atmesda- 
vom... Gailėjomės, iog negalime atitaisyti taip aiškios netei- 
sybės ... Nors pagal statutą, ką mes savo valdyboj nuspręs- 
davom, tas turčio įstatymo galios ... Šimtai buvo prašymų 
apie išvarymą iš dubų...“ (I t. 126—128). 


Tačiau dvarininkai, kai jų reikalai buvo liečiami, net be 
įokio ypatingo vargo, pasiekdavo carą. Taip, pav., kai dar 
1852 m. buvo norima įvesti Žymių palengvinimų baudžiaunin- 
kams, tai mūsų dvarininkai, nuvykę pas carą, įtikino jį, jog tie 
palengvinimai neatatinką vietos reikalams ir todėl Lietuvai jie 
netaikintini. Caras ių prašymą išpildė. Ir šį kartą taikos tar- 
pininkai, o ypač gubernijų valst. tvarkymo valdyba būtų šį ar 
kitą valstiečiams padarytą ar daromą skriaudą atiteisę, įeigu 
iš tikrųjų būtų klausę savo sąžinės balso, o ne pataikavę sau 
ir savo broliams dvarininkams, nes tik reikėjo bylą perduoti 
teismui ir atlikti dar kai kuriuos formalumus ir valstiečiams 
žemės būtų grąžintos, kaip tai buvo padaryta Vilniaus gub. 
valstiečių tvarkymo valdybos su Remerio Panerio ir Strave- 
ninkų dvarų valstiečiais. Šie valstiečiai Remerio buvo išva- 
ryti iš savo ūkių, bet valdybos rūpesčiu sugrąžinti atgal. 


Pažymėtina, iog Vilniaus gub. valstiečių tvarkymo val- 
dybos nariai, kaip galima numanyti iš pavardžių, daugumoje 
buvo rusai, kurie ir balsavo už valstiečių skriaudų atitaisymą, o 
tos pačios valdybos nariai kunigaikštis Giedraitis ir grapas 
Tizengauzėnas pasiliko prie atskiros nuomonės“. 


Dar 1863. VIII. 8 d. cirkuliare Muraviovas nusiskundžia, 
iog tarpininkai, dvarininkų spiriami, Kauno seniūnais daugiau- 
sia skirdavo dvarų darbų prižiūrėtojus; visa valsčiaus val- 
dyba buvo sudaroma iš tokių žmonių, kurie, vykdydami dva- 
rininkų įnorius, kiek norėdami, plakdavo valstiečius“, 0 žan- 
darų korpaus Kauno gub. pulkininkas Skvorcov 1861. VII. 30 d. 
raštu praneša, įog „taikos tarpininkai daugumoj valstiečių 
buvo priimti su nepasitikėjimu. Valstiečiai nepatenkinti, jog 
tarpininkai išrinkti iš dvarininkų ir mano, iog jie būtinai veik- 


“Vilniaus gub. valstiečių skyriaus 1863. VIII. 18 d. žurnalo nuo- 
rašas, Žiūr. S. Matulaitis 254—257 p. 
e N. Cylov. 47 p. 

sią dvarininkų naudai. 'Vodėl tarpininkų įtaka į valstiečius 
svarbiuose reikaluose buvo labai menka ...“*“*. 

Prisiminkime dar, iįog, einant manifestu, „kūriamuosius 
nuostatus“, atseit, dvarininkų ir valstiečių turto atribavimą, 
valstiečių prievolių nustatymą ir p. atlikinėjo dvarininkai; 
jiems taip pat buvo pavesta ir dvarų bei valstiečių ūkių mata- 
vimas ir sienų nustatymas, iš ko kai kurie taip pat pasinau- 
dojo ir prie dvarų sau žemės „prisipiovė“. 


Pasunkėjusios prievolės. 


Iki manifesto baudžiauninkai savo prievoles dvarui turėjo 
eiti pagal 1844 m. atnaujintus inventorius. Tačiau tos prievo- 
lės buvo taip atgyventos, sunkios ir taip ardančios baudžiau- 
ninkų ūkį, todėl ir patiems dvarams nenaudingos, jog rimtesni, 
labiau pažangūs dvarininkai savo valia buvo atsisakę nuo 15 
dalies tų prievolių. Dabar, sustatant naujas sutartis su vals- 
tiečiais, dvarininkai reikalavo griežtai laikytis manifesto, kuris 
juk nurodinėjo, jog sutartys turi būti padarytos pagal inven- 
torius. Aišku, jog tos sudarytos sutartys dėl suminėtų prie- 
žasčių įpareigojo valstiečius į daug sunkesnes prievoles, negu 
jie pirmiau, prieš manifestui paskelbiant, kad ėjo; be to, daug 
dvarininkų labai išpūsdavo inventoriuose įrašytas prievoles, 
nes tikėjosi, iog anksčiau ar vėliau valstiečiai savo prievoles 
norės pakeisti piniginiu atsipirkimu. O kad nuo  persunkių - 
prievolių valstiečių ūkis ims dar labiau griūti, dvarininkams 
negi rūpėjo. 

Bematant iš visur pasipylė valdžiai žmonių ir net rusų 
valdininkų skundai dėl prievolių padidinimo. "Taip, pav., apie 
prievolių padidinimą, ir surištus su tuo neramumus, žandarai 
pranešė Vilniaus generalgubernatoriui ir Kauno gubernatoriui 
iš Vilniaus gub., iš Šiaulių ap. Pitarų dvaro, Biržų ap. Biržų 
ir Astravo dvarų, Zarasų ap. Pelikonų dvaro ir p.“. Kiek tos 
naujos prievolės buvo sunkesnės, matyti iš šių pavyzdžių: 
Pelikonų dvare iki manifesto baudžiauninkai ėio nuo ūkio po 
220 dienų per metus ir mokėio čyžių po 6 rublius. Tarpinin- 


6 S. Matulaitis. 210 p. 
* Pitarų ir Pelikonų ar p. pavadinimo vietovių „Lietuvos apgy- 
ventų vietų“ sąraše nėra. 


AAS 


kas valstiečiams siūlęs 217 dienų ir 19 r. 90 k.: kažkokiam 
Kauno gub. dvarininkui baudžiauninkai per metus atlikdavo 
prievolių už 3 rub. nuo dešimtinės, dabar jis pareikalavo prie- 
volių net už 4 rub.: Biržų dvaras pareikalavo lažų 23 dienas 
nuo dešimtinės arba iš 20 deš. ūkio 460 dienų ir p. 

Daugis dvarininkų „prisiminė“, jog buv. baudžiauninkai 
jiems iš senų laikų dar esą skolingi neatliktų lažų dienų ir 
ėmė reikalauti, kad arba tas skolas atidirbtų, arba atlygintų, 
nors atliktų lažų dienų sąskaitos nebuvo vedamos ir baudžiau- 
ninkai daugelyje atvejų pareikšdavo, iog jie yra atlikę daug 
daugiau, negu privalėjo. Dėl šių ir kitų senų „sąskaitų“ dva- 
rininkai užvedė prieš baudžiauninkus bylas, o kai kuriuos iš jų 
net į kalėjimus įiems pavyko sugrūsti. 

Aišku, jog manifestu liko nepatenkinti visi tie, kurie dėl 
šiokių ar tokių priežasčių visiškai negavo žemės. Tokių, ki- 
taip tariant, bežemių, vien Kauno gubernijoj buvo net 67044. 


Smurtai ir ekzekucijos. 


Visos čia suminėtos ir daugybė kitų blogybių sukėlė dide- 
liausį žmonių nepasitenkinimą manifestu ir daromomis refor- 
momis. Žmonių, kaip matyti, visai ko kito laukta, būtent: tei- 
singesnio jų reikalų išsprendimo, tačiau skaudžiai nusivilta. Ir 
toks nusivylimas buvo ne tik Lietuvoje, bet ir visoi Rusijoj. Į 
neteisingą jų reikalų išsprendimą, į neatitaisytas, seniau pada- 
rytas arba naujai daromas skriaudas, už faktiškai paliktą dar 
baudžiavą ir priklausomybę nuo dvarininkų, žmonės atsakė 
nepaklusnumu ir net atvirais sukilimais bei smurtu, ir tie su- 
kilimai, smurtai kelius metus tęsėsi. Vien tik 1861—1862 m. 
visoi Rusijoj buvo 1172 sukilimai ir vien tik 1861 m. net 499 
kartus prieš sukilėlius teko siųsti kariuomenę. "Tas nepasiten- 
kinimas ir smurtas labai ryškiai pažymėti mūsų atsiminimuo- 
se, tik jų priežastis klaidingai aiškinama: esą dvarininkai no- 
rėję neteisėtai pratęsti baudžiavą ar p., bet visiškai neminimas 
manifestas, kaip visų tų blogybių šaltinis. Matyt, iog tikras 
manifesto tekstas, turinys Žmonėms ir tuomet nebuvo žino- 
mas ir todėl susidarė nuomonė, jog visame kalti dvarininkai, 
kas ir atsispindi atsiminimuose. 

Sukilimai prasidėjo beveik tuč tuojau, manifestui paskel- 
bus. Štai minėtame jau žandaro Skvorcovo rašte skaitome, 

jog „pirmomis dienomis, manifestui paskelbus, tvarka ir pa- 
klusnumas niekur nebuvo sudrumsti, bet nūnai (kovo 19 d.) 
gauta pranešimas, iog Ras. ap. Šimkaičių v. Kaizarovienės 
Labgirių dvare ir Šiaulių ap. Joniškio v. VI. Komaro Kepalių 
dvare valstiečiai atsisakė atlikinėti lažus ir reikalauja perkelti 
juos į čyžes... Biioma, kad šis nepaklusnumas nepersimestų 
ir į kitus dvarus, kame dar tebėra priverstini darbai. (Guber- 
natorius, norėdamas pačioje Užuomazgoje, nuslopinti smurtą, į 
suminėtus dvarus nusiuntė kariuomenę .. 


Ir iš tikrųjų, kaip tas pats A R UA balandžio 4 d. pra- 
neša, „jau 12-u0se didesniuose tarp Jūros ir Dubysos upių 
dvaruose... valstiečiai metė ėię lažus...“ ir pareiškė, jog 
„tegul juos už tai nors Žiauriausiai baudžia ir visus ištremia, 
bet jie lažų neisią“, tačiau „apsiima mokėti čyžes ir atlikinėti 
visas pareigas, kokias tik ant ių uždės vyriausybė...“ Vals- 
tiečių numalšinimui ūkiuose ant jų išlaikymo buvo pastatyta 
viena kuopa pėstininkų ir vienas eskadronas raitininkų. Ką 
reiškė kareivių stovyklavimas kaime, mes jau matėme iš Sa- 
vičiūnų ir Aluntos valstiečių skundo vysk. Valančiui. Bet ka- 
dangi ši priemonė nieko negelbėjo, tai buvo sugauti labiausiai 
neramūs ir įtakingi valstiečiai ir beveik visų ūkininkų akivaiz- 
doje buvo išplakti rykštėmis nuo 150 iki 50 smūgių. Nubau- 
dus kelius vyrus, žmonės puolė ant kelių, prisipažino, iog klydę 
ir verkdami prašė dovanojami, pasižadėdami tiksliai vykdyti 
uždėtas ant jų prievoles... Numalšinus labgiriškius, kitų ap- 
linkinių dvarų valstiečiai patys pradėjo eiti savo prievoles... 
Tik valdiško Gelgudų dvaro (2? P. R.), kuris buvo išnuomo- 
tas, atsisakė eiti lažus, bet, nubaudus keletą Žmonių rykštė- 
mis, ir jie pareiškė paklusnumą ...“ 

Kiek vėliau, kaip matyti vis iš to paties Skvorcovo pra- 
nešimų, sukilo Zarasų ap. Meištavičiaus Mekštų dvaro, juos 
gi pasekė dar 7 kaimyniškų dvaru valstiečiai. Vien grapienės 
Ploterienės Opsos ir kunigaikščio Mirskio Zoveržių dvaruose 
buvo 5.600 „dūšių“, taigi iš to galima numanyti, jog sukilimas 
buvo apėmęs didelį žmonių skaičių. Maždaug tuo pačiu laiku 
liovėsi ponų klausę ir smurtą kėlė Rok. ap. Panemunio v. Kas- 
cialkausko Paliepio dvaro, Kėdainių ap. Surviliškio v. grapo 
Ed. Čapskio Kalnaberžės, Vilkm. ap.. Panotėrių K. Kazėlos 
Milaigynų, Statskių Karanavos, Kėdainių gr. Mar. Čapskio, 

Geištarto Zabieliškių, Kėdainių ap. Žeimių S. Kargaudo Nar- 
tautų, Veličkos Jurcinų ir daugelio kitų dvarų valstiečiai. 
Smurtininkus nuramino kariuomenės laikymu, plakimais ir 
kalėjimais. 

Nėra jokios galimybės surašyti visus tuos dvarus, kur 
buvo pareikštas nepaklusnumas ir net smurtas. Vien Kauno 
gub. 1861 m. suskaityta 117 kruvinų ekzekucijų“". 

Pažymėtinas Vievio apylinkės (Trakų ap.) valstiečių 
smurtas, kuris kažkodėl labai plačiai ir greit pagarsėjo, ir į 
Vievį suplaukė didžiausios žmonių minios net nuo Ašmenos ir 
iš Minsko gubernijos. „Valstiečiai apsistojo turgavietėje ir 
pareiškė, jog caras paskelbęs jiems laisvę ir jie nesą prie j0- 
kių prievolių įpareigoti, 0 ieigu kas juos į tai norės versti, tai 
jie ginsią savo teises...“ Valstiečiai jokių valdžios atstovų 
įkalbinėjimų neklausė, todėl prieš iuos buvo pavartota karinė 
jėga — „keletą raitų žandarų su pėstininkų dalimi puolė mi- 
nią... laike gi sąjūdžio... kai kurie valstiečiai buvo sunkiai 
sužaloti, o vienas 60 metų liguistas senis nuo sužalojimų mirė“. 
Karinės jėgos viršininku buvo poručikas grapas Tiškevičius“. 

Bene labiausiai organizuotai veikė Plungės ir aplinkinių 
dvarų buv. baudžiauninko Vaišvilos vadovaujami valstiečiai, 
kurių smurtas 1862 m. tęsėsi arti dviejų. mėnesių. Vaišvila 
taip buvo įsigalėjęs savo apylinkėje, iog buvo pasiskelbęs tai- 
kos tarpininku nuo Plungės iki Baltijos jūros ir net grasino 
padaryti ginkluotą sukilimą ne tik prieš ponus, bet ir prieš 
valdžią. Jo klausė daug tūkstančių valstiečių. Bet, savo 
draugo raštininko Vavilovo provokatoriškai išduotas, pateko 
į valdžios rankas ir išvežtas į Šiaulių kalėjimą. Kas su iuo 
padaryta, nurodytuose žemiau dokumentuose nepasakyta, bet 
kun. J. Vitkaus atsiminimuose: „Baudžiavos laikai Plungės 
valsčiuje“ sakoma, jog Vaišvilą ir jo draugus Daulių, Gedgaudą 
ir Astreikį „nuplakę, su ių žmonomis ir vaikais išvarė į Sibirą, 
į amžiną katorgą“. Net ir suėmus Vaišvila plungiškiai ir k. 
valstiečiai geruoju nenusilenkė valdžiai. Jų  numalšinimui 
buvo pastatyta trys eskadronai dragūnų, o 24 vyrams ir 2 

P. Klimas. Lietuvos žemės valdymo istorija. 65 p. 

“Vilniaus civ. gubernatoriaus Vid. Reik. Ministeriui 1861. IX. 8 d. 
pranešimas Nr. 235. Iš S. Matulaičio 201—204 p. Visi S. Matulaičio mi- 
nimi dokumentai dabar yra Leningrado policijos departamente. 

moterims, akivaizdoj suvarytų 700 valstiečių minios, ikirsta 
1410 rykščių.  Plakti gavo šie Plungės dvaro valstiečiai: A. 
Daulius, J. Šleinys, G. Lukauskas, J. Jurčys, I. Mengėjis, L. 
Meškauskas, K. Nugaris, I. Drakmas, I. Tamulis, T. Papevi- 
čius, M. Butkus, M. Mačulskis, J. Varnelis, J. Petrikas, A. 
Lukšas, I. Rimkus, P. Jurevičius, L. ir I. Stupeliai, V. Vait- 
kus, I. Abrutis, M. Kondratas, S. Petreikis, J. Astreikis, B. Šlei- 
nikienė ir L. Milašienė. Kirto nuo 15 iki 100 rykščių“". Visas 
šis atsitikimas beveik visai taip aprašytas ir kun. J. Vitkaus 
straipsnyje. 

Šia proga tenka pažymėti, iog vos tik 1861. VIII. 6. val- 
džios įsakoma moterų, pasiekusių 50 metų amžiaus ir dar kai 
kuriais atvejais, neplakti“. 

Nepaklusnumas, sukilimai, smurtas visur pasireiškė gai- 
valiniai, be įokio iš šalies kurstymo ar vadovybės. Išimčių 
buvo labai mažai: Utenos ap. Sudeikių klebonas ir taikos tar- 
pininkas inž. T. Butleris raginę Sudeikių, Vyžuonų, Utenos, 
Debeikių ir Traškūnų valstiečius į nepaklusnumą; šie ir buvo 
sukėlę smurtą. Labiausiai įtakingi valstiečiai buvo atiduoti 
teismui; jų likimas mums taip pat nežinomas. 

Neužilgo po manifesto buvo išleistas valdžios įsakymas 
kurstytojus, kuriuos dėl įrodymų stokos teismas išteisintų, ad- 
ministratyviniai tremti į kitas gubernijas, bet ne daugiau kaip 
2-m metam ir atiduoti policijos priežiūrai“. 


Lėtas maniiesto vykdymas. 


Tokiomis salygomis manifesto vykdymas galėjo eiti, kaip 
mūsų jau minėta, tik labai lėtai. lr iš tikrųjų, vien Kauno gu- 
bernijoj iki 1863 m. sausio 1 d. buvo sudaryta ir pavesta 
vykdymui vos tik 823 „kūriamųjų nuostatų“ raštai ir 112 apy- 
rašų, iš viso gi reikėjo sudaryti 1709 raštai. Bet ir iš tų su- 
darytų raštų vos tik keliasdešimts, kaip sako S. Matulaitis 
160 p., valstiečių buvo pasirašyti, kiti jų buvo pripažinti netei- 
singais ir nepasirašyti. Dėl žmonių nepasitikėjimo, kito ma- 
nifesto laukimo ir, be abejonės, didelio neturto, pinigų stokos 


“ S. Matulaitis. 226—230 p. 
“Jau minėtas Sbornik II t., II d. 
“ Sbornik II t, I d. 64 ir 142 p. 

ir p., pagal minėtus 823 raštus vos tik 6.139 asmenys („dū- 
šios“) perėio į čyžes, bet dalis ių iau ir pirmiau mokėjo čyžes, 
28.745 asmenų pasiliko, kaip ir buvę, lažininkais, ir tik 18 ūki- 
ninkų savo ūkius išpirko, o 41 iikininkas padarė sutarti išsi- 
pirkti su valdžios pagalba. Šiaip gi dvarininkai, norėdami kuo 
greičiausiai ir tikrai gauti pinigų, žemę buv. baudžiauninkams 
pardavinėdavo net žemiau rinkos kainos, būtent: vidutiniai po 
45 rub. 75 kap. už dešimtinę, kad tik šie įą pirktų, tačiau pir- 
kėjų, kaip matėme, atsirado labai nedaug. 

Valstiečių ūkio dydis buvo nuo 15 iki 20 dešimtinių, o kai 
kurie vienasėdžiai turėjo net iki 100 dešimtinių žemės. 1865 m. 
Kauno gub. buv. baudžiauninkams priklausė 2.407.179 deš. ir 
laisviesiems valstiečiams 251.977 deš. 

Čyžių buvo mokama nuo 1,6 iki 4 rub. nuo dešimtinės. 

Baudžiavą panaikinus, samdomų darbininkų atlyginimas 
visur pakilo.  Padieniams darbininkams buvo mokama po 20 
—40 kap. dienai, metiniams — 30—60 rub.; šie pastarieji gau- 
davo pilną išlaikymą. 

Valsčių visoje Kauno gub. buvo suorganizuota 150 ir di- 
deliais vargais negalais padaryti viršaičių, seniūnų ir teisėjų 
rinkimai ir užvestos valsčių raštinės. Valstiečiai kai kur savo 
išrinktuosius valdininkus vėliau išvaikydavo, o valsčių knygas 
sunaikindavo. 

Valstiečiai ne tik smurto keliu ieškodavo sau teisybės, bet 
ir padavinėdami carui prašymus ir net siųsdami pas iį savo 
delegatus, kaip tai, pav., darė Biržų ir Darbėnų valstiečiai. Bet 
nei caras, nei valdžia iokio ypatingo dėmesio į ių prašymus 
nekreipdavo, o Biržų delegatai buvo suimti ir net etapu atgal 
grąžinti. Valdžia atkakliai, beveik į nieką neatsižvelgdama, 
toliau varė savo aklą, dvarininkams palankią politiką, nes ir 
apskritai visoje Rusijoje jau buvo kilusi smarki reakcija prieš 
baudžiavos panaikinimą“. Beveik tik tiek ir tebuvo padaryta, 
jog 1861. IX. 26. sumažintos talkos, 1862 m. panaikintos pri- 
durmės ir įvesti dar kai kurie palengvinimai“. 

1862, XI. 21. įsteigtos patikrinimo komisijos „galutinam 
"piniginių ir lažų prievolių dvarininkams iš valstiečių priklau- 
sančių patikrinimui“. 


“ A. A. Kornilov. 369 p. 
" Sbornik. II t, II d. 33—34 p. 

Bet ir valstiečių tarpe pasireiškė neteisybės ir grobimo 
palinkimai: prie šeimos dalybų valsčių teismai ir kaimų suei- 
g0s visą žemę atiduodavo tam, kuris buvo laikomas namų sa- 
vininkas, o kitus šeimos narius ne tik palikdavo be žemės, bet 
užkraudavo jiems: visus valdžios ir valsčių mokesčius.  Nu- 
skriaustieji tiesiog masiniai skųsdavosi valdžiai, kuri, nesi- 
griebdama įokių griežtų priemonių, tik išleido cirkuliarą, ra- 
gindama į teisingas dalybas, nes „valdžiai rūpi, kad kuo di- 
džiausias valstiečių skaičius turėtų Žemės“. 


Valdžios politikos pakitėjimas dėj sukilimo. 


"Prie grynai ekonominių Lietuvos valstiečių bruzdėjimų 
beveik nuo pat manifesto paskelbimo dienos prisideda ir poli- 
tiniai neramumai, kurie vis labiau auga — ruošiamasi prie 
sukilimo prieš rusų valdžią ir atgavimo Lietuvos nepriklau- 
somybės. Ir sukilimui 1863. II. 2 (faktiškai) prasidėjus, val- 
džia staiga pakeitė savo politiką: 1863. III. 1 d. išleidžia įsa- 
kymą, kuriuo visos Lietuvos buv. baudžiauninkų žemės turėjo 
būti iš naujo patikrintos ir, visiškai neatsižvelgiant dvarininkų 
noro, pavestos, valdžiai padedant, išpirkimui, visi gi valstie- 
čiai nuo gegužės mėn. 1 d. darėsi savo ūkių savininkais. Visi 
lažai taip pat tuojau buvo panaikinti ir laikinai paversti čyžė- 
mis; valstiečių mokesčiai dvarininkams pagal kūriamuosius 
nuostatus buvo sumažinti 203, o kadangi daug dvarininkų 
buvo prasiskolinę valdžiai, todėl valstiečiams įsakyta visus 
mokesčius mokėti iždui, kuris ir išlygindavo valdžios ir pri- 
vačių bankų skolas su dvarininkais. 


Valdžia, taip uoliai, dvarininkams prašant, plakusi ar ki- 
taip baudžiusi nepaklusnius valstiečius, sukilimui prasidėjus, 
valstiečių, kaip tai, pav., matyti iš 1863. III. 21 d. Kauno gu- 
bernatoriaus pranešimo vidaus reikalų ministeriui, jau nebe- 
plaka nepaklusnių Zarasų aps. valstiečių, tik „griežtai įtiki- 
nėja“ juos atlikinėti dvarininkams prievoles“. 


? Sbornik prav. rasp. po ustr. byta kr.-sobstv. v S-zap. Kraie. 
V. 1865. 45 p. 
S. Matulaitis. 241 ir 251 p. 

Muraviovas gina valstiečių reikalus. 


1863 m. gegužės 14 d. Vilniun sukilimui malšinti atvyko 
niaujas generalgubernatorius grapas Muraviovas, kuris dar 
stačiau pasuko valdžios politiką valstiečių naudai ir dvarininkų 
nenaudai. Buvo tai labai tvirtos valios, griežtos ir labai logiš- 
kos galvosenos žmogus. Pirmiau jis buvo vienas žymiausių 
baudžiavos panaikinimo priešų ir tikras dvarininkų reikalų gy- 
nėjas, tačiau, atvykęs Lietuvon, jis ėmė varyti visiškai priešingą 
savo nusistatymui politiką, būtent: manydamas, jog norint sėk- 
mingai malšinti sukilimas, reikia patraukti savo pusėn valstie- 
čiai, ėmė visokeriopai ginti valstiečių reikalus ir spausti dvari- 
ninkus, nes šiuos pastaruosius laikė tikraisiais sukilimo žadin- 
tojais bei vadovais. Todėl pirmučiausia pavarė iš vietų dvari- 
ninkus taikos tarpininkus ir jų vieton pastatė rusus. Kadangi 
ir valsčių savivaldybių valdininkai (viršaičiai, seniūnai, teisėjai, 
raštininkai) daugumoj, kaip jau mes matėme, buvo dvarininkų 
pastatyti ir tik vykdė ių norus, todėl ir juos beveik visus pava- 
rė, priversdamas rinkti valdžiai palankius arba, kaip sakoma io 
1563. VI. 7. cirkuliare, „rinkimus padaryti, asmeniniai apskri- 
čių viršininkams prižiūrint..., kad į rinkimus dvarininkai... 
iokios įtakos neturėtų ir kad renkamieji būtų visiškai patikimi 
žmonės... Ten, kur rinkimų dėl bet kokių priežasčių padaryti 
negalima, viršaičiai ir seniūnai reikia paskirti...“ Į rašti- 
ninkų vietas parsikvietė iš Rusijos rusus, daugiausia menka- 
mokslius ir nekokios dorovės vyrukus. Tuo pačiu laiku Murav- 
jovas įsakė į valsčiaus raštinės įvesti rusų kalbą vieton buvu- 
sios iki tam laikui lenkų kalbos. Kai kur valsčiuose galėjo būti 
ir lietuvių kalba, kaip tai galima numanyti iš aukščiau minėtų 
Geištaro Žodžių. 

Pastatęs sau patikimus žmones ir į taikos tarpininkus, ir 
valsčių savivaldybėse, Muravjovas ėmė gana plačiai varyti val- 
stiečių būklės gerinimo politiką, stengdamasis, kiek galėdamas, 
ir asmeniniai prižiūrėti valstiečių reikalus (60). Čia sužymė- 
sime tik svarbesnius jo tuo reikalu patvarkymus“". 


* Cylov. 45—46. 

*“ Žemiau paduodama medžiaga paimta iš minėto jau Cylovo rin- 
kinio. Dėl patogumo bei vietos sutaupymo pačiame tekste skliautuose nu- 
rodome rinkinio puslapius, kame yra kalbama iškeltuoju klausimų, 

Įsitikinęs, jog buvę taikos tarpininkai, -<sustatinėdami kū- 
riamuosius nuostatus, yra daug neteisybės valstiečiams pa- 
darę, liepia patikrinamosioms komisijoms atidžiai visus jų 
darbus peržiūrėti ir skriaudas atitaisyti. Kūriamieii nuostatai 
neteisingai buvę sustatyti didesnėje pusėje dvarų (288). Ka- 
dangi kūriamuose nuostatuose daug valstiečių žemės buvo pri- 
skirta dvarams, tai betikrinant nemaža žemių valstiečiams bu- 
vo sugrąžinta. 

Norėdamas, kad valstiečiai kuo greičiausia atsipalaiduotų 
nuo bet kokios priklausomybės dvarininkams, keliais atvejais 
ragina patikrinamąsias komisijas skubinti sustatinėti išperka- 
muosius aktus. 

Jau minėjome, iog valdžia, sukilimui prasidėjus, nustojo 
plakusi valstiečius už jų nepaklusnumus valdžiai ar dvarinin- 
kams, o tik „griežtai įtikinėjo“ į paklusnumą. Muraviovas dar 
toliau nučio: jis tiesiog liepė nutraukti šios rūšies bylas ir 
paleisti iš kalėjimų valstiečius, kaltinamus net ir už aiškų 
smurtą prieš valdžią, nes „neteisinga teisti valstiečius už nusi- 
kaltimus prieš valdininkus (suprask: buv. taikos tarpininkus 
Red.), kurie įstatymų globoje vykdė veiksmus, nukreiptus 
prieš vyriausybę“ (288—9). 

Dvarininkai, nežiūrėdami nei to, jog gegužės 1 d. ių buvę 
baudžiauninkai pasidarė iikininkais savininkais, nei to, iog 
sukilimo metu labai nepatogu reikšti savo bet kokius reikala- 
vimus prie buv. baudžiauninkų, stengėsi per taikos tarpinin- 
kus — jau naujus, rusus — priversti buv. baudžiauninkus ati- 
dirbti neva užsilikusius lažus. Muraviovas griežtai uždraudė 
tų skolų iš valstiečių reikalauti (292—3). 

Kadangi nuo pakartotino inventorių įvedimo 1857 m. iki 
manifesto ir net kūriamųjų nuostatų sustatymo dvarininkai 
ypač daug žemės iš valstiečių buvo atėmę, todėl liepia vals- 
tiečių žemes už visą šį laiką patikrinti ir dvarininkų pagrob- 
tas žemes valstiečiams sugrąžinti. Bet kadangi daugis ūki- 
ninkų, kuriems ūkius dvarininkai atėmė, buvo visiškai suvargę 
ir neištesėtų mokėti mokesčių ir p., todėl šių nuskriaustųjų 
šeimoms liepia duoti iš dvarų ne daugiau kaip po 3 dešimtines 
dirbamos žemės (78, 79, 92, 93, 94, 95—96 ir k.). Bet šis 
Muraviovo patvarkymas vos tik mažą žemių dalelę, kaip mes 
matėme iš mūsų pirmiau paskelbtų duomenų, Žmonėms tesu- 

grąžino. Daugeliui eigulių dvarininkai taip pat buvo atėmę jų 
valdomas žemes, Muraviovas pasirūpino, kad jiems ių atim- 
tos žemės būtų sugrąžintos (218). 

Sukilimo dalyvių, smulkių bajorų, žemę Muraviovas įsa- 
kė atidavinėti įvairios rūšies bežemiams bei kampinin- 
kams (379). 

Muraviovas pasirūpino žemės sklypelių ir atsitarnavu- 
siems kareiviams. Iki 1893 m. duota iki vienos dešimtinės 6.100 
kareiviams, į tą skaičių įskaitant ir jų šeimas“. Per taikos tar- 
pininkus Muraviovas kreipėsi į pačius valstiečius, siūlydamas 
jiems „geruoju“ suteikti vedusiems kampininkams ir bernams 
po žemės sklypelį, kad šie turėtų kame prisiglausti. Taikos 
tarpininkams buvo pavesta prižiūrėti, kad ūkininkai tą pasiū- 
lymą geruoju vykdytų“. 

Manifesto vykdymo metu kaip įau matėme, vien Kauno 
subernijoje buvo 67.044 įvairios rūšies bežemiai; iki 1565. I. 1. 
Muraviovo rūpesčiu suteikti žemės sklypeliai 9.309 beže- 
miams““. 

Taip lygiai Muraviovas parūpino, kad žmonėms būtų pa- 
liktos ganyklos bei šienavimas dvarų miškuose (servitutai) 
(260, 275), nes Žmonės po manifesto buvo palikti beveik be šieno 
is ganyklų. Dėl servitutų vėliau buvo daug bylų bei įvairios 
rūšies nesusipratimų, bet tuo metu šis Muravjovo patvarky- 
mas valstiečiams buvo labai naudingas. Taip lygiai parūpino 
už nustatytą atlyginimą ir kuro, nes dvarininkai, manitestui 
išėjus, valstiečiams arba visai neparduodavo kuro, arba par- 
duodavo už labai didelį atlyginimą (194, 350). Rūpinosi, kad 
čyžės, kurios, anot Muravjovo, labai slėgusios valstiečius, būtų 
sumažintos, dalis gi jų kad būtų užskaityta į išperkamuosius 
mokesčius (222, 269, 274). 

Dvarininkai, kur tik galėdami, pasinaudodavo žmonių 
savo reikalų nesupratimu ir manifesto nevykdė, todėl kai kū- 
rie jų neatleido iš baudžiavos savo tarnų, kurie jiems kai kur, 
pav., pas Vilniaus ap. Jurkiškių dvarininką Višomirska“, tar- 
navo visai dykai. Muraviovas, apie tai sužinojęs, įsakė pa- 

“ K. Gukovskiį. 78 p. 


“ K. Gukovskiį. 69 p. ; ) 
. * Žmogus: Baudžiava Lietuvoje 63—4 p. ir Klimas: Muravjovo 
laikmetis 13 p. 

* S. Matulaitis. 188 p. 

skelbti dvarų tarnams, jog jie manifesto visiškai atleisti nuo 
savo buvusių ponų (45). Šiuo Muravjovo patvarkymu iš ne- 
mokamos ponams tarnybos išėjo 1146 tarnai. Vėliau Murav- 
iovo rūpesčiu buvę dvarų tarnai gavo po 3 deš. žemės. 


Vienas žymiausių Muravjovo nuopelnų mūsų valstiečiams, 
tai mokesčių už žemę peržiūrėjimas, ių ištaisymas ir net su- 
mažinimas. Šie mokesčiai manifesto ir pirmųjų tarpininkų 
buvo labai neteisingai suskirstyti ir blogos dirvos buvo apdė- 
tos tokiais pat mokesčiais, kaip ir geros, atseit po 3 rub. už 
dešimtinę. Taip pat netikusiai buvo suskirstyti ir išperkamieiji 
mokesčiai, todėl vienas kaimynas už visai lygios vertės sklypą 
turėjo išmokėti 16 rub., kitas 120 rub. ir p. Muraviovo rū- 
pesčiu mokesčiai buvo paskirti nuo 80 kap. iki rub. ir daugiau, 
žiūrint Žemės rūšies, už dešimtinę. Taip pat sutvarkė bei 
išlygino ir išperkamuosius mokesčius (241, 248). Visi tie pa- 
tvarkymai dėl mokesčių ir jau pirmiau suminėtų 2070 mokes- 
čių numušimas dvarams, žymiai palengvino besikuriančių iš 
po baudžiavos jungo valstiečių ūkių būklę. 


Apskritai imant, iš priežasties 1863 m. sukilimo ir jau 
apibūdintos Muraviovo veiklos, apytikriai apskaičiuojant, vals- 
tiečiams buvo pridėta apie 303 žemės, mokesčiai gi buvo su- 
mažinti net iki 164, tuo tarpu kai Rusijoj, einant manifestu, 
iš valstiečių buvo atimta iki 304 žemės“. 

Iš to visko išeidami, mes galime tikrai pasakyti, jog Mu- 
raviovas, nežiūrint, kokiais sumetimais tai darė, yra nemaža 
gero mūsų valstiečiams jų ūkio srityie padaręs. Netiesiogiai 
šiuo žvilgsniu yra gera padaręs ir mūsų kultūrai, net mūsų 
tautiniam atgijimui, nes, sutvirtindamas valstiečius, padėda- 
mas jiems iš sunkios baudžiavos kilti ir atsigauti, net pratur- 
tėti, davė jiems galimybės kultūrėti, svarbiausia — leisti moks- 
luosna savo vaikus, kurie įuk ir buvo mūsų tautinio atgijimo 
kūrėjais. Šiais ir kitais sumetimais kai kas, pav., P. Klimas 
savo knygutėje „„Muraviovo laikmetis“, 16 p. Muraviovą va- 
dina „Lietuvos valstiečių vaduotoju“. 


* I. Ivaniukov. Padenije krepostnogo prava v Rossii. 304—305 p. 

Blogoji Muraviovo veiklos pusė. 


Tai geroji Muraviovo veiklos pusė. Bet buvo ir blogoji, 
kurią mes čia, kadangi ji ne visai rišasi su baudžiavos panai- 
kinimu, vos tik trumpai apibūdinsime: 

Bemalšindamas sukilimą, pavartojo labai žiaurias priemo- 
nes ir per savo bandžiulius daug Žmonių, kartais visai nekaltų, 
ar mažai nusikaltusių, išžudė, ištrėmė, kalėjimuose jiems svei- 
katą atėmė arba net ir numarino; daugybei mūsų valstiečių, 
įtrauktų į sukilimą ar tik įtariamų sukilime, atėmė žemes, juos 
kartais ištisais kaimais į Sibirą ar kitur išgrūdo, jų gi Žemės 
atidavė pargabentiems iš Rusijos burliokams“!; vien Vilniaus 
ir Kauno gubernijose konfiskavo 207 dvarus su 129.824 de- 
šimtinių žemės; šiuos dvarus išdalino rusams, uždėjo didelę 
pabaudą (kontribuciją) — iki 105 nuo pelno — dvarininkams 
ir baiorams bent kuo prisidėjusiems prie sukilimo. Vien 
1863 m. tos pabaudos išmokėta 2.000.000 rublių, 0 jos buvo 
imamos iki 1897 m. Tuo būdu iš Lietuvos išplėšti, Rusijon 
išvežti ir Lietuvos nenaudai paversti dideliausi pinigai; su- 
rusino mūsų valsčių įstaigas; uždarė mūsų mokyklas; pada- 
rė pradžią spaudos draudimui, 0 dėl spaudos uždraudimo 
buvo labai įsigalėjęs mūsų žmonių lenkėjimas; pavarė mūsų 
žmones iš valdiškų vietų ir prikišo į tas vietas, dažniausiai 
labai menkos dorovės, nemokšų rusų, išžudė arba išblaškė 
geriausias mūsų tautos jėgas, tų pačių valstiečių, kuriuos 
Muraviovas neva taip globojo, švietėjus; apskritai — kelias- 
dešimčiai metų sustabdė mūsų kultūros augimą, tuo pačiu 
tiesiogiai padaręs begalę žalos ir mūsų valstiečiams, nes su- 
stabdęs ir jų ūkių pažangą bei klestėjimą“. 

Turint visa tai galvoje, Muraviovo vadinti valstiečių va- 
duotoju vis dėlto nieku gyvu netenka, nors ir yra Žymiai pri- 
sidėjęs prie jų sutvirtinimo. ,„,„Vadavo“ tiek, kiek tai buvo jo 


5 Nuo 1863 iki 1893 m. vien valdiškose žemėse įkurdinta 2093 bur- 
liokų šeimos; įiems duota 33.566 dešimtinės (K, Gukovskii. 77 p.). O kur 
dar tie, kurie buvo apgyvendinti atimtuose iš valstiečių ūkiuose ar dva- 
rininkų dvaruose? 

5 Kas norėtų arčiau susipažinti su Muraviovo gadyne Lietuvoje te- 
paskaito P. Sležo: „Muraviovo veikimas Lietuvoje. 1863—1865“. Kaunas, 
1933 m. 40 pusl. Ir šis autorius, kaip ir P. Klimas, aukštai vertina tariamuo- 
sius Muraviovo nuopelnus mūsų valstiečiams ir, nesupratęs, kokią žalą būtų 
padaręs mūsų tautinei kultūrai rusiškų raidžių priėmimas, kritikuoja mūsų 
kovą prieš rusiškas raides. 

vedamajai politikai naudinga. Kai buvo reikalinga jo poli- 
tikai, jis užstodavo ir ekonominius dvarininkų reikalus. 


Baudžiavos liekanos po sukilimo. 


Nežiūrint valdžios „ukazų“ (įsakymų), įvairių Murav- 
jovo patvarkymų, cirkuliarų ir daugybės kitų priemonių, 0 
taip pat valstiečių nepaklusnumo, smurto, 1863 m. sukilimo 
ir p., galutinas baudžiavos panaikinimas ėjo labai nesklan- 
džiai, nes į valdžią nuolatos kišosi dvarininkai, vis besiskųs- 
dami, jog baudžiavos panaikinimas griaunąs jų ūkį, o sykiu 
ir visą valstybę. Dėl to dvarininkų kyšimosi valdžioje ne- 
buvo ryžtingumo griežtai baigti su baudžiava ir galutinai at- 
palaiduoti valstiečius nuo bet kokių ryšių su dvarininkais. To- 
dėl riaušės, nesusipratimai, kruvinos ekzekucijos ir po Mu- 
raviovo reformų vis dar tęsiasi. Taip, pav., Kretingos ap. 
Darbėnų ir Grušlaukio dvarų buv. baudžiauninkai ir laisvieji 
žmonės 1864 m. atsisako įsirašyti į valsčiaus knygas ir mo- 
kėti dvarininkui čyžes. „Atvykęs į riaušių vietą Kauno gu- 
bernatorius ... buvo priverstas atkaklesnius valstiečius ir lais- 
vuosius žmones nubausti... Tos bausmės pasekoje nepa- 
klusnieji prisipažino klydę, prašė dovanojami...“ ir visus 
valdžios ir dvarininkų reikalavimus išpildė“. 

Ypač labai varginga ir toliau paliko bežemių būklė, apie 
kuriuos manifestas visiškai buvo užmiršęs, o Muraviovas, 
kaip iau mes matėme, tik dalį ių žeme aprūpino, nors dėjo 
pastangų ir daugiau bežemių žeme aprūpinti, bet jau ne- 
besuspėjo — buvo atšauktas. Didelė dauguma bežemių visaip 
vertėsi — bernavo dvaruose, pas ūkininkus, arba iš dvarų nuo- 
mavo žemės sklypus, nes į miestus, nei į svetimus kraštus 
mūsų žmonės tuomet dėl kai kurių priežasčių, išskiriant ne- 
daugio atsitikimų, dar nėjo. Dvarininkai naudojosi sunkia 
ekonomine tokių vargšų bedalių būkle ir, išnuomodami jiems 
žemės sklypelius, uždėdavo jiems nepakeliamas prievoles. Darė 
tai gal ne tik iš godumo, bet ir sąmoningai neduodami jiems 
sustiprėti ir iš savo iungo išsivaduoti. Štai ištrauka sutarties 
dėl tokių žemės sklypelių (vertimas iš rusų kalbos): 

1867 m. kovo 16 d. Telšių ap., I-os nuovados taikos tar- 


5 K. Gukovski. 67 p. 

pininkas, dalyvaujant sąžiningiems Gadunavo valsčiaus vals- 
tiečiams ...“ išžiūrėjo 2-0s eilės laisvųjų Žmonių valstiečių 
Augusto, Kazio ir Vinco Zakalskių skundą ant dvarininko Ga- 
dono, kuris įvairiais grasinimais privertė iuos pasirašyti sun- 
kias sutartis dėl ių nuomojamos žemės. Ištyrus dalyką, pasi- 
rodė: prašytojai... iš senų laikų valdo iš Baleslavo Gadono 
Rupėkių (Mažeikių ap., Sedos v.) dvaro... žemės sklypus, už 
kuriuos kiekvienas moka po 40 rublių ir, be to, atlieka lažus: 
išdirba 3 margus; pėsčių dienų eina su savo duona: 10 dienų 
šieno piauti, 10 dienų šieno grėbti, 3 dienas linų rauti, 3 die- 
nas bulvių kasti, 3 dienas prie mėžimo, 2 darbininkai 6-šioms 
dienoms šarvarko: iškasti griovių 40 prentų; tam reikalui buvo 
suvartojama po vieną dieną; važiuotų dienų: mėšlavežiui 3 die- 
nas, šienui vežti — 1 dieną, dobilams žemę arti 1 dieną, 1 
kartą nuvažiuoti Liepojun ir 2 sieksnius malkų sukirsti ir dva- 
ran suvežti...“ 

Toliau, kaip matyti, iškilo ginčas tarp dvarininko ir Za- 
kalskių dėl lažų. Zakalskiai savo lažus stengiasi įkainoti kiek 
galima pigiau, vos tik 10 r. 85 k. iš kiekvieno, kad, jeigu su- 
manytų pereiti į piniginį lažų atlyginimą, kuo mažiausia tektų 
mokėti, dvarininkas kaip tik priešingai — lažus įkainavo žy- 
miai brangiau, net po 30 r. 70 k. iš kiekvieno. Taikos tarpi- 
ninkas, „remdamasis vietos kainomis“, paėmė maždaug vidurkį 
ir priteisė mokėti „po 21 r. 55 k. iš viso gi su nuoma po 
61 r. 55 k. kiekvienam, bet, einant 1864 m. birželio 25 dienos 
aukščiausiai patvirtintomis taisyklėmis apie laisvuosius Žmo- 
nes... numesti 104, todėl kiekvienas turi mokėti po 55 r. 40 k., 
o dvarininką Gadoną įpareigoti sudaryti pagal šį sprendimą 
su Zakalskiais sutartį 12 metų... .. Taikos tarpininkas N. Ma- 
linin““*, 

Tokių pavyzdžių galėtume surinkti begalę, nes dvari- 
ninkų priespauda ant valstiečių, nors ir silpnėdama, tęsėsi iki 
pat didžiojo karo. Užtenka prisiminti nors ir garsiuosius 
servitutus, kurie buvo begaliniu dvarininkų su valstiečiais ne- 
susipratimų ir ginčų šaltiniu ir dėl kurių dvarininkai, kaip 
stipresnieji, dažniausiai laimėdavo. Tai vis buvo blogai iš- 
spręstos baudžiavos panaikinimo pasekos. 


“ Šio dokumento nuorašas yra „Baudžiavos“ Redakcijoje. 

Kiek atleista iš baudžiavos. 

Vien tik Kauno gub., einant manifestu, 1861 m. atleista 
359.075 abieių lyčių žmonių (ių tarpe 14.635 tarnai). Ka- 
dangi tais metais Kauno gub. iš viso buvo 1.016.421 gyven- 
tojas, tai atleistųjų buvo 35,4370, kitaip tariant daugiau negu 
trečdalis visų gyventojų. Valdžios dvaruose tais pačiais me- 
tais buvo 207.652 baudžiauninkai (jie, kaip žinome, buvo at- 
leisti 1866 m.), arba iš viso, prieš manifestu paskelbiant, 
Kauno gub. buvo 566.727 baudžiauninkai, kitaip tariant, 55,76 5 
visų gyventojų. 1861—1863 m. tarpe 335.220 valstiečių pri- 
klausė 1551 dvarininkų 1709 dvaruose. Jie turėjo 58.413 
ūkius“. 1861 m. bajorų buvo 90.383. Laisvųjų žmonių 1851 m. 
87.36655. Bet iš laisvųjų Žmonių savažemių buvo vos 3208 
asmenys. 

Vilniaus gubernijoje baudžiauninkų buvo žymiai daugiau, 
negu Kauno gub., nes 1851 m. čia dvarininkų baudžiauninkų 
buvo 409.608 ir valdžios, pojezuitinių dvarų ir miestų 201.273, 
viso gi 610.881 asmenų, arba 75,58“ visų Vilniaus gub. gy- 
ventojų, kurių tuomet buvo 808.178. 1859 m. vien dvarininkų 
baudžiauninkų (sykiu su tarnais) Vilniaus gub. buvo 387.459“, 
Taigi, apytikriai skaičiuojant, 1861 m. pradžioje visų baudžiau- 
ninkų Lietuvoje, išskyrus Suvalkų kraštą, buvo apie 654 visų 
gyventojų. 

Pažymėtina, iog kur žemės ūkis buvo geriau, naujoviš- 
kiau vedamas, ten ir baudžiauninkų skaičius buvo mažesnis. 
Kauno gub. ž. ūkis buvo vedamas žymiai geriau, negu Vil- 
niaus gub., todėl ir baudžiauninkų skaičius čia buvo mažes- 
nis, negu Vilniaus krašte. 


Žmonių švietimas. 


Daug nelaimių, vargo, skriaudų Žmonės turėjo dėl savo 
didelio tamsumo, nesusipratimo, savo, kad ir menkų, teisių 
nežinojimo. Dvarininkai visiškai sąmoningai nesirūpino Žmo- 


5 K. Gukovski. 

“ Materialy dla geograiii i statistiki Rossii, sobrannyje oficerami 
generalnago  štaba. Kovenskaia gub. Sostavil Aianasiev. Petrapilis 
1861 m. Čia nurodyta 1861 m. valdžios valstiečių 111.117 ir dvarininkų — 
353.827 asmenų. 

*" Pamiatnaia knižka vilenskoj gub. na 1852 g. ir na 1860 g. 

nių švietimu ir net kliudė iiems bet kokius mokslus eiti, nes 
apšišvietusių, susipratusių ir susiorganizavusių valstiečių negi 
būtų galėję valdyti, jų išnaudoti ir skriausti. Jei Žmonės bet 
kokiais būdais būtų įgiję apsišvietimą, susipratimą — ir bau- 
džiava būtų neišsilaikiusi, seniai būtų sugriuvusi, 0 ekonomi- 
nis gyvenimas būtų priverstas kitų kelių ieškoti ir kitais ke- 
liais eiti. 

Mūsų žmonės visuomet turėjo labai didelį palinkimą į ap- 
sišvietimą, mokslą, kultūrėjimą, ir ne jų kaltė, kad jie buvo 
tamsūs. Štai ką apie tai sako 1861 m. rusas D. Afanasjevas: 


Kauno gub. „gyventojai turi didelį norą mokyti savo vai- 
kus, bet dėl neturto negali to daryti... Gyventojai mieliau 
atiduoda vaikus į parapijines mokyklas, kur esą geriau 
moka““* (suprask: negu valdžios mokyklose). 


O štai duomenys vis iš to paties Afanasievo knygos apie 
mokyklas Kauno gub. 1857 m.; valdžios dvaruose 18 mokyklų 
su 786 mokiniais. Visų valdžios mokyklų drauge su gimna- 
Zijomis 55 su 2530 mokinių. Aišku, gimnazijose ir apskričių 
mokyklose mokėsi beveik išimtinai bajorų ir miestelėnų vai- 
kai. Valstiečio, ypač baudžiauninko vaikas tik dideliu vargu 
ir išimties keliu galėdavo ten patekti, nes ne tik dvarininkai 
visokeriopai kliudė baudžiauninkams savo vaikus mokyti, bet 
ir 1827 m. įstatymais valstiečiams buvo uždraustas aukštasis 
ir aukštesnysis mokslas, o 1837 m. įstatymu į kunigus leista 
buvo įšvęsti tik bajorus. Ir, vis dėlto, nežiūrint begalės kliū- 
čių, suvaržymų vien Kauno gub. 1844 m. gimnazijoj ir penkių 
klasių baiorų mokyklose mokėsi 168 valstiečių vaikai; iš viso 
tais metais minėtose mokyklose mokėsi 1390 mokinių“. 


Kad mūsų žmonės visuomet buvo labai palinkę į mokslus 
ypač ryškiai rodo Didžiojo vyskupo Valančiaus darbai: io pa- 
stangomis 1853 m. Žemaičių vyskupystėie buvo 141 parapi- 
jinė mokykla su 4394 mokiniais, o vien Rietavo dekanate tais 
pačiais metais suregistruota mokančių skaityti 11206, o 1863 m. 
jau 24330 asmenų“. 


5 Materijaly dla geograiii... 545 p. 
* Kov. gub. za 1843—93 g. 88 p. 
*“ Kun. A. Alekna: „Žemaičių vyskupas Motiejus Valančius“ 1922. 

Žemės suskirstymas tarp valstiečių, bajorų ir valdžios; išper- 
kamieii mokesčiai. 


1903 metais visoje Kauno gub. buvo 3.651.070 deš. dirba- 
mos ir nedirbamos žemės. Iš jų bajorams priklausė 1.517.502 
deš., o kadangi tuomet bajorų buvo 80.030, todėl kiekvienam 
bajorui išpuolė po 18,96 deš. Bet didelė dauguma bajorų buvo 
bežemiai arba mažažemiai ir todėl ši žemė priklausė, kaip ir 
baudžiavos laikais, nedideliam skaičiui dvarininkų. 

Tais pačiais metais valdžiai priklausė 167.136 deš., įvai- 
riems asmenims ir miestams 269.521 deš, valstiečiams 
1.696.911 deš., o kadangi valstiečių buvo 1.145.835 asmenų“, 
todėl kiekvienam valstiečiui išpuolė po 1,48 deš. 

Savo žemes valstiečiai, kaip mes įau žinome, gavo ne dy- 
kai, bet išsipirktinai: valstiečiai rusų valdžiai tuos mokesčius 
mokėjo per 44 metus, atseit, iki 1907 metų ir dar būtų mokėję 
iki 1913. I. 1, ieigu ne 1905 metų revoliucija, kuri privertė val- 
džią nuo tų mokesčių atsisakyti. 

Mokesčiai buvo taip gudriai sudaryti, jog valstiečiai be- 
veik tris kartus permokėjo savo žemės vertę. Tuo būdų mūsų 
žmonės begalę milijonų sukrovė rusų valdžiai. Vien tik 1903 m. 
Kauno gubernijos valstiečiai turėio sumokėti išperkamųjų 
2.071.814 rub.“*, 

Taigi iš to visko matome, iog, ir baudžiavą panaikinus, dar 
ilgai mūsų valstiečiai nešė ant savo sprandų sunkias, mokesčių 
pavidale, baudžiavos pasekas, ir ilgai dar iš jų, kaip iš buvusių 
baudžiauninkų, gražiai pelnėsi valdžia ir dvarininkai, kuriems 
valdžia dar pirmiau buvo sumokėjus už atiduotus, iš tikrųjų, 
grąžintus valstiečiams ūkius. Tais išperkamaisiais mokesčiais 
dvarininkai kuriems laikams buvo gerokai atkutę ir bent dą- 
linai savo skolas sumokėję, nes dar baudžiavos laikais, ne- 
žiūrint, jog Žmonės dykai įiems dirbo, buvo sulindę į skolas. 


Baudžiavos likvidavimas Nepriklausomoj Lietuvoi. 


Visą tą neteisybę ir netvarką, kuri svetimų gaivalų buvo 
padaryta su mūsų žeme, matė ir jautė mūsų žmonės ir be pa- 
liovos (gal ir ne visur) ta netvarka ir neteisybe skundėsi, 
nors ir savo tarpe, skundėsi ir reiškė mintis, jog dvarai turį 


"ir" Pamiatnaja knižka kovenskoi gub. na 1904 god. 

būti išdalinti žmonėms“. Tas žmonių ir, be abejonės, savo 
mintis per visą savo gyvenimą atkakliai yra skelbęs mūsų 
žymiausias knygnešys ir Lietuvos Nepriklausomybės reiškė- 
jas J. Bielinis““. : 

Ir beveik visi mūsų įžymieji tautinio atgijimo vyrai, šiuos 
žodžius iš Žmonių nugirdę ir patys visą neteisybę matydami, 
reikalavo griežtos žemės reformos, būtent: perdavimo dvarų 
žemės tiems, kurie ją dirba. "Tokią žemės reformą prana- 
šavo daktaras Basanavičius, sakydamas, jog majoratų „lau- 
kus ateityje autonomiškosios Lietuvos valdžia turės, regis, 
dovanai darbo žmonėms išdalinti, arba už menką kainą iš- 


pardavinėti“; tokios ar kitokios žemės reformos reikalavo ir 
ją pranašavo daktaras Kudirka, sakydamas dvarininkams: 
„Laukai žmonių, o jūs, svetimi jiems, laikote juos apžergę ir 
saviškius verčiate bėgti už marių ir ten anglis kasti. Bet taip 
nevisados bus: žemė grįš saviesiems“. O daktaras K. Gri- 
nius pirmutinis dar per 1905 m. revoliuciją aiškiai nurodė ir 
kokiais pagrindais ta Žemės reforma turi būti įvykdyta: „Visa 
žemė su giriomis, pelkėmis, vandenimis turi prigulėti visiems 
krašto gyventojams“. Bet „teisingesnis žemės valdymas gali... 
įvykti, kai Lietuva pati valdysis, kai caro jungas bus nugriau- 
tas, kai viso krašto valia bus Lietuvos Seimo rankose. Tasai 
Seimas ... žemės valdymą irgi sutvarkys““. 

Ir visų čia sūminėtų ir daugelio kitų asmenų, organiza- 
cijų, laikraščių ir p. žodžiai, reikalavimai bei pastangos dykai 
neprapuolė: Nepriklausoma Lietuva jų reikalavimus bei pra- 
našystes įvykdė. 

Ir tik Nepriklausomos Lietuvos įvykdyta ar dar tebevyk- 
doma žemės reforma galutinai likviduoja baudžiavą, nors ios 
pasekos dar ir šiandieną vienaip ar kitaip mūsų gyvenime reiš- 
kiasi ir dar ilgai reikšis. 

P. Ruseckas. 


*“ Tokias kalbas, dar mažas būdamas, atseit, dar daug metų prieš 
d. karą, kada žmonėse dar visai nebuvo pasklydęs apšvietimas, yra gir- 
dėjęs iš žmonių šių žodžių autorius Skapišky ir Čedasuos Rok. ap. 

* Apie jį ir io darbus daug rašyta P. Rusecko „Knygnešy“ I ir II t. 

* „Lietuvių Tauta“. Knyga I, 110 pusl. 

* „Varpas“ 1924 m. 18—19 pusl. 

“ Laumės vaikas (Dr. K. Grinius): „Teisingas žemės valdymas“. 
„Varpas“ 1905 m. 11/12 Nr. ir skyrium 1906 m. išleista to paties vardo 
knygutė. 


ATSIMINIMAI 


TELŠIŲ IR KRETINGOS APSKRITYS. 


RIETAVO KUNIGAIKŠČIO I. OGINSKIO DVARE. 


Ponas buvo katalikas, mokąs Žemaičių kalbą, vedęs, tu- 
rėio du sūnus: Bagdoną ir Mykolą, o Žmoną ėmęs rusų caro 
Aleksandro I-iįo freiliną. 

Dvaras apėmė tris valsčius: Rietavo, Andriejavo ir Vei- 
viržėnų. Žemės valdė apie 30.000 ha baudžiauninkų ūkių, 
apie 15.000 ha palivarkais valdomų, apie 15.000 ha servitutų 
bei bendrų ganyklų miškuos ir apie 5000 ha savų miškų arba 
„šventinių“ (1). 

Pono administracija buvo: instigatoriai (2), vaitai, launin- 


2 1860.——————— | 


Lovys baudžiauninkams plakti. Paguldę žmogų į lovį, per lovio skyles 
perkišdavo pagalius, kad plakamasai neiudėtų. Lovys iš Šetekšnių dvaro, 
Panemunėlio v., Rok. ap. Dabar iis yra Siauliuose, „Aušros“ muziejuje. 


kai (3), kliučvaičiai (4), šimtininkai, dešimtininkai. Miškų 
administracija: urėdas, laučasis, obermedinčiai, medinčiai. 

Teismai: vaito, vaitų savažiavimas ir aukščiausias— paties 
kunigaikščio.  Bausmes skirdavo tokias: vaito teismas; plakti 
rykštėmis iki 50 rykščių, savaitę kasti griovius arba skaldyti 
akmenis, eiti per savo launinkystės ūkininkus, apsakant jiems 
savo nuodėmę ir t. t. 


Aistis P r alk 


Vaitų suvažiavimas galėjo teisti iki 100 rykščių, iki mėne- 
sio prie griovių arba akmenų. Patsai kunigaikštis paprastai 
teisdavo: išvaryti iš valdomo ūkio, paimti iki 12 metų į savo 
tam tikrą „parupkyną“ (kumetynas) ir atiduoti į rekrutus. 

Vaikiną, prigavusį merginą, paimdavo keleriems metams 
„parupkynan“, o merginą, pavainikį vaiką(5) iš jos prieglaudon 
atėmus, keliems mėnesiams padėdavo į „cypinyčią“. Ta „cy- 
pinyčia“ buvo tam tikras namas, kuriame blogai maitino ir duo- 
davo įuodus drabužius. Bet svarbiausia, kasdien ateidavo po 
tris kartus tam tikras „mokytojas“. Jis, varpui suskambinus 
„Angelas apreiškė“, įėięs paklausdavo: 

— Kas įėjo? 

— Dvasia šventoji, — atsakydavo visos kartu. Tada „mo- 
kytojas“, liepęs visoms sugulti asloj, pliekdavo (6) kiekvienai 
tam tikru „gysliniu“ per „dugną“, kiek kuriai buvo nuteista. 
O kuri buvo jau antrą kartą nusikaltusi, tą, be to, dar kasdien 
varydavo į molio mynimo darbą; nusikaltėlė, įsikibusi į ark- 
lio uodegą, turėjo eiti ir minti molį. 

Ūkininkams buvo įsakoma, kada ir ką turį dirbti ir per 
kiek laiko baigti. To neišpildžiusieii turėjo atkentėt rykščių 
ar tolygią kitą bausmę. 

Samdininkai turėio nuo Naujų Metų iki Trijų Karalių turėti 
sau vietą, 0 vietos neturįs buvo statomas į tam tikrus „pakū- 
tos ūkius“, kur buvo parinktas griežtas ūkininkas. Ūkininkams 
buvo draudžiama priimti pas save išėjusis iš kito ūkininko 
darbininkas, arba ateinantiems metams kalbinti anksčiau kaip 
po šv. Mykolo. Samdininkui nevalia buvo mokėti algos anks- 
čiau nei pagerinti nustatyto išlaikymo. Tiktai pasiturintieji 
galėjo duoti grynesnę duoną. 

Apsivesti be pono leidimo irgi nebuvo galima (7). Jei kas 
pranešė, kad kuris vaikinas  mylinasi su kuria mergina, ar 
yra matę vienumoje besiglamonėjant, arba karčiamoje bege- 
riant, tuojau vaikiną prie griovių pristatydavo, O merginą 
mėnesiui ar daugiau į juodus drabužius įvilkdavo. 

Už girtavimą vyrus paprastai bausdavo, išvarydami prie 
„girtuoklių kalvės“ akmenų skaldyti. Ta kalvė buvo prie 
kelio; jos duryse buvo išpaišytas Žmogus su papurusiais 
plaukais, rankoje iškėlęs butelį ir visas nudriskęs. Į tą pa- 

veikslą akmenų skaldytojai turėjo rodyti kiekvienam praei- 
viui ir, nieko nesakydami, toliau skaldyti. 

Nuoma (čyžės) už valdomų ūkių žemę buvo labai aukšta: 
už ūkį 20 ha' 6 rubliai arba dvi karvės; be to, dar turėjo eiti 
su pora arklių vieną dieną mėšlo vežti, vieną dieną rugių 
piauti, vieną dieną su pora arklių rugių ar šieno vežti ir Žie- 
mą suvežti aktainį (sieksnį) malkų ir 30 rąstų arba atlikti ki- - 
tą tolygų lažą. 

Jei kuris baudžiauninkas įskųsdavo ponui jo valdininkus 
už jų nesąžiningumą arba per žiaurų baudimą, ponas visada 
išklausydavo ir, išklausęs, užuojautai pareikšti, duodavo nu- 
kentėjusiam taurę degtinės. Tačiau pačių valdininkų už bau- 
dimą nebausdavo, išskiriant priplakimą iki mirštant. 

Iš ūkių be nusikaltimo nevarydavo. Tiktai prieš baudžia- 
vą panaikinant išvarė visus Girėnų kaimo ūkininkus iš ūkių, 
padarydamas didelį Girėnų palivarką. 

1930 m. sausio 15 d. St. Kuzminskas. 


1) Apie Ilriniejaus Oginskio dvarų tvarką ir ypač jo g6- 
rus darbus mūsų iau yra rašyta pusl. 35 ir 52. Čia papildomai 
paduodame tikslesnių žinių apie šio nepaprasto, kaip aniems lai- 
kams, dvarininko dvarus ir jų sutvarkymą: 

Visi I. Oginskio dvarai turėio 52.000 deš. žemės ir buvo 
suskirstyti į 3 vaitystes; iš viso buvo 97 kaimai su 1200 vals- 
tiečių kiemų, kuriuose gyveno 696 šeimos iš 9211 asmenų. 
Beveik visi kaimai buvo išskirstyti į vienkiemius ir visi bau- 
džiauninkai buvo čyžininkai. 

Buvo šios įstaigos: valsčių kasos su 30.000 rublių kapita- 
lo; vaitysčių kasa — 20.000 r.; taupomoji kasa su 80.000 r.: 
buvo skolinama iš 670; kasa pastotėms duoti. 

Vaitai buvo renkami visų ūkininkų ir dvarininko tvirti- 
nami. Teismai spręsdavo gyventojų ginčus. 

Gyventojai buvo visiški savo trobesių savininkai ir ga- 
lėio įiuos pardavinėti, bet žemė priklausė dvarui. 

Žydams buvo leidžiama vaikščioti po kaimus tik su len- 
kiškai ir žemaitiškai išspausdintu leidimu. 

Kasmet Rietave buvo rengiama gyvulių ir audinių paro- 
da su dovanomis. Apie mokyklą, ligoninę ir p., iau pirmiau 

buvo rašyta. Netoli miestelio buvo įrengtas pavyzdingas 
ūkis. 

Rietavo dvare buvo laukinių žvėrių parkas'). 

2) Instigatoriais seniau buvo vadinami prokurorai, kitaip 
tariant, valstybės ar šiaip kieno nors teisiniai reikalų gynė- 
jai. Taigi Oginskis, kaip matome, turėjo savo aukštus val- 
dininkus instigatorius, kuriuos šiandien vadintume įuriskon- 
sultais. 

3) Valsčiaus viršaitis vadinosi vaitas. Visas valsčius bu- 
vo suskirstytas į lovas, kurias valdė lovininkai. Vienoje 10- 
voje buvo keli kaimai. Bet kitur būdavo ir kitaip: vaitais va- 
dindavo dvaro darbų prižiūrėtojus ir p. 

4) Kliučvaičiais buvo vadinami žemesnieii rusų po- 
licininkai; prieš karą jie buvo vadinami uriadninkais. Aišku, jog 
Oginskis savo milžiniškuose dvaruose laikė ir savo policiją. 

5) Vien Kauno gub. pavainikių gimė: 1843 m. 772 arba 
2,6370 visų gimusiųjų, 1853 m. 2097 arba 5,5370, 1863 m. 1728. 
arba 4,05, 1873 m. 2446 arba 5,37, 1883 m. 2090 arba 4,272, 
1913 m. 2160 arba 484. Nepriklausomybės laikais vien. D. 
Lietuvoie pavainikių gimė: 1922 m. 3211 arba 5,97, 1933 m. 
4127 arba 6,94. Taigi šių dienų pavainikių nuošimtis, suly- 
ginus iį su baudžiavos gadynės nuošimčiu, pav., 1853 metų, 
vra mažai kuo padidėięs. Bet baudžiavos laikais moterys ne- 
žinojo iokių „apsisaugojimo priemonių“ bei dirbtinų persilei- 
dimų (abortų), todėl baudžiavos gadynės moterų santūrumas 
bei dorovė buvo nepalyginamai didesni, negu šių dienų Lie- 
tuvos moterų. 

Įsidėmėtini kun. J. Vitkaus žodžiai straipsnyie; „Baudžia- 
vos laikai Plungės valsčiuje“: „Merginų nuvainikavimai pa- 
sitaikydavo dažniausiai ten, kame patys dvarininkai ar jų 
dvariškiai būdavo pasileidę“, bet „iaunuomenė, gal dėl to, 
iog buvo kietose rankose ir sunkiais darbais apkrauta, dorai 
gyveno“. 

6) Skaitydami apie baudžiavos žiaurumus, vis dėlto, tu- 
rime turėti galvoje, iog juo senesni laikai, tuo Žmonės, Žmonių 
papročiai ir p. buvo šiurkštesni, žiauresni. Šiurkštumas, 

žiaurumas reiškėsi ne tik dvarininkų su baudžiauninkais san- 
tykiuose, bet ir apskritai visame gyvenime. Rykštė tuomet 
buvo svarbi priemonė įvairiems nesusipratimams aiškinti, tik- 
riems ar tariamiems nusikaltėliams taisyti, kitiems valdyti, 
net vaikams bei jaunimui auklėti ir p., nes kitų priemonių nė 
nežinojo. Štai, pav., kokios buvo Varnių kunigų seminarijos 
profesorių teisės ir kaip jie elgdavosi su savo mokiniais klie- 
rikais tada, kai toje seminarijoje mokėsi 1816 — 1821 m. 
klierikas Motiejus Valančius, būsimas garsus Žemaičių vys- 
kupas; 

„Profesoriai turėjo teisės būti mokinių teisėjais ir bude- 
liais — rašo savo atsiminimuose vyskupas Valančius“). Kiek- 
vienas profesorius buvo viešpats, neprivaląs niekam atsiskai- 
tinėti. Nė vienas mokinys, nors kažin kaip gerai buvo išmo- 
kęs, kas užduota, negalėjo būti tikras, jog io mokykloje nenu- 
plaks, nes tai priderėjo ne nuo to, moki ar nemoki, bet nuo to, 
piktas ar nepiktas bus kunigas priesorius“. 

Seminarijoje buvo pasenęs vienuolis profesorius kun. Kli- 
mavičius, kuriam buvo įsipykęs mokytojavimas ir todėl ne- 
apkęsdavo klierikų ir labai žiauriai su jais elgdavosi. Štai tų 
Klimavičiaus žiaurumų pavyzdys: 

„Taip išvarė į vidurį 24 „studentus“, ištraukė iš už aulo 
bizūną ir pliekė, pliekė be galo. Kilo klasėje šauksmas ir 
verksmas. Klimavičius bežudydamas priilso ir išbėgo iš 
klasės, nė pamokos nepažymėjęs. Klasėje buvo 86 mokiniai 
ir visi drebėjo, nes liūtas draskės. Aš šiuo kartu išlikau, nes 
nebuvau pavėiuje“. 

„Tačiau visi profesoriai, nors tokią galią turėjo, Žmoniš- 
kai elgdavosi su mumis...“ — rašo toliau Valančius.—O iš šio 
posakio galima padaryti išvada, iog žiauruma ir tais laikais 
pareikšdavo tik žmonės su ypatingais polinkiais į žiaurumą ir 
ypač prieš tuos, kurie niekam negalėjo pasiskųsti ar šiaip 
savo teises ginti, nes, pav., seminarijos mokiniai rado gali- 
mybės profesorių Klimavičių už įo Žiaurumus iš seminarijos 
pašalinti. Baudžiauninkai jokios galimybės gintis neturėjo ir 
buvo jų visiškai bejėgės aukos, taip lygiai beveik nebuvo kas 
ir dvarininkų žiaurumą stabdo. 


") Vyskupas = M. Valančius. „Pastabos pačiam sau“. Kaunas, 
1929 m. 15—16 p. 

7) Baudžiauninkai, norėdami susituokti, turėjo gauti iš po- 
no leidimą, nes be leidimo, einant įstatymais, kunigas nesu- 
tuokdavo. Taip lygiai kunigas išduodavo dvarininkui liudy- 
mą, iog, einant kanoniškomis (bažnytinėmis) teisėmis, nėra 
kliūčių jauniesiems tuoktis ir jaunieji per egzaminus parodę 
užtektiną tikybos Žinojimą ir atliko išpažinti. Einant įstaty- 
mais, dvarininkai negalėjo versti baudžiauninką vesti netin- 
kamą sau moterį ar baudžiauninkei tekėti už netinkamo vyy- 
ro, bet kadangi baudžiauninkai, irgi einant įstatymais, be 
dvarininko leidimo negalėjo būti sutuokiami, todėl baudžiau- 
ninkų vedybos visiškai priklausė nuo dvarininkų valios. 

Karališkieji valstiečiai leidimus turėdavo išimti iš savo 
dvaro ūkvedžio ir iš kaimo bendruomenės, prie kurios pri- 
klausė. Todėl leidimai kartais būdavo gana sudėtingi, nes 
pareidavo nuo kelių asmenų. 

„Baudžiavos“ Redakcijoje yra kelių metų Pašvitinio pa- 
rapijos (Šiaulių ap.) įvairių privatinių ir valdžios dvarų lei- 
dimų baudžiauninkų vedyboms ir kunigų liudymų. Leidimai 
bei liudymai rašyti lenkiškai, rusiškai, vokiškai ir lotyniškai. 
Lietuviškai vos tik ant vieno leidimo padarytas prierašas už- 
sakoms. Porą iš tų liudymų mes čia, išvertę, paduodame:; 

„Liudymas. Pašvitinio valstiečių bendruomenės valdyba 
duoda šį liudymą valdžios dvaro valstietei Eleonorai Eidukai- 
tei, jog jai leidžiama ištekėti už dvarininko Chyrošo valstie- 
čio Stasio Šulco ir jog iš valdybos pusės jokių kliūčių tam nė- 
ra. Liudymas patvirtinamas atitinkamu parašu ir valdžios 
antspauda. 1846 metų lapkričio 9 d. Pašvitinio miestelis. 
Valstiečių bendruomenės viršaitis F. Kasiulevičius.  Rašti- 
ninkas F. Mažonovičius“. 

„1846 m. lapkričio 9 d. Šiuo raštu pažymiu, jog mano 
valstiečiui Stasiui Matuziui arba Šulcui leidžiu vesti ir tai pa- 
tvirtinu. Data aukščiau nurodyta. Bobiliai. Dionizas Chiroš“. 

Ant leidimo Antanui Litytanskiui iš Sodeliškių km., Pašvi- 
tinio v. su Gudelių km. Pašvitinio v. Juze Vaitekūnaite užra- 
šyta lietuviškai: 

„Eyna i Stona Moterystes Antanas Litytanski Jaunikis isz 
sodziaus Sodeliszkių su Juzuftata Waytekuniczy isz sodziaus 
Gudelu abudu parafios Pa. Usakima I-mas 9 gbra Usakimas 2 
16 gbra Usakima 3 23 gbra“. 


Kai kurie leidimai parašyti gana mandagiai: ,,... įudviejų 
vedyboms nieko prieš neturiu ...“, nuotaka vadinama „panna“ 
(panelė) ir p., kiti gana stačiokiškai: „,„... mano dvaro mergai 
leidžiu tekėti už mano nuosavą mužiką (chlopa) ... ir p. 

Šia proga tenka pasakyti, jog įokios „pirmosios nakties 
teisės“ nebuvo. Tik dažnai kai kurie ištvirkę dvarininkai ar 
jų tarnai, pasinaudodami savo galia, priversdavo iaunavedes 
eiti pas juos pirmai nakčiai, kaip tai daug kartų atsiminimuose 
pažymima. 


IR KUNIGAVIMAS NUO PONŲ PAREIDAVO. 
Geram ponui kiti ponai nė rankos nepaduodavo. 


Mano tėvas ir motina taip pasakodavo; 

— Duseikių (Telšių v. ir aps.) dvarininkui Ignui Navickiui 
gyvenant, žmonėms nebuvo taip dideliai blogai, kaip prie kitų 
ponų. Jis be reikalo Žmonių nemušdavo ir savo urėdui ne- 
leisdavo mušti. Jeigu urėdas kurį baudžiauninką užgavo ir šis 
pasiskundė ponui, tai urėdas buvo sulig diena prašalintas. 

Vasarą prie laukų darbų ateidavo pats ponas ir pa- 
klausdavo. 

— Na, vaikai, ar nepavargot? Atsisėskit, pailsėkit. 

Išsitrauks degtinės buteliuką, guminę taurelę, duonos pa- 
pentį ir vėl sako baudžiauninkams: 

— O dabar, vaikai, išgersime. 

Pats kiek išgers ir žmonėms duos. Paskum kad užtrauks 
dainušką: 

„Panedėl, utarnike visi girti būsma 
Serėdoj, ketverge pagiriomis sirgsma ...“ 


Vis tą patį kartos, kol nusibos. Tuomet lieps eiti prie 
darbo. 

Jeigu kuris jį kuo supykins, tuojau tą Žmogų su lazda 
puola. Kaltininkas bėgti, ponas vytis. Nepavijęs, kad paleis 
lazda, ir liepia vakare ateiti pas iį į dvarą. 

Kaltininkas, atėjęs vakare pas poną, pats puola ponui į 
kojas ir prašo atleidžiamas. Ponas, matydamas nusižemini- 
mą, pasigailės, duos burniukę išmesti ir prigrasins daugiau taip 
nedaryti. 


VO LAS 


Bet už vagystę be pasigailėjimo užplaktinai plaks. 

Dvaro vežikas Simaitis turėjo paprotį iš dvaro ir net iš 
ūkininkų vagiliauti; ūkininkams eketvirbalius iškalinėjo, nuo- 
ragus nuo žagrių nuiminėjo. Ponas Simaitį tiek priplakė, kad 
šis, nučięs į to paties dvaro durpyną, nusiskandino. 

Statinaitė iš 1759 m. spiritui laikyti. 
(Plungės v. „Aušros“ muziejuje). 


Aplinkiniai ponai niekados į įokį pokylį Navickio nevadi- 
no; kitas jam nė rankos nepaduodavo ir tik pasityčiodami va- 
dindavo iį „mužikų, chamų tėvu“. 


Išdrasėie baudžiauninkai. 


Mirus 1851 metais Navickiui, atėjo nuomininkas Giukas. 
Šis irgi buvo lygiai toks pat geras, kaip ir velionis Navickis. 
Bet užtat, Navickaitei apie 1860 metus ištekėjus už Bačiars- 
kio, susilaukėme labai blogo pono. Bačiarskis nuo pat pir- 
miių metų ėmė baudžiauninkus kankinti, mušti, įvairiais biau- 
riais žodžiais juos pravardžiuoti. 


2 Vanas 


Baudžiavos panaikinimui besiartinant, baudžiauninkai da- 
„rėsi vis drasesni, ponai gi vis labiau nuolaidūs, mažiau 
drąsūs. 

Buvo toks atsitikimas: Bačiarskis, baudžiauninkui Kide- 
liui, jam šieną grėbiant, su lazda rėžė. Tas kaip pradėio po- 
nui su grėbliu tvoti. Ponas bėgti, Kidelis vytis. Mušė tol, 
kol grėblis -sulūžo, 0 tuomet dar su akmenimis iki pat dvaro 
nulydėio. Ir nieko tam Kideliui už tai nebuvo. 

Mūsų apylinkėje ponai sugebėjo priversti žmones bau- 
džiavą iki 1863 metų eiti. Taigi dar 1862 metais  Bačiarskis 
mane lazda primušė už tai, kad aš iš savo gyvenimo neiščiau 
ir dar isprauninkui už tai poną apskundžiau. Ispraunikas pra- 
šymą atmetė. Tada padaviau skundą gubernatoriui. Iš gu- 
bernatoriaus atėio raštas, įeigu aš jau esu išvarytas iš savo 
ūkio, tai grąžinti mane atgal. 

Ponas norėjo dar aštuonius ūkininkus iš ūkių išvaryti, 
bet raštui dėl manęs atėjus, neiudino ir anų. 


Laimingos vedybos iš prievartos. 


Duseikių ponui reikėdavo, vienus metus praleidžiant, 
duoti į kariuomenę vieną vyra, o per Krymo karą duodavo 
kasmet po tris. 

Į kariuomenę iš mūsų dvaro paprastai atiduodavo vagis, 
šiaip kuo nors ponui nusikaltusius ar neklaužadus. 

Taip, pavyzdžiui, mano broliui, Pranui Bubėnui, ponas 
Navickis liepė vesti našlę Gudošienę. Brolis, labai nusimi- 
nęs, eina pas poną ir sako: 

— Negaliu vesti Gudošienės, nes iai iau keturiasdešimt, 
o man vos tik dvidešimt du metai. 

—Aš su tavim čia iokių ceremonijų nedarysiu, — griež- 
tai atsako ponas. — Arba tuojau vesk Gudošienę, arba rude- 
nį atiduosiu į rekrutus. 

Brolis, nenorėdamas eiti į kariuomenę, vedė tą našlę ir 
gražiai pasiturinčiai gyveno. Abudu mirė 1893 metais. 

Baudžiauninkai be pono žinios negalėjo ne tik vestis, bet 
ir savo vaikų nė į aukštesnį moksla leisti. 

Vizginių kaimo (Telšių v. ir aps.) baudžiauninkas Kos- 
minskis savo sūnų leido Telšiuos į gimnaziją. Sužinojo apie 
tai ponas, pasišaukė Kosminski ir sako: 

— Kam leidi vaiką į mokslus? Chamams joks mokslas 
nereikalingas. 

— Ponuliuk! Pasigailėk! Leisk jam mokslus baigti, — 
ėmė tėvas dėl savo sūnaus maldauti, žemai ponui lenktis. 

Ponas pasigailėjo. Leido baigti. Vėliau Kosminskis nori 
sūnų leisti į kunigus. Bet čia ponas užsispyrė ir nieko tėvas 
negali padaryti. . 

— Į kunigus draudžiu eiti, — vis savo kartoja ponas. — 
Bus kunigu, tai mes tam chamo vaikui turėsime rankas bu- 
čiuoti. Neleisiu! 

Abu tėvai visą mėnesį pas poną vaikščiojo, kol permal- 
davo. Pagaliau, gavę leidimą, išleido į kunigus. Jį iššven- 
tino, jau baudžiavai panaikinus. Kunigas Kosminskis nuo 1874 
iki 1921 metų buvo Užpalių klebonu, kur tais metais ir pasi- 
mirė. 

Domas Bubėnas, gimęs 1856 m. Duseikiuose, 
Telšių v. ir ap. 


Jau buvo rašyta, iog 1827 ir 1837 m. įstatymais valstie- 
čiams buvo uždraustas aukštesnysis ir aukštasis mokslas; 
i kunigus taip pat negalėjo eiti. Bet mes ir baudžiavos lai- 
kais turėjome mokytų Žmonių ir iš valstiečių, ir net iš bau- 
džiauninkų tarpo: pav., poetas kun. A. Strazdelis, istorikas 
S. Daukantas, vysk. M. Valančius, žurnalistas M. Akelaitis 
ir k. Buvo nemaža kunigų ar šiaip pamokytų vyrų. Taigi iš 
to matome, jog šie įstatymai nebuvo griežtai vykdomi, kitaip 
tariant, jie buvo apeinami, nes kitaip anais laikais nė vieno 
mokyto Žmogaus nebūtume turėję. Bet kadangi į mokyklas 
priiminėdavo tik bajorų vaikus, todėl, norintiems eiti mokslus 
baudžiauninkų vaikams paprastai išrūpindavo padirbtus baio- 
rystės metrikus. 

Aišku, iog baudžiauninkai savo vaikus į mokslus galėjo 
leisti, tik ponams leidus, tą leidimą iš ponų išprašę. Šiuo at- 
veju galėjo lyg ir nežinoti, jog stojančiam į mokyklą neteisin- 
gai išduotas bajorystės liūdymas. Lengviausiai mokslas bu- 
vo pasiekiamas karališkiems baudžiauninkams, nes valdiškų 
dvarų ūkvedžiams ne tiek jau kliūdė, kad baudžiauninkai 
šviestųsi. 

BAUDŽIAVOS LAIKAI PLUNGĖS VALSČIU JE. 


Įvairios baudžiauninkų prievolės. 

Plungės valsčius baudžiavos laikais buvo labai didelis. 
Prie jo priklausė ir miškinga Kulių parapija. "Tarp miškų iš 
senovės buvo išmėtyti vienasėdžiai. 

Plungės valsčius ir daugelis kitų gretimų vietų priklausė 
Lietuvos didikams Karpiams. Senesnių žmonių pasakojimu 
ponui Karpiui gyventojai turėję mokėti kasmet 3 muštinius ir 
atlikinėti nedidelį lažą. 

Rusų carienė Kotryna II, užgrobusi Lietuvą su Lenkija, 
beveik pusę Kauno gubernijos atidavė savo meilužiui Plato- 
nui Zubovui (gyveno 1767-1822 m.). Šiam atėjūnui priklau- 
sė: Plungė (Telšių ap.), Kuliai (Kretingos ap.), Kretinga, Sa- 
lantai (Kretingos ap.), Gruzdžiai (Šiaulių ap.) ir Šiauliai su 
dešimčiais tūkstančių baudžiauninkų. Pats Zubovas ir jo ipė- 
diniai visados gyvendavo Petrapilyie ir tik retkarčiais at- 
vykdavo savo dvarų pasižiūrėti. Dvaruose gyveno ir nevar- 
žomai valdė įgalioti neva lenkiški bajorai. Jie, norėdami Zu- 
bovui ir sau kuodaugiausia naudos padaryti, kaip beįmany- 
dami, spaudė valstiečius. 

Ne vien baudžiavą eiti, bet dar ir duoklę grynais pinigais 
ūkininkas turėjo dvarui duoti ir pyliavą pilti. Nuo dviejų va- 
lakų (40 dešimtinių) žemės mokestis buvo paskirtas: pinigais 
51 rublis, rugių 1 pūras ir 16 gorčių; miežių ir avižų po 20 
gorčių; šieno ir šiaudų po 8 pūdus. Žiemos metu sukirsti ir 
dvaran pristatyti sieksni malkų, o kitokios medžiagos: karklu, 
stulpų, rikių, dišlių, kazilų, ronų (rąstų) — sulig reikalu. 

Į lažą šienapiūtėje turėjo eiti 3 darbininkai, o ketvirtas 
ir savaitinis visai savaitei. Dirvoms suarti, mėšlui išvežti, 
laukams nuvalyti du darbininkai kas savaitė turėjo tris die- 
nas dirbti su vežimais, arkliais ir reikalingais įrankiais. 

Labai pakyrus ir ilgas laikas buvęs iavų kūlimas. Anuo- 
se laikuose kuliamų mašinų dar nebuvo ir visą darbą atlikda- 
vo spragilais. 

Javų džiovinimui buvo ilgiausios pirtys (iaujos): vienur 
džiauna ir kuria, iš kitų ima, skleidžia. Darbininkai būriais 
dirba; vieni su spragilais kulia, kiti verčia, dar kiti apšluoja, 
vėl kiti eina kratydami ir t. t. Darbas, kaip kokiame fabrike, 
kiekvienam skirtas be pertrūkio. 


sa AA 


Dirikai. 

Baisus kamisorius Karniela įvedė tvarką: kulėjams tris paras 
neiti namo. Darbininkai išvargdavo ir bevalgydami užmigda- 
vo prie kodalio (medinis indas, kuriame baudžiauninkas ko- 
kio mirkalo dažalo atsinešdavo). Taigi šilto valgio darbinin- 
kai po 3 paras neragaudavo. Užmigusį tuojau antstolio kan- 
čius iš miego prikeldavo. 

Tikras kraugerys buvo Zubovo įgaliotinis Leonas Stu- 
dzinskis, neva buvęs kažkoks lenkų pulkininkas. Jis, kaip ka- 
rys, dar smarkiau darbininkus spausdavęs. Be kitko, jis iš- 
griaudino mažesnius Žmonių gyvenimėlius, taip vadinamus 
trobelninkus; vienus suvarė į dvaruose įrengtus kumetynus, 
kitus privertė būti įnamiais prie ūkininkų, kad tuo būdu dva- 
rui būtų daugiau laisvų darbininkų. Bet iš tų trobelninkų ne- 
buvę dvarui naudos. 

Tas pulkininkas mirė, bevažiuodamas į Lenkiją. Jo Žmo- 
na, Juozapata, apsisaugojimui nuo koleros, kuri Plungę daž- 
nai apkrėsdavo, arti savo namų ir malūno pastatė šv. Bene- 
dikto kryžių ir dar dvaro apylinkėje, prie kelio į Kalvariją, 
isteigė iš vieno stambaus akmens koplytėlę, kuri ir šiandien 
rodo apie Studzinskių buvimą Plungėje. 

Dirikų (lupikų) Plungės valsčiui ne stokodavo. Zubovui 
Gruzdžių valsčių Nariškinui kortomis prakortavus, priplaukė 
iš tenai į Plungę daugybė dvariškų, kurie už kits kitą buvo 
nedoresni. Tarp kitų buvo Maikauskis, senas kavalierius. 
Jis buvęs dievotas, kasdien bažnyčion atvykdavęs, o kunigas, 
mišioms apsirengęs, turėies io laukti. Jis buvo Zubovo įga- 
liotinis, tarsi visagalis viešpats, 0 io pirma ranka buvo kami- 
sorius Pranas Nagrodzkis. 


Ūkių ir viso valsčiaus sutvarkymas. 


Šis plačiame Plungės valsčiuje buvo nenuilstąs veikėjas, 
be to, turėjo padėjėjus launinkus ir kiekviename kaime vaitą. 
Nagrodzkis buvo smarkus, o io įsakymai valstiečiams griežti. 
Už įsakymų nepildymą tuojau plakdavo rykštėmis. Tekdavo 
visiems be išimties: ūkininkams, įų moterims, šeimai, tarnau- 
tojams. Bet io ivestais ūkio pagerinimais, kultūros pakėlimu 

ilgai žmonės džiaugėsi. Senukai Nagrodzkį beveik ir iki šiai 
dienai tebemini. 

Štai tie pagerinimai: trobesių stogai visame valsčiuje tu- 
rėjo būti sveiki, kraikai apipilti spaliais, šiuos gi, šakutėmis 
apklosčius, kas 1/4—2 mastu apkrauliodavo suriestais tvor- 
galiais, it kryžiais, o tvorgalius perdėdavo kartimis. Taip ap- 
rengtas stogas, nė vėjo nebuvo nudraskomas, nė karvelių nu- 
spaudomas ir gražiai atrodydavo. O pakeleivis, išvydęs taip 
pagražintus trobesius, nusimanė jau į Plungės valsčių patekęs. 

Gyvenamasis baudžiauninko namas Plungės v. Nagrodzkio įsakymu šitaip 

buvo sutvirtinti ir pagražinti ne tik gyvenamųjų namų, bet ir klėčių, dar- 

žinių ir tvartų stogai. Pritvirtinimus darydavo kirviu ir sunerdavo, kaip 
piešinėly virš stogo parodyta. 


Apsisaugojimui nuo gaisrų, kaminai, Nagrodzkio įsakymu, 
buvo plytomis pro stogus išvesti. Ant stogų užlipti turėjo 
būti koptos, 0 gaisrams gesinti buvo paruošti busokai ir van- 
dens kubilai. 

Pieninėse kamarose pieno puodeliai visados turėio būti 
apdangstyti dangčiukais iš medžio ar akmens, ir kai per pa- 
tikrinimą rasdavo nudengtus puodus, tai ir pačia šeimininkę 
patiesę nuplakdavo. 

Kiekvienas ūkininkas turėjo užvesti sodną, įskiepyti 40 
medelių ir, kaip sodną, taip ir atskirai kiemą, Žžiogriu iš stam- 
bių eglių šakų (rikių) tarp stulpų gražiai aptvertą laikyti. 

Keliai būdavo uoliai taisomi; nuo vieno kaimo iki kito vi- 
sur buvo padaryti kasiniai (kastini keliai) tarp griovių, o lomų 
ir mažų upelių tilteliai, iš akmenų padaryti, ir iki šiol tebe- 
stovi. 

Valstiečius privertė akmenų suvežti ir visą Plungės mies- 
tą išgrįsti; to tuomet kituose miesteliuose nebuvo. 

Plungėje įsteigė smulkaus kredito banką; io pradžiai 
kiekvienam ūkininkui įsakė įdėti po 15 kapeikų. Pasiskolinę 
iš to banko palūkanoms mokėdavo 50 kapeikų nuo 10 rublių. 

Šitas iš niekniekių išaugęs bankelis gyvavo iki 1888 me- 
tų. Valsčiaus valdyba, rusų raštininkų asmenyje, vesdama 
valsčiaus reikalus savo pasipelnymui, banką ir ių knygas vi- 
siškai sunaikino. 

Pypkės rūkyti buvo uždrausta; už rūkymą kaskart pa- 
bauda 50 kapeikų. 

Bylinėtis valstiečiams tarp savęs irgi buvo draudžiama; 
visokias bylas kamisorius, atvykęs vieton, su rykštėmis iš- 
spręsdavo (1). 

Kad nederliaus metams ištikus žmonės turėtų kuo misti, 
buvo pastatyta didelė klėtis (svirnas), kurį pripildė ūkininkų 
ir samdininkų pyliavomis. 

Tai tvarkai palaikyti patsai Nagrodzkis, su vaitais ir lau- 
ninkais po kaimus įodinėdamas, patikrinimą darydavo. DPa- 
stebėjęs ką nepadarytą, tuojau tik pirštu pamodavo ir kal- 
tasis beregint buvo patiesiamas ir kančiu ar rykštėmis pla- 
kamas, kol Nagrodzkis pasakydavo gana. 

Taip pat tvodavo ūkininką, įei rasdavo io rugius savo 
laiku neatsėtus, jei nerasdavo įaujakurų (stambių beržinių ug- 
niakurų) kūlės laikui žiemos metu pastogėie sudėtų ir t. t. 

Liuosininkai — bernai ir tarnaitės — negalėdavo, metų 
tarnybą užbaigę, ilgai viešėti, ilsėtis; įiems greit įsakydavo 
vėl stoti prie ūkininkų tarnybon. 


Nė vandens darbininkui neduodavo atsigerti. 


Tokie Nagrodzkio užvesti pagerinimai valstiečiams būtų 
buvę aprėpiami ir padaromi, jei vienkart nebūtų buvusi sunki 

priespauda: dvarų darbai. O tų darbų beveik nepritrūkdavo 
nei žiemą, nei vasarą. Toliau nuo dvarų gyvenantiems buvo 
dar didesnis vargas su nukeliavimais. Iš lažo subatvakarį pa- 
leistas, auštant į Kulius besugrįši; ir vėl renkis iš vakaro pir- 
madieniui į Plungės dvarą;  šventadieny darbininkui labiau 
rūpėjo kojinės naginės pasiraukti, — nebuvo kada bažnytė- 
lės aplankyti. Aš pats girdėjau  Ruibienę Juozienę dešimts 
metų po baudžiavos sakant: 

— Seniau galėjome bažnyčios asloje sėdėti kojas ištie- 
sę, 0 dabar nė stati nebesutelpame. 

Dvarui visi darbai, mėšlavežis, arimai, sėja, 0 paskiau 
šienapiūtė po pievas visose valsčiaus atkraštėse (Mažiavinės 
pievos, Pustaunyčios, Begalės, Kirtimai, Gedgaudiškės ir t. t. 
— visokiais vardais). Visas baudžiauninkams reikia nušie- 
nauti ir dvaran suvežti, arba šieną į pievose esamas daržinės 
sudėti. Šienapiūtės metu kas gyvas eina į baudžiavą. 

Tuomet ir moteriškėms smarkiai tekdavo. Mano bobutė, 
Marciijona Vitkienė, pasakojo, kaip įos turėjusios, šieną var- 
tant, nuo pakūgės iki pakūgės tekinos bėgti! Atsilikusias ar 
netaip greit bėgančias raitas vaitas su kančiu per nugarą ir 
pečius raižęs. 

Nors būtų didžiausia vasaros kaitra, vandens atsigėrimui 
neleisdavo turėti, kad prie darbo nebūtų trūkliaus. 


— Dėl to, — sakė ii, — pastebėjęs kame prie progos nors 
nešvariausio vandens pelkutę, kuriame Žmogaus atmatas iš- 
vysi, pulsi it prie medaus, kad tik savo nuo troškulio sprogi- 
nėjantį liežuvį suvilgytum. 

Kol dvaro rugių nenupiausi, savųjų nevalia piauti. Kad 
savo rugeliai neišbyrėtų, naktimis piaudavo, o dienomis prie 
dvaro rugių bėgdavo. 


Paskiau ateina kūlės laikas, žiemą dvarui kuro sukirti- 
mas ir suvežimas. O čia dar žygiai prie visokių statybų. 
Plungėje pastatydino mūro varpinę, bet uždėjo parašą: gra- 
pas Zubovas pastatęs. Dvariškiai pastatydino parapijos ka- 
puose mūrinę koplyčią su sau įrengtais sklepais, kuriuose 
dabar sudėti daugiausia visokių beširdžių Žmonių engėių ir 
jų žmonų kūnai. 


LBA = 


Gaudomas rekrutas peršovė tikininką. 


Už tuos kruvinus, sunkius, kartais be atilsio, darbus žmo- 
nėms dažnai tekdavo ne užmokesnis, bet didesnės bausmės: 
būdavo, nusikaltusį baudžiauninka įdėdavo kelioms paroms 
ar ilgiau į kaladę. Buvo tai du rastgaliai po porą sieksnių il- 
gio, viename gale vyriais (zovieskais) sujungti, o antrame su 
spyna surakinami. Tarp tų kaladžių į išręstas vietas įdėdavo 
nusikaltėlio kojas, surakindavo, na, ir sėdėk ar gulėk; gerai 
ei šiaudagalių tau po kupra pames. 1870 metais Kuliuose aš 
dar mačiau tokią kaladę, kurioje buvo įtupdytas kažkoks va- 
gylis. 

Be rykščių ir kaladės Plungėje buvo dar bausmė — pa- 
siųsti į jautidę prie jaučių. 

Jaunesnį ar dirbti nesugebantį, ar sunkiau kuo nusidėjusi, 
ar poną užrūstinusi atiduodavo į rekrutus (kariuomenėn), iš 
kur jau beveik nebesugrįždavo, nes tuomet kariuomenėje 
reikėjo tarnauti 25 metus. Dėlto tokiems, juos išvežant, ir 
uždušines paskambindavo, tartum jau mirusį laidodami. To- 
kią graudžią apeigą dar 1870 metais man teko Plungėje ma- 
tyti. Dar tuomet vaikinus kariuomenėn gaudydavo, o šie net 
su pištalėtais ar šautuvais gindavosi. 

Neapsieidavo ir be aukų. Taip, pav, Kulių parapijoje 
vaikinas Reiskiukas, besigindamas, peršovė ūkininką Tamolę, 
kuris ir mirė. Suimtus vaikinus sukaustydavo poromis į gele- 
žinius pančius, kad nuo sargų nepabėgtų ir į Prūsus neištrūktų. 
Paskirtą dieną, kada juos veždavo iš Plungės į Telšius, visais 
varpais jiems, pro bažnyčią juos vežant, skambindavo. Vežami, 
tie vargšeliai, verkdavo, lydintieii tėvai ir giminės irgi; apsi- 
verkdavo ir kiti! Ir aš, nors mažas dar būdamas, tai regė- 
damas, susigraudinęs apsiašarojau. 


Mergaičių kankinimas. 


Tarnaitėms tekdavo kankinimų ne tik Plungėie, bet ir 
kitur. Štai Kražių dvarininkas mergaitei, kuriai duona ne- 
pasisekdavo gerai iškepti ar pluta atšokdavo, už bausmę pri- 
taisydavo duonos kepalą prie nugaros; ir turėjo tą sunkumą 
nešioti ištisą savaitę, ir vistiek visus darbus atlikinėti. Bet 
kai tam dvarininkui gimė ir augo duktė su kupra, tai visi bu- 

vo įsitikinę, iog tai jam buvo Dievo bausmė už tarnaičių kan- 
kinimą. 

Jaunuomenė, gal dėl to, iog buvo kietose rankose ir sun- 
kiais darbais apkrauta, dorai gyveno. Rietavo valsčiuje ku- 
nigaikštis Irenieius Oginskis už nedorybę skaudžiai bausda- 
vo ir vaikiną, ir merginą. Merginos vaiką paimdavo dvaran 
auklėti, o merginai apkirpdavo sijoną virš kelių, uždėdavo ant 
galvos didoką virkščių vainiką ir vadžiodavo per kaimus, o 
paskiau ią prie sunkių darbų padėdavo. 

Merginų nuvainikavimai pasitaikydavo dažniausiai ten, 
kame patys dvarininkai ar jų dvariškiai būdavo pasileidę. 

Taip, Kretingos ap., Kartėnos valsčiuje, Aleksandravo 
dvaro grapas Plioteris parapijoje daug grapukų priveisė, nė 
maž tuo nesidrovėdamas. Kėd. ap., Krakių parapijoje dvari- 
ninkas Zaborskis, pastebėięs gražią merginą, liepdavo ią prie 
savęs atvesti. Jei ši nesutikdavo, liepdavo rykštėmis plakti; 
nuplakę prievarta ponui nuvesdavo. 

Panev. ap., Krekenavos parapijoje žinomas didis dvari- 
ninkas Bytautas jau 1863 metų maišto metu turėies apie 50 
vaikų, nors visą amžių išbuvęs nevedęs. 

Panev. ap., Naujam. v., Vadaktėlių ponas Kopanskis pri- 
verstinai išžagino jautrių tikybinių iausmų mergaitę, kuri 
paskui dėl sąžinės neramumo puolė į degantį laužą ir suside- 
gino. "Tuomet ir tam palaidūnui dingtelėjo širdin; darė atgai- 
lą ir išpuošė, kaip įmanydamas, Vadaktėlių bažnytėlę, kuri 
jam pirma nėmaž nerūpėjo. 


Putros metai. 


Seneliai pasakoja, iog ir maistą blogą turėdavę, o neder- 
liaus metams ištikus, tai stačiai badaudavę. Šeimininkės iš 
paskutinios turėdavusios išeinantiems į lažą darbininkams 
visai savaitei prirengti maisto. O čia pavilgos kaip tik trūks- 
ta, duona dažniausiai su pelais. Kepdamos tešlą turėjusios 
dubenin sudėti ir tik pečiuje apversti, kitaip dėl gausybės dir- 
sių ir pelų tešla griūdavo, ant ližės nesilaikydavo. 

Bulbės išsivisusios nebeužaugdavo ir dažnai supūdavo. 
Naujų atmainų tuomet nebuvo. š 

1845 metais buvo blogi metai. Tada, kaip minčiau, Stu- 
dzinskis trobelninkus panaikino, dėl to pasidarė daug inamių 


ka RS 


(kampininkų). Kad jų vaikai badu neišmirtų, 0 tuo pačiu ir 
baudžiauninkų skaičius nesumažėtų, išdalino jų vaikus mai- 
tinti ūkininkams. Daugumą vaikų suvežė į didžias Plungės 
ir Stonaičių dvarų pirtis (reias), kame vaikus ir tėvus menka 
putra maitino. Tose pirtyse skurdas buvo didžiausias ir dau- 
gybė vaikų išmirė. Tie metai buvo pavadinti „putros me- 
tais“ ir senoliai sulig iais apskaičiuodavo savo amžiaus metus. 


Žinoma, netik skurdas ir badas, bet ypač tokia vergijos 
būklė ūkininkus visiškai numenkino. Kartais net paskutinę 
karvelę suvalgydavo. Tiktai vaitai, baudžiavon varytojai, gra- 
žiai ir pakankamai gyveno. Bet tas skurdas dvaro valdinin- 
kams nerūpėjo. Numenkėjusi ūkininkėlį laukan išmesdavo, o 
jo vieton koki inami, kurs dar turėjo karvutę, įzyvendindavo. 
Šis, važiuodamas į ūkį, verkė, žinodamas, iog baudžiavos ne- 
ištvers, o tik karvelę ir savo turtą praradęs, ir vėl turės būti 
inamiu. 

Samdininkų būklė buvo taip pat apgailėtina. Šie bernavo 
beveik už pilva ir apdarą. Algos bernui paprastai duodavo 12 
rublių, bet iš tos algos turėjo užsimokėti pagalvinio mokesčio 
S rublius ir pyliavos pusę pūro grūdų. 

Tarnaitės algos gaudavo tris rublius; iš tų 50 kapeikų tu- 
rėio apmokėti gydytojui Janovieckiui, kurs paprastai tik po- 
nams tebuvo reikalingas ir gyveno Telšiuose. 


Pagalvinės, atseit mokestis nuo galvos, caro buvo panai- 
kintos tik 1879 metais. Iki tų metų, ypač tarnaitėms, kartais 
tekdavo be iokio kito užmokesnio tarnauti, kad tik ūkininkas 
už ią pyliavą atliktų. 

Batai tuomet kaštuodavo 2 rubliai. Bet iei kas įsteng- 
davo, tai jų jam netik visam amžiui užtekdavo, bet dar ir savo 
vaikams, taupniai išlaikytus, palikdavo. Tuomet buvo laiko- 
mas puošniu, kas ant kojų turėjo užsimauti medpadžius batus. 

Bet ir tokioje zadynėje iaunimas savo „aš“ rodė. Neiš- 
miegoię, pavargę ir nedavalgę, kartais ir lupti gavę, daino- 
mis save ramino ir linksmino.  Susirinkę lažan, progą turė- 
dami, ar nuo darbo grįždami, ar būriais keliaudami, dainuo- 
davo taip, iog laukai, pievos ir miškai ūždavo. Tarp dainuš- 
kininkų pasitaikydavo ir gražius balsus turinčių, arba net ga- 
bumą dainas sudėti. 

Kunigui Juškevičiui, dainas renkant, pasisekdavo iš senu- 
čių, buvusių baudžiauninkių, beraščių, net iki 200 ir net dau- 
ziau dainų išgirst ir užrašyti. 

Plungėje ponų buvo įsteigta mokykla, bet ioje mokindavo 
tik lenkiškai. Mokiniams lietuviškai ir prabilti buvo uždraus- 
ta. Bausmei už lietuvių kalbą buvo įvesta „mitelinga“ — 
plaštakos pločio lentelė. Lietuviškai prabilusiam šita lentele 
kirsdavo delnan. Įkirstasis, priėmęs lentelę, dabodavo ir klau- 
sydavos, kuris kitas mokinys nenusikals, lietuviškai prabilęs, 
kad jam, įrėžus, pavestų „mitelingą“. Kuriam nepasisekdavo 
lentelę perduoti dieną, tas vakarais palangėmis slankiodavo, 
kol nugirsdavo lietuvišką pašnekesį. Nugirdęs tuojau palik- 
davo lentelę ir, ištaręs „odbierz mitelingę“, nubėgdavo šalin. 
0 prie kurio mokinio „„mitelinga“ pernakvodavo, tas rytme- 
tvie, atėięs mokyklon, gaudavo su rykštėmis 3 kirčius skersai. 

Buvo ūkininkų ir miestiečių, leidžiančių į tą mokyklą savo 
vaikus, kad pasimokytų „poniškai“ kalbėti, o gal dar paskiau 
išmeldus prie bajorų kilmės prirašyma ir kunigu paliktų. 


Rūpesčiai dėl žemės ir laisvės. 


Garsi dainininkė buvusi Marciiona Trišauskaitė, mano tė- 
velio motina. Jos tėvas Benediktas Trišauskas, sutaupęs 90 
muštinių, nusipirko ūkį iš 30 dešimtinių žemės su trobesiais, 
bet nulūžo baudžiavoje koją, gavo apleisti ūkį ir pinigai Žuvo. 
Liudas Vitkus, parėjęs iš kretingiškių, iš po Zubovo, gavęs iš 
dvaro leidimą, apsivedė su Trišauskaite ir gavo Aleksandrave 
gyvenimą. Iš tenai nusikraustė į Mąstaičių kaimą, kame da- 
bar Tamolė gyvena, bet baudžiavos neištesėjęs atlikti, buvo 
išparduotas. Tuomet susikrovęs vaikus į vežimą, nuvažiavo 
i Kulių klebono Jurgutavičiaus palivarką; tenai gyveno, kol 
tėvelis, paūkterėięs ir susitaupęs 80 sidabrinių rublių, isikibo 
Šemulių kaime į 41 dešimtinės gyvenimą. 

Paminėiau dalykus, rodančius, kaip tais laikais ūkis dėl 
baudžiavos niekais buvo laikomas. 

Klebonas Jurgutavičius buvęs visų mylimas, bet ir iis 
žmones mylėies. Seniau nebuvo pastebėta, iog degtinė Žmo- 
nėms daug žalos daro, todėl net ir kunigų nebuvo draudžiama. 
Pas kleboną Jurgutavičių visuomet degtinės karaika ant stalo 

stovėjo: gerk tik ir valgyk. Jis turėio savo degtinės varyklą 
(bravarą); jas turėjo stambesni ūkininkai ir visi dvarininkai. 
Šeimyna, atitarnavusi metus, susidėdavo po puspūrį bulvių, 
pasidarydavo degtinės ir pasivaišindavo, net pelainės duonelės 
į ią prisitrupinę, pasisrėbdavo. Degtinės didelis butelis kaš- 
tavo 5 kapeikas, o gorčius 15 kapeikų. 

Laikui bėgant, ne tik Zubovas, Petrapily gyvendamas, bet 
ir Lietuvos dvarininkai nugirdo, iog caro vyriausybė sumanė 
duoti žmonėms laisvę. Tuomet dvarininkai ėmė prikalbinėti 
žmones prisirašyti prie laisvųjų („valnaskaskių“, liuosųjų) ar 
sudaryti kontraktą, kad jie esą dvarų nuomininkai, 0 tuomet 
būsią nuo baudžiavos atleisti. Tuomet dauguma bemokslių ir 
nenujaučiančių ateities valstiečių dvarininkams pasisekė pri- 
gauti, nes nebepakenčiamai įvarginti Žmonės vietomis mesdavo 
irc savo ūkius, kad tik laisvais taptų (kaip rodo kanauninkas Sti- 
ravičius) (3). 


Ekzekuciios, maniiestą paskelbus. 


Pagaliau liko paskelbtas caro manifestas, atleidžiąs žmo- 
nes iš baudžiavos. Nors Lietuvos dvarininkai apie tai tylėjo 
ir nenorėjo, kad valstiečiai sužinotų, tačiau ta linksma naujie- 
na pasiekė kai kurių Plungiškių ausis. Drąsesnieji, gabesnieii 


ar kitur susirinkusiems prabildavo: 

— Vyrai, broliai, iau caras mus nuo ponų išvadavo, tik 
ponai mums apie tai nesako. Nebeikim į lažą; liejome iki 
šiol dėl jų prakaitą ir kraują, patys nuplikome, trūkstame ap- 
daro ir maisto; mūsų tėveliai nužudyti nelaiku gavo kapinėse 
atsigulti, — bus ir mums taip, įei ponų klausysime ... 

Visi valstiečiai tam pritarė ir kai vaitai su launinkais 
varė juos į darbą, iie visi, kaip vienas, pasipriešino ir nebėjo 
lažo. 

Įgaliotinis greičiausiai davė apie tai žinią Zubovui į Petra- 
palį. Netrukus į Plungę atvyko vyriausybė su kariuomene 
maištininkų malšinti.  Griežčiausiomis priemonėmis suvarė 
viso Plungės valsčiaus ūkininkus į miesto lauką pas magaziną 
prie kelio į Kulius. Suvarytus į būrį žmones apsupo ginkluota 
kariuomenė. Ir dar kiekvieno dešimčio pėstininkų užpakalyje 
pastatė raitą kazoką. Atvežta trys dideli vežimai rykščių, ir 

prasidėio plakimas. Baisi diena!  Apnuogintus žmones kazo- 
kai tvoia be malonės: Tik švilpia rykštės, o baisus kai kurių 
riksmas iki širdies dugno įaudino. Kirto 50—60 sykių; gar- 
sesniems priešininkams ar sulig vaitų nurodymų kliuvo nuo 
100 iki 250 kirčių. Kitų buvo ir šonai praplakti. Kitas nebe- 
susilaikė ir susišlapino, o trys ūkininkai, ar tyčiomis ar nebe- 
susilaikydami, apsiteršė; Žmonės ir jų pavardes žinojo. 

Garsesnius agitatorius: Vaišvilą iš Plungės v. Juodeikių 
kaimo, Daulių ir Gedgaudą iš Kartėnos v. Pakutuvėnų k. ir 
Astreikį nuplakę su jų Žmonomis ir vaikais išvarė į Sibirą, į 
amžiną katorgą. Koks graudingas buvo tų nelaimingųjų atsi- 
skyrimas nuo palydėjusių tėvelių, brolių ir giminių! Šitai re- 
gėię negalėjo man be ašarų atpasakoti. Vaikai klykę, moterys 
alpo, ant žemės puldinėjo. Visi, atlikę išpažintis, priėmę šv. 
sakramentus, pasiskambino sau po dušių kaip mirę, nes teisin- 
gai manė, iog ištrėmime gal visą belikusį amželį nebegirdės 
varpo balso, nė katalikiškos bažnyčios ir kunigo beregės. Jų 
vaikai buvo vežami iki Telšių, o patys pėsti išėjo ir dingo am- 
žinai. Geležinkelių tuomet dar nebuvo, todėl gal dėl kelionės 
vargų ar ligų, ar katorgos kankinimų galvas paguldė. Liku- 
sieji, kad ir nuplakti, dar smarkiau turėio atlikinėti baudžiavą 
iki ateinančių 1862 metų. Kad nusikračius ponų, siuntinčio per 
Prūsus carui prašymus atleisti iš "baudžiavos, bet nieko ne- 
gelbėjo (4). 


Prigauti žmonės išmėtomi iš ūkių. 


Galų gale žmonės gauna žinią, iog Plungės bažnyčioje bū- 
siąs paskelbtas caro manifestas. Žmonių prisirinko minios. Po 
pamaldų tardytojas Mykolas Dabševičius iš varpinės galeri- 
ios paskelbė manifestą. Žmonės, išgirdę, iog prievarta dvarui 
nebetarnaus, iš džiaugsmo nebeįmanė, ką ir daryti. Pašoko 
keletas varpinėn, paėmė ant rankų skaitytoją, nunešė žemėn 
ir už šventoriaus nešiojo, džiaugsmingai rėkaudami. Kiti tarp 
savęs glamonėjosi, iš džiaugsmo verkdami bučiavos, kiti už- 
traukė giesmę; Linksmą dieną apturėiom, kurios nuo seno no- 
rėiom.... Dauguma vaitojo, sakydami: 

— Gi, kad mūsų tėveliai iš kapų beprisikeltų: pasidžiaugtų 
ir galėtų atilsėti. 

Tokiu būdu baudžiava užsibaigė, bet vietomis ji labai kar- 

čių vaisių Žmonėms paliko. Plungės valsčiuje tik ar ketver- 
tas ūkininkų buvo prie laisvųjų prisirašę. Už tą vieną prisi- 
rašymą paskui turčio išsikraustyti iš savo bočių probočių ap- 
dirbamos ir savo prakaitu laistytų ūkių, o iei neišsikraustytų 
tai turėtų atsipirkti pinigais. Štai ūkininkas Brauklys, Minijos 


Piungės bažnyčios varpi- 
nė su galerija, iš kurios 
buvo paskelbtas caro 
Aleksandro baudžiavos 
panaikinimo manifestas. 
Užpakalinėie varpinės 
pusėie yra parašas: „IS- 
teigi Jo mylesta grais 
Zubows su  padėejemu 
parakwiionu — metusi 
1850“. Viršuie šio para- 
šo Zubovo gerbas. Var- 
pinė, kaip matome, pasi- 
žymi savo gražia archi- 
tektūra. Pastačius Plun- 
gėję didelę mūrinę baž- 
nyčią, buvo sumanyta ji 
nugriauti, tačiau valsty- 
bės archeologijos komisi- 
ja varpinę griauti už- 
draudė ir paėmė ią savo 
globon, ir tuo būdu išgel- 
bėtas gražus senovės pa- 
minklas. 


upės kranto gyventojas, už savo gyvenimą kunigaikščiui My- 
kolui Oginskiui (nes jis apie 1868 metus visus dvarus su miš- 
kais ir malūnais iš Zubovo įgijo) gavo užmokėti 4000 rublių. 

Kame patys ponai savo valsčiuose gyveno, ten daugiau 
prikalbėjo arba privertė laisvais užsirašyti ar kontraktus savo 
gyvenimams paimti. Taip, grapas Plioteris beveik viso Kar- 
tėnos valsčiaus geresnius kaimus nugriaudino, kad padarytų 
savo sūnums palivarkus. Nors kaimiečiai, kaip įmanydami, su 

grapu bylinėjosi, bet nelaimėjo. Ir man važinėjant teko regėti 
nugriautų gyvenimų sodnelių, krosnių ar kryžių likučius, tar- 
tum kartėniškius maras būtų išžudęs. 

1883 metais birželio mėnesyje Kelmėje man teko patikti 
apie 200 kazokų, iš Varnių beioiančių, kažkokio pono laisvųjų 
kaimus griauti. Dar pravažiuodamas regėjau, kaip jie iš visų 
pusių ši kaimą supo. O buvo tenai smarkūs kazokų kančiais 
vyrų ir net moterų raižymai ir dideli klyksmai. 

Telšių ap. Varnių v. Pavandenės parapijoje ponas M., no- 
rėdamas laisvuosius prašalinti, už užmokesnį kviesdavo iš Ko- 
lainių rusus; šie žmonių trobesius suardydavo, bet žmonės, 
susikrovę tų pačių pagalių krūvelę, gyveno ir nuo žemės ne- 
ėjo, nes įiems advokatai buvę pasakę, įei dar keletą metų išsi- 
laikysią, tai ponas ių nebenuvarysiąs. Ištiesų, daug bylų su- 
sirinkus, vyriausybė buvo priversta išleisti įstatymą laisvųjų 
iš ūkių nevaryti, bet duoti įiems per 60 metų išsipirktinai. 

Plungiškiai žmonės po baudžiavos greit atsigavo, pratur- 
tėjo, nes dėl savęs dar noriau darbavosi, o tas darbas čia buvo 
ypatingai patogus, nes beveik visas valsčius buvo viensėdi- 
iose. Greit užmiršo baudžiavos laikų vargus ir tik pasikal- 
bėjimuose įuos beprisimindavo ir jaunajai kartai atpasakodavo. 

Dabar savoji laisvos Lietuvos vyriausybė taiso valstie- 
čiams per dvarininkus padarytas nuoskaudas, išdalindama 
dvarus kariams savanoriams ir kitiems bežemiams. 

Viržuvėnai (Jonapolis) Kun. Juozapas Vitkus, gimęs 
1863. X. 24, 


1) Bylinėtis, kitas kitą įskundinėti lietuviai, kaip matyti, vi- 
suomet labai mėgdavo. Ta biaurų ir žalingą paprotį daug kas 
iš svetimųjų yra pastebėjęs. Taip, pav., 1848 m. Kauno gu- 
bernatorius daro vidaus reikalų ministeriui pranešimą, iog iis 
praktikoje įsitikinęs, kad visoje Rusijos imperijoje, tur būt, 
neatsirasianti kita gubernija, kurioje žmonės taip mėgtų byli- 
nėtis, kitas kitą įskundinėti, kaip Kauno"). Tą pati pastebėjo ir 
vokiečiai okupacijos laikais; tą pati sako ir lenkai dėl Vilniaus 
krašto lietuvių. Kun. Oginskis, kaip matyti, savaip stengėsi 
kovoti su šia mūsų žmonių yda. Kad ir tuomet Žmonės mėg- 


')  Kovenskaja gub. za 1843—1893 g. 333 p. 

davo dėl niekniekių bylinėtis, matyti nors ir iš E. Šneiderio 
straipsnio: ,Tarba nudobtas akamonas“ (žiūr. toliau). 

2) „Mitelinga“, „metalinga“ ir dar kiek kitaip žmonių taria- 
mas tos gėdingos lentelės tikras pavadinimas buvo: „Meta 
lingua“, kas reiškia: „už kalbą“; pirmas Žodis graikiškas, 
antras lotyniškas. 

3) Kaip mūsų 39—41 pusl. yra pasakyta, dvarininkai, nu- 
jautę, iog greit būsianti panaikinta baudžiava, ėmė stengtis 
visokeriopais būdais užgriebti žmonių žemes. Griebdamiesi ir 
apgaulės, įkalbinėio baudžiauninkus įsirašyti laisvaisiais Žmo- 
nėmis ir dvarų nuomininkais, res nuomininkus, nuomos ter- 
minui pasibaigus, lengvai, net su valdžios pagalba, galėjo iš jų 
ūkių išmesti, o Žemę, žinoma, pasilikti sau. Daugeliui dvari- 
ninkų ši apgaulė pasisekė. 

4) Plungės valstiečių sukilimas ir jų vadas Vaišvila suminėti 
mūsų vedamajame straipsnyie 58 pusl. Sukilimas, kaip Ži- 
nome, buvo manifestui paskelbus, todėl šiame straipsnyje lai- 
kas nusakytas klaidingai. 

Atsiminimuose daug kartų minima, iog ponai buvo „nu- 
slėpę“ baudžiavos panaikinimą bei patį manifestą ir vertę dar 
du metu eiti baudžiavą. Visa tai parodo, įog žmonės maniiesto 
tinkamai nebuvo supratę, ar nebuvo jo ir girdėję, kitaip būtų 
žinoję, iog pats manifestas liepė jiems dar du metu eiti 
baudžiavą. 


NENUSISEKUSIOS PASTANGOS ŽMONES 
APGAUTI. 


Mano tėviškė Rudaičių vienkiemiai; jie priklausė Šateikių 
dvaro grapams Plateriams (Platelių v., Kretingos ap.). 

Baudžiavai baigiantis buvau 9-rių metų amžiaus. 

Baudžiava Žemaičiuose vadinosi lažu, o baudžiauninkai 
lažininkais. 

Man, kaip vaikui, ne kartą tekdavo eiti su valgiu pro 
dvarą. 

Platerio buvo penki sūnai, maždaug mano amžiaus. Ma- 
žesnis Vilius buvo labai išdykęs. Mergaitėms einant pro dva- 


rą, užbėgęs įoms už akių, šlapindavosi ant ių, sakydamas: „Še 
tau lekarščių“. 

Kažkokia drąsesnė mergaitė ėmė ponaičiui ir sušveitė su 
rykštelę per „vaistinę“. Vaikas verkdamas nubėgo į dvarą 
skustis. Dvariškiai pavijo mergaites ir sugrąžino į dvarą. 
Pati ponia išėio mergaičių tardyti. Sužinojus, už ką Vilius 
gavo nuo mergaičių, mergaites paleido, o vaikui už tokius 
darbelius pagrasė. Už tai vaikas visam gyvenimui iš šatei- 
kiškių gavo daktaro laipsni. Taip iki gyvos galvos tą laipsni 
ir nešiojo. 

Dvaro urėdas Knežauskas buvo labai piktas. Lažininkus. 
smarkiai rykštėmis plakdavęs ir pririštus laikydavęs. (Gana 
ilgai sirgęs. Buvo sakoma, kad kliedėdavęs, visokias baisias 
šmėklas matydavęs. Tai vis esą dėl lažininkų pralieto kraujo. 
Miręs baisiausiose kančiose. 


Lažininkai labai skurdžiai gyveno (1). Retas teturėjęs 
karvę. Daugiausia vis ožkas laikydavę. 

Lažininkų ožkos kažkuo dvarui nusikaltusios; dvaras nu- 
sistatęs jas išnaikinti. 

Vieną gražią dieną dvaro užveizda perėjo visus vienkie- 
mius, surašinėdamas gyvulius. Ant rytojaus užveizda iau ėjo, 
dviem vyrais vedinas. Šiedu vyru visas ožkas išpiovė. Už 
tą dalyka užveizda „„Ožkapiūviu“ liko pramintas. 

Kartą vienas juokdarys, įeinant „Ožkapiūviui“ į bažnyčią, 
prisitaikęs įam ant nugaros ožio ragą pakabino. Žinoma, baž- 
nyčioje sukėlė didžiausi juoką. 

Lažams baigiantis lažininkai pasidarė drąsesni. Ponas 
sumanes iš Rudaičių vienkiemių sau palivarką pasidaryti. 
Sukvietęs vienkiemių ūkininkus ir prie taikos tarpininko, Tel- 
šių ap. Ž. Kalvarijos v. (Gegrėnų dvaro pono Venclausko, 
vertęš vyrus pasirašyti. Varginęs visą dieną. Vyrai nesi- 
rašę, reikalaudami pasakyti, dėl ko turi rašytis (2). 

— Pasirašymas reikalingas tam, kad ponas galėtų ius 
atpirkti, — sako pagaliau tarpininkas Venclauskas. 

— Ar iš pragaro jis mus atpirks!? — tarė vienas, iš kant- 
rybės išvestas vyras. 

Tarpininkas tą drąsuolį liepęs suimti, bet kiti vyrai ne- 
davę. Taip ir išsivaikščioię nepasirašę. Paskum tarpininkas 
keturius vyrus drąsuolius, kurie nedavė savo kaimyno suimti, 

paėmė iš namų ir nuvarė į Telšių kalėjimą. Tarp ių buvo ir 
mano tėvas. Po trijų savaičių visus paleido. Grižę namo lažo 
jau nebėjo. 
Taip pasibaigė mūsų vienkiemių lažas, o patys vienkie- 
miai pasiliko mums. 
Kun. P. Kazlauskas, Subačius. 


1) Minėtas baudžiavos laikų rašytojas Aianasievas taip 
aprašo mūsų valstiečių gyvenamus namus: „„Namai Lietuvoje 
nešvarūs ir nuskurdę, daugiausia be dūmtraukių. Jie pasta- 
tyti iš apskritų sienojų. Langai labai siaurūs, pailgi ir išskirti | 
sienojų susidūrimuose. Tiktai pasiturį valstiečiai turi savo 
namuose vidutinio didumo langus. Stogai šiaudiniai ...“  To- 
liau jis sumini 127 Kauno gub. kaimus ir tik prie keturių iš jų 
pažymi, jog tai esą pasiturį ar net turtingi kaimai. Du iš jų 
valstybinių ir du dvarininkų valstiečių gyvenami“. 

2) Telšių apskrities taikos tarpininku iki Muravjovo atvy- 
kimo iš tikrųjų buvo dvarininkas Antanas Venclauskas. 


BAUDŽIAUNINKŲ DAINOS. 
1, 


Esu sau žmogelis — laimės kožnam darbe 
vis man klojas pagal Dievą — būk Tau garbė! 

Užmokėjau duonę, kur uždėio ponas. 

Gerb mane užtat urėdas ir kunigs klebonas. 
Atbuvau lažą, nors su didele bėda; 
nebebijau dabar pono, nė savo urėdo. 

Žydui neskolingas, norint kas nedėlia 

perkuos alaus dėl prietelkos, girdau prietelėlį. 
Tankiai, kur dideli turtai, 
tikros laimės nėr. 

Kad pons ir turtings yr 

nemainyčiau savo vargus į jo didžias naudas. 

O aš visad linksmas, ar ariu, ar sėju. 
Prašau, Dieve, būk ir toliau mano geradėju. 


' Materiialy po geografii Rossii... 578 ir 719—743 p, 

2. 
Jau aušta aušrelė, pradėd vištos karkti, 
reiks mums vargdienėlėms prie darbelio eiti. 
Atsikels ponas, kaip koksai šetonas, 
šaukia ant urėdo, sužadin šeimyną. 
Urėdas eidams, lendre siubuodams: 
— Kelkit greičiau, balnokit žirgelius ... 
GR 
Oi, motuše, kam tu mane pauginai?! 
Buvo mesti į upelį ar į gilų sietuvėlį. 
Pikti ponai ir urėdai 
neduoda man čion pailsėti. 
Leiskis saulė, tekėk mėnuo, 
duok mums liksmą vakarėlį. 
Užgriauž ponams ir urėdams, 
kad saulelė nusileido. 


4, 


Karvelėli, balandėli, 

ko tu taip burkuoii ? 
Ar vargelius, ar kryželius 
tu savo rokuoii?... 


Padainavo M. Zubavičienė, 95 metų amžiaus. Beržoras, 

1927 m. rugpiūčio 20 d. 

J. Mickevičius. Mačiūkiai, Plateliai. 

Antroji daina yra žinomo poeto D. Poškos „Giesmės mu- 
žikėlio“: Vos aušra užšvit, vištos praded karkti... pakeitimas. 
Bene tai bus išrodymas, iog ir Poškos dainos buvo kiek pa- 
plytusios Žmonių tarpe, nors Poška, kaip žinoma, neištolo ne- 
buvo tiek populiarus Žmonių tarpe, kaip Strazdelis. Pirmoji 
daina, taipat labai primenanti Pošką, kadaise buvo labai pla- 
čiai Lietuvoj paplitusi ir jau 1835 m. buvo žinoma Daukantui, 
vėliau Jevinskiui ir k. senos kartos lietuvių kultūros veikė- 
jams. Tai bene vienintelė žinoma lietuvių baudžiauninkų dai- 
na, kurioje ne tik nereiškiama prieš baudžiavą bei ponus ne- 
apykantos, bet dargi pasitenkinimas savo likimu. Tas pasi- 

tenkinimas ir stilius kaip tik ir leidžia manyti, įog ši daina nėra 
liaudies kūrinys. 

Mūsų buvo kreiptasi į baudžiavos medžiagos rinkėjus, 
prašant rinkti ir siųsti mums dainų apie baudžiavą. Deja, tos 
rūšies dainų pavyko surinkti labai mažai, nes daugelis rin- 
kėjų, ių tarpe net toks prityręs iolklorininkas, kaip mok. E. 
Šneideris, nusiskundžia, įog baudžiavos dainų žmonėse nebe- 
girdėti, niekas jų nebemokąs ir p. O juk daugelis šioje kny- 
goie parodo, jog baudžiavos laikais nuo dainų „laukai plyšdavo“. 
Dainavo, be abejonės, savo amžiaus, taigi baudžiavos dainas. 
Tik, deja, beveik visos jos išnyko, amžinai užmirštos, nes šių 
dainų tik nedaugiausia pateko į dainų rinkinius. 

Dviejų trijų mums atsiųstų dainų dėl tam tikrų priežasčių 
mes šiame tome nespausdiname. 

Apie baudžiavos dainas šis tas rašyta prof. M. Biržiškos 
knygoje: „Dainų atsiminimai iš Lietuvos istorijos“. Kaunas. 
1920 m. Šitame rašte, be kita ko, nurodoma į dainą: „Visi 
žmonės pagirdėkit, ir į širdį įsidėkit..“, kaip į nežinomo as- 
mens perdirbtą liaudies dainą. Iš tikrųjų ši daina yra kadaise 
labai populiaraus ir žmonėms savo dainomis dariusio didelės 
įtakos, o šiandien visai užmiršto poeto Kosto Stikliaus Lie- 
palotų kaime užrašyta ir neabejotinai jo savaip stilizuota. Ji 
išspausdinta jo knygutėje: „Labai gražios dainos“. Tilžė. 
1907 m. Tą pačią dainą, kaip ji Stikliaus užrašyta, „Bau- 
džiavos“ Redakciiai yra atsiuntęs J. Dabravalskis iš Puikių k.. 
Čekiškės v., Kauno aps. ir kiek kitokią mok. E. Šneideris iš 
Ricielių k., Leipalingio v., Seinų apskr. (užrašė Petras Alek- 
sonis), o pirmąją tos dainos dalį atsiuntė Antanas Červinskas 
iš Ropynės k., Eržvilko v., Tauragės aps. Jam padainavo 
A. Dovydaitis, kuris ją, mažas būdamas, girdėjo Ropynės 
kaime. Kadangi ta daina, kaip iš visko matyti, nėra baudžia- 
vos kūrinys, todėl mes jos čia nespausdiname. 


TAURAGĖS APSKRITIS 


ĮVYKIAI PAGRAMANČIO PARAPIJOJE. 


Į arklį iškeistas. 


Mano senelis, įaunas būdamas, turėjo pavardę Karbaus- 
kis. Iš mažų dienų iis buvo dvaro piemenėlis. Paaugęs tapo 
to paties dvaro vežėiu. Kol įprato prie vežėio amato, tai ir 
mušt gaudavo. Tame dvare buvęs ir kitas vežėias, labai savo 
darbe prityręs. 

Nepertoli nuo to dvaro buvęs kitas dvaras — labai tur- 
tingas ir daug baudžiauninkų turėięs, bet gero vežėio neturėjo. 
Tuomet abu dvarininkai padarė mainus; įiedu turėio po vieną 
vieno plauko ir augumo arklį, iš kurių galėjo susidaryti graži 
porelė arba, kaip tuomet sakydavo, „cugas“. Mano senelio 
ponas davė tam kitam ponui mano senelį už vežėią, o tas kitas 
davė iam arklį, ir abu liko patenkinti. Tokiu būdu mano se- 
nelis liko išmainytas į arklį 

Mano seneliui po tų mainų teko prastesnis ponas. Atva- 
žiavęs iš kelionės ar svečių, vieton padėkoti, tas ponas jam dar 
kailį išperdavo. Pagaliau, seneliui labai nusibodo dažnai gauti 
rykščių ir jis nusprendė pabėgti. 

Nepamenu kokiame apskrityje tie dvarai buvo, Telšių ar 
Raseinių, todėl ir tų dvarininkų pavardžių nežinau. Pabėgęs 
nuo to savo pono atkeliavo į Tauragės ap. ir v. Pagramančio 
parapijos Tuščių dvarą ir čia pristojo už berną. 


Kaip žmonėms pavardes keisdavo. 


To dvaro urėdas buvo irgi Karbauskis. Keletą metų mano 
seneliui čia bebernaujant, vieną šventadienį važiavo tas urė- 
das pas savo poną į Sungailiškių dvarą, o kad mano senelio iš 
visų bernų būta mažiausio augumo, tai urėdas, važiuodamas 
iš padvarijos, ir sako: 

— Mažiuk, atkelk vartus! 

Nuo to laiko mano senelį tas urėdas, o paskui ir kiti pra- 
dėjo vadinti „Mažiuku“.  Urėdas dar sakė: 

— Negal būti, kad mano bernas būtų po mano pavarde. 
Jeigu ne Mažiukas, tai tegul bus Mažeikis. 

Pasibaigus baudžiavai prasidėjo žemės pripažinimas. Tai- 
kos tarpininkas ir klausia mano tėvelio; 

— Kokią dabar nori užrašoma pavardę, Mažeikis ar Kar- 
bauskis ? 

— Kaip užrašysi, taip ir bus gerai, — atsakė tėvelis. 

Taip ir pasilikome Mažeikiais. 


Žemių atiminėiimas. 


Kiek senelis tame Tuščių dvare bernavo — nežinau, bet 
Sungailiškių ponas pakeitė tvarką. Bernams davė žemės 
sklypus ir pastatė kumetynus; nuo to laiko buvę bernai turėjo 
eiti dienas arba baudžiavą. 

Sulaukęs senatvės, senelis nebegalėjo eiti baudžiavos, to- 
dėl turėio duoti pyliavą. Bet žemės sklypas buvo labai šla- 
pioje vietoje, todėl niekas neužaugdavo ir senelis negalėjo ati- 
duoti duoklės. Tuomet ponas atėmė arklį, karvę, audžiamą- 
sias stakles, o paskui ir visai išvarė iš Žemės. Senatvę teko 
baigti, neturint nė vienos geros dienos. 

Nepoilgo ir iš kitų baudžiauninkų atėmė žemes, o trobas 
nugriovė. Atimtą žemę pridėjo prie dvaro. Ir po šiai dienai 
žvmu, kur būta tų baudžiauninkų namų ir laukų. 

Mano senelis mirė, turėdamas 92 metus amžiaus. Palai- 
dotas Pagramančio kapinėse. 

Negyvai užkapotas piemenukas. br 

Senelis turėjo tris sūnus ir penkias dukteris, bet neturėjo 
ių kuo išmaitinti. Mano tėvelį, visai dar mažą, atidavė į Sutkų 
kaimą pas Jakuti žąsų ganyti. Sulaukus 14 metų, jau reikėjo 
eiti už berną, o Jakutis turėjo duoti nuolatinį darbininką į Sut- 
kų dvarą. Čia mano tėvelis išvargo septynerius metus. 

Jakutis savo darbininkui turėjo duoti drabužį ir duonos. 
Bet tas io darbininkas dažnai gaudavo išbūti be duonos, nes 

Jakutis duodavo duoklę į dvarą, o rugių ne kiekvieni metai 
užaugdavo. 

Nuo Jakučio atstojo, o neturėdamas savo pastogės, stojo 
už berną pas Baltrų Rūdi į Sungailiškių kaimą. Rūdis turėio 
duoti berną į Sungailiškių dvarą. Į ši dvarą tėvelis ėjo bau- 
džiavos aštuonerius metus. 

Tame dvare urėdu buvo kažkoks Savickis, 0 ponu buvo 
Urbanavičius.  Urėdas buvo labai piktas. Visus mušdavo. 
Mano tėvelis pats savo akimis matė, kaip tas urėdas negyvai 
užkapojo piemenuką, kam jis įleidęs žąsis į avižas. 

Nusibodus mano tėveliui eiti baudžiavą ir pasitaikius pro- 
gai, išėio užkurioms į Pagramančio bažnytkaimį, kuris taip 
pat turėjo eiti baudžiavą, tik ne ponams, o Varnių vyskupui. 
Vyskupas įsakė eiti baudžiavą į Kaltinėnus klebonui, nes Pa- 
gramantis toli nuo Varnių. Einant Kaltinėnų klebonui bau- 
džiavą ir po savaitę tekdavo išbūti be dubos. 


Vinkšna, daug kančių liudininkė. 


Mano tėveliui reikėjo eiti į rekrutus, nes buvo vienas iš 
trijų brolių. Teko nemaža dienų slapstytis. Sutkų ponas liepė 
ii sugauti ir pristatyti į Sungailiškių dvarą. Bet Sutkų kaime 
buvo turtingas Jovaišas. Jis mylėjo mano tėvelį. Kai tik bū- 
davo paliepimas gaudyti, tai tiė Jovaišai pranešdavo mano 
tėveliui, o tas ir pasislėpdavo. Pirmą kartą tėvelis pasislėpė 
pas tuos pačius Jovaišus spintoje, o antrą kartą po verpėjos 
kėde. Tokiu būdu ir liko nepaimtas. 

Pagramančio parapijoje buvo 12 dvarų. Blogiausia bu- 
vo Ringių dvare. Čia patys ponai negyvenę, bet buvę urė- 
dai. Buvo tai tikri karaliukai! Baisiai plakdavę Žmones, ne- 
žiūrėdami, iaunas ar senas. Mušimo vieta buvusi šalia vieš- 
kelio, po vinkšnos medžiu. Tai labai storas medis. Jis ir po 
šiai dienai tebestovi. Seneliai pasakoja, kad po tuo medžiu 
baudžiauninkų kraujo esą labai daug nubėgę. 

Ringių dvaras esas padarytas iš kaimo, o žmonėms buvo 
žemė atimta ir nieko neduota, arba duota kur kokioje pelkėje. 


Bravorai ir karčiamos. 


Pagramančio parapijoje buvo bravorai Ringių, Sungailiš- 
kių, Graužų, Jocių ir Tamošaičių dvaruose ir Pagramančio 

klebono. Ringių dvaro mūrai ir po šiai dienai, medžių vidu- 
ryie priaugę, tebestovi. Aš pats, Pagramančio klebono bra- 
voro pamatus bekasinėdamas, buvau radęs boselį su spiritu. 

Sena klėtelė Darbėnuose buv. gr. Tiškevičiaus dvare. Senų Žmonių pa- 
sakoiimu, viduriniame tarpekly buvo baudžiauninkai plakami. 
Skersys-Skersinskas. Panevėžys. 


Prie Tauragės Šilalio vieškelio per 30 kilometrų buvo 
devynios karčiamos. "Tėveliai sakydavo, įog nusipirkęs už 
dvylakę degtinės jau buvai girtas, taip ii buvusi pigi. O už 
berlinką nusipirkęs galėjai gerti visą naktį. 

Jonas Mažeikis, gimęs 1874 m. Pagramančių bažnytk. 
Tauragės ap. 

Dvylekė ir berlinka — smulkūs senesnių laikų pinigai. 


PUOTA, NUŠAUTĄJĮ BAUDŽIAUNINKĄ LAIDOJANT. 


Buvęs baudžiauninkas Antanas Stonys, gimęs 1831 me- 
tais, dabar gyvena Tauragėje ir maitinasi iš elgetavimo. Klau- 
siamas apie baudžiavą papasakojo tokius dalykus: 

— Baudžiavą čiau į Dvarelio dvarą. Dvaras priklausė 
Kražių džiakoniiai. Visą derlių reikėdavo pristatyti į Kražius. 

Dvarelio dvarą apdirbdavo šie kaimai; Dvarvyčių, Paiūrio, 
Beigeriškės ir Ližių. "Tuose kaimuose man teko bernauti ir 
ėjau už samdžiusius mane ūkininkus baudžiavą. Mušti nega- 
vau, nes Kražių džiakono buvę įsakyta baudžiauninkų ne- 
mušti. 

Kalbamąjį dvarą padalino žmonėms. Ir po šiai dienai kai- 
mas nuo buvusio dvaro Dvareliu vadinamas. 

Netoli Tauragės yra Jocių dvaras. To dvaro ponas Man- 
kevičius buvo labai piktas ir žiaurus. Visus, be skirtumo am- 
žiaus, plakdavęs. Bet įei nuteistasis plakimui pats atsigula, 
tai rykščių gauna pusę to, ką ponas yra nuteisęs. Ponas pla- 
kimą dažnai pats prižiūrėdavo. j 

Vieną kartą buvęs toks atsitikimas; Mankevičius sukvie- 
tęs į savo varduveės daug svečių. Laike pietų pakviesdinęs 
vieną savo baudžiauninką ir liepęs įlipti į medį ir kukuoti. Vi- 
siems matant, tą „gegutę“ nušovęs. Kai „gegutė“ negyva iš me- 
džio iškrito, ponas paliepęs bernams papiauti tris jaučius, iš- 
kepti daug duonos, parveždinęs iš savo bravaro keletą bosu 
degtinės ir, sušaukdinęs visus savo valsčiaus pavaldinius, lie- 
pęs laikyti laidotuves. 

Per dvi dienas ir naktis Žmonės giedojo, valgė ir gėrė. 
Kurį pastebėdavo girtą — plakdinęs, pastebėjęs užmigusį irgi 
plakdinęs. Po dviejų dienų nušautąii baudžiauninką iškilmin- 
gai palaidojo. 

Mankevičiaus sūnus padaręs tokį dalyką:  pakinkydinęs 
daug vežimų, prikraudinęs keletą bosų degtinės ir užkandžių, 
ir išvažiavęs į visą tėvo valsčių. Nuvykęs net į Mankaičių 
dvarą. Pakeliui duodavęs kiekvienam gerti, kiek tik tas no- 
rėdavęs. Kas pasigerdavo — gaudavo rykščių, o kas neger- 
davo, tas irgi gaudavo rykščių. Tik moteris ir mergaites ne- 
labai vertęs gerti. 

Šiaip buvęs tai didelis palaidūnas. Kai tik pastebėdavęs 
gražią merginą ar moteri, tuojau liepdavęs sau į dvarą prista- 
tyti. Jei namiškiai nepristatydavę — bausdavęs tuos namus. 

Netoli Tauragės miesto buvo ir kitas dvaras: Drąslaukio, 
priklausęs ponui Komarui. Pats ponas tame dvare negyveno, 
tik laikė urėdus. 

Vienas urėdas buvęs labai piktas ir, reikia ar nereikia, la- 
bai smarkiai bausdavęs baudžiauninkus. 

Vienas bernas sumanęs išgelbėti nuo rykščių save ir visus 
kitus. Buvo tai vasaros metu, per šienapiūtę. 

Nunešęs į pievas du dalgius ir piaunąs. Apie gerus pusry- 
čius ateina urėdas ir pradeda kapoti piovėjams nugaras; vie- | 
niems už tai, kad mažai nupiovė, kitiems, kad blogai piovę. 

Bernas mato, jog ir jam prieina eilė gauti mušti. Pritiki- 
nęs urėdui iš užpakalio ir kirtęs dalgiu. Urėdas kritęs ir miręs. 

Prasidėięs tardymas. Žmonės priparodę, iog iš miško 
išbėgęs kažkoks vyras, dalgiu nukirtęs urėdui galvą ir vėl 
nubėgęs į mišką, net ir dalgį palikdamas. Tuo tardymu visas 
reikalas ir pasibaigęs. 

Baudžiauninkams nebuvo leista vilkėti tokių rūbų, kaip ir 
ponai, 0 tik baltus lininius ir pilko milo. Batų taip pat ne- 
leisdavo dėvėti. Už geresnį drabužį irgi plakdavo. 

Jonas Mažeikis. Tauragė. 


BAUDŽIAVOS PADAVIMAI. 


Laukuvos val., Tauragės ap. dar ir šiandien tebėra Pa- 
ežerio dvaro liekanos. Pasiliko ir bažnytėlė, vadinama Lau- 
kuvos parapijos Paežerio pilija. 

Antras dvaras buvęs, kur dabar Dvarvyčių kaimas. Vie- 
nas dvaras nuo kito atstumo apie 5 kilometrų. 

Kitados, kur dabar kaimai ir laukai, buvę dideli miškai. 
Dėl tų buvusių miškų vienas kaimas vadinasi Aukštagirė. 

Čia yra ivairių įdomių vietų pavadinimų: Kartuvių kal- 
nas — šiame kalne ponai baudžiauninkus kardavę; Kauliny- 
čia — čia pakartųių kaulus laidoię; Kelaičiai — taip vadinasi 
kaimas, apie kurį ir žmonių padavimuose, ir raštuose esą už- 
rašytas toks atsitikimas: Paežeric dvare baudžiauninkas nu- 
sikalto ponui nepaklusnumu. Ponas įį nubaudęs šia bausme: 
keliais nueiti iš Paežerio į dvarą, kur dabar Dvarvyčiai. 

Baudžiauninkas, bekeliaudamas, ant vieno kalnelio pame- 
tęs kepalušų; dėl to šis kalnelis Kepaluškalniu vadinamas. Ke- 
lionę bepaiėgęs vos tik iki puskelio. Toje vietoje, kur bau- 
džiauninkas galutinai privargęs, yra kaimas Kelaičiai. Kelio- 
nėje baudžiamasis buvęs kankinamas. Kaip io kelionė pasi- 
baigusi — nežinia. 

Iš žmonių pasakojimų surašė Stasys Jurgutis. Laukuva. 


RASEINIŲ APSKRITIS 


BAUDŽIAUNINKĖS MAITINA PONŲ KŪDIKIUS. 


Agota Marinienė Andriejaitytė, turinti dabar 101 metus 
amžiaus, gimusi Skirsnemuniškiuos Jurbarko val., Raseinių 
ap., papasakojo apie vieną atsitikimą pas poną Gelgaudą. Jis 
gyvenęs ten, kur dabar Kaniukai (Raudonės v. vs.). Buvęs tai 
labai žiaurus Žmogus. 

Kartą viena dienininkė (kumetė) iam daržą ravėjusi. Ko- 
pūstai iau buvo prigiję. Ji vieną diegą kažkaip nulaužiusi. 
Kadangi diegai buvo sodinti eilutėmis, tai atėjęs Gelgaudas 
pamatė, įog vieno diego nėra. 

— Kur dėjai diegą iš šito tarpo? — klausia darbininkės. 

— Suvalgiau, — atsako ši. Ir iš tikrųjų gal buvo suval- 
giusi, nes buvo įau paskutinių dienų neštume. 

Gelgaudas, nėžiūrėdamas, jog moteriškė neščia, tuojau pa- 
sišaukė budelius, liepęs ją paguldyti, vienam atsisėsti ant kojų, 
kitam ant galvos ir be pasigailėjimo mušti. Moteris bemuša- 
ma pagimdė mažiuką. Tada ią išvilko iš daržo ir — nori eik 
namo, nori čia pat dvėsk! 

O poniai Gelgaudienei gimus mažiukui ii jo nemaitinda- 
vo, bet surasdavo artimesnių ar tolimesnių ūkininkų žmoną su 
kūdikiu, pasiskirdavo, kuri labiau pieninga, uždarydavo kam- 
bariuose ir liepdavo žindyti ir auginti mažą Gelgauduką. Mo- 
ters iš kambarių neišleisdavo ir kitų žmonių prie jos neprileis- 
davo. (Galėio ios pačios vaikas, motinos nemaitinamas ir ne- 
tikti — ji negalėjo žinoti, nes griežčiausia buvo uždrausta iai 
ką nors apie ios namus pranešti. Jei kas tai padarydavo, tai 
tą rykštėmis nuplakdavo. Per tą laiką, kol  baudžiauninkė 
maitino Gelgauduką, ponas jos mažiukui duodavęs duonos. 

Gelgaudui turėdavę eiti iš kiekvieno ūkio po du Žmones: 
vienas vyras ir viena merga. Ir taip visados. Moters dar 

gaudavusios suverpti po 30 svarų pakulų.  Pakulas duodavęs 
dvaras. 

Kita senutė Marijona Glodienė Tamošaitytė, turinti 98 
metus amžiaus, gimusi ir gyvenanti Butkaičių k., Eržvilkos 
val., Tauragės ap., šitaip man skundėsi dėl savo sunkios da- 
lios: 

— Lažų laikais mano gyvenimą (ūki) atidavė kitam už 
nevaliojimą atlikti į dvarą baudžiavos dienas. Šiandien tas 
gyvenimas padalintas į keturias dalis ir gyvena ten  Bur- 
nauskiai. Dabar aš ten nė iš tolo negaliu įsišnekėti apie duo- 
nos kąsnelį. Baigiu savo gyvenimą po svetimus pastogius, 
vis alkana būdama. 

Kleopas Kisielius iš Pavidaujės k., Eržvilko v. 


MAISTAS IS USNIŲ. 


Badauią vaikučiai. 


B. Macijauskienė 60 metų amžiaus, pasakojo savo moti- 
nos Vosienės žodžius, kuri verkdavo, prisimindama, kas jai 
tekę nukentėti. 

— Darbo begalės, — pasakoja vieną kartą mano motina, 
— O pavalgyti nėra ko. Negalėdavom niekur rūgštinių lapų 
berasti, nes, kai tik išdygdavo, tuojau, kas pirmesnis, tas lai- 
mingesnis ir nugnybdavo. 

Valgydavom usnių lapus, bet ių pririnkti nevisuomet pa- 
sisekdavo. 

— Čia tai jau gyvas prasimanymas, kad žmogus galėtų 


valgyti usnių lapus, — tikrai nepasitikėdama tariau motinai. 
— Netiesą, mamyt, sakai! 
— Tiesa, vaikeli, tiesa, — atsakė motina. — Nemanyk, 


jog ir tada taip buvo, kaip dabar. Jūsų tėvelis kasdien dirbda- 
vo Rubinavos dvare (Tauragės ap., Šilalės v.), 0 aš, pasili- 
kusi su jumis, mažais vaikučiais, namie, rinkau usnių lapus, 
pati maitinausi ir jus maitinau. Buvote mažučiai, todėl dabar 
nieko ir neatmenate. 
Vieną rugiapiūtės vakarą ateina dvaro urėdas ir sako; 
— Ryt anksti, Vosien, ateik į dvarą rugių rišti. 

— Susimildamas, ponas, — ėmiau jo prašyti. — Praleisk 
šį kartą. Noriu vaikučius maistu aprūpinti. 

Pasigailėjo urėdas ir sako: 

— Gerai, Vosien! Aš tave palieku. Bet įei sužinos ponas, 
bus blogai. 

— Jei urėdas atleido, neiskųs, tai kaip čia ponas gali su- 
žinoti, — pamaniau pati sau. Kaip bus, taip, o vaikučius mais- 
tu, vis dėlto, aprūpinsiu. 

Pasilikusi pririnkau usnių lapų, pridėjau kiek miltų ir iš- 
viriau lapinės. 

Kitą dieną, visa tai palikus vaikučiams, nučiau į dvarą. 
Bet mano nelaimei ponas viską buvo sužinojęs, ir be įokio pa- 
siaiškinimo įsakė tuojau ištiesti mane ant žemės ir už nepa- 
klusnumą nuplakti. Nežiūrėdami, kad buvau mažyčių kūdikių 
motina ir net neseniai gimdžiusi, tiek plakė, iog nebegalčiau 
atsikelti, nes dėl kraujo nutekėiimo buvau apalpusi. Kaip į na- 
mus patekau — nežinau. Buvau netekusi sąmonės. 

Uogaudavome ir nešdavome uogas asesoriui ir kitiems 
rusų valdininkams, gaudami už tai kokią kapeiką ar duonos 
gabalą. Pasveikus ir aš nuėjau uogauti. Parinkau kiek avie- 
čių ir nunešiau asesoriui. 

Man belaukiant eilės, kada paims iš manęs uogas, staiga 
pasileido iš sudaužytos burnos kraujas.  Asesorienė išsigan- 
dusi ėmė šaukti, minėdama Dievo vardą: 

— Vosienė! Kas tau yra, iog tau kraujas taip piliasi? 

— Mane skaudžiai sumušė už tai, iog vieną dieną į darbą 
nenuėjau, — ėmiau pasakoti įiems savo nelaimę. — Vaiku- 
čiams valgio turėjau pagaminti. 

Ir papasakojau, kaip viskas buvo. 

— Tai už tą patį tu, Vosien, esi man į teismą patraukta, 
— sako besiklausęs asesorius. — Na, bet tokia sunki bausmė 
silpnai moteriškei ir dar neseniai gimdžiusiai tai įau perdaug. 
Už tat aš tave nors teisme nekalta pripažinsiu ir daugiau 
bausmės negausi. 


Žmones virvėmis suverždavo. 


Pono įsakymu nusikaltėliai plakdavo vieni kitus. Ir jūsų 
tėvelį buvo paskyrę kitą baudžiauninką plakti. Bet iš gailes- 
čio negalėjo tai daryti ir apalpo. Pamanė, kad įis tai padaręs 
tyčiomis, todėl už bausmę iam pačiam surišo rankas užpaka- 

lin per alkūnės ir taip suveržtomis rankomis visą parą išlaikė, 
net valgyti nedavė. Dėl suveržimo net nejautęs, ar turi ran- 
kas, ar jų jau nebėra. Po to kankinimo visą amžių nebegalėjo 
rankų, kaip reikiant, ištiesti. 

Stipresniam suveržimui virvę veržę pagaliais. 

-- Tai tiek atsimenu iš savo motinos pasakojimų apie 
baudžiavą. 

Jau būdama paaugusi mergaitė matydavau seniuką Rau- 
donių, vaikščiojantį su iškrypusiomis kojomis.  Paklausiau 
mamytės, kodėl io kojos tokios iškrypusios. 

— Vaikeli, — atsakė motina. — Tai ir mūsų tėvelio ran- 
kos buvo tokios sukumpusios. Tai vis dėl tų veržimų virvė- 
mis Rubinavos dvare. 

Povilas Stulga. Nevočiai. Šilalės val. 


0 


GERAI MINIMI PONAI. 


Važničioiantis numirėlis. 


Pranas Bakutis, 65 metų amžiaus, gyvenąs Bliūdžių kai- 
me, Šimkaičių v., papasakojo, ką girdėjęs iš savo motinos, 
Palionės Bakutienės. Ji bu- 
vo ėjusi baudžiavą; mirė 
prieš kara, turėdama 82 
metus. 


— Mano motina, — 
pradėjo savo pasakojimą 
Bakutis, — ėjo baudžiavą 
į Girkalnio v. Biliūnų dva- 
rą, netoli Raseinių. Dvaras 
priklausė Pilsuckiams. Prie 
šio dvaro buvo priskirti 
eiti baudžiavą šie kaimai: 
Šarkiai, Kazbaraičiai, Ku- 
betkiškiai, Andrušaičiai, 
Senoviškas rekežiukas arba sukutis vir- Pašaltoniai (visi Ras. v.), 
vėms vyti. Padubysio mt, Kurtavėnų  Vengerskai  (Jurb.  v.), 

v. („Aušros“ muz.), Juodkėnai, Šeimyniškiai 
(abu Girkalnio v.), Valatkiškiai (Šilavos v.). 

Iš viso gyvenimo (25 dešimtinės) kasdien į dvarą reikė- 
jo eiti dviem darbininkam: vienam vyrui ir vienai mergai. 

Ūkininkai per metus algos mokėjo; bernui 3 rublius, o 
mergai vieną ar pusantro rub. 

Dvarui dar reikėjo duoti nuo viso gyvenimo porą žąsų, 
keturias vištas, du pasiūtus maišus ir nuvytų virvių keturius 
viržius. 

Rudeny darbai eidavo panedėliui: šeši vyrai ir šešios 
moterys javus kuldavo, šeši vyrai eidavo į bravorą, o šešioms 
mergoms tekdavo sargyninkių pareigos: apeiti visa dvaro 
ruoša, šerti kiaulės, lesinti paukščiai ir t. t. 

Iškultus įavus veždavo į Rygą ar į Klaipėdą. Kelionė trūk- 
davo apie 10 dienų. 

Vieną kartą išvažiavo apie 20 vežimų į Rygą. Parvažiuo- 
jant kelyie vienas baudžiauninkas mirė. Kiti, bijodami rū- 
pesčio, apkamšė mirusį šiaudais, pritvirtino prie rankų va- 
džias ir bizūną ir, niekieno nepastebėti, laimingai parvažiavo 
namo. 

Mietu per strienas. 


Kartą Bakučio motinos tėvui buvo įsakyta atsivaryti i 
dvarą visus gyvulius. Visi nusigandę manė, iog ponas jau pa- 
varys iš gyvenimo. Bet nepavarė, o tik liepė, palikus dvare 
karves, varytis namo ožkas ir avis. Tėvas su ašaromis prašė 
palikti iam nors vieną karvę. Bet ponas nepalikęs. Tik, tėvui 
išėjus, jo duktė puolė ponui į kojas prašyti, kad sugrąžintų iai 
nors jos kraičių karvutę. 

Ponas, vis dėlto, mergaitės pasigailėięs ir leidęs vieną 
karvę išsirinkti ir varytis namo. 

Į vestuvių reikalus ponai nesikišdavo. Kas kam patikda- 
vo, tą ir vedė. Pono nereikėdavo atsiklausti. 

Rykščių tame dvare mažai kam tekdavo gauti. Ponai 
nebuvo Žiaurūs. Tik kartais tekdavo urėdo bizūno paragauti. 
Apie vaikus, kurie turėdavo į dvarą darbininkams pietus neš- 
ti, ei pavėluodavo, tai kartais urėdas ir apsisukdavo su bizūnu. 

Paskutinis dvaro vaitas buvo Jarukaitis. Jis gavo su 
mietu iš atitarnavusio kariuomenėje kareivio  Baltkojo per 
strienas. Buvo šitaip: 

Vaitas varė visus į dvarą rugių piauti, nes per rugiapiūtę 
visi turėdavo eiti. Baltkojis pasipriešino, šuktelėies ant vaito: 

— Kad ir esi vaitas, bet vistiek ne koks ponas. Gali pats 
eiti į dvarą rugių piauti. 

Mat, vaitai ponų buvo skiriami iš tų pačių baudžiauninkų 
ir baudžiavos neidavo, o tik darbą baudžiauninkams paskirs- 
tydavo ir į darbą užvarydavo. 

Vaitas buvęs raitas ir puolęs Baltkojį su bizūnu. Tas pa- 
griebė iš tvoros baslį, ir kaip duos vaitui per strienas, tai tas 
taip ir nusirito nuo arklio. 

Atsikėlęs nulėkė drauge su ponu į Raseinius pas karinį 
viršininką su skundu ant Baltkojo, iog šis smurtą keliąs. Bet 
viršininkas tik pasakęs: 

— O jums prie kareivio daugiau rankų kelti nevalia, nes 
jis ir taip savo yra iškentėjęs. 

Šiaip šio dvaro žmonės baudžiava labai nesiskundė. Buvo 
taip ipratę eiti baudžiava, iog, baudžiavai panaikinus, vis pri- 
simindavo, iog tai buvę smagūs laikai ir savo ponus gerai pa- 
minėdavo. 

Pranas Šleževičius. Bliūdžių kaimas. Šimkaičių v. 


1932 m. sausio 30 d. 


SISTEMINIS PONAS. 


Dešimts rublių susitaupes. 


Antkalnio kaimo Veliuonos y. Antanas Kuzas, gimęs 
1853 m., taip man apie baudžiavos laikus papasakojo: 

— Baigiantis baudžiavai, aš turėjau 8 metus ir gyvenau 
prie tėvų Veredavoi, Girkalnio v. Tėvai tame kaime turėjo 
20 dešimtinių žemės ir priklausė dvarininkui Jonui Daugirdui. 
Šis ponas turėjo daug dvarų: Daugirdava, Mykalavą, Vere- 
davą (Girk. v.), Stungurynę, Zapijavą (?) ir kitus. Jo brolis 
gyveno Klembarke Ariogalos v. Kėdainių ap. 

Mano tėvas, Jurgis Kuzas, savo šeimoje buvo laisvas; 
būdamas darbštus ir taupus, uždirbo ir susitaupė 10 rublių. 
Tais laikais buvo nemenkas pinigas. Jo taupumą sužinojo ir 
ponas. Pasišaukė iį į dvarą ir sako: 

— Aš sužinojau, įog tu netinginys ir turi susitaupęs 10 
rublių. Ar teisybė ? 


' 

Tėvas nusiminė ir nieko nesako, tyli. Manė, iog ponas 
tuos pinigus iš jo atims. Pagaliau, puola ponui į kojas, bu- 
čiuoja į kelius ir sako: 

— Dovanok, ponuliuk! Sunkiai iie man atsiėio uždirbti 
ir sutaupyti. 

— Cierai, įog tu esi darbštus ir taupus, — visai kitaip, negu 
jis manė, atsakė ponas. — Aš tau duosiu Dabašinskų kaime 
gyvenimą iš 15 dešimtinių. Apsivesi ir galėsi gyventi. 

— Kad, ponuti, neturiu kuo pradėti gyventi ir kuo į dvarą 
eiti. 

— Kaip kiti gyvena, gyvensi ir tu, — atsako ponas. — 
Duosiu tau porą arklių, vieną karvę ir pačią. Arklius ir kar- 
vę užauginęs man atiduosi. 

Pasišaukė tarną ir liepė atvesti iš jauios Magdę. 

— Štai su šia tu apsivesi, — sako ponas, kai tarnas at- 
vedė Magdę. — Eik namo ir renkis prie to, ką sakiau. 

Tėvui dėl to visko net ir plaukai ant galvos sustingo ir 
pasijuto visas pasiūrpęs esąs. 

Bet ką daryti!? Pono valia! Nori, nenori, o pildyti 
reikia. 

Magdė įam buvo netinkama, bet vistiek turėjo vesti, nes iš 
kitos ponijos (svetimo dvaro) visvien nevalia buvo vestis. 
Paėmė gyvenimą, pasamdė berną ir mergą ir pradėio gyventi. 
Pagyvenęs kiek laiko, sugrąžino ponui gyvulius. 

Baudžiavą ėio į Mikalavos dvarą. Baudžiavai besibai- 
giant ponas jį iškėlė į Kilupių kaimą Ariogalos v. 

— Tamstos tėvai, vadinasi, Jurgis ir Magdė, ar gerai gy7- 
veno, nesibardavo? — klausiu savo pasakotojo. 

— (O) kad nevalia buvo nei pyktis, nei peštis, nei bartis, — 
skubiai atsakė pasakotojas. — Pasiskųstų ponui arba šiaip 
sužinotų, tai abudu gautų bizūnų. 

Ponas buvo žiaurus ir baisus: Žilas, didelis, su ilgais „ba- 
kabardais“. Kuriam paskyrė rykščių ar bizūnų — neat- 


siprašysi! 
— Tu išsimiegoięs, paėdęs, gali dirbti! — sakydavęs 
baudžiauninkams. — Aš visą savaitę už ius visus vargau. 


Nešiojo raudonu lanku kepurę (1). Pamatęs vaikiną irgi 
tokiu pat kepurės lanku, liepė įpilti 3 bizūnus ir griežtai už- 
draudė tokią kepurę net ant galvos užsidėti. Žmonės pasa- 
kojo, iog iis buvęs kažkokios kariuomenės generolas. 


Baudžiava. I. 3 

Į baudžiavą eidavo dar iš vakaro, 0 nuo pirmų ar anirų 
gaidžių iau sukeldavo kulti. Bernai ir merginos nakvodavo 
jaujose. 

Ponia pasigailėjusi nuplaktojo. 


— Sakei, ponas buvęs Žiaurus, — nutraukiau savo pasa- 
kotojo pasakojimą. — Ar labai mušdavo ? 

— Tegul įį šimts, kaip mušdavo! Būdavo, kai tėvai pra- 
dėdavo pasakoti, tai tik ašaros birdavo. 

Jei baudžiauninkas ar baudžiauninkė bent kiek ant lauko 
nusikalto, tuojau liepdavo paguldyti ant Žemės, vienas vyras 
ant galvos, kitas ant kojų ir nusmaukia kelnias ar užverčia si- 
ioną. Ponas paduoda kuriam baudžiauninkui bizūną ir tas turi 
plakti, kiek ponas įsako. O įei gailėdamas kerti, tai tave pa- 
guldo ir kerta. Jei arti yra medis, tai pririša prie medžio ir 
plaka. Jei plakimas buvo atliekamas dvare, tai pririšdavo 
prie stulpo. 

Mažesnius kaltininkus plakdavo bizūnais, 0 didesnius 
rykštėmis. 

Kraujui pasirodžius, suvilgydavo spiritu ir vėl kirsdavo, 
kiek buvo paskirta. Apalpusį vandeniu atgaivindavo ir vėl 


plakdavo. 
— Ar kartais neatmeni, ką ir už ką plakė? — paklausiau. 
— Atmenu, kaip neatminsi, — sako Kuzas. — Štai ne 


mano tėvo, bet antro Kuzo kumeliukas vaikščiojo apie pono 
rugių gubas. Ponas pamatė ir tuojau klausia: 

— Kieno šis kumeliukas ? 

— Jurgio Kuzo, — sako jam. 

— Pašaukite ii čion! 

Pašaukė. Liepė tuojau paguldyti ir įpilti 15 bizūnų. O 
kai nuplakė, tai dar priminė, kad daugiau kumeliuko prie 
gubų neleistų. 

Vieną kartą, važiuodamas, apsistojo prie artojaus Pocin- 
kaus. Pažiūrėio arimą ir klausia; 

— Kodėl tavo arimas kaip suknistas ir velėna nelygiai 
virsta? 

— Mat, ponuti, vėias iš priešingos pusės, tai ir atverčia, 
teisinasi Pocinkus. 

Pašaukė vyrus ir liepė Pocinkui įkirsti 15 bizūnų. Už 
blogą arimą visuomet tiek liepdavo kirsti. 

— Dabar velėna virs, kaip reikia, — sako ponas ir nuva- 
žiuoja. 

Vaikinas paprašė vyrų iam žagrę, kaip reikia, nustatyti. 
Šie nustatė. 


Senoviškas stalių gręžtuvas. Jomantų k. Švėkšnos v. 
Tauragės aps. (Valst. Arch. komisijos rinkinys). 


Kitą dieną ponas vėl važiuoja šalia ariančio Pocinkaus. 
Pažiūrėjęs ir sako: 

— Matai, kaip padėjo. Ir vėjas atsisuko, ir arimui 
nekliudo! 

Baisiausiai bausdavęs rykštėmis vagis. Blogmety su- 
gavęs Matą Balsi, pono rugius vagiant. Pririšo prie medžio 
ir liepė 100 rykščių ikirsti. 

Vienas ikirto 20, tada kerta kitas, vėl 20, paskum kerta 

trečias, ketvirtas ir penktas. Vis po 20, kol visą šimtą atskai- 
tė. O pats stovi ir žiūri. Paleidus plakamąiį ir įam susmukus, 
liepė spiritu io kruvinas vietas vilginti. Jam vis dar neke- 
liant, liepė dar pridėti, kad atgytų. 

Ponui nuo nuplaktojo pasitraukus, gailinga ponia padavė 
nuplaktaiam pusę rubliaus ir liepė eiti į bravarą degtine pasi- 
stiprinti. 

Viena mergina, pažadėjus jai rykščių, paiuto, iog neišlai- 
kys, pabėgo į užnemunę, į Zanavykus. 

Valgio nešėjams už pavėlavimą ar už neėjimą keliu buvo 
įsakyta kirsti po 2—3 rykštes. Už vartų neužkėlimą šaltyšius 
turėjo teisės kirsti iki 3 bizūnų. Jei, palikus neužkeltus var- 
tus, galvijai padarydavo nuostolių, tai įkirsdavo mažiausiai 10 
rykščių. 

Surinkęs 4 kažkuo nusikaltusius baudžiauninkus, už baus- 
mę liepė nunešti iš Mikalavos dvaro į Daugirdavą sunkią leke- 
ruotą spintą. Kelio iš viso apie 10 kilometrų. 

— O įei benešdami sužeisite, — pridėjo dar ant kelio: — 
rykštės! 

Ponas už paleistuvavimą nebausdavęs. Sako, vaikų bu- 
vę pakasinėta ir po pamatais, ir patvoriais. 

Su kunigais ponas nesugyvendavęs, bet baudžiauninkams 
į bažnyčią eiti nedrausdavęs, o mišias užpirkinėti drausdavęs. 

Žemės baudžiauninkai valdė 15, 18 ir 20 dešimtinių. Kas- 
met turėdavo tokį mokestį mokėti, koki ponas paskirdavo. 
Tas pareidavo nuo metų. Nuo kiekvieno ūkio kasdien turėio 
eiti bernas ir merga su ūkininko gyvuliais, padarinėmis ir 
įrankiais. 


Per žiedą veriamos sruogos. 


Baudžiauninkės turėjo verpti sruogas (tolkas). Prieš tai 
baudžiauninkės dvare paruošdavo linus; per medinius ir gele- 
žinius šepečius nušukuodavo, o verpėjos dar su šeriniais šepe- 
čiais turėdavo taip nušukuoti, kad, ant vandens šukuojant, ne- 
besimatytų nė spaliuko, nė dulkelės. Tada tik verpdavo. 

Verpimas turėio būti visų vienokio ilgio sruogos ir vieno- 
kio plonumo siūlai. Sruogos turėdavo per žiedą išlįsti. Su- 
verpusios pirmučiausia nešdavo viena pas kitą patikrinti, o 
tik tada pas ponią į dvarą. 

Ponia visas sruogas per žiedą verdavo. Katros verpėjos 
sruoga per ankštai ar per laisvai per žiedą lisdavo, ta verpėja 
drebėdavo, kad negautų pabaudos ar kad nereikėtų iš naujo 
verpti. Už gerą darbą vistiek nė vienos nepagirdavo. 

Jei pas ūkininkus buvo kampininkės, tai privalėjo suverpti 
dvarui pakulų tiek vuolekninkų, kiek buvo įsakyta. 

Vuolekninkas buvęs, verpalus nuėmus, nuo žemės, kaip 
ranka siekia aukštyn, apie 7 pėdas. Sruoga buvo vieno metro 
ilgio; lanktis — apie 6 pėdų verpalų ilgis. 

Be to, kampininkėms dar buvo isakyta kasmet po gorčių 
riešutų dvarui priraškyti. 

Kiekvienas ūkis kasmet pristatydavo dvarui po 2 kapas 
jaunų baravykų ir dar po du gorčiu riešutų. 

Degtinę liepdavo pirkti tik savo bravore. Ir kainą jai, su- 
rinkęs baudžiauninkus, paskelbė: 3 kapeikos bonka. 

Vieną kartą, sušaukęs baudžiauninkus, vos žodžius ištar- 
damas, sako: 

— Aš, jums gera darydamas, sau bloga turiu. Dabar aš 
jus atleidžiu.  Baudžiavos jau ne-be-ei-sit... 

Ir apalpo. 

Žmonės, užgirdę apie baudžiavos panaikinimą, iščio iš 
pono, kaip pakvaitę: tikėt, netikėt! 

Paskui ponai samdė kumečius, statė plecininkus, pardavi- 
nėjo girias, palivarkus, Žemes, trobas. Bet nieko negelbėjo: 
dvarai nyko ir sunyko (2). 

Jonas Kumetis. Veliuona... 


1) Rusų valdžia bajorams, kad įie savo išvaizda išsiskirtų 
iš kitų Žmonių, atseit, kad' kiekvienas iš karto žinotų, iog turi 
reikalą su bajoru, buvo leidusi dėvėti kepures su raudonu 
lanku. Mūsų šviesesnieji bajorai tų kepurių ne tik nedėvė- 
davo, bet pajuokdavo jas dėvinčius, sakydami, iog jie už at- 
imtą laisvę bei teises esą gavę iš rusų kepurę su raudonu lanku 
ir šia malone tenkinasi. 


2) Tur būt, tam pačiam Daugirdui priklausė Josvainių v. 
Kėd. aps. Malaikonių k., kurio baudžiavos prievoles Afanas- 
jievo knygoje taip aprašytos: „Malaikonių baudžiauninkai 
1857 m. buvo perkelti į pusiau čyžinę būklę. Buvo padaryta 
tokia laisva baudžiauninkų su dvarininku sutartis; kaime iš 

viso 11 ūkių; kiekvienas ūkis turi 30 deš. labai geros ariamos 
žemės ir pievų, dykai gauna miško ir ganosi kaimyniškų kaimų 
ganyklose. Čyžių moka 16 rub. iš ūkio ir turi atlikti šiuos la- 
žus: išarti ir išakėti savo gyvuliais bei įrankiais ir ant savo 
maisto 2 deš. Žemės; išvežti 6 porinius vežimus mėšlo; nu- 
piauti, surišti į pėdas ir sukrauti lauke įstirtas 4 deš. javų; 
15 dienų dirbti prie javų valymo; viena darbininkė 3 dienas 
per metus dirba prie avių kirpimo ir skalbykloje; sukirsti ir 
dvaran suvežti vieną sieksnį malkų ir atvežti 5 sienojus; 3 kar- 
tus per metus duoti porinę pastotę į Kauną arba 35 verstams: 
eiti iš eilės su kitais baudžiauninkais sargybą dvare. 


SU PONŲ SIELIAIS Į PRŪSUS. 


Didžiulės girios. 


Pupkaimio Motiejus Skrickus, nors ir gimęs dar 1833 me- 
tais, turi gyvą, sveiką protą ir gerai moka pasakoti apie se- 
nus dalykus. Dabar gyvena Pupkaimio kaime, Raudonės v. 
Mano paragintas, ėmė pasakoti: V 

— Raudonės savininkė buvo našlė vokitka ar gal rusė 
Kaizerienė. Į šį dvarą baudžiavą ėjo šie kaimai: Raudonėnų, 
Balandžių, Andriušiūnų, Bartiškių ir Pupkaimio. 

Kamisorius, lenkas Renadzkis, nenorėjo su chamais daug 
reikalų turėti, todėl visą valdžią perdavė Pupkaimio šaltyšiui 
Motiejui Kukliauskui. Iš mūsų kaimo baudžiavon kasdien ėjo 
šešiolika vyrų ir, kiek reikdavo, mergų. 

Gulti eidavom labai vėlu, o kelti turėiome pirmoje gaid- 
gystėję. Miegodavom karštoje jaujoje, tačiau, vis dėlto, dėl 
laiko trumpumo ledas nuo vyžų nespėdavo nutirpti. Iki saulei 
tekant turėdavom iškulti visą jaują — apie 50 pūrų grūdų. 
Tuo tarpu kitų kaimų baudžiauninkai su savo radii kitose 
trobose kitus darbus dirbo. 

Žiemą važiuodavom dvi dieni savaitėje iš tolimų girių rąstų 
vežti. Paskum, supynę juos į siaurus sielius, Nemunu plukdy- 
davom į Prūsus. Vyrai ir mergos žiemą kliubus iš karklų suk- 
davo ir kardelius iš jų vydavo rąstams pinti. 

Kiekvieno ūkio pareiga buvo 15 svarų kanapių suverpti, 

paskum su rateliu tuos verpalus susukt. Specialistai iš tų siūlų 
tinklus žvejojimui megsdavo. 

Senukas pasakodamas sustojo. Aš, ir nemanydamas, kad 
jau viską bus pasakęs, vis dėlto, paraginimui paklausiau; 

— Tai ką? Jau ir visa, ką beatsimindamas apie bau- 
džiavą pasakei? 

— Kur tau! Ir geros pusės dar nėra, — atsakė Skric- 
kus, susijaudindamas. — Dar nepasakiau, įog kiekvienas ūki- 
ninkas kasmet dvarui turėdavo mokėti 20 rublių, duoti žąsį, 
dvi vištas, dvidešimt dešimčių kiaušinių, riešutų pusę gorčiaus, 
džiovintų baravykų irgi tiek pat ir keturius gorčius gylių 
kiaulėms. 

Ūkininkai silpnai gyveno. Ant 20 dešimtinių Žemės pas 
daugumą vos viena karvė bebuvo. Kiti laikė po vieną ar dvi 
ožkas. 

Girios buvo didelės ir tankios. Dažnai po kelias karves. 
kaimui nepargydavo ir tik po dviejų ar trijų savaičių jas tesu- 
rasdavo. "Tą laiką reikdavo be pieno lašo išbūti. Kartais 
karvė girioje apsiveršiuodavo, tai tik rudenį, kai lapai nuby- 
rėdavo, pamatydavo ią su veršiuku besiganančią. 

Dvaruose buvo sandėliai javams pilti. Rudenį ūkininkai 
suvežiodavo nustatytą skaičių rugių ir avižų. Pavasarį kai 
kurie iš to sandėlio gaudavo apiplėkusių ir su dirsėmis. 


Bravoras buvo Pramedžiavoj, už trijų mylių. Ten vež- 
davom javus spiritui varyti. Jau minėtas šaltyšius Kukliaus- 
kas buvo didelis girtuoklis. Degtinės prisprogęs, už mažiausį 
nusikaltimą žiauriai žmones plakdavo ar kitaip kankindavo. 


— Būdavo, išplaks kurį nors ir veda prie kito. Tą kitą guldo 
plakimui, o jau išplaktąiį šiam guldo ant galvos. Paskum at- 
veda dar trečią ir pirmuosius du guldo jam ant galvos ir kojų 
ir šį plaka. Rykščių skaičius nebuvo nustatytas. Kiek urė- 
das ar šaltyšius norėdavo, tiek plakdavo. 

Vyžas valia buvo pinti tik iš karklų karnų Žievių. Jeigu 
kas ateidavo su vyžomis iš liepinių karnų, tai iau plakė be 
galo pabaigos. O įei kas gynėsi, tam dar pridėdavo. 

— Tu, girdi, dvaro liepas lupei ir vyžas iš ių pyneisi, — 
sakydavo keikdamiesi. 

Vaikai iki 12—13 metų namie ganydavo, o po tam eidavo 
baudžiavon vieton mergos. 

Sugavę vagiant sode, kirsdavo 50 rykščių. Jeigu sugau- 
(tavo šiaip ką vagiant; tai kirsdavo iki 100. Kitą, nuplakę, dar 
į kaladę kelioms dienoms įkišdavo. Namiškiams drausdavo 
„kaladininkams“ daug valgyti nešti. 

— Tegul badu stimpa, — sakydavo šaltyšius ar kas kitas. 


Kamisorius Renadzkis irgi buvo geras lupikas. Jeigu kas 
eidavo pas jį prašyti mokesčius atidėti ar ko kito, tai liepdavo 
šaltyšiui prašytoją iš varžytynių išparduoti. Kitam dar ir 
rykščių už prašymą pridėdavo. 

— Ir nejaugi Žmonės visa tai kentėjo, niekam nieko ne- 
sakydami, — nutraukiau Skrickaus pasakojimus. 


— (00 kam ką pasakysi!? — atsikirto senelis. — Vieną 
kartą šventą dieną šaltyšiui Kukliauskui pas bažnyčią vyrai, 
tik ne iš jo pavaldinių, ėmė prikaišioti: 

— Žmonės tave už jiems daromas skriaudas prakeiks! 
Kur dingsi po mirties? 

— Kai aš mirsiu, būsiu ten, kur ir visi bus. O mirdamas 
liepsiu pašarvoti ant lentos kniūbščią. Tegul man visi keršti- 
ninkai, kuriuos plakiau, pabučiuos ... 


Net plakami ponui nenusileido. 


Panaikinus baudžiavą, Skirsnemunio dvaro. dvarininkai 
norėjo, kad žmonės dar eitų baudžiavą ir atitinkamą raštą pa- 
sirašytų. Žmonėms griežtai atsisakius, ponas atkvietė kazokus 
ir sušaukė žmones į kapines. Atvežę du vežimu rykščių, ke- 
lis vyrus nuplakė. Gąsdino plaksią iki mirties visus, kurie neis 
baudžiavon ir čia pat vietoje kapinėse laidosią. Bet Žmonės, 
kaip matyti, buvo kažkieno gerai pamokyti ir nenusileido — 
nepasirašė ir nepasižadėjo. Ponas, matydamas, nieko nepa- 
darysiąs, nustojo plakęs. Išgąsdintos moterys verkė ir alpo. 

Iš 78 metų amžiaus Antano Pocevičiaus Skirsnemuny pa- 
sakojimo surašė J. Kumetis. Veliuona. 


MAŽEIKIŲ APSKRITIS 


VYSKUPO VALANČIAUS LEGENDA. 


1850 metais Diktarių grapo Čapskio kalė atvedė dešimt 
šuniukų.  Grapas Čapskis, atsižymintis nepaprastu žiaurumu, 
išdalijo tuos šunyčius baudžiauninkėms motinoms, kurios tuo- 
met kaip tik krūtimis penėio savo kūdikius. Moterys turėjo 
nuo krūties atitraukti savo mažiuliukus ir žindyti grapo šu- 
nyčius. Už pasipriešinimą — rykštės. 

Šį nedorą grapo darbą sužinojo vyskupas Motiejus Va- 
lančius. Jis drąsiai nučio į dvarą įspėti grapą Čapskį dėl to- 
kių jo darbų prieš žmogaus prigimtį. Bet vyskupo žodžiai 
nieko negelbėio: įis liko išiuoktas ir su įuokais iš dvaro iš- 
varytas. 

Tuomet vyskupas, manydamas, kaip čia sudrausti tokius 
niekšiškus darbus, sustatė protokolą ir pasiuntė popiežiui. Po- 
piežius, perskaitęs protokolą, uždėjo rezoliuciją: grapą Čapski 
už tokius nežmoniškus darbus uždaryti vieneriems metams į 
vienuolyną ant duonos, vandens ir druskos. 

Vėl vyskupas drąsiai nuėio į dvarą ir asmeniškai tą re- 
zoliuciją perskaitė grapui Čapskiui. Grapas Čapskis, išgirdęs 
rezoliuciją, dideliu klyksmu šoko ir, kojomis prieš vyskupą 
trypdamas, ėmė šaukti: 

— Kaip jūs galite išdrįsti varyti mane į vienuolyną!? Aš 
esmi jūsų visagalis dievas. 

Tai tardamas griebė į rankas popiežiaus raštą, uždegė 
žvakę, sudegino jį, o vyskupą ir vėl išvarė iš dvaro. 

Tada Rusijos carų dvarininkams įokių įstatymų nebuvo. 
Vyskupas aprašė Čapskio klyksmą ir galybę ir antrą kartą 
grįžo į Romą su pranešimu, nusiskųsdamas, įog nėra jokios 
galybės dvarininkams sudrausti. 

Popiežius, matydamas tokią grapo ČCapskio puikybę ir 
dykybę, suvadino kardinolų susirinkimą vyskupo Valančiaus 
pranešimui apsvarstyti. Kardinolų susirinkimas nutarė: pa- 

siųsti vyskupo pranešimą ir kardinolų nutarimą Prancūzijos 
vyriausybei, kad ši paskelbtų Rusijos vyriausybei įsakymą pa- 
leisti žmones iš ponų vergijos ir padaryti visus didžius ir ma- 
žus žmones atsakingus prieš įstatymus. Neišpildžius to Pran- 
cūziios įsakymo — paskelbti Rusijai karą. 

Prancūzijos vyriausybė tuomet buvo prielanki ir paklusni 
popiežiui ir su savo kariuomene Vatikane laikė sargybą. Ji 
pasiuntė Rusijos vyriausybei raštą, reikalaudama panaikinti 
Lietuvoje ir Rusijoje vergiją. Tada Rusijos caru buvo Nika- 
lojus pirmasis. Jis nepriėmė Prancūzijos reikalavimo ir sta- 
čiokiškai atsakė: 

— Jeigu Prancūzija paskelbs Rusijai karą ir ties Sevas- 
topoliu išlips sausumon, tai aš pats padėsiu prancūzams prie 
kojų raktus nuo Maskvos ir pasakysiu: eikite į Maskvą. 

Prancūzija privažiavo prie Sevastopolio su laivynu, iškėlė 
raudoną vėliavą ir davė pirmus patrankų šūvius, nuo kurių 
sudrebėjo visa Rusija. 

Karui iškilus, Lietuvos dvarininkai ėmė visomis įiėgomis 
rinkti žmones net iki 60 metų ir statyti įuos į Sevastopolį. Ge- 
ležinkelių tuomet nebuvo. Žmonės pėsčius varė. Daugybė 
mūsų bočių senolių Sevastopolio nepriėjo — kelyje genami 
išmirė. Kurie ir priėio — bemokslius statė prieš prancūzų pa- 
trankas, manydami lietuvių galvomis užkišti patrankų gerkles. 

Eilių eilėmis gulė mūsų senoliai ir vis dėlto prancūzų ar- 
motų gerklių užkišti negalėio. Per vienuoliką mėnesių prancū- 
zai sulaužė tvirtovę, išlipo ant skardžio ir ant mūsų brolių lie- 
tuvių kūnų iškėlė raudoną vėliavą. 

Išlipus prancūzams, persigando visa Rusija... Caras Ni- 
kalojus pirmasis iš susigraužimo išgėrė nuodų ir mirė. Caru 
tapo Aleksandras antrasis, kuris ir ištiesė ranką su balta vė- 
liava prancūzų tautai, prašydamas taikos... 

Prancūzai pastatė savo reikalavimus: atleisti visus Žmo- 
nes iš dvarininkų vergijos su gyvu ir negyvu inventoriumi, su 
visomis žemėmis ir namais, kuriuose kas gyvena ir sumokėti 
kontribucijos penkis milijardus aukso ir sidabro rublių.  Ru- 
sijos vyriausybė reikalavimą priėmė ir taika tapo padaryta. 

Tokios buvo to begėdiško grapo Čapskio elgesio pasek- 
mės ir tokia buvo tų šuniukų Lietuvos moterims žindymo kaina! 

Bet tai dar ne viskas! 


Žmonės, atleisti iš baudžiavos, dideliu džiaugsmu svei- 
kino vienas kitą ir meldėsi už prancūzų tautą ir savo žuvu- 
sius ties Sevastopoliu brolius, kad per juos jie atgavo lais- 
vę... Bet ponai su sulenkėjusiais kunigais nenurimo: kuni- 
gai bažnyčiose ėmė klaidinti žmones, įog rusai norį visus ka- 

Vėžaičių dvaro klėtis, statyta 1821 m. (Gargždų v. Kret. aps.). 


talikus paversti pravoslavais ir todėl reikią su ginklu rankoje 
kilti prieš rusų vyriausybę ir ginti tikybą. Ta patį darė ir 
dvarininkai su bajorėliais. Visiems jiems rūpėjo nuversti rusų 
vyriausybę ir vėl sugrąžinti baudžiavą. "Tamsūs, sukiršinti 
žmonės sukilo... 

Toliau pasakojama kai kurie sukilimo įvykiai ir jo galas. 


Šią legendą atsiuntė Kesių kaimo, Akmenės v., Mažeikių 
ap. ūkininkas Vincas Svežinskas. 

Diktarių dv. ar km. nežinomas. (Gal čia kalbama apie 
Diktariškių dv. ir km. Šiaulėnų v., Šiaulių ap. 

Jau minėtas J. Geištaras savo atsiminimuose apie grapą 
Čapskį atsiliepia neigiamai — jis su savo baudžiauninkais ap- 
sieidavęs labai blogai. Bet ar legendoje kalbama apie Geiš- 
taro minimą Čapskį — neaišku. 

Legendoje, kaip matome, savotiškai nušviesti ir supainioti 
istoriniai faktai, kuriuose labai žymus vaidmuo pavedama vys- 
kupui Valančiui (legendoje iis vadinamas Volončiauskis). 

Legenda, kas liečia vyskupą Valančių, turi tą tikrą pa- 
matą, iog vysk. Valančius iš tikrųjų dažnai kreipdavosi į dva- 
rininkus su įvairiais reikalais, be kita ko, prašydamas ne- 
skriausti baudžiauninkų, užstodamas skriaudžiamuosius, įspė- 
damas įvairius palaidūnus, ganytojiškai kartais ir labai smar- 
kiai pabardamas tuos, kurie baudžiauninko asmenyje žemin- 
davo žmogų ir p. Šiaip ar taip legenda pilna baudžiavos ga- 
dynės dvasios. 

Primename, jog Valančius buvo Žemaičių vyskupu nuo 
1850 iki 1875 metų.  Pasidaręs vyskupu tuojau ėmė lankyti 
savo dieceziją. 

Apie vysk. M. Valančių, tą nepaprastą mūsų žmogų ir 
didelį baudžiauninkų užtarčią, skaityk: Kun. A. Alekna: Že- 
maičių Vyskupas Motiejus Valančius. Kaunas. 1922 m. 
276 pusl. ir P. Rusecko: Mūsų įžymieii Žmonės. Kaunas. 
1934 m. 155 pusl. 


UOGIŠKIŲ KAIMO NUOTYKIAI. 
(Viekšnių val.). 


Ponas paverstas į arklį. 


Pas vieną poną lažininkai kūlė iš vakaro rėja. Jiems be- 
kuliant ateina elgeta. 

— Ką čia dirbat, vaikeliai! — klausia elgeta. 

— Kuliam, — atsako šie. 

— O kodėl gult neinate? 

— Negalim. Turim iškult per naktį. Ponas baisiai ne- 
doras. 

— Na, ponas nesakys nieko. Gulkite! 

Ir visi sugulė miegoti. 

Iš ryto ponas atėjo paveizėti. Pamatęs, jog tik vienas 
klojimas teiškultas, pradėjo rėkti, bartis. Tada elgeta ir sako: 

— Tprrr! 

Ponas ir pavirto į arklį. Pasiėmė elgeta ta arklį ir ve- 
dasi, vedasi ir randa Žmogelį, bevartantį su lopeta žemę. 

— Še, — sako elgeta, — arklį, tik neduok jam ėsti, ką 
pats valgysi. 

Tas žmogus ir dirba su tuo arkliu. 

Atnešė valgyti. Mato Žmogus, kad tam arkliui ašaros 
bėga. Pagaila ir davė arkliui paėsti. 

Vakare vėl atėjo pas tą Žmogų elgeta ir atėmė arklį. Nu- 
vedė ir paleido į ponios daržą į kopūstus. Pamatė ponia ir 
kad pradės šaukti: 

— Tai žydas, velnias, paleido arklį. Eikit, sugaukit, pri- 
muškit! 

Ilgai gaudė vyrai, o kai sugavo, kad primušė, kad pri- 
mušė, ir įmetė į kiaulių kūtę, kad ateitų kas nors vaduoti. 

Bet naktį vienas žmogus miegojo ant kūtės ir girdi kū- 
tėie kažkas kad dejuoja, kad dejuoja! Iš ryto ir pasakė po- 
niai. Ta liepia eiti veizėti, kas ten yra. 

Nuėjo, atidarė duris, veizi — ponas begulis primuštas, su- 
daužytas. : 

— Kam tu liepei mane taip mušti!? — sako ponas poniai. 

— Ar aš žinojau! — atsako ponia. — Aš arklį liepiau 
mušti, ne tave. 

Papasakojo Gurskienė-Smilgaitė, turinti suviršum 90 metų. 


Pabėgęs paršelis. Atimti įavai. 


Vienai Jankausko dvaro moteriškei Noreikienei (Akmenės 
val.) kiaulė turėjo 12 paršiukų. Ir atėmė į tą dvarą ir kiaulę, 
is paršiukus. Bet vienas paršiukas ėmė ir pabėgo. Tą par- 
šiuką tatai Noreikienė ir užaugino slaptai. 

Tas dvarininkas įsakydavo atimti iš Žmonių iškultus ja- 
vus, Jei pritrūkai — eik į dvarą prašyti. Jei pono malonė — 
gausi, 0 iei ne — gausi dar rykščių, kam tiek daug suvalgai (1). 


Ikritusi į brogą mergaitė ir nuplakta motina. 


Papilės val. Purvių dvaro dvarininkas Bauževičius leido 
bravorą. Vieną kartą Uogiškių sodžiaus Elžbieta Šukaitė nu- 
ėjo į sargybą: šėrė gyvulius ir penėjo su broga jaučius. Jau: 
čiai su broga taip nusipenėdavo, įog tik vilnelės plaukeliai pa- 
silikdavo ant nugaros. 

Ten, kur ta broga virė, apačioje buvo šulinys. Į ta šulinį 
vamzdžiais bėgo broga. Ant šulnio viršaus buvo padėtos 
lentos. 

Ar tą Šukaitę kas pagynėjo, ir ii bėgdama įkrito į šulnį. 
Šeštadienio vakarą ią iš ten išėmė, o sekmadienį iš ryto nu- 
mirė. Už tai ponas pasišaukė Šukaitės motiną į dvarą ir nu- 
plakė. Davė 50 rykščių. 

Rykštės būdavo beržynės su skaruotomis šakelėmis, su 
nusmauktais lapais. Kad duodavo, tai tos šakelės turėdavo 
nutrūkti. Mušdavo, kol 50 tokių rykščių sukapodavo. 

Šitą atsitikimą prieš 40 metų papasakojo Monikai Rim- 
kienei tos mergaitės brolis. 

(Mažeikių ap. yra tik Purvėnų km. Viekšnių v.). 


Lažininkų darbai ir pareigos. 


Ponams į lažą eidavo vaikis ir merga, 0 šeimininkai su 
inamiais dirbdavo savo žemę. Ūkininkai turėdavo mokėti 
dvarui nuomos po 12 rublių už visą ūkį. Jeigu ūkininkas ne- 
išsimokėdavo, prasigerdavo, tai jį išvarydavo iš jo ūkio, 0 į 
jo vietą įdėdavo kitą įnamį, kurs turėdavo kokią karvę, kad 
eitų tą lažą. 

Lažas būdavo per visus metus. Reikėdavo eiti sargyba: 
šerti gyvuliai.  Nueidavo ir gulėdavo kūtėse su gyvuliais. Dėl 
šėrimo buvo ir skerdžius, bet jam turėjo ir kiti padėti. Sker- 
džius gulėdavo avių garde, o kiti vidury kūtės. Pavirvyčio 
dvare gulėjusiai Norbūtienei karvė galvą apteršė. 

Mėšlus ant lauko reikėdavo rankomis iškapstyti. 

Žmonės turėjo nešti savo darbininkams į dvarą valgyti. 
Ponas ateidavo valgį patikrinti.  Paragaus ir įeigu nepatinka, 
tuojau pasišauks šeimininką arba šeimininkę — ir gaus rykš- 
čių. Ponas valgyti duodavo tik savo šeimynai, ne lažinin- 
kams. 

Kūlys tęsdavosi lig Užgavėnių, lig Velykų. Reją džiau- 
davo taip: rykūlis, kurs buvo kaip ir sargas, priminiodavo 
reją, kad duriant negalėjai įdurti. 

Vieną naktį viena partija kuldavo, antra antrą naktį. Bū- 
davo dvi rejos, kur džiaudavo. Kuldavo per visą naktį ir va- 
karą. Per dieną reikėdavo vėtyti.  Atsistodavo ant suolo ir 
judindavo kretulą. 

Moterys verpdavo tolkas (plonas gyias į siūlus) kaip per- 
keliams, kad gyją per pirštelį galėtum ištraukti. (Gyja turėjo 
būti 30 posmų. Dieną naktį verpdavo savo namuose iš savo 
linų ir nešdavo į dvarą išlenkti. Ten Žiūrėjo, jei trūksta, — 
nešies namo ir vėl verpsi. 

Į dvarą reikėio duoti kiaušinių, pančių, virvių privyti. 
Gaidelį išperinai, vėl duosi. 

Papasakojo Monika Rimkienė, 56 metų. 
Antanas Rimkus, Vučių I pr. mok. mokytojas. 

1) Kaip jau Žinome, dvarininkai buvo įpareigoti nederlin- 
gais metais maitinti savo baudžiauninkus. Bet maitindavo 
baudžiauninkų supiltais grūdais, kuriuos, badmečiui perėjus, 
šie pastarieji turėdavo grąžinti. Tam tikslui dvaruose buvo 
pastatydinti grūdų sandėliai (magazinai, klėtys), į kuriuos 
baudžiauninkai kasmet supildavo po 9 pūdus žiemkenčių ir po 
2 vasarinių grūdų už kiekvieną vyriškos lyties baudžiauninko 
asmenį. Tuos magazinus prižiūrėdavo dvarininkai ir už įuos 
buvo atsakingi. Kiti dvarininkai, kaip matyti iš daugelių nusi- 
skundimų, nuolatos atiminėdavo iš valstiečių grūdus, supildavo 
i savo aruodus ir iš čia išduodavo valstiečiams maitinimuisi 
savo nuožiūra tiek, kiek įiems patikdavo ir kokiais patikdavo 
grūdais. Taigi ir čia dažnai pasireikšdavo bloga dvarininko 
valia. 


Į ŠUNES IŠMAINY TI. 


Išmestas iš lizdo. 


— Dabar, laisvoje tėvynėje, bepigu gyventi, — pradėjo 
senis. — Bet buvo laikai, kada beralinę duoną valgydami ir 
tyru vandeniu užsigerdami, žmonės sunkiausiai dirbo ir be- 
veik nieko nuosavo neturėjo. 

Mano senelis su gausia šeima gyveno vienam Židikų pono 
ūky. Kai senelis susirgo ir negalėjo tinkamai baudžiavos at- 
likti, dvaro urėdas jį iš ūkio išmetė. Atvažiavo iš dvaro su 
porinių vežimu, sukrovė visus senelio skudurus, puodelius, ap- 
lūžusius padargus, susodino vaikus ir, nuvežęs už dešimties 
kilometrų, išvertė prie senos pirties, kuri riogsojo dabartinėje 

Bričkienės žemėje. Senelės ašaros ir vaikų klyksmas nesu- 
griaudino urėdo širdies. Į senelio vietą ileido jauną bau- 
džiauninką. 

— Mano tėvas — tęsė 
senis, — tuo metu tarnavo 
Kurše bernų. Sužinojęs apie 
nelaimę, parėjo pas tėvą. Iš 
Kuršo parsinešė užsidirbęs 
kelis rublius ir gorčių me- 
daus. Kadangi iis buvęs ge- 
ros sveikatos ir jau subren- 
dęs, pasiryžo savo tėvus ir 
visą šeimą gelbėti. Nučięs į 
dvarą šiaip taip prilindo prie 
pono ar urėdo, išbučiavo jam 
kojas, atidavė Kurše pelny- 
tus pinigus ir medų, ir gavo 
Petraičių sodybą, kurioje ir 
aš dabar gyvenu. Žinoma, 
pirm jo toj vietoj gyvenę 
baudžiauninkai kažin už ką 
buvę, panašiai kaip mano se- 
nelis, išmesti. 


Mainai. 


— Netoliese nuo mūsų 
gyvena ūkininkai. Jie čia atsi- 
radę prieš dvi kartas. Jų se- 
nelis su broliu kaž kur pas 
vieną dvarininką tarnavo 
bernais. Prašmatnūs buvę 
K A ae I | jaunuoliai. Mūsų ponas, be- 
Vaito išeis „Rudsavių k. Andrė: medžiodamas pas aną dvari 

ninką, pastebėjęs tuos jau- 
nuolius ir įsigeidęs iuos turėti savo dvare. 

— Mūsiškis ponas turėięs gerą būrį puikių medžioklės 
šunų, o tas jo draugas gerų šunų neturėjo. Įvyko mainai... 
Mūsiškis pasiuntė anam du gerus medžioklės šunes, 0 anas 

jam atsiuntė tuos įaunuolius. Vėliau vienas iš jų buvo apves- 
dintas su neščia nuo pono mergina ir apgyvendintas toje pat S0- 
dyboje, kurioje ir dabar gyvena io ainiai. 


Naktininkės. 


Židikų ponas, nusižiūrėjęs kokią gražesnę baudžiauninkę 
merginą, įsakydavo jai ateiti vakare į dvarą. Rytą paleisdavo 
namo. Kartodavosi tatai, kiek ponui tiko. O kada tokia „nak- 
tininkė“ pasijusdavo nėščia, išnaudotojas surasdavo jai bau- 
džiauninką ir liepdavo vesti. 

Ponas tokiomis salygomis apvesdintaiai porai visuomet 
pavesdavo geresnę sodybą. Todėl merginos, nesipriešindamos, 
eidavo į dvarą nakčiai ir būdavo net tokių, kurios pono pasi- 
rinkimu didžiuodavosi ir tarėsi būsiančios aprūpintos geres- 
nėmis sodybomis bei mažiau ujamos... 

Papasakojo Steponas Reivytis, gimęs apie 1856 m. ir gyv. 
Mažeikių ap., Židikų v., Petraičių km. Užrašė Jonas Kareckas. 


Iš ČYŽININKO ARCHYVO. 


„Baudžiavos“ Redakcija yra gavusi įdomų čyžininko Juozo 
Bernoto iš Sedos v., Mažeikių aps. 1508—1873 m. archyvą, 
kurį mes čia apibūdinsime ir dalinai jo turinį atpasakosime. 
Archyvo kalba lenkiška, o dalinai ir rusiška. 

1. Knygutė, kurioje įrašyta, kada ir kiek kokių mokes- 
čių Bernotas yra pinigais įmokėięs, kokios mezliavos. yra da- 
vęs ir kokią pyliavą pylęs. Knygutė pradėta 1808 m. ir baigta 
1818 m. Knygutė rašyta lenkiškai, gana gražia rašysena. 
Kiekvieną pamokėiimą pasirašo vis tas pats asmuo — Stanie- 
wicz. Rašysena per tuos vienuoliką metų beveik visai nepa- 
sikeitus, tartum rodo, iog mokesčių ėmėio Stanevičiaus gyve- 
nimas buvęs ramus ir be rūpesčių.  Padarysime keletą tų 
pamokėjimų ištraukų: 

„1808 m. Juozas Bernotas čyžės 10 rub. 2 auksinu 20 
skatikų (?) imokėjo. vištas ir avižas atidavė. Liudija Stane- 
vičius“. 

„1809 m. Juozas Bernotas padūmės 3 talerus atidavė, su- 
tarties 6 auksinus 20 skatikų įmokėio. Liudija Stanevičius“. 


Baudžiava. I. 9 


„1809 m. Juozas Bernotas padūmės 3 rub. sidabru ati- 
davė, sutarties 6 auks. 20 skatikų įmokėio.  Liudija Stane- 
vičius“. 

„1809 m. Juozas Bernotas čyžės 10 talerų 2 auks. 20 ska- 
tikų imokėjo, vištas ir avižas atidavė. Liudija Stanevičius“. 

Ir taip per visą laiką Bernotas tris kartus per metus mo- 
kėjo įvairiais pinigais padūmės, čyžių ir davinėio vištas ir 
avižų, o nuo 1913 m. šalia padūmių mokėjo dar ir „valdžios 
mokesčius“. Nuo 1809 m. taleriais jau nebemokama. 

Bernoto pavardė visur įrašyta: „Bernott“. 

2. Sedos klebono kun. Stanislovo Rovbeilio (?) 1819 m. 
birželio 24 d. išduotas „ponui Juozui Bernotavičiui raštas, jog 
kun. S. Rovbeilis yra pasiskolinęs iš J. Bernotavičiaus 100 štu- 
kų kaltų apkapotų olandų talerių su sąlyga sugrąžinti juos šiais 
metais per Kalėdas drauge su šešiais nuošimčiais, iog pinigai 
bus grąžinti, užstatau visą savo turtą, kur jis bebūtų...“ 

Bet 1521 m. birželio 24 d. ta pačia ranka parašyta ir pa- 
sirašyta, iog už visą aukščiau paskolintą sumą sumokėti nuo- 
šimčiai. Taigi per ištisus du metu Bernotas nieko iš savo pa- 
skolintų pinigų neatgavo. 

3. 1822 m. surašytas Domėnų kaimo, Sedos v., Mažeikių 
aps. Barboros Zalimaitės, ištekančios už „Jo Mylystos Tomo 
Strykauskio (Strychowski), gyvenančio Platelių grapystėie, 
Domėnų kaime, kraičio rejestras“. Kraičiui duota: 3 karvės, 
1 arklys ir vieni namų darbo nekaustyti ratai, 2 senos avys, 
3 kiaulės, 3 Žąsys, 1 verpimo ratelis, 1 patalai su trimis pagal- 
vėmis ir naminio darbo užvalkalomis, patalams 5 aštuonytės 
užvalkalos, 5 drobulės ( taip ir parašyta lenkiškame tekste: 
„drobul“), 6 užvalkalos pagalvėms, 20 uolekčių audeklo, 12 
rankšluosčių, linų pundelis 18 svarų, 6 namų darbo sijonai, 3 
naminiai ir 1 pirktinis Žiurstas, 2 gelumbinės ir 1 milinė bliu- 
zelė, 2 milini žaketukai, 3 kailiniai, 4 pirktinės ir 6 naminės 
skaros, 1 naminio darbo apsiaustas, 1 kaustyta su spyna skry- 
nė... Prie šio rejestro yra prašomi pridėti savo antspaudas 
Juozas Bernotas, Jokūbas Drabavičius, Gabrielius Zalimavi- 
čius ir Tomas Strykauskis, bet nemokant jiems rašyti, stato- 
mi kryželiai“. Cia Bernoto pavardė parašyta lietuviškai: 
„Bernotas“. Visi kryželiai pastatyti ta pačia ranka. Iš šio 

rašto matome, įiog Bernotas rašyti nemokėjo ir tais metais, 
tur būt, gyveno Domėnuose. Dokumento kalba labai menka. 

4. 1837 m. gegužės m. 18 d. Alsėdžių vienasėdininkų ben- 
druomenės raštelis Jono Jacevičiaus dukterei Elzbietai, jog 
jai leidžiama tarnauti Domėnų kaime pas Juozą Bernotą. Prie 
leidimo pridėtas rusų kalba Alsėdžių viensėdininkų bendruo- 
menės antspaudas su valstybinių rusų ereliu ir kažkieno pasi- 
rašyta. 

5. Sedos bažnyčios metrikos knygų išrašas, įog 1842 m. 
balandžio 4 d. pakrikštytas, gimęs Domėnų kaime balandžio 
3 d. teisėtas susituokusių Juozo ir Antaninos Paulauskaitės 
Bernotų sūnus. Išrašas rašytas lenkiškai ir išverstas rusų 
kalbon. 

6. Tuščias rusų kalba blankas 1848, 1849 ir 1849 metams 
pyliavoms užrašinėti. 

7. Knygutė, kurioje kažkoks Stasiulis paliudija, iog Juo- 
zas Bernotas 1850 m. yra sumokėies 7 rub. padūmės ir 1 r. 
50 kap. mokesčio „už save“ (matyti, pagalvė). Toliau eina at- 
siskaitymai su Bernoto šeimyna — kiek kam išduota kokių 
grūdų, kiek išmokėta pinigų ir p. ir tikras algų lapas, iš kurio 
matyti, jog bernui Bernotas metams mokėjo 10 rub., 3 gorčius 
sėmenų ir bulbių 1 sėtuvą, mergaitei mokėjo 2 rub. sid., bul- 
bių 1 sėtuvę, avižų 1 sėtuvę, 20 svarų linų ir 1 marškinius. Už- 
rašai baigti 1859 m. Užrašai daryti nemokšiška ranka, len- 
kiškai. 

8. Kunigo Sidabravičiaus raštelis Juozui Bernotui, iog 
jis yra sumokėjęs Stanevičienės skolos šešiolika sid. rub. ir 
14 kapeikų. Raštelis parašytas Sedoje 1855 m. rugpiūčio 1 d. 

0. 1855m . spalių 10 d. sąrašas Gadunavo launinkui, kiek 
kuris „dūmas“ ir „laisvoji dūšia“ (matyt, čia „dūmais“ pava- 
dinti baudžiauninkai, 0 laisvosiomis dūšiomis“ laisvieji Žmo- 
nės) turi supilti pyliavos į Sedos „magaziną“. Į sąrašą įtrauk- 
ta 73 Padvarnikų, Rimalių, Kulšėnų, Nausodžių ir Zabrukių 
kaimų ūkininkai. Jų tarpe du Juozai Bernotai: Rimaliuose ir 
Nausodžuose. (Gale sąrašo pažymėta, įiog įei kuris neturės 
gerų rugių, tai tas turi supilti dvigubai vasarojaus. 

10. 1857, 1858 ir 1859 m. lentelė rusų kalboje Nausėdžių 
kaimo Juozui Bernotui (pavardė parašyta rusiškai ir lenkiš- 
kai), nurodanti, kiek jis turi supilti pyliavos. 


9* 

I. 1873 m. Nausodžių seniūno Jonaičio Juozui Bernotui 
raštelis, iog jis yra sumokėjęs „rekrutinių“ už save 64 ir už du 
savo sūnus po 51 kap. 


Ar Bernotas buvo baudžiauninkas, ar gal laisvasis nuomi- 
ninkas, iš čia patiektų duomenų spręsti negalima. Bet kadangi 
įstengė ne tik gana aukštus mokesčius mokėti, šeimyną sam- 
dyti, bet ir didelius, kaip tiems laikams, pinigus skolinti ir už 
kitus kažkokias skolas mokėti, galima numanyti. iog buvo tai 
pasituris ūkininkas, čyžininkas. Iš to aiškų, jog čyžininkams 
buvo nebloga gyventi ir todėl nieko nuostabaus, iog baudžiau- 
ninkai taip stengėsi pereiti į čyžininkus. Tam reikalui paduo- 
dame dar vieną pavyzdį: 

Kapsūdžių dvaro Plungės v. Tel. ap. baudžiauninkai nusi- 
skundžia Kauno gubernatoriui, iog jie pirmiau yra buvę čyži- 
ninkai ir gerai gyvenę, bet Plungės klebonijos kunigai „iš pa- 
vydo“ perkėlė iuos į lažininkus ir suvargino. Prašo guberna- 
toriaus juos perkelti atgal į čyžininkus'). 


') Kauno gubernatoriaus archyvas. Byla 171 Nr. 1874. III. 17. 


ŠIAULIŲ APSKRITIS 


MOKYKLA. 


Apie 1848 m. aš lankiau pradžios mokyklą, kuri buvo prie 
špitolės ir buvo vadinama „bakalerija“. Klebonu buvo dide- 
lis Ilenkomanas kun. Leonas Turskis. Jis tai mokyklai samdy- 
davo mokytoją. Mokinių žiemos laiku buvo apie 30. Už 
mokslą mokesnis buvo 10 kapeikų per savaitę ir vežimas mal- 
kų per žiemą. Pamokos prasidėdavo apie 3 val. ryto ir baig- 
davos saulei leidžiantis. Mokyklos apšvietimui kiekvienas 
mokinys turėdavo atsinešti po žvakę.  Mokydavo lietuviškai 
ir lenkiškai. Lietuviškai mokydavo tik skaityti iš maldakny- 
gės, o kalbėti buvo griežtai draudžiama ne tik mokykloj. bet 
ir namie. Bausmei už lietuvių kalbą buvo apskrita lentelė, 
vadinama „metelinga“, kurią mokytojas mokiniui, ištarusiam 
lietuvišką žodį, užkabindavo ant kaklo.  Nešiojąs „metelingą“ 
turėdavo sugauti kitą kalbantį lietuviškai mokinį ir jam ią už- 
kabinti. Mokiniai klausydavosi po langais, kad tik užgirstų 
savo draugus lietuviškai kalbant ir jiems „metelingą“ už- 
kabinus. 


Papasakojio Juozas Kražauskas, gimęs 1842 m. rugpiūčio 
26 d. Radviliškyie Šiaulių ap. Pranas Kražauskas. 


BERALINĖ DUONA. 


Pro Mūrdvario sodžių Linkuvos v. eina labai iškreivotas 
keliukas Kapčiunkelis. Tuo keleliu Kapčiūnų sodžiaus (Klo- 
vainių v.) baudžiauninkai keliaudavo į dvarą daugiau kaip už 
10 kilometrų. Dažniausiai keliaudavo naktimis. Apie 2 val. 
nakties pravažiuodavo pro Mūrdvarį. Jų mediniai netepti ra- 
tai girgždėdavo, kaukdavo, čipdavo. Tuokart šunes lodami 
prikeldavo žmones. 

Kartą viena baudžiauninkė buvo pasilikusi; paklydo kelią, 
brido per Mušą, pataikė į gilią vietą ir nebeišbrido. Ant ryto- 
jaus rado ją gilumoje bestovinčią su Žabu rankoje. 

Duoną baudžiauninkai valgydavo beralinę su pelais. Ru- 
gius iškūlę nevėtydavo, bet nušliaugdavo ir pildavo į aruodąa. 
Kai reikdavo iš aruodo imti, turėdavo su peštuku pešti, nes 
pasemti nebuvo galimybės. Malant naminėmis girnomis, 
viena ranka sukdavo girnas, kita su medeliu grūdus kišdavo. 

Išimti iš pečiaus duoną būdavo piemens darbas, nes su 
kačerga ištraukti nebuvo galima — kepalai traukiant subyrė- 
davo. Piemuo, pečiui atšalus, turėdavo palįsti ir duoną į rėtį 
ar kašelę sudėti. 

Vaikščiojančius su degančia balana apie duoną perspėdavo: 

— Pamažu su žiburėlių — neuždek duonelės! 

Dvaran eidavo visi, nuo didelio iki mažo. Maži vaikai 
iau nuo 5 metų turėdavo varpas rinkti. Jei kurią dieną Žirnie- 
noje rinkdavo Žirnius, tai kad neįdėtų Žirnių į burną, visus 
vaikus su Šiaudų grižtėmis pažabodavo. Mergaitėms, sode 
raškant uogas ar obuolius, kad jų nevalgytų, liepdavo dai- 
nuoti.  Neklausysi — rykštės. 

Kuldami apsišviesdavo su balanomis arba alyvos pripilta 
Iempele. 

Alyva labai dažnai išnykdavo, nes vyrai, pasivogę, pa- 
kepdavo bulvių ir tiesiai iš lempelės išdažydavo. 

Kadangi ratai buvo nekaustyti ir važiuojant dažnai suby- 
rėdavo, todėl, važiuodami kur toliau — į Mintaują, Rygą, — 
iš užpakalio vežimo atsargai pririšdavo porą ratų. Valgyt 
įsidėdavo puodą košės. 

Algos bernas gaudavo iki 3 rublių, o mergina 114 rublio. 
Kai kada dar prijuostę išsiderėdavo, rankovės papetes marš- 
kiniams. 

Iš senų žmonių pasakojimų surašė Dr. Stasys Žąsinas. 
Pušalotas. 


BIRŽŲ APSKRITIS 


PAVYZDINGAI SUTVARKYTA BAUDŽIAVA. 


Prievolės. 


Aš, Kazimieras Bajoras, gimęs 1847 m. spalių mėn. 29 d. 
Meldžiūnų kaime, Žeimelio v., ir dabar čia gyvenu.  Bau- 
džiavą aš pats ėjau: darbininkams nunešdavau valgį, varinė- 
davau arklius, paskiau akėdavau. Čia papasakosiu, ką pats 
mačiau ir pergyvenau ir ką atsimenu iš kitų pasakojimų. 

Meldžiūnų kaimas priklausė vokiečiui baronui Motiejui 
von Rekui. Jis pats gyveno Durbės dvare šone Mintaujos, 
Baltųjų Plonėnų dvare Žeimelio v. Šį dvarą valdė io vietinin- 
kas urėdas latvis Leimontas. Baltųjų Plonėnų dvarui pri- 
klausė trys kaimai; Staškavyčių iš 11 visalaukių ūkininkų, No- 
riūnų (Vaškų v.) iš tiek pat ir Meldžiūnų iš 5 ūkininkų ir Luo- 
rinių palivarkas (Vaškų v.). Kiekvienas ūkininkas turėjo po 
30 dešimtinių žemės.  Plonėnų dvare buvo 700 dešimtinių že- 
mės su mišku. Staškavyčių ūkininkai turėjo 330 dešimtinių, 
Noriūnų tiek pat ir Meldžiūnų 150 dešimt. su visomis ganyk- 
lcmis. 

Į B. Plonėnus baudžiavą eidavo iš Staškavyčių km. vieną 
savaitę 5 mergos, antrą savaitę 5 bernai, o į Luorinių pali- 
varką kas savaitė po 5 mergas iš Meldžiūnų km. ir po 5 ber- 
nus iš Noriūnų. Kiekvienas nusinešdavo visai savaitei — nuo 
vieno šeštadienio iki kito — po kepalą duonos. Kasdien iš 
ryto namiškiai jiems pristatydavo po ąsotį viralo.  Ąsočius 
sustatydavo dvaro virtuvėje, kad neatauštų. Susitarę trys 
baudžiauninkai valgydavo pirma vieno, paskiau antro, paga- 
liau trečio viralo. 

Be minėtų baudžiauninkų į sėją būtinai turėjo eiti ir pats 
ūkininkas ar kitas mokąs sėti vyriškis. Javams valant, į 
darbą reikėdavo išeiti visiems iš namų. Pasilikdavo tik šei- 
mininkė su pusmerge, kuri nunešdavo baudžiauninkams valgį 

ir nebegrįždavo — pasilikdavo darbe. Jei būdavo priaugan- 
tieji, tai jie saugodavo namus, o šeimininkė padėdavo nunešti 
valgį ir taip pat negrįždavo. Dirbdavo ir vasarą, ir žiemą 
nuo tamsos iki tamsos. 

Savo laukai apdirbti buvo labai sunku. Ūkininkams daž- 
ai reikėdavo dirbti mėnesieną ar šiaip naktį. Dvaro darbai 
visados eidavo pirma. Tik ūkininkų, turinčių dideles šeimas, 
darbai eidavo kartu dvaro darbais. Kiekvienam ūkininkui 
dvare reikėdavo visiškai apdirbti po 2 dešimtines rugių, po 2 
dešimtines vasarojaus ir po 2 deš. pūdymo. Dvaras duodavo 
tik sėklą. Kai kuldavo, tai reikėdavo tris naktis per savaitę 
dar po vieną vyrą leisti. Vieną iaują kulia, antrą džiovina. 


Persenęe baudžiauninkai. Grūdų sandėliai, 


Baudžiavą pradėdavo eiti nuo augumo — nuo kurių metų 
pradėdavo arti, nuo to laiko ir tikdavo į baudžiavą, maždaug, 
nuo 15—17 metų. Seneliai dirbdavo iki kol galėdavo. Jie 
darbavos dvare: šluodavo, valydavo, į virtuvę prinešdavo 
vandens, malkų. Kai seniai nebegalėdavo dirbti, tai būdavo 
namie, nes elgetauti nebuvo galima. Jie gaudavo iš grūdų 
sandėlio pilną duoną javais, iš kurių užsilaikydavo paršą, iš 
pono pievų šieno, iš miško malkų, iš dvaro pieno. 

Grūdų sandėlis buvo B. Plonėnuose. Kiekviena galva 
turėjo į jį įpilti po 3 centner. rugių ir 2 c. vasarojaus.  Ūkinin- 
kai iš sandėlio taip pat gaudavo grūdų, todėl rudenį turėdavo 
tą patį kiekį vėl atpilti.  Seneliams išduotą normą ūkininkai, 
pasidalinę lygiomis, atpildavo. Javai būdavo sausi, iš jau- 
jos, todėl negesdavo. Jei kokia kartelė sugesdavo, tai ir ją 
turėjo atpilti. 

Aš buvau 7—8 metus sandėlio prižiūrėtoju. Vieną raktą 
turėjau aš, o kitą seniūnas. Per bloguosius metus visą san- 
dėlį išsėmė, iššluostė, bet po metų vėl atpylė. Po baudžia- 
vos dar kokius metus, kitus sandėlio javai buvo pono svirne. 
Paskiau, jam nesikenčiant, kad pašaliečiai vaikšto po jo tro- 
bas, davė valsčiui 300 rublių, kad įiavus kur kitur perpiltų. 
Tuomet buvo nupirkta medžiaga trobai, kurią prieš pat didijį 
karą pardavėm iš varžytynių į Žeimeli už 150 rublių. 

Ūkininkų šeimyna. 


Kiekvienas B. Plonėnų dvaro baudžiauninkas ūkininkas 
turėjo šešis žmones: 

1. Pilną vedusį darbininką, kurio alga buvo: 2 pūrai sėtų 
rugių ir tiek pat miežių, 2 pundeliai (vienas pūdas) linų dra- 
bužiams ir dar turėjo ūkininkas išlaikyti io karvę ir dvi avi. 

2. Pilną nevedusį darbininką su vienu pūru sėtų miežių 
ir avižų ir šeimininko drabužiais ir naginėmis. 

3. „Pusbernį su 1 pūru sėtų avižų, su io paties drabužiais 
ir naginėmis. 

4. Pilną mergaitę su alga 3 rub. ir ūkininko drabužiais. 

5. Pusmergę su atlyginimu 2 rub. ir ūkininko drabužiais. 

6. Piemenį už 50 kap. ar vieną rublį algos priimdavo iš 
malonės su visu išlaikymu. 

Tarnavimo metai prasidėdavo nuo Jurgio ir baigdavosi 
Jurgiu, o baudžiavą panaikinus, nuo Mykalojaus iki Mykalo- 
jaus. Rudenį, išsikūlus ūky, baudžiauninkas mokėio į dvara 
metinio pagalvio vieną statinę (du pūru — 6 pūdai) sėmenų, 
vedęs ir nevedęs darbininkas po pūrą miežių, pusbernis pūrą 
avižų. Likusius javus nevedęs bernas veždavo į dvarą, kur 
"gaudavo po pusantro rublio už miežių ir po vieną rublį už avižų 
pūrą, o ūkininkas už statinę sėmenų po 10 rublių. 

Tuomet iokių turgų Vaškuose ir Žeimely nebuvo. Dvaro 
javus baudžiauninkai veždavo į Rygą. Ponas leisdavo pasi- 
imti po pundelį, kitą savo linų parduoti. Į Rygą važiuodavo 
kas savaitė rudenį, žiemą ir pavasarį. Kraudavo vienam ark- 
liui po 5 pūrus, porai po 8. Važiuodavo tik ūkininkai. 


Baudžiauninkus misų dvare visu kuo aprūpindavo. 


Kiekvienas ūkininkas gaudavo iš dvaro metams tokią, vi- 
siems vienodą, normą; visvien kokio miško. — beržo ar alks- 
nio — 2 sieksniu drūtų medžių malkoms ir 3 sieksnius žabų; 
pačiam reikėdavo susikirsti ir parsivežti; jei tų pritrūkdavo, 
tai rudenį duodavo pasausių pasirinkti. Dėl malkų iokio bado 
nebuvo. Iš dvaro miško gaudavo po 20, 40 vežimų šieno, lai- 
kydavo po 4 arklius ir vieną priaugantį ir porą įaučių, su ku- 
riais tik ardavo, ir vieną prieauglį jaučiuką. 

Pats ūkininkas jokios trobos nestatydavo ir net netaisy- 
davo. Viską atlikdavo dvaras — net stogus uždengdavo: 
valsčius suveždavo medžiagą, ponas duodavo meistrą, kurs 
savo valgė, o darbininkus pavarydavo iš tų pačių baudžiau- 
ninkų. Jiems valgį sta- 


tydavo tie kiemai, iš 
IZ kurių iie būdavo. 


570 ( 
2 Ž Žž ss Kai arklys ar karvė 
—— Ž S S nunykdavo, tai dvaras 
pirkdavo kitą, bet užtai 
reikėdavo atlyginti per 
kokius du, tris metus, 
žiūrint "metų gerumo 


(derliaus). 


= 


Šeimynos pačiam 
nereikėdavo  samdytis, 
nes dvaras visiems pa- 
samdydavo iš tų pačių 
Žmonių; iš kitų valsčių 
neimdavo, nebent vago- 
rių. Jei kuris darbinin- 
kas nusiskųsdavo, jog 
pas tą ar kitą negera, 
sunku, tai ponas liepda- 
vo pasirinkti kitą; pav., 
liurbiui ūkininkui duo- 
davo vikrų darbininką, 


Dvaro vartai Kelmės valsčiuje Ras. aPS. 6 vikriam — liurbį. 
Juose buvo įrengtas kalėiimas baudžiaunin- j | 
kams. Susirgusiam dvaras 


tuojau atsiųsdavo dak- 
tarą ir vaistų. Mano dėdė, Jonas Bajoras, lopė dvare stogą; 
lūžo supuvusi gegnė ir dėdė, griūdamas, į plytas persiskėlė 
kiaušą; dvaras tuojau kinkė arklius ir išvežė į Bauskės ligo- 
ninę, kur išbuvo kokią porą mėnesių. Už visą gydymą ir iš- 
laikymą nieko nereikėio mokėti. 


B. Plonėnų dvaro apylinkėj buvo daug miškų. Visiems 
ūkininkams reikėdavo grybauti, pavasarį augančius, smailius, 
įuodus grybus — kumelspėnes. 

Iš dvaro linų priverpdavo ir išausdavo maišų, kuriais ja- 
vai į tolimą Rygą vežta. 

Darbus dažniausiai prižiūrėdavo vagorius. Kai darbo bū- 
davo daug, tai išeidavo pats urėdas. Už netinkamą darbą ar 
poilsį mušdavo bizūnų ar lazda. Kartą jaujos kūrėjas leido 
darbininkams įaujoje pypkes rūkyti. Kažkas suskundė vago- 
riui, kuris ir įsakė kitam baudžiauninkui atskaityti kaltininkui 
10 rykščių. 

Baudžiauninkas galėjo pasiskųsti tik tam pačiam urėdui. 
Nusiskundus dėl įo tarnų daromų skriaudų, išgirsdavai: klausyk, 
dirbk, tai ir nemuš. Net ir teismą dažniausiai darydavo pats 
urėdas. 

Be pono leidimo nebuvo galima nei vesti, nei ištekėti. 


Rekrutų statymas. Bravoras. 


Rekrutus skirdavo pats ponas, paprastai pačius blogiau- 
sius darbininkus.  Vagorius grasydavo neklaužadoms: 

— Palauk, aš tau rudenį uždėsiu baltą šikšną (suprask: 
amuniciją). ; 

Po laukų darbų, apie spalių mėnesį, liepdavo ateiti į dvarą 
maždaug keturiems jaunuoliams, kuriuos ir paduodavo į re- 
krutus. "Tiek nereikėdavo, bet komisija kartais kurio nepaim- 
davo. Nepriimtieji vėl grįždavo į savo darbą. 

Kad rekrutai nepabėgtų, įdėdavo įo koją tarp dviejų su- 
gręžtų sienojų (rąstų). Rekrutams metų nebuvo nustatyta; 
paduodavo net iki 35 metų vedusius vyrus, jei tik jie buvo po- 
nui nusidėję.  Varomuosius susodindavo po vieną į pastotes 
ir išveždavo į Panevėžį.  Neramiuosius net į grandines įdė- 
davo. Vaitui būdavo įsakyta rekrutus statyti Panevėžin į pri- 
ėmimą.  Rekrutams įokių viešų išleistuvių nebuvo. Visi be- 
galo bijodavo patekti į rekrutus. Rekrutas Šumila, net du 
kartu ant ledo griūdamas, parbėgo iš Panevėžio ir puolė urė- 
dui po kojų, kad dovanotų, į rekrutus neatidavinėtų. 

Iš kariuomenės retas kas sugrįždavo.  Kariuomenėj tar- 
naudavo 25 metus. Tiek metų ištarnavo, pav., Juozapas Ka- 
zulis, Jonas Gervė; pastarasis net 20 rublių susitaupęs par- 
sinešė. 

Baltųjų Plonėnų dvaro ponas turėjo bravorą ir tris kar- 
čiamas: Staškavyčių ir Noriūnų kaimuose ir Luorinių pali- 
varke. Pats bravoras buvo dvare; dabar jis baigia griūti. 
Spiritą varydavo žydai. Kvorta degtinės kaštavo 5 kapei- 
kas, paskiau ėjo brangyn: 10, 15 net ir 20 kapeikų. Už pus- 
pūrį rugių gaudavo 10 štofų degtinės. Atliekamas spiritas 
baudžiauninkams tekdavo vežti per mūsų kaimą net į Pa- 
kruojį, Šiaulių ap. Kartą vasarą, per pačią šienapiūtę, kokios 
keturios penkios pastotės vežė po didelį bosą spirito. Vieno 
vežėjo brolis, Ulinas iš Meldžiūnų kaimo, pasekė į miškelį, su 
yla pragręžė bosą ir pro šiaudą taip nusigėrė, iog ir paliko 
begulis kniūpščias. 


Mokykla. Blaivybė. 


Mokykla buvo dvare. Kai panaikino bravorą, tai į jį per- 
kėlė mokyklą.  Mokydavo lietuviškai ir latviškai. Aš pirmą 
žiemą mokiausi prie Jokūbo Kazulio, kurs Noriūnuose turėjo 
savo ūkį. Antrą žiemą mokiausi prie jau minėto Juozapo Ka- 
zulio taip pat iš Noriūnų. Jis 1855 metais prie Sevastopolio 
neteko rankos. Tuokart mane ir Kristupą Bolnį iš Staškavy- 
čių pats urėdas Šteimonas mokė iš rusiško elementoriaus, ku- 
rio nė pusės neišėjome. 

Kokius du kartu per mėnesį tikybos dėstyti atvažiuodavo 
Vaškų kunigas, kurs mokė katekizmo tik lietuviškai. Trečią 
žiemą besimokant, būtent: 1861 m. užėjo baudžiavos panai- 
kinimas. Sykiu su ja ir mokykla buvo panaikinta. Paskiau 
teko mokytis dviklasėje Joniškėlio pono Benedikto Karpio 
mokykloje. 

Pirmą klasę mokė „lenkas“ Žukauskas su kakarda, antrą 
— rusas vedėjas Kazanskis su mundiru ir žvaigžde. Jam mi- 
rus buvo atkeltas iš Rietavo Jevinskis (1). Jis mokė tik rusiš- 
kai, o kunigas poterių tik lenkiškai. Lietuviškai kalbėti buvo 
draudžiama ne tik klasėje, bet net bendrabutyje ir net gat- 
vėje. Nusikaltusiam (prakalbėjusiam lietuviškai) tuojau užka- 
bindavo ant kaklo pailgai apskrito pavidalo lentą su parašu: 
„Za litewską movę“ (už lietuvių kalbą). Lentelę vadindavo 
„mitelunga“.  Nusikaltęs mokinys nešiodavo, kol kitas moki- 
nys prašnekėdavo lietuviškai ir t. t. Jei tokio neatsirasdavo, 

tai nubaustasai, išturėjęs tą dieną, rytojaus dieną nebebuvo 
verčiamas ios užsikabinti. 

Apie Jevinski reikia pridėti, iog jis tuomet buvo jau tvir- 
tai žilas, drąsiai galėjo turėti 60 metų. Jo galva buvo plika 
su susivėlusiais ilgais plaukais pagal pačias ausis. Buvo ne- 
vedęs. Jis atvažiavo su savo šeimininke ir pora  užaugusių 
jaunikaičių: vienas kokių 18, o kitas 25 metų Šapkevičius, 
kurį Jevinskis mokė į kunigų seminariją. Ar jie buvo kokie 
io giminaičiai — neteko sužinoti. Su jais ir šeimininkė, ir Je- 
vinskis kalbėjo lenkiškai, tik klasėje vien rusiškai. 

Kai iš sakyklos kunigų buvo užsakyta rašytis į blaivybę, 
tai dvaras netik nebuvo priešingas, bet pats į tai vertė, atleis- 
damas net šiokiomis dienomis nuo darbo. Bendrai imant, po- 
nas nieko nesakydavo ir negindavo, nenuėjus dienų dėl svar- 
bių priežasčių, pav.; eiti į bažnyčią, kunigas atvežti prie ligo- 
nio ir panašiai. Labai daug eidavo į blaivybę užsirašyti. Baž- 
nyčios vidury stovėjo stalelis, ant io kryžius, kurį pasirašę 
pabučiuodavo. Žmonės kurį laiką laikėsi blaivybės, ypač se- 
neliai ir senelės, o moterys net iki mirties. Dvaras blaivybės 
įvedimo nejautė, nes nebeturėjo bravoro, o degtinę Šmuila 
pristatydavo iš Latvijos (2). 


Pono pastangos baudžiava prailginti. 


Po baudžiavos panaikinimo 1862 metais, pavasarį, Baltųjų 
Plonėnų dvaro ponas, norėdamas, kad žmonės fr toliau eitų 
šarvarkas ir pridurmės (gvolto) dienas, iškėlė savo klojime 
didžiulį bankietą. Pridurmes eidavo kasdien žmogus su ark- 
liu; turėdavo supiauti per dieną vieną kapą rugių, taip pat ią 
vėliau ir iškulti. Šarvarką atlikdavo taip pat vyras su arkliu 
kokias 2—3 dienas per savaitę. 

"Tam bankietui ponas davė artimiausiems kaimams miltų 
pyragams prikepti, pats gi iš Bauskės pristatė alaus ir deg- 
tinės ir papiovė keturius jaučius. 

Buvo sukviesta visi buvę baudžiauninkai — vyrai ir mo- 
terys — apie 200 žmonių: gėrė, valgė, lietuviškai ir latviškai 
dainavo. Ponas pasakė prakalbą: 

— Iki šiol gerai manęs klausėte; ir toliau taip gyvensime. 

Bet pasirašyti neprašė ir nevertė. 


Tačiau žmonės nebenorėjo eiti baudžiavos. Po Kalėdų 
- buvo labai šalta žiema — iš Panevėžio atvyko kazokų bii- 
rys; dėl šalčio kazokai negalėjo joti, todėl arklius vedėsi ran- 
kose... Dvaras sušaukė buv. baudžiauninkus — septynius 
didžiuosius kaltininkus lupo ir lupo, tačiau nieko negelbėjo: 
nebėjo, ir gana. Žmonės padavė gubernatoriui prašymą, kad 
ponas nebeverstų eiti baudžiavos, tai ir susilaukė trokštamos 
žinios, jog jau esą laisvi. 

Baudžiavos be galo pasigedo vedusieji darbininkai, ku- 
rių buvo 27 poros. Ūkininkai jų nebesamdė, į dvarą taip pat 
neėmė, nes pakako nevedusių. Be to, Baltųjų Plonėnų ponas 
parsigabeno 7 poras vokiečių su šeimynomis, šunimis ir kar- 
veliais, nes jie buvo laikomi geresniais darbininkais už mūsiš- 
kius. Tačiau jiems neilgai čia teko dirbti, nes 1877 m. jau- 
nuosius iššaukė į karą, paskui kiti grįžo atgal; liko tik vie- 
nas kitas, kurs buvo vedęs lietuvaitę, k. a. Ansas Balčikonis. 
Tų naujų darbininkų ne tik užteko dvarui, bet dar pasisam- 
dydavo už piemenis ir ūkininkams, todėl mūsų darbininkams 
visai nebebuvo kur dėtis, dėl to jie baudžiavos ir labai verkė. 
Nevedę iškeliaudavo į miestus. 0 vedę ir seneliai čia pat 
vargo ir deiavo (3). 

Būdavo atsitikimų, kad ūkininkai, prasiskolinę, nusigy- 
venę, atsisakydavo ūkio ir eidavo pas kitą tarnauti; jiems taip 
bidavo lengviau. 

Nebenorėjo eiti baudžiavos ir kitų valsčių baudžiauninkai, 
tedėl minėtas Panevėžio kazokų būrys, arkliais vedini, iš Bal- 
tųjų Plonėnų nuvyko į Noriūnų kaimą. (Gale kaimo moterys 
pasitiko juos su karštu vandeniu, pelenais ir raudona vėliava, 
bet kazokai geruoju perkalbėjo jas nieko jiems nedaryti ir nu- 
vyko tiesiog į Lauksodžio dvarą, Žeimelio v., kur iš pono su- 
žinojo, kas daugiausia kurstė neiti baudžiavon. Pas nusikal- 
tusius nusiuntė po 2—3 kareivius, kurie išbuvo kokias 2 sa- 
vaiti, kol susirinko išbėgioję ūkininkai. Moterys, matyda- 
mos, iog kareiviai viską liuobia, valgo, mina, naikina, padavė 
žinią savo vyrams, kad grįžtų, nes vistiek reikės mokėti po 
1 rublį kiekvienam kareiviui.  Sugrįžusius vyrus tuojau nu- 
varė į Lauksodžio dvaro Vorošinskaitės klojimą, kur ir at- 
skaitė po 15, 20, 30 ir net 50 rykščių, žiūrint kaip pono buvo 
nurodyta. Ypač nukentėjo lietuvis Molderis, kurį kazokai 

pristatė į Panevėžio teismą. Jį ten labai kankino, tačiau, 
įkirtę 50 rykščių, paleido.  Molderis, turėdamas 60 metų, po 
to tuojau ir mirė. 


Iš savo tėvo, gimusio 1838 m. lapkr. 17 d. Tetirvinų k. 
Pasvalio v. ir kitų senų žmonių pasakojimų surašė mok. Pau- 
lius Gumbelevičius. Staškavyčiai. 


1) Mokytojas Laurynas Jevinskis, gimęs 1808 m. Šiaulių 
ap., buvo vienas pirmųjų mūsų liaudies švietėjų. Jis pirmutinis 
D. Lietuvoje ėmė leisti lietuviškus kalendorius. Šie kalendo- 
riai, nesant tuomet lietuviškiems laikraščiams, vaidino didelį 
vaidmenį, nes jie pirmieji nešė liaudžiai šviesą ir nors šiokį 
tokį visuomeninį susipratimą. L. Jevinskis mirė 1881 m. Mil- 
viduose, Kuršėnų v., Šiaulių ap. 

2)Mūsų senovės kunigaikščiai bei žymieji karvedžiai gar- 
sėio savo blaivumu. Apie tų laikų liaudies bei plačiųjų visuo- 
menės sluoksnių blaivumą mes žinių neturime. Bet vėliau, 
jau esant Lietuvai krikščioniškai, girtavimas, kaip matyti, buvo 
įsigalėięs, nes, pav., 1629 m. Vilniaus kapitula vien Vilniuje 
laikė 440 karčiamų ir šinkų!). Pagaliau girtavimas ir bau- 
džiavos laikais buvo pasidares viena iš didžiausių mūsų tau- 
tos nelaimių. Girtavimu pasižymėjo visas aukštesnis visuo- 
menės sluoksnis, dvarininkai, bajorai; įuos sekė liaudis. Taip 
buvo susidariusios sąlygos, įog Žmonės nuolatos buvo  stu- 
miami į girtavimą. Šitai pažymėjo daugelis mūsų senų ra- 
šytojų?). 

Dvarininkams kur kas gėriau išsimokėdavo rugiai pa- 
versti degtine, nekaip jie pardavinėti. Todėl daugybėje dvarų 
buvo degtinės bravorai. Bet dvarininkai nelabai turėjo kur 
pardavinėti ir degtinę, todėl pardavinčio vietos Žmonėms, pir- 
mučiausia gi savo baudžiauninkams. "Tam tikslui buvo prisi- 
steigę daugybę karčiamų — miesteliuose, kaimuose, pakelėse 
prie kryžkelių. Vietomis smuklių būdavo maždaug kas kilo- 


') Kun. K. Prapuolenis: „Polskie apostolstwo w Litwie (Szkic his- 
toryczny. 1387—1912 r.). Vilnius. 1913 m. 36 p. 

?) Žmonių papročius, taigi ir girtuokliavima ypač gyvai aprašo 
vienas žymiausių mūsų rašytojų patriotų L. Jucevičius savo knygoje „Lie- 
tuva“. 1846 m. 

metras. Daugybė tų smuklių griuvėsių (daugiausia vis moli- 
nių) ir šiandieną dar galima matyti. 

1857 m. vien Kauno gub. buvo 392 spirito varyklos, 31 
degtinės dirbtuvės ir 67 alaus daryklos. Tais pačiais metais 
pagaminta 912.811 kibirų spirito ir 240.300 kibirų alaus, o par- 
duota 844.476 kibirai spirito. Taigi kiekvienam Kauno gub. 
gyventojui 1857 m. išpuolė, 0,86 kibiro arba 10,58 literių par- 
duoto, kitaip tariant, išgerto spirito. Tiek maždaug kasmet 
buvo išgeriama spirito 1851—1858 m. laikotarpyje?). 1931 m. 
kiekvienam Nepriklausomos Lietuvos gyventojui parduota 
0,97 literio spirito, 0 1934 m. 0,72 literio*). Taigi baudžiavos 
laikais (1851—1858 m.) degtinės buvo geriama apie 10 — 15 
kartų daugiau, negu dabar (ieigu neskaityti slaptų anų ir da- 
bartinių laikų bravorų „apyvartos“). 

Baudžiavos suvarginti žmonės buvo bepinigiai, bet ir deg- 
tinė buvo labai pigi. Todėl Žmonės ia gerdavo, kur tik pripul- 
dami — važiuodami pakelių karčiamose, per vestuves, krikš- 
tynas, šermenis; gerdavo iš nusiminimo, gerdavo ir iš džiaugs- 
mo. Ir gerdavo ne stikleliais, kaip dabar, bet jauni ir seni ją 
šaukštais srėbdavo iš dubenių. 


Prieš tokį baisų girtuokliavimą pakėlė balsą vysk. Valan- 
čius. Iškilmingai 1858 m. įsteigęs blaivybės draugiją, gyvu 
žodžiu ir raštais ragino Žmones mesti girtavimą ir dėtis prie 
draugijos, o kunigams įsakė griežtai laikytis blaivybės ir 
skleisti ią žmonėse. Nuolatos kreipdavosi į šviesesniuš dva- 
rininkus, ragindamas juos negirdyti Žmonių ir naikinti smuk- 
les. Kai kurie dvarininkai jo klausė, net visai uždarinėdami 
smukles ir bravorus. 


Blaivybė suklestėjo taip galingai, kaip niekados prieš tai 
ir iki šių dienų ne tik Lietuvoje, bet, tur būt, ir niekur pasau- 
lyie. Žmonės beveik visai liovėsi gėrę. Tuomet buvo tai nuo- 
stabus ir negirdėtas dalykas, kuris išgarsino vyskupo Valan- 
čiaus vardą net už Lietuvos sienų; daugelyje vietų ėmė atsi- 
rasti io pasekėių?). 

*) Kauno mok. rūmų apyskaita iš 1858. II. 5. Afanasiev 381 ir 478 p. 

*) Žinios iš mokesčio departamento. 

5) Vysk. Valančiaus blaivybės darbai aprašyti iau minėtoje kun. A. 


Aleknos knygoje: „Žemaičių vyskupas...“ ir kun. J. Matuso-Sedausko 
knygutėje: „20 metų tautos blaivinimo darbo“. Kaunas, 1928 m. 71 p. 

Tačiau blaivybės skleidimas nepatiko didelei daugumai 
dvarininkų, nes darė jiems begalinius nuostolius: degtinė, žmo- 
nių negeriama, rūgo bravoruose bei karčiamose, o dėlto Žy- 
miai sumažėjo ne tik jų, bet ir valdžios paiamos. Pav., 1859 m. 
valdžia iš ančdėlio ant degtinės vien Kauno gub. tikėjosi gauti 
948.000 rublių, o gavo tik 53.000 r. Dvarininkai ir Žydai smuk- 
lininkai, blaivybei augant, pakėlė didelį triukšmą ir ėmė skųsti 
rusų valdžiai Valančių ir jo padėičius, jog šie griauną visuo- 
menės tvarką ir darą valdžiai nuostolių. Kaip tyčia, tuo pa- 
čiu metu Rusijoje prasidėio, mūsų jau minėta, reakcija „prieš 

Baudžiavos laikų žindukas vaikams. Tauragnų v. Utenos aps. (Valst. 
Arch. kom.). 


baudžiavos panaikinimą ir p. (žiūr. 60 pusl.) ir todėl Lietu- 
vos dvarininkų ir valdininkų skundai ant vyskupo Valančiaus 
mielai buvo išklausyti“). Valdžia uždarė blaivybės draugijas 
ir apskritai ėmė persekioti Valančiaus darbą. Tuojau atsirado 
valdžios ir k. Žmonių, kurie savo ruožtu ėmė raginti žmones 
neklausyti Valančiaus, bet gerti, kaip gėrus ir net skleidė 
gandus, jog negerią bus baudžiami. Valančius kovojo su savo 
persekiotojais, ir galų gale, pamažu buvo sugriautas beveik 
visas jo darbas, bet, vis dėlto, palikdamas liaudyje gilių pasekų. 

Šia proga tenka pažymėti, įog minėtais 1857 m. Kauno 
g. buvo 624 pramonės gamyklos (fabrikai, dirbtuvės), iš kurių 
bravorų (spirito varyklų ir alaus daryklų) 459, visų gi kitų 165 
(Degtinės dirbtuvių neįskaitome, nes jos nieko negamino, o 
tik pėrdirbinėjo spiritą į degtinę). Bravorai pagamino „ver- 
tybių“ už 1.367.370 rublių, 0 visos kitos gamyklos vos už 


*) Ivaniukov, 378 pusl. 

113.702 r. Bravoruose dirbo, neskaitant baudžiauninkų, 1.527, 
visose gi kitose gamyklose 663 darbininkai“). 


Iš to matome, kokios menkos vertės buvo mūsų baudžia- 
vos laikų pramonė — buvo gaminama 11 kartų daugiau ne- 
naudingų, dargi kenksmingų tautai produktų — spirito ir alaus 
— negu visų kitų pramonės vertybių. Didžiausia dėl to atsa- 
komybė krenta ant anų laikų dvarininkų, nes jų rankose tuo- 
met buvo svarbiausia mūsų krašto kapitalų dalis bei šiaip turtai 
ir visokios kitos galimybės. Tik ir mokėjo įie iš paglemžtų 
iš mūsų krašto turtų gaminti degtinę ir ja žmones girdyti. Šį 
mūsų dvarininkų nenorą bei nesugebėjimą naudingiau savo 
turtus versti, labai vykusiai apibūdina Afanasievas: „Žmo- 
nių, kurių rankose dideli kapitalai, nesumanumas yra vyriau- 
sia kliūtis, kuri stabdo gaminamosios pramonės plėtimąsi ir 
sykiu daugybei žmonių atima galimybę sau duonos pelnytis'*). 


Dorovinę bei kultūrinę baudžiavos laikų dvarininkų vertę 
užtektinai apibūdina mūsų knygos atsiminimų pasakotojai. 
Pridėkime prie to dar ir „Baudžiavos“ bendradarbio iš Ropy- 
nės k. Eržvilko v. Tauragės aps. A. Červinsko žodžius, kuriuos 
jis užrašė iš savo tėvų: „Daug ponų buvo visai be doros žmo- 
nės — girtuokliai. Net patys tarp savęs nesugyvendavo. 
Jeigu, keliu važiuodami, susitikdavo vienas kitam lygūs, tai 
neišduodavo kelio, bet susiginčydavo ir net susipešdavo ...“ 

Dar ir šiandien atsiranda žmonių iš mūsų pačių tarpo, 
kurie itikinėia, iog dvarininkai, patys būdami kultūringi, ir 
mūsų Žmonėms daug kultūros davę. Bet taip manantiems ir 
kalbantiems teatsako ši kny ga. 

3) Sprendžiant iš Balčikonio pavardės, reikia manyti, iog 
Baltųjų Plonėnų ponas buvo parsigabenęs ne „7 poras vokie- 
čių“, bet apvokietėjusius lietuvius liuteronus iš paprūsės. Se- 
niau, o dažnai dar ir dabar lietuviai per nesusipratimą visus 
lietuvius liuteronus vadina vokiečiais. 


"ir 8) Afanasiev: 466 ir 465 p. 

DIDIKO KARPIO DVARUOSE. 
Malkų turėdavo per akis. 


Joniškėlio ir jo apylinkės dvarų valdovais buvo ir yra 
Karpiai.  Baudžiavos laikais visi miškai priklausė dvarinin- 
kams, kurie jų nė kiek nesigailėdavo: kirto, statė dvarus, do- 
vanodavo, kam tik norėdavo ir t. tt Lengva buvo ir šeiminin- 
kauti, jeigu nei miškas, nei darbas nieko nekaštavo. Nors me- 
džio buvo per akis, bet dvarų trobesius statydavo daugiausia 
mūro. Tiktai kumečiams trobas ir tvartus statydavo medžio. 
Žmonėms geresniems trobesiams pasistatyti medžio gailėjosi. 
Kumečiams, pavyzdžiui, trobas statydavo mažas, ankštas, kad, 
kiek galint, mažiau medžiagos išeitų.  Pirkioms grindų visai 
nedėdavo, nes girdi: „ką tokie suprantą apie grindis; dar, pa- 
ėmę kada, iškapos ir sukūrens!“ arba: „gyvendami gerose 
trobose gali išpuikėti“. Visiems baudžiauninkams malkas ir 
miško medžiagos duodavo dykai. 

Žmonės, važiuodami kirstis malkų, įsidėdavo gerokai 
degtinės ir, gerai pamylėję eigulį, kirsdavo tris kart tiek, kiek 
iš tikrųjų reikėdavo. Šakų visai neimdavo, nes visiems už- 
teko gerų skaldytų malkų.  Šakas. pono paprašę, susiveždavo 
gritelninkai. 

Vieną kartą užsidegė Meškalaukio kaimas. Ta dieną kaip 
tik pasitaikė didelis vėias. Ugnis, bežiūrint, metėsi nuo vieno 
stogo ant kito. Aš pats pasikinkiau į ratus su bosu arklius 
ir nuskubėjau gesinti. Žmonių iau buvo pilna, bet nieko ne- 
galėjo padaryti, nes ugnis buvo labai išsiplėtoius. Šliukštelės 
kokį kibirą vandens, kaip į pragarą. ir tiek, o ugnis tik kylą į 
viršų. Įvažiavom su savo vandens bosu į vieną kiemą. Arkliai 
trypia, baidosi, kaip pašėlę. Dar norėjom pradėti lieti van- 
denį ant degančių sienų, 0 tuo tarpu tik stogas, kad dribo į 
vidų! Arkliai tik šust, kad ims nešti mane su visu bosu per 
daržus, kanapes, — bežiūrint atsidūriau lauke, antroj pusėj 
scdžiaus. 

Mėginau važiuoti į kitą kiemą, bet taip pat niekas neišėio 
— arkliai šoka į šalį, baidosi. 

O trobos, tvartai, klėtys, daržinės tik dega, tik trata. Prie 
tvartų, daržinių prikrauta didžiausios šūtys malkų. Jos dar 
geriau dega, negu patys trobesiai, nes, bestovėdamos per ke- 


10* 

letą metų, neblogai išdžiūvo. Pas gaisrą atvažiavo pats Kar- 
pis su vienu savo pažįstamu pulkininku. Tas jo pažįstamas 
sako, iog daug nuostolių padaro toks gaisras, daug išdega 
trobų. 

— Ne tiek trobos dega, kiek malkos, — nepatenkintas 
atsakė Karpis, nes matė, kad žmonės, dykai gaudami malkas, 


Kurtuvėnų baudžiavos laikų teatras (Šiaulių aps.). Vietos žmonių pasako- 
iimais Kurtuvėnai kadaise priklausę dvarininkui Nagurskui, kuris, būdamas 
dideliu teatro mėgėju, šioje klėtyie („magazine“) buvo įtaisęs teatrą; 
vaidindavusios baudžiauninkės ir baudžiauninkai. Toje pačioje patalpoje 
ir baudžiauninkus plakdavo. Tokių teatrų buvo Rietave, Plungėje, ir k. 
Ypač garsus buvo Tyzenhauzo iš Lietuvos baudžiauninkų vaikų suorgani- 
zuotas baletas, kuris ir Varšuvoje turėio didelį pasisekimą. 


nė kiek netaupo io miškų, o priveža malkų tiek, kad užtektų 
ir ių vaikams. 

Nuo to laiko pradėjo malkų dykai nebeduoti, o kiekvie- 
nas turėdavo pirktis. Dykai gaudavo tik kumečiai ir kiti dva- 
ro tarnautojai. 


Darbai laukuos. Kėlimasis į kitą ūkį. 


Į Joniškėlio dvarą baudžiavą ėjo ne tik visa Joniškėlio 
parapija, bet ir Pušaloto parapijos Žmonės. 

Dvarui reikėdavo atidirbti per savaitę tris dienas.  To0- 
dėl kiekvienas ūkininkas, ieigu negalėdavo eiti pats su Žmona, 
leisdavo bernioką ir mergiotę. Tas tris dienas dirbdavo nuo 

saulės ligi saulės, todėl visi darbininkai, kuriems būdavo to- 
liau namai, nakvodavo prie vietos. Jeigu vasarą, gražu, tai 
gulėdavo ant lauko, daržinėse ant šieno ar dobilų. Žiemą gul- 
davo iaujose. Valgį atsinešdavo su savimi, arba atnešdavo 
pasilikusieji namie. 

Tas tris dienas turėdavo kiekvienas būtinai atidirbti, bet 
kartais tekdavo dirbti ir po daugiau dienų. Pav.: reikėdavo 
iš tolimo miško vežti kam nors medžiagą, ar kas kitas; tada 
užtrūkdavo ilgiau. Pats lažo dienų ėjimas priklausydavo nuo 
dvaro urėdo. Jeigu kas su urėdu gerai sugyvendavo, atseit, 
pasukdavo jam kokią žąsytę ar paršiuką, tai tas visados bi- 
davo geresnis ir laimingesnis. Tas dažnai neišeidavo visų 
dienų, gaudavo geresnį darbą, arba šiaip kokias nors kitas 
lengvatas. 

Įdomūs būdavo rudens darbai laukuose. Beveik visus ja- 
vus nupiaudavo dienininkai, kurių dvare netrūkdavo ir mar- 
gininkai, kurie imdavo iš pono už margus šieno, malkų ar ko 
nors kito. 

Pribrendus javams, pilnas laukas prieidavo žmonių ir per 
dvi tris dienas vietoj liūliuojančio rugių ar kviečių lauko kiok- 
scdavo virtinės pėdų gubų. Vežti taip pat, būdavo, suvažiuoja 
didžiulė daugybė. Kartais būdavo iki 200 ir daugiau Žmonių. 

Kiekvienas vežėjas turėdavo savo minėią ir kiekvieni 
kraudav6 vežimus atskirai. Javus dažniausiai kraudavo tame 
pat lauke į stirtas, nes visų į daržinės ar klojimus negalėjo 
sutalpinti. Ant stirtų privarydavo galybę moterų ir keletą 
vyrų, kurie turėdavo tvarkyti stirtos krovimą. Su vežimais 
visi kartu prie stirtos privažiuoti negalėdavo, todėl stodavo 
viens paskui kitą ir sudarydavo kokią pusės kilometro ir 
daugiau eilę. 

Užtai, kartais, žmogus nuo vieno vežimo tą pat dieną ne- 
beiškraudavo ir tekdavo krauti ant rytojaus. Jeigu kuris, 
kaip sakiau, gerai sugyvendavo su urėdu, tai tas galėdavo ki- 
tus aplenkti ir, privažiavęs prie stirtos, pirmas iškrauti veži- 
mą. "Tokiam neteisingumui niekas negalėdavo pasipriešinti, 
nes kiekvienas saugodavo savo kailį, kad tik pats urėdui 
neikliūtų. 

Žmonės su noru eidavo ten, kur juos ponas kėlė, nes daž- 
niausiai gaudavo daugiau žemės ir dykai miško troboms pa- 

sistatyti.  Troboms statyti medžių būdavo užtektinai, tik ne- 
buvo laiko jas tinkamai statyti, todėl dažniausiai statydavo iš 
apvalių rąstų. 

Kas nesumokėdavo dvarui mokesčių arba šiaip kuo nors 
nusikalsdavo ponui, tai tokį dažniausiai pašalindavo iš tos že- 
mės, 0 į io vietą atkeldavo kitą gyventoją. Išvaromas iš 
ūkio nieko negalėjo pasiimti, išskyrus lazdą. Jeigu kam pa- 
vykdavo išeinant nutverti kokią vištą ar duonos bakaną, tai 
tas labai džiaugdavos. 


Rykštininkas. 


Dvare būdavo specialiai laikomas darbininkas, rykštininku 
vadinamas, kurs rūpinosi, kad visuomet būtų atsarga rykščių 
baudžiauninkams plakti. Jis juos ir plakdavo. Rykštininkas 
rykštes piaudavo, mirkydavo, taisydavo po tam tikrą skai- 
čių į kūlelius. Jeigu kas kiek kuo nusikalsdavo ponui ar urė- 
dui, tai tas paliepdavo rykštininkui, nuplakti. Kartais rykščių 
galėdavo paskirti netik ponas ar urėdas, bet ir šiaip koks 
aukštesnis dvaro perdėtinis. 

Tuo laiku Joniškėlio dvare rykštininku buvo Samanis, da- 
bartinio Čeniškėlių sodžiaus Samanio tėvas. Žmogus uoliai 
ponui tarnavo, užtai senatvėje gavo iš pono sklypelį žemės ir 
čia baigė savo amžių. 

Rykščių ponas nesigailėdavo, nes buvo Žmogus, kurs ių 
visuomet užtektinai pagamindavo. 

Kiekviena rykšte kirsdavo tik vieną kartą. Suvartotąsias 
dėdavo į krūvą, paskui ias sukapodavo ir sukūrendavo. Jeigu 
kurią dieną nebūdavo ko plakti, tai rykštes pamerkdavo į van- 
denį, kad nesudžiūtų. Bet tokių dienų būdavo labai maža. 

Apsisaugojimui nuo skausmų, Žmonės griebdavosi viso- 
kių priemonių.  Daugumas po baltiniais, ties mušama vieta 
užsidėdavo ožio kailiuką, nes per jį netaip skaudėdavo. Jeigu 
plakamasai neturėdavo kailiuko, arba smūgis tekdavo šalia 
kailiuko, tai kūną prakirsdavo kiaurai. Žinoma, tokių gudruo- 
lių, kurie panaudodavo kailiuką, buvo ne taip daug. Todėl 
dauguma žmonelių iškentėdavo tikrą, įam paskirtą, bausmę. 
Didžiausią skausmą darydavo rykštės galas, kurs skverbda- 
vosi į žmogaus šlaunis. Kur tik kartą kirsdavo, ten, nelygi- 
nant botago mazgelis, palikdavo ruožo gale didesnė žymė. 

Išprašytos žmonos ir vyrai. 


Vedybose taip pat daug kas priklausydavo nuo pono. 
Dažnai dvaras parinkdavo porą ir ią apvesdindavo, nežiūrė- 
damas, ar toks apvesdinimas kam patinka, ar ne. Kartais pa- 
ima visai nepažįstamą merginą ir ją apvesdina su kokiu nors 
vaikinu. Apvesdinę naujavedžiams duodavo dvare ar šiaip 
kur kokią nors vietą ir tie gyvendavo. Geriau tada buvo smai- 
laliežuvėms mergoms, kurios, pamačiusios gražų vaikiną, be jo- 
kio varžymosi galėjo už jo ištekėti. Nueidavo pas poną, pabu- 
čiuodavo rankas, o kartais ir kojas, pasakydavo, įog jinai no- 
rinti ištekėti už tokio štai bernioko. To ir užtekdavo. Šis 
vargšas turėdavo ją vesti, nors visai jos nepažindamas ir ne- 
žinodamas, kas ji tokia yra. Žinoma, tą patį galėdavo pada- 
ryti ir bernas, norėdamas vestis su gražia mergina. Kartais 
toks vaikinas ar mergina galėdavo persiprašyti pono ir nevesti, 
arba netekėti. Bet tas būdavo labai retai. 

Paprastai pirmą naktį po įungtuvių su įaunąja nakvodavo 
ne jaunasis, bet pats ponas, arba, pono paprašęs, koks dvaro 
didikas (urėdas, kamisorius, prižiūrėtojas). 

Toks jaunųjų nuskriaudimas labai atsiliepdavo įų gyve- 
nime. Tokios prievarta padarytos įiungtuvės kartais nepasilik- 
davo amžinos. Dažnai tokie vyrai, palikę savo netikėtą Žmoną, 
išdumdavo į Rygą, Maskvą ar į kitus miestus. Kartais tokiai 
vargšei ponas padėdavo įos vyrą suieškoti ir grąžinti. Bet 
dažnai tas ieškojimas nepavykdavo, o kartais pabėgelio po- 
nas ir visai neieškodavo. 

Žinoma, tokių vedybų būdavo ne taip daug; daugumas 
baudžiauninkų vesdavo ar tekėdavo visai laisvai. Už tai po- 
nas nekartą grasindavo jaunimui už kokius nors nusikaltimus 
ne tik rykštėmis, bet ir priverstinu apsivedimu. 


Už dokumentų padirbinėiimą. 


Kariuomenėį reikdavo tarnauti net 25 metus, todėl retas 
kuris iš kariuomenės besugrįždavo. Jeigu kuris dar sugrįž- 
davo, tai būdavo didžiausia naujiena. Žmonės stebėdavos, 
eidavo Žiūrėti, kaip jis atrodo, ar senas. Lyg kokią įdomia 
naujieną viens kitam pasakodavo, kad girdi, tas ir tas parėięs 
iš „vaisko“. 

Vyrus į kariuomenę tiesiog gaudyte gaudydavo. Ką po- 
nas į rekrutus atiduodavo, tą ir imdavo. Kiekvienas suaugęs, 
sveikas vyrukas slėpdavos nuo tų rusų, kurie paprastai gau- 
dydavo ir veždavo juos į pulkus. Kuris nesugebėdavo pasi- 
slėpti ar ištrūkti, tai tas tiek ir tematydavo savo kraštą. 

Vyrai nuo 18 iki 35 metų amžiaus pergyvendavo taip va- 
dinamus „baimės metus“, nes šiame laikotarpy nė vienas ne- 
turėjo ramios valandėlės. Jie visados būdavo apsiavę ar ap- 
siginklavę peiliu ar kitokiu įrankiu, kurs jam dažnai padėdavo 


Kaladė rekrutams arba šiaip nusikaltusiems baudžiauninkams 
rakinti. Žagarės v. Šiaulių aps. („Aušros“ muz.). 


pasprukti. Žiūrėk, važiuoja su vežimu keliu; pamatys prie- 
šais atvažiuojant rekrutų gaudytojus, šoka nuo vežimo į ja- 
vus ir dumia. Prasilenkus vėl sugrįžta prie savo darbo. 
Savo priešus iš tolo galėdavo pažinti, nes šie paprastai 
važinėdavo po kelis. Seniau trobas statydavo dūminės, ma- 
žais langeliais. Jeigu tokį rekrutą burliokai užpuldavo naktį, 
tai šis, negalėdamas pabėgti pro langą, puldavo, apsiginkla- 
vęs kirviu ar kuo kitu pro duris ir, prasiskynęs sau kelią, pa- 
sprukdavo. Bet dažnai įuos, vis dėlto, sučiupdavo. Todėl 
daugumas ių nakvodavo vasarą daržinėse, o žiemą jaujose. 

Paprastai, sugavę tokius vyrus, surakindavo pančiais ir, 
kol surinkdavo jų daugiau, patalpindavo dvaro įaujose. Bet 
pasitaikydavo tokių specialistų, kurie numušdavo pančius ir 
pasprukdavo. Kartais iie paleisdavo ir kitus, nuginkluodavo 
sargybą ir visi išdumdavo iš jaujos. Tik, žinoma, ne visados 
liems taip lengvai pavykdavo. Už tokias savo drąsybes turė- 
davo ir smarkiai nukentėti. 

Joniškėlio klebonas turėjo raštininką savo svaini. kuris 
kartu buvo ir vargonininkas. Jis daugumui vyrų perdirbinė- 
davo metrikus ir daug ką išsuko iš kariuomenės. Tik tas vis- 
kas, pagaliau, išėjo aikštėn. Ir šit kaip tas atsitiko: 

Meškalaukių sodžiuje buvo du vienmečiai vyrukai. kurie 
kartu turėjo tarnauti kariuomenėje. 

Bet vienam iš jų buvo perdirbti dokumentai ir tą paliko 
namie, o kitą paėmė. Tada paimtojo tėvai apskundė valdžiai, 
iog klebono raštininkas čia viską padirbęs, todėl ir antras vy- 
ras turčięs stoti kariuomenėn. Už tokį dokumentų padirbinė- 
jimą raštininkas buvo nubaustas 3 metams kalėjimo. Bet kle- 
bonas už didelius pinigus savo svainį iš kalėjimo išpirko. Ma- 
tyt, rusams gerokai sukrovė į kišenę, iog net pats sakė: 

— Už tuos pinigus būčiau iį iš sidabro nulieięs, tiek iis 
man atsiėjo. 

Po to pats klebonas išsikėlė į Nevarėnus netoli Telšių, o 
tam savo svainiui ten pat, Mitkaičiuose, nupirko palivarką. 

Tuo laiku pats tarnavau klebonijoi ir pats krausčiau kle- 
boną į Nevarėnus. 


Kaip vaikus degtine girdydavo. 


Beveik kiekviename dvare būdavo bravoras degtinei va- 
ryti, todėl degtinė buvo visai pigi. Būdavo, turi paverdengį 
(3 skatikus), nučiai į bravorą, išmetei taurelę ir eini sau rau- 
donuodamas.  Puskvortė kaštavo 3 kap.,. kvorta — 6 kap. 
Žmonės daugiau ir neturėdavo ko nusitverti, kaip tik degti- 
nės. Neturėdami ko valgyti, pasiima degtinės ir, pasimirky- 
dami su duona, valgo. Duodavo jos ir mažiems vaikams, kad 
geriau miegotų.  Siurbtelės vaikas kokį gurkšnelį, kad pradės 
rėkti, spardytis, — smarkiai liežuvį kerpa. Pritaisydavo kumš- 
telį iš duonos ir smulkaus cukraus, pamirkydavo degtinėi, ap- 

spungydavo, kad ne taip degintų, ir duodavo čiulpti. Kiek pa- 
čiulpęs, vaikas užmigdavo ir gana ilgai miegodavo, 0 tėvai tuo 
tarpu eidavo į darbą. Todėl 10—13 metų vaikas degtinę trauk- 
davo kaip senis. Žmonės, degtine persisunkę, nebejautė tokio 
didelio vargo. Būdavo, urėdas nupylė bizūnu per pečius, — 
apsisukai ir vėl dainuoji. Jokio skausmo nejauti, tik naktį, iš- 
simiegojus, pradėdavo perštėti perkirstos vietos. 

Ben kam tekdavo išlaikyti daug rykščių, tai tam ir deg- 
tinė negelbėdavo; toks dažniausiai nusilpdavo. 

Visas bravoro pelnas eidavo ponui. Grūdų būdavo dau- 
gybė — pilni aruodai. Ir kur juos dės? — varydavo degtinę, 
girdydavo žmones, ir gana. Vėliau, kai panaikino baudžiavą, 
bravorai ėmė nykti, nes nebebuvo tiek grūdų degtinei varyti 
ir tiek gėrėjų. 

Visur pakelėse ponų buvo pristatyta smuklių, kurias dau- 
giausia nuomodavo žydai. Dvaro žmonės, važiuodami, už- 
sukdavo į tas smukles įsitraukti. 

Kunigai, vyskupo Valančiaus raginami, rašė žmonės į blai- 
vybės draugijas; per pamokslus barėsi ant girtuoklių, grasin- 
dami jiems pragaru ir šiaip visokiais būdais Žmones blaivino. 

Kai kurį laiką buvo sumažėjęs smuklių ir bravorų skaičius. 
Žmonės, įeigu ir gerdavo, tai nebe taip, kaip kad anksčiau. Ger- 
davo tik per kokias šventes, puotas ar panašias iškilmes, o 
Šiaip „kasdieninės degtinės“ jau nebebuvo. 

Tas blaivybės laikotarpis tęsėsi neilgai: 10—15 metų. Vė- 
liau vėl viskas atližo, atsileido, o dar labiau, kai mirė pats 
blaivybės skleidimo pradininkas — vysk. Valančius. Tada ku- 
nigai atšalo nuo blaivybės darbo; nebuvo kas ir iš pasauliečių 
tuo rūpinasi, todėl viskas ėmė eiti atgal. Vėl atsirado dau- 
giau smuklių, bravorų, vėl pradėjo Žmonės gerti. Nors nebe- 
pričio ligi to, kas buvo baudžiavos laikais, bet, vis dėlto, blai- 
vybė aptemo. 


Akli tiek skaityme, tiek rašyme. 


Baudžiavos laikais ir dar ją panaikinus, mūsų krašte ir 
niekur artimose vietose nebuvo jokių mokyklų, išskyrus tas, 
kurios buvo didesniuose miestuose. Jeigu kas norėdavo iš- 
mokti skaityti, tai eidavo pas mokantį ir mokydavosi. Tokių 

mokančių būdavo labai maža. Visame dvare rašyti ir skaityti 
mokėjo tik patys ponai ir urėdas, o visi kiti buvo akli tiek 
skaityme, tiek rašyme. Vyriausias dvaro  užvaizda Kaišo 
taip pat nemokėjo, nei skaityti, nei rašyti. Visa jo didybė 
buvo tame, kad jis valdė visus dvaro raktus. 

Nemokėdamas skaityti rašyti, skaitydavo maišais, 0 vė- 
liau pūrais. Jeigu norėdavo žinoti, kiek javų supildavo į 
aruodą, tai viską pažymėdavo anglies arba kreidos brūkšne- 
liais ant aruodo lentų. Kartais tie brūkšneliai nusitrindavo, 
tada nė pats užvaizda nebežinodavo, kiek iavų supilta. Jeigu 
veždavo dobilus ar šieną, tai vežimų skaičių pažymėdavo prie 
durų ant stulpo ramčiukais. 

Dar didesnis vargas buvo šeimininkėms (akmistrinėms), 
kurioms buvo pavesta valdyti paukščių ir pieno ūkis. Jų pa- 
prastai būdavo kiekviename dvare bei palivarke. Jos sąskai- 
tas iš savo ūkio ponui pristatydavo ant lazdų. Būdavo per 
mėnesį išmargina visą lazdą ramčiukais, kryžiukais ir paduo- 
da ponui. Tai vis sužymėta, kiek parduota sviesto, kalakutų, 
ančių, žąsų, vištų; kiek paukščių papiauta, kiek į didįjį dvarą 
išvežta ir t t. Nors ponas iš tokios sąskaitos mažai ką su- 
prasdavo, bet, vis dėlto, būdavo tai sąskaita. 

— (Gaila, — sakydavo ponas, — jog negalima žinoti, kas 
čia sužymėta — žąsys ar kiaušiniai. 

Teko girdėti, jog dar ir šiandien dvaruose yra užsilikusių 
tų sąskaitų — ramstytų lazdų. 

Kiekvienas aukštesnis dvaro žmogus norėdavo gauti ba- 
iorystę, bet sunku buvo tai atsiekti, ypač bemoksliams. Tas 
pats užvaizda Kaiša kaip norėio gauti bajorystę, bet negavo. 
Felicijonas Karpis pasakė: 

— Mokyk savo vaikus, ir kai vaikai bus mokyti, tai ir 
gausi bajorystę. Juk baioras negali būti bemokslis. 

Norėdavo būti baioru, nes bajorams buvo duodamos dide- 
lės lengvatos: nereikėdavo tarnauti kariuomenėį ir p. 


Su įaučiais į bažnyčią. 


Mano tetušis dar pasakoio, iog vienais metais buvo užė- 
jęs didelis gyvulių maras. Pastipo daug gyvulių, ypač arklių 
ir karvių. Ne tik žmonės, bet ir dvare, kol priaugino, kiek 

reikiant, arklių, dirbdavo arkliais ir jaučiais. Su jaučiais dau- 
giausia ardavo ir veždavo. 

Būdavo ir įuokingų atsitikimų. Kartą, vasarą, vežė į dva- 
rą dobilus. Vežti reikėjo per miestelį ir pro bažnyčią. Tą 
dieną, kaip tyčia, tiek saulė kaitino, kad ir kentėti buvo sunku. 
Jaučiai tiesiog nežinodavo, kur dėtis, ypač kad juos puldavo 
dar bimbalai. Taigi važiuoja trys darbininkai dobilų prikrau- 
tais vežimais. Jaučiai tik užrietė uodegas ir kad ėmė bėgti, 
net žemė dunda. Bažnyčia buvo dar naujai pastatyta ir šven- 
torius neaptaisytas. Kaip gražią vasaros dieną, didžiosios 
bažnyčios durys buvo atdaros. Jaučiai pasisuko, per duris ir 
į bažnyčią. Vežėjai dar suka, tempia, bet jautis negi arklys, 
nepažabosi, o nepažabotą gyvulį sunku pasukti. Taip ir su- 
važiavo visi į bažnyčią. Tik paskutiniam vežimui užkliuvo už 
durų ratai ir tas gavo sustoti priebažnyty. Paskui buvo nema- 
žai darbo, kol iš ten išvažiavo. 


Liūdnas tikrintojo galas. 


Jokių kuliamų mašinų nebuvo. Kuldavo kultuvais, vėliau 
ruliais, dar vėliau arklinėmis mašinomis ir, pagaliau, jau atsi- 
rado garinės mašinos. Smagiausia būdavo kulti kultuvais. 
Sustoja kokia trisdešimts vyrų apie išklotą klojimą ir pilia. 
Kiek kas gali, tiek muša; čia niekas neprivers nei paskubinti, 
nei mušti smarkiau. Jeigu nematydavom ateinantį poną, tai 
pasistengdavom, 0 kai ponas išeidavo ir vėl taip sau vary- 
davosi. 

Ponui nepatikdavo, jog mes ilgai kuldavom klojimą, nors 
javai būdavo gerai išdžiūvę, nes visados kuldavo iš jaujos, bet 
priversti mus paskubinti negalėjo, nes jis neturėdavo laiko il- 
zai stovėti, o dar blogiau, jog įam nevisados pavykdavo anksti 
atsikelti. 

Viename dvare, dar man mažam esant, pasakojo mano 
tėvelis, ponas norėjo patikrinti kulėjus, ar jie kulia, kaip rei- 
kiant, ar tik šiaip sau. Kada buvo priklotas klojimas, ponas 
liepė vienam savo tarnui, niekam nematant, palisti po šiaudais 
ir tikrinti, ar jie smarkiai drožia ar ne? Šis palindo po šiaudais, 
ponas dar jį gražiai apklojo, šiaudus išlygino ir, lyg nieko ne- 
buvę, išėjo. 

Netrukus atėio darbininkai ir ėmė kulti. Bet, matyt, buvo 
kas pamatęs ir žinojo, kad po šiaudais guli ių tikrintojas, nes 
visi, kad pradės iš visų įėgų kulti, net šiaudai šokinėja. Iškarto 
visi taikė, kur storiau, neva norėdami tą storumą išlyginti. Tuo 
tarpu įėjo ponas ir, pamatęs, įog įo tarnas taip smarkiai kulia- 
mas, šoko gelbėti. Bet jau buvo pervėlu, nes tarnas gulėjo ne- 
begyvas, visas mėlynas, su sudaužyta galva. Ponas, pats bū- 
damas kaltas, nežinojo, ką daryti, tik pykčiu degė, o kūlėjai 
teisinosi, nieko apie tai nežinoję. 


Baudžiauninkų uostamojo taboko tabokinė. Galelių k. 
Vyžuonių v. Utenos aps. (Valst. Arch. kom.). 


Kūlėjai ir kūlėjos pasiimdavo visai savaitei maisto ir čia 
gyvendavo nuo pirmadienio iki šeštadienio. Jeigu būdavo ne- 
šalta, tai vyrai nakvodavo klojime ant šiaudų, o jei šalta, tai 
visi jaujose. Darbininkų būdavo daug, o jaujos tik dvi, todėl 
iose priguldavo Žmonių, kaip silkių statinėj. 


Ponų medžioklės. 


Ponai, pramogų tikslams, dažnai rengdavo medžiokles. 
Būdavo, žiemą, ypač prieš Kalėdas, suvažiuoja visas būrys po- 
nų ir eina medžioti. Pavarydavo žmones zuikių baidyti. Taip 

ir trukšmaudavo po mišką. Ponai, kiek medžiodavo, kiek ne, 
o paskui gerdavo, kaušdavo, žodžiu — pasidarydavo nemažas 
balius. 

Karpis labai rūpinosi miškų gyvuliais. Tam tikslui miš- 
kuose buvo pastatyta daržinėlių, kuriose sukraudavo žvėrims 
pašaro. Kiekvienais metais veždavo į tas daržiniukes po du 
birkavu dobilų; be to, šerdavo juos runkeliais, morkomis, gy- 
lėmis ir kitokiu pašaru. Žmonės, begalo bijodami pono, nė pirš- 
te nepridėdavo prie tų pašarų. Visą tą pašarą ir sunaudodavo 
miško žvėreliai. Vienas ponas tuos miško žvėrelius maitino, 
bet užtai jis vienas su savo giminaičiais ir pažįstamais ir teme- 
džiodavo. Jeigu kas nušaudavo kokį žvėrelį, tai gaudavo ne- 
mažą bausmę: arba geroką skaičių rykščių, arba turėdavo su- 
mokėti tam tikrą sumą pinigų. Bet, nežiūrint draudimo, atsi- 
rasdavo ir tokių, kurie smarkiai pakenkdavo miško žvėreliams. 

Tą draudžiamą medžioklę turėdavo sekti eiguliai, kurie, 
esant reikalui, ir vidurnaktį be dvasios bėgdavo į mišką Žiūrėti, 
kas medžioja. Jeigu medžiotoją nutverdavo, tai tas gerokai 
atkentėdavo ir atsižadėdavo medžioti. Bet atsitikdavo ir taip, 
iog medžiotojai nakties metu nueidavo tiesiog į Žvėrių darži- 
nėlę ir tenai nukaudavo keletą kiškių ar kitų žvėrelių. 


Poniškos nesamonės. 


Kada Karpis gavo rusų kariuomenės maršalo laipsnį, kėlė 
didžiausią, iškilmingiausią puotą. Puota buvo atlikta su įvai- 
riomis net kvailomis ceremonijomis. 

Puotoie dalyvavo, be jo visų giminių ir pažįstamų, visi 
lažininkai ir apskritai, kas tik norėjo. Žmonių priplaukė tiek, 
iog visas dvaras buvo sausakimšai prisigrūdęs. Pirmą iškilmių 
dieną baudžiauninkams buvo sėjami pinigai — po pusę rublio. 
Vežime su maišu pusrublių važiavo žmogus ir saujomis iš visų 
jėgų bėrė į šalis. Žmonės, užsimušdami, stumdydami kits kitą, 
virsdami per galvas, rinko pinigus. Ant rytojaus taip pat bėrė, 
bet jau po rublį. Žmonės dar su didesniu įnirtimu griebė pini- 
gus. Pats maršalas važiavo su savo draugais paskui vežimo 
su pinigais ir gardžiai juokėsi iš pinigų rinkėjų. 

(Ponas pažaidė su žmonėmis ir labai negražiai, nepado- 
riai, jog „Baudžiavos“ Redaktorius to jo žaismo čia net neį- 
rašo). 

Visi lažininkai gavo gerokai išsigerti. Kiekvienas, paėmęs 
stiklinę baltosios, šaukdavo: „vivat maršalas“ (tegyvuoja mar- 
šalas) ir, išgėręs, droždavo ją į žemę, kad į smulkias šukeles 
subyrėdavo. Tą sumušęs, galėdavo imti kitą ir vėl, išgėręs, 
drožti žemėn. Taip išėio keletas tūkstančių stiklų. Čia ponas 
parodė ne tik savo turtingumą, bet kartu ir kvailumą. Visa tai 
žmonėse sukėlė didžiausį nustebimą. 

Darydavo įis ir kitų kvailumų. Taip, pavyzdžiui, kartą jis 
liepė nupiauti lauką tik ką peržydėjusių rugių ir ėmė klausinėti 
visų baudžiauninkų, ar gerai padaręs. Kiekvienas, norėdamas 
jam įtikti, tą io darbą gyrė. Bet pats ponas, supratęs, iog jie 
giria tik dėl jo malonės, liepė taip nedaryti. Žinoma, tokius 
neišmintingus dalykus jam nebuvo sunku daryti, nes nežinojo, 
kur dėti pinigų ir javų. Todėl įam lengva buvo iš tų didelių 
turtų pastatyti Joniškėly gražią bažnyčią, mokyklą ir ligoninę. 


Kelnės be įuosmens ir mergaičių raineliai. 


Anais laikais žmonės nešioję labai paprastus drabužius. 
Vyrų švarkai buvo paprasto milo, o vasarinės kelnės iš baltos 
storos drobės. Kelnėms nebuvo jokio juosmens. Vietoj įuos- 
mens buvo apraukta virvutė. Su ta virvute, kaip maišą, ap- 
raukdavo apie liemenį. Bet jei atsitikdavo nelaimė — virvutė 
trūkdavo, tai ar tau aplinkui būtų merginų būrys, ar vyrų, vis 
vien kelnės nusmukdavo iki kulnų, ir gana; dar blogiau būdavo 
vasarą, nes vyrai nešiodavo tik vienomis kelnėmis. 

Vaikai iki 7—8 metų vaikščiodavo vienais marškiniais. 
Vaikų marškiniai buvo žemiau kelių. Per vidurį buvo sujuo- 
siama juostele. Vėliau ir tokiems vyrams pradėjo siūti maišų 
pavidalo kelnes. Merginos dėvėdavo bliuskomis ir rainuotais 
sijonais. Net ir daina buvo sudėta: 


Sukis mano rainelis, 
Kad mylėtų bernelis. 


Taip pat nešiodavo ir šniūravonėmis, kurias priešais su- 
varstinėdavo šniūreliais. Ryšėdavo paprastai skarelėmis. Mer- 
gaitės šventadieniais dažnai užsidėdavo gražius galionus. Ne- 
šiodavo ir tam tikras kaukes. bet labai mažai; ir tai daugiausia 
bajorės ir miestietės. 

Bažnyčioje kryžmais gulį. 


Bažnyčia savo dalykuose buvo gana griežta. Ne tik nusi- 
dėjėliams, bet ir apskritai visiems reikėdavo laikyti aštresnius 
pasninkus, negu šiandieną. Didžiausios bausmės būdavo iš- 
tvirkėliams, paleistuviams. Jie už savo nuodėmes turėdavo at- 
gailaut, gulėdami kur nors prie bažnyčios kryžmais. Jeigu bū- 
davo aiškiai žinomos abi ištvirkėlių pusės, tai vyriškis gulė- 
davo kryžmais vienoj pusėj bažnyčios, moteris gi kitoj pusėj. 
Bet žmonės tada būdavo geresni, negu dabar, todėl ir tokių di- 
delių nusidėjėlių retai pasitaikydavo, Aštrios bažnyčios baus- 
mės ir kasdieninis vargas saugojo Žmones nuo išdykavimų. 

Visas žmonių džiaugsmas ir pramogos buvo iaunimo va- 
karuškos ir degtinė, o senųjų tik degtinė. Daugiau ko gero 
niekas ir nematė. 

Taip, maždaug, anais laikais gyveno ir vargo Žmonės. 

Papasakojo Juozas Krikščiūnas, 80 m. amžiaus. Užrašė 
1930 m. sausio 5 d. Juozas Vaičeliūnas. Abu gyvena Augusta- 
vos dvare, Klovainių v. Biržų ap. 


Kokius milžiniškus turtus turėjo baudžiavos laikais kai 
kurie didikai matyti kad ir iš to, įog grapas Ignas Karpis savo 
testamente 1808 m. užrašė dviem vyresniems tarnams (ka- 
merdineriams) 200.000 auksinių (zlotų), kitiems po 100—3.000 
zl., visiems Joniškėlio gyventojams be tikybos, lyties ir am- 
žiaus skirtumo po 30 talerių ir dovanojo visiems savo dvariš- 
kiams ir ūkininkams apie 1.700.000 zl., jo paties steigiamai ligo- 
ninei ir mokyklai išlaikyti 440.000 zl., Joniškėlio dvaro išpir- 
kimui 10.300.000' 71. (dvaras, matyti, buvo perleistas į sveti- 
mas, ne giminių, rankas). Be to, kaip mūsų jau anksčiau pasa- 
kyta, tuo pačiu testamentu Karpis atleido iš baudžiavos 16.000 
baudžiauninkų. Pažymėtina, iog Karpis į testamentą įrašė, 
jog visus šiuos turtus yra įsigijęs Žmonių darbu!). 

Apie I. Karpi mūsų jau rašyta 35 pusl. 

Joniškėlio bažnyčią pastatė Benediktas Karpis 1792 m., o 
ligoninę ir žemės ūkio mokyklą įsteigė jo sūnus Ignas. Jis tai 
mokyklai užrašė 100 dešimtinių žemės. UŽ tą žemę buvo 
mokama nuoma, kuri drauge su nuošimčiais sudarė kapitalą 


)  „Vilenskii Kurier“ 1809 m. („L. Aidas“ 1932. III. 5. 1427 Nr.). 

mokyklos trobesiams statyti. Joniškėlio parapijos Žmonės 
nieko nemokėdavo, nei gydytojui už gydymą, nei už vaistus, 
nei už gulėiimą ligoninėje. Paleidęs iš baudžiavos žmones, 
Ignas Karpis už ūkininkų nuomojamą žemę paskyrė labai ne- 
didelę nuomą. Paskui Žmonės savo nuomojamą žemę apie 
1590 m. iš dvaro išsipirko. 

Du Karpiai buvo baiorų vadais arba maršalkomis, bet nė 
vienas Karpis nėra buvęs rusų kariuomenės maršalkas?). 

Šios ligoninės gydytoju bei vedėju ilgus metus buvo lie- 
tuvis patriotas bei humanistas daktaras Jonas Leonas Petke- 
vičius, rašytojos Gabrielės Petkevičaitės tėvas. Apie įį rašyta 
„Knygnešio“ II t. 

Jau mums žinomoje Aianasievo knygoje apie Joniškėlio 
dvarą ir io žemių nuomininkus ūkininkus 450—453 p. taip pa- 
rašyta: 

„Šio dvaro valstiečiai atleisti iš baudžiavos su teise per- 
sikelti į kitas žemes arba į kitą luomą 1810 m. Todėl santy- 
kiai tarp Žmonių ir dvarininko čia paremti visai laisvais ir ge- 
ros valios susitarimais. 

Dvaras turi 20.000 dešimtinių labai derlingos molėtos 
žemės. Valstiečių ir palivarkuose trylaukis ūkis; ūkininkau- 
jama paprastais įrankiais. 

Dabartinis dvarininkas, perėmęs 1858 m. ūki, ... pirmu- 
keltų valstiečių apšvietimą ir pagerintų ių buiti. Jis valstie- 
čiams suteikė asmeninę laisvę. 

Valstiečių ūkiai turi 20—30 dešimtinių dirbamos žemės. Iš 
viso pilnų valstiečių ūkių 294 ir 78 pusinių bei ketvirčių ... Iš 
jų 280 moka čyžes. Žmonės daugumoje gyvena kaimuose. 

Nuomos mokama nuo 1 r. 60 k. iki 2 r. 15 k. už dešim- 
tinę visos žemės (apie 2076 gryno pelno). Jeigu būtų mokama 
vien tik už dirbamą žemę, tai pagal vietos kainas susidarytų 
apie 5 r. už dešimtinę. Miško medžiaga valstiečiams duoda- 
ma dykai... 

Prie paties Joniškėlio dvaro priklauso 300 deš. ariamos 
žemės, 231 d. pievų, 29 d. ganyklų ir 262 d. miško. Dvare iš- 
laikoma 250 karvių, 50 darbo arklių ir 26 jaučiai. Dvare tar- 


2) Rašytojos G. Petkevičaitės suteiktos žinios. p 


Baudžiava. I. 

nauja matininkas, gaunąs 200 r. algos, dvaro valdymo padė- 
įėjas, gaunąs visą maistą sau ir savo šeimai ir 600 r. algos, ra- 
čius — 70 r., kalvis 70 r., kalvio padėjėias 26 r., 18 nevedusių 
bernų po 26 r., 2 pusberniai po 16 r. ir 18 mergų po 10 r. Visi 
jie gauna pilną išlaikymą, o kai kurie dar ir drabužius. 28 ve- 
dusieji bernai savaitėje turi atlikti 3 pėsčias dienas. Jie apgy- 
vendinti pirkiose, jiems duota valdyti 200 d. įvairios Žemės. 
Kiekvienas iš ių išlaiko po 2—3 melžiamas karves, po 2 arkliu 
ir po keletą avių ir kiaulių“. 

Iš to matome, iog šviesūs dvarininkai Karpiai, atsisakę 
nuo baudžiavos, savo dvaruose puikiai vertėsi. Tą patį būtų 
galėję padaryti ir kiti dvarai, jeigu ių savininkai būtų užtekti- 
nai kultūringi buvę. 


BEŽEMIO BERNO DALIA. 


Dėl ligos išvarytas iš savo ikio. 


— Na, tai dabar pakalbėsime apie baudžiavą, — tariau 
mūsų kaimo senukui Juozui Rudžiui. — Pasakok, ką atsimin- 
damas, o aš užrašinėsiu. 

— (Gerai, — atsakė senukas, jau pirmiau dėl to pasikal- 
bėiimo mano įspėtas. 

— Kaip aš atsimenu, buvo į baudžiavos galą, nes gimiau 
1848 metais. Mano tėvas, Jonas, Kiemėnų kaime turėjo 27 de- 
šimtinių ūkį. Šeimynos laikė 2 bernu ir 2 mergaiti, bet visi 
buvo nedideli. 

Vieną pavasari tėvas susirgo karštinėmis. Reikia laukai 
dirbti. o čia šeimininkas serga, 0 su svetimais neprasikursi! 


— Reikėjo ką nors iš savųjų paimti, — tariau, — Vis 
bitų lengviau buvę. 
— Nė imti nereikėjo, — atsakė senukas. — Dėdė Morkū- 


nas buvo pas mus bundininku. Tėvui susirgus, išvogė sėklą. 
Reikia sėti, o sėklos trūksta. Motina viena nepaiėgia visur 
apeiti. Čia dvaran nešk šeimynai pusryčius, pietus, čia savo 
laukus dirbk. Dvaran turėdavo leisti savaitėje berna ir mer- 


giotę po 3 dienas. 
Tėvas sirgo tris savaites. Ponas, nelaukdamas tėvą pa- 


gijant, idėio dėdę šeimininku, o mus, išvaręs iš ūkio, padarė 

bernais. Ir teko gyventi pas svetimus, visą turtą palikus sve- 
timiems. 

Tėvas bernaudamas penkias dienas dirbdavo ūkininkui, 0 
šeštą sau. 


— Sunkūs laikai jums buvo užėię, — įterpiau savo Žodį, 
berašydamas. 
— Nepersunkiausi, — atsakė senukas, dėl ko aš net nu- 


stebau. — Atsimenu, tėvas per šeštadienį pripiaudavo po dvaro 
ganyklas ir pakrūmeės šieno, 0 motina su mumis, vaikais, tą 


Medinis, žmogaus traukiamas, arklas. Šiaulių v. („Aušros“ muz.). 


šieną pridžiovindavo ir suveždavo. Teisybė, man toks dar- 
bas nepatikdavo, kam taip sunkiai tokiomis šiltomis dienomis 
dirbti! 

Išlaikydavom karvę ir arklį Pašaro užtekdavo ir mėšlo 
primindavo. Be ordinarijos gaudavom mėšlui žemės tiek, kiek 
išgali apmėšti mėšlu. Mes apveždavom dideli „purniką“ — 
virš trečdalį dešimtinės. 

Į įimėštą žemę sėdavom rugių, o kitais metais vasarojų. 
lr taip kasmet. 

Šeimininkui nepatikdavo, kam tokį gabalą nukrečiam, bet 
nieko neveiksi — taip sutarta. Kitiems metams per šv. Mika- 
lojų samdosi kitą berną, o mums reikia keltis su visu pašaru 
ir javais pas kitą ūkininką. Retai kur pabūdavom po dvejus 

metus. Blogų metų neturėjom, nes visada turėjom pakanka- 
mai javų. Motina, kaip ir kitos bernų moterys, dirbo 30 dienų 
per metus, gaudama už tai daržiuką, žinoma, ne iš ponų, bet 
iš ūkininkų. 

Bernams bei kitiems tarnautojams buvo daug lengviau, 
negu ūkininkams. Už tat bernai, eidami dvaran ir grįždami 
iš dvaro, visada dainuodavo. 

Kiemėnų kaimo baudžiauninkai ūkininkai dvarui turėdavo 
nudirbti visus laukus, su arkliais arba su spragilais iškulti ja- 
vus, Žiema privežti malkų, ledo, išvežti Rygon grūdus, su- 
vežti pastatams rąstus, pavasarį eiti prie statybos, dirbti bra- 
vare, žŽvyruoti kelius, statyti ir taisyti tiltus; Žvyrą ir rąstus. 
tiltams duodavo dvaras iš savo laukų ir iš savo miškų. 

Kiemėnų kaimo gatvė buvo be galo plati ir todėl niekad 
negalėdavo ios tinkamai nužvyruoti. Vienas dvaro savinin- 
kas, kažkoks generolas, parsikvietė gudus ir išvedė tiesų vieš- 
kelį, šalyse sukasęs neišlipamus griovius, susodinęs medelius. 
ir tuo būdu Žymiai susiaurinęs pačią gatvę. 


Merginų slėptuvėlės. 


Merginos turėdavo dvaro karves melžti ir liuobti po tris 
dienas pakaitomis. (Ganyklose jos buvo įsitaisiusios rūselius, 
kame paslėpdavo pieno, grietinės, sviesto, 0 berniukai ten nu- 
gabendavo iš dvaro rūkyklos mėsos. 

Kartą vienas berniokas nudžiovęs sviesto, bet nebespėjęs 
nuslėpti, susidėjęs į skrybėlę ir piaunąs šieną. Sviestas patir- 
pęs ir bėga per veidą. 

— Žinoma, iį tuojau kas įskundė, — vėl neiškentęs įter- 
piau savo žodį. 

— Visai ne! — ramiai atsakė pasakotojas. — Nors ir 
smarkiai rykštėmis bausdavo, bet atsirasdavo, kurie bausmių 
nebodavo, o išduoti viens kito neišduodavo. 

— Išeina, kad baudžiauninkai patys, nė kieno neprižiūrimi, 
visus darbus nudirbdavę, — nutraukiau senuko pasakojimą. — 
Vis nepasakai, kas baudžiauninkus prižiūrėdavo. 

— Tuojau pasakysiu: artimiausi baudžiauninkų prižiūrė- 
tojai vadinosi kluoniai. Jie buvo iš pačių Žmonių tarpo ski- 

riami. Nuo jų labai dažnai baudžiauninkai „nukęsdavo. Bet 
kartais ir žmonėms pavykdavo jiems atkeršyti. 

Kai kurį laiką kluoniu buvo toks Katilius. Labai žiaurus 
žmogelis! Kažkokia mergina netikusiai pradžiovė įaują. Mer- 
gina turėjusi šunvotę ant juosmens. Katilius kaip griebęs lupti 
kančiumi, tai šunvotę su visomis šaknimis ir ištaškęs. 

Ir šiaip dėl menkiausio dalykėlio skųsdavęs ponui. Todėl 
berniokai, susitarę, pasiryžo jam atkeršyti. Ėmę ir įkišę pūrą 
kviečių į gubas už klojimo. Vežant rugius, urėdas ir aptiko. 
Visa bėda už tai teko kluoniui. Ir iš vietos pavarė, ir dar rykš- 
čių davė tiek, kad tris savaites vyras negalėjęs atsisėsti ir vis 
rykščių galus traukęs iš pasturgalio. 

Pavarius Katilių, kluoniumi paskyrė Vegi. Šis buvęs vi- 
sai kitoks. Kartą ateinąs vagoris į klojimą, o čia negali bepri- 
kloti klojimo — trūksta javų. Kas čia kaltas? (Gi mergos, 
jaujos džiovėios. Tiesia mergas ant klojimo, o Vegis ir sako 
joms tylomis: 

— Tik mokėkit verkti, o šiaip nebijokite. 

Paklojo šalia mergų kailiniukus ir šveičia per juos. O 
stiprus buvo vyras! Mergiotės, šalimais gulėdamos, tik ver- 
kia, dejuoja. Vagoriui išėius iš klojimo, visi gardžiai iuokiasi. 

Keliaklupščias apie bažnyčią. 


Bravare varoma degtinė buvusi gardi, tai ne vieną iš dir- 
bančių prie degtinės varymo darbininkų ir suviliodavo. Be- 
dirbdami įsimanydavo paragauti, nors ir po užraktais buvo 
laikoma.  Iškeldavo sandėlio lubas, įlįsdavo ir, nuvarę stati- 
nių lankus, pragręždavo lanko vietoje skylutę ir garšva pri- 
siurbdavo. Pasismaginę skylutę užkaldavę ir lankus atgal 
užvarydavę, kaip buvę. 

Bet kartais atsitikdavę persidaugyti ir čia pat prie stati- 
nių nusilpti. Tada blogai; rykščių nebeišvengdavę. 

Vieną kartą pagavo visą tokių įsibrovėlių draugę.  Pir- 
mučiausia visus ėmė kamantinėti, kas ką darė. 

— O tu, šelmi, ką darei? — iš eilės klausia kažkurį iš jų. 

— Aš nieko nedariau, atsako šisai. — Aš tik lubų lentas 
laikiau pakėlęs. 

—Tik lubų lentas, — sako kamantinėtojai. — Gerai! Už 
tat gulk ir tu. 


L EOS VS 


Ir kerta, kaip ir kitiems, nors šis degtinės nė ragavęs 
nebuvo. 

Saločiuose (mūsų parapijoje) buvo smarkus klebonas 
kun. Laurinavičius. Jis, būdavo, po mišių pasiima porą vyrų 
ir važiuoja į karčiamas. Aptikeęs geriančius, liepia vyrams 
tiesti. Įkerta porą kartų, paleidžia ir liepia važiuoti namo. 
Taip vyrai ir eina vienas paskui kito namo. Čia ištuštinęs, 
važiuoja kiton karčiamon. 

Kubiliūnuose buvęs žmogus, Ragaišis, mėgstąs išgerti. 
Klebonas nusiuntęs porą špitolninkų karčiamon atvesti Ragaiši. 
Šie atvedę. 

— Veskit įį keliaklupščia aplink bažnyčią, — sako kle- 
bonas. 

Du špitolninkai veda Ragaišį aplink bažnyčią, 0 trečias, 
prisitaisęs ant virvelės degtinės butelį, traukia prieš iį ir iuo- 
kauja: 

— Ragaiši! Šok ant butelio. 

— Paleiskit, vyrai, paleiskitt Daugiau nebegersiu, — 
prašosi Ragaišis, keliaklupščias aplink bažnyčią vedamas. 

A. Rudis. Kiemėnai. Saločių v. 


OŽKŲ ŪKIAI. 


Badu marinami. 


— Mes, — pasakoja senoji Darata Mažuknienė, — pri- 
klausėm Biržų dvarininkui grapui Jonui Tiškevičiui.  Ponaitis 
buvo nebejaunas. Žmonių labai nesigailėdavo, ypač jaunų 
mergaičių. 

Jis turėjo daug dvarų, bet visur buvo negeriau. Tada 
buvau dar maža mergaitė; dirbti dvare veik neteko, tik neš- 
davau į dvarą saviesiems valgyt... 

Prasikaltusius kapodavo rykštėmis tie patys Žmonės. 
Jeigu blogai lupsi, tai tave lups. Labiau prasikaltusius visai 
sukruvindavo. Kitus užtaisydavo kaladėn ir įmesdavo kokion 
rūsin ar kamaron. Ten badu atvėsindavo, troškuliu marin- 

davo ar, pagaliau, tiek duonos ir vandens duodavo, kad tik 
badu nemirtų. Kad nepabėgtų — sargybą pristatydavo (1). 

Žiemą ir vasarą vyrams paeiliui tekdavo sargybon eiti, 
dvaro saugoti. 

Ūkininkai — tie patys baudžiauninkai — samdiniams mo- 
kėjo: mergai per metus 4 rubliai, piemeniui 5 auksinai (auk- 
sinas 15 kapeikų). 

Žmonės vis pasakojo, girdi, ateisią laikai — visi laisvi 
būsim. Bet nei ponai, nei mužikai tuo netikėjo. Jau buvau 
ištekėjusi, kada caras dovanojo žmonėms laisvę. 

Darata Mažuknienė gimusi apie 1842 m., akla, bet atmintį 
turi gerą. Gyvena Paberlių k., Krinčino v. 


Neblogas ponas. 


Pasakoja Marijona Kazėnienė, gimusi apie 1840 m. Pet- 
riškių km., Krinčino v. Gyvena Berklainėliuose. 

Bobutė labai sena; kaip sakoma: vėjas smarkiau papūs 
ir sugrius. Tačiau, kalba be iokių svyravimų, labai greit ir 
aiškiai. Kuo senesni laikai, tuo geriau prisimena. 

— Mano tėvai ir tėvų tėvai buvo baudžiauninkai. Man 
ir pačiai nemažai teko baudžiavon eiti. Atsimenu, kaip sek- 
madieniais, atėjusios iš bažnyčios, eidavome į dvarą verpti. 
Ponas buvo apygeris, kunigai liepdavo ponų klausyti. 

Visą žiemą vyrai kuldavo kultuvais; kuldavo net iki sek- 
minių. Tačiau, nežiūrint sunkių laikų, žmonės buvo linksmi. 
Ardavo daugiausia jaučiais. 

Pono kaimuose buvo ūkininkai „„sosėdai“. Baudžiavą ėio 
ūkininkai. Jie turėjo po tris „„sosėdus“. Jeigu ūkininkui ūkio 
vesti bei baudžiavos eiti nesisekdavo, tai ponas ūkininką iš- 
mesdavo, 0 jo vieton pastatydavo berną, kuris nuo to laiko 
tapdavo ūkininku. Mes priklausėm  Berklainių dvarininkui 
Ropui. 

Tada Berklainių Ropams priklausė šie kaimai: Suntautai, 
Petriškiai, Jutiškiai, Daukniūnai. Suntautai nors ir ėjo bau- 
džiavon, bet buvo turtingi. Suntautai, neužilgo prieš palei- 
džiant iš baudžiavos, išsipirko iš pono.  Berklainiuose buvo 


Ka alla 


Ropo karčiama. Ramanauskas buvo tos karčiamos šeimininku. 
Rudenį ir žiemą čia žmonės daug gerdavo. 

Berklainiuose gyveno trys ūkininkai. Kartą Ropas juos 
visus išmetė ir jų vieton pasodino kitus. 

Ūkininkai tais laikais laikė daug ožkų. Jas atskirai, daž- 
niausiai dideliausiais pulkais, ganydavo bendrose kaimo ga- 
nyklose. „Sosėdai“ laikydavo karvę ir porą ožkų. 

Berklainių ponia kartais, vasarą, susodindavo savo vai- 
kus į bričką ir nuvažiuodavo į Daukniūnų sodžių. Čia susto- 
davo ir liepdavo suvaryti visas kaimo ožkas. Mat, vaikams 
būdavo įdomu. 

Gulbijonų dvaro (Krinčino v.) Varašinskienė į bažnyčią 
važiuodavo 12 arklių. Ponai su ypatingu triukšmu važiuodavo 
į bažnyčią Velykų rytą. Tada būdavo didžiausias bizūnų 
pliauškėjimas. 

Kai jau žmonės nuimdavo nuo laukų, ponas liepdavo pa- 
piauti kokius du jaučius, atvežti iš bravaro alaus — valgykit 
ir gerkit! Taip ir puotaudavo kokias tris dienas. Ponia mo- 
terims duodavo dovanėlių. 

Žmonėms alų daryti pono buvo uždrausta. 

Velykas, Sekmines, šv. Petrą švęsdavo po tris dienas. 
Mūsų ponas, vis dėlto, buvo geras. 


Triių mergaičių obelės. 


Visai kas kita Ąžuolpamušės ir Raudondvario (Biržų ap.) 
ponas Klekmanas. Anas buvo begalo žiaurus. Pas mus saky- 
davo, iog prasikaltusį liepdavo pririšti prie rankinių girnų Žalių 
grūdų malti; prasimanydavo ir kitas kankines. 

Paiešmenių ponas Klebokas irgi buvo žiaurus. Mamaitė 
rodė prie Paiešmenių upės tris obeles, kur buvo palaidotos trys 
jaunos mergaitės, kurias tas Klebokas nukankino. 

Ūkininkai mergaitei per metus mokėdavo 3 rubl. 50 ka- 
peikų.  Vedusiam bernui ūkininkas pasėdavo bandą (nuo to to- 
kius bernus ir iki šiol bandininkais vadina): vieną pūrą avižų ir 
vieną pūrą miežių. Nevedusiam duodavo 5 pūrus iškultų grūdų. 

Mūsų Ropas statė naują mūrinį rūmą. Visus savo Žmo- 
nes išvarė dirbti; dirbau ir aš: iš plytinės vežiau plytas. Tik 
ateina pats ponas (Julikas Ropas) ir susijaudinusiu balsu sako: 

— Jūs jau nebe mano, 0 aš nebe jūsų, važiuokit, kur 
norit! 


-—35 ———3 


Baudžiavos laikų lauknešėlis. Radviliškio v. Šiau- 
lių aps. („Aušros“ muz.). 


Iš to džiaugsmo ir susijaudinimo namo parlėkiau net su 
plytų prikrautais vežimais. 
Po to, kai paleido iš baudžiavos, pasidarė geriau gyventi. 
Algos vyrui buvo 30 rublių. 
Mykolas Balčiūnas, Kaunas. Ukmergės pl. 125. 


(1) Dvarininkai baudžiauninkus už nusikaltimus, kurie 
lietė patį dvarininką, io ūkį ar kitokius jo reikalus, savo nuo- 
žiūra teisdavo ir bausdavo — plakdavo rykštėmis, kalindavo 
ar p. Skundai ant dvarininkų buvo uždrausti. 

Dėl nusikaltimų, kurie neliesdavo dvarininko reikalų, bau- 
džiauninkai buvo teisiami ir baudžiami bendra tvarka. 

Bet, nežiūrint, kad baudžiauninkams buvo draudžiama 
skustis ant savo dvarininkų, Kauno gubernatoriaus archyve 

yra daugybė baudžiauninkų (o taip pat ir laisvųjų Žmonių) 
skundų ant savo dvarininkų už jų daromas įiems priespaudas, 
žiaurų elgėsi, neteisėtus darbus ir daugeli kitų skriaudų. Iš to 
matome, iog ir šiuo atveiu įstatymai, baudžiauninkų laimei, 
nebuvo griežtai vykdomi, nors baudžiauninkus už skundus 
dažnai ir skaudžiai nubausdavo. Šiaip gi beveik visi sumi- 
nėti skundai palikti be iokių pasėkų — atrodo, įog ir svarstyti 
nebuvo!). 


Paiešmenių ąžuolo vaiduoklis. 


Paiešmenių dvare yra senas, prie pat Iešmenės upės augąs 
ažuolas. Vienas Pasvalio v. Papivesio k. 80 metų žmogus 
1926 m. apie iį man papasakoio: 

— Paiešmenių dvarą valdė labai biaurus ponas. Ne vie- 
nas iš pono gaudavo lupti, o kitiems liepdavo lipti į ąžuolą ir 
kukuoti.  Bekukuojanti nušaudavo. 

Į pono mišką žmogui iėius, pono šunes imdavo loti, 0 po- 
nas tuojau eidavo Žiūrėti, kas ten yra. Radęs žmogų, šunimis 
ii užpiudydavo, o kitą ir nušaudavo. 

Vienas baudžiauninkas kartą tarė kitiems baudžiau- 
ninkams:; 

— Šis prakeiktas ponas yra daug Žmonių nušovęs; mes visi 
daug nuo įo kenčiame. Aš dabar eisiu jį užmušti. 

Tai taręs, nučio į mišką, nusipiovė ąžuolinį kuokinį ir 
sudavė juo per medi, kad ponas užgirstų.  Bežiūrint pamatė 
atiojant poną su šunimis. Ponas užpiudė ii šunimis, bet vikrus 
baudžiauninkas atsigynė nuo šunų ir, nieko nelaukdamas, rėžė 
ponui per sprandą. Ponas apsvaigęs nugriuvo nuo arklio, bet 
atsigavęs nuėjo į dvara, pasakė, kas ii parmušė ir trečią dieną 
mirė. 

Baudžiauninkas, numušęs poną nuo arklio, nuėio į gerus 
žmones, ir ten slapstėsi, kad neužmatytų valdžia ar ponas. Nors 
to baudžiauninko ir ieškojo, bet žmonės jį mylėjo ir slėpė savo 
tarpe. 

Po pono mirties prie to ąžuolo ėmė vaidintis. Žmonės 
matę poną ant to ąžuolo lankstantį ir dejuojanti?). 


1) Centr. valst. archyvas. 
?) Iš Lietuvių Tautosakos Archyvo. 619 (114) Nr. 


PANEVĖŽIO APSKRITIS 


BAUDŽIAVA KARALIŠKUOSE DVARUOSE. 


Pasakotoja Ona Vireliūnaitė Augulienė, gimusi Vežionių 
kaime, gyvenanti Paberžių kaime, abu Kupiškio v., 100 metų 
amžiaus. 

Sunki ir karališkųjų baudžiauninkų duona. 


Pati pasakotoja baudžiavos nėjusi, bet gerai pamenanti, 
kaip ėię jos tėvai į Pajuodupės dvarą, 4 kilometrai nuo Ku- 
piškio. Dabar to dvaro griuvėsiuose stovi Pajuodupės kaimas. 

— Tik pasiklausyk! — ėmė pasakoti senutė: — Pajuod- 
upės dvaras su Paberžės palivarku buvo karališkas. Kadangi 
karališkuose dvaruose baudžiava buvo anksčiau panaikinta, 
todėl ir man neteko baudžiavos eiti (1). 

Anksčiau, kai baudžiava karališkuose dvaruose dar ne- 
buvo panaikinta, Pajuodupės dvarui baudžiava ėjo Vėžionių, 
Drulėnų, Žaidelių, Svidenių ir Paketurių kaimai (visi Kup. v.) 
ir Kupiškio miestelis. Tuo laiku Račiūpėnai, Smilgiai, Aukšt- 
upėnai dar nebuvo išsikėlę ir gyveno Kupiškio miestely. Pa- 
įjuodupės dvaro valdytoju buvo rusas apicierius Makorskis, 0 
tijūnu sukalbamasai žmogus Šalkauskas. 

Į dvarą iš kiekvieno kiemo eidavo du žmonės — vyras ir 
moteris po 3 dienas savaitėje. Be to, per metus dvarui turė- 
davo duoti birkavą linų, arba sumokėti 50 rublių. Kas turėjo 
pinigų, tas galėio užsimokėti iš kalno 100 rublių už metus ir 
buvo laisvas nuo baudžiavos. 

Įrankių dvare neduodavo, todėl maišus, grėblius, kultuvus 
ir p. baudžiauninkai turėdavo neštis savo iš namų. 

Žiemą vyrai eidavo kulti, o moterys linų braukti ir šu- 
kuoti. Linus šukuodavo ant lovio su vandeniu. Vandenį tol 
keisdavo, kol ant io visiškai nebebūdavo matyti dulkių nuo šu- 
kuojamų linų. Tik tuomet linus priimdavo. 

Taip išvalytus linus parsinešdavo į namus verpti. Verp- 
davo verpsteliais. Per dvi dienas suverpdavo tolką. Dvare 
tikrindavo tolkų kokybę. Jeigu tolka nelisdavo per žiedą, tai 
verpėja turėdavo verpti antrą sykį, bet šį kartą jau iš savo 
linų. 

Užėjus nederliaus metams, Vireliūnai ir kiti kepdavo duo- 
ną su pelais. Tokią duoną sudarydavo dėžutėse ir tik paskum 
kišdavo į pečių, nes kitaip subyrėdavo. Bulvės ir batviniai 
retai kada būdavo užlieti. Toks buvo baudžiauninko maistas. 

— O mėsos ar dažnai tekdavo ragauti? — klausiu. 

— Kur čia dažnai! — atsako senutė. — Geresnį valgi tu- 
rėdavo dvaran, io sunkiems darbams įsidėti. Suspaus kokį 
sūrelį ar kiek sviesto susuks ir tą dvaran. Mums, vaikams, 
likdavo prasčiausias valgis. 

— O mamytė dvare ar labai rūpestingai savo darbus 
dirbdavai? — senutei nutilus, paklausiau. 

— Ji labai gera darbininkė buvo, bet dvare neidavo link- 
čių. Darban visada stodavo su negreitesnėmis. Jeigu kuri 
atsilikdavo, tai mama paimdavo ios barą, pavydavo ir dirb- 
davo vienodai. Mat, atsilikusias tijūnas su bizūnu tvodavo. 

— Tai kaip būdavo su savo darbais? Ar suspėdavot visą 
valaką nudirbti? 

— Toks ten ir suspėjimas būdavo. Kai reikėdavo rugiai 
sėti, tada tik ardavo. Ką bedaryti? — samdydavom merginą. 

— Labai sunku buvo gyventi, kai keli metai neužderėjo, 
— sako toliau senutė. — Iš kaimų, bet daugiausia iš miestų, 
pulkai vaikų eidavo kalėdoti. Būdavo, susitaisys vaikų būrys, 
net apie dešimts, ir eina visu pulku. Tai ką ūkininkas beda- 
rys? — atneša kokį gorčių bulvių ir išdalina visiems po vieną. 
Tie, išėię, susikuria lauke ugnį, išsikepa bulves, suvalgo ir eina 
toliau. Iš vargo eidavo pusdykiai tarnauti. Taip, pavyzdžiui, 
Brezauskaitė, gyvenanti Kupiškio miestely, ėjo ūkininkui ga- 
nyti už du pūdu avižų ir rūdinę (sermėgą, milinę). Ir taip 
daugelis! 

Senutė pasakojus nutilo. Aš, kiek palaukęs, klausiu: 

— Ar nusidėjėliai Makorskio buvo baudžiami? Ė 

— Ir kaip dar! Rykštėmis buvo plakami. Jeigu kam 
atsitikdavo pono ar ūkininko grūdų ar ko kito pavogti, tai ap+ 
sivogusį prirakindavo su grandine už kojos prie kaladės ir taip 

išlaikydavo kur nuošaliai dvi dienas. Vagį, sugavus antrą ar 
trečią sykį. siųsdavo Vilkmergėn ar Panevėžin. Šiaip nusi- 
kaltėliui atskaitydavo 30 ar daugiau rykščių, žiūrint koks nu- 
sikaltimas. Didžiausia bausmė būdavo iki 70 rykščių. Bet įei 
nusikaltėlis nepasitaisydavo, tai gaudavo ir daugiau. 

— (0) kas nusikaltėliui duodavo valgyti, kai jis buvo prie 
kaladės prirakintas ? 

— Saviškiai turėdavo iš namų statyti. Kas gi svetimas 
bitų iuo rūpinęsis! 

— Ar atsitikdavo, kad ką mirtinai būtų nubaudę? 

— Tokio atsitikimo, kad kas iš Makorskio priežasties mirtų, 
nebuvo. 

— O šiaip ar iis žiaurus buvo? — vėl klausiu senutės. 

-—- Apyžiauris. Mano vyro tėvas, Augulis, gyvenęs Ku- 
piškio mieste, išėjo užkuriom Pažieviškių kaiman (Rok. ap., 
Pandėlio v.). Ten buvo valakas žemės. Ponas, turėdamas nuo 
seniau ant jo pykti už 8 rublius, pavarė įi iš ten, 0 io vieton 
pasodino Virbališkių (Kup. v.) Vaitiekūną. 


— Jeigu Makorskis toks žiaurus buvo, tai kodėl žmonės 
jam nesipriešino? 

— Kad bijodavo, vaikeli! lr susitarimo nebuvo. Dabar 
tai Žmonės išmintingi. (O seniau, kaip ponas isakydavo, taip 
žmonės ir darydavo. 

— Ar Makorskis Paberžių dvaro palivarką pats tvarky- 
davo? 

— Paberžiuos pono nebuvo. "Ten buvo toks Pica, 0 ti- 
įūnu buvo Jonas Tamošiūnas. Jis nebuvo piktas, tik labai rėk- 
davo ant dirbančiųjų. Paberžių palivarkan eidavo dirbti Šal- 
nakandžių ir Puponių kaimai (abu Kup. v.). 

Kartą bernai, bejuokaudami, uždarė mergas įaujoje. Toms 
ten ko neuždusus, tijūnas už tą ju iuoką davė bernams rykščių. 

Dabar Paberžių ir Pajuodupės rūmų nė žymės nebėra, tik 
liko žmonėse posakiai: „Eik tu Paberžių Pica“ ir „Kitkart prie 
Makorskio...* Šiose vietose isikūrė Paberžių ir Paiuodupės 
kaimai. 

Apie šešetą kilometrų nuo Kupiškio į rytus yra Mirabelio 
dvaras. Apie jį senutė papasakoio: 


aid 


Vergukelis. 


— Mirabelio dvarą valdė Maigys. "Tai buvo Žiaurus po- 
nas, daug piktesnis už Pajuodupės. Dvaras buvo karališkas. 
Dvarui priderėjo kaimai: Pyragių, Plundakų, Slavinčiškio, 
Kuosėnų ir k. Savaitėje buvo keturios darbo dienos (2). 

Gaila, kad senutė mažai ką apie šį poną žino. O, kaip kai- 
bama žmonėse, jis buvęs labai žiaurus. Jeigu ponui kuris nu- 
sidėdavo ar šiaip nepatikdavo, tai liepdavęs lipti obelin ir ku- 
kuoti. Jeigu nekukuoja, tai šaudo šautuvu (3). 

— Jeigu kuris baudžiauninkas neturėdavo iš ko sumokėti 
„Zekucijos“ (mokesnio), — pradėjo, kiek patylėjus, pasakoti se- 
nutė, — tai atiodavo trys raiti kareiviai, ir tol neišįjodavo, kol 
sudarydavo mokesnį. Reikėdavo ne tik juos su ių Žirgais mai- 
tinti, bet pakabindavo pirkioje ant kablio roges ir visi trys 
„Zekutoriai“, sugulę į jas, liepdavo juos supti. Juos supa, 0 jie 
verkia, mažais vaikais apsimetę (4). 

Baudžiauninkai, matydami, kaip juos niekina, vieną kartą 
susitarė tuos „zekutorius“ palupti. 

— Vaikai rėkia, — sako. Reikia juos palupti. Bus geresni. 

Ėmė ir prilupė. Gerai prišveitė. Taip iiems pasisekė du 
kartu. 

Žmonių yra pasakojama, jog ponas rūsyje rakindavęs 
žmones mirčiai. Po karo žmonės, imdami Mirabelio piliakalnio 
šlaite molį, radę ąžuolinės rūsio duris. Tačiau valdžia į vidų 
uždraudusi eiti, o duris liepusi užkasti. Sakoma, ten buvę pri- 
laidota nuo maro žmonių lavonų, tai bijoma, kad vėl nepasikar- 
totų maras. 

Aš neradau Žmogaus, kuris būtų ėięs tan dvaran baudžia- 
vos laikais dirbti. Būtų daug įdomių dalykų pripasakojęs. 
Gaila! 

O dabar vėl klausykite mano senutės pasakojimų: 

— Noriūno dvaro ponas buvo Vinclavavičius. Tas dvaras 
buvo ne karališkas, bet vergijos. Čia jau buvo sunki baudžia- 
va, ne tas, kas karališkuose dvaruose. Baudžiava, vergijos pa- 
baigon, dar labiau pasunkėjusi. Visas dienas reikėjo eiti iš 
kiekvieno kiemo po du, o per darbymetę ir net po tris su savo 
arkliais. Čia užsimokėti negalima buvo — reikėdavo vien tiktai 
dirbti. 


— 175—— 
. Prievarta vesdinimas. 


Garsus savo žiaurumais buvęs Šimonių v. Adominės (Jona- 
vos) dvaro savininkas Žirauskas. Jis taip pat liepdavęs medyje 
kukuoti. Jeigu kuris, eidamas pro kryžių, kepurės nenusiimda- 
vo, tam liepdavo nuskusti viršugalvį. Už prasižengimus guldy- 
davęs lovin ir plakdavęs rykštėmis. Už patikimą kalę Žiraus- 
kas duodavęs dešimt baudžiauninkų. Šis dvaras todėl pramintas 
Adominė, kad iš Žirausko iį atpirko Adomas Vileniškis. 


Kaušas samtis degtinei gerti. Lygumų v. Šiaulių aps. („Aušros“ muz.). 


Adominės (Šimonių val.) dvaro savininkas Žirauskas buvęs 
be galo netikęs savo vergams. Jis pažinojęs visus savo nevedu- 
sius vergus ir vergės. Kuri mergaitė jam patikdavusi, tai jis 
išrinkdavęs vyrą ir liepdavęs vesti. Pirmas dvi ar vieną naktį 
jaunoji turėjusi praleisti pono miegamajame kambary. 

Vieną vaikiną, nesutikus vesti jam siūlomos mergaitės, p0- 
nas atidavęs 25-riems metams kariuomenėn. Grįžo vargšas pa- 
senęs, sunykęs, išvargintas ir, jau nebeapsivedęs ir poną be- 
keikdamas, miręs. 

Rykštės buvo duodamos be skaičiaus. Tam tikslui buvo iš- 
kapotas lovys žmogui jame paguldyti. Tas lovys dar ir dabar 
tebėra. Per kaklą ir per kojų sąnarius perkišdavo pagaliukus, 
kad baudžiamasai nejudėtų, ir pliekdavo. 

Adominėie buvo karčiama, kuri turėio vadintis „Šeškynė“. 
Jeigu žmogus, paklausus ponui, atsakydavo, įog karčiama yra 
Adominė, ponui liepiant, jam nuskusdavo pusę galvos. 

Galšiškių kaimas (Šimonių v.) vergijon neidavęs, o visi ap- 
linkiniai kaimai buvo vergijos kamuojami. Už tat Gulšiškių 
kaimas gavęs „Karalijos“ pavadinimą. 

Tas pats ponas šaudydavęs „gegutes“ Žmones. 

Vaitų susirinkime ponas pasakęs, iog vergai pradėję labai 
smarkiai įudėti. Vaitai patarę iam vergus lupti ne bizūnais, 
bet rykštėmis. 

Iš baudžiavos laikų žmonėse yra užsilikę, bet įau baigia 
nykti posakiai; „Kas man dvaro nevalia“ ir p. 


„Kur dvarelis, ten juodas debesėlis“. 
Šimoniečių patarlė. 


„Eisi dvaran — mušt gausi, neisi dvaran irgi mušt gausi“. 
J. Elisonas. Palevanėlė. 


1) Mes jau žinome, iog baudžiava karališkuose dvaruose 
buvo panaikinta vėliau, negu privatiškuose (ponų), bet kadangi 
karališkieii dar 1844 m. buvo perkelti į čyžes, todėl, gal kiek 
vėliau, žmonėse ir buvo susidariusi klaidinga nuomonė, jog 
karališkuose dvaruose baudžiava buvusi anksčiau panaikinta. 
Čyžininkai vistiek buvo baudžiauninkai, tik iie savo baudžia- 
vos prievoles atlikdavo daugiausia pinigais (čyžėmis), dalinai 
darbais ir kitais būdais. 

2) Ir šiandien dar yra takelis iš Kuosėnų į Mirabelį, kuris 
vadinamas „Verguokelis“, nes šiuo takeliu Kuosėnų bau- 
džiauninkai ėię baudžiavon į Mirabelį. 

P. Šinkūnas. Kaunas. 


3) Pasakojimas apie tai, kaip ponas liepęs baudžiauninkui 
ar baudžiauninkei įlipti į medi, kukuoti ir paskui tą tariamąją 
„Zegutę“ nušovęs ir taręs: „gegutę nušoviau“, Lietuvoje labai 
plačiai paplitęs. Mūsų atsiminimuose taip pat daug kartų kar- 
tojamas. Tas pasakojimas „„Baudžiavos“ Redaktoriui teko gir- 
dėti apie 1895 metus Čedasų dvare Rok. ap. Mūsų jau minė- 
tas rašytojas Poluianskis savo knygoje taip rašo: 

„Vyžuonų storasta Strutinskis ... vieną karta, važiuoda- 
mas per mišką, užgirdo gegutę kukuojant. Atvykęs į tą vietą, 
iš kur buvo girdėti kukavimas, pamatė medyje čigonę, kurią 
už tokį pamėgdžiojimą nušovė“ (278 p.). 

Iš to galima padaryti išvada, iog toks atsitikimas — gal 
ir ne vienas — tikrai yra buvęs, o paskui žinia apie jį po visą 
Lietuvą prasiplatino. Bet, toks atsitikimas galėjo būti ir ne 
Lietuvoje, nes ir kituose kraštuose apie įį pasakojama. 

4) Prievarta mokesnio ar kokios prievolės iš baudžiauninkų 
ieškojimas buvo vadinamas „egzekucija“, o tos egzekuci- 
jos vykdytojai — „egzekutoriai“. Tokiais egzekutoriais pa- 
prastai būdavo kareiviai. Juos ir jų arklius baudžiauninkams 
tekdavo tol laikyti, kol sumokėdavo  mokesnius arba imdavo 
vykdyti kitas savo prievoles. Tamsūs, nekultūringi, prie žiau- 
rumų įpratę ir patvirkę kareiviai dažnai labai piktai ir skau- 
džiai išdykaudavo. 


ŽMONIŲ SUPIRKINĖJIMAS. 


— Pirmiausia ir mažiausia bausmė Bučių dvare buvo 
kumštis per žandą, — pasakoja man mano tėvas. — Kas kokį 
nors darbą trupučiuką netaip padirbo — ir gauna! Didesnė 
bausmė — rykštės. 

Naujamiesčio v. Bučių dvaras prigulėjo Rinkevičiui. Jis 
pats gyveno Spyrakūnuose. Aš gyvenau Bučių kaime. Mano 
tėvas, Adomas, Bučių kaime turėjo dubą. Eidamas baudžiavą, 
vertėsi bendoryste. Dar būdamas mažas netekau tėvo. Ponas 
mano motinai liepė imti už vyrą irgi našlį Domą Jasnauską. 

— Kad Dievas atėmė geresnį, tai kito nereikia, — atrėžė 
jam motina. 

Už tai ponas ant motinos labai supyko ir, atėmęs visą tur- 
tą, išmetė iš dubos. Mus, du mažus broliukus, nunešė į įaują. 

Kiek pabuvus, motina apsiėmė tarnauti pas minėto dvaro 
urėdą Domą Liutkevičių. Ten ji išbuvo šešerius metus. Mano 
vyresnįjį broliuką išleido pas dėdę tarnauti, o mane laikė prie 
savęs iki į septynerius metus užaugau. Po septynerių metų išė- 
jau tarnauti už piemenį. Urėdas turėio ant manęs širdį, Todėl 
man buvo leista su jo vaikais Žaisti. 


Baudžiava. I. 12 

Vieną sykį, žaisdamas, radau surištą rykščių kūlelį. Tas 
rykštes nusinešiau darželiui tverti. Iš jų prisipiausčiau basliu- 
kų. Tik girdžiu riksmą: „Kur rykštės? Kur rykštės?“ Bet 
rykščių jau nebebuvo. O čia iau pastatė kubilą žmogui 
plakti. Išsivedė tą vargšą ir, vietoi rykščių—kumštis į žandąa. 
Tas žmogus buvo iš Bučių kaimo. 

Jei kuriai mergaitei garnys atnešdavo dovaną, tai vesdavo 
į bažnyčią ir pririšdavo ią vienoi durų pusčie, 0 jos vyriškį— 
kitoje. Mergaitei uždėdavo ant galvos virkščių vainiką. Pas- 
kum ponas liepdavo tai merginai ir vaikinui susituokti, 0 jei 
neklausydavo, tai išvarydavo į kitą dvarą. 

Moteris pirmą naktį po sutuoktuvių turėio su ponu per- 
nakvoti. 

Dieną turėio eiti į dvarą dirbti, o savo žemę beveik visuo- 
met apdirbdavo naktimis. Iškūlus savo javai reikėdavo ati- 
duoti į dvarą, o paskum žiūrėk, kad javų užtektum tam laikui, 
kuriam dvaras yra išdavęs, nes daugiau negausi. Todėl žmo- 
nės, kad ilgiau užtektų duonos, dėdavo į ją pelų ar šiaip kokių 
prasčiausių grūdų. 

Baudžiauninkus, lyg tikrus vergus, ponai pirkdavo ir par- 
duodavo.  Švainikų dvare, to pat valsčiaus, gyveno kažkoks 
ponas Čelkys. Kai tik varydavo suimtuosius, ponas Čelkys 
išeidavo ant vieškelio ir kuris suimtųjų patikdavo, tą jis ir pirk- 
davosi. Taip yra nupirkti Niaukonių kaimo Jesaitis, Sereika 
ir dar kiti. Jų padermė ir iki šiolei ten yra užsilikusi. 

Jaunimas ir suaugę buvo linksmi. Dieną, dirbdami lauke, 
gauna lupti, o vakare, eidami namo, dainuoja.  Nuliūdimo nė 
ženklo nematyti. 

Švietimo jaunimas nematė. Nei mokyklos, nei knygos 
vargšui žmogui nebuvo. Tik ponų vaikai pasiekdavo mokslo. 

Bet kada ir besimokysi, įiei duonos neužtekdavo, 0 gyventi 
reikia. 

Rekrutus gaudydavo tie patys, tik ponų liepiami, žmonės. 
Pagauna rekrutą, įdeda į geležinius pančius, ir laukia, kol bus 
priėmimas į kariuomenę. 

Rekrutai galėjo gintis, o besigindami gaudytoją galėjo ir 
užmušti ir nieko už tai nebūdavo. Sugautuosius išveždavo į 
Kaukazą ar į kitas tolimas Rusijos vietas. Daugumas ten ir 
pasilikdavo amžinai — retas tesugrįždavo. 

Iš mūsų apylinkės Mazgagailio kaimo į kariuomenę buvo iš- 
varyti: Ūsas, Šienauskas ir Sereika. Šienauskas nebuvo pri- 
imtas, o Sereika, sugrįžęs po 25 metų, buvo plaukais apžėlęs 
senelis. 

— Tai tiek aš atmenu ir žinau. O kiek niekas nebe- 
atmena ir nebežino! — užbaigė savo pasakojimus tėvelis. 

Iš savo tėvo pasakojimų surašė Juozas Sereika, Strulionių 
km., Naujamiesčio v. 


KAIP PONAI GINDAVO „SAVUOSIUS“ NUO „SVETIMŲJŲ“. 


Blogai dirbama žemė. 


Mano tėvas Kazys Šaučiūnas, gimęs 1843 m., miręs 1920 m. 
Padvarninkų kaime, Viešintų v., Panevėžio ap.. pasakodavo, 
iog Griežionių dvaro savininku buvęs Balys Balcevičius. Jam 
prigulėię šie kaimai: Padvarninkai, Gyvatinė, Navasodai ir Že- 
maitėliai (Viešintų v.). 

Ponas buvęs labai žiaurus. Už mažiausį nusikaltimą bau- 
džiauninką prikapodavęs iki pusei mirties. Visados buvę atsar- 
g0i suraišioti kūleliai rykščių po dvidešimt penkias, po pusę 
kapos ir po kapą. 

Urėdu buvęs Dambrauskas, irgi sužvėrėięs žmogus. Tas 
dažniausiai daužydavęs antausius; net ir mergoms ar moterims 
nepraleisdavęs. Ponui negalima buvę pasiskųsti, kad ir nekaltai 
urėdas būtų ką pridaužęs, nes įam pono buvo duota pilna valia. 

Prasikaltusius ponui ūkininkus iš ūkių prašalindavęs, tiki 
atiduodavęs kokiam bernui, o ūkininką padarydavęs bernu. 
Bernus už didesnius nusikaltimus atiduodavęs į rekrutus. 

Baudžiavon reikėję eiti kasdien bernui, mergai ir trečiokui. 
Dažnai ir pačiam ūkininkui reikėję eiti dvaran darbuos. Mano tė- 
vas irgi ėjęs baudžiavon kelis metus trečioku. Nuo dvylikos me- 
tų buvęs dvaran paimtas. (Gianęs su kitais vaikais kiaules ir 
žąsis ir dvaro agurkus iš daržo vogdavęs. Sykį iš pono ir 
rykščių už agurkus gavęs. M 

Dvaran reikėdavę ir du įungu jaučių iš kiemo varytis arti. 
Kai kada reikėdavę ir su arkliais eiti prie darbo. 


verpstis iš 


Verpstė ir 
1861 m. Verpstė pritvir- 
tinta prie verpsto. ant ku- 
rios verpėia atsisėsdavo, 


tuo būdu laikydama 
verpstę (verpstas apa- 
čioje, užpakalyje verps- 
tės). Apačioje verpstės— 
verpstis.  Verpėja prie 
verpstės pritvirtindavo li- 
nų sruogą, ir vikriai 
dviem pirštais sukdama 
verpsti, verpė siūlą. To- 
limėnų k., Salako v., Za- 
rasų aps. (V. arch. k.). 

Dirbdavę labai tinginiuodami. Prie 
urėdo ar tijūno tai dar krutėdavę; bet 
tik krutėdavę. Būdavę ir tokių, jog 
nueidavę kur nuošaliai, tai ir užmig- 
davę. 

Žiemą atsikeldavę pirmoje gaidys- 
tėje ir eidavę kulti. Iki pusryčių reikė- 
davę miškan malkų važiuot. Miškas 
buvęs netoli. Mergoms reikėdavę kiek- 
vienai plunksnų po stiklinę kasdien pri- 
plėšyti, dar ir siūlų kiek priverpti, o 
rudenį baravykų pridžiovinti. Dar rei- 
kėdavę duoti dvarui po septynius pun- 
delius bruktų linų ir po dvyliką rublių 
sumokėti, 

Ūkininkai baudžiauninkai žemės 
turėję nevienodai. Padvarninkai po 15 
dešimtinių, Gyvatinė ir Žemaitėliai po 
24. Žemė buvusi labai blogai dirbama. 
Kai kada žiemkenčiams pakakdavę ir 
vieno arimo. Derlius būdavo irgi blo- 
gas; duonelės dažniausiai neužtekda- 
vę, nors ir ta buvusi beralinė. 

Ponas, kai kada ir urėdas, rudenį, 
iškūlus, pereidavę palei klėtis ir pas 
katrą ūkininką jiems pasiregėdavo per- 
daug grūdų, liepdavę tuojau tiek ir tiek 
pūrų nuvežti dvaran sąpilan. Prie dva- 
ro ir buvusi sąpila grūdams. 

Retas kuris baudžiauninkas nepri- 
trūkdavęs duonos. Pristigę eidavę pas 
poną prašyti. Bet būdavę labai baugu 
ir širdis drebėdavusi; dvaran nučius 
ponas visų pirma ipildavęs rykščių ir 
visaip iškoliodavęs: 

— Tu nemoki gyventi ir netaupus 
esi. Aš tave iš ūkio išvarysiu! 

Pagaliau, grūdų kiek ten duodavęs, 
bet supelėjusių ir su dirsėmis, 

Ūkininkai turėdavę tiktai po vieną karvelę, ir tą nusususią, 
nes reikėdavę po keturius darbinius iaučius ir vieną prieaugį 
laikyti. 

Ant Naujų Metų ir didžiųjų švenčių kiekvienam ūkininkui 
ponas duodavęs iš savo bravoro po gorčių degtinės.  Šventa- 
dieniais Padvarninkų, Gyvatinės ir kitų kaimų įaunimas susi- 
rinkdavęs karčiamon vakaruoti. Į vakaruškas ateidavę ir se- 
niai, kiti ir su pačiutėmis. Per naktį išsipagirioję, ant rytojaus 
eidavę sau dainuodami prie darbo. Nuo darbo vakarais grįž- 
davę irgi dainuodami. Nors sunkų iungą nešę, bet žmonės bu- 
vę linksmi. 

Gelumbių ir šilkų tais laikais žmonės nepažinę. Žiemą vil- 
kėdavę kailinius ir milines, o vasarą baltus trinyčius. Avėdavę 
vyžomis; batus turėdavę tik bažnyčion nueiti, ir tai eidavę 
basi, batus rankose nešini.  Apsiaudavę tiktai prie bažnyčios. 
Vyžas pindavę dažniausiai iš karklų. Už liepines ponas baus- 
davęs, nes liepas piauti ar laužyti buvę užginta. 


Už žmogaus gyvybę — du pūru kviečių. 


Nors ponas ir labai žiaurus buvęs, bet svetimiems savo 
baudžiauninkų skriausti neduodavęs. 

Sykį buvę taip: Padvarninkų bernai nuėię į vakaruškas 
Troškūnų v. Penagalin ir susimušę.  Penagaliai taip primušę 
du bernu padvarininkėnu, įiog šie pargrįžę praskeltomis galvo- 
mis. Ant rytojaus, nuėjus jiem dvaran kulti, ponas pastebėjęs, 
jog jiedu aprištomis galvomis. Tuojau ir klausiąs: 

— Kas jus sumušė? 

Šie, iau apsigandę, drebą, maną, iog ponas lieps jiem rykš- 
čių įpilti. 

— Penagaly penagaliečiai mus sumušė, — vos mikčiodami 
atsakė ponui. 

— Ar pažįstate tuos, kurie jus mušė? — klausias ponas. 

— Pažįstame, — šiedu atsako. — Ir dabar iie su kitais 
pravažiavo pro klojimą miškan malkų vežti. 

Ponas liepęs dviem bernam saugoti prie klojimo ir, kai grįš 
iš miško, visus sulaikyti ir jam pranešti. 

Šie taip ir padarę. Atėięs ponas liepęs mušeikų Stasio 
Valiukonio ir kito vežimus sulaikyti, kitus paleisti, o iuos įvesti 

klojiman. Klojime iau buvę paruošta du kūleliu rykščių. Įpy- 
lęs iki kraujų po 50 kirčių, liepęs, išnešus juos iš klojimo, už- 
mest ant malkų vežimo ir tevažiuoią. Pats ponas arkliam su- 
pylęs ir dar šūktelėięs sumuštiesiems: 

— Jūs nedrįskite mano darbininkų mušt! Aš jus iki mir- 
ties sukaposiu! 

Kitą sykį vėl taip buvę: nučię  padvarninkėnai vakaruoti 
Viešintų v. Juodžgalių kaiman. Ten irgi susipešę. Vienas iš 
padvarninkėnų kaip metęs pliauskę Mačiukui, tai tasai vietoje 
kritęs ir miręs. 

Padvarninkėnai grįžę, kaip žemę pardavę. 

— Dabar tai visi iš pono gausime rykščių. Kitus gal ir 
į rekrutus atiduos, — kalbėję nusiminę. 

Vakare ateinąs panaktinis ir liepiąs eiti dvaran visiems, 
kurie buvę Juodžgalyje vakaruškose. Ponas reikalaująs. 

Visi nusiminę eina. Neisi — bus dar blogiau. 

Nuėję sustoję vienoje eilėie dvaro kieme. Nusiėmę kepu- 
res ir laukią. O čia šaltis svilinąs ausis. Bet iie nieko nejau- 
čią, esą, kaip apmirę. . 

Išeinąs ponas ir prašnekąs: 

— Ką įūs, čyža, vakar padarėte Juodžgalyje? Jūs Žmogų 
užmušėte. 

„Čyža“ buvęs pono priežodis. Prie daugelio žodžių, kal- 
bėdamas, vis pridėdavęs žodį: „čyža“. 

Visi tyli, dreba. Ponas vėl sakąs: 

— Ko jūs man tuojau nepranešėte apie nuotykį? Viskas 
būtų gerai buvę. O dabar asesorius išvežė iš manęs du pūru 
kviečių. 


Plakami ir ponai. 


Maišto metais Balcevičius rinkęs maištininkų būrius, duo- 
davęs jiems karabinus, drabužius ir batus ir siųsdavęs Utenos 
ap., Debeikių v. Knebių girion. Ten maištininkus mokinęs. Sako, 
Balcevičius buvęs jų vadas. 

Mano tėvą Balcevičius irgi prikalbinėdavęs prisidėti prie 
maištininkų, sakydamas: 

— Tu jaunas, vikrus; būsi geras kareivis; reikia kariauti 
už tikėjimą ir tėvynę. 

— Kad bijau, — atsakęs tėvas. 

— Tu durniau, — supyko Balcevičius. — Mes maskolius 
kepurėmis išmušime. 

Paskiau, užplūdus šį kraštą rusų kariuomenei, Balcevičius 
buvęs rusų generolo Ganecko Anykščiuose suimtas ir baisiai 
kazokų priluptas. Paskiau buvęs nugabentas  Endrioniškio 
miestelin ir čia turgavietėje vėl kazokų prikapotas. 

Sako, žmonės, matydami ponus kazokų kapojamus, ponų 
nesigailėję. 

— Tai tikra jiems Dievo bausmė, — kalbėję Žmonės, ma- 
tydami, kas su ponais daroma. — Jie per amžius mus ir mūsų 
tėvus be jokios kaltės kapojo, be jokio pasigailėjimo plakė, o 
dabar jie yra kapojami. 

Griežionių dvaras buvęs koniiskuotas, o paskiau dovanotas 
kažkokiam rusų kariui Nosovui. Ponas buvęs ištremtas toli- 
man Sibiran. Ten ir miręs, savo krašto įau niekad nebepa- 
matęs. 

Užrašė J. Šiaučiūnas. Padvarninkuose. 


Įžaboti žmonės. 


Apie Griežionių dvarą ir poną Balcevičių (Balsevičių) maž- 
daug tą patį parašė ir Žemaitėlių Antanas Tūbius, girdėjęs iš 
savo tėvo, gimusio 1863 m., o šis girdėjęs iš savo tėvų, kurie 
mirė, sulaukę arti 100 metų amžiaus. Iš Tūbiaus pasakojimo 
čia tik kaiką papildysime: 

— Jei kuriame kieme nebuvę užtektinai žmonių baudžiavai 
atlikti, tai tas kiemas turėdavęs samdytis. Pats ponas prižiū- 
rėdavęs, kad samdiniams būtų gerai duodama valgyti. Sam- 
dantiems samdinius ūkininkams būdavę labai sunku pragyventi. 
Jie vežiodavę žydų prekes Rygon ir  Daugpilėn, uždirbdavę 
šiek tiek pinigų ir pamokėdavę samdinius. Algos buvusios la- 
bai mažos. 

Vasarą žmonės iš Žemaitėlių išeidavę baudžiavon sekma- 
dienį vakare ir grįždavę kitą sekmadienį rytą, nes dvaras 12 
kilometrų nuo šio kaimo. Ir taip buvę per visą vasarą. 

Žirnius dvare kuliant, žmones įžabodavę, kad nevalgytų 
žirnių. Net pats ponas sakydavęs: 

— Mužikus reikia įžaboti, o tai man visus žirnius suval- 
gys. 

Karčiamos buvusios kas antrame kaime. Daugiausia iš- 
gerdavę per Sekmines, nes tada jaunieji išsivarydavę galvijus 
miškuos. Buvęs toks paprotys: „melstuvės“. Vyrai, kur gal- 
vijai ganėsi, prinešdavę daug degtinės, merginos sviesto, kiau- 
šinių ir t. t. Per tris dienas visi ten ūždavę. 

Baudžiavą pradėdavę eiti nuo dvylikos metų ir nepaleis- 
davę iki žilos senatvės. Tėvai nespėdavę vaikų išmokyti po- 
terių, nes reikėdavę eiti baudžiavon (1). Sutuokdavę priverstinai 
su tuo, kas ponui patikdavę. Kariuomenėn ponas atiduodavęs 
tik nesveikus, kurie darbui netikdavę. 

Jei kas mokesčių laikų nesumokėdavęs, tai gaudavęs iš 
pono „durnių“ ir turėdavęs eiti iš ūkio. Dažnai ponas berną 
pakeldavęs į ūkininkus, o ūkininką pažemindavęs i bernus ir 
liepdavęs tarnauti io buvusiam bernui. 

Urėdai Snarskis ir Machorskis buvę labai žiaurūs. Muš- 
davę daugiausia neturtinguosius, sakydami: 

— Esi toks neturtingas, nes nemoki gyventi, todėl ir pi- 
nigų neturi. 

Plakdavę, paguldę lovin, tol, kol įiems patikdavę. 

Žemaitėlio kaimo baudžiauninkui Vaišvilai atėmė du vala- 
ku ir atidavė pusponiui Artmonui. Šis pasipiršo Balsevičiūtei. 
Šiai už jo ištekėjus, jis gavo 10 valakų kraičio iš Žemaitėlio 
baudžiauninkų, kuriuos ponas iš jų ūkių išvaręs.  Žemaitėly 
bepalikę tik keturi valakai:  Tūbių ir Jančių. Tada įsikūręs 
Žemaitėlių dvaras. Žmonėms jau nebereikėdavę eiti baudžia- 
vos toliman Griežionių dvaran, nes dabar dvaras buvęs čia pat. 
Artmonas buvęs neblogas žmogus. 

Kai per kaimus perlėkė raiti urėdai, pranešdami, jog nuo 
tos valandos baudžiava panaikinta, žmonės iš sykio negalėję 
suprasti, kaip čia yra. Bet, supratę, metę darbus, ir, palikę vi- 
sus įrankius, galvotrūkčiais bėgę namo.  Važiuojantieji, metę 
vežimus, irgi tą pati darę, o važiavę savo arkliais, išsikinkę ar- 
klius ir pametę vežimus ant kelio, taip pat skubiai jojo namo. 
Kaimuose pakilęs didžiausias džiaugsmas. Pasigirdusios dai- 
nos. Visur skambėię Žodžiai: 

— Nebėr baudžiavos! Nebėr baudžiavos! 

Antanas Tūbius. Žemaitėliai. 

1) 1854. I. 17. Kapėnų dvaro, Viekšnių v., Mažeikių ap. 
kunigaikščio Lubeckio baudžiauninkai nusiskundžia vyskupui 
Valančiui dėl didelių iš dvaro priešpaudų ir nepakeliamų, ant 
jų uždėtų. sunkumų, dėl kurių negali net savo tikybinių pareigų 
atlikinėti. Visi ūkininkai kiekvieną savaitę turi atlikti lažų 5 
dienas važiuoti ir 5 pėsti ant savo duonos ir turi duoti nepa- 
prastas mezliavas ir pyliavas ir atlikti tolimesnius šarvarkus. 
Čyžėmis apdėti ūkininkai, besėdami vos po 10 pūrų, moka po 
50 rublių ir atlieka po 40 dienų važiuotų lažų. Valdžiai kiek- 
vienas ūkininkas per metus moka po 9 sidabro rublius nuo 
galvos, o tarnai po puspenkto rublio. Prašo vyskupo išrūpinti 
palengvinimų, kad galėtų bent vaikus tikyboje auklėti. Už be- 
raščius pasirašė Vincas Putelis“). 


SKURDŽIOS BAUDŽIAUNINKŲ TROBOS. 
Duonos prašinėiimas. 


Baudžiauninkų trobos buvo beveik tokios, kaip dabar 
tvartai: buvo koks vienas langelis, bet ir tas menkas, su len- 
tele užstumiamas.  Dumtraukių irgi nebuvo, panašiai kaip da- 
bar iauiose. Vaikai augdavo iš Dievo Apvaizdos. Tėvai, išei- 
dami į dvarą, palikdavo iiems kąsnelį duonos. Bet tokia ten 
buvo ir duona — pusė pelų, o pusė grūdų. Grūdus iš dvaro 
duodavo paskutiniuosius, prasčiausius. Visus kultus javus pa- 
imdavo ponas ir išduodavo tik tam kartui.  Baudžiauninkas, 
pristigęs duonos, vėl turėdavo eiti pas poną ir prašyti kokio 
pūdo javų. Ir taip be galo pabaigos. 

Kiekvieną dieną prieš auštant atiodavo į sodžių vaitas ir 
kiekviename kieme žadindavo žmones; antrą kartą ragino val- 
gyt, trečią kartą eiti į darbą. Iš dubos į dvarą eidavo trys 
žmonės: bernas, merga ir pusbernis. Pasilikę namie šeiminin- 
kas su žmona turėdavo viską apdirbti: susipiaut, sugrėbt ir 
išsikulti, o be to, šeimininkėms reikėdavo suverpti dvarui po 
pusę pūdo linų. Gerai nesuverpus, reikėdavo trigubai suverpti. 

Žiemos metu keldavos anksčiausia, kad, kol išauš, jau būtų 
miške. Miške galima buvo tik šakaliukų pasirinkti; žalių me- 
džių nekirsdavo—ponai ių labai gailėdavosi. Parvažiavus va- 


*) Iš vysk. Valančiaus archyvo. 

karais virves vydavo. Kūlimui pridžiaudavo įaują iš vakaro, 
o ant rytojaus, prieš auštant, reikėdavo iškulti; prieš pusrytį ir 
kitą pridžiauti. Merginos vakarais eidavo į dvarą verpti ar 
plunksnų plėšyti. Tokiu būdu Žmogui beveik nė vienos va- 
landėlės nebuvo laisvos. Be to, žiemą reikėdavo taisytis įran- 
kius žemei dirbti. Patys turėdavo pasidirbti medinius arklus 
ir jiems atsargos. 

Dirbant ant sprando nuolatos stovėjo prižiūrėtojai, vadi- 
nami tijūnais. Jie buvo parinkti iš tų pačių, bet žiauresnių dar- 
bininkų. Veža, pav., žmonės mėšlą; ant kryžkelės vienoje pu- 
sėję kelio sėdi vienas tijūnas, o kitoje pusėie kitas. Kai bau- 
džiauninkas važiuoja su mėšlu, tai tie, ragindami, pilia jam su 
pagaliais per sprandą ir liepia važiuoti greičiau. 


Sukapotų žaizdas spiritu mirkydavo. 


Mano tėvas pats matė kaip Strulionių Karčiauskienę dėl 
kažkokios priežasties taip sukapojo rykštėmis, iog nelabai ga- 
lėio paeiti. Tada urėdas liepė atnešti iš bravoro spirito. At- 
nešus buvo suvilginta paklodė ir suvyniota į ją Karčiauskienė. 
Buvo matyti, kad ji kenčia didžiausią skausmą. Paskiau, jai 
kiek atsigavus, buvo paleista eiti namo. Bet ėjimas į ėjimą ne- 
buvo panašus: paeina kiek ir vėl sėda. O toj vietoj, kur sėdėjo, 
palieka kraujo klanelis. 

Sumušus pirmutinis vaistas buvo spiritas. 

Kitą kartą vyrai piovė šieną. Atioja pats ponas Rinkevi- 
čius. Užsikelia debesis ir girdėti dunda griausmas. 

— Padėk Dieve! — sako atiojęs ir tuojau klausia: — O 
kur čia, vyručiai, perkūnas trenkė? 

Kiti nieko nesako, o Runda (jau miręs) atsakė: 

— Trenkė, kur netrenks! 

Pas tą nieko negavęs, klausia Karčiauską. O tas, dalgį pus- 
tydamas, parodė su pūstykliu į tą pusę, kur griauja. Rinkevi- 
čius, tuojau prijojo prie šito Žmogaus, ir pradėjo kapoti kan- 
čiumi, sakydamas: 

— Tai tau perkūno klausytis, o ne šieną piauti. 

Ir tol kapojo, kol jam buvo gana. Nujodamas dar visiems 
įsakė ne perkūno klausytis, bet šieną piauti. 

Iš savo tėvo pasakojimų surašė Juozas Sereika Strulionių 
kaime, Naujamiesčio v. 

UŽKANKINTAS DĖL JAUČIŲ JUNG0. 


Man baudžiavon eiti nebeteko: mokėdavome Kalčių dva- 
rui pinigais ir natūra. Bet mano tėvas dar eidavo tame pa- 
čiame dvare baudžiavą. Vėliau ponas atleido tėvą nuo ėjimo 
dvaran ir uždėjo mokestį (čyžes) — iš pradžių nedidelį, bet 
vėliau vis kėlė. 

Tėvas pasakodavo tokį atsitikimą: dvaran eidavo arti su 
jaučiais, paiungtais už ragų. Kartą ponas įsakė jaučius pa- 
jungti ne už ragų, bet už kaklų. Kitą dieną visų baudžiauninkų 
jaučiai turėjo būti pajungti už kaklo. 

Kadangi iš dvaro grįždavo saulei nusileidus, 0 rytą saulei 
tekant vėl dvare turėjo būti, todėl reikėjo naktį nemiegoti ir 
dirbti naują jungą. 

Rytą susirinko visi su naujai pajungtais jaučiais, išskiriant 
vieną baudžiauninką. 

— Kodėl tavo jaučiai netaip, kaip visų, paiungti? — klau- 
sia ponas. 

— Nes jaučiai mano, ne dvaro ir nesiskubinau jų kitaip pa- 
jungti, — atsako baudžiauninkas. 

Mat, dvaras įeigu kas neturėdavo, duodavo jaučius. 

Baudžiauninko atsakymas ponui baisiai nepatiko. Todėl, 
pykčiu nesitverdamas, suriko: 

— Ir jaučiai mano, ir tu mano! 

Tuojau liepė tam baudžiauninkui gulti ir taip iį pats po- 
nas nuplakė, taip prispardė kojomis, įog baudžiauninkas buvo 
visas mėlynėse. Nuo to mušimo gavęs ligą ir miręs. 

Pasakoja Antanas Gailiušis, 87 metų, gyvenąs Kalčių kai- 
me, Troškūnų v. Užrašė Antanas Gailiušis. 


PASKANDINTAS PRIEVAIZDA. 


Kupiškio v. šalia dabartinio Intapų kaimo baudžiavos lai- 
kais buvo pono Jasavičiaus dvaras. Žmogus buvęs geras, tik 
io prievaizdos buvę labai nežmoniški. Ponas įsakydavęs taip 
žiauriai su baudžiauninkais nesielgti, bet prievaizdos nieko ne- 
bodavo. Dabar ta vieta, kur buvo kalbamasai dvaras, vadinasi 
Kiruliai. 

Kartą baudžiauninkas Petras Armalavičius merkė linmar- 
kon linus. Jam bemerkiant, kažkas staiga per kuprą su bizūnų 
užvažiavo. (Gi žiūri; dvaro prievaizda. Darbavosi vienui vie- 
nas. Armalavičius buvo labai stiprus; apylinkėi turėjo stip- 
ruolio vardą. Apsidairęs aplinkui, 
„ ar niekas nemato, stvėrė prievaizdą, 
nuvilko jam milinę ir perplėšė ią per- 
pus. Perplėštą milinę užnėrė prie- 
vaizdai ant kaklo, pririšo didelį ak- 
menį ir linmarkon. Prievaizda pra- 
šęs pasigailėjamas, bet Armalavičius 
pasakė: 

— Ar žinai, ponai, 
kiek tu mūsų nužudei? 
Ir tau dabar priėjo eilė. 

Nuskandinęs prie- 
vaizdą ir sumerkęs li- 
nus parčio lyg nieko 
20 nekaltas į dvarą. 

Atėjo ir vakaras, 0 
ponas tijūno (prievaiz- 
dos) vis nesulaukia. Po- 
nas išsiuntė kelis žmo- 
nes jo paieškoti, bet ne- 
rado. Daugiau ir nebe- 
TU £. ieškojo, manydamas, 


kur kitur jį pabėgus. 
Druskinė iš ka gabalo medžio, daryta š Rudenį baudžiau- 
1722 m. Joniškio v. („Aušros muz.). ninkai, traukdami linus, 
ištraukė ir prievaizdą. 
Traukėjai, pamatę negyvą žmogų, labai nusigando. Tą da- 
lyką tuojau pranešė ponui. Atėjęs ponas labai nustebo, 
pamatęs savo prievaizdą negyvą. Ponas tą dalyką pradėjo 
tyrinėt, bet nieko nepešė. Tyrinėięs neva dėl kitų ponų akių. 
Paskui, į lavoną atsigręžęs, tarė: 


— Šuva buvai, šunim ir būsi. 


Duobkasys, iškasęs prie linmarkos duobę, pats vienas, be 
jokių iškilmių, iį palaidojęs. 

Papasakojo Jurgis Armalavičius 80 metų, gyvenąs Kupiš- 
ky. Jam papasakojo jo tėvas, kuris, mirdamas, turėio 90 metų. 
Ant. Tūbius. Žemaitėliai. 


ŽMONIŲ KRAUJU APDŽIŪVUSIAME LOVY JE. 


Kada dar žmonės tebebuvo po ponais, aš gyvenau Užeže- 
rių sodžiuje. Žemės turėčiau 20 dešimtinių.  Užežerių dvarą 
valdė žiaurus ponas Jagminas. 

Vieną kartą pasišaukė ponas mane į rūmą ir sako: 

— Tu, Juozai, būsi dvaro panaktiniu. 

— Pono valia, — atsakiau labai nusigandęs. 

— Tu, Juozai, esi stiprus vyras, galėsi gerai dvarą sau- 
goti, tesė toliau ponas. Tavo ūkiu galės rūpintis tavo pati. 
Šią naktį jau turėsi saugoti dvarą. 

Panaktinis buvo pabėgęs pas kitą poną, todėl ir teko tuo- 
jau į tarnybą stoti. Vėlai vakare mano žmonelė atnešė man 
vakarienę. Abudu apsiverkėm, atsiduodami Dievo valiai. 

Tarnavau jau trečią mėnesį, ištikimai saugodamas dvarą. 
Be to, nešdavau į virtuvę vandenį ir malkas. Pastarąsias pa- 
reigas uždavė man pono meilužė „akmistrinė“. 

Vieną rytą pamiršau „akmistrinei“ pabučiuoti ranką; Ši 
mane apskundė ponui, neva aš įos neklausąs ir dar pavogęs 
iš virtuvės kumpį. 

Tą pačią dieną ponas šaukia mane pas save. Įėięs pa- 
mačiau pykčio iškreiptą pono veidą. 

— Tai tu toks panaktinis, —ėmė mane rėkauti ponas.—Ne- 
klausai akmistrinės ir kumpį pavogei. Aš tave pamokysiu. 

— Aukščiausio pono mylista — puolęs jam po kojų ėmiau 
prašytis. — Nebausk! Aš nekaltas. 

Maldavau, kaip galėdamas. 

Spyrė mane koja ir išvarė laukan. 

Ašaras braukdamas, nuėjau prie arklidės į savo tarnybą. 
Neužilgo pamačiau ateinant dvaro prievaizdą su dviem vyrais, 
nešančiais rykščių kūlius. Kraujas puolė man į galvą. Ma- 
nau, nepasiduosiu geruoju.  Suėmė ir atvedė mane prie mūro 
svirno, kuriame buvo platus lovis, žmonių krauju apdžiūvęs. 
Pamačius tą lovį šiurpuliai mane nukratė. 

— Gulk, — sako prievaizda. — Duosime rykščių. 


AI 


Matydamas mane nepildant jo įsakymo, liepė vyrams pa- 
guldyti. Tie du vyrai čiupo mane, bet aš nė iš vietos. Pri- 
šoko ir prievaizda. Mane betampydami visi nuilso, bet ne- 
paguldė. 

Pranešė ponui. Atėjo iš pykčio pamėlynavęs ponas ir liepė 
vyrams vėl guldyti. Bet, matydamas, įog šie neįveikia, davė 
man lazda per galvą. Pajutau didelį skausmą; ko neapsvai- 
gau. Tuo tarpu vyrai mane parvertė ant žemės. Pripuolęs 
ponas spyrė man batu į galvą. Ėmė spardyti kaip šunį. 

Vyrai, nuplėšę viršutinius rūbus, ėmė smarkiai rykštėmis 
kapoti. Įniršęs ponas daužė man lazda galvą, kol nustojau 
sąmonės. Kas toliau buvo, nieko nepamenu. 

Nubudau naktį. Gulėjau kraujuose. Visus kaulus ir galvą 
baisiai gėlė, šaltis krėtė; vėl apalpau. 

Manoii žmonelė, sužinojusi, mane primuštą esant, prašė 
maldavo pono įleisti ją pas mane. Neleido. Kai vėl akis at- 
merkiau, pamačiau savąją Žmonelę, kuri, verkdama, palengva 
vilgė mano smilkinius ir pridžiūvusius prie žaizdų rūbus. 

Buvo jau rytas. Puse amžiaus man tas galvažudys su- 
trumpino. Tiek kraujo jis man nekaltai iščiulpė! 

Štai ir dabar tebėra žymės ant mano rankų ir veido. 

Senelis parodė smilkiny tris randus ir dar pridūrė: 

— Visas mano kūnas nuo rykščių randuotas. 

Tuos žodžius tariant seneliui per io seną, tiek vargo ir 
kančių pakėlusį veidą, ašaros pabyro. 

Ponas, atėmęs iš senelio žemę, davė iam mažą daržiuką. 
Atsimenu, kai man mažam esant, eidavom pro šalį, kur buvo 
senelio gyvenimas, susigraudenęs senelis sakydavo. 

— Štai, vaikučiai, seniau tos trobos buvo mano; savo ran- 
komis aš jas pastačiau, o dabar visą svetimieji valdo. 

Ir gausios ašaros drėkindavo raukšlėtą veidą, mums, ma- 
žiems, taip mylimo senelio veidą. 

Senelio žemę dabar valdo Jonas Viedraitis. Senelio staty- 
tas svirnas dar ir dabar tebestovi. 

Iš senelio Juozo Skačkausko pasakojimo surašė Birutės k., 
Šėdavos v., Panevėžio ap. P. Skačkauskas. 


ROKIŠKIO APSKRITIS 


DĖKOJA PONAMS UŽ BAUDŽIAVOS PANAIKINIMĄ. 


Turinti apie 120 metų amžiaus Grasilija Dulkienė, jau tu- 
rėdama 4 vaikus, baudžiavon dar 5 metus ėjo. Dabar ios duk- 
terys beveik ant lazdų vaikšto. G. Dulkienė gyvena Titeliuose, 
Kamajų v., Rokiškio ap. Baudžiavą ėjusi Gudiškio dvare, Ka- 
majų V. 


Dėl kiaulinių bulvių. 


Dvaro: savininkas buvęs Selemanavičius, o tijūnas Kriš- 
tupas. Iš Titelių kaimo eidavo 16 darbininkų; po 2 darbininku 
iš valako. Kiek reikia padirbti, nebūdavo nuskirta. Reikė- 
davo dirbti nuo ryto ligi vakaro. Užpakaly stovėdavo tijūnas 
arba urėdas su lazda. Katras kiek lošuoja, tuojau ir gauna 
per pečius lazda. Ir niekam nepasiskųsi. Priimdavę dvaran, 
kad tik gali dirbti; senas ar jaunas — vis vien. Rugių dvare 
reikėdavo nupiauti margą, 0 savo piaudavo naktimis. 

Buvo nuskirti raiti žmonės. kurie prižiūrėdavo ūkininkų 
darbus. Iškultus grūdus paimdavo ponas; paskui duodavo po 
vieną svarą vienam žmogui savaitei. Žmonėms duonos neuž- 
tekdavo, todėl kai kur slėniuose prigrėbstydavo varpijų, išmaz- 
godavo, sudžiovinę sutrindavo, truputį rugių pridėdavo ir kep- 
davo duoną. Viršuj truputį pluta sustodavo, 0 po pluta būdavo 
košė. Valgant reikėdavo tokios duonos nekresterėti, nes tuo- 
jau subyrėdavo. 

— Kartą vogčiomis išsigriebiau iš „ušėtko“ keletą kiauli- 
nių bulvių ir klojime valgau, — pasakoja Dulkienė. — Baisus 
gardumėlis! Nei lupti reikia, nei nieko! Tik štai ponas užėjo. 
Nebėra kas daryti, nes dar kelios bulvės sterblėi. Tuojau nu- 
silenkus, verkdama, siekiu ponui kojas bučiuoti, kad tik neluptų. 

— Nebijok, Grasilija, — sako ponas. — Tu visur gerai 
dirbi, tai tau dovanoju, nelupsiu. 

Kad gi nudžiugau, užgirdusi tuos pono malonės žodžius. 

Sadistas Kaža ir įo galas. 


Bausmę priteisdavo pats ponas. Negyvai neužlupdavo. 
Žmonės daugiausia nusidėdavo vogimu, nes kaip badu nusi- 
kankindavo, tai visokiais būdais vogdavę valgomuosius daiktus. 

Vienas lupėias, vadinamas Kaža, sakydavo, iog kai jis lup- 
damas pamatydavo kraują, tai jam net gardu, gera pasidary- 
davę. Jo mirtis tokia buvusi: rodosi, Šv. Onos atlaiduose, ei- 
nant jam iš Duokiškio kermošiaus, pakelyje, krūmuose, jis pa- 
gauta ir nupiauta įam liežuvis, paskiau akmuo įdėjus į mai- 
šelį taip primušta, kad tas rytojaus dieną baisiausiose kan- 
čiose miręs. 

Bet ir negyvas dar lupęs žmones: Minčiūnų kaimo Justas 
Lapinskas priteršęs ant jo kapo. Po kiek laiko sužinojęs tai 
ponas; tuojau tam Lapinskui 40 rykščių lovyje įkirtęs. Ir šiaip 
ponas daug žmonių prilupęs, įtardamas Kažą užmušus. Taigi 
žmonės ir sakydavo; 

— Kaža ir negyvas lupa. 

Ponas tam Lapinskui pasakęs: 

— Tu ne Kažai akis apteršei, bet man. 

Moterų, mergaičių niekas neliesdavo. | vedybas ponas 
nesikišdavo. 

Į rekrutus ponas užrašydavęs ant ko papykęs ir paskui 
gaudydavęs. Vieną rudenį kažin kd užrašęs ir nepagavęs, tai 
vasarą jį, nuo darbo jam einant, užklupęs. Tas šokęs per griovį 
ir paknebęs. Ponas už apikaklės, prisišaukęs daugiau vyrų, 
tuojau geležinius pančius uždėjęs ir išvežęs. Lieką 4 vaikai ir 
žmona, apstoję tėvą, raudojo ligi arklius pakinkė jų tėvui vežti. 
Šiaip žmonės nelabai atiausdavo rekrutų nelaimę. 


Kilnoiami ūkininkai. 


— Papykęs ponas, — tęsia savo pasakojimą senutė, — 
nusidėjėlį ūkininką perkeldavo prastesnėn vieton, o geresnį ge- 
resnėn. Taip, pavyzdžiui, mano senelį, paėmęs mažą iš Tite- 
lių kaimo dvaran, o seseriai užkurį užėmęs. Tėvui dvare už- 
augus ir pradėjus prašyti žemės, davęs Kuokšių kaime; pas- 
kum, Kuokšius pralošęs, davęs Minčiūnuose. Čia ir dabar te- 
begyvename, 

Bravarų dvare nebuvo.  Girtuokliams ponas nieko nesa- 
kydavo. Žmonės veždavę šiaudus Patiltėn, toliau vienkiemin. 
Tenai gyvenęs degtinės turįs žydas. Baudžiauninkai, įsipil- 
davę vogčiomis maišeliuosna grūdų pabyrų ir, suslėpę veži- 
muos, nugabendavo žydui.  Atveždavę visiems vyrams degti- 
nės. Išsigėrę pulkais dainuodavo. Ponas klausdavo, kodėl jie 
šiandien taip linksmi. 

Jokių mokyklų niekur nebuvo. 

Paskelbus baudžiavos panaikinimą; mūsų dvare baudžiavą 
dar 2 metus ėjo. Pirmais metais ponas nuo baudžiavos atleido 
vieną dieną savaitėj, antrais dvi dieni. Žmonėms atrodė tai 
baisus pono gerumas. Rankas ir kojas jam išbučiavo. Po 
kokių 2 metų baudžiavos visai nereikėjo eiti. J. Macijauskas. 


DĖL DUONOS KASNIO. 


Stiprus baudžiauninkas. 


Norkiinų kaimo (Rok. v.) baudžiauninkas Kaupas, eida- 
mas Rokiškėlių dvare baudžiavą, nustebinęs savo sveikata to 
dvaro poną. Buvę taip: 

Atvežus iš Rygos druskos, Kaupas, paėmęs iš vežimo mai- 
šą, kuriame buvę bent 12—15 pūdų druskos, ir pats vienas įne- 
šęs vidun. Ponas, tai matydamas, nustebęs ir užklausęs Kaupo: 

— Ar parsineštum tą maišą namo? 


— Kodėl ne! — atsakęs Kaupas. — Jei ponas tą druską 
man atiduotum — parsineščiau. 
— Gerai! Atiduosiu, — sulygo ponas. — Bet tik jei pats 


parsineši. O įei neparsineši, tai ir 25 rykštes tau įkirsiu, | ir 
druskos negausi. 

Kaupas sutiko su visomis pono pastatytomis sąlygomis ir, 
pono palydovo lydimas, nusinešė druską į savo namus, esan- 
čius bent už trijų kilometrų nuo dvaro. 

Pasakojo Kazys Būga, 68 metų, girdėjęs iš Kaupą paži- 
nojusių Žmonių. 


Priidas, iškastas per viena diena. 


Drobčiūnų dvaras (Svėdasų v.) dabar Makvicų, bet seniau 
buvęs kažkokio kito pono. Dabartinių Makvicų tėvas ar se- 


Baudžiava. I. 13 

nelis šį dvarą iš io pirkęs, o paskum pasiskundęs, iog dvarui 
labai vandens trūksta. Tuomet pardavėjas atsiuntęs 700 savo 
baudžiauninkų prūdui Makvicams iškasti. Baudžiauninkai per 
vieną dieną iškasę didžiausį prūdą. Tas prūdas tebėsąs ir da- 
bar. Jis prie vieškelio. 

Pasakojo Antanas Juškonis iš Užpalių miestelio, 64 metų 
amžiaus. Jam pasakojęs pats Makvica. 


Ašaros dėl duonos kampelio, 


Južintų v. Raugų kaimo baudžiauninkas Urbonas dirbęs 
Mažeikiškio palivarke Panemunėlio v. Žmona nešusi jam pie- 
tus: paskutinį kampelį pelinės duonos ir ąsotėly pieno šlaką. 

Benešant ją ištikusi nelaimė: duonos kampelis iškritęs iš 
rankų ir sutrupėięs — pelinė duona greit trupėdavusi. Mote- 
riškei labai pagailo vyro, iog, duonai sutrupėjus, liks be pietų; 
iš didelio skausmo net graudžiai apsiverkusi. 

Pasakojo Napalys Uoka iš Raugų k. 


Rykštė — vaistas nuo tinginio. 


Vienas Minkūnų (Južintų v.) senis, buvusis baudžiaunin- 
kas, pasakodavęs, iog įis be rykščių tingėdavęs dirbti. Kada 
nuplakdavę rykštėmis, jam visą dieną šviesiau akyse būdavę 
ir tinginys neimdavęs. 

Pasakoio Kazys Būga 68 metų. Jam pasipasakojęs pat- 
sai baudžiauninkas. 


Čeponis virtęs Malašinsku. 


Maleišių (Svėdasų v.) baudžiauninkas Čeponis ėjęs bau- 
džiavą Savičiūnų dvare. Visą dieną be poilsio ardamas, pail- 
ses. Sustojęs dustelėti. Nespėjęs dustelėti, pamatęs ateinantį 
su bizūnu rankoje darbo prievaizda, didelį baudžiauninkų en- 
gėią. Prievaizda jau ne kartą buvęs įį mušęs. Čeponis nu- 
jautęs, iog ir dabar klius. Širdgėlos pagautas, prisitaikęs, pa- 
togiai įsitvėręs žagrę. Nudavęs, jog taisąs, o iš tikrųjų pasi- 
rengęs engėjui mušti. 

Ko laukęs, to ir sulaukęs. Rūstusis prievaizda, prieida- 
mas, paklausęs: 


4A51LLS NUldgdisS Jalii UCI 5divą4. o MILUS UUVĘS UUAS LVILLdS, IUR5 
galvą perskėlęs. 

Užmušęs pono tarną, matas, iog šio pono žemėje jam gy- 
venimo nebėra. Todėl, nieko nelaukdamas, viską metęs ir nu- 
ėięs į visai svetimus žmones naujo gyvenimo ieškoti. 


S 22 


(T 


Tai 


Gyvenamojo namo priemenė (prieangis). Namas statytas prieš 120—150 
metų. Priklauso Palangos v. Kunigiškių kaimo ūkininkui Pleškiui. (Meni- 
ninko Kosciuškos škicas iš 1933. VII. 22. Originalas „Aušros“ muz.). 


Nučięs bent už 12 kilometrų nuo savo gimtinės į karališ- 
kus Paškonių kaimo žmones. Čia jis ir apsigyvenęs, niekam 
nieko nesakydamas, iš kur esąs ir kodėl čia atsikraustęs. 

Paškonyse jis įsikūręs ir gyvenęs. Vėliau, pasisakius jam, 
jog esąs iš Maleišių atsibastęs už pono tarno užmušimą, žmo- 
nės pradėję jį „„Malašinsku“ vadinti. Taip Čeponis ir virtęs 
Malašinsku. Taip vadinamas ir pasimiręs. 


13* 

Matome, jog nusikaltėliui baudžiavos laikais netoli reikė- 
davo pasitraukti, kad liktų nesugautas. 

Pasakojo Kazys Būga, 68 m., turėjęs pažintį su Mala- 
šinsku. Užrašė Motiejus Būga. Paunksnių k. Duokiškio v., 


BAUDŽIAUNINKAI TARĘSI DVARĄ SUGRIAUSIĄ. 


Urėdas nežinojo, kodėl baudžiauninkas mušamas rėkia. 


— ...Dar tik pusbernėliu būdamas vieną kartą keliomis 
minutėmis pavėlavau nuvažiuoti Panemunio dvaran rugių rišti. 
O urėdas Beinorius buvo baisiai piktas — tiesiog Kraugerys. 
Būdavo, nuo ryto, kol dar negavęs Žmogaus iki sočiai atsi- 
mušti, taip, dantį grieždamas, ir vaikščioja, taip ir tykoja, kad 
tik prie ko nors prikibus ir gavus atsimušti, atsigręžti. Na, kai 
iau rytikštis pyktis ant ko nors buvo išpiltas, tai palikdavo 
kiek geresnis ir nebe tiek priekabingas. 

Taigi aš, bevažiuodamas, ir pamačiau, kad tas urėdas prie- 
šais manęs keliu ateina, mane pasitikti. Bizūnas rankoje taip 
ir raitosi, kaip kokia gyvatė. Man ir visos blusos numirė. 

— Na, — manau sau. — Dabar pirtis bus raudonai karšta. 

Urėdas, dantis grinkšėdamas ir per juos keiksmažodžius 
košdamas, sako man: 

— Na, šak (toki jo buvusi pertarvė), tingini, sukin syn, 
sakyk man, kur tu iki šiolei buvai? 


— Dovanok, ponuliuk, — sakau, — iš nakties ilgai arklių 
negalėjau susirasti. 
— A, žeby ciebia diabli (o kad tave velniai), — keikiasi 


urėdas. — Tu sukin syn! Aš tave, šak, pamokysiu, kaip reikia 
arkliai susirasti. 

Griebia mane už apikaklės, traukia iš ratų, ir kad ims ma- 
1€ę per sustyrusius kailinukus bizūnu tvoti! Net kailinukai 
trūksta. Vilnos taip ir laksto aplink. Kad jis man tik per tuos 
kailinukus tešertų, tai teluptų sau. Nelabai ir skauda. Bet jis 
pilia ir per vienlenkas pakulines kelneles, ir per galvą, ir visur, 
kur tik papuldamas. 

Aš rėkiu, kiek tik galiu išrėkti. O jam, matyt, tas mano 
riksmas ausis drėskia, nes sustojo mušęs ir uždusęs klausia: 

—- Na, sakyk, šak, sukin syn, ko tu taip rėki? 

-—- Kad gi ponuliuk tu mane labai muši, — sakau jam. 

— A, žeby ciebia djabli, che, che, che... — Ir, griebęs, 
ėmė mane dar didesniu įnirtimu čaižyti. 

Nežinau, kiek ilgai būtų jis ten mane voliojęs, kad mano 
laimei nebūtų pamatęs irgi pavėlavusią merginą atvažiuojant. 
Ta, pamačiusi, kas su manim darosi ir suprasdama, įog ir su 
ja tas pats gali būti, sukė arklį iš kelio, norėdama pabėgti. Mano 
budelis, tai matydamas, pametęs mane, pasivijo merginą, iš- 
traukė iš ratų ir kad ims jai per plonų drobinėlių eilę čaižyti, 
kad ims duoti, net miškas aidi. Mergina neberėkia, bet žvie- 
gia, čypia, kriokia, gal visų galabijamų žvėrių balsais. 

Aš, skubiai sėdęs savo ratuosna, sprukau pas darbininkus. 
Šie, iau seniai prie tokių dalykų įpratę, mane pasitiko su pu- 
siau užuojautos, pusiau juokaujančiais žodžiais. 

Mano senelis, bepasakodamas, susigraudino ir nuliūdęs nu- 
tilo. 

Bet kitą kartą dar papasakojo, jog apsisaugojimui nuo ne- 
tikėtų urėdo užklupimų, buvę išgalvoti įvairūs savotiški per- 
spėjimai. Pavyzdžiui, kas nors pirmas pamatęs urėdą atei- 
nant, sakydavęs: 

— Vyreliai! Reta rėda! 

Arba: 

— Dabar telias po du rubliu. 

Ir panašiai. Nors čia šiaip beprasminiai išsireiškimai, bet 
dirbantieji baudžiauninkai suprasdavę, jog ateinąs urėdas ir 
reikia pasisaugoti io bizūno — nesustojus dirbti. 

Iš pasakojimų 70 metų senelio Mato Daunio, mirusio 
1917 m., gyv. Grubų kaime, Panemunio v. Užrašyta 1915 m. 


Parko sodinimas. 


Vežant Panemunio dvaro rūmams akmenius arba kokiais 
kitais reikalais dvaran atvažiuojant, buvę įsakyta atvežt po 
kokį lapuotą medelį. Jie prieš būsimuosius rūmus, kitoje pu- 
sėje upės reikėdavę ir įsodinti. 

Dabar toje vietoje tebeauga storoki beržai ir kitoki me- 
džiai. 

Iš pasakojimų 110 metų senelio Kasteno iš Jutkių kaimo, 
Juodupio v. Užrašyta 1925 m. 

Dvaro griovikai. 


Jis buvęs Kraštų dvaro baudžiauninkas. Dabar tas dva- 
ras Juodupio v. Tame dvare baudžiauninkus labai apsunkinda- 
vę darbais ir kitokiais būdais spausdavę ir vargindavę. Už 
tai engėjų visi labai neapkęsdavę. Jis su savo kažkokiu vien- 
minčiu draugu dažnokai svarstydavęs: kaip čia, esą, tų ponų 
atsikračius ir jiems atkeršiius. Bet tuo laiku abu vos tik pus- 
berniavę. 

Buvę girdėję nuo senų žmonių, įog Sidabrinės kalne — 2— 
3 kilometrai nuo dvaro — esą daug švedų (kiti sako: prancū- 
zų) ginklų paslėpta. Jie kadaise Lietuvoje karą pralaimėję ir, 
iš jos skubotai bebėgdami, turėję tame kalne savo ginklus pa- 
slėpti. Be kita ko, ten ir patrankų esą palikta. Jiedu susitarę 
nueiti ir išsikasti bent vieną patranką ir sudaužyti visas Kraš- 
tų dvaras su visais io ponais ir visu kuo, 

Neturėdami šiokią dieną laiko, vieną šventadienio vakarą 
slaptai nučię į tą kalną ir per Žmogaus stuomenį iškasę ten 
duobę.  Bekasant kalne pasirodžiusi skylė, lyg koks urvas 
būtų. Gavę gana ilgą pagalį, visą jį sukišę ir visaip sukioję. 
Iš to galima buvę suprasti, kad ten esama rūsio. Bet čia jiems 
užėjusi naktis ir, viską pamesdami, turėję eiti namo. 

Daugiau įiems savo darbo jau nebegalima buvę tęsti, tai 
taip ir palikęs tas dvaras nesugriautas, o engėjams neatker- 
šyta. 

Iš 65 metų Juozo Kirstuko Vailiūniškio k. pasakojimų. Už- 
rašyta 1925 m. rugs. 20 d. | 


Pastaba. Tas Sidabrinės kalnas savo išvaizda ir įvairiais 
apie io praeitį žmonių padavimais gana plačiai savo apylin- 
kėie Žinomas. 

Jog tame kalne esąs rūsis, tai ir dabar vietos gyventojai 
tvirtina. Keletą metų atgal dar buvęs ilgas atviras į tą rūsį 
urvas, tiktai visi bijodavę į jį listi. To rūsio ir urvo vietą aplin- 
kiniai žmonės ir dabar tebežino. 

To kalno apylinkėse yra labai daug įvairių ir įdomių ar- 
cheologinių vietų. Pr. Daunis. Grubai. Panemunio v. 

UPELIO VAGOJE UŽKASTAS PONAS. 
Rykščių! Rykščių! 


Sužinojęs, iog renkami atsiminimai apie baudžiavą, pa- 
klausiau apie anuos laikus senų Žmonių, ir, ką sužinojęs, sura- 
šiau. 

Tais laikais Savičiūnų dvaro (Svėdasų v.) savininkas po- 
nas Pamernackas gyveno Aluntoje. Jam mūsų krašte priklau- 
sė šie kaimai: Kalniečiai, Maleišiai, Kurkliečiai ir Užubaliai. 
Žmonės baudžiavon jam eidavę po 3—4 dienas savaitėje. 

Vieną sykį baudžiauninkai piovė Savičiūnų dvaro pievas. 
Atėjo urėdas. Žiūri; keli darbininkai nevikriai dirbą. Duosias 
jiems rykščių.  Šaukiasi pas save, bet drauge su jais ateina 
visi darbininkai; apstojo su dalgėmis urėdą ir nedavė tų neva 
nusikaltusių baudžiauninkų mušti. 

Urėdas, nieko su žmonėmis nepadaręs, pasiskundė ponui. 
Už kelių dienų ponas šaukiasi pas save dvaran tuos neva men- 
kai dirbusius baudžiauninkus. Bet šie, nujausdami, jog gaus 
rykščių, vieni nevažiuoja, bet šaukiasi visus Savičiūnų dvaro 
baudžiauninkus. 

Nuvažiuoja visi dvaran ir pasistato arklius už klojimo, kad 
ponas jų nematytų, 0 tuos nusikaltusius siunčia pas poną. Po- 
nas, pamatęs įuos ateinančius, ima šaukti: 

— Rėozek, tym chlopom! Rozek, rozek! (Rykščių, tiems 
mužikams, rykščių, rykščių!). 

Stovėię už klojimo baudžiauninkai, užgirdę pono riksmą, 
visi, kaip vienas, pasipylė iš už klojimo ir eina pas poną. 

Ponas, pamatęs tokią daugybę Žmonių, nustebęs (tur būt, 
nusigandęs, kad nebitų smurto. Red.) sako: 

— Tai jūs čia visi atvažiavote? Tai gerai, įog visi atva- 
žiavote. Važiuokite dabar visi namo. 

Taip tie nusikaltę baudžiauninkai ir negavo tada lupti. 

Ponas nuvažiuoja pas gubernatorių ir praneša, jog bau- 
džiauninkai sukilę, nenorį klausyti, nebedirba ir susirinkę prie 
rūmų, norėię išdaužyti langus. 

Tada gubernatorius bausmei atsiunčia pas visus savičiū- 
niečius kazokus ir pastato pas kiekvieną po du kazoku su ark- 
liais. Tie raitininkai išbuvo žmonėse apie trejetą savaičių. 


MS dės 


Žmonės turėjo maitinti ir kareivius, ir jų arklius. Bet kadangi 
buvo tai vasarą, tai dar pusė bėdos buvę. Arkliai galėjo ir ant 
žolės pasiganyti. Bet kareiviams reikėjo duoti  kuogeriausį 
valgį. Gerai neduosi — pasiskųs ponui ir bus dar blogiau. 

Kazokai išioio ir žmonės apsidžiaugė, bėdos nusikratę. Ta- 
čiau džiaugsmas buvo labai trumpas. 

Po kiek laiko atsiuntė pėstininkus kareivius (maskolius, 
kaip tada sakydavo) ir pastato pas kiekvieną ūkininką po tris 
ar keturius. Tuos irgi reikėjo kuogeriausiai maitinti. Šie išbuvo 
per visą Žiemą iki vidurvasario. 

Vieną sykį įsakė savičiūniečiams nuvažiuoti Alunton prūdo 
kopti ir mauro laukan vežti. 

Nuvažiavo tuosyk ir mano dėdė, dar mažas, vos devynerių 
ar dešimties metų vaikas. 

— Visi veža maurą laukan, — pasakojo dėdė. — Didesni ir 
suaugę Žmonės greičiau prisimeta vežimą ir važiuoja, 0 aš, 
mažas, vis atsilikęs ir atsilikęs. 

Matau, jog nuo urėdo lazdos nebeišsisuksiu. Ir sumaniau 
pasislėpti. Arklį nuvažiavau už sodno, o pats įėjau kalvėn ir 
palindau po krūva maišų. 

Urėdas, tur būt, matęs, kad aš ėjęs kalvės link, irgi įėjo 
kalvėn, bet niekur nieko neimatydamas, rėžė kelis kartus lazda 
per maišus ir išėjo. 

Išgulėjęs visą dieną po maišais, vakare išlindau, visas 
drebėdamas, nes buvo tai rudens laikas, šalta. ; 

Nubėgęs pas savo arklį laukiu, kada važiuos visi namo. Su- 
laukęs važiuoju visas sušalęs, sulytas. Tik tiek, iog džiau- 
giuos, negavęs iš urėdo lupti (1). 


Sumuštasis bučiavo mušeikai ranką. 


Svėdasų dvare buvęs ir gyvenęs ponas Marikonis. Jis bu- 
vęs labai puikus ir važinėjęs paauksuota karieta. Žirgai buvę 
kuopuikiausi. Svėdasų klebonas, kol neatvažiuodavo ponas 
Marikonis, nė sumos nelaikydavęs. 

Vieną sykį Marikonis važiavęs pro Gudonių kaimą (Svė- 
dasų v.) pas Savičiūnų poną Pamarnecką svečiuos. Tuo tarpu 
Ciudonių Kepalas buvo išėjęs laukan Žirniauti. Dėvėjo balta 

kepure, todėl jau iš tolo buvo matomas. Bet netoli kelio ir bu- 
vęs. 

Marikonis pasišaukė jį prie savęs ir tiek už tą žirniavimą 
apskaldė ausis, kad šis nežinojo nė kur dėtis. 

O buvęs tuomet toks paprotys: ponas pats ar jo įsakymu 
kas kitas išplaks ar kitaip kaip sumuš baudžiauninką. Sumuš- 
tasis turėdavęs eiti prie pono rankos ir įą pabučiuoti. Tai bu- 
vęs ženklas, iog baudžiauninkas pripažistąs pono valią. 

Pabučiavęs Marikoniui ranką ir io sumuštasis Kepalas (2). 


Primuštas ir apdovanotas žydas. 


Svėdasų ponas Marikonis dovanojo dvarą kažkokiam Žiu- 
rauskui. Net nežinia iš kur tas Žiurauskas buvęs. Sako, jis 
daug metų gyvenęs pas Marikonį. 

Žiurauskas tą dvarą praminęs „Jonava“. Ant dvaro vartų 
prikalė iškaba ir užrašė ant jos dvaro pavadinimą. 

Vieną sykį važiuoja žydas pro Žiurausko dvarą. Susitiko 
poną. 

— Kieno šis dvaras? — klausia ponas žydo. 

— Šitas dvaras Žiurausko, — atsako žydas. 

— Durniau! — suriko ponas. — Sakyk: šitas dvaras Jo- 
nava. 

Ponas pasišaukė tarną ir tas taip prikapojo žydą nagaika, 
jog šis vos gyvas parvažiavo namo. 

Po kiek laiko vėl tas pats žydas važiuoja pro tą patį dva- 
rą. Tr vėl susitinka poną. Bet šį sykį, pono paklaustas, žydas 
aisakė, jog šis dvaras vadinasi Jonava. Ponas, patenkintas, 
jog žydas žino dvaro vardą, dovanojo įam šimtą rublių. 


Kaip poną užkasė. 


Žemaičiuose buvęs toks atsitikimas: 

Kažkur gyvenęs labai žiaurus ponas. mėgstąs kankinti 
Žmonės. 

Vieną sykį dvaran sušaukęs visus darbininkus dirbti. Visi, 
kaip galėdami, dirbę visą dieną. Bet vakare ponas, pasišaukęs 
du darbininku, tiek juos mušęs, kiek tik iiems tilpę, kad šie, ei- 
dami namo, visą kelią verkę. 


NA das 


Ant rytojaus liepia ponas vėl eiti dvaran dirbti. Eina ir 
tiedu. Bet eidami pasiima šautuvus ir dvi lopėtas. 

Darbas jiem buvęs pamiškėje.  Nuėję tuojau užtvenkę 
upelį ir iškasę vagoje duobę. Paskum, nieko nedirbdami, lau- 
kia poną ateinant. 

Apie vidurdienį pamato jiedu ateinantį poną. Ponas, priė- 
ięs, klausia; 

— Ar padirbote, kiek buvo užduota? 

— Nepadirbome. 

— Kodėl? 

— Nes tau baigtas gyvenimas, — atsako iiedu, ir, griebeę 
šautuvą, poną nušovę. 

Akimirksniu įvertę poną duobėn, užkasę ir paleidę vandenį 
sena vaga tekėti. Jų darbo nė pėdsako neliko. 

Visi dvarininkai, visi uredninkai puolėsi ieškoti pono. Bet 
niekur jo nerado. 

Žmonės truputį atsiduso — pasidarė jiems lengviau gy- 
venti. Tokio laisvesnio gyvenimo buvo keleta metų. Bet, pa- 
galiau, viskas išėjo aikštėn. Buvę taip: 

Vieną sykį tiedu vyrukai, degtinės įsigėrę, pradėjo girtis, 
iog dėl jų darbo čia pasidarę laisviau gyventi. Kai kurie tuo- 
iau ir suprato, koks reikalas, o pono šalininkai pranešė policijai. 

Uredninkas su policija suėmė tuos du vyrus. Prasidėjo 
tardymas ir kankinimas. Betardomi, bekankinami jiedu prisi- 
pažino. Bet kokia įiedviem bausmė buvo paskirta — sužinoti 
neteko. 

Pranas Tumas. Ažubalių k., Kamajų v. 


1) Apie Savičiūnus ir poną Pamernacką žiūrėk 41—43 pusl. 
2) Apie Marikonį žiūr. 35 ir 52 pusl. 


PONAS APALPO, UŽGIRDES, JOG BAUDŽIAVA 
PANAIKINTA. 


Minčiūnų k., Kamajų v. 60 m. Kazys Lapinskas papasakojo 
tokį dalyką: 

Einant Kamajų dvaro baudžiauninkams dirbti, ėjęs paskui 
jų ir ponas. Perėjus skersai vieškelį, kuris įjungia Kamajus — 

Svėdasus — Užpalius, atlėkęs raitas uriadnikas, sustabdęs žmo- 
nes ir ėmęs skaityti laisvės raštą. Ponas norėjo tą raštą iš 
uriadniko rankų tverti, bet uriadnikas, nedavęs, perskaitė iį 
iki galo. Žmonės pradėjo rankomis ploti ir visaip džiūgauti, o 
ponas, rankas už galvos užsidėięs ir apalpęs. Iš čia, marško- 
se namo parneštas, tuojau mirė. 

Važiuojant iš Kamajų į Svėdasus ar į Duokiškį, Užpalius, 
maždaug kilometre, nuo Kamajų tik tą dvarą pravažiavus, vieš- 
kelis išsišakoja: viena šaka eina į Svėdasus, kita suka į Duo- 
kiški. Kaip tik tame išsišakojime stovi kryžius. Jis pastatytas 
toje vietoje, kur apalpo ponas. Jonas Macijauskas. 


Iš BAIMĖS NUSISKANDINUSI MERGAITĖ. 


Kaip badauiantieii prašė pasturlakų ir kas iš to išėjo. 


—- Vadinuos Kazys  Stasiūkonis. (Gimiau 1833 metais 
Kundronėlių kaime, Skapiškio v. Priklausėme Vaduvų Kazie- 
lams. 

Ponas su ponia labai blogai gyveno. Užtat ponas liepdavo 
vežikui vežti ją bažnyčion per dirvą ir kuo greičiausia, kad su- 
sikratytų. Bet vežikas, Augustas Vazulis, gailėdavosi, 0 gal 
bijodavo ponios ir veždavo, kaip reikia, sugrįžęs gi, pono klau- 
siamas, sakydavo, iog vežęs per dirvas. 

Tam pačiam Vazuliui ponas liepdavo gaudyti jaujoje mer- 
gas ir pristatyti ponui. Pagautos mergos bučiuodavo Vazuliui 
rankas, kad tik šis ponui jų nepristatinėtų.  Vazulis, kaip galė- 
damas, poną apgaudinėdavo, sakydamas, jog visos mergos iš- 
bėgusios ar kaip kitaip. 

Užėjo badmetis. Žmonės dar daugiau skurdo ir badavo. 
Mano senelis, Mykolas Stasiūkonis, buvo kiek pamokytas. Jis 
pakalbino žmones nebadauti, bet eiti pas poną prašyti duonos. 

Atėjus žmonėms sykiu su mano tėvu į dvarą, ponas vi- 
siems liepė susirinkti daržinėje. Žmonės ėmė prašyti duonai 
nors Kokių pasturlakų: prastesnių rugių, pelų, vikių. Ponas, 
susekęs, kad K. Stasiūkonis prikalbino žmones eiti prašyti 
duonos, labai supyko. Liepęs jam kaupti grūdus į vieną krū- 

vą, staiga, griebęs geležiniais lankais pūrą, rėžė juo tėvui per 
nugarą. Šis, pusantro mėnesio pasirgęs, mirė (1). 

Kitą kartą, per minėtą jau badmetį, baudžiauninkai, susi- 
rinkę dvaro daržinėje, ėmė tartis, kaip pono bulves iš rūsies 


lų 
i 


Diedulis balanoms laikyti. Sis prie- 

taisas buvo kur nors pakabina- 

mas, 0 balaną įterpdavo apačioje, 

dvieių trinkų tarpe. Tolimėnų k., 

Salako v., Zarasų aps. (Valst. arch. 
kom.). 


vogti. Susitarę, įkalė į lazdelę 
vinį, ir ėmė po vieną bulvę iš 
rūsio valkioti. Bet atsirado iš- 
davikas, kuris taip besusitaru- 
sius idavė ponui. Šis juos iš- 
plakė lovyie ir nuskutė pusę 
galvos, vieną ūsą ir pusę barz- 
dos ir uždraudė kitą puse 
skusti. 

Galų gale, žmonėms duo- 
nos pristigus, ponas duodavo 
savaitei vienam Žmogui 2 gor- 
čius rugių, vikių ir pelų. Žmo- 
nės, visa tai sumaišę, kepdavo- 
si duoną. 

Vieton užmuštojo tėvo bau- 
džiavon turėjo eiti jo vyresnioji 
duktė, mano sesuo Emilė. Bet 
ją ponas suvylė ir ši susirgo. 
Ponas liepė antrajai dukterei 
eiti baudžiavon. Bet motina pa- 
sipriešino ir neleido. Už tai 
dvarininkas motiną  primušė, 
Šeimą išvaikė, o namus užraki- 
no. Serganti Emilė nučio dva- 
ran ir išprašė raktus. Bet užtat 
dvaran turėjome eiti aš, mažas * 
dar vaikiūkštis, ir mano įaunes- 
nioji sesuo. 


Ponas Emilės sūnui žadėjo duoti žemės. Bet nedavė. Taip 
šis ir skurdo per visą gyvenimą. 

Aš dar per pirmąjį gaidį bėgdavau per kaimą ir. kiekvie- 
nam palangei pabeldęs, šaukdavau eiti baudžiavon. 

Turėjau dar vieną vyresnį brolį Mykolą. Šis, būdamas maž- 
daug 12 metų, ganė dvaro kiaules. Viena kartą urėdas užtiko 

jį bemiegantį.  Nepažadinęs ėmė mušti. Vaikas, baisiai su- 
muštas, ir, žinoma, išsigandęs, gavo nuomarį, ir šiaip pasidarė 
nepilnapročiu. Po kurio laiko kažkur dingo, kad net ir giminės 
nieko nežinojo. Kadangi jis buvo nustojęs sveikatos, tai ir 
dvaras įuo nesirūpino. Bendrai, dvaras baudžiauninkų rūpino- 
si tik tol, kol buvo sveikas. 


Kortomis praloštas berniukas. 


Vos dešimtus metus man beeinant, mane ir dar du kitu 
išlošė kortomis Janonių dvaro (Vyžuonų v.) ponas Jaugelis ir 
nusivežė su savim į dvarą. Nuo to laiko aš jau buvau Jaugelio 
baudžiauninkas. 

Jaugelis tris kartus per metus darydavo pabaigtuves: ru- 
gių, vasarojaus ir kūlimo. Papiaudavo karvę, duodavo, kiek 
kas norėdavo, degtinės ir šiaip viską padarydavo, kaip reikia. 
Pabaigtuvėms sukviesdavo visus savo baudžiauninkus.  Bau- 
džiauninkai šokdavo, ponas gi katutes plodavo ir vis šaukdavo: 

— Šinkorka! Duok daugiau degtinės.  Baudžiauninkai, 
pasigėrę, gražiai šoka. 

Anais laikais ne tik Žmonės, bet ir ponai buvo prietaringi. 
Taip, pavyzdžiui, mūsų ponas, užėjus audrai, liepdavo tarnaitei 
eiti aplink rūmus su varpeliu ir skambinti. Varpelio skambini- 
mas turėjęs neleisti trenkti perkūnui. 

Vienas beariantis žmogus, utėlių ir blusų užpultas, padėjo 
savo trinyčius ant dirvos ir ėmė ias mušti. Pamatęs tai kaž- 
kas iš dvariškių ir vargšas žmogelis pats gavo mušti. 

Vanagui pono vištą nunešus, eidavo urėdas per Žmones ir 
maišydavo puoduose, manydamas ar neras vištos, ar nebū- 
sianti ji kurio baudžiauninko pavogta. 

Žąsiukui padvėsus, ponas liepdavo pakabinti iį piemenukui 
ant kaklo. Mat, kam neprisaugojo. Piemenukas tol jį nešio- 
davo, kol žasiukas visai supūdavo. Tik jo kaulus ponas nuka- 
bindavo. 

Vieną kartą ponia rado negyvą ančiuką.  Supykusi tiek 
plakė tarnaite, iog ši vos gyva paliko. Vakare žadėjo dar 
plakti. Mergaitė, bijodama dar didesnių kančių, nučio Švento- 
jon ir nusiskandino. Lavoną ištraukus, ponas liepė jį pririšti 
prie priešakinių ratų, nuvilkti pavaltin (Valinta upelis) ir ten 


Kuko 


užkasti. Baudžiauninkas, kuriam tai buvo įsakyta padaryti, 
pasigailėięs, įdėięs paskenduolę vežiman, nuvežė nurodyton 
vieton ir užkasė. 

Vėliau dėl to baisaus įvykio žmonėse susidarė graži Ie- 
genda: esą kažkas ant nelaimingosios kapo pasodinęs leliją. 
Per ilgus metus ir žiemą, ir vasarą lelija žydėiusi. Ir niekas 
jos nejudinęs — nei Žmonės, nei galvijai. 


Pristavo laiškas ponui. 


Jaugeliui liepus, pagavo baudžiauninką Teleikį ir dar kaž- 
ką kitą, įdėio į geležines grandines. uždarė ir pristatė prie jų 
sargus. Jie turėjo būti atiduoti kariuomenėn. Bet Teleikis su 
savo draugu, sargams užmigus, apvyniojo, kad neskambėtų, 
skudurais grandines, išbėgo iš dvaro ir persikėlė su eldija per 
Šventaią, o Butėnų kaimo kalvis perkirto gradines ir vyrai į 
pono rankas nebepateko. 

Pas kitą dvarininką buvęs toks atsitikimas: buvo du bro- 
liu. Vyresnysis turėjo ūkį, bet labai gerdavęs. Jaunis įskun- 
dė iį ponui, prašydamas atimti iš io ūkį ir jam atiduoti. Ponas 
pasišaukė vyresnįjį ir iau buvo beliepiąs atiduoti ūkį įauniui. 
Bet vyresnysis ir sako: 

— Ką ponas juo tiki. Jis dar nieko nežino ir nieko ne- 
atmena. Aš gi atmenu, kai ponas dar kiškį pagaudavai. 

Ponas nusijuokęs, liepęs nuplakti įaunį, 0 vyresniajam 
nieko nedarė. Taip šiam ir paliko ūkis. 

Plakdavo prievaizda Jočys ir pats ponas. 

Artinantis baudžiavos panaikinimui, baudžiauninkai ėmė 
priešintis. Vieną kartą, du, pono primušti baudžiauninkai, nuėjo 
"pasiskųsti Utenos pristavui. Šis davė jiems laišką, liepdamas 
jį atiduoti ponui. Tie du vyrai, nepasitikėdami, davė laišką 
perskaityti žydui. Laiške buvo parašyta, kad ponas gerai jiems 
ikrėstų. Vyrai laišką įmetė Šventojon. 

Vyžuonose baudžiavos panaikinimo manifestą perskaitė 
bažnyčioje. Kunigas, ilipęs sakyklon, žmonių neperžegnojes, 
atsigrįžo į duris ir tarė: 

— Tai, mat, lojote, lojote ir išlojote valnastį (laisvę). 

Ir ėmė rusiškai skaityti caro manifestą. Žmonės tokiu 
kunigo pasielgimu buvo labai pasipiktinę, bet bijojo ką nors 
sakyti ar daryti. 

Petras Ruseckas. Kaunas. 

1) Jog, nežiūrint Lietuvos ir rusų įstatymų, griežtai drau- 
džiančių užmušinėti baudžiauninkus, nuolatos įvykdavo už- 
mušimų, matyti ir iš Kauno gubernatoriaus archyvo. Jeigu 
valdžia apie tuos užmušimus sužinodavo, tai prieš kaltininkus 
užvesdavo (gal ir nevisuomet) bylas, tardymus, bet bylos pa- 
prastai baigdavosi be jokių pasekų. 

Taip, pav., Sviečino Stanaičių dv. Raseinių ap. baudžiau- 
ninkas Leščinskas sunkiai sirgo „plaučių liga ir kraujais 
spiaudė“, tačiau dvaro prievaizdos Benedeto Gailevičiaus buvo 
siunčiamas į darbus. To paties Gailevičiaus sumuštas Leš- 
činskis mirė. Kauno gubernatorius, sužinojęs apie ši įvyki, 
rašė labai griežtus raštus ir buvo apklausta daugybė iš to pa- 
ties dvaro ir kaimynų liudininkų. "Tikrų, išskiriant Leščinskio 
brolio parodymo, Gailevičiaus kaltės įrodymų nebuvo ir byla 
pasibaigė be jokių Gailevičiui pasekų'). 

Zarasų ap. dvarininko Gonsestos Petraučiznos dvaro bau- 
džiauninkas Benediktas Butkus, baioro Šeikos žiauriai sumuš- 
tas, mirė. Apie tai Zarasų ispraunikas pranešė Vilniaus ge- 
neralgubernatoriui. Tik tiek tuo reikalu toje byloje ir tėra“). 

Bet štai sugretinkime dvi bylas: 

1. 1845 m., Biržų Tiškevičiaus Benepolio dvaro prižiū- 
rėtojo valstiečio Sprindžio buvo  pasmaugta  baudžiauninkė 
Katrė Ladygienė. Padarytas griežtas tardymas ir Sprindys 
nubaustas rykštėmis ir ištremtas į katorgą“). 

2. 1843. V. 3. Senatas praneša Vilniaus generalguberna- 
toriui, iog, įo žiniomis, Kauno ap. Neveravičių dvaro savinin- 
kas Jonas Halleris žiauriai elgiasi su savo baudžiauninkais ir 
užmušė Jurgį Strignatavičių. Generalgub. 1845. V. 4. praneša 
Kauno gubernatoriui, jog jis buvo pasiuntęs valdininką Sivi- 


") Kauno civ. gub. kanc. 1848 m. byla 2312 Nr. Dabar Raseinių 
ir apskritai buvusioie Kauno gub. teritorijoje iokio Stanaičių dv., kaimo 
ar p., einant „Lietuvos apgyventos vietos“, nėra. 

Byla iš 1845. II. 4. Petraučiznos dvaras Zarasų ap. dabar yra 
tik Antazavės v. („Lietuvos apgyventos vietos“). 

*) 1848 m. K. c. g. byla 2312 Nr. 


— 208 — 


činą šiam reikalui ištirti. Valdininkas, iš 60 Hallerio ir kitų 
baudžiauninkų, o taip pat ir daugelio bajorų po priesaika pa- 
rodymų, nustatė, įog Halleris ir jo žmona labai žiauriai elgiasi 
su baudžiauninkais ir dvariškiais. Generalgub. pavedė Kauno 
gub. valdybai toliau šią bylą tęsti. Valdyba savo ruožtu krei- 
pėsi į bajorų susirinkimą, užklausdama, ar nereikėtų paimti 
Hallerio dvaro globon. Bajorų vadas atsakė, esą gydytojų 
buvo nustatyta, jog „Strignatavičiui padaryti mušimai nesu- 
darė būtinos mirties, bet tik atsitiktiną“ ir jog Hallerio bau- 
džiauninkai nėra įvaryti į skurdą, bet esą tokioje pat būklėje, 
kaip ir aplinkinių dvarų valstiečiai ir jog baudžiauninkai skundų 
dėl žiauraus su jais apsiėjimo valdžiai nėra padavę, o Neve- 
ravičiai esą valdomi ne tik Jono Hallerio, bet ir jo brolių ir se- 
sers, ir šie nieku būdu neleistų dvaro atimti. Susirinkimas, 
iš to visko išeidamas, nutarė, iog dvaro globon nereikią imti, 
0 tik pasitenkinti griežtu įspėiimu Halleriui, kad ateity jis 
vengtų bausti savo valstiečius ir apskritai būtų atsargesnis, 
kad tuo būdu išvengtų nemalonumų. Vilniaus generalgub. 
nepatenkintas ir bajorų susirinkimo, ir ypač gydytojų nuta- 
rimu, jog Strignatavičius, esą, atsitiktinai miręs nuo Hallerio su- 
mušimų, o Hallerio baudžiauninkų būklė esanti patenkinanti. 

Kauno gubernatorius, gavęs ši Vilniaus generalgub. raštą, 
1845. V. 8. liepia Kauno ispraunikui, „einant kokia nors švel- 
nia priežastimi“, asmeniškai šį reikalą ištirti. Kauno isprau- 
nikas N. Savičius 1846. X. 18. gana smulkiai praneša Kauno 
gubernatoriui, jog Neveravičius valdo Jonas Halleris, bet kad 
šis dvaras priklausąs ir jo seserei ir p. ir tik prie galo, vos 
keliais žodžiais užsimena, įog „nei Adolfas, nei Jonas Halleris, 
nepastebėti, kad Žiauriai elgtųsi su savo valstiečiais ir vals- 
tiečių būklė esanti patenkinanti'). 

Tuo raštu visa byla ir baigiasi. Iš Sprindžio ir Hallerio 
bylų sugretinimų be jokių paaiškinimų matome, kaip šališkai 
buvo sprendžiamos baudžiauninkų reikalais bylos: vienaip 
buvo sprendžiama, kai prieš baudžiauninką buvo nusikaltęs 
beiėgis valstietis, ir kitaip, kai buvo nusikaltęs galingas dva- 
rininkas. 


*) 1843 m, byla. Visos čia suminėtos bylos yra Centr. valst. archyve. 


ZARASŲ APSKRITIS 


VIENAS GRŪDAS — PELŲ PŪDAS. 


M. Kevelė ėięs baudžiavą Giedraičių dvaruose. Ten jo ir 

gimtinė. Bet paskum pateko į Klementiškių dvaro (Salako 
val., Zarasų ap.) baudžiavą, nes iį čia io ponas išmainė su 
Klementiškių ponu ant šunies. Klevelės sūnai ir anūkai dabar 
gyvena Gruodiškių kaime, Salako val. Jie ir papasakojo šiuos 
atsiminimus. 

Kartą Klementiškių dvaro baudžiauninkė pamerkusi so- 
dželkoje ponų audeklus.  Nuėiusi skalbti, bet vieno audeklo 
neradusi. Žinodama, iog ponas už tai smarkiai bausiąs, norė- 
įusi nusiskandinti. Bet, bebrisdama skandintis, aptiko ir tą 
audeklą, ir nebesiskandinusi. Tačiau ponas, sužinojęs, iog ii 
buvo pametusi audeklą, taip smarkiai ją už tai nubaudė rykš- 
tėmis, jog, dvi dienas pasirgusi, mirė. 

Prapuolęs dvare sūris. Ponas liepęs suvaryti visus bau- 
džiauninkus, išžiodęs ir šiaudu badęs dantyse, ieškodamas sū- 
rio liekanų ir norėdamas kaltąjį nubausti. Neradęs visus smar- 
kiai plakė, norėdamas priversti kaltąjį prisipažinti. Dėl tų 
plakimų kiti ir mirę. 

Kuris baudžiauninkas pasivėluodavęs į darbus, tai pirmą 
kartą už pabaudą turėdavęs išgerti šalto vandens kvortą ir vi- 
sus iš eilės, pasilenkdamas, prašyti dovanojamas. Antrą kartą 
pavėlavus — rykštėmis plakdavę. 

Dieną dirbę dvare, naktį dirbdavo sau. Valgydavę duoną, 
į kurią sugrūsdavę pelus ir senų dangčių šiaudus. Net ir prie- 
žodis toks buvęs: 


„Vienas grūdas — pelų piūdas“. 


Tokia, vadinasi, tuomet buvusi duona. 
Klementiškių dvaro ponia nebuvusi tokia Žiauri, kaip kitų 
dvarų ponai. Ponios baudžiauninkai pamėgdžiodavę, kaip pas 
kitus ponus bliauna kankinami baudžiauninkai. Bet ponia iš- 


Baudžiava. I. 14 

tekėio už Ramaniškio pono, o šis, gavęs Klementiškes kraitin, 
ėmęs už tuos pamėgdžiojimus  Klementiškių baudžiauninkus 
dar smarkiau rykštėmis plakti, kaip savo kad plakdavęs. Tada 
ir Klementiškių baudžiauninkai kasdien, pono Žiauriai plakami, 
ėmė, kaip kokie gyvuliai, bliauti. 

Rykščių visuomet būdavę paruošti keli kūliai. 


Jaučių jungas. Lygumų v. („Aušros“ muz.). 


Kai numirė žiaurusis ponas Minskas, visi baudžiauninkai 
ploję rankomis iš džiaugsmo. Bet kai kuriems tas džiaugsmas 
virtęs ašaromis: ponai, sužinoję, kas plojo, smarkiai nubaudę 
rykštėmis. 

Jei kuris darbininkas pabėgdavo iš vieno dvaro į kitą, tai 
vistiek grąžindavę ir dar rykštėmis nubausdavę. 

Vienintelis išsigelbėjimas iš blogo pono buvęs, kai ponai 
baudžiauninkus vieni kitiems kortomis prakortuodavo arba į 
šunis ar į ką kitą išmainydavo. 

Baudžiava, kaip sako, ne visur vienoda buvusi. Vienur 
buvusi sunkesnė, kitur lengvesnė. Tai ir galvodavę Žmonės, 
kaip iš sunkesnės baudžiavos patekti į lengvesnę. Tie mainai 
ir kortavimas ir buvęs beveik vienintelis kelias patekti į ge- 
resnę baudžiavą. Už tat žmonės tokių mainų ir laukdavę. 


Pasakojo Augustas Kevelė 70 metų, Juozas Kevelė 60 m., 

Baltrus Biveinis 90 m., Ona Biveinienė 80 m. ir kiti. Visi gy- 
vena Gruodiškių kaime, Salako v. ir Antanas Poderis 65 m., 
mokytojas iš Salako. Juozas Biveinis iš Gruodiškių. 


KRUVINA BALČIŲ DVARO PRAFITIS. 


Carienės Katrės krikštasiinis. 


Bene seniausiai, kaip žmonės atmena, Balčių dvarą (Anta- 
lieptės v.,) valdė ponas Trutinskas, apie kurį žmonių atminime 
pasiliko daug nepaprastų atsiminimų. 

Trutinskui priklausė dar daugybė kaimų: Šalinėnai, Bru- 
žai, Pastromiai, Vartišiai, Tetervų, Veriugiškis, Pakunigė 
(šalia Kunigio ežero), Kumpuolys, Varslavai ir beveik kita tiek 
palivarkų. 


Trutinskas buvęs labai stiprus ir žiaurus žmogus. Už 
mažiausį nusikaltimą liepdavęs baudžiauninką nuplakti rykš- 
tėmis, 0 už stambesnius nusikaltimus, arba įeigu kas jį labai 
užpykdydavęs, liepdavęs įlipti į medį ir kukuoti. "Tuokart im- 
davęs šautuvą ir nušaudavęs, paskum gi sakydavęs: „gegutę 
nušoviau“. Arba liepdavęs užeiti į ežere padarytą lieptą ir 
taip pat nušaudavęs (1). 

Pasakojama, iog jis buvęs carienės Katarinos krikštasū- 
nis, todėl dažnai važinėięs Petrapilin. Carienė įam davusi jo 
asmeniškai apsaugai 12 kazokų. 

Pirmiau jis buvęs Žmoniškesnis. "Tuomet jis Antalieptėje 
pastatęs puikią bažnyčią; ji ir iki šiai dienai tebestovi (2). Ke- 
turius metus mūrijęs rūsis, o per kitus tris viršų pastatęs. Vi- 
sus darbus atlikdavę jo baudžiauninkai. 

Vėliau įtaisęs bravorą.  "Tuokart tai jau visai sublogėięs. 

Vieną kartą važiuodamas su visais savo palydovais, su- 
tikęs žydą su statine deguto.  Sustabdęs ir klausia: 

— Kiek prašai už visą statinę? 

Žydas, didžiai nusigandęs ir pasakęs, kiek jam reikėjo. 
Ponas, nieko nesakydamas, išėmė pinigus ir, sumokėjęs, liepė 
išmušti statinės dugną ir visą degutą išleisti ant kelio. Tar- 
nai taip ir padarė. Trutinskas, visa tai padarius, nuvažiavo. 


14* 


Pavažiavęs kiek tolėliau, pasiuntė savo tarną pažiūrėti, 
ką daro žydas. Šis radęs žydą semianti degutą iš kelio ir 
pilantį atgal į statinę. Tarnas pasakęs ponui, ką matęs. 

Ponas kuo greičiausiai sugrįžęs prie žydo ir liepęs iį ikišti 
į statinę ir, kad labiau išsidegutuotų, kiek paritinėti.  Paskum, 
nupirkęs pagalvę, paleidęs plunksnas ir žydą įose išvoliojęs. 
Pasodinęs ii jo paties vežimėlin, nuvežęs į Antalieptę ir sakąs 
subėgusiems žiūrėti žydams: 

— Žiūrėkite, kažkokią paukštę ar paukštį pagavau. Ar 
nežinote kokią? 

— Tai mūsų žmogus, — atsako žydai. — Ui, ponas! Pa- 
leisk jį gyvą. 

Ir puolę prieš poną ant kelių, prašydami savam žmogui 
dovanoti gyvybę ir paleisti iį gyvą. 

Trutinskas sutiko žydą paleisti, jeigu jie atliks su juo 
šlykštų juoką. Žydai, norėdami savąjį išgelbėti, sutiko ir 
atliko. Tuomet ponas, po to savo šlykštaus žaismo žydą de- 
gutininką atleidęs (Šio žaismo mes „Baudžiavon“ neįrašome 
dėl io šlykštumo. Red.). 

Kitas atsitikimas buvęs su Juozu Mėlyniu. Jis buvęs taip 
stiprus, jog vieną kartą, gavęs iš savo pono Vincavų Varaš- 
čino, rodos, už rusiškų poterių nemokėjimą, puskapį lazdų per 
galvą, gyvas iš dvaro išėjęs. Tuo jis visus nustebino ir Va- 
raščinas, matyt, tik dabar sužinojęs apie io nepaprastą svei- 
katą, daugiau įau niekad jo nebemušęs. 

Apie tai sužinojęs ir Trutinskas, nes Varaščinas didžiuo- 
damasis pasigyręs, jog turįs labai stiprų vergą. Balčių ponas 
ėmęs pavydėti vienusaviškiūi, iog šis turis tokį stiprų mužiką. 

Kartą kažkokiais reikalais Mėlyniui teko būti pas Tru- 
tinską. Ponas gražiai jį priėmęs, davęs, kas jam buvo reika- 
linga, pavaišinęs degtine ir dar su savim davęs visą Statinėlę. 

Jam išėjus, Trutinskas sėdęs per kiek laiko arklin ir ėmęs 
su palydovais vytis Mėlynį, sakydamas, įog šis įam pavogęs 
statinėlę degtinės, todėl vagį reikią nušauti, arba šiaip užmušti. 
Bet Mėlynio laimei iis nėjęs tiesiog namo Krakinėn, kame įis 
tada gyvenęs, tik šunkeliais ir per miškus; be to, miške jis dar 
kiek užmigęs, taigi Trutinskas įo nesurado ir tuo būdu jis 
išsigelbėjo. 


— 213 — 


Liūdnas Trutinsko galas. 


Sulig žmonių apskaičiavimu Trutinskas, neva žaizdamas, 
nušovęs 7 žmones, o 5 užmušęs, bemušdamas ar šiaip bekan- 
kindamas. Kai apie tai sužinojusi io krikštamotė Katerina, 
liepusi jam atvažiuoti Petrapilin. Šis, nujausdamas, iog dėl 
tokio žmonių kankinimo gali būti blogai, nepaklausė ir neva- 
žiavo. Katerina pasiuntė būrį kazokų jį gyvą ar negyvą pri- 
statyti. Kazokai apsupę Balčius, bet Trutinskui pavyko iš- 
bėgti iš Balčių ir pasislėpti Daškūniškio palivarke. Ten jis ir 
užsidaręs. 

Nors Trutinskas su savo kazokais ir kitais patikimais 
žmonėmis ir smarkiai gynęsis, bet negalėjęs atsispirti gausin- 
gam Katerinos kazokų būriui. Kazokams į vidų įsiveržus, 
Trutinskas kirtęs vienam iš jų kardu, bet pataikęs į adveriią, 
dėl ko net kardas lūžęs. Griebęsis šautuvo, bet jau buvo per- 
vėlu: kazokai iš šonų įį durtuvais subadė. Visą kraujuose pa- 
plūdusį, jau merdantį, kazokai, vis dėlto, dar virvėmis surišo. 
Bemirdamas Trutinskas vandens paprašęs, bet iš nieko ne- 
gavęs. 

Taip baigėsi pirmųjų Balčių dvaro ponų gyvenimas. 


Ne ką geresnis ir Trutinsko įpėdinis. 


Po Trutinsko Balčius ėmė valdyti Klizinskas. Jis tuo 
buvo už Trutinską geresnis, įog Žmonių nešaudydavęs ir iš 
karto mirtinai neužplakdavęs. Jis turėjęs savo plakimo tvarką 
ir nustatytą rykščių skaičių. 

Buvęs įtaisytas lovys, į kurį nusikaltusįjį guldydavę, ran- 
kas kryžmai ištiesdavę ir pririšdavę prie tam tyčia pritaisy- 
tos kryžonės. Kojas įkišdavo į tam tikras lovio gale sky- 
les ir varžikliais priverždavo.  Baudžiauninkas nėkiek nega- 
lėio įudintis. Taip pririštą žmogų plakdavę. 

Vasarą, esant ramiam orui, toli apylinkėse tekdavo gir- 
dėti plakomųjų vaitojimai, verksmai, pagalbos šaukimas. Bū- 
davo reta diena, kurioje Balčiuos nebūtų nuplakę kurio bau- 
džiauninko ar baudžiauninkės. Lygiai buvo didelė retenybė 
surast nenuplaktojo ar nenuplaktosios. Tokių galima buvo 

surasti tik tarp tokių, kurie ponui visaip gerinosi ir kitus 
plakdavo. 

Klizinskas, sukvietęs svečius baliui, jų gašlumui paten- 
kinti, liepdavęs atvesti baudžiauninkes. Kuri geruoju neidavo, 
tą jo tarnai iėga atgabendavo. Pasislėpusias, neklaužadas 
skaudžiai nuplakdavę. 

Bravorui ištisus laukus bulvėmis užsodindavęs, 0 paskui 
tyčia jas sušaldydavęs, kad labiau tiktų spirito varymui. 

„Kadangi degtinės buvo daug ir nebuvo kur jos dėti, tai 
jos užtekdavo kiekvienam, kas tik į dvarą atsilankydavo. 

Prie Klizinsko iš karto išeidavo apie 40 porų jaučių arti. 

Klizinskas 1863 metų sukilime irgi dalyvavęs. 

P. Mėlynis. Jakunčių k. 


1. Apie Strutinską (Trutinską, žiūr. 28 pusl.) rašytojas Po- 
lujanskis dar pasakoja, iog jis, važiuodamas keliu, pa- 
sitikęs Žydą su deguto statine. Strutinskas liepęs degutą iš- 
pilti žemėn, o žydui sumokėjęs tiek, kiek šis paprašęs. Bet kai 
Žydas, ponui neva nuvažiavus, ėmęs iš žemės semti degutą ir 
pilti atgal statinėn, tai Strutinskas liepęs žydui perlįsti per sta- 
tinę, kurios dugnas prieš tai buvo išmuštas. 

Matyt, toks žaismas ponų buvo labai mėgiamas, nes apie 
jį taip pat daugelyje vietų pasakojama. Bet, žinoma, galėjo 
būti tik vienas ar pora tokių atsitikimų ir tik plačiai apie įį 
garsas pasklido ir prie daugelio vietų bei ponų pritaikintas. 

2) Antalieptės bažnyčią statė Strutinskas 1732—1760 m.*). 


UGNINIU STULPU VAŽIUOJAS DVARININKAS. 


Pylimą per ežerą bepilant. 


Apie 1830 m. Vincavų dvarą (Antalieptės v.) (1) valdė 
ponas Brožinskas. Jis dar turėjo daugybę kitų dvarų: Juo- 
zupavą, Kalvelius, Salaką, Pažemį ir kitus. Gyveno Vincavų 
dvare, nes buvo tai įo mylimiausias dvaras: prie ežero, labai 


*) Elenchus omnium ecclesiarum... provinciae ecclesiasticae Li- 
tuanae. 1934 m. 

gražios apylinkės. Čia pat buvo ir Vincavų miestelis su baž- 
nyčia; jų dabar nėra. 

Jo Žmonai, vasarą paežery bevaikščiojant, kilęs sumany- 
mas padaryti kelią į salą ežere. Prikalbėjo savo vyrą ir šis, 
atėjus žiemai, ėmė šį sumanymą vykdyti. 

Ežeras toi vietoje gana gilus, 0 sala apie puskilometris 
nuo kranto. Tačiau jis, to visko nežiūrėdamas, sušaukė visos 
apylinkės vargšus žmones ir liepė iiems pilti tiesiog ant ledo 
pylimą į salą. 

Kiek žmonių prišaldęs, prikamavęs, primušęs, bet, įsiti- 
kinęs, iog darbas neįmanomas, metė dirbdinęs. 

Be Brožinsko žinios negalima buvo vestis. Jaunajai pir- 
mą naktį po vestuvių reikėdavę su ponu pernakvoti. Jeigu ku- 
rie slaptai apsivesdavo, tai ponas įuos už tai daug kartų plak- 
davęs. 


Padavimas apie druską. 


Po kiek laiko mirusi jo Žmona, o pats Brožinskas apakęs. 
Atvažiavęs jo giminaitis Varaščina apgaulia užvaldė dvarą. 
Buvę taip: slaptai prikišęs į dūmtraukius šiaudų ir, įuos pa- 
degęs, ėmė šaukti: „dega, dega“ ir, tartum gelbėdamas ap- 
akusį Brožinską, pasodino įį į 12-kos arklių užkinkytą vežimą, 
išveždino.  Vežiku (kurmanu) buvo Jokūbas Jotkūnas, o be- 
reiteriu Kirša, kuris, įodamas ant prišakinių arklių, koman- 
davo. Išvežė į Puodžių dvarą Salako v. Nuo to laiko niekas 
io čia daugiau nebematė. 

Varaščina buvęs nepaprastai žiaurus ir labai žmones kan- 
kinęs. Jis buvo žymus 1831 m. sukilimo dalyvis. Savo miru- 
siai žmonai ant kapo pastatė koplyčią; čia palaidojo ir kai ku- 
riuos savo vaikus ir giminėms liepęs ir save čia palaidoti. 

Po 1831 m. Vincavų miestely rusai pastatė daug karei- 
vių, kuriuos ir išskirstė pas gyventojus. Vienai moterei pa- 
teko labai piktas kareivis, kuris ią labai koliojęs ir iš pykčio 
puodus ir kitus indus daužė. Jai pritrūkus druskos, kareivis 
paėmė kastuvą, maišą ir išėjo Vincavų ežero link. Po kurio 
laiko grįžo, keletą pūdų druskos nešinas. Iš to ir dabar yra 
spėjama, jog apie Vincavų ežera esą kažkur žemėse druskos 
sluoksnis. 

Ilgainiui Varaščina prasiskolinęs ir, nieko netekęs, ėjo per 
Vincavų žmones, išmaldos prašydamas. Jam mirus palai- 
dojo jį jau minėtoje io paties pastatytoje koplyčioje, kuri ir 
iki šiai dienai tebestovi. 

Tačiau koplyčios angos, kur buvo padėtas karstas, nieku 
gyvu negalėię užmūryti. Dieną užmūrys, ant rytojaus randa 
visas plytas išmėtytas ir angą su karstu atdarą. Ir taip daug 
kartų. Taip nieko ir nepadarė. Todėl ir iki šiai dienai koply- 
čios anga neužmūryta. 

Daugumui senių anais laikais, tamsiomis rudens naktimis, 
tekdavę matyti Varaščiną margais arkliais, ugninio stulpo pa- 
vidalu važiuojant. 

Kitiems tekę jį matyti šešėliu apie koplyčią slankiojant. 

Tenka užgirsti ir daugiau apie šį poną keistų pasakojimų. 

Buvęs tai negailestingas Žmonėms ponas, tai gal todėl 
tiek daug keistų dalykų apie iį pasakojama. Išeina, iog ka- 
dangi šis ponas, gyvas būdamas, žmonėms ramybės nedavė, 
tai dabar jis ir pats ramybės neturįs. Tose legendose lyg reiš- 
kiasi žmonių kerštas už patirtas kadaise skriaudas. 


Kalausis žmogus ir ilgaausė kalė. 


Varoščinui prasiskolinus, Vincavų ir kiti dvarai atiteko 
Tomui Krivičiui. Į įo dvarus nuo valako baudžiavos kasdien 
turėjo eiti vienas bernas ir merga. Nereikėdavo eiti tik šven- 
tadieniais. 

Baudžiauninkai turėdavo ateiti pavalgę, nes ponas leis- 
davo valgyti tik vieną kartą į dieną, atseit, pietus. Vakarienę 
valgydavo grįžę namo. Vasarą darbo laikas buvo nuo saulės 
tekėjimo iki nusileidimo. Žiemą kartais tekdavo dirbti ir nak- 
timis prie balanų arba tyčia įrengto pečiuko šviesos. 

Viską sumaldavo namų darbo girnomis, kurios nestodavo 
nei dieną, nei naktį, nes maldavo be paliovos, pakaitomis. 

Kiekvienai nakčiai ponas nuskirdavo baudžiauninką sar- 
gybai eiti. Per ilgiausias žiemos naktis tekdavo kapoti mal- 
kas ir, maždaug, kas valandą reikėdavo garsiai sušukti: 
„ba—ū-—ū“. 

Vieną kartą Jakunčių kaimo Vincui Kalausiui teko eiti į 
sargybą.  Nežmoniškai sušalęs, Kalausis įbėgo virtuvėn pasi- 

šildyti. Būdamas labai nuvargęs, bematant susnūdo. Kadangi 
buvo labai įbaugintas šaukti „ba—i-—ū“, tai per miegą ir su- 
šuko, net poną pažadindamas. 

Ponas ipykęs, iog io įsakymas nepildomas. liepė Kalausį 
plakti. Tiek iį plakė, iog visas kraujuose paplūdo. Po to kaž- 
kokiais vaistais apipylė, suvyniojo ir už kelių dienų vėl plakė. 

Tas Kalausis pirmiau vadinęsis Mylinis, bet ponas liepęs 
ji vadinti Kalausis, nes jis nešiojo kepurę ilgomis ausimis, o 
ponas turėjo kalę ilgomis ausimis, kurią jis labai mylėjo ir 
kuri žmones labai piktai puldavo, ypač juos ponui plakant, ir 
dantimis juos plėšdavo, tuo būdu padėdama ponui žmones 
kankinti. Ilgainiui iš Kalausio pasidarė Kalaušis. To žmo- 
gaus ainiai ir dabar tebegyvena. 

Darban priimdavo suaugesnius vaikus, 0 dėl senumo, tai 
nors šimto metų būtų — kad tik galėtų dirbti. 

Prie Krivičiaus urėdu ilgiausia išbuvo Mykolas Makovec- 
kas, o tijūnu Motieius Švilpa. Jis visuomet, ponui ar urėdui 
įsakius, plakdavo žmones. 

Tijūnais visada parinkdavo vyrus stiprius ir žiaurius. Bet 
gana dažnai juos keisdavo, nes greit ponams neitikdavę. 

Po Švilpos Tiiūnu buvo Jakunčių k. Zakorka, po Zakor- 
kos irgi Jakunčių Bertulis. 

Be to, ponas turėio daugybę tarnų, vadinamų liokaių, be 
kurių niekur nevažiuodavo. Buvo tai io neva palydovai. 

Kartais ponas Krivičius kai kuriuos savo baudžiauninkus 
išmainydavo su kitais ponais ant šunų ar kitų gyvulių. 

Koks nors ponas, vesdamas, gaudavo baudžiauninkus kaip 
kraitį. Taip, pavyzdžiui, Naujasodžių ponas Kešenovičius, 
vesdamas, gavo baudžiauninkus Paliūnus. Jų ainiai ir dabar 
ten tebegyvena. 

Dar ir dabar tebegyvena Krivičiaus duktė, iau našlė, Ko- 
sovičienė. Jai jau suviršum 80 metų. Vykdant žemės re- 
žormą, jai paliktas centras. 


Pravoslavu virtęs dvarininkas. 


Kadaise, jau labai seniai, prie Balčių ežero, kuris irgi ne- 
toli Vincavų miestelio, buvusi kalvynų bažnyčia. Bet, važiuo- 

jant kažKokiai poniai pro šalį ežero į tą bažnyčią, pasibaidę 
arkliai ir ji griuvo su visu vežimų nuo kalnagubrio į ežerą. 
Ponia prigėrė su visais arkliais. 

Tuomet, po garsaus ir didelio ponų susivažiavimo nutarta 
kalbamą bažnyčia perkelti arčiau Vincavų miestelio, kur ne- 
bebūtų pavojaus važiuojantiems. Bet, bestatant tą bažnyčią 
naujoje vietoje, 'sumanyta padaryti iš jos katalikų bažnyčią. 
Tas sumanymas, žinoma, ir įvykdyta. Tas buvę dar prie Bra- 
žinsko tėvų ar senelių. 

Varaščina iš pradžios buvęs katalikas, bet paskui virtęs 
pravoslavų ir ėmęs Žmones pravoslavais versti. Vakarais liep- 
davęs beveik visiems savo baudžiauninkams sueiti į dvarą ir 
čia jis pats mokęs juos pravoslaviškų poterių. Per vieną to- 
kią pamoką dėl kažko sumušęs Jakunčių kaimo Juozą Mėlynį. 
Virtęs pravoslavu, ėmęs ir tos bažnytėlės neapkęsti ir, pagaliau, 
ją apleidęs. Sakoma, Varaščina ir Vincavų miestelį panai- 
kinęs, kad tuo būdu ir bažnyčia išnyktų. 

Supuvus šiai bažnyčiai, prie Krivičių buvo pastatyta nauja, 
bet negavo leidimo pašventinti (tur būt, iš priežasties 1863 m. 
sukilimo). Rusai ią pavertė cerkve, o po kurio laiko ją su- 
griovė, medžiagą gi išvežė Salakų cerkvei statyti. 

Vincavuos, kur stovėjo pirmučiausia minėta bažnyčia, ir 
dabar yra nemaža tos bažnyčios aikštė. Vieta labai graži. 
Aikštė lyg kokiu grioviu apkasta, viduje padaryta pylimai. 
Šalia tų pylimų stūkso Varaščino koplytėlė ir senas ąžuolas. 
Pasakoja, jam esą jau 700 metų. 

Iš Juozo Mėlynio, gim. 1842. XII. 23. Krakinės vn., Anta- 
lieptės v. pasakojimų surašė P. Mėlynis. Jakunčių k. An- 
talieptės v. 


1) Vincavų miestelis (ar bažnytkaimis) dabar bepasiliko 
tik žmonių atsiminimuose. Spaudoje šio miestelio niekur nepa- 
vyko aptikti; jo nėra net didžiuliame „Slownik geogr. kro- 
lestwa polskiego i innych krajėw slowianskich“ (Varšuva. 
1893), kuriame suminėta begalė Lietuvos vietovardžių. Mūsų 
istorija žino ir daugiau miestelių, miestų, kurie iau seniai yra iš- 
nykę. Daug miestelių panaikino dvarininkai. 


ŠVENČIONIŲ APSKRITIS 
(LENKŲ OKUPUOTAS). 


AVELYNIAI. 


Mano gimtinėje Tverečiaus parapijoje (Švenčionių ap., 
Vilniaus krašte) baudžiava buvo kiek geresnėse žmonėms są- 
" lygose, negu kur kitur. Išimtis buvo tik Krukovskių Pakal- 
niškiuose. 


Senos elgetos baudžiauninkės pasakoiimas. 


Šis sodžius buvo apie 3—4 verstų nuo Tverečiaus mies- 
telio. Viena to sodžiaus senelė, vardu Elzė (pavardės neži- 
nau), buvusi Krukovskių baudžiauninkė, elgėtaudama dažnai 
atsilankydavo į mano tėvelių namus. Ji pasakodavo mano 
senelei (bobutei) baisių dalykų apie baudžiavą pas savo buvu- 
sią ponią Krukovskienę. Ir ii pati ten ėjusi baudžiavon. 

Vyrai ir moterys eidavę baudžiavą po šešias dienas per 
savaitę, sau gi turėdavo darbuotis vos naktimis ir šventadie- 
niais. Kartais nė gyvulėlio negalėdavo augintis. 

Vieną sykį Elzė, jau ištekėjusi ir turėdama vaikų, išaugi- 
nusi sau kiaulaitę, kuri iai atvedė kelis paršelius. Bet Kru- 
kovskienės buvo įsakyta, kad nors kiaulės buvo ir pačių bau- 
džiauninkų, tačiau paršiukų be žinios ponios baudžiauninkai 
negalėjo, kaip įiems tinkama, sunaudoti. Elzė, būdama su sa- 
vo vyru ir vaikais beveik visuomet pusalkanė, sumanė vieną 
paršiuką nuo ponios paslėpti ir paskerdusi suvalgyti. 

Paskerdus naktį iš šeštadienio į sekmadienį, dar prieš 
dieną padėjusi paršelį į katiliuką ir ėmusi virti. Bet, matyti, 
kažkieno buvusi įskųsta.  Nespėjusi galutinai išvirti, staiga 
pamačiusi atbėgančią pačią ponią Krukovskienę ir besikei- 
kiančią, įog ši valkata, baudžiauninkė, sumaniusi be jos žinios 
paršą paskersti. Elzė, išsigandusi ir viską pametusi, suspėjo 
užlipti ant aukšto ir bent laikinai pasislėpti nuo ponios pykčio. 

Krukuvskienė, įbėgusi į pirkią, griebė iš katiliuko paršą, suvy- 
niojo jį į rankšluostį, ir grasindama, keikdamasi ir žadėdama 
už tokį darbą duoti į kailį, nuėjo pas save namo. Ir iš tikrųjų 
—- kitą dieną Elzė, atėjus į darbą, buvusi žiauriai sumušta. 


Pametusi vaikelį ir vyrą. 


O štai dar vienas tos senelės Elzės pasakojimas: 

— Vienas Krukovskienės baudžiauninkas buvo vedęs 
merginą iš tolimesnės apylinkės.  Susilaukus pirmojo vaike- 
lio, motina labai iį mylėjo. Vieną sekmadienį nuėjau su mo- 
tina ir jos vaikeliu į palapinę ant šieno pamiegoti. Man pa-- 
sirodė, jog motina kaž- 
kaip nepaprastai gla- 
monėja ir bučiuoja. sa- 
vo vaikelį ir apskritai 
kažkaip įtartinai elgia- 
si, Nudaviau bemiegan- 
čią, kad matyčiau, kas 
iš to bus. Taip begla- 
monėdama ir bebu- 
čiuodama, kaip kokia 
beprotė, nuo savo vai- 
ko kelis kartus buvo 
kažkur bebėganti, bet 
ir vėl sugrįždama bu- 
čiavo, glamonėjo, ver- 
kė, Pagaliau, išbėgo ir 
nebegrįžo. Kur ii dingo 
— niekas nesužinojo. Matyti, tos jaunos nelaimingos motinos 
būklė buvo tokia sunki, įog ji, nors ir kaip karštai mylėdama 
savo vienintelį vaikelį, pasiryžo, viską pametus, išbėgti nuo 
sunkių ir nepakeliamų Krukovskienės darbų. 


(— Bug 777 

Baudžiavos laikų medinis dubenėlis. Joniš- 
kio v., Šiaulių aps. („Aušros“ muz.) 


Panašių pasakojimų aš, būdamas dar vaikas, esu daug 
girdėjęs iš savo sodžiaus ir apylinkės žmonių, ėjusių pas Kru- 
kovskienę į baudžiavą. Ji turėjusi vieną ar du mažus sodžius 
baudžiauninkų ir be pasigailėjimo, be galo Žiauriai juos išnau- 
dodavusi. 


Ato AJ 


Dar mano jaunystės laikais (esu gimęs 1863 m.) visą Pa- 
kalniškių kaimą, buvusius Krukovskių baudžiauninkus, žmo- 
nės pašiepdami vadindavo „avelyniais“.  Paklausus savo tė- 
velio, dėl ko iuos taip pravardžiuoja, atsakė: 

— Baudžiavos laikais Pakalniškiai buvo taip žiauriai iš- 
naudojami ir paversti tikrais elgetomis, iog iš bado stipdavo. 
Todėl naktimis žmonės versdavosi vagiliavimais iš laiminges- 
niųjų už įuos kaimynų ir net tolimesnių gyventojų. Daugiau- 
sia vogdavo avis, todėl juos ir buvo taip praminę, 0 tas var- 
das perėjo ir šių nelaimingųjų vaikaičiams. 

L. Žemaitis, Skuodas. 


SULAUŽYTAS MERGAITĖS GYVENIMAS. 


Senų senovėje gyveno merga Agota. Ji buvo po ponu Kie- 
runda. Ponas liepė jai tekėti už neturtingo ir seno berno Špoko. 
Agota nesutiko. 

— Aš tave visokiais darbais kankinsiu, — tarė jai po- 
nas. — Visties turėsi už jo tekėti. 

— Dirbsiu visus darbus, o už Špoko netekėsiu, — atsakė 
Agota. 

Ponas liepė jai nugrūsti šešias piestas grūdų, arba grucės. 
Agota naktį ir grūda. Ateina ponas pasižiūrėti, ar gerai nu- 
grūdo. Ponui grūstis nepatiko: įkirto Agočiukei dvi rykštes, 0 
tijūnas tris. Agočiukei jau ir gana. 

— Tai dabar užu Špoką tekėsi? — klausia ponas. 

— Netekėsiu, — atsakė Agota. — Geriau dvyliką verps- 
čių sruogų per vieną naktį priverpsiu, ne ką už Špoko tekėsiu. 

Priverpė vieną naktį dvyliką verpsčių ir apsimetė. Ateina 
ponas sutijūnu pažiūrėti. Ponas nusimovė žiedą nuo piršto ir 
pradėjo verti srugtas per žiedą, kad ios lystų. Kaip tik Ago- 
tos nedaliai — nelenda: storokai suverptos. Ponas į air vėl po 
rykštėmis: ponas dvi, 0 tijūnas tris. 

Agota pasikėlė iš po rykščių, pasipurtė, kaip višta mėšlynę 
pasidrabsčius — peršti. 

— Aš eisiu pas teisėją pasiskųsti, kam ponas duodi man 
seną beturtį berną, — sako ponui Agota. 

— Eik, — liepia ponas. 

Ir Agočiukė pasileido eiti, bet ponas įsakė tijūnui ią pa- 
vyti. Tijūnas pivijęs atvedė atgal pas poną. Ponas liepė at- 
nešti erškėčių rykščių. Paguldė Agočiukę lovin. Tai kad pri- 
sidžiaugė ponas su tijūnų, t ąvargšę erškėčių rykštėmis be- 
plakdami! Beplakama Agota vis mažiau lovyje ėmė bejudėti. 
Liepė keltis. Keliasi Agočiukė, bet iau aumoniom*). 

— Dabar jau eisi už Špoką? — vėl klausia ponas. — Būk 
jam Žmona! 

— Tegul jau bus pono valia, — atsako Agota be aumonės. 

Ponas, ilgai nelaukdamas, atvežė kunigą ir sutuokė Agotą 
su Špoku. Špokas dėl savo neturto ir senatvės visiškai netiko 
Agotai, bet teko pono valiai pasiduoti. 

Po sutuoktuvių ėmė abu gyventi. Neturėdami kuo pra- 
gyventi, turėjo eiti algėtauti. Agota, tiek rykščių nuo pono 
pernešusi, apkurto ir, pagaliau, apako. 

Špokas, nors senas, bet akis turėjo šviesias, todėl jis ne- 
šėsi kantičką. Senis kalba litaniją, 0 Agota tik atsakinėja 
„Melskis už mus!“ 

Bevaikščiodami per žmones, užeina vienon pirkion; ir ne- 
buvo kur laisvai sėstis. Abu susėdo ankštai. 

— Pasitrauk toliau, Agota, — sako senis, bekalbėdamas 
litaniją. 

— Melskis už mus! — atsako Agota nenugirdus. 

Žmonės ėmė iš to iuoktis. Seniui tas nepamėgo (nepatiko). 
Parėieęs namo, ėmė jis Agotą kankinti. (Galų gale Agota užsi- 
galabijo. Špokas tada ir sako ponui: 

— Agota jau mirė. 

— Regi, bijojo, kad senas ir neturtingas, — atsako ponas, 
— bet dėl to ji pirma pasimirė. 

Pasakojo Anielė Matkevičiūtė. Miežionys, Rimšės par. 
Užrašė Kaz. Trapikas. 1935. I. 2. L. T. A. 724 (84). 


*) Aumoniomlis) — be nuomonės. Aumoniom vaikščioti; aumoniom 
ką daro. Tvirtagalė kirtis ant „au“, kaip žodžiuose: „auklė“, „auti“. 
D-ras J. Šlapelis: Lietuvių ir rusų kalbų žodynas. Bet K. Trapiko užra- 
šyta „aumanium“. 


UTENOS APSKRITIS 


BAUDŽIAUNINKAI PATYS PRAŠĖ DUOTI JIEMS PONĄ. 


Nepaprastais žiaurumais pasižymėdavęs Utenos dvaras, 
žiauraus Krauzo valdomas. Pasakojama, kaip vieną bau- 
džiauninką ponas, prikapojęs rykštėmis, nuvaręs šieno minti. 
Šis, bemindamas, dingęs. Manė, iog pabėgęs. Bet žiemą šė- 
rikai, pešdami šieną, radę nelaimingojo lavoną. 

Sykį visi dvaro baudžiauninkai, nebepakeldami vargo, 
vienu kartu pakėlę prieš poną maištą ir atsisakę eiti į dvarą 
dirbti. Tačiau dėl šio maišto tekę visiems nukentėti. Rusų 
valdžia atsiuntusi į Klovinius, Nemeikščius ir kitus kaimus po 
eskadroną dragūnų. Prasidėjo baisi priespauda ir mušimai. 
Maištas galutinai sunaikino baudžiauninkus, o Krauzas pasi- 
daręs dar Žžiauresnis. 

Tais laikais buvo nutiestas pro Uteną dabartinis plentas*) 
ir pastatyti pašto rūmai. Į paštą buvęs priimtas tarnauti vieti- 
nis lietuvis, ištarnavęs rusų kariuomenėje 25 metus, kareivis. 
Plento atidarymo dieną važiavęs caras Aleksandras. Šia 
proga Utenos dvaro baudžiauninkai sumanę dar kartą pamė- 
ginti laimės. 

Paraše nužemintą prašymą carui, padavę šiam kareiviui, 
kad iįis, kaip nors, atiduotų carui. 

Atvažiavus carui ir įeinant į pašto rūmus, kareivis atida- 
res carui duris, atsiklaupęs, o voką su prašymu padėjęs sau 
ant galvos. Caras prašymą pasiėmęs. 

Ir tikrai, viskas iš karto pasibaigė laimingai. Po nekurio 
laiko žiaurusis Krauzas iš savo dvaro kažkur dingęs. 

Baudžiauninkai, likę be pono, pradėjo siųsti rusų valdžiai 
prašymus, duoti iiems kitą poną. Ir iš tikrųjų, neužilgo atva- 
žiavęs ir apėmęs dvarą valdyti ponas Balsevičius, kurio pali- 
konys tebėra ir dabar. 


*) Plentas pro Uteną nutiestas 1830—1831 m. Žinios iš Susisie- 
kimo Ministerijos, 

Dar ir dabar Utenos apylinkėje daug dvarų. Baudžiavos 
laikais jų buvę dar daugiau. Todėl nė vieno valstiečio nebuvę 
laisvo nuo baudžiavos. Žmonės skendę skurde ir varge. 

Kiekviename kaime buvęs dvaro skirtas vaitas. Jis pri- 
žiūrėdavo, kad baudžiauninkai gerai savo laukus nudirbtų ir, 
kas svarbiausia, nieko nuo dvaro neslėptų. 

Senoviškos girnos. Priklauso Bertulienei, gyvenančiai Meškuičiuose, Šiaulių 
aps. (Iš „Aušros“ muz.). 


Nupiautus ir suvežtus javus visas kaimas turėdavo paei- 
liui pas kiekvieną iškulti. Grūdus paimdavo dvaran. Iš dvaro 
kiekvienam suaugusiam žmogui išduodavo maistui po vieną 
gorčių rugių savaitei. Kadangi to maisto nepakakdavo, tai 
žmonės prie miltų prisimaišydavo grūstų pelų ar kitokių niek- 
niekių, kad tik badu nenumirtų. Tokia duona vadinosi be- 
raline. 

Gyvenamos trobos buvo dūminės su mažais langeliais. 

Viršutinis baudžiauninkų apvalkalas buvęs — vasarą sto- 
ros drobės trinyčiai, 0 Žiemą sermėgos ir kailiniai. Apavas 

— karninės vyžos. Kepures devėdavę veltines su trimis, lyg 
ragais, kaktoje. Kepurės su nageliu buvę ponų privilegija. 
Baudžiauninkams jos buvusios uždrausta dėvėti. Visi viršu- 
tiniai apdarai — vyrų ir moterų — buvę vienodi: be atlapų, 
su siaura ir stačia apikakle. 

Ir vis dėlto, einant baudžiauninkams kad ir iš sunkiausio 
darbo dvare, laukai dainomis skambėdavo. Jos buvo žmonių 
paguoda ir suraminimas. Dainuodavo, nes buvo apsipratę su 
vargais ir nieko geresnio nelaukė. 

Už nusikaltimus plakdavo rykštėmis. Bausmę atlikdavęs 
tijūnas. 

Bravarų ir karčiamų visur buvę pilna.  Karčiamas valdę 
žydai. Nežiūrint skurdo, baudžiauninkai girtavę. 

Visi ūkio įrankiai — ratai, arklai ir p., buvę mediniai, be 
jokių apkaustymų. 

Tikybinis žmonių susipratimas buvęs labai menkas. Mo- 
kąs skaityti iš maldaknygės buvo laikomas mokytu. Šiaip 
visi temokėję tik poterius kalbėti. Bažnyčioje poterius visi 
kalbėdavę garsiai. Kunigai per pamokslus labai daug aiškin- 
davę apie pragaro baisenybes, apie mirtį ir liepdavę klau- 
syti ponų. 

Senų Žmonių atsiminimų prisiklausęs surašė Adolfas Meš- 
kuotis. Vazgelių kaimas, Utenos v. 


BAUDŽIAVA PANAIKINUS, ŽMONĖS DAR IR PONO 
PRAŠĖ ATLEIDŽIAMI. 


Paslaptingas akmuo. 


Užpalių dvaran, prie kurio buvo priskirtas ir Mažeikiš- 
kių dvaras, reikdavę eiti dirbti tris keturias dienas savaitėje. 
Šiame dvare baudžiauninkams buvo sunku, nes visi dvaro tro- 
besiai buvo akmeniniai. Toks didelis akmens malūnas! Jis 
1836 m. pastatytas ant kastos upės. Tai vis baudžiauninkų 
darbas. Už tai dabar artimiausia malūnui gatvė pavadinta 
„Baudžiavos“ gatvė. 

Kur dabar valsčiaus valdybos raštinė, sekretoriui kamba- 
riai, nuovados viršininko kambariai, kalėjimas, keturių komp- 


Baudžiava. I. 15 

lektų pradžios mokykla, dvieių mokytojų butai ir dar daug 
kitų patalpų, ten buvo dvaro gurbai (tvartai). Tuos gurbus 
statant, ponas įsakęs per dvi dieni suvežti akmenis. Vieną 
dieną buvo graži, vežti buvo nebloga, o antrą dieną lijo, pur- 
vas, bet ponas (taip vadino administratorių) vistiek liepė 
vežti. Žmonės, bijodami pono, suvežė. 

Baudžiauninkai, beveždami, radę vieną akmenį su parašu: 
„Kas rasite šitą akmenį, tai pasiimkite ir pinigus“. Baudžiau- 
ninkai, nemokėdami skaityti, nekreipdami į parašą dėmesio, 
akmenį atvežę numetė. Kitą dieną ponas, bevaikštinėdamas 
apie krūvas akmenų, pamatė tą parašą. Tuoj įsakė pašaukti 
tuos Žmones, kurie akmenį atvežė. Jis pareikalavo atiduoti 
rastus pinigus. Jie teisinosi iokių pinigų nežiną. Tada įsakė 
juos, iki neatiduosią pinigų, plakti rykštėmis. Bet jie mušami 
tik kartojo: 

— Mes jokių pinigų nežinom... neradom... 


— Kai reikdavę mušti, — anot uteniškio senelio, Kazio 
Šyvio, pasakojimo, — baudžiauninką paguldydavę kniūpščią 


ant žemės: vienam iš baudžiauninkų liepdavo baudžiamąjį lai- 
kyti už galvos, kitam už kojų, o trečiam mušti.  Užpaliuos 
tokių mušiku buvo vienas baudžiauninkas iš Ilčiukų kaimo. Jis, 
ponui paliepus, atskaitė vienam žmogui 30 rykščių, bet taip 
smagiai, įog tam net kraujas per rūbus tryško. Po to tas 
žmogus apsirgęs ir po trijų dienų miręs. "Tas mušikas gyve- 
nęs ir po baudžiavos. Kartą sutikusi šventoriuje mirusiojo 
žmona ir trenkusi įam maldaknygė per veidą, sakydama: 

— Tu mano vyrą prarijai! 

Kartą rytą moterys skubėjusios karvių melžti. Iš tolo 
stovėjusi ponia. Melžėios pračio ios nepasveikinusios. Ponia 
jas sugrąžino ir liepė atskaityti po kelias rykštes. 

Užpalių ponas kartais būdavęs ir geras. Sekminių šven- 
tėje suruošdavęs prie Mažeikiškių kelio, pievoje, pasilinksmi- 
nimą.  Užpalėnai linksmindavosi bent tris dienas.  Žaisdavo, 
imtynių eidavo ir t.t. Prieš Sekminių šventes nusipindavę bent 
po trejas vyžas ir besilinksmindami visas suplėšydavę. Per 
šv. Jurgį leisdavo jaučius su kaimyninių parapijų badynių. 
Sako, svetimieii jaučiai užpalėnų niekad nenugalėdavę. Jų 
jaučius, kaip nugalėtojus, vadindavę viršininkais. 

Ant Utenos kelio buvęs dvarelis. Tenai gyvenęs labai 
piktas ponas. Prasikaltusį žmogų liepdavo tol plakti, kol už- 
plakdavo. 

Numirusį poną palaidojo koplyčioje. Pasakoja žmonės, 
naktį jį matydavę važiuojantį su vežiku dveieta arklių prieš 
kalną. Privažiavęs ligi tarpukalnio dingdavęs. Žmonės mano, 
jį piktos dvasios kankinusios už jo blogus darbus. 


Baudžiavos pabaigos nuotykiai. 


Štai baudžiavos pabaigos vienas atsitikimas: Armoliškių 
sodžiaus Maliauka pono buvo pasiųstas atnešti laiško iš Ka- 
majų. Nuėjęs į Kamajus, paėmė laišką, tačiau, sužinojęs, i0g 
baudžiava jau panaikinta, nebenešė ponui, bet pasiskubino 
namo pranešti saviškiams linksmą naujieną. 

Kitą dieną ateina pas jį ponas ir klausia: 

— Buvai Kamajuos? 

— Buvau! 

— Ar atnešei laišką? 

— Atnešiau, — sako Maliauka. 

Ponas pradėjo jį rūsčiai barti, kodėl neparnešęs jam laiško 
į io namus ir liepė nuplakti.  Maliauka šokęs ponui į akis. 
rėkdamas: 

— Baudžiavos nebėra! Jūs mums ne ponai! Mes visi 
lygūs! 

Ir išvijęs poną. Šis, išbėgdamas, nesuspėięs pasiimti savo 
tabakinės, kuri taip ir likusi Maliaukai, kaip baudžiavos laikų 
atminimas. 

Ponai, paskelbus baudžiavos panaikinimo manifestą, ne- 
sirūpino tuoj atleisti žmones iš baudžiavos. Kai kurie dar 
metus kitus traukė. Iš apylinkės baudžiava pirmiausia panai- 
kinta Užpaliuose. Vyžuonose ir Svėdasuose vėliau panaikinta. 

Štai ir legenda apie baudžiavos panaikinimą Užpaliuose. 
Manifestą atnešęs Ubagų sodžiaus Paškonis. Bet niekas ne- 
drįsęs eiti pas poną prašyti iš baudžiavos atleisti. Tas pats 
Paškonis įsidrąsinęs; užsidėjęs prašymą ant galvos ir keliais 
ičięs pas poną. Ponas prašymą patenkinęs — atleidęs. 

V. Liulevičius. 

Iš GĖDOS NUSISKANDINUSI MERGAITĖ. 


Velnianosio urėdo likimas. 


Senovėje Laičių dvaro (Aluntos v.) nebuvo, o jo vietoje 
gyveno kažkokie baudžiauninkai Juočiai ir kartu su Laičių 
kaimo gyventojais ėjo baudžiavą Švobiškio kunigaikščiui. Jis 
žmonėms nebuvo Žiaurus: per visus metus reikėdavo nueiti 
dirbti vos keletą dienų. Prie jo įsikūrė daug dvarų. Laičių 
km. žemę jis pardavė Kvastavičiui, Aluntos dvarą Pamernac- 
kui, kitus dvarus kitiems ponams. Nuo šio laiko Aluntos apy- 
linkėie prasideda daug sunkesnė baudžiava. Prie Kvastavi- 
čiaus į Laičius buvo atėję ir prancūzai. 

Pagaliau, Laičiai atiteko kažkokiam nuo Vilkmergės po- 
nui Kazielai. Jis buvo stambus vyras, svėrė 11 pūdų; įojant 
ne: betkoks arklys išlaikydavo. Jo sūnus, Ladislavas, labai 
mėgo baudžiauninkus plakti bizūnu. Jis mirtinai užplakė Lai- 
čių kaimo gyventoją Pranciškų Barasevičių. Kazielos ir prie- 
žodis buvo: „Pane, duosiu penkiasdešimt bizūnų“, kurio ne- 
pamiršo ir baudžiavą panaikinus. 

Prie Kazielų urėdais buvo lietuvis Kazanauskas ir Žmonių 
„krauialakiu“ vadinamas Marinauskas. Jis kalbėdavo per nosį, 
niaurodamas, dėlto žmonių dar buvo vadinamas „Velnia- 
nosiu“. 

Su io bizūnu, kuriuo plakė baudžiauninkus, buvo toks nu- 
tikimas: Laičių dvaro bravare alų dirbo du baudžiauninkai: 
Mykolas Barisevičius ir Perikevičius. Jiems pasisekdavo 
Marinausko bizūną, įam nematant, ištepti medum; nuo me- 
daus oda greitai supūdavo ir, plakant baudžiauninkus, neilgai 
telaikydavo — nutrūkdavo. Tada Marinauskas įsitaisė gele- 
žinį virbalą ir vakare, dvaran susivaręs nusikaltusius baudžiau- 
ninkus, juos plakė. Vakarais iš dvaro tik vaitojimas buvo 
girdėti. 

Marinauskas dvare kartą apsivogė. Buvo taip: Kazimie- 
ras Kaziela, Ladislavo tėvas, kaž kur išvažiavo. Vakare, jau 
temstant, Marinauskas iš pono namų rūsio pavogė bačkutę 
degtinės ir paslėpė. Baudžiauninkas Mykolas Barisevičius, 
dirbdamas bačkoms medinius kamščius, visą ši įvykį matė. 
Marinauskas, paslėpęs degtinę, užėjo į bravorą ir pradėjo pa- 


galiu mušti Barisevičių, kam iisai, dirbdamas, žibino balaną, 
o paskui liepė atkišti bačką ir įpilti alaus. Barisevičius, supy- 
kęs, alaus neįpylė. Tada Marinauskas, paėmęs pagalį ir atmu- 
šęs kamštį, pylėsi į kibirą alų. Barisevičius, pykčio pagautas, 
pagriebė iš urėdo pagalį, kirto jam per pakinklius ir, urėdui 
ant grindų parkritus, dar su keliais ir krūtinę įam apmaigęs. 
Apmušęs urėdą, Barisevičius bačkutę degtinės paslėpė į kitą 
vietą. 

Ponui atvažiavus namo, Barisevičius, bijodamas, kad jam 
netektų atsakyti už urėdo sumušimą, atnešė ponui urėdo pa- 
vogtą bačkutę ir papasakojo, iog urėdas buvo ią pavogęs. Ka- 
ziela tuojau pasikvietė pas save Marinauską, smarkiai iį su- 
mušė ir suspardė. 

— Von, žulikai, iš mano dvaro, — besikeikdamas, berė- 
kaudamas šūktelėjo, pagaliau, Kaziela, pavarydamas Mari- 
nauską. 

Taip Marinauskas ir buvo pašalintas iš Laičių. 

Vieną kartą, Marinauskas, girtas važiuodamas iš Mo- 
lėtų, įkrito į upelį ir prigėrė. Žmonės, sužinoję, jog Marinaus- 
kas galą gavo, džiaugėsi ir buvo dėkingi Barisevičiui, nes jo 
pastangomis nusikratė nuo savo pečių šį kraugerį. 


Žmonės nesuprato laisvės. 


Vieną šventadienį žmonėms buvo paskelbta bažnyčioje, 
jog jie yra laisvi — baudžiavos nebėra. 

Nors žmonėms ir buvo žinoma, jog laisvi, bet Laičių dva- 
ran vis dar čio baudžiavą. Tik kartą, du rusų valdininkai va- 
žiuodami vieškeliu ir pastebėię už upės prie sodo dirbančius 
baudžiauninkus, atėjo į dirvą ir visiems liepė mesti darbą ir 
eiti namo. 

— Ar jums dar nenusibodo bizūnai? — tarė žmonėms net 
perpykę. — Tur būt permažai jų gaudavot? 

Žmonės išsiskirstė ir, Laičių kaime susirinkę ir būreliais ant 
tvorų rymodami, kalbėjosi, kaip reikėsią be pono, neinant bau- 
džiavon, gyventi. 

Tą pat dieną, po pietų, Ladislovas Kaziela atėjo į kaimą 
ir geruoju prašė eiti pas jį dirbti, baigti rugius piauti, žadėda- 
mas po kapeiką sumokėti ir dar valgyti duoti. 

Šie atsiminimai parašyti, pasakojant dviems Laičių kaimo 
senukams; Antanui Grainiui, 80 metų amž., ir Jokūbui Bari- ' 
sevičiui, 79 metų amž. 


Iškilmingas šuns laidojimas. 


Vastapų dvare (Aluntos v.) buvo žiaurus ponas Jegėla, 
kuris eidavęs pas baudžiauninkus į ių gyvenamus namus ir jei 
pečiuje rasdavo išvirtos mėsos, tai ta baudžiauninką plakdavo 
biziūnu, o radęs nupenėtą gyvulį piauti jį irgi atimdavo. 

Jegėla laikė pas save šunį, kaž kokios kitokios veislės 
negu vietiniai. Šunį prievarta turėjo maitinti savo krūtų pienu 
baudžiauninkės. 

Kartą, nesant Jegėlai namie, tą šunį kažkas iš dvare esančių 
baudžiauninkų nunuodijo. Tada ponia įsakė padaryti nedidelį 
karstą, pašarvot kambaryje, kaip numirusio žmogaus lavoną, 
ir visą naktį baudžiauninkams giedoti šventas giesmes. Ryto- 
jaus dieną Vastapų kapuose, kur palaidoti baudžiauninkai, liepė 
iškasti duobę ir šunį palaidoti. Kol iš dvaro, poniai matant, 
šunį lydėjo į kapus, visi čio tvarkingai, gi lauke visi pradėjo 
iš tų ceremonijų juoktis. Šunį su karstu įmetę į lietaus iš- 
plėštą griovį ir užkasę, o poniai pranešę, jog šuo palaidotas. 


Iš gėdos nusiskandinusi mergaitė. 


Utenos v. Jasonių dvaro ponas Krauzė vertė savo bau- 
džiauninkus pirmą naktį po vedybų atvesti pas ji žmonas. 
Kartą atsiradusios dvi jaunos mergaitės, kurios nesutiko 
eiti į dvarą. Tada jos buvo plakamos erškėčių rykštėmis; 
viena iš jų, mušama, sutiko pernakvoti su ponu, gi antroji, iš- 
trūkusi, nubėgo į prūdą ir pasiskandino. 
Krauzei mirus, baudžiauninkai dainuodavę pačių sugal- 
votą dainą: 
Krauzė baronas, 
Buvo piktas ponas, 
Po mirties užteks įam ir katienos! 


Papasakojo Laičių km. 80 metų amž. Antanas Grainis. 
Užrašė Giginas Skripka. Laičiai. 


VILKMERGĖS APSKRITIS 


PADAVIMAI. 


Iš Varnelių kaimo (Kavarsko valsč.) čio baudžiavą į Pe- 
nionių dvarą. Vieną sykį tėvas, išeidamas anksti rytą į dvarą, 
sako vaikams: 

— Šiandien aš mažai maisto deduosi, tai man atnešit į 
dvarą. Tik žiūrėkit, vaikai, sutikę poną, mokėkit, žemai nu- 
silenkdami, jam „pasikloniot“. Susitikus jis bus lengva pa- 
žinti; juodai apsitaisęs, vaikšto palengva, pasipūtęs ir kalba 
nesuprantama kalba. Jei paklaustų, iš kur esat, atsakykit nu- 
silenkdami: „iš Varnelių, ponuli“. 

— (erai, suprantame, tėveli! Mokėsime jam pasiklo- 
niot, — atsakė šie. 

Vaikai, švariau apsirengę, išėjo su pusryčiais į dvarą. 
Tik įėjus į dvarą, susitiko didelį pasipūtusį kalakutą, kurio 
jie niekad prieš tai nebuvo matę. Kalakutas, pamatęs vaikus, 
smarkiai sušuko: 

— Šuldu buldu. 

Vaikai, pirmą sykį, kaip jiems rodėsi, pamatę poną, nusi- 
gando ir, visi nusilenkdami, vienu balsu sušuko: 

— Iš Varnelių, ponuli! Iš Varnelių! 

Repšėnų dvaro (Traupio v.) ponas, anksti sekmadienio 
rytą, ties langu skutėsi barzdą. "Tuo tarpu įnirtę baudžiaunin- 
kai, pamatę įį pro langą, užsitaisė su didele grankulka me- 
džioklinį šautuvą, šovė ir pataikė ponui, bet grankulka atsi- 
mušė nuo pono galvos. Ponas supykęs, ir, sugriebęs gran- 
kulką, sviedė ja pro langą ir užmušė baudžiauninką. Kiti, nu- 
sigandę tokia pono galybe, išbėgioio, sakydami: 

— Tikrai jis yra su velniais susidėjęs, kad ir didžiausia 
grankulka jo nenudeda. 

Po keletą metų tas ponas mirė. | tolimus kapus io lydėti 
susirinko visa dvaro diduomenė ir baudžiauninkai. Bevežant 
jo lavoną per miškus, sutemo ir pakilo baisi audra, net io kars- 


AA Gi 


tas ėmė smarkiai braškėti. Kai nuvežė į kapus, žiūri: tuščias 
karstas. Visi labai nustebo.  Palaidoję tuščią karstą, grįžo 
namo, šnekučiuodami: 


Spinta iš 1848 m. Nudažyta tamsiai žaliai. Priklauso Pranui 
Šimkui. Minupių k., Užvenčio v., Šiaulių aps. („Aušros“ muz.). 


Su velniais buvo susidėjęs, velniai jį ir pasiėmė. 
Petras Kaunietis. Kaunas. 

Naktinė. 


Aš, Marė Švelnikienė, 90 mt., gyv. Lelikonių km. Želvos v., 
papasakosiu, ką pati mačiau ir iš kitų girdėjau. 

Lelikonių kaimo gyventojai pradžioje ėjo baudžiavą Plaš- 
takos dvare (Balninkų v.), bet kai Lastauskas išlošė kortomis 
visą kaimą — dirbo Lastausko dvare. 

Mano tėvai gyveno Pikčiūnuose (Malėtų v.) ir visą laiką 
dirbo Plaštakos dvare. Tada aš dar nedidelė buvau: turėjau 
gal 14 metų, nes įau avižas pioviau. Man neteko ilgai ten 
dirbti: įauna ištekėjau, o tada vyras viską atlikdavo. Dvarui 
dirbdavo 6 dienas ir dar iš eilės reikėdavo eiti naktinės. Nu- 
ėius, reikėdavo iš vakaro prinešti vandens, prikapoti malkų, 0 
po to vaikščioti visą naktį po dvarą ir rėkti: „vardos“. Jeigu 
urėdas rasdavo užmigusį ar šiaip ką netvarkoi — gerokai 
įkirsdavo. 

Kartą nuėjo naktinės mano vyras Pranas su seseria. Kai 
jau visiškai sutemo, vyras parėio namo. Pamatęs urėdas, 
atėjo ir klausia, kur brolis. Toji nusigando ir pasakė. Urė- 
das nučio šaukt, bet Pranas nepaklausė. 

Kitą rytą, kai Pranas nešė seseriai valgyt, pamatė iį urė- 
das ir pašaukė pas poną. Pranui atėjus, ponas paėmė jį už 
rankų ir sako: 

— Kelneles nusimauk, nes dūšia tavo, o kelnės mano. 

Ką gi šis bedarys: išpildė pono paliepimą. Ponas gi, iš- 
sitraukęs iš kūlelio rykštę, tol mušė, kol kraujas pasirodė. 
Tada sako džiaugdamasis:; 

— O-o stiklinė jau trūko. 

Pranas gi, kai jį ponas paleido, vos atbėgo ligi kapų, 0 
nuo ten rėplomis prišliaužė ligi namų. Neilgai jis ir gyveno: 
dar vieną kartą ponas miške jį primušė; nuo to susirgo ir mirė. 

Dvaro rykštė neaplenkdavo nė moterų. Kartą viena mo- 
teris, norėdama užstoti savo plakamą vyrą, užgriuvo ant jo 
(buvo paguldytas). Ponas atvertė moterei sijoną ir kad įpylė, 
tai įpylė. Aš, dėkui Dievui, nepažinau rykštės, bet kad kitus 
mušė, tai pati mačiau. 

Aš, Ignas Gervė iš Narebelio vs. Želvos v., 106 mt. senis, 
papasakosiu, ką pats esu matęs bei pergyvenęs. 

Gimiau ir augau Bretnavos dvare. Man gyventi, nors 
motinos netekau tik gimęs, buvo ne perdaug sunku. Dvare, 
kaip ir visi, dirbau 6 dienas per savaitę. Jei nuo valako dirb- 
davo dviese, užtekdavo ir trijų dienų. Kokį darbą reikės ry- 
toi dirbti, visuomet pranešdavo vaitas, kuris vakare pereidavo 
per visą kaimą. Dvaro ponas buvo geras, ką ir besakyti: 
duodavo degtinės, obuolių, kiek tik norėjai. Žmonių mušti ne- 
leido. Jei kuris urėdas labai mušdavo, tuojau pavarydavo ii 
iš vietos. Žinoma, jei jau kuris baudžiauninkas smarkiai nu- 
sikalsdavo, tai gaudavo ir „skersai“, bet taip retai būdavo. 

Bretnavos dvare rugius ne visi krūvoje piaudavo. Kiek- 
vienas tikininkas turėdavo nupiauti 2 dešimtines. Kai tą at- 
likdavo, visą savaitę piaudavo sau. Jis kai kada kiekvienam 
ūkininkui atnešdavo su urėdu po sūrį ir buteliuką. Taip buvo, 
kiek Žinau, tik Bretnavos dvare; kitur, vietoj sūrio, gaudavo 
bizūną. 

Kai kada ateidavo ponas pasižiūrėti, kas ką turi atsine- 
šes valgyti. Jeigu kas neturėdavo duonos, duodavo iš dvaro 
sandėlio po 3 gorčius per savaitę. Rudenį reikėdavo grąžinti. 


Geležiniai pančiai. 


I rekrutus ėmė rudenį ir pavasarį. (Gaudydavo vaitai, urė- 
dai ir kiti. Sugavę kurį vyrą, įdėdavo jį į geležinius pančius, 
kad nepabėgtų. Nelengva buvo gaudyti, nes vyrai nepasiduo- 
davo: turėdavo peilius, kai kurie net ir šautuvus. 

Kartą atėjo į Mateikiškius vieno vyro suimti. Tas palindo 
papečkin ir nieko neprisileidžia. Vaitas liepė griaut namus. 
Tada tas vyras pasidavė, bet kai dėjo iį į geležinius pančius, 
išspyrė vienam vaitui dantis. 

Suimtuosius vyrus suvarydavo kur į vieną pirkią ir ten 
laikydavo, kol surinkdavo iš visos apylinkės. Suimtiesiems 
valgyti nešdavo paeiliui visas kaimas. Manęs niekas negaudė, 
nes ponas dvyniukų liepė nekliudyti; aš buvau dvyniukas. 

Pr. Gaidamavičius. 


TRAKŲ APSKRITIS 


AGUONOMIS AMŽINAI UŽMIGDYTI VAIKAI. 


Marijona Sabonienė, gyvenanti Paukščių km., Žaslių v., 
girdėjusi iš Galubickienės, gyv. Prazariškių km., pasakojant, 
kaip jai teko eiti baudžiavą. 

Buvo tai jau prieš 28 metus. Galubickienė tuo laiku tu- 
rėjusi 85 metus.  Baudžiavą ji ėjusi Papartėlių dvaro ponui 
Zaleskui. 

— Iš mano 7 dešimtinių ūkio — pasakojo Galubickienė — 
baudžiavon ėjome trijuose, būtent: aš, mano tėvas ir motina 
Raulusevičiai. Namie likdavo vien tik maži vaikai. Iš mi- 
nėto kaimo baudžiavon ėjo visi žmonės nuo 16—17 metų. Per 
savaitę dirbdavom šešias dienas, kartais net ir sekmadieniais. 
Talkos tęsdavosi, koliai padirbdavom visus pono darbus. Savo 
darbus atlikdavom naktimis. Visiems paskirdavo bendrą plotą 
per dieną nudirbti. 10 metų vaikas jau privalėjo eiti pas poną 
ganyti. Kai senis būdavo kokių 60 metų ir negalėdavo dirbti, 
tai eidavo pono sodų sergėti, viską aptvarkyti, o žiemos metu 
valydavo sniegą. 

Mus prižiūrėdavo akamonas, bet ir ponas į laukus atei- 
davo. Su žmonėmis labai žiauriai elgdavosi. 

Kartą atėjo ponas į lauką pažiūrėti kaip dirbam. Pažiū- 
rėięs ir sako, jog mažai nudirbta. Pirmiausia rėkė ant aka- 
mono, bet jam nieko nedarė. Paskui, liepęs mums gulti į eilę, 
o akamonui įsakė mušti. Bizūnas buvo ant stirnos kojos įtai- 
sytas. Mušti pradėjo iš eilės. Laukiu ir aš, kada mane muš. 
Atėjo ir man eilė. Kaip patraukė bizūnų — aš pradėjau po jo 
kojomis rangytis. Tai man netiek teko, kaip kitiems. Muš- 
davo tiek, kad net kraujas bėgdavo. 

Paskui ponas su akamonu 'nučio į dvarą. Mes greit pri- 
piovėm rugių, nunešėm į Prazariškių kaimo karčiamą ir, ap- 
mainę į degtinę, įsigėrėm ir ėmėm dainuoti. 

Atėjo akamonas. Mes piauname rugius ir dainuojame. 
Pažiūrėięs, kiek įuokdamasis, sako: 

— Pirma verkėte, o dabar dainuojate. Pšekrev, su- 
kina deti. 

O čia pas mus ir nejaunų žmonių buvo. Kai jis taip pa- 
sakė, tai rodos, eitum ir jį užmuštum. 

Išeidami į darbą, vaikus namie palikdavom. Kad mie- 
gotų, prigirdydavom aguonomis. Kartais, parėię iš darbo, 
rasdavome negyvus. 

Už baudžiauninkus nebuvo kas užstoja. Ką ponas no- 
rėjo, tą ir darė. 

Jauniesiems neleisdavo pasirinkti. Ponas pats parink- 
davo į poras. Ir mane apvezdino su Galubicku. 

Į rekrutus atiduodant jaunuoliai slėpdavosi. Naktį ateina 
kur nors į ūkininką pavalgyti, o dieną miške guli. Jeigu išsi- 
slapstydavosi kiek laiko, tai į rekrutus nereikėdavo eiti. 

Dvare buvo bravaras ir karčiama. Kai panaikino bravarą 
ir sirupą išleido į malūno užtvanką, tai visas Žuvis užnuodijo. 

Degtinę pirkdavo karčiamose, kurių pono ir kaimuose 
buvo pristeigta. Kažkoks žmogus ragino negerti degtinės, tai 
ponas sakydavo, iog jis „klopas“ ir nieko nesuprantąs. Mo- 
kyklų mūsų apylinkėje visai nebuvo. 

Andrius Sabonis. 


ŠUO AUKLĖ. 


Vieno baudžiauninko šeimoje buvo tėvas, motina ir 6—8 
mėnesių vaikas. Tėvams išėjus į darbą, vaikas, paliktas vie- 
nas, verkdavęs. 

Kad vaikas neverktų, tėvai sugalvojo šitokį dalyką: išei- 
dami į darbą, į trobą įleisdavo šunį. Vaiką, pasodinę vidury 
aslos, apramstydavę kailiniais. Kad šuo neitų nuo vaiko to- 
Iyn, į kailinių vilnas pribarstydavo duonos trupinių. Šuo, ran- 
kiodamas trupinius, per visą dieną nesitraukdavęs nuo vaiko. 
Tokiu būdu šuo buvo vaiko auklė. 

Tėvai, pargrįžę iš darbo, rasdavo vaiką su šunimi bežai- 
džiantį ir linksma. 

Užrašė J. Žukauskas. Iš E. Grigonytės rinkinio Šiaulių 
ir Trakų aps. L. T. A. 350 (217) Nr. 


KĖDAINIŲ APSKRITIS 


DVARAS, KURIAME PLAKIMAS BUVO RETENYBĖ. 


Gimęs apie 1840 m. Pelutavos kaime, Pernaravos v., Ka- 
zys Skiparius pats čio baudžiavą į Pernaravos dvarą. Kai 
panaikino baudžiavą jam buvo apie 23 metų. 

— Pernaravos dvaras priklausė grapui Tiškevičiui, bet 
valdė nuomininkas Peslikas, — pradėjo savo atsiminimus pa- 
sakoti Skiparius. — Iš mūsų kaimo į Pernaravos dvarą ėjo 
apie 50 darbininkų. Iš kiekvieno ūkio —po du darbininku. Sa- 
vaitėje reikėjo dirbti po 4 dienas. Ir taip beveik per ištisus 
metus.  Dirbdavo nuo saulės tekėiimo iki nusileidimo. Bet 
kiek reikėdavo nudirbti nebuvo užduota. Savo darbus nudirb- 
davo per likusias dvi savaitės dienas ir moterys su vaikais, kurie 
neidavo baudžiavą. 

Į baudžiavą pradėdavo eiti nuo 16—18 metų, o 50 metų 
seniai baudžiavos jau nebeidavo. Bet vaikai dvaro kiaules 
pradėdavo ganyti įau nuo 10—12 metų. 

Jokių mokesnių ar dovanų dvaras nereikalavo. Tik rei- 
kėdavo šalia priverstino darbo dar ir „laisvu noru“ suarti, pa- 
Sėti ir nupiauti margą lauko ir 12 dienų per metus šiaip viso- 
kių darbų atidirbti. Be to, kiekvienas baudžiauninkas dvarui 
dar turėjo sukirsti, suvežti ir sudoroti po ketvirtainį sieksnį 
malkų, o į Sakonėlių dvaro kalkinę dar po pusę sieksnio. 

Visus darbus dvare dirbdavo su savo gyvu ir negyvu in- 
ventoriumi ir savo maistu. 

Į dvarą eidavo dirbti daugiausia ūkininkų nusamdyti dar- 
bininkai. Darbas nebuvo labai sunkus, todėl ir darbininkai 
juo nenusiskųsdavo ir visuomet būdavo linksmi. Ir į darbą 
eidami, ir grįždami dainuodavo. 

Buvo dar vienas kaip ir laisvas nuo baudžiavos ūkis. Jame 
gyveno Žydai, vokiečiai ir kt. 

Darbus prižiūrėdavo urėdai Vilkevičius iš Kampų k., Josvai- 
nių v. ir Nagrodzkis iš Milvidų ir tijūnai Leskauskas iš Blau- 

džių ir Miniotas iš Grinelių.  Urėdai nebuvo labai blogi. Tik 
Vilkevičius kartais suduodavo. Pats ponas nemušė ir nebuvo 
atsitikimo, kad dvare būtų ką rykštėmis plakę. 

Bet vieną kartą Pelutavos žmonės, sauvališkai prisikirto 
miške malkų, nuvežė miestelin ir pardavė žydams. Sužinojęs 
apie tai ponas atvažiavo į Pelutavą, pasišaukė tuos Žmones ir 
liepė rykštėmis juos išplakti. 

Kartais kuris urėdas ir suviliodavo kurią mergaitę. Bet 
šiaip nebuvo didelio pono ar urėdų ištvirkavimo. Taip lygiai 
neversdavo ką nors vesti ar už ko tekėti. 

Rekrutus patys Žmonės gaudydavo ir į dvarą pristaty- 
davo, o dvaras pasiųsdavo juos toliau. Iš kariuomenės retas 
tesugrįždavo, 0 iei ir sugrįždavo, tai be sveikatos. Šiems 
vargšams tekdavo elgetauti. Kariuomenėje  daugumas nuo 
įvairių ligų išmirdavo. 

Šeiminiškių dvare Ariogalos v. gyveno 21 ūkininkas. Ten 
labai gera žemė. (Gielovos dvaro savininkas Burba iškilnojo 
to kaimo ūkininkus į kitas vietas. Bet du ūkininkai, 
nors ir liepiami, kitur nesikėlė. Jų ainiai ir dabar ten tebe- 
gyvena. Iškeltųjų žemes prijungė prie Gelovos dvaro. 

Girtuokliavimas tarp baudžiauninkų buvo labai platina- 
mas. Karčiamų buvo kiekviename kaime, o prie vieškelių kas 
2—3 kilometrai. Būdavo jų net ir šiaip laukuose prie menkų 
kelių. Bravarai buvo beveik kiekviename dvare. Vėliau buvo 
pastatytas didelis bravaras Mikalavos dvare. Mažesni bravarai 
neišsilaikė ir išnyko. 

Mokyklų mūsų apylinkėje nebuvo nė vienos ir vaikų mo- 
kymu niekas nesirūpino. Jei kas mokėjo skaityti, tai tas ir 
savo vaikus pramokydavo. Bet buvo tai labai retai. Net pats 
Pernaravos dvaro nuomininkas Peslikas nemokėjo nei skai- 
tyti, nei rašyti. Tik vėliau, jau baudžiavą panaikinus, į Per- 
naravo dvarą atėjo kitas nuomininkas, Jonas Juškevičius. Šis 
buvo prasilavinęs Žmogus ir žmonėms daug su patarimais pa- 
dėdavo, o vėliau išsirūpino pradžios mokyklą. Bet kad ten 
rusiškai mokė, tai žmonės nenoriai į ją vaikus leido. 

Žmonės ne tik laukė baudžiavos panaikinimo, bet ir, kiek 
galėdami, baudžiavai priešinosi. Dvarininkai juos  gąsdin- 
davo dėl baudžiavos panaikinimo, sakydami, įog būsią dideli 
mokesniai. Kai kurie, bijodami mokesnių, norėjo pasilikti bau- 

džiavoje. (Gi kai baudžiavą jau panaikino, dvarininkai dar 
prašė eiti įiems dykai dirbti. Bet Žmonės greit suprato laisvę 


ir ponų prašymo neklausė. Kazys Ramoška. Pelutava 


ŽMONĖS NEAPKENTĖ VISA, KAS PRIMINĖ BAUDŽIAVĄ. 


Pasakotojas Augustas Antanavičius, dabar 62 metų Žmo- 
gus, gyvenąs Vytėnų kaime (buv. Kalnaberžės dvaras), Sur- 
viliškio v. Jis pats baudžiavos nematęs. Bet apie ją jam 
pasakojo Stasys Grušauskas. Kai pasakojo, tai Grušauskui 
buvę 77 metai, o Antanavičiui vos 17. 

— Kai, būdavo, išiosime nakties, tai jis man sakys, sa- 
kys... Kaip šiandien atmenu, — pradėjo savo pasakojimą 
Antanavičius. 

— Kalnaberžės ponas buvęs Čapskis, Jis turėjo Kalna- 
beržės ir Kėdainių dvarus. Čapskis buvo įvedęs tokią 
tvarką: kiekvienas ūkininkas turėjo leisti į dvarą pustrečio 
darbininko: vyrą, mergą ir pusbernį arba pusmergę.  Ūkinin- 
kas si Žmona turėjo nudirbti savo laukus, 0 žmona dar ir val- 
gyti į laukus pristatydavo. 

Baudžiauninkai, javus išsikūlę, geruosius turėjo nuvežti 
ponui į dvarą. Jiems likdavo patys blogieii, nevėtyti, su pe- 
lais. Tie likučiai vadinosi bėralais. 

Žiemą turėdavo nemaža vargo, mišką veždami. Gru- 
šausko tėvas kartą atvežė į dvarą permažą vežimą. Užtat 
ponas ne tik dubą iš jo atėmė, bet ir iį patį į rekrutus atidavė. 
Grušauskas puikiai žinojęs, kas io dubą valdo. 

Darbas dvare ėjęs ne tik šiokią dieną, bet ir šventadie- 
niais. Dvare buvusi koplytėlė. Iš ryto ten visi nueidavę, pa- 
imdavę karinas, altorėlį ir visi eidavo į Surviliškio bažnyčią. 
Po pamaldų vėl visi grįždavo. Po piet išsiskirstydavo i 
darbus. 

Žiemą, kai Kalnaberžėje baigdavo minti linus, šventą diena 
po piet, pasiėmę mintuvus. dainuodami, eidavo to paties darbo 
dirbti į Kėdainių dvarą. 

Baudžiauninkai kiekvieną rytą, prieš išeidami į darbą, tu- 
rėdavo sustoti į eilę ir laukti urėdo. Urėdas, atėjęs, kiekvie- 
nam kirsdavo į nugarą po biziną. 

Po baudžiauninko vestuvių pirmą naktį su įaunąia gulė- 
davo ponas, o paskui atiduodavo iaunikiu. O jau su mer- 
gaitėmis ponas juokų nedarydavo. Būdavo nusižiūrės tinka- 
miausią ir šaukiasi pas save į „pakajus“, o paskum, prisisoti- 
nęs, pradaręs duris, išvaro. Taip pat darydavo ir su jaunes- 
nėmis, gražesnėmis moterimis. 

Jei mergaitė pasidarydavo neščia, tai ponas pasišaukda- 
vęs nužiūrėtą vaikiną ir liepdavo ią vesti. 

Šlapoberžės dvaro ponas mušdavęs žmones agrastų krū- 
mų rykštėmis. Mušdavęs tol, kol kraujas visai gerai imdavo 
tekėti. 


Senovinis klojimas Jaugėlių kaime, Radviliškio v., Šiaulių aps. Priklauso 
Jėronimui Bloškiui. Dail. A. Viliūno piešinys. (Originalas „Aušros“ muz.). 


Tas pats ponas Serbenta esąs 40 baudžiauninkų šeimų į 
6 šunes išmainęs. Tai dabartinis Vaidatonių kaimas, Dot- 
nuvos V. 2 

Labiau nusikaltusius ar šiaip ponui netinkančius grūsdavo 
į kariuomenę. Iš kariuomenės Žmogus grįždavo be sveikatos, 
ponui jau nebereikalingas. Vargšas užsikabindavo terbas ir 
eidavo per žmones. 

Išėius manifestui panaikinti baudžiavą, ponai vis dar mė- 
gino žmonės pasilaikyti prie savęs, arba kaip nors įuos dar 
prigauti, išnaudoti. Taip, pav., ponas Serbenta susišaukė vieną 
kartą turinčius ūkius baudžiauninkus į Surviliškį ir, mušda- 
mas, lupdamas, vertė turimas dubas imti iš jo „ant arendos“. 
Tuo būdu manė išvarysias žmones iš dubų ir paimsiąs jas sau. 

Bet keli jau buvo nuiutę apie baudžiavos panaikinimą ir visus 
sukurstė nepasiduoti. 

Ponas, sužinojęs apie kurstytojus, griebėsi jų ieškoti. Bet 
šie puolėsi per lauką ir tiesiog i Nevėžį. "Tai panaromis, tai 
plaukdami net iki Kruosto (Nėrio įtakas) išsigelbėjo iš pono 
pinklių. 

Tik paskum, kai ponai buvo prie sienos prispirti, pats po- 
tas atėjo 12 valandą į lauką ir pasakė: 

— Vyrai! Jūs nebe mano, o aš nebe jūsų. 

Baudžiavą panaikinus, žmonės neapkentė ne tik ponų, bet 
ir kas ponus primena. 

— Tarnavau, — sako Grušauskas, — Kalnaberžėie pas 
vieną ūkininką. Viena kartą, pietus bevalgant, ačtio elgeta, 
ir sukalbėjo poterius lenkiškai. 

— Laukan! — suriko ūkininkas. — Gal pirma drauge su 
ponais mums kraują gėrei, o dabar duonos iš mūsų ieškai! 

Taip ir išvijo, nė duonos nedavęs. 

Al. Žirgulis. Lemeikiškių vienk., Surviliškio v. 


PRIEVARTA ATIDUODAVO Į AMATININKUS. 


— Aš, Kazys, Jurgio sūnus, Antanavičius, gimiau ir augau 
Karonavos kaime, Josvainių valsčiuje. Jau pragyvenau 73 
metus ir pamenu senesnių žmonių pasakojimus apie baudžiavą. 


Grapas Marijonas Čapskis (1) buvo Kėdainių dvaro valdo- 
vas; iam baudžiavą atlikinėjo Karonavos kaimo 21 ūkinin- 
kas (Josv. v.), Pelėdnagių (Kėd. v.) — 30 ir Mačiūnų — 6 
ūkininkai. “ 

Baudžiavai atlikti visą savaitę turėjo dvare dirbti vyras 
ir mergina su įungu jaučių ir pora arklių. 

Vaikėzas ir mergiūkštė vadinosi tretininkais. Jie gany- 
davo gyvulius ir paukščius, eidavo prie malūno, nešdavo 
žvyrą ant pylimo ir atlikinėdavo kitus darbus. Vyrai dirb- 
davo visus lauko darbus, o žiemą važiuodavo į miškus; kiti 
dirbdavo prie bravaro, gyvulius šerdavo, dar kiti kuldavo, 
maišus į svirną nešiodavo. 


Baudžiava. I. 16 

* Nakvodavo įauioje, bendrai vyrai ir merginos. Pirmą 
valandą urėdas prikeldavo į darbą. Nustatytos normos, kiek 
reikia dirbti, nebuvo. |, 

Jei ūkininkas turėdavo kelius sūnus, tai vieną atimdavo 
į dvarą ir priduodavo prie kokio amatninko.  Ūkininkaitis, 
išmokęs, per visą amžių turėdavo dirbti už visai mažą atly- 
ginimą. Kitą sūnų priduodavo pas kokį tikininką, 0 dukte- 
ris UŽ mergas. 

Dirbinių arklių ponas neturėjo, tiktai karves ir tris pul- 
kus avių po 500 galvų. Vilnas siųsdavo į Baltstogę. 


Mano bobutė, Kurį buvo pragyvenusi 95 metus, sakinėjo, 
jog už kelioliką metų prieš baudžiavos panaikinimą Pelėdnagius 
ir Mačiūnų kaimus sukėlė į Karonavą, o kitus paliko kampinin- 
kais. Tada Karonavoje pasidarė 35 ūkiai. Mačiūnų žemę 
padarė palivarkų ir pavadino Justinava. | Pelėdnagius su- 
leido nuomininkus, Kurie mokėjo pinigais ir atlikinėjo kai ku- 
riuos darbus kaip priedus. 


Nekaltai užplaktas kalvis. 


Atlikdami baudžiavą, vyrai per dieną turėdavo suarti pu- 
sę margo. Nesuarę gaudavo nuo urėdo lazda per nugarą. 
Dažnai mušdavo be iokios priežasties. Toks mušimas labai 
erzino pakantrius ir prie visokio su jais apsiėjimo pripratu- 
sius baudžiauninkus. 

Atsirado vienas drąsuolis Jonaitis iš Dotnuvos v. Mačiūnų 
kaimo. Vakare jis pasislėpė po laiptais, kuriais urėdas Vi- 
limavičius eidavo į savo kambarį ir kai tas ėio, smogė jam kir- 
viu į nugarą, padarydamas gilią žaizdą. Žaizda, sako, neuž- 
gijo 10 metų, kol Vilimavičius mirė. 


Bet kas padarė, urėdas nežinojo. Jis apskundė kalvį, kurį 
jis norėjo lazda mušti, bet tas, turėdamas rankoje įkaitintą ge- 
ležgalį, nesidavė. Nelaimingą nekaltą kalvį taip nukankino, 
jog tas į trečią dieną numirė. Paskui dar kelis įtartinus vy- 
rus suėmė, ilgai kankino ir, pagaliau, parvežė iš Dotnuvos 
vienuolyno viršininką (gyvardijoną) ir privertė suimtuosius eiti 
pas jį išpažinties. Per išpažinti kunigui vienuoliui Jonaitis 

prisipažino urėdą sužeidęs. Vienuolis jį išdavė ponams. Tada 
nežinia iš kur parvežė raudonu rūbu apvilktą budeli, kuris ne- 
laimingąjį ėmė kankinti: mušė „arbus“ į smilkinius, aukštame 
vežime vežiojo Kėdainių miesto gatvėmis, o plačioje turga- 
vietėję kankino. "Tą dieną visi apylinkės dvarininkai atleido 
nuo darbo savo baudžiauninkus ir liepė eiti žiūrėti, kaip kan- 
kina nusikaltėlį, kad daugiau niekas nedristų rankos prieš po- 
nus ir jų tarnus kelti. į 

Rugiapiūtės metu visi darbininkai būtinai turėdavo nusi- 
imti viršutinius drabužius. O urėdas, norėdamas priversti 
sparčiau dirbti, užėjęs iš galo, pradėdavo čaižyti bizūnu visus 
iš eilės, neaplenkdamas nė vieno. 


Dvaro pirkioj buvo didžiulė „piesta“ su prikabintu rete- 
Žiu. Prie ios prirakindavo nusikaltėlį ir laikydavo kokią parą 
ir daugiau. Paleisdami iš šitos piestos, dar plakdavo bizūnu 
ar rykštėmis tiek, kad nubaustasis nei prisilenkti, nei atsisėsti 
negalėdavo, 0 dirbti vis tiek turėdavo eiti. 


Grapas buvo bajorų maršalka ir dažnai būvodavo Kaune. 
Dvarus prižiūrėdavo kamisorius Mykolas Setensas. Jis turėjo 
visą valią — kaip norėjo, taip žmones baudė; jokio užtarimo 
nebuvo. 

Urėdų dvaruose būdavo daug. Vežant mėšlą ir javus 
urėdai stovėdavo pakelėmis ir, įei kas neskubiai važiuodavo, 
tai gaudavo lazda per nugarą ir dar ne nuo vieno. 


Atkeršijo urėdui. 


Panaktiniai eidavo paeiliui po du vyru dvaro saugoti. Per 
naktį jie turėdavo prikapoti malkų ir prinešti jų į „palocių“ ir 
į bravorą. Tamsiausia naktis, sniegas ar lietus — turi savo 
darbą padaryti; pasišviesti nebuvo kuo. Parėjęs nebesusival- 
dydavai iš nuovargio. 


Jaunos moterys ir mergaitės neturėdavo ramybės nuo 
įvairių dvaro ištvirkėlių.  Nelyginant, kaip žvėrys ias užpul- 
dinėdavo. Jonas Rabikas, kuris Karonavoje buvo dešimti- 
ninku, pasakojo, jog grapas liepdavęs įam atvesti ūkininkai- 
tę ant nakties pernakvoti, o kitą vakarą vėl kitą ir t. t. 

Jaunikaitis, norėdamas vesti, dažnai turėdavo imti tokią, 
kokią įam ponas liepdavo. Norėdamas vesti iš kito pono 
dvaro, turėdavo eiti pas tą kitą poną leidimo prašyti. 


Į kariuomenę atiduodavo dažniausiai jau suaugusius, tu- 
rinčius 30—40 metų amžiaus. Iš valsčiaus vienus metus duo- 
davo du vyru, antrus tris, o kai buvo Sevastopolio karas, tada 
padarė tris šaukimus, imdami kas kartas po tris vyrus. Per 
karą paėmė 39 metų Motieių Vereikį; buvo vedęs, paliko 
žmoną ir dukterį. Kiti buvo įaunesni. Sugrįžo tik trys: Ve- 
reikis, Antanas Rimas ir Adomas Antanavičius. Šeši visai 
negrįžo. Būdavo naujiena, įeigu kuris grįždavo iš kariuome- 
nės. Grįžęs nebegalėdavo dirbti, o savųjų beveik neberasdavo, 
tai ir reikėdavo elgetauti. Kitas ir savo gimtąją kalbą už- 
miršdavo. 


Kitoje pusėje Nevėžio, ant jo kairiojo kranto buvo pali- 
varkas. Čia buvo priduotas galvijus šerti Motiejus Mikštas 
iš Karonavos. Jis ir pasakojo, jog palivarke buvęs labai ne- 
doras urėdas. Jei tik prisiartindavo prie kokio Žmogaus, tai 
ir droždavo su lazda. O lazdą visuomet su savim nešioda- 
vosi. Ji buvo dviejų aršinų ilgumo. Karvidėse buvo apytam- 

„Šiai, 0 pašaras reikėdavo padavinėti skubiai. Ir nepamatyda- 
vai, kaip iš kurios pusės atsiradęs, paršnioja, nieko neklausęs, 
per nugarą. 


— Negalėdamas kiekvieną dieną tokių smūgių pakelti, 
sumaniau šitaip: kadangi urėdui buvo leista ant dvaro pašaro 
laikyti dvi karves ir du paršus auginti, tai aš vieną kartą jo 
karvėms priverčiau daug šieno, o kiaulėms priverčiau į lovius, 
atnešęs iš klojimo, nearpuotų kviečių ir nubėgau į dvarą pra- 
nešti kamisoriui Selensui, jog urėdas su savo gyvuliais pra- 
puldysiąs dvarą. Selensas, išklausęs, liepė eiti į savo darbą, o 
pats tuojau nuvažiavo Žiūrėti ir, pamatęs, jog teisybė, atsiuntė 
du vežimus su penkiais vyrais; kiaules paskerdė, sudėio į ve- 
žimus, o karves, prisirišęs, nusivedė dvaran. Urėdas suprato, 
iog tai mano darbas ir norėjo man atkeršyti. + Jau artinosi su 
lazda, bet aš pabėgau. Negalėdamas manęs prisivyti, tik lazda 
paleido į mane, bet nepataikė. 


„Girmizonų“ darbai. 


Ona Antanavičienė, gimusi ir augusi Kalnaberžės kaime 
Surviliškio v., papasakojo, ką pati patyrė ir ką buvo girdė- 
jusi iš savo tėvelių ir kitų. Antanavičienei dabar 96 metai. 

Jų kaimas ėjo baudžiavą ponui Čapskiui į Kėdainių dvarą 
už 10 kilometrų. Jo sūnums augant, prie Kalnaberžės kaimo 
pastatė dvarą. Tada kalnaberžiečiai ėio baudžiavą į Kalna- 
beržės dvarą. Baudžiavos atlikinėjo šešias dienas savaitėje — 
vienas vyras, viena mergaitė ir piemenukas. Reikalui esant, 
vyras turėjo eiti su įungu įaučių arba važiuoti su pora arklių. 
Piemenukas vadinosi tretininkas. Jis ganydavo gyvulius, plė- 
šydavo plunksnas, braukydavo apynius, žiemą plunksnas plė- 
švdavo. Urėdas buvo labai nedoras; žmogaus kitaip nepava- 
dindavo kaip tik rupūžė ir dažnai mušdavo. Urėdo vardo ne- 
žinojom. Dėl io žiaurumo mes jį vadindavom šunimi. 

Man beganant kiaules, urėdas, įodamas, rado mane sė- 
dint. Perdrožė bizūnu.  Raičiausi, ant žemės, kaip kirmėlė, 
kol persopėio. Tai buvo mano baudžiavos pradžia. 

Kalnaberžės baudžiauninkų tarpe buvo pasklidęs gandas, 
būk esanti rasta knyga, kur parašyta, įog baudžiavos iš vieno 
kiemo reikia eiti vyrui ir mergaitei tik po dvi dienas per sa- 
vaitę. 

Žmonės ėmė tartis pasipriešinti, bet ponas pradėjo kal- 
binti pasirašyti būti  čyžininkais.  Nesutikus pasirašyti, po 
kiek laiko atiojo pas kiekvieną ūkininką po 7 kareivių, ku- 
riems ūkininkai turėjo duoti valgyti ir šerti jų arklius. 

— Vieną kartą pati mačiau, — pasakojo Antanavičienė, — 
kai pabaigoj savaitės būrys kareivių nuėio į mišką ir parsi- 
nešė glėbius rykščių. Tuoj daugybė kareivių, kaip juos tada 
vadindavo „girmizonų“ (2), apstojo kaimą, kuriame buvo 37 
gyventojai ir visus išvarė į dvarą. Ten kareiviai pritaisė len- 
tas paguldyti Žmogui ir ėmė plakti. Paguldę ant lentų po 
vieną, kirto po 500 rykščių. Taip nuplakė 7 ūkininkus. Bai- 
sus buvo nelaimingųjų klyksmas ir vaitojimas. Kol žaizdos 
apgijo, nuplaktieji sirgo po kelias savaites. 

Kartą urėdas perdrožė mano broliui bizūnu per nugarą. 
Brolis iš apmaudo, įog be iokio reikalo mušamas, nusitraukė 
urėdą nuo arklio ir gerai pagrumdė. Už tai jam nieko nebuvo. 

Kitą kartą mano brolį pasiuntė nuvežti iš Kalnaberžės į 
Biržus vieną baudžiauninką, už kurį įis savo ponui parvežė 
2 šunis. 

Vieną kartą pats ponas Čapskis prievarta nusivedė Ger- 
trūdą Pūriukę į savo kambarius. Bet mergina buvo stipri ir 
nepasidavė. Tada ponas atidarė langą ir išstūmė merginą iš 
antro aukšto ant akmenų tako. Krisdama mergina skaudžiai 
susitrenkė ir tik po dviejų valandų atsikėlus grįžo namo. Tik 
po kelių savaičių šiaip taip sustiprėjo, bet visam amžiui paliko 
bc sveikatos. 

Jeigu kurie ūkininkai labai suvargdavo ir negalėdavo at- 
likti baudžiavos, arba savo laukų gerai išdirbti, tai pas tokį 
ūkininką suvarydavo daug šeimynos, kuri per vieną dieną 
viską piaudavo ir į dvarą suveždavo. Tuomet pavargėliui duo- 
davo iš dvaro grūdų po vieną gorčių savaitėje kiekvienai šei- 
mos galvai. Grūdai būdavo su dirsėmis. 

1) Grapas Marijonas Čapskis, gyv. 1816—1871 m., buvo 
Kėdainių bajorų maršalka (vadas) ir Kėdainių gimnazijos kura- 
torius (globėjas, valdytojas). Jis buvo žinomas mokslininkas 
gamtininkas. Jo paskaitos, kurias laikė Tartu universitete, iš- 
verstos latvių kalbon. Grapai Čapskiai lenkų kilmės*). 

2) Kareivių įgula rusiškai vadinama „garnizon“. Baudžiau- 
ninkai nesuprantamą jiems žodį taikė, kaip matyti, prie kiek- 
vieno kareivio, padarę iš „garnizon“ „girmizoną“. 


ANTAŠAVO DVARO BAUDŽIAUNINKŲ KRYŽIAUS KELIAI. 


Tikrus kryžiaus kelius išėjo Gudžiūnų v. Antašavo dvaro 
baudžiauninkai, besibylinėdami su tvirtais savo valdovais dva- 
rininkais Zaborskiais. Šie kryžiaus keliai matyti iš vyskupo 
Valančiaus archyvo dokumentų, kuriuos, praleisdami nees- 
minius dalykus, čia paduodame. Dokumentų turinį, nustatyta 
„Baudžiavoje“ tvarka, suskirstėme į skyrius. 

Bylą užvedė baudžiauninkai, pasiskundę vyskupui Valan- 
čiui ant dvarininkų Zaborskių daromų jiems skriaudų. 


*) S. Orgelbranda Encyklopedia Powszechna. T. IV. Varšuva. 1899, 

Prasidėjo dėl atostogaujančio kareivio. 


„Žemaičių Vyskupui Šviesiam ir Galingam Valančiui. 


Antašavo dvaro dvarininkų Aleksandro 
ir Igno Zaborskių valstiečių: Antano 
ir Liudo Kleivų, Antano ir Pelicijono 
Mockų, Adomo ir Petro Platkų, Antano 
Daukšos, Adomo Aleknos, Jurgio Kača- 
rauskio ir keturių kitų. 


Nuolankiausias prašymas. 


Jūsų Ganytojiška Mylista teiksis dovanoti mums, ištiki- 
miems krikščionims valstiečiams, ieškantiems tikybinės pa- 
guodos ir bažnytinės globos, nes iš pasaulietiškos valdžios į mū- 
sų paduotus prašymus nesulaukėme jokio teisingumo ... 

Antašavo dvaras atidavė į rekrutus Jokūbaičių kaimo Jo- 
kiibą Mockų. Mockus atvyko iš Petrapilio atostogų atlankyti 
savo motiną ir brolius, kurie ūkininkauja Jokūbaičiuose. Po 
kai kurio laiko ponams Zaborskiams nepatiko, jog kareivis 
Mockus gyvena savo šeimoje, o labiausiai, jog yra atvykęs iš 
sostinės ir yra blogo su mumis ponų elgesio liudininkas... 
Ponas sumanė Mockų iš Jokūbaičių pašalinti. Tam tikslui su- 
šaukė visą valsčių ir visiems ėmė neteisingai kalbėti, jog ka- 
reivis Mockus mus visus kursto į maištą ir iog mes Zabors- 
kiams neva nemokam mokesčių ir neatlikinėjame baudžiavos 
prievolių. Į tai mes atsakėm, jog jo mūsų skriaudos neliečia, 
o mokesčių kiek galime, tiek mokame, taip pat ir atliekame tai, 
ką dvaras yra įsakęs. Kareivis Mockus, būdamas nekaltas 
dėl daromų iam užmetimų, pasiteisino ir, nenorėdamas atei- 
tyie turėti nesmagumų, kažkur išvyko. 


Vertė kreivai prisiekti ir prisiekė ... tik bajorai. 


Ponai Zaborskiai... atgabeno iš Krakių kunigą vikarą 
Okuličių ir, antrą kartą mus sušaukę, prikalbinėjo mus pri- 
siekti, iog minėto kareivio Mockaus mes nepažįstame ir įog 
tai buvęs kažkoks burliokas ... Mes, turėdami galvoj, ios mus 
verčia kreivai prisiekti ir tuo būdų mus į pragarą įstumti 

ir drauge su visomis šeimomis pražudyti, prisiekti nesutikome 
it jo eretiško noro nepatenkinome. Kunigas Okuličius, kaip 
tikras ganytojas, buvo mūsų pusėje ir, nepasitikėdamas pono 
Zaborskio žodžiais, kelius iš mūsų paklausęs ir sužinojęs, jog 
mes kareivį Mockų gerai pažįstame, atsisakė mus saikdinti. 

Supykęs Ignas Zaborskis kunigui Okuličiui atsakė, jog 
esąs jaunas kunigas, neįšventintas, velniu važinėjąs ir todėl 
nemokąs saikdinti žmonių. Kunigas, taip skaudžiai šio bedie-- 
vio įžeistas, išvyko, o mes išsiskirstėme namo ,.. 


Senovinis molinis keptuvas, kokių baudžiavos laikais daug buvo, nes geležis 
tuomet Lietuvoje buvo sunkiai gaunama. Meškuičiai, Šiaulių apskr. 
(„Aušros“ muz.). 


Tačiau savo niekšingus inorius Zaborskis vis dėlto įvykdė: 
sukvietė aplinkinius bajorus, gerai juos pavaišino ir šie klas-. 
tingai prisiekė. 


Po tardymo — kalėjimas. 


Zaborskiai mus vis labiau persekiojo ir Žiauriai skriaudė. 
Dėl to mes buvome priversti 1857 m. lapkričio mėn. paduoti 
Vilniaus generalgubernatoriui ir Kauno civiliam gubernatoriui 
skundus, bet jokių pasekų nebuvo, tur būt iš priežasties Za- 
borskių daromų kliūčių... 

Gruodžio mėn. iš Raseinių atvyko valdininkų komisija su 
baioarii maršalų Pšeciševskiųi nryšakv. Mus visus sušaukė ir 

visiškai nežinomas, nes nustebęs klausėsi mūsų žodžių. Mar- 
šalkas, negalėdamas pakelti mūsų motinų ir vaikų verksmo ir 
matydamas sukruvintus nuo Zaborskių mušimų mūsų drabu- 
žius ir marškinius, išvažiavo, net ir tardymui nepasibaigus. 
Išvažiuodamas įsakė atleisti iš tarnybos Zaborskio smarkiai 
sumuštą ir sukruvintą kambarinę Salomėią "Tuskauskaitę ir 
išmokėti jai algą... 

Tardymui pasibaigus... į Raseinių kalėjimą buvo išga- 
benti ūkininkai; Antanas ir Pelicijonas Mockai, Petras Plat- 
kus ir Adomas Gilys... 

Nuo to laiko mes esame dar labiau persekiojami ir kanki- 
nami... Iš tos priežasties mes pasiuntėme Jūsų Ganytojiš- 
kai Šviesybei skundą, bet net nežinome, ar Jūsų Šviesybė esi 
tą skundą gavęs... Skunde išdėstėme nežmonišką Zaborskių 
su mumis elgesį... 


Paklusniai atlieka baudžiavą. 


Per ilgus metus pylėme ir tebepilame žiemkenčius ir va- 
sarojų į atsarginį valstiečių grūdų sandėlį, kuris yra prie An- 
tašavo dvaro. Mūsų grūdai visuomet buvo pirmos rūšies, bet 
ponai Zaborskiai grūdus išparduodavo į bravorą ir iki pavasa- 
riui sandėlį visiškai ištuštindavo... Tuo būdu jie išaikvojo 
apie 3902 pūrus grūdų. O kai mūsų valstiečiai pavasarį parei- 
kalavo paramos grūdais, tai Zaborskiai, pirmučiausiai pavai- 
šinę prašytojus rykštėmis, pareiškė, iog sandėlis visuomet turi 
būti pilnas. Pagaliau, davė tik grūdų pasturlakų, iš kurių ne- 
buvo galima nei duonos kepti, nei sėjai vartoti... Dėl to visko 
mūsų kaimuose nuolatos girdėti badaujančių vaikų verksmas ... 

Baudžiavą atliekame be jokių ribų ir visai ne taip, kaip 
inventoriuje įsakyta... Pagal inventorių mes neįpareigoti 
mokėti čyžių, tačiau ponas Zaborskis po visų čia suminėtų įvy- 
kių įsakė mokėti čyžių po 10 sidabrinių rublių. O kad lig laiku 
mokėtume, visus ūkininkus gerai išvanojo rykštėmis ir, gra- 
sindamas griežtomis bausmėmis, liepė tylėti. Ką ikininkai 
galėio daryti — turėjo jo įsakymą klausyti... 

Jokūbaičių ir Girėnų kaimų ūkininkai pagal inventorių 
čyžių turi mokėti po 10 sidabr. rub. kiekvienas, bet Zaborskiai 
liepė mokėti po 20 sid. rub.... Įmokėtiems pinigams raštelių 


E gSŲ JU 


neišduodavo ir į knygutes neįrašinėdavo, nors ūkininkai jas ir 
turėio, liepdami tikėti jų bajoriškam garbės žodžiui, kad ne- 
nusuks. Tačiau abu broliai savo žodžiui neištesėjo: rudeniui 
atėjus, turėjo, kas buvo surinkta iš lauko, dvarui atiduoti ir, 
viską pardavę, sumokėti. Pagaliau priėjo prie to, jog dau- 
gybė ūkininkų išėio į bernus ir kampininkus .... 


Begalinis sauvaliavimas. 


Kad Zaborskiai beširdžiai, matyti ir iš to, iog Ignas Za- 
borskis žiauriai rykštėmis plakė Oną Mikšaitę Platkuvienę, 
Oną Kleivaitę Kriaučiūnienę ir Katrę Kleivaitę Platkuvienę už 
tai, iog šios nesutiko tenkinti jo paleistuvingų geidulių. Ir vis- 
tik iėga bei prievarta savo tikslą atsiekė, suspausdamas joms 
gerkles, kad nerėktų. Dviem mergaitėm visiškai apkirpo plau- 
kus už tai, kad jo geiduliams nepasidavė... 

Antašavo dvare atstatytas gusarų kareivis (1), pabaigęs 
darbą, paprašė sumokėti jam sutartus 10 auksinų, bet Ignas 
Zaborskis davė tik 44 skatikus ir taip baisiai sumušė, jog šis, 
vos prišliaužęs Jokūbaičių žydės Icikienės kiemą, mirė. Šio 
nelaimingojo karstui Ignas Zaborskis davė lentų, bet įsakė vi- 
siems tylėti, o kas išduotų, tą pagrasino mirtinai užplakti. 

Tarnaujantį prie bravoro. Juozą Kačarauską taip smarkiai 
sumušė, jog šis kitą dieną mirė. Jo Žmoną už tai, jog nesu- 
spėjo pupų nupiauti, bemušdamas sužalojo ir ši dabar luoša. 
Viktoriją Bražeikaitę už tai, jog, bekepdama dvare duoną, tru- 
putį ją apdegino, taip sumušė, jog kitą dieną mirė. 

Čia suminėjome tik svarbesnius Igno Zaborskio poelgius, 
o mažesnių įo tironijos darbų yra begalė... 


Karinės ekzekucijos baisenybės ... 


Jau trečia savaitė prasidėjo, kai mes, nelaimingieji, jokios 
globos neturintieji žmonės, naują vargą vargstame: ponai Za- 
borskiai ... pasikvietė pusę eskadrono, iš viso 60 kareivių su 
arkliais ir pastatė pas mus bausmei, neva smurto numalšini- 
mui. Bet mes įokio smurto nedarėme. 

Atvykus kareiviams, visi mes buvome jų apsiauti ir su 
nuogais kardais, tartum kokie galvažudžiai, dvaran nuvaryti. 

Čia ponai Zaborskiai vėl padarė kraujo pralieiimą, nes trys iš 
mūs, būtent: ūkininkai Liudas Kleiva, Kazys Petraitis ir Jonas 
Platkus gavo iš kareivių po 150 ir daugiau baisių kirčių: pla- 
kamieji nustojo iėgų, o uolus kunigas, Krakių vikaras Bernar- 
das Rogovskis... matyt, gerai ponų Zaborskių įprašytas, 
įžeistiems, sumuštiems, apalpusiems, ant žemės be sąmonės 
gulintiems žmonėms kaišiojo prie lūpų brangų Išganytojaus 
Kryžių, sakydamas: „Ar klausysite pono? O kodėl įiūs nesi- 
taikote?“... Kai Joną Platkų antrą kartą paėmė į plakimą, 
ant kelio susirinko daug kaimo moterų, kurios bijojo arčiau 
prieiti. Kai plakimas buvo sustabdytas ir be sąmonės gulintis 
Platkus kareivių buvo pakeltas, tuomet kunigas Rogovskis vėl 
dėjo Platkui kryžių prie lūpų ir tikrino, iog Platkus esąs 
girtas... 

Po to Tadą Šleivį ir Antaną Kleivą nusiuntė į Raseinių 
kalėjimą (2). 

Mes visiškai nežinome, kaip ilgai maitinsime kareivius. 
Kiekvienam kasdien reikia duoti po 3 porcijas mėsos, po 3 tau- 
res degtinės, gerą viralą ir iki sočiai duonos. Per keturias 
dienas davėme kiekvienam jų arkliui po 4 gorčius avižų ir po 
20 svarų šieno. Po šių keturių dienų kareiviai avižas ir šieną 
patys kitur perka, nes mes avižų jau nebeturime, o šieno la- 
bai mažai bepaliko. Bet arkliai laikomi mūsų daržinėse ir klo- 
įimuose, kur sukrauti ūikiški daiktai ir šienas, šiaudai ir pelai. 
Kareiviai mus, vargšus ūkininkus, labai skriaudžia, o skųstis 
draudžiama, nes jie visus mus laiko suimtais ir mums niekur 
nevalia išvažiuoti. 

Zaborskių šnipų labai daug, todėl mes negalėjome parsi- 
gabenti ne tik gydytojo, bet ir felčerio žaizdoms sumuštųjų 
aptvarstyti ir gydyti. Mus saugoja ne tik dvaro tarnai, bet ir 
kareiviai. Žodžiu — esame belaisviai ir iokios nuosavybės jau 
neturime:  jautelius, karvutes, žąsis papiovėme kareiviams 
maitinti. Prieina prie to, iog piausime paskutines veislines 
avis, ir kas bus toliau — nežinome ..., o kareivis nenusilei- 
džia — kas jam paskirta, tas ir turi būti duota, mums gi teks 
pamesti namus... Ir visa tai iš garbingų ponų Zaborskių ma- 
lonės. Jie, daug kartų, net plakdami, reikalauja iš mūs duoti 
raštą, i0og mes prie jų įokių pretenzijų neturime ir sako, įog 
tik tada kareiviai pasitrauks iš kaimo, kai tą raštą jiems duo- 

sime. Bet mes tokio rašto duoti negalime, nes taip sako ir 
mūsų kvailas protas... 

Šviesiausias Ganytojau! Pažvelk į mūsų skurdą ir vargą, 
nes mes, vargšai valstiečiai, kenčiame su žmonomis ir vaikais 
dėl teisybės. Mums pagrobė nuosavybę, kenčiame nuolatinį 
badą, visur Žmonų ir vaikų našlaičių nesiliaujantis verksmas, 
dejonės. Nebūna valandėlės, kad ašara iš akies netekėtų. Vieni 
kankinasi namie, kiti kalėjime. Paskutiniai ūkiai nyksta, 0 
mūsų ponai žiūri į visa tai linksmais nugalėtojų veidais... 


Visi keliai į teisybę uždaryti. 


Kruvinomis ašaromis verkdami, mes su savo žmonomis ir 
vaikučiais puolame Jūsų Šviesybei į kojas ir maldaujame 
Jūsų tėviškos globos, nes visi keliai į teisybę mums uždaryti 
ir mes be laiko turime žūti... Teikis, Ganytojau, užsistoti mus, 
klaidžiojančias avis, pas aukštąją valdžią ir per šio rašto pa- 
davėją teikis pranešti, jog tėviškai globoji krikščionius ... 

Asmeniškai prašant už beraščius valstiečius: Antaną 
Kleiva, Antaną, Pelicijoną ir Praną Mockus, Adomą, Petrą, 
Joną, Vincą, Antaną ir Praną Platkus, Antaną Daukša, Jurgį 
Kačarauskį, Juozą Vaičiūną, Vincą ir Stasi Čepus, Kazį Pet- 
raiti, Joną Kriščiūną, Adomą ir Juozepatą Aleknas, Adomą 
Petraiti, Liudą Kleivą, Miką Sadauska, Antaną Šurką, Matą 
Tytiškį, Adomą Geigi, Ipatiją Sudiką, Martyną Ūsą pasira- 
šau Antašavo dvaro valstietis Liudas Kleiva. 

18585 m. gruodžio 30 d. Krakės“. 


Antras skundas ir tolimesnės skriaudos. 


Atrodo, jog šis skundas vysk. Valančiui paduotas nebe 
pirmas, nes io archyve yra irgi 1858 metų, tų pačių, kaip iš 
turinio matyti baudžiauninkų, bet be parašų (o gal tik jo nuo- 
rašas?) antras skundas, kuris lyg būtų paduotas sykiu su 
pirmuoju skundu, tik kitos grupės žmonių. Skunde sakoma, 
jog jie, eidami vysk. patarimu, kurį vyskupas davė į jų „perei- 
tos Žiemos skunda“, kreipėsi į Vilniaus karo gubernatorių; šis 
liepęs pravesti tardymą. Po tardymo ių būklė žymiai pasun- 
kėjusi, nes Zaborskiai: 1) Atėmė iš mūs pusę laukų ir pievų, 

nors laukai buvo užsėti mūsų pačių sėkla ir dar liepė sumo- 
kėti po 10 rub. sidabru, o lažų liepė eiti tiek pat, kaip ir pir- 
miau. 2) Sekmadieniais neleidžia mums eiti bažnyčion, net 
ir savo parapijoje. 3) Įvedė karinę ekzekuciją, sustatė karei- 
vius pas ūkininkus ir paskui dar liepė sumokėti kiekvienam ka- 
reiviui po 5 auksinus. 4) Pargabeno Krakių kunigą, kuris 
mus per prievartą saikdino, bet mes nežinome, kam mes pri- 
siekėm. 5) Ruošia didžiausius plakimus, ir ypač sekmadie- 
niais, būtent: lauke primušė ūkininką Juozą Čepą, o Matą Gilį 
ir Adomą Platkų už tai, jog nučio į lauką atlankyti Čepą, pa- 
sišaukė dvaran ir įkirto jiems po šimtą rykščių. Liudui Klei- 
vai, pašaukęs jį sekmadienį dvaran, per pačias pamaldas, be 


iokios priežasties įkirto šimtą rykščių... Antanui  Platkui 
įkirto šimtą, o Silvestrui Platkui du šimtu rykščių...  Sil- 


vestras ir iki šiai dienai guli ištinęs ... Matui Kleivai, Petrui 
Platkui, Adomui Giliui, Pelicijonui Mockui ir Jonui Platkui 
įkirto po šimtą, o Petrui Čepui du šimtu rykščių. Antaną 
Kleivą pasiuntė su laišku pas Šilavos asesorių, kad šis Klei- 
vai įkirstų šimtą rykščių. Kazį Petraiti pirmučiausia urėdas 
sumušė jo paties pirkioje, o paskui dar ir dvare įkirto du 
šimtu rykščių. Ir vis be jokios priežasties. 

Pranas Platkus miške pirko sienojų ir supiovė jį į lentas. 
Sužinojęs apie tai dvaras atsiuntė urėdą, kuris vertė Platkaus 
berną neteisingai prieš Platkų liudyti, bet šis nieku gyvu ne- 
sutiko. Urėdas norėjo įiėga sienojų atimti, bet Platkus nedavė, 
tai urėdas, savo ponams įsakius, jį taip sumušė, iog Platkus 
gulėjo, sunkiai sirgdamas. 

Kitų mūsų skriaudų mes ir išskaičiuoti negalime ... Pra- 
šome Jūsų Šviesybę už mus kokiu nors būdu užsistoti, kad 
mūsų Žmonos ir vaikučiai badu ar nuo mūsų ponų žiaurumų 
neišmirtų ir kad iš mūs nepadarytų mūsų tikybos atskalūnų, 
nes neleidžia mums eiti bažnyčion“. 


Grinkiškio klebono parodymas. 


Vyskupas Valančius, gavęs šiuos skundus, patikrinimui 
ir, kaip matyti iš tolimesnio susirašinėjimo, norėdamas sutai- 
kinti baudžiauninkus su Zaborskiais, 1859 m. kovo 20 d. pa- 
siuntė Grinkiškio klebonui kunigui Ferdinandui Petravičiui 

raštą 503 Nr., užklausdamas, kaip matyti, apie šiuos įvykius 
(to rašto byloje nėra), nes kunigas F. Petravičius, nusiskun- 
dęs, jog raštą gavęs vos gegužės 16 d., savo raštu 24 Nr. 
1859 m. gegužės 21 d. rašo 
vyskupui: 

„+. Mano sąžinės pa- 
reiga yra pasakyti; Anta- 
šavo dvarininko egoizmas 
sujaudino iki kaulų smege- 
nų. Tokioį dvasioj valdy- 
dami (Zaborskiai) padarė 
taip, jog šie..., teisybės 
vardan, prašė valdžios pa- 
daryti teisingumą ... Ir tai 
nežiūrint to, iog aš per ke- 
lioliką metų, klausydamas 
valstiečių nusiskundimų, ra- 
ginau juos į dvasinę kant- 
rybę...- Valstiečiai buvo 
įsitikinę, iog ių prašymas 
tuojau bus patenkintas, ta- 
čiau kruvinai paauksuota!) 
Na | Egg! komisija rado reikalą ne 

mi " ŽEVU M 1 kartą statyti pas ūkininkus 
1) Ib gusarus ekzekucijai. Iš čia 
- kilo ių susmukimas. Dvari- 
ninkas, įvairių priemonių 
Medinis baudžiavos laikų lauknešėlis. (valstiečių) pavergimui 
Kriukų v., Šiaulių aps. („Aušros“ muz.). “ - 2 
griebdamasis, sako, i0og... 
jie esa nepaklusnūs. Gal jų nepaklusnumas tame, įog išdrįso 
skundus padavinėti, nes valstiečiai, kaip ir patys (dvarininkai) 
sako, baudžiavą atlieka. 

Dar pereitą vasarą, be kitko, kai rugiai jau buvo nunokę, 
Zaborskiai parsigabeno matininką ir iš kiekvieno ūkininko pa- 
ėmė pusę žemės ir derlių iš tos pusės suvežė į dvaro daržinės 
savo nuosavybėn. 

Dėl pašaro stokos ši žiema buvo baisi: valstiečiai priėjo 


') Originale neaiškus posakis: „za poztotą krwiacą“. Red. 

liepto galą: negalėjo išlaikyti nei gyvulių, nei šeimynos, todėl 
dvaras pavasarį įau duoda jaučius arti ir grūdus duonai. O 
kai dvaras pavasarį atidavinėjo pusę tos žemės, kurią pernai 
buvo užgriebęs, išdirbimui, valstiečiai bijojo, kad nebūtų įvelti 
į kokią nors apgaulę. Koks gi čia dvasininkas, kad ir su 
aukščiausiais privalumais, galėtų sutaikinti valstiečius su dva- 
rininku? 

Šie ir panašūs faktai padarė tai, iog valstiečiai šiandien 
nieko kito nenori, kaip tik to, kad Zaborskiai nebūtų jų 
ponais... 

Į bažnyčią šventomis dienomis nedraudžiama vaikščioti, 
bet valstiečiai nusiskundžia, iog Antašava yra Krakių parapi- 
jos, 0 jie Grinkiškio, todėl per parapijines Grinkiškio šventes 
dvaras juos varo darban... 

Dvaras, ne nuo šios dienos geležinę ranka valdydamas 
valstiečius ir traukdamas iš jų visokeriopą naudą, kokią tik 
ištraukti gali, neabejotinai prie to visko privedė. 

Atvirai ir drąsiai pasakysiu, jog tvarkai sugrąžinti rei- 
kalinga siųsti ne komisijos, kurių daug ir įvairių buvo atsiųsta, 
bet turi būti atsiųstas specialus civilio gubernatoriaus Žmogus, 
kuris bitų rimtas reikalų žinovas ir taikos draugas ir kad ga- 
lėtų dvarininkui įsakyti... vykdyti tai, ką jis, išklausęs vals- 
tiečius, rastų reikalinga, o valdiškas tardymas, tai tik šmėkla, 
kuri prie jokių gerų rezultatų neveda. 

Pagaliau, aš... čia padariau tik mažą bandymą aprašyti 
visa tai, kas reikėtų, nes gailiuos Jūsų (Ganytojiškos svei- 
katos... 

Kun. F. Petravičius“. 


Susirašinėjimas su gubernatorium. 


Taigi kun. Petravičius, nors daugiausia vis bendrais po- 
sakiais, bet griežtai patvirtino tai, kas skunde parašyta. (Ga- 
vęs šį kun. Petravičiaus raštą, vyskupas Valančius patį skundą 
siunčia Kauno gubernatoriui (?) su šiuo lydimuoju raštu (to 
lydimojo rašto yra tik nuorašas, be datos), matyt, palikęs sau 
ir skundo nuorašą: 

„Dvarininkų Aleksandro ir Igno Zaborskių Antašavo 
dvaro valstiečiai padavė man skundą ant Zaborskių, iog šie 

juos spaudžia ir žiauriai su jais apsieina. Šio skundo origi- 
nalą siunčiu Jūsų Prakilnybei ir garbingai prašau... pada- 
ryti Žaborskiams įtakos, kad jie nekliudytų savo valstiečiams 
atlikinėti savo tikybines pareigas, nes aš, kas liečia 2-iį skundo | 
punktą, įsitikinau, iog jis yra teisingas. Kiti skundo dalykai 
į mano pareigas neieina ir palieku Jūsų Prakilnybės nuožiūrai“. 
1 Į šį raštą įokio atsakymo nei Valančiaus, nei Kauno Civ. gu- 
bernatoriaus archyve (Centr. valst. arch.) nėra, bet Valančiaus. 
archyve yra lydraščio, be datos, nuorašas, kuriame vyskupo 
sakoma, jog valstietis Pranas Platkus yra padavęs jam skundą 
ant Zaborskio, „kuris neapkenčia savo valstiečių ir visaip juos 
persekioja ir kankina“ ir prašo tą skundą priimti dėmesin. Ir 
šia proga vyskupas rašo, jog tai ne jo dalykas kištis į šiuos 
reikalus ir p. 

Ir į šį raštą taip pat nėra įokio atsakymo, bet yra Kauno 
gubernatoriaus S. Chominskio 1861 m. birželio 21 d. atsaky- 
mas 6518 Nr. į kažkokį 1861 m. balandžio 15 d. vyskupo raštą 
1144 Nr. Iš Chominskio atsakymo matyti, jog 1859 m. Ignas 
Platkus Zaborskio iš anksto, ateinančių laikų sąskaiton, ati- 
duotas į rekrutus ir jog dabar, esą, nėra Antašavo valstiečių nusi- 
skundimų, kad Zaborskis juos skriaustų, o į Platkaus skundą, 
neverta kreipti dėmesio (3). 

Pažymėtinas gudrus vysk. Valančiaus rašymo būdas: jis. 
negalėjo aiškiai kištis į baudžiauninkų ir dvarininkų santykius, 
nes tuomet galėtų gauti pastabą, iog io dalykas žiūrėti bažny- 
čios reikalų, o ne rūpintis dvarininkų su baudžiauninkais san- 
tykiais. Todėl įis, pabrėžęs dvarininkų baudžiauninkams da- 
romas skriaudas, sakosi, tai, esą, ne jo dalykas apie tai kal- 
bėti ir jis nekalbąs ... Bet Ia jau Lmirkogi 

1) Einant 1842 m. rusų įstatymu, baudžiauninkas, atlikęs 
karinę tarnybą, pasidarydavo laisvuoju žmogumi; dvarininkas 
neturėjo teisės versti laisvąjį Žmogų į darbus; įis galėjo įį tik už 
atlyginimą parsamdyti. 

2) Dvarininkai taip galėjo bausti savo baudžiauninkus; 

Einant 1760 m. rusų įstatymu, dvarininkas galėjo savo 
baudžiauninką, ne senesnį kaip 45 metų, ištremti į Sibirą. Už 
kiekvieną ištremtą į Sibirą baudžiauninką valdžia atlygindavo: 


— 257 — 


tiek, kiek ir už kiekvieną pristatytą kariuomenėn rekrutą. Šis 
įstatymas išsiliko iki baudžiavos panaikinimo; kadangi 1840 m. 
buvo panaikintas Lietuvos statutas, todėl Lietuvos dvarininkai 
pasinaudodavo šia teise ir nusikaltusius jiems baudžiauninkus 
tremdavo Sibiran. Taip, pav., Tauragės aps. Paiūrio dvaro 
grapas Čapskis 1858 m. pasiuntė valdžiai į Kauną du savo vals- 
tiečius, kad valdžia už nepaklusnumą jam ištremtų iuos į Sibirą. 
Šiaip gi einant 1845 m. įstatymu, dvarininkas, turėjo teisę baus- 
ti savo baudžiauninkus šiomis bausmėmis: duoti iki 40 lazdų 
arba 15 rykščių ir paprastu kalėjimu iki 2 mėnesių, 0 už svar- 
besnius nusikaltimus išsiųsti į sunkųjį kalėjimą („,areštantų ro- 
tas“) iki 6 mėnesių arba į drausmės namus iki 3 mėnesių. 
Praktikoje, kaip matėme, dvarininkai šių įstatymų nesilaiky- 
davo ir bausdavo daug sunkiau. 1845 m. buvo išleistas įsta- 
tymas, einant kuriuo baudžiauninkai už skundas dėl skriaudų 
ant savo ponų buvo baudžiami iki 50 rykščių, bet prieš tai už 
tą patį „nusikaltimą“ buvo plakami rykštėmis ir tremiami Si- 
biran. 

Kaip matome iš Antašavo baudžiauninkų bylos, Zaborskiai 
pasinaudojo savo teisėmis ir pasiskundusius ant jų valstiečius 
skaudžiai nubaudė rykštėmis, o kaikuriuos įdėjo kalėjiman. 
Koks buvo tolimesnis šių kalinių likimas — mes nežinome. 

Šia proga suminėsime ir juridines baudžiauninkų teises. — 
Einant rusų, o iš dalies ir Lietuvos įstatymais, baudžiauninkas 
nebuvo vergas ir ant jo, kaip „piliečio“, buvo uždėtos tam tik- 
ros valstybinės prievolės, būtent: baudžiauninkas privalėjo — 
mokėti valstybei pagalvės mokesnį, 25 metus tarnauti kariuo- 
menėje, taisyti kelius, duoti pastotes ir atlikinėti ,stuikas“. Jis 
galėjo teismo keliu ieškoti savo skriaudų atlyginimo ir apskri- 
tai skųstis teismui dėl jam padarytų šiokių ar tokių nuoskaudų 
ir būti liudininku. Iš čia aiškus ir mūsų pusiaulegendarinės 
Agotos 221 pusl. pagrasinimas ponui, jog ji eisianti teismui 
skųstis ant pono dėl daromų jai skriaudų. Bet šios valstiečių 
baudžiauninkų teisės praktikoje neturėjo jokios reikšmės, nes 
teisme nuskriaustojo baudžiauninko reikalus atstovavo pats 
ponas ir galima numanyti, kaip jis gynė savo nuskriaustojo 
baudžiauninko reikalus. Be to, ir apskritai baudžiauninkams 
teismas vargu ar buvo bet kokiomis priemonėmis pasie- 
kiamas. 


Baudžiava. I. 17 

3) Taigi šiuo, nieko nereiškiančiu gubern. Chomins- 
kio atsakymu pasibaigė, jau baudžiavą panaikinus, didelė An- 
tašavo dvaro baudžiauninkų dar 1857 m. prasidėjusi byla prieš 
savo žiaurius engėjus dvarininkus Zaborskius. Visa byla pra- 
sidėjo dėl grįžusio iš Petrapilio kareivio Jokūbo Mockaus, ku- 
ris, tarnaudamas Petrapilyje, galėjo nemaža teisybės prisi- 
klausyti apie baudžiavą ir dvarininkus ir apie ruošiama bau- 
džiavos panaikinimą. Jis, kaip matyti, ne vieną kartų žodį 
žmonėms buvo taręs apie dvarininkus, o atsirado kas tuos žo- 
džius dvarininkams praneša, šie gi Mockaus žodžiuose jau pa- 
matė maištą ir sau pavojų. 

Iš 1863 m. sukilimo duomenų yra žinoma, iog gubernato- 
rius Chominskis bičiuliavo su mūsų dvarininkais. Antašavo 
baudžiauninkų skundą ištirti jis buvo pavedęs Kauno apskri- 
ties bajorų vadui. Šio vado pranešimu Chominskis ir parėmė 
savo atsakymą vyskupui Valančiui. 


BAUDŽIAUNINKŲ PRIKAPOTAS GRAPAS. 


Grapas Uoginskis buvo labai žiaurus žmogus. Jis turėjo 
savo kariuomenę. Vieną kartą jis važiavo visai paprastai pa- 
sikinkęs arklį ir be vežėjo. Bevažiuodamas pasitiko viso kaimo 
žmones, kurie buvo pavaryti į kaž kokį dvarą kaž ką vežti. 
Pirmutinis baudžiauninkas užkirto Uoginskiui bizūnu, tai ir visi, 
važiuodami pro šali, kirto ir kirto įam per nugarą, kol pra- 
važiavo. Bet grapas įiems nieko nesakė. Mat, kaimo žmo- 
nės seniau mėgdavo kokį žydą ar ką kitą pasitikę išversti ar 
šiaip jam ką padaryti. Tik bijodavo skaudaus dvarininkų 
bizūno. 

Uoginskis liepė savo kareiviams suimti visus baudžiaunin- 
kus ir suvaryti dvaran. Tie ir suvarė visus į daržinę. Ateina 
Uoginskis ir įpykęs klausia: 

— Pasakykit, už ką įūs mane bizūnais kirtote? 

Visi tyli nusigandę tik vienas senukas prabilo: 

— Už tai, kad toks didelis Viešpats esi, tai ko be var- 
pelio važiuoji. Mes manėm, kad koks žydas. 

— Tai eikit sau, — tarė grapas, ir visus paleido, nieko 
nedaręs. 

Pasakė Pr. Martišienė 1917 m. Vedreikių k., Pašušvio v. 
Užrašė J. Martišius. L. T. A. 527 (22) Nr. 


KAUNO APSKRITIS 
(DEŠINIOJI NEMUNO PUSĖ) 


KAIP BAUDŽIAVOS LAIKAIS GYVENO ŽMONĖS. 


Kaip ir kuo žmonės maitinosi. 


Žiemai užsiraugindavo kopūstų ir burokų po statinę ir 
pasidarydavo statinaitę naminio raugalo; per Žiemą primal- 
davo ant girnų aruodą sąmalinio; vasaros darbams prikimš- 
davo skilandį mėsos ir taukus į įsnaują (taukinę) susiūdavo. 

Dažnai virdavo ruginę arba bulvinę košę; ias valgydavo, 
su raugalais pasidažydami. Kartais tos košės būdavo su Žir- 
niais sumaišytos; tada tokią košę šiupiniu vadindavo, kurį 
valgydavo, irgi su raugalais pasidažydami. Retas ūkininkas 
teturėjo spirgučių pasidažyti ar rūgštaus pieno. 

Prieš Velykas septynias savaites buvo gavėnia (pasnin- 
kas). Kas galėjo, per.tą laiką raugė sūrius ir juos vasaros 
darbams džiovino. Skilandžius taip pat taupė ir laikė rugia- 
piūtei. Šeimininkės gražius kumpius, sūrius nešdavo kuni- 
gams kaip dešimtinę. 

Per gavėnios laiką sunkė varškę ir sausą krėtė į stati- 
naitę. Tokią varškę — apipelėiusią ir apmusijusią — prieš 
Velykas užpildavo rūgusiu pienu ir, skuduru uždengę ar ap- 
rišę, laikydavo, kol subaigdavo valgyti. Dažniausiai tokio 
prieskonio, pasitaupant, užtekdavo iki mėšlavežiui. 

Iš namie maltų miltų virdavo kleckus, skrylius, skaura- 
dienius, košę ir virtinius su įvyniota vidury bulvių koše. 

Nepasninke bulvienę užbaltindavo. Bulvių košę valgė 
kiek užspirginę ar su raugalu pasidažydami. Apvirtas su Žie- 
vėmis bulves, kiekvienas pats sau nusilupdamas, valgydavo su 
virtais barščiais ar iš užraugytų burokų žalbarščiais. Tarkai- 
nius blynelius iš bulvių, kleckus ar skauradienius tik šven- 
tėms ar svečiams tekepdavo. 

Valgydavo mėsą, tarkius, rūgščius kopūstus; nuo gavė- 
nės turėjo užpiltos varškės. Atsinešę pieno ar, kas turėjo, ko- 
kios giros, beržų sulos ar laukinių obuoliukų užsirauginęs, už- 
sisrėbdavo ar užsigardžiuodavo ir, nieko nepaisydami, eidavo 
į darbą. 

Į valgio gigieną niekas dėmesio nekreipė ir net nenumanė, 
kas gali pakenkti, gali būti nesuvirškinama. 

Duoną baudžiavos laikais visada valgydavo su dirsėmis, 
ašakotą. Geriau tuos grūdus valydavo, kuriuos į ponų maga- 
zinus pildavo. Dar ir dabar, kai pas ką pamato baltus, šva- 
rius dantis, sako: 

Įrankis baudžiauninkams kankinti: spaustukas pirštams 
spausti. („Aušros“ muz.). 


— Tur būt, dirsėtą duoną, kaip baudžiavos laikais, val- 
gai, kad tokie balti dantys? 

Retas ūkininkas šventei ragaišiaus išsikepdavo arba iš pa- 
girnių sau arba vaikams košelės išsivirdavo (smulkesni miltai 
byrą apie girnų akmenis; juos vadina pagirniai). 

Augindami vaikus taip pat pratino prie įvairių valgių. 

Kūdikius žindydavo vienus, dvejus, ar net daugiau metų. 
Atsitikdavo, jog kitas vaikas, pribėgęs prie motinos, prašy- 
davo pažįsti arba tiesiog rėkdavo: 

— Mama! Duok! Noriu papo! 

Žindydavo ilgai, kad, kol bus žindomas vaikas, kitas 
neužsimegstų. 

Pusmetį pažindžius, pradėdavo penėti: ką mama pati val- 
gydavo, tą ir vaikui, sukramčius, suseiliojus, iš lūpų, ant piršto 
uždėjus, kimšdavo į burniukę; paskum duodavo krūties. To- 
kiu būdu šėrė ir žindė, kol vaikas paaugo. Sakydavo, reikia 
pratinti prie visokio valgio. Nuo valgio, esą, nesirgsiąs, ne- 
mirsiąs! 

Kuris vaikas buvo tvirtas, tai tas visa tai pernešdavo, 0 
silpnas mirdavo. Ir dabar dar sako, kai vaikas suserga: 

— Ar jam duonos mažai? "Tevalgo! Negi baudžiavos 
laikai, nereikėtų ir kirmėlių turėti! 

(Iš mano tėvų Antano ir Ievos pasakojimų). 


Geležis. 


Mano tėveliai ir senesnieji, ėję baudžiavą, pasakojo, jog 
geležį dideliu vargu gaudavo pirkti Jurbarke, Kaune ir dar 
truputį mažesniuose miesteliuose. Bet mažai ir reikėję. 

Aš, jau 71 metų amžiaus, tebeatmenu, jog po baudžiavos 
geležinių įrankių mažai tebuvo matyti. Piūklai, tik man at- 
menant, atsirado. 

Kirviai, peiliai ir tada buvo. Šakes mėžiniui kabinti, lope- 
tas, lopetėles bulvėms kasti, kebenėkus mėšlui iš vežimo iška- 
binti patys iš medžio pasidarydavo. Tik kalvis lopetų ašme- 
nis ir šakėms noragėlius nukaldavo. Kiti ir medinius kaup- 
tukus mokėjo pasidaryti. Spragilus ir grėblius tik su kirviu ir 
peiliu pasidarydavo. Kubilus, kibirus, pūrus, gorčius, liepines 
mediniais lankais apkaldavo. Žmonėms rodėsi, iog kitaip nė 
nereikėjo. 

Eidami į dvarą, taikindavę nusinešti geležinius įrankius, 
nes už medinius pristavai bausdavę. 

Žieminius javus moteriškosios su  piautuvais  piaudavo. 
Šieną, vasarojų vyrai piaudavo su dalgiais. 

Girioje malkas iš išgulų ir šiekštų kirviais trumpiausiai 
sukapodavo. Beržinių ir pušinių malkų balanoms su kirviu 
paruošdavo, 0 su peiliu prisiskaldydavo. 

Baudžiauninkus į girią varydavo tik su kirviais rąstų (sie- 
nojų) kirsti ir surantyti į tinkamus gabalus troboms, lentoms, 

padariniams. Storesnius medžius parvežę, pusiau skaldydavo 
ir kirviais iš jų tašydavo lentas luboms, suolams, durims ir ki- 
tiems reikalams. 

Grindų niekur nedėdavo nei ūkiuose, nei dvaruose. Tik 
gyvenamieji ponų Kambariai („pakaiai“) turėdavo grindis. 
Joms kloti pakviesdavo meisterių iš užsienio. 

Gyvuliams lovius kirviais iš storų apvalų medžių iškapo- 
davo, tik paskum vedegomis išlygindavo. Leistuvų nei varstotų 
neturėdavo.  Kubilams šulus, ant medinių ožių prisivtirtinę, 
su pusleistuviu padarydavo. Cirkelius irgi medinius pasida- 
rydavo, tik galuose po smailią geležinę vinutę įkaldavo. 

Troboms medžius kirsdavo Žiemą, pasirinkdami senesnių 
medžių, kuriuos su kirviais surantydavo. Seniausius medžius, 
šonus gyvenamoms troboms aptašę, pamatiniais tiesiog ant 
žemės tiesdavo. Tik klojimams ir tvartams pamatinius dė- 
davo ant ąžuolinių kaladžių. Tokių senų medžių pamatiniai 
sienojai greit nesupūdavo nė grybelis jų nesuėsdavo. Po 20— 
30 metų laikydavo. 

Trobos statymui įrankiai buvo tik kirvis, grąžtas ir dra- 
kas. Jei dailidė, statydamas. sieną kur pakreivins, tai perdė- 
tinis ar apimeisteris kad droš iš užpakalio su sieksniu ir tesi- 
stengia pataisyti! 

Statydami trobas, kertis su kirviais iškapodavo, padra- 
kuodavo, išpozidavo, gyvenamai trobai dar Žvirblį užkirsdavo 
ir pasamanoję dėdavo. Lotas prigrąžydavo ir prikaldavo. 

Klėtims „ščitus“ sukraudavo iš gulsčių medelių, vis smai- 
lin nutaikydami; lotus, 10—12 cent. storio taip tankiai sukrau- 
davo, kad vagys, stogą praplėšę, vidun neįlįstų. 

Klėčių, baudžiavos laikais statytų, dar ir šiandien kaimuose 
galima rasti. Mūsų kaime šalia mano tvarto yra tokia bau- 
džiavos laikų klėtis. Pastatyta be piūklo, vien kirviu. 

Visų trobų duris darydavo iš kirviu tašytų lentų. Pasta- 
tydavo ant bėgūnų, be užkabų. Uždarymui ir užrakinimui da- 
rydavo sukučius, sklandis ir kaiščius. Per ušoką išgręždavo 
skylę mediniam raktui įkišti ir kaištį užsklęsti. "Tai buvo už- 
raktas. 

Žmonės, ir baudžiavą panaikinus, ilgai laikėsi baudžia- 
vos įpročių, visukuo patenkinti, gyvendami dūminėse trobelėse 
ir džiaugdamiesi, jog jiems tą įungą nuėmė. Pradėjus atsi- 

rasti geležiniams įrankiams, žmonės negreit įprato juos 
vartoti. 

Kas naujo atsirasdavo būdavo stebuklas. Atmenu, kai 
dvaruose atsirado skerspiūvė lentoms piauti. Bėgom visi žiū- 
rėti. Pamatę kaustytą vežimą pas ūkininką irgi stebėjomės. 
Kai Čekiškės žydukas įbraukė į geležinį ratlankį degtuką, visi 
stebėjosi, kaip tas galima padaryti be skiltuvo. Sakė, kad žy- 
dukas akis temdina. 

Bet žmonės vis labiau domėjosi geležiniais įrankiais ir 
sakė ateisią tokie laikai, kada visi įrankiai būsią geležiniai. 
Taip juk ir atsitiko. 

Dvarai baudžiavos laikais savo inventoriaus neturėjo, nes 
baudžiauninkai jiems savo inventoriumi visus darbus nudirb- 
davo. Ponai laikė tik porą ar 4—6 „stoninių“ arklių pasiva- 
žinėjimui ir 3—4 arklių dvaro aptarnavimui. Už tat turėjo 
blizgančius kočą, „natičanką“, ir keleriopas karietas. Dar 
turėjo dideles karietas net 6-ta arklių vežamas. Jos buvo 
oda užleidžiamos, su stiklais, vidury šilkais išmuštos, ant lin- 
ginių ir spiruoklių (1). 


Kaip ir kuo gydėsi. 


Veliuonos bažnyčios zakristijonas Juozas Meškauskas, iš- 
zakristijonavęs virš 70 metų, gimęs 1816 ir miręs 1914 metais, 
man papasakojo: 

— Gydytojų, vaistinių baudžiavos laikais kaip ir nebuvo. 
Veliuonos miestely buvo namų mokslo ielčeris Nasadzkis. Bet 
ir pas įį žmonės mažai gydėsi. 

Kaimuose buvo bobelių, kurios gumbus ir vaikams spran- 
dus taisydavo, kraują su kirstuku („,„medijonu“) iš arterijų nu- 
leisdavo, dėles ir kraujo taures, iš skardos padarytas, staty- 
davo ir šaknelėmis gydė. 

Vaikui susirgus, pirmas dalykas būdavo „lisninkų“ nuo 
kirmėlių duoti. O jei tas nepadėdavo, arba vaikas sukarščiuo- 
davo ar koks smaugimas užpuldavo, — veždavo pas Spran- 
dystę arba ją parveždavo. 

Ta specialistė pirmučiausia apžiūri vaiką ir sako: 

— Matot, kad sprandas! 

Ir tuojau liepia šilto vandens atnešti. Išbrauko kakliuką, 


į gomurį įkiša pirštą ir ten iuo aplink pamaigo. Kitas vaikas 
po tokio gydymo pagydavo, o jei ne, tai ir vėl siekdavo pata- 
rimo. Tada liepdavo, suvirinus šv. Jono karklelius, vaiką šia 
išvara nuplauti. 


Išeidama, po tokio gydymo dar sakydavo: 

— Jei vaikas paraudonuos, tai išgys, o įei pamėlynuos, 
tai mirs! 

Jei parvesdavo prie didesnio vaiko, tai be degtinės nepra- 
dėdavo sprando taisyti. Degtinės burnon įsigerdama, pa- 
prunkšdavo ant rankų ir, už plaukų paimdama, braukė spran- 
dą. Paskum už plaukų keldavo taip, kad net po plaukais su- 
braškėtų. Giomurą su pirštu spaudydavo tol, kol kraujas pa- 
sirodydavo. Jei vaikas pirštą kąsdavo, tai į nasrus įkišdavo 
šaukšto kotą ir su juo keldavo gomurį. 

Atmenu ir man 1867 metais tokia baudžiavos sprandystė, 
Astrauskienė, taisė sprandą. Parnešė už 5 kapeikas degtinės, 
įsigėrė burnon ir kiša man į burną pirštą. Kai pradėjo su nagu 
gomurį gręžti, aš ėmiau rėkti ir kąsti. 

— Nekąsk! — sako sprandystė, nurijus degtinę. 

Bet aš ir vėl kandau, kai ji, degtinės į burną įsigėrus, ėmė 
man gomurį draskyti. 

— Duokit čia šaukšto kotą! — šaukia namiškiams. — 
Reikia su kotu kelti. 

Bet aš dar labiau ėmiau rėkti. Tuomet tik, įsigerdama, 
braukė sprandą, nebekišdama piršto į burną. 

Kai pavalgę riebios mėsos, ypač avienos ar riebių ko- 
pūstų, užvalgydavo rūgšaus pieno ar išgerdavo šalto vandens 
ar rūgšties, atsirasdavo baisūs skausmai viduriuos, o kartais 
net ir obstrukcija. Tai ir buvęs gumbas. Tada šaukdavo 
gumbo gydytoją. Atėjęs duoda kokių šaknų. Jei negelbsti, 
tai tikrai esąs gumbas — vedasi ligonį į užpečki, stato įam ant 
pilvelio vieną ar kelis puodus. Tada ant pilvo sutraukia gu- 
zus. Jei tas nepadeda, tai tokia Dievo valia, vadinasi, tas 
žmogus mirštantis. O įeigu kuris pradeda riaugėti ir ima jam 
viduriai kurkti, tai jau gumbas slenka žemyn, vadinasi, gerai. 

Giumbą įsivaizduodavo varlės pavidale. Jis apkabinęs lai- 
kąs širdį ir gniaužiąs. Kai atitinki, kas jam nepatinka, tai šis, 
kurkdamas, ir slenkąs Žemyn. 

Tokį sutrauktą ant pilviuko guzą aš mačiau pas Veliuo- 
nos Selemenavičių. Jis daug metų jam varvėjo ir, pagaliau, 
jis nuo jo 1875 metais mirė. 

Bobos nuo gumbo turėdavo pailgą akmenuką, vadinamą 
„pamačninką“. Jei kur kam suskaudės, tai tas ir eidavo pas 
bobą, kad ji skaudamą vietą „pamačninku“ patrintų. Jei gum- 
bas, tai pripildavo į nepalivotą dubenį vandens ir su „Damač- 
ninku“ trindavo į dubens kraštą, kol vanduo pasidarydavo 
drumstas. To vandens puoduką duodavo ligoniui išgerti. 

Aš tokį „pamač- 
ninką“, kaip liekaną 
nuo savo bobutės, 
Danaitienės, buvau 
gavęs ir atidaviau 
Kauno miesto mu- 
Zėjui. 

Jei kur pasida- 
rydavo Žaizda, tai 
kaimo gydytojai pri- 
skusdavo  skauspe- 
nio, vadinamo „vel- 
nio piršto“ ir barsty- 
davo žaizdą. 

Jei vaikams ar 
dideliems suskaudė- 
davo kaklą (ši skaus- 
mą vadino „smaugi- 
nyčia“), tai ieškoda- 
vo baltų šunies iš- b 
D 
duodavo sunkos iš- 


sigerti, o tirščius, ištepę ant skuduruko, ant kaklo užrišdavo. 
Arba darydavo iš katės ir paukščių išmatų tepalą („„mostį“) ir 
rišdavo jį ant kaklo. Viršutines žaizdas dažniausia aprišdavo 
žmogaus šlapumais. 

Minėtas jau Juozas Meškauskas pasakojo, jog kunigas, 
parvažiavęs nuo ligonio, senio Liepaloto, papasakojęs, kaip 
radęs jį besigydant:; 

— Ant dviejų kėdžių pavožtas kubilas su skyle dugne. Po 

kubilu padėtas kibiras su pakratomis. Į pakratus įdėtas karš- 
tas akmenukas. Moteris ant to akmenuko pila vandenį. (Ga- 
ras eina per kubilo skylę, o senis, užsigulęs ant to kubilo ir pa- 
klode apsidengęs, tą garą per skylę kvėpuoja. 

Jei kam atsirasdavo dieglys ar gėla, tai eidavo pas kraujo 
leidėją. Priklausė nuo žinovo ar kraują nuleisti, a taures pa- 
statyti. 

Jei nuspręsdavo kraują nuleisti, tai irgi nuo jo priklausė, 
kaip tai daryti. Jei nuspręsdavo iš kojos, tai įstatydavo de- 
šinę ar kairę koją į šiltą vandenį. Kai iššokdavo „širdinė“ 
gysla (arterija), tai su kirstuku įkirsdavo į gyslą ir leisdavo 
kraujui bėgti, kol ligoniui darydavosi silpna ar šilta, ar kai 
paiusdavo, kaip sakydavo, kad darosi „Iledeka“, arba kai pa- 
matydavo, kad jau teka raudonas kraujas; vadinasi, juodas 
sugeltas kraujas jau nutekėjo, tai ir gana. Tuomet su pirštu 
užspausdavo žaizdą, uždėdavo voratinklio ir užrišdavo. 

Panašiu būdu leisdavo kraują ir iš rankos. 

Kai baudžiavos gydytojas Gutauskas, gyvenantis palei 
Čekiškę, 1872 m. nuleido mano mamai iš abiejų kojų kraują, 
tai visus metus nekėlė iš lovos. Vos tik po dviejų metų pra- 
dėjo vaikščioti. 

Jei strėnose jusdavo skausmą, ar dieglį, tai užstatydavo 
skardines skardas ir su kirstuku ar peiliuku supiaustydavo 
strėnas, kad kraujas nubėgtų. Skausmas tam kartui apsto- 
davo, bet, praleidus kokį laiką, ir vėl pradėdavo skaudėti. 

O iei galvą suskaudėdavo, tai eidavo pas dėlinę.  Apsta- 
tydavo dėlėmis apie ausis, ant sprando. Jei tas negelbėdavo, 
tai sakydavo, jog reikia suvelti kaltiūną, tai praeisiąs skausmas. 

Ir čia buvo specialistės — kaltunvelės.  Kaltunvelė vy- 
rams plaukus suveldavo į virbalus, 0 moterims pakaušy su- 
sukdavo.  Paskum suvilgindavo kokiu limpančiu skystimu ir 
baigta.  Plaukams slenkant, tie kaltūnai didėdavo. Tik rei- 
kia numanyti, kiek po tais baisiais kaltūnais būdavo parazitų! 

Jei galvos skausmas nepereidavo, tai gydytojas saky- 
davo, jog tikrai nustosią skaudėti, kai tik kaltūnas padidės. 
Nuimti kaltūno nieku būdu nevalia — žmogus sukvaišėsiąs. 

Aš dar atmenu kelis žmones, kurie buvo su baudžiaviniais 
kaltūnais. Vienas jų buvo Gistėnų kaimo Tamošius Eimu- 

tis, miręs 1893 m., turėdamas 80 metų amžiaus. Tik jam 
mirus, nuėmė įam kaltūną. 

Kita su dideliu kaltūnu ant sprando buvo žydė Beskienė, 
mirusi 1885 m. Tada jai buvo 70 metų. Jos kaltūnas buvo 
toks didelis, jog atrodė lyg kita galva būtų. Galvą, Žinoma, 
vistiek skaudėdavo. Bet parazitus jau mokėdavo su gyvsi- 
dabriu naikinti. 

Dantis gydė, rūkydami su drignių žolėmis, arba su mėš- 
lungio medeliu badydami, kad ištrupėtų ir t. t. O iei reikdavo 
dantį ištraukti, tai eidavo pas kalvį. Šis ištraukdavo su pa- 
prastomis replėmis. 

Kazakauskas Stasius iš Pakalniškių kaimo man papasa- 
kojo apie anų laikų dantų traukimą. Jis mirė per didįjį karą, 
turėdamas 80 metų. Jis sakė, iog Veliuonos m. kalvis Juozas 
Odelis gerai traukdavęs dantis. Jis pasidaręs tam tikrą pasu- 
kamą kablį dantims traukti. Ponas Zaleskis liepęs jam atnešti 
tą kablį jam parodyti. Šis atnešęs ir prie jo ištraukęs ligoniui 
dantį. Ponas pagyręs ir pavelijęs traukti, kam reikės. 

Po Odelio mirties Kazakauskas nupirkęs iš Odelio įpėdi- 
nių tą kablį, o vėliau, ištraukęs surūkusį ir surūdijusį iš po 
balkės, man padovanojo atminimui. Aš, gerai jį nuvalęs, per 
karą daug dantų sekmingai ištraukiau. 


Žydai. 


1908 m. Veliuonos miestely gyvenąs 70 metų žydas Girša 
Levinsonas, sėdėdamas prie savo namo, man praeinant, nusi- 
juokė ir mane prakalbino: 

— Ar tamsta Žinai, ko aš dabar nusijuokiau? 

— Na gi, prašau pasakyti, — atsakiau. 

— Štai pračio mergaitė, — tęsė savo kalbą žydas. — Kaip 
aš apskaičiavau, įinai neša ant savęs parėdalų maždaug už 
100 rublių. Kad baudžiavos laikais būtų taip apsirėdžius, tai 
ponas būtų liepęs įkirsti kokią 50 rykščių, įkišti į kaladę, o 
drapanas būtų atėmęs. 

— Netikiu! — tyčiomis aš jam sakau. 

— Kodėl netiki? — ginasi Girša. — Aš jums papasakosiu: 
1843 metais man Veliuonos ponas Zenonas Zaleskis davė 

vietą nameliui pasistatyti. Įsisteigiau krautuvėlę. Aš per vi- 
sus metus tiek nepirkliaudavau, kiek dabar viena mergaitė ant 
savęs užsidėjus. 

— Jau netiesą kalbi, — tyčia jį ginčiiu. 

— Kaip netiesa! — žydas užsispyręs savo kartoja. — 
Žmonės tada maža ko buvo reikalingi. Laikiau tik druskos, 
silkių, muilo, šilkavičių, pažibų, dimučių, kaspinėlių, adatų, pi- 
pirų, lisninko, truputį geležies, ir viskas. Veliuonos miestely 
tik viena krautuvė tebuvo ir aš per metus daugiau nepirkliau- 
davau, kaip 50 rublių. 

— Negali būti! 

— Kodėl negali būti? Druskos iš Rygos Žmonės patys, 
ponų javus beveždami, parsigabendavo. Tik retas kuris Kū- 
čioms ir pusiaugavėnei nupirkdavo porą silkučių. Už viską tik 
skatikais temokėjo. 

— Tai, — sakau, — geležies galėjai daug parduoti. 

— Kiek gi tos geležies reikėjo? Žagrės noragams, Zo- 
palkai (medinei žagrei prie ragožiaus pribrazguliuoti), medi- 
nes palyčias patys dirbdavos. Nei vežimo ratų, nei šlajų ne- 
kaustydavo; šerdešninkai būdavo mediniai, tik retas į kelionę 
geležinį įsidėdavo. Akėtvirbalius taip pat darydavo medinius; 
tik į baudžiavą reikdavo geležinių. Vinių kalvis nukaldavo, o 
stogo lotas medinėmis vinimis prigręždavo. Durims užkabas 
(zaviesus), kaiščius, sklendės ir užraktus taip pat medinius 
pasidarydavo. 

— Teisybė, — patvirtinau ir aš. — Aš pats esu matęs pas 
savo tėvą nekaustytus ratus. Kai veždavo dvarininkų javus 
į Rygą, tai po du ratu įsidėdavo — sugriuvusiems pamainyti. 

— Bet kad taip mažai pirkliavote, tai kuo su savo šeima 
maitindavotės, — klausiu Giršą. 

— Koks tada buvo maistas, — mostelėjo ranka žydas. — 
Duona, bulvės, silkė, svogūnas. 

— Ir aš atmenu, kai žydeliai buvo nususę, nudriskę, išvarvė- 
iusiomis akimis, svogūnais ir silkėmis prasmirdę. Dėl dau- 
gybės parazitų ramiai nepastovėdavo: tik angdavos, rumžda- 
vos, kasydavos. Tur būt, nuo baudžiavos laikų ir pasiliko 
žmonėse toks neapykantos žodis žydams: „Žydas pasmirdė- 
lis, parkas“. 

— (Gal būt, — atsako žydas. — Bet kam dabar taip sa- 

kyti? Mes dabar ir už žmones švaresni. Ir, ir... 

— Tai kaip gi jūs tą skurdą, tarp mūs begyvendami, pa- 
šalinote? — paklausiau iį, jo kalbą nutraukdamas. 

— Ponams dar valią turint, aš pradėjau šį tą slaptai iš 
Prūsų gauti. Tai skepetaičių, tai gražesnių pažibučių, baltų ir 
geltonų pasidabruotų kaspinėlių, vadinamų „trasų“ mergi- 
noms kasoms riesti. 

Viena merga už kiek ten auksinų nupirko iš manęs šali- 
navą skepetą: ant juodo pastovo raudonos ir ružavos gėlės. 

Kamisorius, pamatęs tą parėdalą, pasakė ponui. 

Ponas, viską iškamantinėjęs, atėmė iš merginos skepetą 
ir norėjo dar įkirsti 25 rykštes, bet mergina atsiprašė, pasa- 
kius, jog krautuvininkas jai įkalbėjęs. 

Pašaukė mane, visaip grasė, liepė į kaladę koją užrakinti 
ir pasakė, jei daugiau tokius daiktus pardavinėsiu, tai atim- 
siąs namus, 

Neduok Dieve, kokią tada ponai valią turėjo! 

Pats ponas mokėjo gydyti. Duodavo vaistų — daugiau- 
sia be pinigų. Miestelio Kaminskienei suskaudėjo vidurius. 
Nučio pas poną prašyti vaistų. Ponas užsikabino su ja vie- 
name kambary ir ką norėjo, tą su ja ir darė. Paskum davė 
vaistų ir pribaudė niekam nesakyti. Jei pasakysianti savo 
vyrui ar kam kitam, tai šimtą rykščių duosiąs ir namelį 
atimsiąs. 

Kol buvo gyvas vyras ir kol ponai turėjo valią, tol niekam 
nepasakojusi.  Paskum kažin kam apie tą savo didelę gėdą 


pasisakiusi. 
— Po baudžiavos ir mes, žydeliai, pradėjom atsigauti, — 
tęsė toliau žydas. — Kožnam dvare buvo bravaras. Veliuo- 


nos klebonas turėjo du bravaru ir tris karčiamas. Ten žydė- 
liai pirkliavo. Paskum atsirado žibalas, degtukai, lempos, vi- 
soki geležiniai užraktai, o, svarbiausia, kuo norėjom, tuo pre- 
kiavom. Dabar, Dievui dėkui gyventi, vis dėlto, galima. 

Tuo mūsų kalba ir pasibaigė. 


Taupios mergaitės kraitis. 


Atmenu savo tėvo, Antano Kumečio, pasakojimą apie bau- 
džiavą. Iš to, ką iš jo esu girdėjęs, čia šį bei tą surašysiu. 
Tėvas pasakodavo: 

— Baudžiavon turėjau eiti iš Motiškių kaimo į Burbos 
dvarą Belvederą. Tada ponas kaip tik rengėsi statyti rūmus 
(palocių), kurie dabar taip gražiai stovi ant Nemuno kranto. 

Baudžiauninkai ir kiti pono pavaldiniai turėjo privežti 
molio. Kuris atveždavo mažiau, tuojau gaudavo iš perdėtinio 
vezdu per nugarą. Jeigu kuris pavėluodavo atvežti, — tam 
įkirsdavo 10—15 rykščių. 

Suvežtą molį pūdė, kad margelis ištirptų. Dažnai liedavo 
vandeniu ir, pagaliau, po ilgos operacijos, baudžiauninkai — 
vyrai ir mergaitės — kojomis įį mynė. 

Mergaitės turėdavo nemaža gėdos sijonus pasikelti. Tada 
netiko vyrams blauzdų rodyti. Jeigu kuri mergaitė susimo- 
lindavo padelką, tai pristavas su lazda tvodavo per blauzdas. 

Gerai išpūdę molį, dirbo plytas. Ir aš dalyvavau ir tas 
plytas deginant, ir prie pačios statybos. 

Ponas savo baudžiauninkus dažnai baudė, kad gerai ir tai- 
kiai gyventų ir nebūtų nususę. 

Jei mergina tekėjo už kito pono vaikino, tai vaikinas bū- 
tinai turėjo ponui atvežti pūrą avižų už merginos išvedimą. 
Be to, abu turėio gauti iš savo ponų leidimą vestis. 

Prašmatnesnė vieno ūkininko duktė, betarnaudama, pasi- 
siūdino tokią suknelę, kokias tada nešiodavo, kaip tas žemiau 
aprašyta. 

Ponas Burba, sužinojęs apie tai iš perdėtinių įskundimo, 
sumainė tą mergaitę su ponu Žilinsku ant telyčios, tur būt, kad 
gėdos mergaitei padarius. Mane nusiuntė ją ir jos kraitį 
nuvežti. 

Kraitis buvo kaip geros ūkininkaitės. Kubilas, kaip ketu- 
riems centneriams rugių supilti. Šeši mediniai lankai, už- 
dangtis su kriju, o per kubilo ausis medinis pervaras su spyna 
užrakinamas. Tokius kubilus kraičiams tada visos mergaitės 
turėjo (Tokį kubilą dar turiu atminimui). 

Man ją bevežant, merga apsikabino kubilą ir rauda: 

— O mano sukenka ir puikiausia katenka, ką iūs man pada- 
rėt?. Pavertėt mane, mergytę, į telyčią! Baronai, kaptonai, 
trynyčiai, žaldryžiai; aštuoniolika andarokų, penkiolika ske- 
petų. Kur aš jumis padėsiu? 

Oi, Dievulėliau! 

Dešimt drobulių, dvylika marškinėlių iš juostelių ir pun- 
das pakulėlių, kaip aš jumis suvartosiu? 

Oi, Dieve! 

O, mano motinėlė, kam tu mane pagimdei? O, mano tė- 
veli, kam tu mane auginai? 

Kubilėli, mano turteli, kiek tavo lankelių, gal mane pasvei- 
kins su tiek rykštelių. 

Antanėli, širdele, nors tu mane Užtapiai 

Ir taip visu keliu raudojo. 

Aš tada buvau nevedęs. Gal ji, man besipiršdama, savo 
turtą skaičiavo. 


Kuo ir kaip vilkėjo. 


Vyrai žiemą vilkėjo ilgas kailių skrandas, nuo liemens su- 
rauktas, milo sermėgas, taip pat surauktas ir milines kelnes. 
Vasarą: trinyčiai iš nebaltintos drobės ir margos nusagstytos 


Senovinis grūstuvas užkuliui trinti. Padubysio m., Kurtavėnų v., 
Šiaulių aps. („Aušros“ muz.). 


šalbierkos. O kasdien vasarą: baltos pakulinės kelnės, marš- 
kiniai žemiau kelių ir naminė juosta susijuosti. 

Moterų sijonai (andarokai, kedeliai) buvo vilnoniai, kval- 
duoti, žaldryžiai iš juodų, raudonų ir žalių išilginių. Parėju- 
sios iš bažnyčios kvoldus tuoj susiųdavo ir paslėgdavo. Tai- 
kindavo paslėgti po karštais duonos kepalais. 

Tekėjusios moterys žiemą vilkdavos avių kailiniais arba 
kaip tada iš lenkiško sakydavo, „baronais“ ar kaptonais ir 
„katenkomis“. 

Vasarą vilkėjo trinyčius. (Galvą susirišdavo balta didoka 
kutosuota skepeta.  Nuostabiai jas užgobdavo: uždėjus ant 
galvos ir kampus užpakaly, pakaušy sukeitus, atsukdavo at- 
gal ir ant kaktos vieną kartą surišdavo. Kutosuoti kampai 
kabodavo į šalis palei ausis. Nometai būdavo irgi kutosuoti ; 
kutosai būdavo rankomis megsti. 


Kaip vyrai skusdavosi. Šerių šukos. 


Veidrodėlių baudžiavos laikais Žmonėse nebuvo ir žmo- 
nės jų visiškai nežinojo. Barzdai skusti susirišdavo ilgų kiau- 
linių šerių pluokštelį, į rankas paimdavo muilo gabaliuką ; 
pluoštelį, vandeny pavilginę ar į jį paspiaudę, pasidarydavo 
putų ir išsitrindavo jais barzdą ir žandus. Paskum eina į 
dami. Pačiupinėja — kur dygu ar plaukai, tai toje vietoje pa- 
kartoja. 

Kai pajunta, kad suskaudėjo, tai žino, jog įsipiovė. DPa- 
mazgoja su vandeniu ar raugalais ir vėl skutasi. 

Dar 1882 m. mačiau tokiu būdu skutant Gistenių kaime 
Jokūbą Ročką ir kitus senius. 

Šukų galvai šukuotis nepirkdavo. Tam reikalui pasida- 
rydavo iš šerių šepetį. Surenka, būdavo, stambių kiaulinių 
šerių, laibgalius apvalo, kietai su virvele susiuva, kurčgalius 
apvalai išskečiant, pripila smulkių eglinių sakų. Ant išskės- 
tojo galo užmauja luobo krijuką, prideda į jį stambių sakų ir, 
įstatę į puodeliuką ant smaigalio įkiša į šiltą pečių. Sakai 
ištirpsta; išėmus iš pečiaus apvalo ir... jau šepetys. 

Tokiu šepečiu ir mane mama, augindama, šukavo. 

Jonas Kumetis, gimęs 1861 m. Mirončikų k., Seredžiaus v. 
Dabar gyvena Veliuonoje. 


1) Jog baudžiavos laikais geležis Lietuvoje buvo sunkiai 
gaunama ir dar buvo laikoma gana retu ir brangiu daiktu, ma- 
tyti nors ir iš Veliuonos bažnytinių trobesių aprašymo iš 
1820 m. — labai atidžiai sužymėtos visos geležinės  trobe- 

sių dalys; tos dalys beveik išimtinai ir tebuvo prie durų ap- 
kaustymo*). 

Šia proga prisiminkime ir patarlę: „džiaugiasi, kaip gele- 
žėlę radęs“. 


BAUDŽIAVA KLEBONIJOSE. 


Žveioiimas. 


— Mano tėvas Augustas, miręs 1879 metais, — ėmė pa- 
sakoti Pranas Veverskis, gimęs 1850 m. — ne mažai pasako- 
davo mums, vaikams. apie baudžiavą. Iš tų įo pasakojimų 
man labiausiai įstrigo galvon pasakojimai apie baudžiavą, ku- 
rią čio Veliuonos kunigams Kalvių, Papiškių ir Plangių kaimų 
tikininkai. 

Kurį laiką Veliuonos klebonu buvo kanauninkas Nezabi- 
tauskas, o administratoriu kun. Stanaitis. Tiesiog klebonijai 
priklausė 125 dešimtinių, o trims minėtiems kaimams apie 
6“ dešimtinių. 

Iš viso baudžiavon ėio 10 vyrų ir tiek pat mergų. Ėjome 
pakaitomis: tris dienas savaitėje viena partija ir tris dienas 
kita partija. Bet per darbymečius visi eidavom diena dienon. 

Arėme medinėmis žagrėmis, medinėmis  pelyčėmis, tik 
noragai buvo geležiniai. Vos tik apie 1835 metus pradėjome 
rugius piauti su dalgiais; pirmiau rugius piovėme tik piautu- 
vais, o dalgiais piovėme tik žolę. 

Atsitikus atskiram reikalui, į baudžiavą šaukdavo špi- 
tolninkas. 

Žiemą klebonijai reikdavo suvežti, iš kur gaudavo, malkas 
ir sukapot kurui ir bravorui. 

Kalėdoms, Velykoms ir kitoms šventėms ūkininkai į bra- 
vorą duodavo grūdų ir gaudavo, kiek buvo paskirta, degtinės. 

Ūkininkai buvo labai suvargę: ratai nekaustyti, šlajos 
medinės. Tokiais ratais ar rogėmis reikdavo į Rygą sėmenis 
vežti. iš ten druską gabenti. Čia druskos be Rygos ne- 
gaudavo. 


*) „Wizyta Košciola paraiialnego Wieloūskiego... Zz roku 1820“. 
45 puslapiu rankraštis. 


Baudžiava. |. 18 

Be to, reikdavo mokesnius už žemę mokėti ir klebonijoje 
dirbti, ką liepdavo. 

Žmonės, baudžiavos suvarginti, mažai turėjo gyvulių ir 
patys vos po vieną skrandą ir sermėgą. Moterys ir mergai- 
tės Žiemą mažai eidavo bažnyčion, nes neturėjo kuo apsiauti 
ir apsivilkti. Vasarai turėjo vos po vienus batukus, kuriuos 
prie bažnyčios ant rankų atsinešdavo. Žiemą audavosi su vy- 
žomis, ir tos dažnai buvo apdriskusios, su menkai užrištais 
apivarais. 

Su klebono tinklu turėjo eiti į Nemuną žvejoti. Tada pa- 
gaudavo ne tik smulkios žuvelės, bet ir šamų, lašišų, eršketų 
ir kitos stambios žųvies. 

Kiekvienos ponijos, taigi ir kunigų žmonės skaitėsi lyg 
būtų kitos provincijos. Pasipažino tik savo ponijos, nes, už- 
versti darbais nė negalvojo apie platesnes pažintis. Bažny- 
čioje ir ant šventoriaus kiekvieno pono žmonės stovėjo atski- 
romis kuopomis — buvo pasiskyrę vietomis, kur stovėti. 

Vyrams vedant iš kitos ponijos merginą, be merginos 
pono leidimo klebonai neskelbdavo nei užsakų, nei įjungdavo. 


Su nusmukusiomis kelnėmis. 


Einant minėtų iau Meškausko ir Kazakausko pasakojimais 
Veliuonos klebonijoje buvo apie 100 valakų žemės, ir prie baž- 
nyčios, be kaimų gyventojų taip pat per 100 deš., už Jurbarko, 
Girdžiuose Veliuonos klebonija irgi turėjusi savo žemės ir 
baudžiauninkų. Visa tai valdę šie kunigai: kanauninkas Ne- 
zabitauskas, Stančaitis ir paskiausia Tomaševičius. 

Veliuonoje kunigams priklausė senas ir naujas bravorai, 
o jų karčiamų buvę: 3 miestely, viena palei Nemuną pas upelį 
Armėną, o Girdžiuose buvo vienas bravoras ir viena karčiama. 
Bravoruose dirbdavę baudžiauninkai. 

Meškauskas parodė man, kur stovėję bravarai ir kur kar- 
čiamos. 

Kunigai irgi plakdavę žmones. Kunigas Stančaitis, nu- 
plakdinęs vieną bernelį. liepęs nuvesti į bažnyčią ir ten visai 
dienai babinčiuje už kaklo prie geležinių kilpų prirakinti. Varg- 
šas buvęs tik vienom pakulinėm kelnėm, kurios buvo mediniu 
brankteliu susektos. Kai, tarp mūrų nušalęs, smarkiau koste- 

lėięs, tai branktelis nutrūkęs, o kelnės nusmukusios. Vakare 
Špitolninkai radę jį be kelnių stovintį. 

Prieš karą, taisant Veliuonos bažnyčią, kirto mūro bokšte 
didžiąsias duris. Išėmę tas klenges padėio ant zakristijos 
viršaus. Dabar tas klenges paėmęs vietinis klebonas Polons- 
kis į savo muzėjų. 

Kai klebonijos bravoruose varydavo degtinę, tai kunigai 
šventėms duodavę darbininkams po bonką degtinės. Bet liep- 
davę užsipilti ant pacingėlių šaknų. Vai viduriams esą sveika. 
Žmonės, taip mokomi, pradėję vis daugiau ir daugiau gerti. 
Sakydavę dar, jog degtinė su vilkagrybiu ar garstyčių šakni- 
mis ant budzijonų užpilta esanti labai sveika. 

Tik vyskupas Valančius griežtai draudė gerti degtinę ir 
liepė rašytis į blaivybę. 

Jonas Kumetis. Veliuona. 


KAI ŽMONĖS TURĖDAVO KAM SKUSTIS... 


Per prievarta paimti dvaran. 


Kauno miestas turėjo savo dvarus ir savo baudžiauninkus, 
būtent: dar 1804 metais miestas pirko iš dvarininko Sopockio 
du dvarus Jezno v., Alytaus aps. — Kašonius ir Jakmiškius su 
kaimais: Kiškeliškiai, Marginiai,  Pečiauskai ir Slabados. Iš 
viso buvo apie 2.700 dešimtinių žemės ir miško. 

Visą šį turtą miestas 1833 m. buvo išnuomavęs bajorui, Vil- 
niaus universiteto studentui, kaip jis pats viename rašte ra- 
šosi, Leonui Juodkauskui (Judkovski). Nors Juodkauskas ir 
rašosi esąs Studentas ir, kaip iš i0 rašto matyti, buvo žmogus 
išmokslintas, bet ir jis neišvengė skaudžių koniliktų su savo 
nuomojamųjų dvarų baudžiauninkais. Dėl jo daromų baudžiau- 
ninkams skriaudų susidarė didžiulė byla. Iš tos bylos čia da- 
rome vieną kitą būdingesnę ištrauka: 

1835 m. gegužės 15 d. baudžiauninkas Vincas Kondratas 
su savo sūnumi nusiskundžia miesto tarybai, įog Juodkauskas 
visokeriopai skriaudžiąs ūkininkus baudžiauninkus — imąs ne- 
teisėtus mokesnius, spiriąs į darbą daugiau, negu inventoriaus 
leidžiama ir mušąs Žmones. 


Gegužės 18 d. miesto tarybon atvyko iš Juodkausko nuomo- 
įamo Kašonių dvaro 11 ūkininkų — M. ir L, Bieliauskai, M. 
Gaulinskas, J. G. ir J. Jurkoniai, M. Kondratas, T. Šuvalskas 
ir k. ir žodžiu pareiškė skundą ant Juodkausko — jis laužas jo 
su miestu sudarytą sutartį (kontraktą) ir apskritai neteisėtai 
vykdąs baudžiavą: imąs perdidelius savo naudai mokesnius, 
verčiąs, daugiau negu leistina dirbti, ir mušąs; dėl to visko esą 
negalima gyventi. 

1835. V. 31. miesto taryba raštu įsako savo nariui Šeferiui 
nuvykti į Kašonius skundui ištirti. Rašte nurodoma, iog Kašo- 
nių ūkininkai iau kelius kartus nusiskundė ant Juodkausko da- 
romų skriaudų, ypač žiaurių mušimų už tai, kad šie skundėsi 
miesto tarybai. Be to, sauvaliai imąs ūkininkaičius ir ūkinin- 
kaites į savo tarnybą dvare ir nieko jiems nemokąs. Čia su- 
rašytos ir paimtųjų tarnybon pavardės. Taryba kelius kartus 
dėjusi pastangas blogumui pašalinti, bet vis be jokių pasekų. 


Dėl nepakeliamo darbo sumuštas įaunuolis. 


Tais pačiais 1835 m. tarybai per Šeferį padavė raštišką 
skundą net 37 Kašonių ūkininkai. Skunde 19-u0se punktuose 
išvardytos jiems Juodkausko padarytos nuo 1833 iki 1835 m. 
skriaudos: važinėjo į Eišiškį (dabar lenkų okupuotą) druskos 
atvežti; tam tikslui sugaišo 5 dienas, bet Juodkauskas į bau- 
džiavą užskaitė tik 3 dienas; važinėjo dvaro reikalais į Vilnių 
— sugaišo 4 d., bet užskaitė tik 3 d.; važinėjo į Kauną, sugai- 
šo 4 d., bet užskaitė tik 2 d.; liepdavo suverpti daug daugiau, 
negu inventoriuje buvo nurodyta, o kai iš duotų linų neišeidavo 
15 sruogų, tai Juodkauskas liepdavo pridėti iš savo linų. Pie- 
meniui, kuris iš eilės ateidavo dvaran ganyti, neduodavo val- 
gyti, nors pirmiau ir buvo duodama; sauvaliai ima dvaran iš 
ūkių darbininkus nuolatinėn tarnybon, tuo būdu silpnindamas 
ūkius; nepilnametį Marijono Šaulinsko sūnų už tai, kad šis ne- 
galėjo panešti sunkaus maišo su grūdais, taip primušė, jog šis 
keletą dienų buvo netinkamas darbui. Panašiai pasielgė ir su 
kitais: jo sumuštas Martynas Šarys dvi savaites išgulėjo sirg- 
damas; Vincą Kondratą urėdas mušė pagaliu, o Juodkauskas 
lazda; sumuštasis visą savaitę nuo sumušimo sirgo. Mušė už 
tai, jog Kondratas dėl daromų skriaudų pagrasino pasiskųsiąs 

miesto tarybai. Ir t.t. Visi 37 kaip beraščiai pasirašė kryžiu- 
kais. Bet visi kryžiukai statyti ta pačia ranka. 

1536. I. 20 Vilniaus gubernijos valdybos (Kauno gub. 
įsteigta 1843 m.) raštas Kauno miesto tarybai, kuriame nuro- 
doma, iog Juodkausko valdomų ūkininkų ūkiai esą visai suar- 
dyti, tuo tarpu miesto taryba vilkinanti bylos eigą, būtent: ne- 
siunčianti savo atstovo į Kaišonius bylai drauge su valdžios at- 
stovais ištirti, 

Dėl to atstovo siuntimo susidarė dideliausias susirašinėji- 
mas ir pati byla užsitęsė ištisus metus. Ir vis todėl, jog nežinia 
buvo, iš kokių pinigų sumokėti atstovui dienpinigius ir 
kelpinigius. 

Tardymas. 


Pagaliau 1836 m. liepos 7 d. padarytas vietoje tardymas. 
kuris ne tik patvirtino paduotus skundus, bet iškėlė ir kai kurių 
naujų dalykų. Labiausiai būdingi skundai dėl to, iog Juodkaus- 
kas prievarta imdavo ūkininkų šeimų narius į dvarą tarnauti, 
visai arba menkai už tai atlygindamas, arba prievarta atiduo- 
damas tarnybai į kitus tikius, tuo būdu silpnindamas kartais ir 
šiaip silpnas šeimas ir darydamas ūkiams didelių nuostolių. 
Nesusipratimus tuo reikalu Juodkauskas paprastai išspręsdavo 
rykštėmis. Tačiau per tardymą keli pareiškė, iog įie prie Juod- 
kausko iokių pretenzijų neturį. 

Čia ir vėl pasirodė visiškas Žmonių .neraštingumas: iš 32 
apklaustų — visi beraščiai. Raštus įiems rašo, tai Kliučvaitis 
Račkauskas, tai bajoras Šimanauskas. 

Iš bylos eigos paaiškėjo ir kitas įdomus dalykas; 1835 m. 
valdžia sumanė atlyginti valstiečiams už ūkio produktus, kurie 
rusų kariuomenės buvo paimti, bemalšinant 1831 m. sukilimą. 
Juodkauskas sauvaliai surinko iš ūkininkų savo naudai po vie- 
ną zlotą, neva už tarpininkavimą prieš valdžią, tuos pinigus iš- 
ieškant. Vien iš Jakmiškių kaimo ūkininkų Juodkauskas tuo 
būdu išviliojo 31 zlotą ir 20 skatikų. 

Ir po to tardymo byla vis vilkinama: dar 1837. VII. 10. 
žemiečių teismas reikalauja iš miesto tarybos atsiųsti atstovą, 
be kurio byla negalinti būti sprendžiama. Bet taryba, tyli, nes... 
nežinia, kas tam atstovui turi mokėti kelpinigius ir dienpinigius... 

Byla nutrūko visai netikėtai ir nežinia dėl kokių priežas- 

čių: 1837. X. 13. 44 Kaišonių valstiečiai padavė caro vardu 
prašymą bylą nutraukti, nes jie gerai nebuvo supratę savo 
pareigų, o Juodkauskas tik pildęs tai, kas inventoriuje įrašyta. 
Įdomūs ir Juodkausko pasiteisinimai — esą, valstiečiai tik 
todėl jį skundžią, iog labai tamsūs, klauso kitų įkalbami ir jo 
gerų norų nesuprantą. Kitoj vėl vietoje sakoma, įiog 1837 m. 
buvę labai nederlingi, net įsėti grūdai negrįžo ir Juodkauskas 
tik todėl perdaug iš valstiečių reikalavęs, jog bijojęs, kad kitaip 
neišsimokėsiąs Kauno miestui už nuomojamus dvarus'). 
Būdingiausia šioje byloje tas, įog baudžiauninkai, turė- 
dami kam pasiskųsti, būtent: Kauno miestui, ir paskirai, ir dau- 
gelis iš karto, skundžiasi ant daromų įiems skriaudų, nors tos 
skriaudos nepalyginamai mažesnės. negu tada paprastai Žmo- 
nėms kad buvo daromos. Bet iš tų skundų taip pat, kaip ma- 


tėme, nieko doro neišėjo. B. Rusdakas. Kankius 
. * < <! . 


DAR APIE LAISVUOSIUS ŽMONES, MIESTIEČIUS IR 
DVARŲ TARNUS. 


Tame pat K. M. S. archyve yra ir dar kelios, baudžiavą lie- 
čiančios bylos. Viena iš jų pasakoja, iog 1851. V. 6. Kašonių 
dvaro laisvasis žmogus Aleksandras Marcinkevičius, gyvenąs 
Slabados kaime, padavė prašymą Kauno miesto tarybai, kad 
ši leistų įam su šeima persikelti į Stakliškių (Alytaus aps.) val- 
džios valstiečių bendruomenę. Byla, kaip ir paprastai anais 
laikais, irgi užsitęsė, nes vos tik 1855. III. 1. Kašonių dvaras 
išdavė Marcinkevičiui raštą, jog Marcinkevičius su dvaru iš 
visko yra atsiskaitęs ir dvaras nieko prieš neturįs, kad pra- 
šytojas būtų perkeltas į Stakliškių valdžios valstiečių bendruo- 
menę. 1855. III. 2. taryba Marcinkevičiaus prašymą patenkino“). 

1858. VI. 19. Kauno miestiečių deputatai savo susirinkime 
nutarė atleisti iš savo tarpo miestieti Vasilijų Darčenovą, kad 
iis, einant jo paties prašymu, galėtų persikelti į Trakų aps. 
valdžios valstiečių bendruomenę. Kauno mokesnių rūmai savo 
1862. III. 14. raštu praneša, įog jie prieš tai nieko neturįs). 


1) Kauno miesto savivaldybės archyvas. Byla 488 Nr. Dokumentai 
rašyti daugiausia rusų kalba ir tik keli lenkiškai. 

*) Byla 230 Nr. 

3) Byla 3098 Nr. 

Šios bylos savaime atrodo lyg ir nereikšmingos, tačiau iš 
esmės ios yra labai būdingos, nes parodo, iog baudžiavos lai- 
kais žmonėms bene geriausiai buvo gyventi valdžios žemėse, 
priklausyti prie valdžios (karališkųjų) valstiečių ir eiti jų prie- 
voles, nes, einant 1840 m. įstatymu, laisvieji ir miestiečiai, ap- 
sigyvenę valdžios žemėse, ėio visas „karališkųjų“ prievoles. 

Iš to paties K. M. S. archyvo bylų taip pat matome, kokia 
buvo sunki 1861 m. maniiestu atleistųjų iš baudžiavos dvarų 
tarnų būklė. Kitas gal visą gyvenima tarnavęs už dyką dvare, 
paleistas iš baudžiavos, atsidūrė drauge su savo šeima sun- 
kiausioje būklėje, nes buvo atleistas be jokio turto, be žemės 
kąsnelio. Nors ir kaip menkai tuomet buvo rūpinamasi vargšų 
žmonių reikalais, bet ir tai valdžios įstaigos atkreipė į įuos 
savo dėmesį ir susirūpino juos šelpti. Štai Kauno valstiečių 
reikalų įstaiga savo 1863. VIII. 31 aplinkraštyje įvairioms val- 
džios įstaigoms rašo, kad šios atsiųstų įai buv. dvarų tarnų, 
kurie reikalingi pašalpos, sąrašus“) 

Kaip mums jau yra žinoma, Muraviovas šiais buv. dvarų 
tarnais buvo ypatingai susidomėjęs ir vedusiems išrūpino po 
3 dešimtines žemės sklypelius. 

Dvarų tarnais baudžiavos laikais buvo vadinami visi tie, 
kurie nuolatos dirbo dvarų darbus ir ėjo visokias dvarų uždė- 
tas prievoles — bernai, vežėjai, „liokajai“, Kambarinės ir p. 
Ir šie, baudžiavos panaikinimo manifestą paskelbus, dar du 
metu, atseit, iki 1861. II. 19, ėio visas savo prievoles ir tą 
dieną automatiškai (savaime) baudžiava baigė, bet daugelis 
dvarininkų tą jų teisę nuo savų tarnų buvo nuslėpę ir, tik Mu- 
raviovui įsikišus, šie žmonės nustojo dykai dvarams tarnavę. 

P. Ruseckas. Kaunas. 


KAS LENKINO MŪSŲ ŽMONES. 


Pakaunės baudžiauninkai. 


Pasakoia Jonas Domskis, gyv. Kaune, Aleksote, Veive- 
rių g-vė 38, gimęs 1846 metais. 

Mano tėvai, Baltrus ir Ona, ėjo baudžiavą į Kleboniškių 
palivarką, 6 kilometrai nuo Kauno. Šis palivarkas priklausė 


*) Byla 3171 Nr. 

Vilniaus vyskupui Žilinskui. Be Kleboniškių vyskupas valdė 
Koncavos (Lapių v.), Lentonių palivarkus (prie Kauno) ir dau- 
gybę dvarų apie Vilnių (1). 

Tėvai gyveno Ražių kaime pagal Nėrį; į dvarą reikdavo 
eiti 4 kilometrai. Tėvai dirbo vieną valaką Žemės ir gyveno 
neblogai: turėjo 4 arklius, 15 karvių, 10 avių, 15 kiaulių. Ap- 


+ 55 66 —> 


Kraitkubilis, į kurį seniau mergaitės kraudavo savo 
kraitį. Joniškio vals., Šiaulių aps. („Aušros“ muz.). 


linkui buvo valdiška giria, taigi ganiavos užtenkamai. Už 
žemę tėvai mokėjo vyskupui 15 rublių per metus. 

Ražių kaime buvo dar apie 30 gyventojų, kurie irgi tomis 
pačiomis sąlygomis nuomavo iš dvaro po valaką žemės (dau- 
giau dvaras neišnuomodavo). Tačiau gyveno nevisi vieno- 
dai: seriausia buvo tiems, kurie turėdavo daug savų, suaugu- 


= -281 1 


sios šeimos ir negerdavo. Buvo ir visai nusigyvenusių. Jei 
kam reikėdavo trobesius statyti, dvaras. suvaręs visus bau- 
džiauninkus, pastatydavo. 

Žmonės vyskupo Žilinsko dvare beveik niekada nematė. 
Visą Kleboniškių palivarko tvarką vedė urėdas Valkaitis. Tai 
buvęs pasiturįs ūkininkas.  Raštininkai, darbininkų prižiūrėto- 
jai (urėdui išvažiavus) irgi buvo skiriami iš tų pačių baudžiau- 
ninkų. Mūsų urėdas ir prižiūrėtojai su Žmonėmis elgėsi gerai: 
nebuvo atsitikimų, kad būtų ką nors mušę, moteris skriaudę 
ir p. lr šiaip iš viso nebuvo puikus, buvo Žmonėms prieinamas. 
Valkaitis kartu buvo ir valsčiaus viršaitis. 

Žmonėms dvaran reikdavo eiti, kada šaukdavo ir buvo 
dvare darbo. Kadangi Kleboniškiams priklausė tik vienas 
kaimas su 30 gyventojų. tai dvare darbo visuomet užtekdavo: 
žmonės dvarui turėio dirbti 260—300 dienų per metus. Ėjo 
dirbti ir vyrai, ir moterys. 

Mano tėvai išeidavo ankstyvais rytais ir grįždavo vė- 
lais vakarais. Savo žemė reikdavo naktimis dirbti. Kadangi 
mes, vaikai, buvom dar maži, tėvams buvo labai sunku: mie- 
godavo labai mažai ir tai, pasitaikydavo, kad likdavo nenu- 
piautos pievos, javai supūdavo. Dvaro viską nudirbdavo. Kai 
kas, negalėdamas išgyventi, mesdavo nuomojamą žemę ir 
išeidavo į aplinkinius dvarus bernauti. Pav., taip padarė 
mūsų kaimo Jutkonis. 


Žiaurus dvarininkas stato bažnyčias. 


Už Veliuonos, kažkokiame dvare, gyvenęs  nususęs, bet 
labai Žiaurus ponpalaikis. Labai mušęs žmones. Į io dvarą, 
kartą, užklydęs kažkoks bernas. Ponas, prijojęs prie dirban- 
čių, ir tą berną pavaišinęs bizūnu. Bet šio drąsaus būta. Jis 
nusitraukęs poną nuo arklio, gerokai žandus apskaldęs ir nu- 
metęs nuo kalno į upelį. Ponas užsimušęs, 0 bernas kažkur 
dingęs. 

Aš pats, vėliau, pažinau vieną burlioką, kuris kažkur ties 
Raseiniais buvo savo poną nužudęs. Esa, burliokas įsimylė- 
jięs į vieną baudžiauninkę ir paprašęs vedimui leidimo. Bet 
ponas pareikalavęs pirmos nakties teisės. Burliokas iš karto 
neva sutikęs. klasta prisitaikė, nudobė poną, pasigriebė savo 

mylimąją, atbėgo į Kauną ir čia gyveno, dirbdamas kaž kokioje 
dirbtuvėje. 

Savo likimu ypatingai skundėsi žmonės, atbėgę iš Suvalkų 
dvarininko Garliausko dvarų. Tai buvęs tuomet dar jaunas, 
turtingas, bet labai žiaurus žmogus. Juozapavo dvare (174 km. 
nuo dabartinės Mauručių stoties) įsakęs savo žmonėms iškasti 
didelius prūdus. Urėdai suvarę visus aplinkinių dvarų bau- 
džiauninkus. Per pusmetį iškasė du puikius, didelius prūdus. 
Bet tas atsiekta dideliausiais žmonių vargais, kančiomis ir net 
ne vienas dėl tų prūdų gyvybės nustojo. 

Į Garliausko dvarus žmonės turėdavo eiti beveik ištisus 
metus. Savo žemę tik naktimis kiek praknaisiodavę. Ji buvo 
užžėlusi dirsėmis, kūkaliais. Kepama iš dirsių duona nesu- 
aušdavo. Žmonės, prisikrėtę tokio minkštimo krepšius, visą 
rudenį eidavo pono bulvių kasti. Net pietums neduodavo 
laiko — valgydavo, dirbdami. 


Kartą, bekasant bulves, ponas, įodinėdamas raitas, pa- 
matęs vieno darbininko paliktą bulvę ir surikęs; 

— Kam palieki bulves? 

— Nueik ponas į avižieną, ten bulvių tikrai nerasi! — at- 
sikirtęs darbininkas. 2 

Už tai buvęs negyvai nuplaktas. Į Ražius iš Garliausko 
dvarų buvo atbėgęs iš Giuzų kaimo Jonas Audiejaitis. 


Nežiūrint savo žiaurumo, Garliauskas buvo labai pamal- 
dus. Kartą, važiuodamas iš Kauno į Garliavą, miške buvo 
paklydęs. Prižadėio Dievo Motinai pastatyti bažnyčią. Ke- 
lią surado ir tikrai Garliavoje pastatęs tris bažnyčias: katali- 
kams, kalvinams ir žydams. Šias bažnyčias statant, buvo 
šimtai nukankintų Žmonių. 


Prie bažnyčios durų rakinami. 


Kada aplinkiniuose dvaruose darėsi tokie baisūs dalykai, 
pas mus, Kleboniškiuos, nieko panašaus nebuvo. Kleboniškių, 
Koncavoi ir kituose vyskupo dvaruose žmonės nebuvo taip 
spaudžiami. Kiti baudžiauninkai mums pavydėjo. 

Kunigai su žmonėmis gerai sugyveno. Už laidotuves, 
krikštą, vestuves nelupdavo: kiek kas turėjo, tiek davė, ir už- 

teko. Vaikus ir suaugusius mokė tikybos.  Kalėdodami žiū- 
rėio, kad žmonės dorai gyventų. Katalikams vesti nekatali- 
kes, arba tekėti už kitatikius draudė. Kai kur nusižengusius 
gana keistai bausdavo: po bažnyčiomis būdavo rūsys, į ku- 
rias nusižengusius uždarydavo. Ten įvairiai baugino, kai kur 
net ir mušdavę. Rusai tokį „mokymą“ draudė ir kai kuriems 
kunigams už tai iškeldavo bylas. 

Garliavoi, prie bažnyčios durų, iš lauko pusės buvo įmū- 
rytos grandys, kuriomis prirakindavo doroje nusižengusius: 
vaikiną iš vienos pusės, jaunąją iš kitos pusės. Vaikinui už- 
dėdavo maišą ant galvos, jaunajai gi virkščių vainiką. Žmo- 
nės, eidami bažnyčion, tokius nusidėjėlius paiuokdavo. 

Nusižengimų dorovėje iš viso buvę mažai. Nusižengusią 
merginą išskirdavo iš savo tarpo. Tėvai tokias merginas la- 
bai bausdavę.  Nusižengusiai merginai labai sunku būdavo: 
ios neištekėdavo, net namiškiai vengdavo su jomis kalbėtis, 
tėvai neskirdavo dalies ir t. tt Vyrą tas. žinoma, nelietė. 


Išmirę kaimai. 


Ir prie vyskupo Žilinsko, ir vėliau, į rekrutus iš Ražių im- 
davo po 1—2 žmones kasmet. Ėmimo laiką ir asmenis laiky- 
davo paslapty, nes visi imamieji išbėgiotų. 

Mūsų buvo trys broliai. Man sukako 21 metai ir jaučiau, 
iog gali paimti. Nuėjau pas viršaitį į raštinę ir prašau išduoti 
man pasą, nes maniau kur nors iškeliauti. Neduoda. Sako, 
reikia palaukti. Supratau, jog tuoj prasidės gaudymas į re- 
krutus. Kartą, nutykojęs, kai viršaičio nebuvo namie, daviau 
io raštininkui 2 rublius ir tas pasą išdavė. "Tuo laiku Kaune 
samdė darbininkus geležinkeliui pro Mažeikius į Mintaują 
tiesti (2). Nieko nelaukdamas, išvažiavau. Netoli Rygos 
gavau darbo. Uždirbdavau 6 rublius per savaitę; darbas ne- 
buvo sunkus. Namo grįžti nė nemaniau. Čia išgyvenau arti 
dviejų metų. Bet kartą įvyko nelaimė: gerokai įsigėręs, susi- 
mušiau su kitais darbininkais. Mane suėmė ir išsiuntė į na- 
mus. Namie džiaugėsi mane sulaukę, o viršaitis pasakė: 

— (ierai padarei išbėgęs. Aš tave būčiau į rekrutus 
atidavęs. 

Mūsų krašte karčiamų buvo labai daug. Beveik kas de- 
šimtas ūkininkas savo pirkios galą išnuomodavo žydui. Šis 
ten parduodavo degtinę. Degtinė buvo pigi. Už 15 kapeikų 
galima buvo gauti visą kibirą. Kas pinigų neturėjo, mokėjo 
rugiais, mėsa. Tėvai, slėpdami nuo vaikų, vaikai nuo tėvų, 
moterys apgaudinėdamos vyrus, nešė lašinius, javus ir visi 
gėrė. Pardavę Kaune vežimaitį malkų, sugrįždavo po 2—3 
savaičių, kai viską pragerdavo. (Girtuoklių buvo daug. Jų 
laukai likdavo neįdirbti. Pagaliau, girtuokliai patys imdavo 
stigti duonos, badauti. Bet kas negėrė — gerai gyveno. 

Jokių „blaivybės brolijų“ nebuvo. Ir kunigai gerdavo. 
Jaunuomenė, pasigėrus, labai dažnai mušdavosi.  Mušėsi ne 
peiliais, akmenimis, bet kumščiais. Kad besimušdami negyvai 
užsimuštų — nesigirdėdavo. Susitaikinimui vėl gėrė. 

Mokyklų iokių nebuvo. Ponų vaikai mokėsi Rygoj, Var- 
šuvoj. Kaime pasirašyt pavardę, skaityt mokė retai kur su- 
tinkami seneliai, buvę dvaruose raštininkais ar p. Ir mane 
toks daraktorius mokė tris žiemas, bet nieko neišmokė. 

Tuo laiku, dar prie baudžiavos, Pakaunėie visi žmonės, 
be rusų kolonistų burliokų, buvo lietuviai. Kadangi ponai dau- 
gumoj buvo lenkai, tai dvare tarnaują ėmė lenkėti. Nors len- 
kiškai gerai nemokėjo, bet lietuviškai vengė kalbėti. Taip buvo 
sulenkinta žymi dalis žmonių apie Vendžiogalą, Koncavą ir 
kitur. Man paūgėjus, be dvarininkų ponų, čia niekas lenkiš- 
kai nekalbėjo. Vietomis, ypač po lenkmečių ir prieš tai, dva- 
ruose buvo ir rusų burliokų. Daugumoj buvo tai atsiųsti kri- 
minaliniai nusikaltėliai iš Rusijos. Jie žemės nemėgo dirbti. 

Tuo metu, ypač baudžiavai esant, pasitaikydavo didelės 
šiltinės, raupai ir kitos visokios ligos. Jos greitai plisdavo iš 
vienos vietos į kitą. Žmonės krisdavo, lyg lapai. Kaimuose 
ir miesteliuose gydytojų nebuvo: gydė bobelės įvairiomis Ž0- 
lėmis. Žmonės pasakoja apie ištisus išmirusius kaimus. 

V. Lieponis. Kaunas, Pavasario gimn. 


1) Arkivyskupas Metropolitas Vaclovas Žilinskas valdė Vil- 
niaus metropoliją 1856—1859 m. 

2) Geležinkelį iš Kauno į Rygą (pro Mažeikius; vadi- 
namąjį Liepojos-Romnų) pabaigė statyti 1871 m. 


ALYTAUS APSKRITIS 
(DEŠIN:OJI NEMUNO PUSĖ) 


GUDRIAI UŽGRIEBTA ŽMONIŲ ŽEMĖ. 


Išplėštas iš vaiko turtas. 


Mano dziedas, Šimas Ulčinskas, gimė 1840 m. Raitininkų 
kaime, Merkinės v. Čia jis ir mirė 1929 m. Jis čia išgyveno 
visą savo amžių, 0 iš mažens iam teko eiti baudžiavą .Mak- 
niūnų dvare, Merkinės v. 

Dziedas labai mėgdavo pasakoti ivairius nuotykius iš bau- 
džiavos gadynės, o aš lygiai mėgdavau klausytis. Čia ir duo- 
siu kai ką iš tų pasakojimų. 

— Ar iūs, vaikai, manote, — kartą sako dziedas, — kad 
mes ir seniau tiek maža žemės turėjome, kaip dabar? Ne! Se- 
niau ponai didelę valią ant žmonių turėjo, 0 ponų galybė pa- 
lietė ir mane. 

Mano tėvas turėjo čia, Raitininkuose, valaką žemės ir ne- 
blogai gyveno. Tačiau, buvo bloguose santykiuose su Mak- 
niūnų ponu, Enriku Muiželiu. Mat, mano tėvas buvo stiprus ir 
vieną kartą sumušė pono pasiuntinį. 

Tur būt, iš keršto už tą sumušimą visus tris mano brolius 
ponas atidavė į rekrutus. Juos išgrūdo kažin kur Rusijos gi- 
lumon, iš kur nė vienas jų negrižo, ir jokios Žinios iš jų ne- 
gavome. 

Kai aš, tėvui mirus, likau vienas su akla motina, Muiželis 
paėmė mane dvaran už piemenį ir tarsi aklai motinai saugoti. 

— Tu esi per mažas ūkininkauti, — tarė ponas, imdamas 
mane dvaran. — Todėl aš paimsiu tavo ūkį, o kai tu užaugsi, 
aš tau viską sugrąžinsiu. 

Tai taręs, paėmė savo globon mano tėvo žemę ir visą 
turtą: trobas, porą jaučių, arklį, kitus gyvulius, visus javus. 
Bet, paėmęs, viską pardavė, o aš, užaugęs, likau be žemės, be 
turto. 


286. 


Taip išplėšė ir sunaikino ponas Muiželis visą mano tėvo 
palikimą, aš gi turėjau vargti didelį vargą ir skurdą: tarnavau 
dvare ir pas ūkininkus, kol liustracijos metu gavau tris dešim- 
tines Žemės, ant kurios ir šiandien gyvename mažažemiais. 

Tokių atsitikimų mūsų kaime buvo daug. 

Makniūnų dvarui ėjo baudžiavą šie kaimai: Lydekininkai, 
Raitininkai, Veismūnai ir Savilionys. 

Jie buvo surūšiuoti pagal žemės rūšį, todėl darbams taip 
buvo sutvarkyti: vieną savaitę eina dirbti po tris dienas Rai- 
tininkai ir Veismūnai, antrą savaitę — po keturias dienas Ly- 
dekininkai ir Savilionys, tai vėl Lydekininkai ir Savilionys, bet 
jau po 5 dienas. O per rugiapiūtę ėjo visi kasdien. 

Savo baisaus pono visi bijodavom. Man dar mažam esant, 
atmenu, ponas Muiželis važiuoja per Raitininkų sodžių. Mes, 
iš tolo kepures nusiėmę, baimingai į jį žiūrim. O jis, išsiėmęs 
smulkių pinigų saują, ir pabers į vaikus. Mes, stumdydamiesi, 
stvarstom. O kai privažiuoja prie įaunimo, papila kokią sauja 
žiedų. 

— Tai moje mužiki, — sako Muiželis, pasididžiuodamas 
ir mus rodydamas. 


Plakimo metodai. 


Plakimo vieta buvo prie pat pono prieangio. Prieangy 
visuomet stovėdavo keli pundai rykščių. 

Nusikaltusį baudžiauninką paguldydavo ir apnuogindavo 
pasturgalį. Vienas baudžiauninkas laikydavo baudžiamąjį už 
galvos, o kitas už kojų. Kiti du kirsdavo reikiamą skaičių 
rykščių. 

Plakdavo labai savotiškai: kai baudžiamasis jau buvo pa- 
guldytas ir laikomas, jam iš abiejų pusių atsistodavo du pla- 
kėjai, kiekvienas laikydamas rankoje po rykštę. Davus ponui 
ženklą, vienas žengia žingsnį priekin, kerta rykšte per bau- 
džiamąjį, meta ją šalin ir traukiasi vieną žingsnį atgal. Tada 
kitas plakėias žengia žingsnį priekin, kerta per  plakamajį, 
meta rykštę šalin ir pats traukiasi atgal. Vėl iš eilės Žengia 
žingsnį prie plakamojo pirmasis plakėias jau su nauja rykšte 
rankoje, kerta, meta šalin ir pats traukiasi žingsnį atgal. Pas- 
kum tą pati daro kitas. O tuo tarpu ponas Muiželis sėdi prie- 

angy ir Žiūri, kaip plaka. Kai prisisotindavo jo širdis, duo- 
davo ranka ženklą, ir budeliai liaudavosi plakę. 

— Ponas ne visus vienodai bausdavo, — tęsė dziedas 
savo pasakojimą toliau. — Už didesnius nusikaltimus mokė- 
davo dar mandriau mušti. Paplakus kiek, sumuštąją vietą 
užpila, būdavo, actu, vėl plaka ir vėl užpila actu. Ir taip daro 
tol, kol jam pasirodys gana. 

Tam, kuris taip būdavo nubaustas, namiškiai turėdavo iš 
kūno šipulius traukyti, 0 pats sumuštasis ilgokai lovoje pagu- 
lėdavo, o kartais ir į aną pasaulį nusikraustydavo. 

Dar ir šiandien Makniūnų dvare yra tie kambariai ir tas 
prieangis, po kuriais plakdavo įūsų tėvus ir sentėvius, kur tiek 
daug Žmonių kraujo pralieta. 

Po rykštėmis guldydavo ir moteris. 

Smarkiausiai bausdavo tuos, kurie mėgino priešintis ponų 
valiai ir kilo prieš baudžiavą. 


Vieną šalta žiemos naktį... 


Kas naktis reikėdavo eiti dviem baudžiauninkams panak- 
tiniais, per visą naktį vaikščioti po dvarą ir vis rėkti. 

Vieną labai šaltą žiemos nakti aš su kitu baudžiauninkų 
buvom paskirti panaktiniais. Vaikščiojom po dvarą, o čia bai- 
siausias šaltis. Užšalo vyžos; mes pradedam stipti ir niekaip 
negalim sušilti. 

Visiems sumigus, pradėjom galvoti, kur čia galima bitų 
sušilti. 

— Eikim duonos kepyklon, — tarė mano draugas. — Ten 
pečius iškūrentas, tai sušilsim. 

— Eikim! — sakau. — Bet baisu. Juk ten gyvena aka- 
nomas. Gali išgirsti. Bus blogai. 

Bet šaltis nugalėjo baimę, ir mes tyliai įslinkom kepyk- 
lon. Užkopėme ant pečiaus, tačiau ir ten negalim sušilti, nes 
pečius mažai kūrentas. 

Pečius didelis, tai mes susirangėme pečiun. Ten pradė- 
jome šiek tiek apšilti. Tik girdime: akonomo kambario durys 
atsidaro. Manome, gal ant kiemo. Bet ne — atsidaro ke- 
pyklos durys, įeina su šviesa ir dairosi. 

— A-a, — manom sau. — Tai tu pajutai, kaip mes 
iėjome. 

Ir kaip šovėme abu sykiu iš pečiaus lįsti, tai ir išnešėm 
visą pečiaus kaktą. Bet tam kartui pabėgom. Nesugavo. O 
už tai ant rytojaus ir gavom rykščių. 

Klojimo vidus, statytas dar be piūklo. Barysių k., Meškuičių v., Šiaulių aps. 


Kliuvo ir Muiželiui. 


— Nežinau ar žmonės būtų visa tai iškentę, jei nebūtų tiek 
daug karčiamų buvę ir degtinė nebūtų taip pigi buvusi, — sako 
dziedas. — Kiekvienas savo skausmą skandindavo degtinėje. 
Kuriam išvanos kailį, tai išgers degtinės ir eina namo dainuo- 
damas, visus sopulius užmiršęs. 

Tačiau, nors degtinė buvo labai pigi, bet jaunimas buvo 
doras: nesipešdavo, kaip dabar, ir nesibaladodavo naktimis. 

Žmonės, nors ir tokioj priespaudoj, visuomet buvo be galo 
linksmi, gyvi. Laukuose be paliovos skambėdavo mergų dai- 
nos, 0 vyrai tolydžio įuokaudavo ir šiaip visokius juokus 
krėsdavo. 

Tuomet buvo labai mėgiama mušti „kiaulytę“.  Ariant, 

kol pasilsi jaučiai, vyrai tuojau ir muša „kiaulytę“. Kiek juo- 
ko, džiaugsmo! 

Enrikas Muiželis retai kada ateidavo laukan prie darbi- 
ninkų; tik iš tolo žiūrėdavo pro žiūroną, kaip Žmonės dirba. 
Dėl ko jis nėjo arti žmonių — nežinau. Gal nenorėjo su žmo- 
nėmis susidurti, o gal jų bijojo. 

Vienas nežinomas žmogus iškirto ir Muiželiui iuoką. 

Muiželis dažnai mėgdavo maudytis Gailinto ežere. Mau- 
dytis eidavo vienas. Drabužius palikdavo ant krašto, o pats 
įsiirdavo ežeran ir maudydavosi. Taigi, kažkoks nežinomas 
žmogutis Muiželio akivaizdoj paėmė jo drabužius ir batus ir 
nešasi. Muiželis buvo įsiyręs toli ežeran ir, negalėdamas grei- 
tai išplaukti, ėmė rėkti; 

— Nerusz, durniu! To moije! (Nejudink, kvaily, tai 
mano!) 

O tas žmogelis ramiai jam atsako: 

— Jak ja zabiorę, to będzie moje! (Kai aš paimsiu, tai 
bus mano!) 

Ir pamažu nuėjo miškan, nes Gailinto ežeras prie miško. 
Muiželis plikas parbėgo iki dvaro, o dvaras apie du kilometrų 
nuo ežero. 


Kaip atsirado Galintankos kaimas. 


Galintėnų kaimas (Nemunaičio v.) buvo laisvas nuo bau- 
džiavos. Bet ir čia Muiželis sugalvojo, kaip jiems įkąsti. Ir 
iškirto jiems tokį dalyką; 

Kartą Muiželis pakvietė pas save kabinetan kelioliką Ga- 
lintėnų kaimo vyrų ir, paėmęs balto popieriaus lakštą, ilgai 
kažką rašė. Paskum davęs kiekvienam iš eilės palaikyti ran- 
koj plunksną ir liepęs eiti namo. 

Po kiek laiko Galintėnų gyventojai žiūri — ant jų lauko 
ateina su savo tarnais Muiželis. Atsimatavęs geroką žemės 
plotą, įsakė tarnams padaryti rubežių. Pats pirmas ėmė bristi 
per tik ką pradedančius žydėti rugius. Tarnas išvarė rubežių. 
Tai atlikęs, Muiželis paskelbė, iog atmatuota žemė yra io nuo- 
savybė ir kad niekas nedrįstų be jo leidimo peržengti ru- 
bežiaus. 

Tos žemės savininkai, matydami, iog netenka tiek daug 

žemės, kuri jiems nuo amžių priklausė, pakėlė didžiausį 
triukšmą. Vieni ėmė rėkti, keikti, plūsti, verkti, net mėgino 
prieš Muiželį pavartoti jėgą, bet niekas negalėjo jo įveikti. 
Kiti ėmė prašyti, kad pasigailėtų ir nedarytų iiems tokios 
skriaudos. Dar kiti prašė, kad nors duotų jiems rugius nusi- 
piauti, nes paliksią be duonos. Bet niekas negalėjo įveikti ak- 
meninės Muiželio širdies. 

Pagaliau, moterys, eidamos įkandin įo, ėmė iį visaip 
plūsti: 

— Niemiec pliuk, niemiec pliuk! 

— Jūs lokite, kaip norite, o aš vistiek savo darysiu, — 
atsakė Muiželis. 

lr iš tikrųjų vis savo darė. 

Vėliau galintėniškiai apskundė Muiželį teismui. Bet teis- 
me nieko nelaimėjo, nes teismas pripažino, jog žemė esanti 
Muiželio. Teisme Muiželis rodė kažkokį popierių, kuriame jie 
patys lyg savo parašais buvo patvirtinę, jog ta žemė esanti 
Muiželio nuosavybė. 

Tik dabar galintėniškiai suprato, kuriam reikalui jis buvo 
pasišaukęs juos pas save dvaran ir kam buvo davęs palaikyti 
plunksną. Bet jau buvo per vėlu. | 

Paskum Muiželis tą žemę pardavė. Joj įsikūrė keliolika 
ūkių. Ir taip atsirado dabartinis Galintaukos kaimas. 

— Dabar Makniūnų dvaras išparceliuotas. Muiželio pa- 
likuonims paliktas centras. O jis juk iš žmonių atiminėdavo 
viską, nė mažiausios žemės pėdos, nė jokio turto jiems nepa- 
likdamas, kaip tat padarė su manim, mano tėveliui mirus, — 
užbaigė savo pasakojimą dziedas. 


Baltraus nuotykis. 


— Kiekvienais metais, jau rudeniop, bulves kasant, prasi- 
dėdavo rekrutų gaudymas. Rekrutų gaudytojams, vadina- 
miems launinkams, buvo įsakyta, kiek rekrutų turi sugauti. 
Tie ir pradėdavo savo medžioklę. Medžiodavo įvairiausiais 
būdais: ant lauko gaudydavo, namie naktį užklupdavo ir p. 
Visi launinkus pažindavo ir žinodavo, kurį jie seka, todėl gau- 
domieji ir išsisukinėdavo visaip. p 

Sugautus rekrutus ilgai laikydavo Makniūnų dvare. Jiems, 

kad nepabėgtų, ant vienos kojos buvo uždedamas tam tikras 
pagalys, vadinamas „kalade“. Maistą turėjo duoti namiškiai. 
Surinkę reikiamą skaičių rekrutų, veždavo juos Vilniun, o iš 
ten Rusijon 25-riems metams tarnybon. 

O štai kaip atsitiko vienam mano pažįstamam berntui 
Baltrui (io pavardės nebeatsimenu): 

Užakėjo Baltrus rugius ir linksmai švilpauja. Žiūri — 
ateina pora vyrų. 

— Padėk, Dieve! — sako tie vyrai. 

— Dėkui! — atsako Baltrus ir toliau švilpauja. 

Tik staiga tie vyrai pastvėrė Baltrų, surišo rankas ir veda 
dvaran, o ten jį uždaro ir uždeda ant kojos kaladę. 

Sėdi Baltrus vieną ir kitą savaitę ir pagaliau pastebi, kad 
kaladė ant kojos susilaisvino. Mat, io laimei, kaladė buvo 
padaryta iš žalio medžio, tai perdžiūvus ir susilaisvino. Bal- 
trus, tai pastebėjęs, ėmė galvoti, kaip čia pabėgus. 

Sugalvojęs, prašo leisti laukan savo reikalu. Išleidžia, 
bet ir sargybinis sykiu eina. Baltrus, lyg pasiruošdamas 
„tūpti“, eina toliau. 

— Kur tu taip toli eini? — rėkia sargybinis. 

— Negi tūpsiu aš čia po langais, — atsikerta Baltrus, vis 
toliau beeidamas. 

Ir, nusimovęs kaladę, kad pasileis bėgti per laukus, tik 
vėjas ausyse švilpauja. 

— Baltrau, nebėk! Vistiek nepabėgsi! — šaukia sar- 
gybinis. 

Bet Baltrus kaip bėgo, taip ir pabėgo. Perbėgo kiton 
(kairėn) pusėn Nemuno ir ten ramiai gyveno. 

Kitoj Nemuno pusėį buvo vadinama Lenkų karalystė, o 
ten šios pusės valdžia rekrutų neturėjo teisės gaudyti, 


Milteliais trinami vyrai. Vienmarškinis ir basas. 


O štai dar kitų, jau nebe mano dziedo, pasakojimai apie 
rekrutų gaudymą: 
Zigmas Dzekonskas, 79 metų seniukas, gimęs Makniūnų 
dvare, dabar gyvenąs Ilgininkų kaime, papasakojo: 
— Tie nevydonai gaudydavo ir pagyvenusius vyrus. 
Prieš statant komisijon, iuos pirtyie gerai išprausdavo ir tam 
19* 

tikrais milteliais ištrindavo. Nuo tų miltelių oda parausta, ir 
Žmogus atrodo sveikas, jaunas. 

Motiejus Gudukas, jau senas Žmogus, gimęs ir dabar gy- 
venąs Raitininkų kaime, tokį papasakojo savo senelio 
nuotykį: 

— Mano dziedas taip pat buvo paimtas į rekrutus. Ir jau 
vežė jį kariuomenėn, bet jis iš Trakų pabėgo. 

Išbėgo žiemos metu vienmarškinis ir basas. Ilgai naktį 
bėgęs, pas vieną ūkininką gavo vyžas ir šiokius tokius rūbus. 
Tą pačią naktį jis atbėgo namo Kampų sodžiun, Merkinės val. 
Daugiau jo jau nebepagavo (1). 

VI. Ulčinskas, Raitininkų kaimas, Merkinės val. 

1) Einant rusų imperijos įstatymais, nuo 1793 iki 1834 m. 
rekrutus kariuomenėn imdavo 25 metams. Kurioje šeimoje 
buvo tik vienas vyriškas darbininkas, to kariuomenėn neim- 
davo. Nuo 1834 m. kariuomenėje tarnavo 20 metų. Nuo 
1854 m. karališkieji valstiečiai ir miestiečiai kariuomenėn buvo 
imami pagal burtus. Paprastai kasmet rekrutų paimdavo iš 
2.000 gyventojų 5, bet Krimo (Sevastopolio) karo metu buvo 
paimta net 70 vyrų iš 1.000 gyventojų. Po Sevastopolio karo, 
būtent: 1856 — 1863 m., rekrutų visai neėmė. 1863 m. įvyko 
pirmas be ponų tarpininkavimo rekrutų ėmimas. Tais metais 
rekrutų statymas Lietuvoje buvo atliktas pačių žmonių. Pri- 
statymas įvykęs tvarkingai ir pristatyta tiek, kiek buvo nu- 
matyta, iš ko valdžia buvo patenkinta'). (Gal žmonės tuo 
būdu norėjo parodyti, jog jie yra pasiryžę valdžiai būti pa- 
klūsniais, lyg ir atsidėkodami už baudžiavos panaikinimą. 
Kariuomenėje tarnavimo laikas nuolatos buvo mažinamas ir 
1874 m. jau betarnavo tik 7 metus. Nuo 1831 m. rekrutus 
statė, kaip jau anksčiau mūsų buvo nurodyta, tik mokesčių 
mokėtojai, bet 1874 m. buvo įvesta visuotina karo prievolė 
is kariuomenėn imdavo ir bajorus“). Tačiau net iki didžiojo 
karo bajorai ir bent kiek pamokyti (išėję nemažiau 4 klasių) 
kariuomenėje turėjo įvairių lengvatų. 


))  Gukovskii 67 pusl. į 
") Vojennaja enciklopedija. Petrapilis. 1912 m. Žodis: vojennaja 


povinnost; ir kitos karinės rusų enciklopedijos. 

BAUDŽIAVOS LAIKŲ DAINOS. 


Kas ten tokio taip įuoduoja? 
be saulutės vakaruos? 

Tai ten visi vargo Žmonės, 
žiaurių ponų skriaudžiami, 


Prie ugnelės susibūrę 
lieja griaudžias ašaras, 
valgo juodą pelų duoną, 
šaltinėlin vilgina. 
Vai saulutė, vai skaisčioii, 
kur taip ilgai pražuvai? 
Už kalnelių, už aukštųjų 
vargo Žmones raminau. 
Užrašė Teofilė Subačiūtė. 


Ponai į bažnyčią važiuoti važiuoja, 

O mes, vargdienėliai, pėsti nukulniuojam! 
Oi, lilia, lilia! Oi, lilia, lilia! 

O mes, vargdienėliai, pėsti nukulniuojam! 


Ponai sode tupi susiraukę, 

O mes, vargdienėliai, ant kelių suklaupę! 
Oi, lilia, lilia! Oi, lilia, lilia! 

O mes, vargdienėliai, ant kelių suklaupę! 
Ponai duoną valgo dar ir pikliavotą, 

O mes, vargdienėliai, dirsių nesijotą. 

Oi, lilia, lilia! Oi, lilia, lilia! 

O mes, vargdienėliai, dirsių nesijotą. 


Ponai alų geria, dar ir buteliuką, 

O mes, vargdienėliai, nei rūgšties lašiuko! 
Oi, lilia, lilia! Oi, lilia, lilia! 

O mes, vargdienėliai, nei rūgšties lašiuko! 


Baudžiavų ėjau, 

tėviškį gyniau. 

Ant Šiekštos kalnelio 

kojelas šalau. (Alytaus apskr.). 


AS 


Vyrai, moterys! Baudžiavon, baudžiavon 
su grėbliais, šakėm, su visais farfaleizais,. 


Pranas Šmitas, 44 metų. Gailiūnai. Leipalingio v. Už- 
rašė 10 metų Stonkiūtė Bronė. 


Kai jaunas buvau, 

baudžiavą ėjau, 

o kai pasenau, aveles ganiau, 
o kai pasenau, aveles ganiau! 


Pas poną prašiau, 
kad duot nor auksiną — 


Žindukas vaikams. Tauragnų v., Utenos ap. (Vals. arch. kom.). 


avis ganytau ligi numirtau, 
avis ganytau ligi numirtau! 


O kai numirtau, 
sūnų paliktau — 
ganyti iki mirties, 
ganyti iki mirties! 


Dainavo tėvas Juozas Valakevičius, 56 metų amžiaus. 
Užrašė sūnus Jonas, 13 metų. Gailiūnai. 

Visas šias dainas surinko mok. Em. Šneideris, Ricieliai, 
Leipalingio v. 


KAUNO APSKRITIS. 
(KAIRIOJI NEMUNO PUSĖ). 


KAIP ŽMONĖS PATYS BAUDŽIAVĄ SAU SUDARYDAVO. 


Garliausko dvarų atsiradimas. 


Papasakojo iš savo pergyvenimų ir tėvo Petro pasakojimų 
J. Jančaitis, iš Garliavos v. Jonučių k., gimęs 1848 metais. 

Netoli Kauno, Suvalkų pusėje, senų Žmonių yra žinomas 
baudžiavos laikų dvarininkas Kazimieras Garliauskas. Mano 
tėvas Petras kartu su iuo gyveno, pasižinojo ir mums, vaikams, 
daug apie iį pasakodavo. lr aš Garliausko laikus gerai pa- 
menu; būdamas 12 metų ėjau į io dvarą dirbti. 

Tėvo ir kitų Žmonių pasakojimais Garliauskas turtus ne- 
doru būdu įsigijęs.  Jaunatvėie Garliauskas tarnavęs Kaune 
pas savo dėdę, banke, kasininku (1). Betarnaudamas, prisitai- 
Kęs ir pavogęs daug pinigų. Jį buvo sugavę ir įdėję į kalėjimą. 
Bet nežinia kokiu būdu jam pavyko iš kalėjimo pabėgti. At- 
bėgo į mūsų pusę ir slapstėsi. Gyveno kartą pas vieną ūkinin- 
ką, nuvažiuodavo pas kitą, visus degtine girdė, stengėsi žmo- 
nėms įsigerinti. 

Iki to laiko mūsų žemės priklausė kažkokiam Kauno vie- 
nuolynui. Tai buvo vien miškai su keliolika kaimų (2). Garliaus- 
kas ėmė šį visą plotą, nustojus ii gaudyti, ir nupirko. Iš karto, 
žmones prikalbinėdamas, nugirdydamas, privertė važiuoti ir 
padėti jam statyti dvarus. Pirmąjį dvarą statė Freidoje. Pas- 
kiau, įsigalėjęs, be jokių prašymų vertė žmones jam dirbti. 
Ir taip mūsų patekta baudžiavon. 

Kai statė pirmąjį dvarą Freidą (prie Kauno), toje vietoje 
buvo Šidiškių kaimas iš 10 gyventojų. Garliauskas jėga žmo- 
nių trobėsius išgriovė, žmones išvaikė ir jų Žemėse pasistatė 
dvarą. Toks pat likimas ištiko ir 7 Stuobrinės ūkininkus, vie- 
nas kilometras nuo dabartinės Garliavos. Tai buvo gražus, 
gerai gyvenusių ūkininkų kaimelis su sodais, naujomis trobo- 

mis, prūdais. Viskas Garliausko išnaikinta, iškirsta, išdeginta 
ir jų vietoje pastatytas Zagrados dvaras. Buvusių kaimų žy- 
mės ir dabar dar yra (prūdai, sodų ženklai) ir, norint, galima 
būtų parodyti. Taip pat buvo įkurtas ir Kazimieravo dvaras. 
Baltraus  Pečiulaičio, gyv. Garliavos v. Stanaičių-Adatų k., 
gim. 1840 m. pasakojimu ir Pamaišupio dvaras taip pat buvo 
įkurtas. Toje vietoje seniau buvę kaimai. Jį Garliauskas pa- 
dovanojo Kalinauskui, atėmęs žemes iš Budrių ir Ražiškių 
kaimų (atėmė iš gyventojų: Aikevičiaus, Dagilio, Janavičiaus 
ir kitų). Juozapavo dvaras buvo sudarytas iš Tvarkiškių, Jur- 
giniškių kaimų. 

Išnaikintųjų kaimų gyventojai arba virsdavo Garliausko 
dvarų darbininkais (pav. Stuobrinės ūkininkas Buzas visą am- 
žių dirbo ir mirė Zagrados dvare), arba išeidavo į kitų ponų 
dvarus, daugiausia į Pakuonio v. Jokimiškį, pas dvarininką 
Šulčių, vokietį. 


Tokiu būdu Garliauskas trumpu laiku „užgyveno“ palei 
Kauną 27 dvarus: Senavą, Marvilius (Ašmintos v.), Išlaužą, 
Freidą, Petkeliškes (Veiverių v.), Juozapavą, Pažėrus (Veiverių 
v.), Pamaišupį, Alšėnus, Byliškes, Kalinavą ir daug kitų. Vė- 
liausiai, mišką iškirtus, buvo pastatyta Kalinava. Visuose Gar- 
liausko dvaruose gyveno apie 500 ūkininkų ir daug grįtelninkų. 


Tvarka Garliausko dvaruose. 


Pats Garliauskas valdė tik Išlaužą, Mozūriškes (Veiverių 
v.) ir Freidą. Visus kitus dvarus išnuomodavo. 


Mano tėvas Petras iš seno gyveno Šiaudinėje, nuomoda- 
mas už 24 rublius metams 60 margų. Jis gerai gyveno ir Gar- 
liauskas jam pasiūlė nuomoti dar 60 margų Naugardiškėse ir 
vėliau 30 margų Jonučiuose (prie pat Garliavos, kur ir aš da- 
bar gyvenu). Jonučiai mano tėvui štai kokiu būdu teko: prieš 
tai čia gyveno vienas ūkininkas. Jo sinus išplėšė Išlauže pono 
svirnus ir išnešė daug mėsos, drabužių ir kitų gėrybių. Visus 
daiktus suslėpė tėvo namuos, Jonučių kaime, skiedryne. Bet 
Garliausko žmonės padarė kratą ir visa rado. Už tai Gar- 
liauskas atėmė iš jo žemę ir išnuomavo mano tėvui. 

Tėvas, turėdamas tiek daug žemės, vienas neapsidirbdavo. 
Samdė du bernu po 6 rublius metams, 2 mergas po 3 rublius 
ir kelis piemenius. Gyveno gerai ir ponas įuo buvo patenkin- 
tas. 

Baudžiavą turėdavo eiti visi Garliausko žemėse gyveną 
žmonės: nuomoją po 60 margų — 2 dienas savaitėje, nuomoją 
30 margų — 1 dieną. Rugiapiūtėje ūkininkas, turįs 60 margų, 
turėdavo nupiauti 2 margu pono rugių, turįs 30 margų — 1 margą. 
Visa tai turėdavo iškulti ir parvežti savais arkliais ir darbinin- 
kais į pono dvarus. Kiti darbai taip pat buvo suskirstyti: žmo- 
nės turėjo dvarui vežti mišką, sėti, akėti, piauti, į namus viską 
suvežti ir į maišus supilti. Savo laukus dirbdavo naktimis. 

Kiekvienas žemės nuomotojas baudžiauninkas turėio ge- 
rai gyventi: trobesiai turėdavo būti tvirti, naujitėliai; medžius 
dovanai duodavo iš pono miškų; laukai turėdavo būti gerai dir- 
bami, gyvuliai sveiki, gražūs; kiekvienam nuomotojui ponas 
duodavo po 2 jaučiu darbui, bet įeigu jie pastipdavo ar ūkininkas 
juos užmušdavo — turėdavo ponui sumokėti po 60 rublių. Kai 
kurie baudžiauninkai, turgui šiek tiek brangiau gavę, parduo- 
davo jaučius ir pinigus grąžindavo ponui. Kas apsileisdavo, 
nusigyvendavo ar nepatikdavo kuo dvarininkui, nesuspėdavo 
baudžiavą atlikti ir savo ūkį laiku gerai įdirbti, — su tokiu 
Garliauskas ilgų ceremonijų nedarydavo: nuomininką įėga 
dvaro žmonės išvydavo, 0 jo žemę kitiems išnuomodavo. 
Taip nusigyvenęs Garliausko iš savo ūkio Kampiškių k. Gar- 
liavos valsč. buvo išvytas Motiejus Pečiulaitis, įau minėto Bal- 
traus tėvas. Jis vėliau kampininkavo. (Baltraus Pečiulaičio 
pasakojimas). 

Garliauskas tokiems nusigyvenusiems turėjo priežodį: 

— Tik tu, galgons, negali gyventi — žiūrėk, kaip kiti 
išgyvena... 

Prie darbų žmones prižiūrėdavo dvaro žonca (ūkvedys) 
ir 2—3 io padėjėjai prižiūrėtojai. Šie buvo lyg kokie amati- 
ninkai: eidavo iš dvaro dvaran ir nusisamdydavo tam, kuris 
brangiau mokėdavo. Jie buvo jau šiek tiek pamokyti. 

Garliausko dvaruose žmones mušdavo rykštėmis ir bizū- 
nais: vienam žmogui galėdavo įkirsti iki 30 kirčių. Kad ką 
nors negyvai užmuštų — nepasitaikydavo. Moterų netvirkino. 


> 12951— 


Mano tėvo giminaitis, Pranckevičius, pabėgęs iš Garliausko 
dvarų, nuėjo už Prienų į kažkokį dvarą. To dvaro ponas jį 
išmainęs su kitu ponu į šunį. Bet iš naujojo šeimininko jis 
irgi pabėgo. ; 

Be kampininkų grįitelninkų, kurių dauguma buvo amati- 
ninkai ir nuolatos dirbo dvaruose, dar daug buvo samdytinių 
darbininkų bernų. Jie, arba padieniais samdomi, dirbo dva- 
ruose, arba parsisamdydavo metams pas ūkininkus. Jų būklė 
buvo nepavydėtina. Už pabėgimą iš savo šeimininkų į sveti- 
mus dvarus juos gaudydavo ir bausdavo: pirmą kartą mušimu, 
jeigu gi bėgimai pasikartodavo, tai nuskusdavo jiems pusę gal- 
vos, pusę ūsų, padarydavo lengvai matomus ženklus: tokių jau 
niekas nesamdydavo. Darbo įie gauti negalėdavo. 

Į Garliavą dukart savaitėje atvažiuodavo teisėjas ir sprendė 
visas bylas. Kaltininkus rykštėmis plakdavo. ; 

Garliavoje buvo mokykla; joje mokė tik ponų vaikus ru- 
siškai, lenkiškai, prancūziškai.  Kitokių mokyklų nebuvo. 

Jauniems vyrams įsakydavo vestis; jaunieji vesdavosi 
savo laisvu pasirinkimu. Pirmos nakties teisės nebuvo. Jau- 
navedžiams duodavo žemės ir padarydavo laisvais nuo- 
motojais. 

Į rekrutus Garliauskas kas metai atiduodavo 30—50 žmo- 
nių; bet, atiduodamas, parinkdavo peštukus, girtuoklius ir jam 
nusikaltusius. Turintieji pinigų iš kariuomenės galėjo slaptai 
išsipirkti; vėliau ir aš už kelis šimtus rub., tik 9 mėn. patarnavęs, 
išsipirkau.  Imamieji į rekrutus slapstydavosi, dažnai ir pei- 
liais pasipriešindavo. (Giaudydavo šaltyšiai ir dešimtininkai. 
Suimtuosius rekrutus dažnai mušdavo. Pats kartą Aleksote 
mačiau: išsirikiavo dvi eilės kareivių, kiekvienas turėjo po 
saują rykščių. Per eiles varė nusikaltusį. Kiekvienas karei- 
vis mušė. Mušamasis, kraujais aptekęs, vidury eilių sukniubo. 
Iš kariuomenės po 25 metų retai kas sugrįždavo; sugrįžusieji 
sunkesnius darbus įau nebeistengdavo dirbti. Kai kurie iš jų 
gavo iš valdžios pensijas po 75 rublius metams; kitus giminės 
išlaikydavo, dar kiti gyvulius pas ūkininkus ganė ir t. t. 

Jonučių kaime buvo 2 karčiamos, kituose kaimuose po 
3—4. Garliausko dvare Freidoje buvo degtinės bravaras. 
Ulijanavos dvare buvo kito pono, Gerlingio, bravaras. Gar- 
liauskas dabodavo, kad iš io žmonių pas Gerlingį niekas deg- 

tinės nepirktų. Nusikaltusius bausdavo. Degtinė buvo labai 
pigi. Žmonės daug gerdavo — iš visai nusigėrusių atimdavo 
nuomojamas žemes ir pačius išvarydavo. Blaivybės draugijų 
nebuvo ir gerti niekas nedraudė. 

Žmonės ponų labai bijojo ir klausė. Pasipriešinti retai 
kas drįso. Kartą, skaldant akmenis darbininkui Urbanavičiui, 
prijojo prižiūrėtojas ir ėmė prie jo kabinėtis. Urbanavičius ne- 
iškentęs jį kūju nudobė. Po to tuojau nučięs į Freidą pas Gar- 
liauską, puolęs jam po kojų ir ėmęs prašyti dovanojimo. Gar- 
liauskas tik pasakęs: „šuo buvo ir pastipo“.  Nenubaudęs. 
Kitą kartą Pažėrų dvare apie 100 vyrų dalgiais kirtę rugius. 
Prižiūrėtojas ėmė kabinėtis prie vienos darbininkės, kam ji 
rišanti mažas pėdas. Vienas iš kirtėjų užsistojęs merginą. 
Susimušęs su prižiūrėtoju, dalgiu jį nukirtęs ir pabėgęs. 


Garliauskas stato bažnyčias. i 


Dar jaunam mano tėveliui esant, Garliauskas ėmė statyti 
Garliavoje bažnyčias. Katalikams pastatė didelę mūrinę, gra- 
žią: ją visiškai baigė statyt, iau man paūgėjus (3). Taip pat 
ir žydams pastatė sinagogą. Bet protestantus ėmė ir apgavo: 
esą, mūrinės bažnyčios pastatymui Garliauskas gavęs iš Vo- 
kietijos pinigų. Bet pastatė medinę. Kada atvažiavo komi- 
sija pažiūrėt pastatytosios bažnyčios, Garliauskas protestan- 
tus suvaręs į katalikų bažnyčią, gi katalikus į medinę protes- 
tantų. Tuo būdu komisiją apgavo. Bet paskui, matyt, ver- 
čiamas, ir protestantams pastatė nors ir mažesnę, bet mūrinę: 
prie jos statymo jau ir aš dirbau. Statė meisteris Zommeris. 

„Kunigai Garliauską labai gerbė (4). Mišių niekuomet nepra- 
dėdavo laikyti iki jis neatvažiuodavo. Garliauskas niekuomet 
neatvažiuodavo kartu su žmona. Jam pasirodžius, imdavo 
skambinti varpais, prieš šventorių pasitikdavo kunigas ir įves- 
davo į bažnyčią prie altoriaus. 

Po 1863 metų sukilimo suseno ir Garliauskas. Į senatvę 
ir geresnis buvo: iį apspitusiems vaikams ir knygučių nupirk- 
davo. Garliauskas mirė apie 1869—70 metus.. "Tuomet aš ga- 
lėjau turėti kokius 20—21 metus. Laidojo labai iškilmingai: 
buvo daug kunigų ir du vyskupai. Palaidoję Garliavos baž- 
nyčios požemiuose. V. Lieponis. Kaunas. 

1) „Baudžiavos“ Redakcijoje yra du Garliausko (God- 
lewskio) ranka rašyti rašteliai: vienas jau pirmiau minėtas 
raštelis Petrui Jančaičiui iš 1846 m. ir antras iš 1852 m. balan- 
džio 3 d. Jonučių kaimui, jog kaimas yra sumokėjęs kontin- 
gentą už 1852 metus vieną šimtą trisdešimts du lenkų auksi- 
nus (ztoty). Abu rašteliai rašyti gražia, „kanceliariška“ ra- 
šysena, kas lyg ir patvirtina, jog Garliauskas kadaise iš tik- 
rųjų yra dirbęs kokio nors raštininko, kasininko ar p. darbą. 

2) Mums jau žinomas baudžiavos laikų rašytojas Polu- 
janskis, aprašinėdamas Suvalkų kraštą, nuolatos pažymi jo 
didelį miškingumą. Iš Prienų į Kauną, pav., vis tekdavę miš- 
kais važiuoti. Dabar čia miškai vos kur-ne-kur likę. 

3) Garliavos bažnyčia statyta Juozo Garliausko 1809 m.'), 

4) Dr. J. Basanavičius apie baudžiavos laikų kunigus 
rašo: „Daug sunkaus vargo tekdavo seniau nukentėti... vi- 
sos Sudavijos lietuviams ne tik nuo savo „ponų“, bet ir nuo 
lenkų kunigų, kurie tuomet, iš vien su tais „ponais“ eidami, 
engdavę, spausdavę įvairiais būdais savo parapijonus...“ 
Seinų vyskupas Strašinskis (mirė 1848 m.), būdamas uolus 
lenkininkas, pasižymėjo savo begaline panieka ir neapykanta. 
Jis net išdrįso lietuvius biauriai ir nepadoriai kolioti?). 

Bet ir tuomet kunigų tarpe neabejotinai buvo žmonių gy- 
nėjų, kurių dauguma šiandien visai pamiršti, nežinomi ir nie- 
kados nebus žinomi. Tokiais užtarėjais buvo tik tie, kurie 
nebuvo nutolę nuo savo žmonių. Tokie kunigai ponų buvo ne- 
kenčiami ir persekiojami ir net rusų valdžiai įskundinėjami. 
Vysk. Valančiaus archyve yra daug tuo reikalu raštų. Vieną 
iš jų čia suminėsime: 1861. IV. 14. Adakavo (Tauragės ap., 
Skaudvilės v.) klebonas F. Žukauskas prašo vyskupo užtarti jį 
nuo dvarininko VI. Chlevinskio persekiojimų už tai, kad jis 
užsistojo dvarininko engiamus baudžiauninkus“). Dr. Basa- 
navičius suminėtame veikale aprašo darbus dabar visai už- 
miršto Bartininkų klebono Burdulio (kunigavo 1838—1866 m.), 
kuris buvo didelis žmonių švietėjas ir gynėjas. Tokių pavyz- 
džių, be abejonės, daug yra buvę. 


') Elenchus Omnium Ecelesiarum... 1934 m. 

*) Dr. J. Basanavičius: minėtas jau veikalas „Baudžiava Lie- 
tuvoje“. 132—4 p. 

*) Vysk. Valančiaus archyvas. Byla 75 Nr. 


MARIJAMPOLĖS APSKRITIS. 


DVARININKŲ TEISMAI. 


Šlėktos. 


XXI 


Aš, Matas Krikščiūnas, gimęs 1848 m. Ašmintos kaime, 
pats baudžiavos nėjau, nes dar buvau permažas, bet ioje da- 
lyvavau, nešdamas baudžiauninkams valgį, kai jie dirbo pono 
darbą. Čia papasakosiu ne tik tai, ką pats mačiau, bet ir ką 
atsimenu iš kitų pasakojimų. 

Ašmintos kaimas priklausė vokiečiui Juliui Mileriui. Jis 
pats vaitavo Jokimiškio valsčiuje, dvarą gi valdė jo brolis. 

Ašmintos dvarui priklausė Apušoto palivarkas, kadaise 
buvusi Apušoto šlėktų apgyventa „akalica“. Iš Apušoto šlėktų 
dabar užsiliko trys šeimos. Lenkiškai tebekalba tik vienos 
šeimos seniai. 

Senovėje šlėktos nešiojo kardus ir galėjo laikyti šautuvus 
be leidimo. Atmenu tokią dainelę apie šlėktus: 


Šlėkta, kad ir šoblę turi, 
Ale į degtinę meiliai Žiūri. 
Kad tik pinigų turėtų, 

Gertų, kiek tiktai galėtų. 


Į Ašmintos dvarą čio baudžiavą tik Ašmintos kaimas iš 
aštuonių „visalaukių“ ūkininkų. Pasakoja, iog anksčiau Aš- 
mintos dvarui priklausė daugiau kaimų ir kai kurie jų ėjo bau- 
džiavą net į A. Panemunės dvarą (dabar artilerijos kareivinės 
prie Kauno). Be baudžiauninkų dvare dirbo dar 3 bernai ir 
vienas „nomiesninkas“ — vyresnysis darbininkas. 

Ašmintos dvare buvo apie 600 margų; ūkininkai turėjo 
apie 450 margų. 

Baudžiavą ėjo iš kiekvieno ūkininko kasdien ir žiemą, ir 
vasarą vienas bernas ir viena merga. Virš to į sėją būtinai 

turėjo eiti ir pats ūkininkas ar kitas mokąs sėti vyriškis. Ja- 
vams valant reikalaudavo dar po dvi mergas. Darbas tęsda- 
vosi ir vasarą, ir Žiemą nuo tamsos iki tamsos. Per metus tris 
kartus dvarininkas šaukdavo talkas. Talkininkams 
duodavo valgį ir degtinės. Degtinė buvo sava, pigi, 
ir duodavo tiek, iog kai kurie ir galą gaudavo. 
Kvorta degtinės kaštuodavo 20 kapeikų (ketur- 
dešimtę). Vėliau ji ėjo brangyn. 

Savo laukai apdirbti buvo labai sunku ir la- 
bai dažnai ūkininkai dirbdavo mėnesieną ar šiaip 
naktį.  Rugpiūtį rugius kuldavo tamsoje, ir prieš 
švintant iškuldavo porą klojimų. Dvaro darbai vi- 
sados eidavo pirma. "Tik ypatingai apsukrių ūki- 
ninkų, turinčių dideles šeimas, darbai eidavo kartu 
su dvaro darbais. 

Dvare dažniausiai duodavo „normas“. Saky- 
sime, per dieną reikėjo avižų margą nukirsti, su- 
grėbti, o jei reikia, tai ir sustatyti. Jeigu normą 
atlikdavo anksčiau, tai baudžiaunin- 
kai nebuvo verčiami daugiau dirbti. 
Baudžiauninkų samdyti bernai ir 
mergos noriai eidavo baudžiavon; 
ten galima buvo kartais pasiausti, 
kartais darbo išsisukti. 

Baudžiavą pradėdavo citi maž- 
daug nuo 17—18 metų. Seniai dirb- 


| | davo iki 60 metų ir daugiau. 
Sudaužyta ir nupešiota galva. 

Medinės šakės. Mosėdžio v. ši 21 S 

Kretingos aps. („Aušros“ m.). Miškų Ašmintos apylinkėje ne- 


buvo, todėl dvarui uogauti ir grybauti 

nereikėdavo. Bet iš savo linų dvarininkui reikėdavo suverpti 
kelias sruogas ir taip plonai, kad visa sruoga perlistų per Žiedą. 
Darbus prižiūrėdavo dažniausiai urėdas ir vyresnysis dar- 
bininkas „nomiesninkas“. Jeigu darbo buvo daug, tai išeidavo 
ir pats ponas. Už netinkamą darbą ar poilsį mušdavo bizūnu 
ir lazda. Nomiesninkas ar dargi urėdas ūkininką retai muš- 
davo lauke. Dažniausiai šaukdavo į dvarą ir plakdavo rykš- 

tėmis. Baudžiauninkai vienas kitą laikydavo, o plakdavo kas 
nors iš dvaro tarnų.  Urėdai ir nomiesninkai baudžiauninkų 
patys nemušdavo. (Gal būt, kad mano laikais baudžiauninkai 
jau atsikirsdavo. Kituose dvaruose būdavo tam tikri tarnai, 
„kotais“ vadinami, kurie žmones „kotavodavo“. Sako, jie ne- 
šioję raudonas kelnės ir raudoną kepurę. 

Vieną kartą baudžiauninkai vežė dvarui medžius iš Mali- 
navo miškelio 4 klm. nuo dvaro. Buvo įsakyta parvežti du 
kartu. Pakeliui reikėjo pravažiuoti du kaimu, taigi ir dvi kar- 
čiamas.  Baudžiauninkai užtruko. Dvarininkas parvažiuojan- 
čių laukė vartuose ir visus daužė su lazda, kur pataikydamas. 
Mano tėvui Jurgiui sudaužė galvą. Visą suguzavo. 

Anais laikais žmonės buvo baisiai ipratę lankytis karčia- 
mose. Bevažiuodami nepraleisdavo nė vienos karčiamos. Ne- 
išgers, tai nors pypkę parūkys. 

Vieną kartą mano tėvas sirgo šiltine. Šiek tiek įam pa- 
sveikus, užiojo varyti į baudžiavą. Tėvas prašėsi palikti — 
turįs neatidėliotinų darbų, pats sirgęs. Varytojas pranešė dva- 
rininkui; — Krikščiūnas atsisakąs eiti baudžiavą. Iššaukė tėvą 
į dvarą ir nulupo nuo galvos slenkančius plaukus. Parėjo tik 
vietomis su plaukais. 

Baudžiauninkui užtarytojas būdavo pats dvarininkas. Nu- 
siskundus dėl tarnų daromų skriaudų, užgirsdavai — klausyk, 
dirbk, tai nemuš. Teismą darydavo vaitas, dažniausiai tas 
pats dvarininkas. Ar gi jis savo draugą būtų baudęs? 

Kunigas nebuvo baudžiauninko užtarėju prieš dvarininką. 
Būdavo atsitikimų, jog ir išpažintis dvarininkams išduodavo. 

Laisvai poras retai kada pasirinkdavo. Dažniausiai dva- 
rininkas, atsižiūrėdamas ūkio ar kitokių sumetimų, parinkdavo 
poras, ir nebūdavo kitos išeities. Reikėdavo susituokti. 

Dvarininkai amžinai tvirkindavo baudžiauninkes.  Ašmin- 
toje tas malonumas tekdavo urėdams, nes dvarininkas buvo 
senas. Buvo toks atsitikimas: dambraviškis Mileris buvo ne- 
vėdęs. Jis turėjo kambarinę. Ketindamas pats vesti ir norė- 
damas tos kambarinės atsikratyti, privertė savo baudžiauninką 
Bendinską ją vesti. Bendinskas su savo Žmona gyveno sun- 
kiai — jis ją mušdavo, o ta nemokėjo šeimininkauti. Paskui 
tas Bendinskas ir subankrutavo, o dvarininkas io Žemę atėmė 
ir prie dvaro priskyrė, palikęs jam tiktai trobelę. 

Rekrutų skaičių iš kaimo skirdavo vaitas. Į rekrutus dva- 
rininkas stengdavosi atiduoti kuo blogiausius darbininkus. Va- 
romus kariuomenėn susodindavo į pastotes ir išveždavo į Kal- 
variią, o iš ten į Marijampolę ir toliau. 


Draudžiama lietuvių kalba. 


Bemaž kiekvienas dvarininkas turėjo spirito bravorą. Dar 
ir dabar Ašmintos dvare stovi buvęs bravoras, šiuo laiku per- 
dirbtas į gyvenamą namą. Ašminta turėjo dvi karčiamas — 
Ašmintoj ir Apušote. Apskritai, tais laikais kas kaimas, kas 
kilometras, tai vis karčiama. Visose karčiamose sėdėjo žydai. 
Ašmintos spiritą baudžiauninkams tekdavo vežti net į Vilka- 
viškį ir Kybartus. Ūkininkai galėjo pirktis degtinės ir ne savo 
pono karčiamoje, bet, žinoma, dvaras į tai kreivai Žiūrėjo. 

Mokykla buvo gretimame Prienų miestelyje ir karališkųjų 
ūkininkų kaime Bačkininkuose (Pakuonio v.). Iš viso Ašmin- 
tos kaimo baudžiavos laikais mokykloje mokėsi tik mano vy- 
resnysis brolis. Mokėsi Prienuose lenkiškai. Aš mokiausi 
kaimuose irgi lenkiškai pas žinomą mūsų apylinkėje Dam- 
brauską. Tas Dambrauskas mokytojavo Bačkininkuose, Aš- 
mintoje ir gretimuose kaimuose nuo 1853 m. iki 1900 m. Mo- 
kyklose lietuviškai kalbėti buvo draudžiama. 

Skurdžiai gyveno ūkininkai baudžiavos laikais: namai 
maži, dūminiai, vienu galu, pečiai molio krėsti, ne iš plytų. At- 
menu, 1873 m. ariau lauke. Iš namų rėkte rėkia. Bėgu. Dūmų 
pilna pirkia. Kažkas dega. Pasirodo, trūko molinis pečius ir 
užsidegė nuo jo siena: sukapojau kirviu pečių ir užgesinau ugnį. 

Langai buvo maži, vos šuniui pralįsti, ketvirtainės pėdos 
dydžio, su 3 žalio stiklo skylėmis. 

Tik patys ūkininkai gulėio sukaltose iš lentų lovose. Visi 
kiti ant suolų. 

Mano tėvas pirmas įsitaisė seklyčią su dūminiu pečiumi iš 
kamaros. Aš antras kaime 1873 m., sugriovęs gaisro metu mo- 
lio pečių, pasistačiau plytų pečių su kaminu. 

Dabar mano namas iš aštuonių kambarių, valgau ne pirš- 
tais, bet šakutėmis, o ir piemuo turi lovą. 

Daug kas pasikeitė per mano 81 m. gyvenimą. Tik gai- 
liuos, kad orlaiviu neteko skraidyti. 

Antanas Krikščiūnas. Kaunas. 


SEINŲ APSKRITIS. 


KAS NUTIKO BAUDŽIAUNINKĄ UŽ ĖJIMĄ PONO TAKU. 


Pritrenktas akamonas. 


Pranas Balčius, 69 metų, kilęs iš Vilkiautinių k., Merki- 
nės v. žemiau atpasakotus atsitikimus girdėjo iš savo, ėjusio 
baudžiavą senuko ir kitų senų Žmonių. 


Merkinės v. Aukštojo dvarą valdė Antano Grušausko sū- 
nus Vincas. Dvare buvo žiaurus akamonas, kuris, atėjusius 
kulti darbininkus, taip suskaitydavo: atsistoja palei kluono 
vartus su bizūnu (kančiumi) rankoj ir, iš eilės skaitydamas, 
kiekvienam, einančiam į kluoną, kirsdavo bizūnu per galvą. 


Vieną kartą, taip skaitydamas, užkirto vienam vaikinui, 
kuris, neiškentęs, griebė ir trenkė iį į sieną. Tada akamonas 
apskundė įį ponui, bet ponas tik pasakęs: „tokių“ neliesk. Koks 
to vaikino buvo likimas nežinia, tik visi džiaugėsi, jog aka- 
moną pritrenkė. 


Šitam dvare ėjo baudžiavą Prano Balčiaus senukas; jis 
turėjo Vilkiautinių kaime ūkį, žmoną ir du silpnus sūnelius. 
Senelis, būdamas visą laiką darbais apkrautas, negalėjo savo 
žemės apdirbti ir šeimos pramaitinti. Kai šeima badavo, 
prašė pono priimti už jį io vaikus baudžiavai atlikti. Po kiek 
laiko ponas sutiko ir pavedė tiems silpniems vaikeliams ganyti 
apie 500 avių bandą. Ganyklos buvo prastos, tai toks skaičius 
sunku buvo ganyti; be to ganyti išeidavo anksti rytą truputį 
užvalgę, ir taip visą dieną apsieidavo, nes laukan valgio imti 
neturėję iš ko. 

Vieną kartą Leipalingio dvare, kurį valdė Grušauskas, 
vienas darbininkas lig sūtamsos pavėlavo darbe. Norėdamas 
greičiau pareiti namo, pasuko bėgti tiesiai per pono parką. 
Kaip tik tuo laiku parke vaikščiojo ponas. Pamatęs jį perbė- 
gant skersai to tako, kuriuo vaikščiojo, susistabdė, parsivarė 


Baudžiava. I. 2 

į dvarą ir rykštėmis mirtinai užkapojo: ant to tako, kuriuo 
ponai pasivaikščiojo, baudžiauninkui nevalia buvo užeiti. 
Šį atsitikimą visi seni žmonės pasakojo. 


Sumuštas našlaitis. 


Mano tėvas, jo tėvams anksti mirus, pasiliko našlaičiu, ir 
sunkių darbų dar negalėjo dirbti. 

Būdamas 14—16 metų Aukštojo dvaro (Merkinės v.) pono 
buvo pasiųstas su laišku į Seinus. Vieną dieną, šen ir ten su- 
vaikščioięs, vėlai grįžęs namo, ir dėl nuovargio ar, bijodamas 
vėlai į dvarą eiti, tą vakarą laiško į dvarą nenunešęs. 

Kitą dieną anksti rytą atlėkęs Aukštojo dvaro akamonas, 
paėmęs laišką ir smarkiai sumušęs laiškanešį. Bet kad šis 
buvo jaunas, tai išlikęs gyvas ir net pasveikęs. 

Sako, mano senesnioji karta: tėvų tėvai buvę bajorai. Bet 
tėvai ėjo baudžiavą į Aukštąjį dvarą. Gyveno Liškevos kaime. 
Tėvo pavardė Vincas Valentukevičius. 

Pasakojo mano teta Rožė Jaskelevičienė. Atpasakojo 
Marcelė Mankauskienė, 50 metų. 


Baudžiauninkui parmušė kojas. 


Aukštojo dvare buvo toks atsitikimas: 

Buvo šienapiūtė. Piovėjas Petras Stonkus iš Liepiškių 
kaimo Merkinės valsč. dažnai taisė savo dalgį. Parėjus šie- 
navus, akamonas, kuris buvo labai biaurus žmogus, ir klausia: 

— Kuris iš jūsų vis stovinėdavo ir dalgį plakdavo? 

Niekas neprisipažino. Ėmė klausinėti visus iš eilės ir kai 
priėjo eilė prie Stonkaus, tas ir prisipažino. 

— Žiemą reikėjo dalgį pataisyti, — šūktelėjo akamonas 
ir, užėjęs iš pryšakio, drožė dalgiakočiu, ant kurio dar buvo 
žiedas, Stonkui per kojas. Žmogus taip ir sulinko. Per visus 
metus liego, turėjo po savim kojas, negalėjo stotis. 

Iš pradžių kiti (kaimynai ir giminės) už jį baudžiavą ėjo, 
bet kadangi jis ilgai nesveiko, tai šie atsisakė. Stonkaus šeima 
buvo iš mažų, nebuvo kas baudžiavą atlieka, tai Stonkus turėjo 
iš tėviškės išsikraustyti ir užleisti ją kitam. 

Papasakoio Snaigupės k. 65 metų R. Petrikonienė. Mok. 
E. Šneideris. Ricieliai. 

AKAMONO UŽKANKINTA MERGAITĖ. 


Papasakojo Liudvika  Savaiskaitė Stankevičienė, gyv. 
Kamorinų k., Leipalingio v. Girdėiusi iš savo bobutės Mortos 
Savaiskienės. Baudžiavą ėjo Kamarūnų dvare. 

Baudžiavos laikais buvau dar 14 metų mergaitė.  Ėjau 
baudžiavą Kamarūnų dvare, kuris priklausė Leipalingio ponui. 
Jame buvo tik akamonas Šembarskas. Dvare dirbau visokius 
darbus: myniau, brukau linus. Kiekvieną dieną reikėjo išminti 
arba išbrukti šimtas pundelių. Žiemą reikėjo verpti, austi, o 
kas turėjo savo, reikėjo atiduoti ponui. Vyrai ėjo dirbti ketu- 
rias dienas savaitėje. Savo laukus apdirbdavo naktimis. Nu- 
sižengusius Žiauriai bausdavo; plakdavo, mainydavo ant šunų, 
kaip, pav., Neliubonių kaimą kad išmainė, moterims duodavo 
žindyti šuniukus. Kartais duodavo nunešti labai toli kokį 
laišką, su kuriuo ilgai užtrukdavo. 

Minėtas Kamarūnų dvaro akamonas nusiuntė kažkokią 
mergą į Paseirių šaltinį vandenio ir pats paskui nusekė. Ta pa- 
sipriešino, nedarė, kaip iis norėjo ir liepė; jis už tai ją sumušė, 
suplėšė, Mergaitė parėjo visa kruvina ir, kelias savaites pa- 
sirgus, mirė. 

Vieną kartą velėjau dėdienės skaras ir pavėlavau į bau- 
džiavą. Bėgu į dvarą, o akamonas, pamatęs, iš tolo ėmė rėkti; 
— Kur buvai iki šiam laikui? Matai, jau pusė dienos. 

Ėmė kančiumi mušti. Parpuoliau ir verkiu. Ėmiau aiškin- 
tis, iog skaras dėdienei velėjau.  Pasikėlus  nubėgau į laukus 
rugių piauti. 

Žemę ponai siūlijo imti, kas nori. Bet kas ims, jei nėra 
kada dirbti. Baudžiavą panaikinus ponai vertė Žmones dirbti 
dar apie trejus metus. 

Vieną kartą Leipalingio klebonas per pamokslą ragino 
žmones eiti baudžiavą, Rožukas iš Veršių kaimo atsišaukė: 

— Baudžiavos nieks neikit, nes baudžiava panaikinta. 

Už tai ji pasodino į kalėjimą, bet Žmonėms reikalaujant, pa- 
leido. Nuo šio laiko žmonės nėjo baudžiavos, nors ponai prie- 
šinosi vertė dirbti, bet nieko nepadarė. 

Užrašė Juozas Stankevičius. Jovaišiai, 

TILTAS IŠGELBĖJO. 


Liškeva kunigystę ėjo Aukštojo dvare. Šis dvaras tuo- 
met prigulėjo bažnyčiai—kunigams (1). Aleksandravičius sako, 
jog jam pačiam pasakojęs pats nukentėjęs, senukas Papiravi- 
čius iš Liškevos miestelio. 

Papiravičius jau tuomet, kai su juo nutiko tas, apie ką 
žemiau sakoma, buvo senas — apie penkiasdešimts metų. Pa- 
vaduotojo neturėjo, todėl pačiam reikėjo atlikti baudžiavą. 
Nebuvo žiūrima, senas ar jaunas, vistiek baudžiavą atlik. 

Vieną kartą jis kelias dienas nėjo baudžiavos, norėdamas, 
kiek jo sveikata leis, nušienauti savo pievos kampelį. Vieną 
dieną, parėjęs iš savo pievos, valgo. Atlekia raitas Aukštojo 

Senovinė žagrė. Merkinės v., Alytaus aps. („Aušros“ muz.). 


dvaro akamonas Kriaučinskas ir ima senuką tvoti. Senelis, 
iš didelių skausmų blaškydamasis, šiaip taip ištrūko iš pikto 
akamono ir, nubėgęs į netoli jo namų tekantį upelį, griuvo į ii 
ir palindo po tiltu. 

Akamonas, nenorėdamas sušlapti, užėjo ant tilto ir tik 
kojomis trepleno, kad senis iš po tilto išlįstų. Bet nėra kvai- 
lių ir senis neišlindo. 

Akamonas atsivedė šaltyšių ir liepė senį iš po tilto iš- 
traukti. Šaltyšius pažiūrėjo po tiltu ir sako: 

— Ponas esi, tur būt, velnias, ne žmogus: matai, kad jis 
prigėręs guli. (Gal nori, kad man bėda būtų?! 

Akamonas patikėjo ir nujojo, senis gi išvengė tolimesnės 
bausmės. Bet jis prigrįžo (pametė) savo ūkį. Po nakties se- 
nio trobą rado tuščią: išimta net ir langai. Jo vietoje apgy- 

vendino kitą. Negrįžo net ir po baudžiavos, kai buvo išėjęs 
įstatymas, jog galima grįžti į savo senus ūkius, nes senis jau 
buvo miręs. 

Taip ir teko jo ūkis svetimiems. 

Papasakojo Ricielių Antanas, Jokūbo sūnus, Aleksandra- 
vičius, 82 metų amžiaus. 

Užrašė mok. Em. Šneideris.  Ricieliai, Leipalingio v. 


1) Dvarininkas Mikalojus Franckevičius Radiminskis, 
mirdamas, 1629 m. Liškevos bažnyčiai užrašė Liepiškės kaimą 
su žmonėmis. Tas kaimas tuomet turėjo 12 valakų žemės. 
1645 m. Liepiškėie buvo 21 ūkininkas. Jų prievolės Liškevos 
bažnyčiai buvo tokios: visi jie kasmet turi numegsti Liškevos 
klebonui 355 sieksnių tinklo, duoti 76 gorčius rugių, 18 vištų, 95 
kiaušinius; ūkininkai išviso turi 10 arklių ir 28 jaučius. Kiekvie- 
nas gyventojas, turis daržą apynių, privalo duoti po ketvirta- 
dalį karčio; kas savaitė Žiemą ir vasarą iš kiekvieno pusvala- 
kio turi eiti darban su atitinkamu įrankiu 4 dienas. Bet pri- 
durmių — arti, šieno ir įavų valyti — eina visi, kiek tik na- 
mie yra žmonių su visais darbo gyvuliais; pridurmės tęsiasi 
tol, kol viskas pasėta ir suvalyta. Pridurmių metu tik vienas 
žmogus palieka namų saugoti. Visi be skirtumo gyventojai 
važinėja į Kauną, Vilnių ar Gardiną, kur reikia. Kas neno- 
rėtų vežimo į Vilnių duoti, tas kasmet nuo vežimo moka po 
kapą lietuviškų skatikų. Laiką bites — medumi su klebonu 
dalinasi pusiau. jš 

Perduodant Liepiškės kaimą Liškevos klebonui Petrui Ro- 
mulevičiui, pas poną buvo pašaukti visi gyventojai; jie buvo 
apžiūrėti, patikrinti, į inventorių su vaikais surašyti ir su vi- 
somis ių aukščiau minėtomis prievolėmis prie liudininkų per- 
duoti klebonui. 

1782 m. buvo sustatytas Liškevos bažnyčios inventorius. 
Pagal tą inventorių Liepiškės kaimas turėjo jau vos 6'> valakų 
žemės, bet užtat šalia kaimo jau buvo išdygęs dvarelis su 514 
valakų. Kaime ant 5 valakų gyvena 5 ūkininkai, 0 pusantro 
valako gulėjo nedirbamo.  Baudžiavos einama jau po 5 die- 
nas savaitėje: 3 d. vyras ir 2 dienas moteris; iš visų ūkių pa- 

eiliuį turi eiti panaktę, duoti po ketvirtadalio karčio apynių ir 
mokėti mokesnio: čyžes, padūmes ir k. Kaime dar gyveno 
2 Žydai; vienas jų buvo siuvėjas, kitas, kaip matyti, karčiam- 
ninkas.  Karčiamninkas iš viso mokėjo mokesnių 20 auksinų, 
o ūkininkai po 18 auk. ir 8 skatikus. Visame kaime iš viso 
buvo 3 karvės, 10 jaučių, 4 arkliai, 


Vilniaus vyskupui Masalskiui įsakius, Liškevos klebonas 
buvo įsteigęs pradžios mokyklą, bet vieni iš parapijiečių pasi- 
sakę leidžią vaikus į Merkinės mokyklą, o valstiečiai neturį 
pinigų. Kadangi nebuvo kas leidžia vaikus, todėl klebonas 
mokyklą uždarė. 

Nuo 1699 iki 1796 m. Liškeva su visais dvarais bei kai- 
mais priklausė vienuoliams domininkonams. Prie Liškevos 
tuomet prigulėjo: Aukštojo dvaras su Vilkiauciniu, Liškevos 
bažnytkaimis, Panara, Žeimiai, Gudeliai, Burbonys, palivar- 
kas Krosninkas su Gobiniais ir Ricieliais ir palivarkas Snai- 
gupe su Gailiūnais, Ringeliške ir Baltotiške. 

Domininkonams dar priklausė vienuolika ' ežerų, didelis 
sodnas Liškevoje, Samuliškės miškas ir daugybė pušynų, 
beržynų ir alksnynų. 


Be čia suminėtų turtų Liškevos domininkonams dar pri- 
klausė daug turto dešinioje Nemuno pusėje. 

Liškevoje buvo 6 smuklės, o visuose kaimuose, išskiriant 
Burbonis, po vieną smuklę. Viena smuklė tekdavo 98 žmo- 
nėms, įskaitant ir vaikus. 

Vėliau (po 1820 m.) Liškevos turtus iau iš kelintų rankų 
pirko Leipalingio dvarininkas Antanas Kruševskis (mūsų atsi- 
minimuose vadinamas Grušauskas)*), 

1825 m. Liepiškės dvareliui priklausė 8 valakai dirbamos 
žemės ir miško, o kaimui vos tik 4 valakai. Ant šių 4 valakų 
gyvena 7 ūkininkai ir 2 daržininkai. Ūkininkai baudžiavos 
atlieka pėsčių ir važiuotų dienų į metus 156, o daržininkai 52 
dienas. Visi gyventojai turi: 14 arklių, 19 jaučių, 10 karvių, 
9 teliukus, 74 avis ir 33 kiaules. 


*) J. Reitelaitis: „Liškevos monografija“. Wypis 2 ksiag ziems- 
kich powiatu Trockiego. „Mūsų Senovė“.  Neperiodinis žurnalas Lietu- 
vos istorijos medžiagai rinkti. Red. Juozas Tumas. Kaunas, 1921. 
Knygos 2 ir 3, 


au 


1814 m. Liškevos klebonas rašo Vilniaus konsistorijai: 
„Parapijiečiai, nors dideliausiai varginami ir nuskurdę, yra ne 
tik linkę į pamaldumą, bet ir iš tikrųjų pamaldūs, ir didelių 
prasižengimų jų tarpe nematyti...“ 


ŽMONĖMIS Į ŠLIŪBĄ VAŽIAVO. 


— Turintis žemės, bet neturintis arklio baudžiauninkas į 
dvarą turėjo eiti pėsčias dvi dieni už vieną dieną, — ėmė savo 
atsiminimus pasakoti Gailiūnų Antanas Mankauskas, 84 metų 
senis. — Malkas vežė per dvi dieni, o skaitė taip pat už vieną 
dieną. Ir iei dar parveždavo mažą vežimą — plakdavo. 

Kas pėsčias dviejų dienų neatlikdavo, tas turėdavo du 
margu užarti. 

Dvarui duodavom vištų, o moterys taip plonai turėjo sruo- 
gas suverpti, kad jos per ponios Žiedą lįstų. Verpdavo iš 
savo linų. 

Lagaminus veždavom net į Varšuvą. Ponai važiuodavo 
savo arkliais. Baudžiauninkų ratai būdavo padaryti iš vieno 
medžio. Geležies nebuvo nė trupučio — nė vinelės! Tokie 
ratai vadinosi moliniai. 

Jei baudžiauninkas anksčiau dvaro susiveža savo rugius, 
tai gerai, o iei atėjo laikas dvaro rugius vežti, tai tavo taip ir 
palieka lauke arba vešk naktimis. 

Moterys, būdavo, prisikasa bulvių ar kitus darbus atlieka 
šventadieniais.  Šventomis dienomis viską  prisigamindavo, 
net ir valgio. Barščių prisigamindavo visai savaitei ir supil- 
davo kokian kubilėlin. Eina vyrai, moterys darban, o valgio 
turi neštis visai dienai. 

Žmogus tada buvo už nieką laikomas. Šuo buvo bran- 
gesnis.  Pasakojo Žmonės, kai Leipalingio ponui Grušauskui 
patikdavo kur koks šuo, tai už jį baudžiauninkus mainomis 
duodavęs. 

Kai tas pats Grušauskas vedė, tai į šliūbą žmonėmis 
važiavo. 

Jei akamonui patikdavo koks žmogus, kad ir neturtis būtų, 
tai išvydavo iš ūkio kokį nors, kuris jam nepatikdavo, bau- 

džiauninką, 0 jo vieton aną apgyvendindavo. Jeigu ūkininkas 
spėdavo išbėgti, tai dar ir jaučius išsivesdavo, ir kitą turtą iš- 
sigabendavo. Bet jei nespėdavo, tai anam viskas tekdavo. 
Taigi tavo gyvuliai kartu buvo ir ne tavo, nes baudžiauninkas 
ir visas jo turtas ištikrųjų priklausė ponui. 

Jei atioja sodžiun akamonas baudžiavon varinėti, tai ge- 
rai tam, kas greit susigriebė, 0 jei ne, tai akamonas duos tiek, 
kiek tik norėdamas ir nujos, o tu, žmogus, raitykis, visas su- 
kapotas. Už tat visi, pamatę akamoną atiojant, drebėdavo. 
Kieno plonas kailis, tas ir kasasi kluone ar kitur šiauduosna, 
šienan. 

Perkūno nutrenktas akamonas. 


Mano žmonos dėdė Zigmantas Bautrus, gyvenęs Voverių 
kaime, Merkinės val. buvo šaltyšiumi. Šio kaimo žmonės ku- 
nigystę ėjo į Panemunės dvarą, kurį valdė ponas Volskas. 

Man pasakojo mano mirusi žmona, jog, rodos, per šv. 
Oną buvo atsiųstas iš dvaro berniukas su įsakymu eiti dvaran 
šieno grėbti. Bautrus paragino Žmones neiti, nes šventė. Dau- 
gumas nuėjo, nes savo kailis maloniau sveikas turėti. 

Matyt, dvare buvo pranešta apie šaltyšiaus paraginimą 
neiti darban, nes netrukus atiojo akamonas Razalskas, pasi- 
gavo Bautrų ir mušė tiek, kad drapanos kūnan sulindo — gyvą 
sukapojo. Kiti, kurie buvo likę, pamatę atiojant akamoną, jau 
buvo išskubėię prie šieno. 

Bautraus ir jo brolio vaikai, matydami, kaip mušamas jų 
tėvas ir dėdė, ėmė verkti. Akamonas ir jų nepasigailėio: kirto 
rapniku per galvą ir sukruvino. 

Rapnikas, tur būt, su kokiu gelžgaliu buvo, nes kaip kirs 
— kraujas taip ir eina. 

Bautrus buvo taip sukapotas, iog eiti trobon negalėjo, to- 
dėl įnešė, uždėję ant paklotės. Žmogus iš skausmo rėkė, kaip 
gyvulys, o kraujai iš jo tekėjo, kaip iš skerdžiamo meitėlio. 

Bautrus už savaitės mirė, bet ir akamonas liko nubaustas. 
Nubaudė iį pats Dievas: nujojo pas šieną darbininkų pažiūrėti; 
užėjus audrai, akamonas prisiglaudė prie kupetos šieno — 
trenkė perkūnas ir užmušė. 

Pasakojo Antanas Mankauskas 84 metų iš Gailiūnų k., 
Merkinės val. 

Nugaišusios kalės apraudojimas. 


Tai buvo Leipalingio dvare. Ponai turėjo kalę, kuri ėmė 
ir nugaišo. Padvėsusią kalę aprėdė šilkinę suknele ir kitais 
papuošalais. Padirbdino jai ir karstelį Pono tarnai suvarė 
baudžiauninkes ir liepė taip pašarvotą kalę apverkti ir aprau- 
doti. Kuri neklausydavo, ta gaudavo rykščių ir tada tikrai 
verkė, 


Čia keleta kalės raudos žodžių: 


Kalele, kalele! Kaip tu buvai poniai vierna. 

Ir ponuliui buvai vierna. 

Kaip tu viernai tarnavai. 

Kaip tu nuo ponios ponuliui gromatėles nešiojai. 
Kalele mažiausia, kalele gražiausia! 

Kas tavo mažus vaikelius augins? 

Kas juos nešios? Kas juos augins? 

Kalele gaspadine! 

Kas pilnavos mūsų sodą? 

Kas pilnavos spektų? ir t. t. 


Baudžiauninkas pakinkytas sykiu su arkliu. 


Akamonas Rėkas iš Vilkanastrų kaimo Leipalingio v., 
būdamas labai žiaurus su žmonėmis, vieną kartą pakinkė į ve- 
žimą už antrą arklį baudžiauninką iš Varnėnų kaimo ir nuva- 
žiavo iš Leipalingio dvaro į Dubelių mišką malkų vežti. Pa- 
kinkytas žmogus ir mušti, kaip arklys, gavo. Ar Rėkas pa- 
darė tai, turėdamas ant to Žmogaus piktumą, ar gal jam taip 
buvo įsakyta — nežinia. Po to tas kinkytas žmogus labai il- 
gai liego ir, rodos, nepasveikęs mirė. 


Mirtinai užkapotas malkų vežėjas. 


— Baudžiauninkas Vailionis iš Jovaišių kaimo, Leipalingio 
valsč. atvežė į Leipalingio dvaro bravarą mažai malkų, nes io 
arkliukas buvo silpnas, vežti gi reikėjo iš tolimo miško. 

Parvažiavęs jau rado stovinčius engėjus su  rykštėmis. 
Šie tuojau parmetė Vailionį plakimui. Vienas užsisėdo jam 
ant galvos, kitas gi ant kojų. Plakė šie perdėtiniai: Vincas 

Rutkauskas iš Šaltoniškės ir Rėkas iš Vilkanastrų Leipal. v. 
Jie visus žmones ėdė. Taip mušė Vailionį, iog sukapojo ant 
kūno drabužius, o nuo rykščių gyva mėsa lakiojo. Užkapojo 
mirtinai. 

Kai kurie perdėtiniai, ponų iš mūsų pačių uždėti, buvo 
biauriausi žmonės, kur kas biauresni ir už pačius ponus. Jeigu 
pats ponas būtų Vailionį mušęs, tai gal ir nebūtų jo užmušęs. 


Druskinė. Kuklių k., Imbrado v., Zarasų aps. (Valst. 
arch, komisija). 


— Šitie dvarai tiek rublių neverti, kiek iuose Žmonės mė- 
lynių nuo mušimų gavo, — užbaigė pasakotoja. 

Rožė Petrikonienė, 65 metų iš Snaigupės k. Girdėjusi iš 
savo tėvų Miliauskų. Mok. Em. Šneideris. Ricieliai. 1930 m. 

IŠTVIRKĖLIS BAŽNYČIOJE RINKOSI SAU MERGELES. 


Antnemunio v. Raudonykių k. Adelė Balčiuvienė, kilusi iš 
Veršių k. Leipalingio v., Seinų ap., girdėjo iš savo senutės Pa- 
liutytės iš Leipalingio, ėjusios baudžiavą ir viską gerai nupa- 
sakoiusios; pasimirė turėdama 90 metų. 

Leipalingio dvaro ponas, Grušauskas, turėio daug dvarų; 
pas iį baudžiava buvo labai sunki. Jis visokiais būdais žmo- 
nes kankino, net nuo tėvų atiminėdavo merginas, kurios jam 
tiko ir atidavinėdavo savo sūnui paleistuvauti, nes leido jam 
ištvirkauti, kaip įis norėjo. Jo sūnus, būdavo, eina laike pa- 
maldų per bažnyčią, garsiai kalbėdamas poterius: „Zdrovas 
Maryvia“ (Sveika Marija) ir t. t. ir žiūrinėja, kuri graži mer- 
gaitė. Mergaitės nuo io slapstėsi už piliorių; O, eidamos į 
bažnyčią, nesipuošdavo, kad tik ištvirkėliui į akis nekristų. 
Pastebėjęs tinkamesnę, įsako savo „lekaiams“ (tarnams) pri- 
statyti ją pas save. Jei mergaitė geruoju nesutikdavo, tai pa- 
tys tėvai turėdavo prievarta ią atvesti. Kiti, bijodami pono 
keršto, būdavo, sutinka; tai mergaitei ponas duoda gerą išlai- 
kymą: avižinių kruopų, paukštienos ir t. t., o jos tėvus apdo- 
vanoja: duoda porą iaučių ar kitko, teikia lengvatų. Tos 
mergos ateidavo paskirtu laiku į išmūrytą „sklepą“. Tai buvo 
kaip ir tunelis — požeminis perėjimas iš sodo į parką. Jis ir 
dabar tebėra. 

Negana bažnyčioj pats rinkosi, bet dar turėjo tam tikras 
bobas, kurios prikalbinėdavo gražesnes mergaites su ponaičiu 
ištvirkauti. 

Vieną kartą parvežė iš Varšuvos ponui „kredensių“ (baldų) 
ir viską ponui atidavė. Baudžiauninkai, kraustydami iš veži- 
mo šiaudus, rado sidabrinį šaukščiuką. Žmonės tokių dalykų 
nenaudojo, todėl Paliučiai, laikydami tą šaukščiuką be ver- 
tės, davė vaikams Žaisti. 

Žydas, vaikščiodamas su „kromeliu“ (prekėmis), paste- 
bėjo pas vaikus tą šaukštelį. Jis iš karto pažino, jog yra tai 
sidabrinis.  Paėmęs iš vaikų šaukštelį, rado Grušausko vardą, 
ir pasirūpino sužinoti, iš kur jie galėjo iį gauti. Tada jis už 
muilo šmotelį išsiviliojo tą šaukštelį ir nunešė ponui. Ponas 
pašaukė į dvarą senį Paliutį ir taip sumušė, jog reikėjo 
parvežti. 

Kitą kartą ties Paliučio kiemu buvo sustojęs su žuvimis 
žydas ir vaikas vieną žuvytę pasiėmė. Parsinešęs, prašė mo- 
tinos išvirti. Žydas kažkaip sužinojo ir pranešė ponui. Atė- 
ięs dvaro žmogus žuvį rado iau puode padalintą į tris dalis. 
Viską suėmęs, nunešė ponui. Ponas liepė pašaukti tėvą su tuo 
10 metų vaiku, kuriuos vėl neva už žuvį taip smarkiai plakė, 
įog pusgyvius parvežė namo. 


Laisvės pranašas. 


Veršių kaimo Vidūnas (A. Balčiuvienės diedukas) darė 
pas ponus stalių darbą. Jis vis pasakodavo, jog Įekiosią 
paukščiai neregėti, žmonės būsią laisvi ir p. Ponai už tai jo 
neapkentė, sunkino darbais ir bepročiu vadino. Bet jis vis 
savo skelbė. Tada jį pavedė ciruliukui, kad šis jam kraujo 
nuleistų; manė nuo to numirsiąs. Tačiau jis buvo stiprus ir 
nemirė, tik tuomet iš tikrųjų pasidarė nepilnaprotis: dažnai 
rudens metu maudydavosi ir netiksliai kalbėjo. Ponams buvo 
proga įtikinti žmones, jog jis visą laiką buvęs beprotis ir viską 
neteisingai kalbėjęs. 


Kai kuriose vietose jau buvo panaikinta baudžiava. Bet 
Leipalingio kunigas per pamokslą įsakė žmonėms vistiek bau- 
džiavą eiti, neatsisakyti.  Veršių kaimo Rožukas neiškentęs, 
garsiai bažnyčioi pasakė: „daugiau neisim baudžiavos“. Už 
tai Rožuką kunigas padavė teisman ir nubaudė gal 3 metus 
kalėjimo. Mok. Em. Šneideris. Ricieliai. 1930 m. 


AKAMONAS — MOTERŲ PABAISA. 


Kaimas paverstas į palivarką. 


Petras Kūckailys, gyv. Mykalinos k.; Leipalingio v., gi- 
męs 1850 m. Dvaruose tarnavęs 12 metų, papasakojo: 

Mano tėvas gyveno Ješčiuškės kaime Leipalingio valsčiui 
prieš 90—100 metų. Turėjo du valaku dirbamos žemės. Mūsų 
kaimely buvo 5 ūkininkai, kurie valdė apie 10—12 valakų. 
Kaimas priklausė Jurgeliškės dvarininkui Mykolui Šinkaus- 

kui. Jam priklausė ir kiti kaimai: Burliūnai, (Seirijų v.), Bal- 
tašiūnai, Rasotkas, Kaipavičiai (Gardino gub.) ir t. t. Šin- 
kauskas sumanė įsteigti mūsų kaimo vietoj palivarką. "Todėl 
ūkininką Jokūbą Kūckailį atidavė į kariuomenę, mano tėvui 
davė 3 margus žemės, o kiti gyventojai iščio, kur kojos neša. 
Tėvą apvesdino su „momka“ (su mergina, kuri žindė pono 
vaikus). 

Greta buvusio kaimo statė dvarą. Žmonės dirbo iš prie- 
vartos: statė trobesius, sodino medžius, kasė griovius, tven- 
kinius. Naująjį dvarą pavadino Mykalina (nuo savo vardo). 
Taip iis ir šiandien vadinamas. Lietuvos valstybei įsikūrus, 
aš atsiieškojau savo dieduko žemę. Dvarą jau išparceliavo. 

Po 1863 m. sukilimo buvo galima atieškoti savo žemė. 
Mano tėvas pasiryžo tai atsiekti. Susitvarkė dokumentus, pa- 
siėmė prašymą ir išėjo į Suvalkus. Bet ponas jį sugavo, prašė 
neskųsti ir nekelti bylos. Tėvui davė tarnybą — paskyrė 
miško sargu (eiguliu). Be to, pažadėjo duoti ordinariją — 
užlaikymą iki mirties, o mane, apie 10—12 metų vaiką paėmė 
i dvarą ir mokė lenkiškai skaityti, rašyti ir t. tt Paskui likau 
dvare už tarną.  Prižiūrėtojai dažnai už niekniekius muš- 
davo. Šinkauskas buvo labai žiaurus, piktas ir nesąžiningas. 

Baudžiavą žmonės ėjo į Jurgeliškių dvarą. Per savaitę 
tris dienas reikėjo dirbti ponui. Mykalinos dvare buvo aka- 
monas Gackauskas; jis mirė 106 metų amžiaus. Baudžiavą 
ėjo vyrai, moterys ir vaikai. Dirbo, kol žmogus paiėgė. Darbą 
skirstė kiek katram padirbti: nupiauti, suarti ar suverpti. Jei 
nepadirbdavo nurodyto darbo, tai gaudavo mušti nagaikomis 
arba rykštėmis. 

Dažnai anksti rytą atiodavo prievaizda ir šaukdavo: 

— Po du grėbliu, po dvi šakes ir į dvarą! 

Linams apdirbti buvo daroma talkos. Talkas prižiūrė- 
davo „apvadninkas“. Suverpimui atsverdavo tam tikrą kiekį 
linų, pakulų, arba vilnų.  Verpė verpstėmis. Sruogos turėio 
būti tokios plonos, kad išlystų per žiedą. 

Mūsų ponas buvo užsispyrėlis ir savavalis. Pavyzdžiui: 
mano žmonos tėvas, Antanas Bižys, neištesėio atiduoti visas 
duokles ir darbus; už tai atėmė jam ūkį ir padarė iį savo tarnu. 
Atimdavo net ir viso kaimo žemę: Ješčiuškės — Mykalinos, 
Radvilonių ir k. 

Vyrai naujokai nuo kariuomenės bėgdavo už Nemuno, 
slapstydavosi po miškus ir laukus. Rekrutus gaudydavo šal- 
tyšiai. Kas nenorėjo eiti į kariuomenę, galėjo pasamdyti kitą 
vyrą: reikėdavo sumokėti 300 rublių. Mano tėvas ir iš Vil- 
kanastrų Kuliešius jau apmundiruoti pabėgo net iš Suvalkų ir 
slapstėsi. Bet bijojo, kad jų nepagautų, todėl grįžo į pulką. 
Juos išvarė tarnauti į Kaukazą. 


Mergaičių papročiai. 


Dabar žmonės daug liūdnesni. Pirma, kad ir. kentėjo, 
buvo linksmesni. Paukščiai kitaip čiulbėjo ir kitokios vasa- 
ros buvo. Žmonės buvo daug nuolaidesni. Gyvendavo po 
tris šeimynas vienuose namuose ir nesibardavo, po teismus 
nevažinėjo. Dabar apsivilkimus nespėja pirkti, namų darbo 
drabužių nenori nešioti, 0 pirmiau vyžas nešiojo ir vyrai, ir 
moterys. O įei kuris turėjo batus, tai aulus atraitydavo, nes 
tokia mada buvo. Moterys čeverykus nešiodavo visą amžių. 
Aš pats batus nešiojau dvidešimt penkerius metus. Eidami į 
bažnyčią ar į miestą, batus užsidėdavo ant pečių, kad nesi- 
naikintų. 

Merginos nešiojo, juodu avinėliu apvedžiotą „gunčią“. 
Vaikščiodavo vienplaukės su rūtų vainiku ant galvos. Per 
vestuves įsikabindavo raikščių — žalių, geltonų, raudonų ir 
kitų. Nešiodavo „šniūrauką“ — kikliką ir kvolduotą sijoną. 
Po vestuvių ant pakaušio uždėdavo „čepčiuką“. Plaukų ne- 
kirpdavo, kaip dabar. Kartais būdavo matyt žydelkos — pa- 
kirptos, suraitytais peisukais. Katalikei buvo didelė gėda ne- 
turėti plaukų. 

Jaunąią atvesdavo prie rūtų darželio ir svočia „prisietka“ 
ją pravirkdydavo. Verkdavo žodžiais, kiek galėdama, iš kitų 
girdėtas raudas ar pačios sugalvotas. 

Jaunąją nuotaką apvilkdavo ilgais marškiniais ir sujuos- 
davo juosta. Jaunikis įduodavo jaunajai atvežtus naujus „Če- 
verykus“, kuriuos jaunoji mesdavo iš užstalės per svečių gal- 
vas į durų pusę. Vakare, žinoma, po šliūbo, jaunuosius ap- 
vilkdavo kitais drabužiais, kad vienas kito nepažintų. Jie tu- 
rėjo vienas kitą atskirti iš svečių ir pasibučiuoti. Mano žmona 
tuoi pastebėjo mane už stalo, peršoko per valgiais ir gėrymais 

apdėtą stalą, apkabino ir pabučiavo. Visi vestuvininkai plojo 
rankomis, šaukdami bravo. 

Elena Bagdžiūnienė - Jedrinskaitė.  Paseirių kaimas. Lei- 
palingio valsč. Seinų apskr. 


Moterų pridurmės. 


Žegariai, Stačiškiai, Seirijai, Sutrai, nors buvo karališ- 
kieii, bet baudžiavą ėjo Seirijų ponui Osipauskui. Dirbti tu- 

Rago tabokinė. Semeliškių k., Semeliškių v., 
Trakų aps. (Valst. arch. komisiia). 


rėjo tris dienas per savaitę. Kas nėjo baudžiavos pėsčias, tu- 
rėjo eiti talkon su arkliais: vežti javus iš laukų į dvarą. Po- 
nas versdavo vežti javus į Karaliaučių ir į Vilnių. Vagys ap- 
vogdavo, išviliodavo įiavus ar kitus daiktus, o parvažiavę bau- 
džiauninkai gaudavo mušti už pavogdytus daiktus.  Turė- 
davo daug malkų vežti į Straigiškių dvarą, nes ten buvo spi- 
rito bravoras. 

Moterys turėdavo eiti pridurmes. Jas prižiūrėjo akamo- 
nas. Moterys io labai bijojo. Baimė ias pagaudavo, kai įis 
ateidavo po langu ir liepdavo eiti į darbą. 

Visos drebėdavo, nes žinojo, jei dirbdama „prasikreips“ 
tai gaus bizūnų. Kartą mano anyta (vyro motina) parėjo 
per pono akėjimą, tai akamonas rapnyku sukapojo pečius. 

Akamonas sprendė, ar baudžiauninkas gali dirbti ar ne. 
Kurie atrodė tinkami darbininkai, tuos varė į darbą. Senius 
atleisdavo savo nuožiūra.  Apsimetusius sergančiais smarkiai 
bausdavo. Dažnai ir ligotus išvarydavo į darbą. Sergantiems 
mužikams ponas jokios pagalbos neteikė. Žagarių kalvį už 
nepaklausymą, vaitui liepiant, mirtinai rykštėmis užplakė. 

Aš pati, būdama 15 metų mergaitė, įam, mirštančiam, nu- 
nešiau valgyti. Kiti, negalėdami iškęsti tokių bausmių (rykščių), 
išsivogdavo, palikdami žemę, į kitas vietas. Pavyzdžiui, 
Stankiinų kaimo (Lazdijų v.) ūkininkai pabėgo. Jie priklausė 
Šlavantų ponui (Šventežerio v.). Jei ūkininkai turėdavo gerą 
žemę, tuomet pats ponas juos išvarydavo į blogesnę Žemę. 
Visą Straigiškės kaimą išvarė į kitą vietą. Taip pasielgė po- 
nas Ablamavičius. Toj vietoj paliko tik „buklai“ ir sodeliai. 


Karčiamos ir blaivybė. 


Kiekvienam kaime buvo karčiama. Bravoras buvo Strai- 
giškėj ir priklausė Osipauskui. Vyrai laisvą laiką praleisdavo 
karčiamoj. Žegarių karčiamoj ir mano brolis gerdavo. Pa- 
sigėręs kitus prievarta vertė gerti. Jis buvo stipras, tai visi 
jo klausydavo. Degtinę pardavinėjo  kvortomis.  Pasigėrę 
visi kalbėjo lenkiškai, o „tresbi“ lietuviškai. 

Miklusevičius pragėrė savo 30 margų ūkį. Žemė ir tro- 
besiai teko karčiamninkui žydui. Netekęs žemės, ėmė vogti. 
Jo sūnus buvo gudrus ir teismo keliu atėmė tėvo pragertą 
ūkį, pragaišindamas ir žydą. 

Po kiek metų kunigai pradėjo drausti gerti degtinę. Ir net 
didžiausi girtuokliai metė gėrę. Iš Smalinos į Kryžius kuni- 
gai kapucinai atvežė lietuviškų ir lenkiškų knygų ir dalijo 
žmonėms. 

Kapucinai daugiausia atitraukė nuo degtinės. Kaimuose 
karčiamos išnyko.  Kitokių apylinkėi mokyklų nebuvo. Da- 
raktoriai mokė iš elementorių lenkiškai, lotyniškai ir rusiš- 
kai. Mane 3 žiemas mokė Tamošius Burba. Dar pažinojau 
daraktorį Simą Babariką. 

Mok. K. Markauskas. Kamorinų kaimas. 

MIŠKELIS, PER KURĮ BAUDŽIAUNINKAMS BUVO 
DRAUDŽIAMA ElTi. 


Pasakoja Elena Mikelionienė, gimusi 1839 m. balandžio 
mėn. 23 d. Čivonių km., Veisčių valsč. 

Čivonių kaimas baudžiavos nėjo, nes visi 7 šio kaimo 
gyventojai turėjo bajorų teises. Todėl, kol gyvenau Čivonių 
kaime, baudžiavos nepažinojau. Tik man ištekėjus už Jono 
Mikelionies Saltoniškių kaime, pažinau visas baudžiauninkų 
kančias. 

Saltoniškių kaimas baudžiavą ėjo Leipalingio dvaran. Šį 
dvarą valdė Antanas Krušauskas. 4 dienas savaitėje dirbom 
ponui, o likusias 2 dienas sau. Tačiau per šias dvi dienas savo 
darbų neapdirbdavom.  Turėiom dirbti daugiausia naktimis. 
Nenorėdami tokios biaurios baudžiavos eiti, turėjom ponui mo- 
kėti duoklę: 30 rublių metams pinigais, išart lauko apie 3—4 
margus, nupiaut, išakėt ir t. t. Be to, turėjom sunešti po 3 tol- 
kas linų, po 3 gaidžiukus ir kitų daiktų. 

Tais laikais 30 rublių buvo dideli pinigai. Retai kas 
įstengdavo juos sumokėti. Vieną kartą Liutvinavičius atnešė 
šiuos 30 rublių, bet be kelių skatikų. Ponas, neradęs tų kelių 
skatikų, žėrė visus pinigus į purvyną, o Liutvinavičiu liepė 
greičiau nešdintis iš akių. Taip atsitikdavo ne su vienu. 

Dirbt varydavo visus, kas tik kiek galėio: ar maži, ar 
seni. Dirbančius darbininkus prižiūrėdavo to dvaro akamo- 
nas Mazurkevičius. Dėl jo blogo su žmonėmis elgesio buvo 
pramintas Makabaušiu. "Tai Žmogus, kuris buvo ypatingai 
pasižymėjęs savo žiaurumu. Mušdavo, kankindavo be jokio 
pasigailėjimo. Vieną kartą Svečauskienę taip sumušė, įog 
vargšė kelias dienas gulėjo kraujuose paplūdusi. Skundėsi 
ponui, bet nieko negelbėjo. Tam akamonui niekas nedrįsdavo 
pasipriešinti. 

Negeresnis buvo ir pats ponas Krušauskas. Bėdos turėjom 
ir su juo. Būdavo, važiuoji kur, ponas persiima ir atima ar- 
klius su vežimu. Pats ponas arklių  nelaikydavo, todėl, kai 
jam tekdavo kur važiuoti, paimdavo juos iš baudžiauninkų. 

Su baudžiauninkų žeme ir darydavo ką norėdavo. Malin- 
kevičių iš Saltoniškių kaimo išvarė, io vieton atvarė Tuminska. 


Baudžiava 21 

Ir mano šešiurą Simą Mikelionį norėjo išvaryti. Bet kada aka- 
monas atėjo ir jau liepė šeimai išsikraustyti, Mikelionis stvėrė 
už ližės ir šėrė jam į galvą. Akamonas apskundė ponui. Bet 
ponas Mikelioniui nieko nedarė, nes jo Žmona žindė ponų vai- 

Spinta iš vieno medžio gabalo, pada- 
ryta vien kirviu; apie 250 metų se- 
numo. („Aušros“ muz.). 


Baudžiavos laikais Kru- 
šauskas kiekvienam savo 
kaime turėjo įsteigęs kar- 
čiamą, kur baudžiauninkai 
dieną-naktį girtuokliaudavo. 

Ponas jokių mokyklų ne- 
steigė. Baudžiauninkai savo 
vaikų niekur nemokė, tačiau 
visi stengėsi pramokyti nors 
lenkų kalbos, nes, kurie ne- 
mokėjo lenkiškai, buvo vadi- 
nami „chamais“. 

Kiekvieną naktį baudžiau- 
ninkai turėdavo poną saugoti. 
Prie pono dvaro buvo miš- 
kelis, per kurį baudžiaunin- 
kams buvo uždrausta vaikš- 
čioti. Ten jis su paleistu- 
vėmis uliavodavo. Tas iš- 
tvirkėlis būdavo ateina prie 
darbininkių, išsirenka gra- 
žiausiąią, nusiveda kur ir iš- 
žagina. Nė viena mergaitė 
nedrįsdavo tokiam pono no- 
ru: pasipriešinti. Kada jis 
važiavo šliūban, visos mer- 
gaitės džiaugėsi. Manė, kad 


dabar jau jų nekankins. Bet apsivylė: ištvirkavo ir po vestu- 
vių. Į šliūbą jis važiavo, baudžiauninkais pasikinkęs. 

Į rekrutus pats ponas baudžiauninkų negaudydavo. Iš šios 
"apylinkės pagavo Tamulevičių ir Savukyną. Jis ištarnavo 25 


metus. 


Grįžo jau žilagalviu seneliu. 


A. Drobnys. 


ŠAKIŲ APSKRITIS. 


PONAI SAVAIP PRAMINDAVO KAIMUS. 


Velykinės varu varydavo. 


Riogliškio kaimo, Zapiškio val. Šakių ap. Baltrus Sutkus, 
gimęs 1862 m., apie baudžiavą gavo žinių iš savo tėvo, tetos 
ir pažįstamų. Jis man pasakojo: 

— Mano tėvai baudžiavą ėjo Rūdelės dvare, Lekėčių v. Ji 
buvusi nesunki, bet tolima. Reikėję eiti 7—8 kilometrus. Žiemą 
reikėdavę vežti malkų iš miško į Pavilkiją. 

Mano tėvas, Stasys Sutkus, buvo eigulis. Jo ponas Dam- 
bravičius jam sakydavęs: 

— Kaip pamatysi kertant medį, tai tik iš tolo perspėk: arti 
nelįsk! 

Kai laidojo Rūdelės dvaro nuomininką vokietį Reimerį (iis 
bažnyčią pastatė), tai ponia pasamdė mūsų tetą Rožę Mockevi- 
čienę velioniui apraudoti. 

Šaltyšiai varu varydavę žmones velykinės ir mušdavę ne- 
klaužadus. 

Prie senosios Zapyškio bažnyčios durų buvo įmūrytos ge- 
ležinės kilpos, prie kurių rišdavę nusikaltėlius. Ant bažnyčios 
buvo rasti du stulpai su kilpomis ir du šlykštaus turinio pa- 
veikslai. Bet vėliau visa tai kažkur pražuvo. 


Maro metų dykuma. 


Motiejus Petkūnas, gimęs 1839 m. Petkūniškės kaime, Luk- 
šių v. Tenai ir užaugęs. Baudžiavos laikais buvo Zyplių dvaro 
vežėju. Mirė 1921 m. Paluobiuose. Jo sūnus Antanas, dabar 
gyvenantis Lekėčiuose, štai kaip atpasakojo, ką buvo girdėjęs 
iš tėvo: 

— Mano protėvis, anot mano tėvo, atėjęs iš Žemaičių Kal- 

varijos po maro Lietuvoje. Kelyje neradęs jokio žmogaus. 
Perplaukęs per Nemuną, patekęs į Lukšius. Tik koplytėlė sto- 
vėjusi dabartinės bažnyčios vietoje. Aplinkuje buvę dideliausi 
miškai. Jis ėmęs skambinti varpu. Tada susirado ir kitas 
žmogus. Abu labai nudžiugę ir nutarę čia įsukurti. Užtat ir šis 
kaimas nuo mūsų tolimo protėvio gavo Petkūnės vardą. 

Kur dabar Zyplių dvaras buvę kaimai: Palankiai, Stepen- 
kai ir Naikai. O kur dabar kaimas Senieji Zypliai (Sintautų v.) 
buvęs dvaras. Ponas Barkauskas, nužiūrėjęs minėtus kaimus, 
įsteigė čia Zyplių dvarą. Dabartinis Liepalotų kaimo ūkinin- 
kas Žąsetis gyvenęs Palankių kaime. 

— Man augant, — pasakojo tėvas, — baudžiavą ėjo 2—3 
dienas savaitėje. Nusikaltėlius mušdavo vadinamoje „akrūti- 
nėje“. Bet bausdavo tik už žymesnius nusikaltimus, pav.; va- 
gystę. Mokesčius mokėjo ponui, o ardavo tik jaučiais. Dvarą 
tvarkė akamonas, o įsakymus davinėio per valsčiaus sueigas. 

Ponai turėjo bravorus, o karčiamas laikė kiekviename 
kaime. Degtinę reikėjo imti iš pono. Žmonės gerdavo labai 
daug, nes buvo tai vienintelė baudžiauninkų paguoda. 

Barkausko žentas Kaminskas turėjo labai įdomų tarną (Ie- 
kaių): io ūsai buvo taip ilgi, jog užmesdavo juos už ausų, 0 
galus susirišdavo po kaklu. Kaminskas iuo labai didžiavosi ir 
visur jį su savim vežiojosi. Mano tėvas tada kaip tik ir buvo 
vežėju. 


Perkrikštyti kaimai. 


Antanas Lieponius, gimęs 1845 m. Pūstauniškių (Kriau- 
čiūnų) kaime, ir dabar ten tebegyvena. Savo devintą dešimtį 
bebaigdamas, suteikė keletą žinių apie baudžiavą. 

— 1862 metais Lukšiuose jau buvo mokykla, — pasakoja 
seniukas. — Bet mokė tik lenkiškai. Vaikams į mokyklą tek- 
davo eiti net 7—8 kilometrus, nes mokyklų arti daugiau niekur 
"nebuvo. 

Lietuviškai mokydavo tėvai namie, įei patys mokėdavo. 
Bet tokių buvo labai mažai. 

Zyplių ponas buvo Barkauskas. Pirmiau jis buvęs pono 
lekajumi. 


— 325 — 


Šaltyšiai turėdavo gaudyti jaunus vyrus ir statyti kariuo- 
mencei.  Pagautą rekrutą tuojau nuplakdavo. Tas rekrutų 
gaudymas ir plakimas žmonių buvo vadinamas „verbunkas“. 

Barkauskas buvo mūsų teisėju arba, kaip čia sakydavo: 
„vyriausias pakaiaus sūdas“. 

Už vagystes dvare buvo vartojami trys garsūs rapnykai: 
skaisgirinis, katilinis ir pentiškinis. Iš jų baisiausias buvo 
skaisgirinis. Tie rapnykai šiuos vardus gavę iš kaimų, esan- 
čių Griškabūdžio valsčiuje. 

Dabartiniai kaimai turėjo kitus vardus. Jei ponui nepa- 
tikdavo kurio kaimo vardas, įis pakeisdavo kitu. Žmonės tuos 
kaimus vadindavo senovės vardais, ponui gi ir knygose ra- 
šydavo kitokiais. Tokių dvilypiais vardais kaimų Lukšių vals- 
čiuic yra nemaža. A. Gintneris. Lekėčiai. 


AUDIMO FABRIKO BAUDŽIAUNINKAI. 
Batus vyžomis apaudavo. 


Petras Ruzgis gimė Lekėčių (dabar Zizų) kaime 1830 m., 
mirė 1917 m. Jo sūnus, Simanas, gimė 1853 m. Dabar ten 
pat gyvena ir valdo 20 margų ūkį. Turi gerą atmintį ir moka 
gražiai pasakoti apie senovės laikus. 

— Dar labai seniai, — pradėjo savo pasakojimus seniu- 
kas, — šiuos miškus, kurie ir dabar mus supa, valdė kažko- 
kios vienuolės iš Kauno. Jos turėjo taip pat ir Sirvydų kaimo 
viensėdį „Dobromysl“, kurio dabar nėra. Vienuolės pakvietė 
mano protėvį, kuriam ir atidavė dykai šį tarpmiškį. Šis ėmė 
rauti kelmus ir statyti trobas. Jo apie 1750 m. statytas kluo- 
nas ir dabar tebestovi. Medžiai, kaip matote, apskritūs, 0 są- 
sparos kirviu padarytos. Baudžiavos laikais skerspiūvių nė 
nebuvo. Jos atsirado dar man atmenant. Žmonės iš jų labai 
džiaugėsi. 

Baudžiavą ir lenkmetį pats atsimenu. Daug girdėjau ir 
iš tėvo. 

Lekėčių dvare baudžiava buvo nesunki. Savaitėie reikėjo 
eiti tik dvi dienas. Mano tėvas baudžiavos nė nėjo. Jis mo- 
kėjo čyžės tris auksinus ir turėjo nukirsti margą rugių. Čyžę 
mokėjo ir kiti ūkininkai. 

— Pardavei žąsį, gavai pusę talerio ir sumokėjai čyžę,— 
juokdavosi žmonės. 

Dvaro laukai buvo suskirstyti margais. Kiekvienas bau- 
džiauninkas turėjo nukirsti arba suarti vieną margą. Prieš 
rugių kirtimą kiekvienas baudžiauninkas galėjo sau margą 
pasirinkti. Iš vakaro ateis, nukirs 2—3 pėdus ir eina. Jo pra- 
dėto margo niekas jau nebelies. 

Dvaras laikė tik vežėją, ūkvedį ir  kerdžių.  Neturėdavo 
net tarnaičių. Viską turėjo atlikti ateinantieji baudžiauninkai. 

Senovinis krosnis. Pelikso Braziulio, Išdegiečių k., Lygumų v., Šiaulių 
aps. (Piešinys iš „Aušros“ muz.). 


Merginos, eidamos dvarą ruošti, turėjo net savo šluotas at- 
sinešti. 

Tikra verguvė buvusi Žemaičių krašte. Ten žmonės va- 
dinosi vergučiais.  Baudžiavą eidavę kasdien. Kaimai Šino- 
riškiai, Kašeliai ir dalis Tirmėnų buvę labai nusigyvenę. O 
Tirmėnų kaimo Vanagų ūkį net trys baudžiauninkai vienas po 
kito pametė — neištesėjo. 

Baudžiavos laikais Rūdelėie buvo geležies fabrikas. Ap- 
linkui kasė rūdą ir dirbo geležį. Tokių fabrikų buvo Karčrū- 
dėje, Višakio Rūdoje ir kitur. Iš to ir šių kaimų pavadinimai. 

Be to, čia buvo vandeninis malūnas, todėl baudžiauninkams 
ponui rankomis malti nereikėjo. 

Tokių dabitų, kaip dabar, nebuvo.  Puikiausias išeiginis 
drabužis — pilko milo sermėga. Batai — didelė retenybė. 
Avėjo tik vyžomis. Vyžoms turėjome ir savo liepų. Kiti, ei- 
dami į rarotus, batus vyžomis apaudavo, kad nuo gruodo ne- 
susirėžytų. "Turiu sermėgą, kurią pasiuvo man, jaunikiui. Ir 
po 45 metų dar gerai atrodo. 

Kartą atvažiavo apie 40 vežimų Garliavos dvaro baudžiau- 
ninkų. Buvo žiemos laikas. Sniego pilnas miškas. Turėjo 
kirviais ręsti medžius ir vežti 40 kilometrų. Visi buvo su 
kurpėmis. 

— Kodėl jūs visi be vyžų ar batų? — klausia tėvas. 

— Kad mūsų dvare uždrausta vyžomis nešioti, — at- 
sakė šie, 

Ne visi dabartiniai kaimai buvo taip vadinami, kaip dabar. 
Buvo kaimai ir lovos. Iš kur toks paskirstymas buvo atsira- 
dęs — nežinau. Taip, pavyzdžiui, buvo vadinamas Kuro lova, 
Šiaulių lova, Vilėmų lova (Kauno ap.) ir p. Kiti vadinosi kai- 
mais: Riogliškių, Lekėčių ir t. t. 

Nemunas buvo uoliai saugojamas. Žmonės vogčiomis ei- 
davo užnemunin pirkti druskos ir tabako.  Kabakiai (šmeke- 
riai) žmones gaudydavo, o šaltyšiai eidavo po kaimus ieškoti 
paslėptos ir slaptai pergabentos druskos. Bausdavo po 75 ka- 
peikas. 

Anoj pusėie Nemuno (Kauno gub.) ir baudžiava buvo sun- 
kesnė. Žmonės iš ten bėgdavo mūsų (Suvalkų) pusėn. Anoj 
pusėj, sako, ponai žmones ant šunų mainydavę. Mano kai- 
mynė Ruzgienė irgi buvo iš ten atbėgusi. 


Į stebulę vieton tepalo — lepšys. 


Ugnį tik titnagu įskeldavo. Buvo žmonių, kurie mokė- 
davo ugnį ištisus metus namie išlaikyti. Ugnis žmonėms buvo 
šventa. Per Didijį Velykų Šeštadienį vienas įodavo į Zapyškį 
ugnies pasiimti. Įdegdavo pentį ir degančią parnešdavo namo. 
Tai ir buvo šventoji ugnis, kurią ir stengdavosi išlaikyti iki 
kitų Velykų. 

Žibindavo tik balanomis. Balaną įstato į žibintą ir dega. 
Pirkėje dūmai, o ant žemės pelenų krūva. Lubose buvo skylė 
diimams išleisti. 

Jei verpdavo trys merginos, tai viena su balana žibindavo, 
o kitos dvi verpdavo. Kitą vakarą ana verpdavo, o kita ži- 
bindavo. Kai siūdavo kraitį, tai žibindavo vaikai. Prie tėvo 
ir klojime kuliant žibindavo balanomis. Balanų vyrai vakarais 
priskaldydavo. 

Ūkis iš 40 margų kaštavo 40—50 rublių. Vaikams dalį 
duodavo natūra. Dokumentus patvirtindavo vaitai. "Tokių 
tėvo dokumentų ir pats turiu. 

Kainos buvo tokios: arklys 8—10 rublių, karvė 4—5, mei- 
tėlis 3 rub., dešimtis kiaušinių 5 kapeikos. 

Dažniausiai vartojami pinigai buvo: auksinas — 30 kap., 
pusė auksino 15 kap., timpė 18 kap., berlinka 7 ir pusė kap. 
Dar buvo auksinių ir varinių pinigų ir 10 lenkiškų kapeikų. 

Vežimai ir ratai be jokių kaustymų. Dažnai vietoj sma- 
los į stebulę įdėdavo lepši. 

Pastotės buvo labai tolimos. Reikėdavo vežti javus ir rę- 
krutus net į Suvalkus. Važiuodavo per miškus link Marijam- 
polės ir Kalvarijos. 

Vežant rekrutus, šalimais įodavo kazokai. Atsilikti ne- 
duodavo. Diseliu turėjai remtis į pryšakį važiuojantį vežimą. 
Rekrutai būdavo surakinti. 

Jokių vakaruškų tada nebuvo. Jaunimas nebuvo taip iš- 
tvirkęs, kaip dabar. Dabar žmonės visai begėdžiai. Tada vy- 
ras nedrįso viešai su mergina. šnekėtis. Bet vestuvės ir krikš- 
tynos buvo labai šaunios. Žmonės gerdavo labai daug. Per 
mano krikštynas buvę išgerta 72 literiai degtinės ir net tris 
dienas dainuota. Bet visa išgerta degtinė tekaštavusi tik 2 
rublius 70 kap. Alų patys darydavosi. Šokiai buvo tik šocas 
ir valcas. Kampe muzikontas klerkino armoniką, 0 žmonės 
linksminosi. 


Numirėliams karstan degtinės įdėdavo. 


Aplinkui jokių mokyklų nebuvo. Mane mokė Lekėčių za- 
kristijonas Pikčilingis. Žiemą pas iį susirinkdavo apie 20 
vaikų. Mokė tik iš elementoriaus ir maldaknygės.  Rašėme 

kreida lentoje ir žąsies plunksna. Tėvai atlygindavo įam ja- 
vais. Zapyškyje mokė Dviliauskas lenkiškai ir lietuviškai. 

Baudžiauninkai kviečių nesėjo. Buvo tai tik ponų grū- 
das. Pyrago vaikai negaudavo. Atėjus bado metams, žmo- 
nės neturėjo ko valgyti. Rusai atgabeno sorų. Todėl tas 
badmetis čia dar sormečiu vadinamas. Druskos važiuoda- 
vome į Kauną vieną kartą per metus. Nupirkus statinėlę už 
tris rublius, užtekdavo visiems metams. 

Buvo ir baisios perkūnijos. Išlydavo net paukščių.  Pri- 
lydavo dvigubai daugiau, kaip dabar. 

Žmonės būtinai turėdavo atlikti velykinę. Kitus šaltyšiai 
prievarta varydavo. Tokį namiškiai su skaurada išlydėdavo. 
Atgailos buvo sunkios. Aš pats mačiau bažnyčioje kryžiumi 
gulinčius. 

Senolis pasakodavo, jog numirėliams į karstą įdėdavę 
degtinės butelį. Vėliau duobkasiai atkasdavę duobę ir degtinę 
išgerdavę. 

Vyskupas Valančius ragino žmones stoti į blaivybę. Ku- 
nigai prakeikdami plūdo degtinę ir girtuoklius. Dažnai bažny- 
čioje prisaikindavo žmones daugiau tos smarvės negerti. Kiti 
ir mirdavo, blaivybės pažadus pildydami. 

Kartą pro Silkinės karčiamą važiavęs Zapyškio vikaras 
kunigas Sakauskas. Karčiamoje pamatęs Žmones geriant. 
Tuojau įbėgęs ir matąs: gerią Jadagonių Puida, Šėtijų Čepai- 
tis ir Jadagonių vokietis Kožikas. Nieko nesakydamas kirto 
lazda Puidai, Kožikui, Čepaičiui ir dar kitiems. Niekas ne- 
driso pasipriešinti. Gerokai sumušęs ir vokietį. 

Tokių atsitikimų buvo daug. 


Vaitų teismai. 


Vyrai nuo kariuomenės slėpdavosi miškuose. Namie re- 
tai nakvojo. Gaudomieji kirvio iš rankų nepaleisdavo. Vis jį 
laikydavo savo apsigynimui. Buvę galima nuo kariuomenės 
už 400 rublių išsipirkti. Neva tai buvusi valdžios nusta- 
tyta kaina. 

Pagautą rekrutą surakindavo ir veždavo į Suvalkus. Per 
25 metus iš paimtojo negaudavo nei laiško, nei įokios kitos Ži- 
nelės. Jei kuris atsitarnavęs ir grįždavo, tai jau senuku. 

Jenčių kaime gyveno Petras Jenčius. Jo sūnų, Kazi, šal- 
tyšius gaudė dvi paras. Šis, mat, buvo užlipęs ant aukšto ir 
nieko neįsileido.  Suėjo daug vyrų, bet bijojo lipti: gali už- 
mušti. Valgyt įam motina per aukštinį (skylė dūmams išeiti) 
paduodavo. Negalėdami kitaip paimti, nuleido pirkios sparus 
ir suėmė. 

Jokių teismų tebuvo. Vaitas buvo vy- 
riausias teisčias. Jį skirdavo ponas. Užteko 
vaitui pasiskųsti ir kaltinamasis gauna šau- 
kimą. Jokių liudininkų irgi nebuvo. Vaitas 
nusikaltusi paguldo ant suolo ir dar kelnes 
jam numauna. Abiejose pusėse stovi bude- 
liai ir laiko rankose susuktą trijų karklų vy- 
telę. Atkerta, kiek vaitas nustato. Taip 
buvo ir Silkinėie, nes ten buvo Dobrovalės 
valsčiaus raštinė. 

Kartą paguldė Lekėčių kaimo Juozą 
Jonaitį (Gelauduonį) ir įkirto jam 20 rykš- 
čių. Jonaitis plakamas pats ir kirčius skaitė. 
Tas labai nepatiko vaitui ir liepė duoti ma- 
garyčių. Tuomet kad davė, tai davė! 

Kai kurį laiką vaitu buvo Šėtijų kai- 
=A| mo Čečinskas. Dabar jo ūki, pirkęs iš jo 
28 —— sūnaus, turi Jadagonių kaimo Adomas Pui- 


Diedulis balanoms da ir Lekėčių Kazys Kavaliauskas. 
laikyti. Tolimėnų 


k., Salakų v., Za- A 
rasų 0 VAralst. Žvėrių tarpe vien su kirviu, 


ala S Kigris Pavilkijo dvaras priklausė Karoliui 
Dambravičiui. Jisai turėio audimo fabriką. Fabriko namai ir 
dabar tebestovi. Fabrike dirbdavę apie 100 vyrų. Jie audė 
puikias drobes, staltieses, nosines. Kiti darbininkai tik šeivas 
trynė. Mesdavęs visuomet Puskunigis. Baudžiauninkai turė- 
davo verpti sruogas. Tai darė visas valsčius. Prie audeklų 
baltinimo Silkinėie dirbo 24 vyrai. Dambravičius kasmet pa- 
sirinkdavo į savo fabriką 25 vyrus; jiems nereikėdavo eiti į 
kariuomenę. Matyt, ponas už iuos valdžiai mokėjo išperka- 
muosius, o šie galėjo jam atidirbti. Kiek metų jam šie vyrai 
dykai dirbo — negaliu pasakyti. 

Fabrikas užsidarė po lenkmečio. Jisai veikęs apie 20 metų. 

To fabriko darbininkus vadino „atkočiais“. Tokių atkočių dar 
yra gyvų. Kai kas dar tebeturi to fabriko audinių (1). 

Kame dabar Vilkija, senovėje buvo didžiausi miškai. 'Uė- 
velis sakydavo, jog valdžia ištrėmusi vieną zanavyką per Ne- 
muną ir liepusi ten apsigyventi. Bet aplink buvę tik miškai 
ir staugę žvėrys. Daugiausia buvę vilkų. Ištremtasis turėjęs 
pasislėpęs kirvį.  Išpuvusiame ąžuole įsitaisęs nameli. Pas- 
kui ėmė atsirasti ir daugiau žmonių. Nuo daugybės vilkų ir 
ši vieta „Vilkija“ pavadinta. 


Naktį ant kalnelio išsimiegojusios. 


Ona Juknevičienė gimė 1846 m. Kašelių kaime, Lekėčių 
v.; mirė 1914 m. Jos duktė, Uršulė Juknevičienė, gimusi apie 
1870 m., gyvena Lekėčiuose. Papasakojo, ką girdėiusi iš savo 
motinos. 

— Kašelių kaimas ėjo baudžiavą į Ž. Panemunės dvarą. 
vaitėje 4 dienas be arklių ir 2 dienas su arkliais. Reikėjo viską 
savo turėti: vežimą, grėblius, dalgius, valgį ir p. Į darbą sto- 
davo švintant ir baigdavo temstant. Saulė buvo laikrodžiu. 
Pavalgius pietus, tuojau reikėjo stoti į darbą. Apie jokias 
perpietes baudžiauninkai nė supratimo neturėjo. Pavėlavu- 
sius į darbą plakdavo. 

Kartą vasarą moterys grįžo iš darbo. Užlipusios Kašelių 
kalną, susėdo pasilsėti. Nuvargusios tuojau užmigo.  Pabu- 
dusios žiūri — jau švinta. Ir vėl grįžo į darbą, nė namie ne- 
pabuvojusios. 

Mokesčius mokėjo natūra. 


Ponui Fergizui patiko Dainių kaimo (Paežerėlio v.) vieta. 
Visą kaimą nuvaręs, davė jam kitur žemės, o čia padarė Dai- 
nių dvarą, kuris dabar išparceliuotas ir jau rašosi Padainių 
kaimu. 

Po Sevastopolio karo rusų valdžia atėmė iš pono 200 
margų ir išdalino jas 100 kareivių. Dalis tų sklypų ir dabar 
tebėra. 

Motina dažnai sakydavo, jog Miniškų dvaro Raudonės v. 
ponas vertęs baudžiauninkę Žėglaitienę eiti į dvarą jo šuniu- 

kus žindyti. Ji, nebepakeldama apmaudos, pabėgo ir apsigy- 
veno Lukšių valsčiuje. 
Tokių atsitikimų daug buvę. 


Jaučiai atvesti ant „apieros“. 


Magdė Zakanauskienė, gimusi 1850 metais  Dievogaloje 
ties Zapyškio miesteliu, dabar gyvenanti Lekėčiuose, apie bau- 
džiavą papasakojo: 

— Mūsų kaimui baudžiavą reikėjo eiti į Dobrovalės dvarą. 
Kartą Altoniškių kaimo Gudas (tėvas) čio arti į Dobrovalės 
dvarą. Tai tolimas kelias. Iš viso apie 14 kilometrų. Tuo laiku 
visi arė jaučiais ir medinėmis žagrėmis. 

Atvykęs į Zapyškį, prisirišo įaučius ant šventoriaus (sa- 
ko, buvęs neaptvertas) prie kryžiaus, o pats nuėjo į karčiamą. 
Švintant špitolninkas, pamatęs jaučius, nuvarė juos į kleboniją. 
Klebonas baudžiauninką išplūdo ir liepė jam įkirsti rykščių. 
Gudas, pakilęs iš po rykščių, šaukia klebonui: 

— Aš jaučius atvedžiau ant apieros, o jei nenori, tai ati- 
duok man juos atgal! 

Klebonui pagailo jaučių, bet ir iš baudžiauninko dviejų kai- 
lių negi lupsi. 

— Ir dar vieną atsitikimą prisiminiau, — pasakojo toliau 
senutė. — Pušinskas iš Altoniškių piovė Pavilkijos dvaro pie- 
"vas. Kiekvieno piovėio dalgis turėio būti namie išplaktas, bet 
Pušinskas plakė pievoje. Pamatęs tai urėdas, prišoko prie 
Pušinsko ir kirto jam bizūnu. Bet šis šoko ant urėdo su dal- 
giu. Žmonės labai nusigando: būsianti bėda! 

Bet iokios bėdos nebuvo; Pušinskas išsiaiškino, kad jis 
dalgį išmušęs pievoje į akmenį. 

— Aš atėjau piauti, o ne pievas darkyti, — baigė savo 
pasiteisinima Pušinskas. 

Ponas patikėio Pušinsko žodžiais ir io nebaudė. 

A. Gintneris. Lekėčiai. 


1) Žodis atkočius kilęs iš lenkiško žodžio „tkacz“, kas reiš- 
kia audėjas. Iš atkočiaus kilusios ir pavardės—Atkočius, Atko- 
čiūnas. 

(75). Instigatoriai (76). Valsčių tvarka ir jų valdininkai (76). Kliučvaičiai 
(76). Pavainikiai (76). Plakimas dvasinėie seminarijoje (76). Leidimai bau- 
džiauninkams susituokti (78). Pirmosios nakties „teisė“ (79). Valstiečių 
mokslo teisė (82). Lietuvių bylinėjimasis ir įskundinėiimas (95). „Mite- 
linga“ (96). Dvarininkų apgaulė žemei iš žmonių išvilioti (96). Plungės 
valstiečių sukilimas (96). Žmonės manifesto nebuvo tinkamai supratę (96). 
Gyvenamieji valstiečių namai (98). Pasiturį ir neturtingi kaimai (98). Tel- 
šių aps. taikos tarpininkas A. Venclauskas (98). Apie baudžiavos dainas 
(99). Dvylekė ir berlinka (104). Raudonlankės bajorų kepurės (117). Laisva 
Malaikonių sutartis su ponu dėl čyžių (117). Dėl Vysk. Valančiaus Ie- 
gendos (123). Grūdų magazinai (127). Kapsūdžių baudžiauninkų nusi- 
skundimas dėl panaikintų čyžių (132). Mokytojas L. Jevinskis (143). Dvarų 
bravorai bei karčiamos ir Valančiaus kova dėl žmonių blaivinimo (143). Pra- 
monė (145). Dorovinė bei kultūrinė dvarininkų vertė (146). Apvokietėję lietu- 
viai (146). Milžiniški dvarininkų turtai (160). Joniškėlio Karpių dvarai, 
baudžiauninkų iš baudžiavos atleidimas ir k. (160). Skundai ant dvarininkų 
(169). Karališkųjų perkėlimas į čyžes (176). „Vergukelis“ (176). „Gegučių“ 
šaudymas (176). Egzekucijos (177). Kapėnų dvaro baudžiauninkų skundas 
vysk. Valančiui (185). Baudžiauninkų- užmušinėiimas (207). Apie Stru- 
tinską (214). Kas statė Antalieptės bažnyčią (214). Vincavų miestelis (218). 
Grapas M. Čapskis (246). „Garnizonai“ (246). Baudžiauninkas, atlikęs ka- 
rinę tarnybą (256): Kokiomis bausmėmis dvarininkai turėjo teisės bausti 
baudžiauninkus (256). Juridinės baudžiauninkų teisės (257). Tariamasai 
dvarininkams pavojus iš grižusio kareivio pasakojimų (258). Kauno gu- 
bernatorius Chominskis (258). Geležis baudžiavos laikais (272).  Arkiv. 
metr. V. Žilinskas (284). Kauno Rygos geležinkelis (284). Rekrutų įstaty- 
mai (292). Garliausko rašteliai (300). Suvalkų krašto miškingumas (300). 
Kas statė Garliavos bažnyčią (300). Apie baudžiavos laikų kunigus (300). 
Iš Liškevos baudžiavos praeities (309). Atkočius (332). 


ILIUSTRACIJŲ SĄRAŠAS. 


Lovys baudžiauninkams plakti (73). Statinaitė iš 1759 m. spiritui laikyti 
(80). Gyvenamasis baudžiauninko namas Plungės v. (85). Plungės bažnyčios 
varpinė su galerija, iš kurios buvo paskelbtas manifestas (94). Klėtelė 
Darbėnuose, kurioje buvo plakami baudžiauninkai (104). Rekežiukas arba 
sukutis virvėms vyti (110). Senoviškas stalių gręžtuvas (115). Vėžaičių 
dvaro klėtis (123). Vaito maišelis (128). Dvaro vartai Kelmės v. (138). 
Žindukas vaikams (145). Kurtuvėnų baudžiavos laikų teatras (148). Ka- 

ladė rekrutams arba šiaip nusikaltusiems baudžiauninkams rakinti (152). 
Baudžiauninkų uostamojo taboko tabokinė (157). Medinis, žmogaus trau- 
kiamas, arklas (163). Lauknešėlis (169). Kaušas degtinei gerti (175). Ver- 
pstė ir verpstis iš 1861 m. (180). Druskinė iš vieno medžio gabalo (188). 
Gyvenamojo namo priemenė (195). Diedulis balanoms laikyti (204). Jau- 
čių jungas (210). Medinis dubenėlis (220). Senovinės girnos (224). Spinta 
iš 1848 m. (232). Senovinis klojimas (240). Molinis keptuvas (248). Me- 
dinis lauknešėlis (254). Įrankis baudžiauninkams kankinti (260). Laukne- 
šėlis (265). Grūstuvas užkuliui trinti (271). Kraitkubilis (280). Klojimo 
vidus, statytas dar be piūklo (288). Žindukas vaikams (294). Medinės ša- 
kės (302). Senovinė žagrė (308). Druskinė (314). Rago tabokinė (319), 
Spinta iš vieno med.io gabalo (322). Sena krosnis (326). Diedulis (330). 


KLAIDOS ATITAISYMAS. 


11 p. 4 ir 5 eilutėje iš apačios išspausdinta: „„..J. Katkaus XVII š. 
pradžioje ...“, turi būti „„...G. Katkaus XVI š. gale...“. 


Petro Rusecko knygos: 


1. Išniekintos Vėliavos. Lietuvos atgijimo novelės. 
301 pusl. Kaina 2 It. 50 c. Šv. Min. Knygų tikr. kom. leistos į viduriniųjų 
ir aukšt. mokyklų bibliotekas (1932 m. protok. 330 Nr.) Doc J. Tumas, 
recenzuodamas Šv. Ministerijai šias noveles (dar rankraštyje), 1932.11.22 
parašė: „Novelės parašytos talentingai. Jų tendencija giliai patriotinga. 
Visur jauti autoriaus prisirišimą prie savo krašto ir žmonių. Ir tai pagauna 
skaitytojo širdį, 0 protui duoda didelį turtą etnografinių ir istorinių žinių... 
Knyga... didžiulis indėlis į mūsų literatūrą... Kalba labai sklandi, graži, 
turtinga. “ 

Spaudos atsiliepimai apie „Išn. Vėl.“: „Autorius labai gražiai ir 
vaizdžiai papasakojo apie lietuviškų draudžian ų knygų platinimą, lietuvių 
mitingus 1905 m., kovą su rusų policija ir t. t. Stilius lengvas, paprastas, 
lietuviškas. Kalba gera. Malonu skaityti tokią knygą. Turinys įdomus. 
Knyga išleista dailiai...“ („Karys“. 1936. 2 Nr.) „„Novelėse vaizduoja- 
mas spaudos draudimo periodas, kova dėl.. savosios kultiros. Visa tai 
autoriaus yra išgyventa, dėl to ir jo novelės tikros, įtikinamai veikiančios, 
gražiai, vaizdžiai parašytos... “(„L Aidas“. 1936.1.10.). „Autoriaus. trum- 
pais, ryškiais bruožais vaizduojama prieškarinė Lietuva ir jos kovos su 
rusų priespauda... Novelių asmenis... jungia vienas Lietuvos fonas... ir ta 
autoriaus meilė, kuri lengvai, grakščiai dabina... net pačias žiaurias... scenas“ 
(„Trimitas“. 1936. III. 12). „Šis gražus.. novelių rinkinys tegul bus paska- 
tinimas ir kitiems S e „rašytojams SB As aa mūsų. liaudies kovų už 
laisvę laikotarpio ..“ („L Žinios“. 1936.L1 

2. Ai pėsd. Kalnai, žmonės NPV Iliustruota. 131 pusl. 
Kaina 1 It. (kelionės Alpėse vaizdai). 

3. Mūsų įžymieji žmonės. I-oji dalis. Nuo Duo- 
nelaičio li4i Baranausko. Iliustruota. 155 pusl. Kaina 3 It. (Papasakotas 
ne tik kai kurių mūsų įžymiųjų žmonių gyvenimas, bet ir pirmoji bei ant- 
roji mūsų tautinio atgijimo gadynė). 

4. Knygnešys. |.t. Iliustruota. 320 pusl. Kaina 10 It, 

5. Knygnešys. ||| t. E. 328 a "4104 

